
Intre criza metafizică a modernității și exercițiul 
creștin al rațiunii 
— schițe fenomenologice - 


Premisa de la care am pornit în redactarea acestor „schițe“ este 
aceea conform căreia demersul teologic contemporan nu poate ignora 
achiziţiile ultimei fenomenologii, după cum nici aceasta din urmă 
nu se poate dezinteresa de fenomenul poate cel mai paradoxal și 
profund uman: sacrul. Nu este vorba doar de a reînvia spinoasa 
problemă care a frământat prima jumătate a secolului trecut, și anume 
posibilitatea fundamentării unei filosofii creștine, — ci mai ales de a 
vedea în creştinism o fenomenologie mărturisitoare, iar în filosofie 
o înțelepciune credincioasă. Încercările de față au în vedere mesajul 
creştin — în radicalitatea sa actuală — ca fenomen al prezenţei Vieţii 
în tot ceea ce este viu şi prezent în chemarea Cuvântului său. 


1. Liberul arbitru şi spiritul liber (problema „tertipului 
teologic“) 
Una din idiosincraziile filosofiei este de „a confunda lucrurile 


ultime cu cele dintâi (...). Lucrurile cele mai de la urmă, mai subțiate, 
mai vide sunt așezate la început, drept cauză în sine, drept ens 
transformarea, schimbarea, devenirea în general 
drept semn că aici trebuie să existe 
Nietzsche (1), precizând în acelaşi 
a este o ficţiune goală. Lumea «aparentă» e 
cât un adaos mincinos”, (2) 


realissimum”, pe când ,, 
este luată drept dovadă a aparenţei, 
ceva ce ne induce în eroare“, afirmă 
timp că, de fapt, „Fiinţ i 
unica: lumea «adevărată» nu-i de 

Ceea ce pune de la bun început într-o lumină crudă problema fiintei 
şi a absolutului, a devenirii și a aparenței. În viziunea lui Nietzsche, 
devenirea nu poate fi absolută, ci doar „inocentă“, pentru că orice 
absolut implică nu numai o ridicare a vinei la exigenta 
responsabilități, ci şi imputarea unei cauze care poate fi absolvită. 
Dacă a cauza înseamnă a acuza, morala absolutizează cauzele răului 
acuzând din răzbunare = cu alte cuvinte: din slăbiciune -, acutizând 
astfel criza absolvirii. Cel absolvit este de fapt cel pus în criză, cel 
responsabilizat de un absolut acuzator. Responsabilizare trădătoare 
şi vicioasă, căci cel învinovăţit nu răspunde decât prin ceea ce îl 

absolvă acuzându-l. Deoarece însă nu există un absolut, nu există 

nici absolvire; nimeni nu mai judecă și nimeni nu mai este judecat; 

nimic nu mai vine să oprească devenirea pentru a o trage la 

răspundere. Ceea ce înseamnă: să o adune într-o cauză, să o azvârle 

spre un scop, să o supună unei voințe absolute. Responsabilitatea e 

singură răspunzătoare, în singurătatea individuală, de a da seamă 

de propria-i survenire. Devenirea își recâștigă nevinovăția nu prin 

absolvirea absolută, ci prin aducerea la limită a tot ceea ce semnifică 

în şi ca diferență. 

Eroarea Fiinţei este o eroare rațională, căci Fiinţa nu e decât un 
concept bolnav, reducerea la absurd a unei infirmităţi. În acest sens, 
a fi rațional până la absurd (sau „a fi absurd de rațional“) înseamnă 
a credita o mărturie suferindă și, ca atare, alterată, fisurată. „Fiinţa e 
pretutindeni introdusă mental, strecurată drept cauză; din conceperea 
«eului» rezultă abia, în mod deductiv, noţiunea de «ființă»”. (3) 
Virtutea „salvatoare“ a rațiunii alină suferința nu numai printr-o 
eroare de judecată, ci și printr-o proastă aşezare a existentului în 
existenţă. Dacă putem vorbi aici de o eroare logică — pentru că ea 
impune o certitudine subiectivă ca proiecție a subiectului în substanța 
lucrurilor —, cu atât mai mult este vorba de o eroare onto-logică, 
„eroarea despre fiinţă”, despre ceea-ce-este ca ex-istare ex-pusă 
ex-istenţei. Căci ceea ce ex-istă (ca ex-istare sau ca tiind-al-devenirii 
de-sine) nu este ca voinţă a Piinţei, cu alte cuvinte: ca lucru conceput 
şi acţionat de un agent cauzal creator. Ar însemna să presupunem, 

în tiecare existent, pre-tigurarea unei exteriorităţi, semnul supra- 
vegheat al unei manifestări. Or, boala de care vorbește Nietzsche — 
boală socratică, deci daimonică = este aceea a ființării ce suferă în 
Fiinţă. Şi cum poate ea suferi dacă nu în devenirea saturată de 
manifestare, în cuprinsul derizoriu al unei existenţe cauzate ? Eroarea 
rațională a Fiinţei este eroarea despre Fiinţă, durerea apariţiei unui 
cuprins ce îşi concepe un cuprinzător aparent. Eroare ce aparţine 
eului-substanţă, subiectului fictiv din care, și cu ajutorul căruia, se 
deduce conceptul de Fiinţă. „Însănătoșirea“ nu poate privi ca atare 
decât o de-zicere de eroarea raţională — și lingvistică — a postulării 
Fiinţei. Boala nu aparține devenirii, ci necesităţii de a lega devenirea 
de o cauză răscumpărătoare. A fi sănătos înseamnă a fi senin, dar în 
același timp mereu ex-pus. „Seninătatea noastră“ (4) este dezlegarea 
de voința conceperii Fiinţei ca astru eliberator, dezastrul oricărui 
apus de soare. Paradoxal, înseninarea presupune îndoiala față de 
lumină, bănuiala că ceea ce se arată ca lumină necunoscută şi 
inaccesibilă nu poate lumina. Înseninarea este tocmai expunerea la 
întunericul ce ne învăluie și care urmează stingerii luminii, refuzul 
falsului adevăr și abandonul în braţele teribilei „logici a spaimei“. 
Însă ceea ce se eclipsează este dispariţie și apariţie totodată, învăluire 
și dezvăluire; doar ceea ce se destramă și moare dă naștere noului 
eveniment; doar apusul vechii lumini creează situaţia ivirii unui nou 
răsărit. Dar nu, din nou, drept cauză a manifestării, ci ca demascare 
eliberatoare, ca pur spectacol al neîncrederii în ceea ce se dă drept 
chip al Fiinţei, al înstrăinării de „un alt fel de realitate“. Fiinţarea nu 
mai e ca pură donaţie a Fiinţei, ca dăruire de sine întru altceva, mai 
adevărat decât sine, și ca atare nu se mai predă unei raţiuni steril 
călăuzitoare, dar ea dă ființă propriei sale putinţe de a ti, luând ființă 
în chiar măsura în care se dezleagă de Fiinţă. 

Prin faptul că ex-istarea se ex-pune înțelegem că ea iese în 
propria deschidere de sine, apare ca Deschis al semniticării în şi ca 
diferență, Ceea ce semnifică acum nu mai e purul subiect al cărui 
semn metafizic a amurgit, ci interpretarea devenirii înseși, sensul ce 
se rostește în evenimentul apariţiei sale ca prezenţă de sine la sine. 

Dacă vorbim de diferență, aceasta tocmai în sensul dezlegării de 
indiferența absolută, al acelui „a voi să ne deosebim“ în care 
transpare un act interpretativ singular („ceea ce este unic“). lar la 
întrebarea: cine interpretează ? putem răspunde: spiritul liber care 
se joacă sau dansează cu valorile. (5) Este spiritul independent care 
pătrunde în labirintul conștiinței pentru cunoaștere, spiritul viu care 
îşi dobândeşte și își sacrifică neîncetat viaţa. 

Sigur că, de-acum înainte, punând în criză cauzalitatea 
imaginară și explicativă, cât și pretinsul adevăr al unităţii și identității, 
conştiinţa tulburată trebuie să își pună problema libertăţii. Nu se 
poate pune însă pe sine însăși ca libertate atâta timp cât nu se 
eliberează de o altă eroare, noțiunea de „liber arbitru“. De ce aceasta 
este „tertipul teologic cel mai dubios din câte există ?“ (6) Pentru că 
ea trezeşte în om o responsabilitate străină şi, implicit, o dependență 
față de valori. Trebuie subliniat cuvântul dependență, căci nu este 
vorba de o simplă negare a valorii în sine (în sensul de valoare reală 
a ceea ce semnifică în şi pentru om), ci de faptul că o falsă valoare, 
întrucât e impusă, impune la rândul ei debile servituţi sau chiar 
„plăcute“ dar vinovate virtuţi. Ce înseamnă a fi responsabil ? A atârna 
de o supremă instanță justiţiară, cu funcţie reglatoare, a cărei 
superioritate mereu întrebătoare nu se mulţumeşte cu nici un 
răspuns ? Căci ceea ce e în măsură să dea un răspuns îl face 
răspunzător pe cel care întreabă. Or a face răspunzător înseamnă a 
sădi în răspuns sămânța unei alegeri. Ceea ce încolțește ca răspundere 
este decizia mlădiată pe firul voinţei. Ce caută această voinţă a cărei 
ineitate ne predispune la hotărâre ? Un răspuns al libertăţii de a 
acţiona care, după Nietzsche, răspunde „dorinţei de a pedepsi şi 
judeca“, Este omul liber să dea acest răspuns ? 

Ar fi oare cazul să alegem aici între De libero arbitrio şi De 
servo arbitrio ? Se pare însă că, cel puţin într-un aspect al problemei, 
Erasm și Luther au fost de acord, „Ader la părerea acelora care 
atribuie câte ceva (5.n.) liberului arbitru, lăsând o mare parte harului 
divin“, spune cel dintâi, pe când, în Confesiunea de la Augsburg 
(redactată de Melanchton, dar exprimând întreaga gândire teologică 

a lui Luther), aflăm că „omul posedă, într-o anumită măsură (s.n.), 
un liber arbitru (|...) pentru a face o alegere printre lucrurile pe care 
rațiunea le percepe. Dar, fără har, fără sprijinul eficace a] Sfântului 
Duh, omul este incapabil să se facă plăcut lui Dumnezeu“, (7) Acest 
„Câte ceva“ sau „într-o anumită măsură“ vorbește de la sine despre 
dependenţa liberului arbitru faţă de har a cărui hegemonie este 
incontestabilă. Este chiar dependența de care se leapădă Nietzsche. 
Ar trebui să ne întoarcem însă și mai în urmă, la doctrina au gustiniană 
conform căreia „originea răului se trage din libera voință a omului“, 
(8) sau: „în voință este pus ce alege fiecare să urmeze Și să 
îmbrățişeze“. (9) Or în voință este pusă puterea de a hotărî cu 
dreptate, vrednicia acestei împuterniciri manifestându-se tocmai în 
faptul de a voi. „De aceea nu este nimic atât de mult în puterea 
noastră decât voința însăși“, (10) dar în voinţa însăși este pusă puterea 
harului, „o cauză a voinţei înainte de voinţă (...). Aşadar, voinţa 
este prima cauză a păcătuirii“, (11) păcatul fiind opera liberului 
arbitru și nu cauză divină. Voința păcătoasă nu poate fi însă eliberată 
din sclavie decât prin har, ceea ce înseamnă că de la Dumnezeu este 
buna folosire a liberei voințe, acea bună-voie a virtuţii care se află 
printre bunurile mari, pe când în bunurile de mijloc se află liberul 
arbitru al voinţei prin care urcăm spre virtute sau ne păstrăm în 
păcat. De aceea, dependenţa de har reușește „să întoarcă voința 
noastră de la lunecarea lucrurilor trecătoare la bucurarea de binele 
veșnic“ (12); dar tot de aceea nesocotirea harului lucrător în liberul 
arbitru al voinţei antrenează pedeapsa dreaptă ce vine din osânda 
de sine a omului. | 

lată convocate aici câteva elemente care îl determină pe 
Nietzsche să vorbească de un „tertip teologic“: cauzalitatea, 
dependenţa, pedeapsa și, nu în ultimul rând, Acela de la care vin 
toate aceste „bunuri“, adică Dumnezeu. Chiar dacă Nietzsche este, 
în principiu, de acord cu afirmarea lăuntrică a voinţei („Căci a voi 
se află în mine“, spune Sf. Pavel, Rom. 7, 18), el contestă tocmai 
urmarea acestei afirmații; „dar a face binele nu aflu“. Şi nu îl aflu 
pentru că.,,, și dacă îl aflu este pentru a...; voința lucrează aproape 

prin delegaţie, liberă doar de a alege eliberarea conform harului, 
Ceea ce ea află în sine sunt două legi care o judecă: „legea păcatului“ 
şi „legea lui Dumnezeu“ (Rom. 7, 21-22). De aceea spuneam că a 
face răspunzător înseamnă a sădi în răspuns sămânţa unei alegeri; a 
fi responsabil nu reprezintă deci, pentru Nietzsche, a alege în 
cunoștință de cauză și de scop, în virtutea virtuţii, conform 
instinctului dorinţei de a pedepsi și judeca, întrucât a alege un răspuns 
este deja o învinovăţire, acceptarea unei libertăți arbitrare și arbitrate. 
Arbitrară pentru că arbitrată de mila absolută, lăsată în voia milei 
absolutului, suspendată de o imperioasă dorință de certitudine. 
Puterea de care vorbeam nu e decât împuternicire a voinței, forță 
sprijinită și, în ultimă instanță, instinct al slăbiciunii refulate, 
convertite în „nevoia de credinţă“, în nevoia încredinţării. „Voința, 
ca efect al poruncii, este însemnul hotărâtor al suveranităţii și forței“, 
(13) cu alte cuvinte semn a ceva ce o transcende și îi poruncește, 
hotărând-o să acţioneze. Dar voinţa ascultătoare, supusă acestui 
imperativ disperat (acelui „trebuie“ care o obligă să dea seamă), 
este voinţa îmbolnăvită, voinţa slabă ce caută porunca, încrezându-se 
în chemarea de a o împlini. Astfel că voința chemată este voința ce 
îşi trezește propria chemare la poruncă. Este chiar felul ei de a 
semnifica ceva, un alt-ceva care să-i supra-semnifice suferința. 
Această voință însă nu există decât ca explicație şi justificare a 
existenţei; dorind să dezvinovăţească ceea ce există, ea se face 
vinovată nu atât de părăsirea vieţii, cât mai ales de flagelarea ei. Iar 
„voinţa care se întoarce împotriva vieţii“ (14) este tocmai liberul 
arbitru care trădează fiinţarea, încremenind-o în limita Fiinţei. E un 
alt fel de a spune că o responsabilizează, o face răspunzătoare, o 
somează la libertate pentru a o putea judeca. Ce judecă el, judecat 
fiind la rândul său prin chiar porunca judecății ? Însăși dorința de 
învinovăţire a vieţii, culpa devenirii care nu vrea să fie liberă şi nu 
trebuie să fie decât pentru a răspunde de starea ei vinovată: 
„Devenirea a fost despuiată de nevinovăție din momentul în care o 
existență «așa și pe dincolo» oarecare e redusă la voinţă, la intenţii, 
la acte de responsabilitate: teoria voinţei a fost născocită în mod 

kaia scopul pedepsei, adică al dorinței de a învinovăți (...). 
a ic r, 
= că vinovaţi“. (15) Morala vinei 
a o morală a spaimei și de aceea a răzbunării; teama de spirit 
otrăvește spiritul, îl îmblânzește și îl aplatizează, cufundându-l în 
acel „plebeism' de care Nietzsche acuză Reforma lui Luther. Dar, 
în același timp, îl neliniștește, stârnindu-i întrebări, dintre care cea 
mai gravă este aceea privitoare la dreptul său la libertate. Atunci 
când întrebarea aceasta se rostește cu destulă putere pentru a copleși 
răspunsurile moralei, spiritul își întrezărește adevărata libertate: „o 
libertate a voinţei în care spiritul ar părăsi orice credinţă, orice dorință 
de certitudine (...). Un asemenea spirit ar fi spiritul liber prin 
excelență“. (16) Este, de data aceasta, răzbunarea împotriva celui 
răzbunător, voința reaflându-și nevinovăția, laolaltă cu devenirea 
revenită în matca vieţii. Abia acum aparența nu se mai opune Fiinţei, 
căci ea nu mai e manifestarea unei esențe ca limită a existenţei. 
„Aparenţa este pentru mine acțiunea și viaţa însăși“, spune Nietzsche, 
adică apariţie a ceea ce ad-vine, a ceea ce vine în/la existare fără să 
tindă la prezența purului viu. „Aici este doar aparenţă, luminiţă 
rătăcitoare, dans al fantomelor“, (17) vis fără cauză, existenţă fără 
explicaţie, devenire fără de vină. Nu este realitatea aparentă (căci 
„O dată cu lumea adevărată am lichidat-o și pe cea aparentă“; aparența 
care subzistă în lipsa esenței este o apariţie; în absența esenței, ceea- 
ce-este este prezență) — , ci realitatea pe care absenţa esenței o 
întemeiază, realitate însă în sine neîntemeiată într-o cauză exterioară. 
O altă realitate, cea a temeiului transcendent, „e absolut 
nedemonstrabilă“, (18) căci e pusă în absolutul imposibilității ca 
într-un „în afară“ abstract și, ca atare, abstras din ființare. Orice 
postulare a unei alte lumi (ca Ființă-esență) implică suspectarea 
vieţii, atârnarea ei de ceea ce ea nu este. Or ea este miraj al devenirii 


celor ce există, dans al fiinţării descătuşate de afirmarea autoritară a 


Fiinţei: ,, 
abundența risipitoare a unor 
belșugul unităţii dogmatice, n 


Realitatea ne prezintă o încântătoare bogăţie de tipuri, 
jocuri și alternanţe de forme“. (19) Nu 
ici identitatea de sine a subiectului ce 

caută certificarea adevărului și responsabilitatea vinovată a devenirii, 
ci abundența risipitoare a diversităţii, jocul diferenţei în care 
ex-istarea se ex-pune, deschizându-se în apariţie a semnificării, în 
prezenţa liberă a vieţii. 

Acum „un alt ideal ne aleargă în față, un ideal ciudat, ademenitor, 
bogat în primejdii (...), idealul unui spirit care se joacă naiv, fără 
intenţie, dintr-un preaplin de belșug și putere, cu tot ceea ce s-a 
numit până acum sfânt, bun, de neatins“. (20) Iată cum belșugul 
lepădat al bunătăţii lui Dumnezeu, de care vorbea Augustin, acea 
bună-voie şi acea bine-facere a virtuții moralei liberului arbitru se 
transformă, prin negare, în preaplin al belșugului fructelor 
pământului, la fel cum puterea harică devine putere a bună-voinței 
fără de răsplată. Este idealul spiritului liber, jocul firesc al devenirii, 
dansul neobosit al celor ce există. Trebuie însă precizat că negația 
are aici rolul unei convertiri și nu al unei des-ființări; astfel încât 
fiinţa este adusă acolo unde îi este locul: în ființare. 

Este vorba de „o răsturnare și dislocare radicală a valorilor printr-o 
nouă reîntoarcere spre sine și o nouă aprofundare a omului“. (21) 
Întoarcere pe dos ce reprezintă o radicală răsucire paradigmatică, având 
drept pivot exorcizarea intenției. Căci intenţia este chiar impulsul 
hrănitor al voinţei, punerea-în-situaţie a unei acțiuni orientate. Resortul 
intenţionalităţii pune pe cale un semn, creează calea unei semn-ificări. 
Dar intenţia însăși „este doar un semn“, deoarece orientarea pe care o 
imprimă nu e deschidere decât în măsura în care ea se propune 
interpretării. A intenţiona înseamnă ca atare a pune pentru, a pro- 
pune o privire a celor vizibile. Ceea ce echivalează cu a su-pune 
lumea unei priviri încrezătoare, lume pre-supusă în privirea ce o 
privește. Ce îmi certifică însă semnificaţia adevărată a intenţiei care 
evaluează și în-semnează în chiar pre-judecata încrederii sale ? 
Când spun: „intenționez să fac ceva”, nu sunt oare deja în pre-tăcutul 
lucrului, în sensul că îl posibilizez investindu-l cu credinţa înfăptuirii 
sale ? Nimic nu se pune mai bine în intenţie decât această proiectare 
în aparenţă, decât această perspectivă a posibilului. Or, trebuie să 


recunoaștem împreună cu Nietzsche că „viaţa nu ar fi deloc posibilă 

fără O perspectivă de evaluări şi de aparențe“, fără așezarea în ceea ce 
face viața posibilă în chiar libertatea privirii. O aşezare însă 
neîncrezătoare și bănuitoare, o continuă re-așezare în circumspecția 
dis-locării, căci spiritul liber „are datoria de a fi neîncrezător, de a 
privi lumea dușmănos din toate abisurile bănuielilor“, (22) Privirea 
dușmănoasă este privire neintenţională, care nu caută să discearnă în 
ceea ce apare o cauzalitate determinantă, dar nici nu pre-judecă, 
înțelegând prin aceasta că ar strecura în posibil pre-făptuirea 
încredințării. Este o privire liberă întrucât supune bănuielii orice 
intenţie desfigurantă, punând la îndoială dualitatea „logică“ între 
adevărat și fals, nehrănită decât de „neîncrederea mereu trează“ în tot 
ceea ce privește și o privește. „De ce n-ar fi lumea care ne privește pe 
noi o ficţiune ?“ (23), se întreabă Nietzsche; de ce n-ar fi doar aparență 
tocmai privirea unui subiect care nu privește decât ceea ce îl privește ? 
„Această lume «dăruită» nu este oare suficientă pentru a înţelege, 

pornind de la cele ce sunt“, (24) o realitate neactivată de cauzalitatea 

voinţei, care de-formează acţiunea însăși, ci „o formă prealabilă a 

vieţii“, puterea vieţii ce acţionează viața ? Lume nevăzută însă din 

interior, pentru că nemaiavând un exterior, interioritatea dispare în 

ceea ce apare ca semnificaţie. Iar ceea ce apare nu este o manifestare, 

o aducere la lumină, ci pura prezenţă a luminii. 

Înțelegerea acestei epifanii a ceea ce se arată ca act perceput în 
sine (ca nemanifestare a ceva intenţional) nu este apanajul subiectului 
cunoașterii, ci e hărăzită spiritului liber, în măsura în care el se 
păstrează ca libertate necondiționată — este deci independent — şi se 
dezleagă de orice împuternicire, câștigând pentru sine dreptul şi 
puterea poruncirii. Privirea sa nu e dușmănoasă decât atâta timp cât 
îl respinge pe dușmanul vieţii. Căci „viaţa sfârşeşte acolo unde începe 
«împărăția Domnului»“, (25) acolo unde se iastapaneste= y Sane 
poruncitoare și judecătoare — domnia Ființei. Spiritul liber sa cuifirage 
acestei condamnări pentru că, la rându-i, condamnă, în ceea ce apare; 
o esență a voinței de manifestare. Libertatea sa este chiar ret ea 
ființării de prezenţa Fiinţei (ca liber arbitru), de acea PRD ar par 
subiectului asistat a cărui libertate e inspirată de momeala — şi de 

morala — servituţii. O singură slujire cunoaște libertatea spiritului: 
aceea a vieţii pe care o înțelege sacrificând-o în propria ei survenire 
de sine, con-sacrând-o într-un autentic act de renovatio. „Graţie unui 
surplus de «liber arbitru»”, (26) datorită unei singulare voințe de 
Viaţă și de putere a vieţii, el nu mai poartă povara predeterminării, 
ci își făurește singur destinul, acea destinaţie imponderabilă, ușurată 
de respiraţia Zeului, pătruns însă de curajul tragic al celui „la care 
nici un zeu nu se mai uită“. (27) Ieșit din noaptea celei mai lungi 
erori, pentru el „începe ziua și dansul“. 


2. Aparenţă şi apariție 


O urmare ruinătoare a căderii în aparenţă este înfățișată de Henry 
Corbin în implicaţiile așa-numitului paradox al monoteismului. (28) 
Paradox al Unului şi al Multiplului care, într-un prim moment, exoteric, 
devine idolatrie metafizică, valorizare a diferenţei, a multiplicităţii 
dincolo de unitate (ceea ce înseamnă a vedea copacii fără pădure). 
Chiar dacă ne ridicăm, într-un al doilea moment, la viziunea ezoterică 
(„nu există în ființă decât Dumnezeu“), chiar dacă afirmăm deci 
unitatea ca instanţă integratoare a multiplului, persistă încă o confuzie: 
aceea dintre ființă (actul de a fi) și ființare (ceea-ce-e-făcut-să-fie), 
confuzie ce generează supralicitarea fiinţei în dauna ființării (a vedea 
pădurea fără copaci). Dacă afirmăm că nu există decât o singură ființă, 
aceasta nu înseamnă că afirmăm totodată existența unei singure ființări, 
ci faptul că o singură fiinţă se dă în multiplicitatea fiinţării, 
manifestându-se și revelându-se în ceea ce ea face să fie. Fiinţa-ca- 
ființă este indeterminatul absolut și necunoscut (Deus absconditus) 
care se determină în multiplul ființărilor, imperativul creator ce 
instaurează ființa ab initio, devenind el însuşi ființă-întru-fiinţare. In 
sine însă, el rămâne pentru totdeauna dincolo de fiinţă, hyperousion. 
Or, Dumnezeul personal, Deus revelatus („singurul despre care omul 
poate vorbi, pentru că îi este termen corelativ**), zămislit din Absolut, 
absolvindu-se de indeterminarea acestui Absolut, se naşte tocmai în 
co-prezenţa Unului și a Multiplului, Decurg de aici două probleme: a 
Absolutului și a determinării. 

Ambele însă legate de necesitatea 


treilea moment; cel al ontologiei integrale, viziunea simultană a 
multiplicităţii în unitate și a unităţii în multiplicitate (sau integrarea 
integrării: a vedea pădurea și copacii) este, în opinia lui Sohravardi, o 
pătrundere in universul subtil al Malakut-ului, în lumea imaginală, 
printr-o dublă înălțare in mento ȘI in corpore (Corpul spiritului subtil). 
Viziune mistică ce se poate înălța doar în prezenţa Îngerului, în calitatea 
lui de călăuză pe drumul cunoaşterii și al revelaţiei. Or, întâlnirea cu 
Ingerul nu poate avea loc decât în „Sanctuarul intim al sufletului“. Ca 
şi în angelologia neoplatoniciană, la Sohravardi, Îngerul este pentru 
oameni „hermeneutul tuturor lumilor irevelate, al tuturor nivelurilor 
universului, etajate deasupra lumii omului pământesc“. Prin urmare, 
„să nu găsești sau să pierzi contactul cu Îngerul înseamnă în mod 
sigur să te rătăcești în deşerturile incertitudinii Și incognoscibilului'“, 
Să-ţi secătuiești sufletul. La fel, pentru Ibn Arabi, „nihilismul care 
degradează valoarea pozitivă a Dumnezeului personal echivalează cu 
a interzice Comorii ascunse (Absolutului indeterminat) să se manifeste 
determinându-se, echivalează cu a interzice ființei să fie ființare în 
pluralitatea ființărilor““. Îngerul fiind însăşi teofania acelui Absconditum 
de necunoscut, mijlocitor între om şi Dumnezeu, el este totodată 
misterul Feţei divine, faţa pe care Dumnezeu i-o arată omului. Pentru 
a-şi recentra ființarea, adică pentru a deveni fiinţă, omul trebuie să 
păstreze mereu vie legătura cu non-fiinţa supremă din care a purces 
(non-ființă doar din perspectiva mărginită a luminii omenești). Nefiinţa 
aceasta fiind însă întru totul de nepătruns, intangibilă în sine și 
incognoscibilă, el are nevoie de instanța mediatoare a Îngerului. La 
rândul ei, pentru a fi în lume, nefiinţa absconsă are nevoie de fiinţare, 
adică de o determinare în planul existenței lumești. Din nou, Ingerul 
este cel care veghează la transmiterea și interpretarea acestui „mesaj“ 
diyin. Cu aceasta, revenim la cele două probleme amintite anterior. 
„Ființa absolută este ființa absolvită de non-ființă sau absolvită 
de a fi un non-existent. Îngerul ca Față a lui Dumnezeu este tocmai 
acest absolut, pentru că el este Du mnezeu absolvit de ahicondialia 
sa, de incognoscibilitatea sa, de non-ființarea sa pentru om“, Faţa 


angelologiei căci, într-un al 

divină pe care o arată Îngerul este revelarea libertăţii fiinţei, 
determinarea actului de a fi. „Îngerul este acel absconditum 
absolvindu-se de absconditatea sa“, Înţelegem acum că Absolutul 
nu e Dumnezeu (non-fiinţă pentru om), ci Îngerul, adică cel absolvit 
de absconditatea divină. Dumnezeu este cel care absolvă, 
manifestându-se în cel absolvit. Aspiraţia către absolut este de fapt 
o aspirație către Faţa divină a Îngerului. „Aceasta nu este o erijare a 
relativului în absolut, ci o erijare a absolutului în absolvens“. Or, 
afirmând că „totul este relativ“, așa cum face nihilismul (și, în 
general, mare parte din modernitatea post-nietzscheană), dăm curs 
unei contradicții esenţiale: pe de o parte, enunțăm „absoluta“ 
relativitate a fiinţării (absolvită de tirania absolutului Fiinţei), iar, 
pe de altă parte, prin chiar actul acestei enunțări, ne erijăm noi înșine 
în absolut, ca fiind cei ce absolvă, substituindu-ne unui Dumnezeu 
mort. Nu facem decât să rătăcim din nou în „deşerturile“ pomenite 
de Sohravardi. 

În legătură cu determinarea, ne-am putea pune următoarea 
întrebare: determinându-se într-o formă personală, Dumnezeu își 
pierde indeterminarea și o dată cu aceasta libertatea naturii sale 
increate ? Un prim răspuns: nu se poate vorbi de libertate divină, 
întrucât nu putem fi liberi decât față de ceva ce ne constrânge, liberi 
de ceva ce ne neagă. Or, pe Dumnezeu nu-l constrânge și nu-l neagă 
nimic. Al doilea răspuns decurge din primul: determinarea pare a fi 
într-adevăr o negare a indeterminării în sensul că o limitează, 
afectându-i neatârnarea nemanifestată. Orice manifestare este însă 
o pierdere, o scurgere de substanță și de sens ? Nu, căci „orice 
determinare, spune Corbin, departe de a fi o negativitate, este 
pozitivă; pentru că forma personală a Fiinţei îi este suprema 
determinare și suprema revelaţie“. Precum odinioară Fr. von Baader, 
trebuie ales între Omnis determinatio est negatio (orice determinare 
este negare, teză ce vede în personalism izvorul nihilismului) şi 
Omnis determinatio est positio (orice determinare este poziție, 
afirmare manifestantă). Persoana nu îşi află locul în ființă decât în 
epifania determinării prin care individualitatea sa îi apare ca fiind 

Si fete Aia ci în ceea ce o determină (ca 
jetâreoi ata Orii teal i zi nu ua fi decât ființa întru totul 
precizează A Royr€ fin ; ele din: ed A a en i 
i ` » »infa nu se realizează și nu se manifestă decât 
determinându-se şi manifestându-se“, 
is Este un alt fel de a spune că ființarea individuală nu este ca negare 
a ființei, ci ca realizare personală supremă, singurul loc în care 
survenirea ființei este cu putință; „principiul individuației este poziție 
a ființării“, afirmare Și revelare a fiinţei. Iar fiinţa nu poate fi potență 
decât în actul acestei poziționări-pozitivări prin care se afirmă pe sine. 
Spuneam înainte că persoana nu are acces la ființă decât în ceea ce o 
determină pentru că ea poate fi cu adevărat persoană doar în măsura 
în care „are parte“ de arhetipul său angelic — dimensiune 
transcendentală ce înrădăcinează persoana într-un temei suprapersonal, 
oferindu-i totodată un centru lăuntric. A avea parte de acest pol ceresc 
înseamnă a participa, ca parte ființătoare, la totalitatea fiinţei ce se 
manifestă ca atare în plenitudinea persoanei. Or, nihilismul refuză 
omului tocmai acest pol arhetipal, sărăcindu-l fiinţial, văduvindu-l 
de propriu-i destin („omul își pierde conștiința responsabilităţi acestei 
legături şi proclamă, cu disperare sau cu cinism, că porţile pe care 
chiar el le-a închis sunt ferecate“). Pentru a fi integrală, monada umană 
trebuie să comporte o dimensiune bipolară: „un pol în lumea celestă 
și polul în lumea terestră“. Departe de a se identifica cu Absolutul 
indeterminat, ego-ul integral tinde să-și dezvăluie determinarea în 
lumina unitară a acestui dublu raport ontologic. Nu e vorba aici de un 
nou dualism, ci de o „dualitudine“ germinatoare, de un unus-ambo 
pe temelia căruia să renască spiritul de lumină al Individualului 
personalizat, care este însăși ființa Persoanei. Este antidotul pe care 
teologia apofatică îl propune împotriva nihilismului; ea See tei 
prin negarea a tot ceea ce prezenţa divină nu e (nu poate îi), funcția 


esenţială a omului, dimensiunea sa teofanică, autentificând asttel 
i 4 ORA . X 
cale, omul nu își mai neagă 


nașterea veșnică a persoanei. Pe această 
vocaţia metafizică, nu 
exprimă pe Dumnezeu, devenind fe 


se mai neagă pe sine ca fiinţă de lumină, ci îl 
oforul, purtătorul-de-Dumnezeu. 

Există între aceste două epifanii o corelaţie atât de strânsă, o 
solidaritate atât de intimă, încât nașterea unuia dintre poli antrenează 
renașterea celuilalt, în timp ce „moartea lui Dumnezeu“, de exemplu, 
conduce la „moartea“ omului, ajuns pradă lui nihil. Raportul acesta 
este un eveniment existenţial la care participă, în aceeași măsură, 
ambele „fețe“ ale monadei umane: fiinţa care se manifestă 
(manifestatul) şi ființarea în care se manifestă (manifestantul). 
Eveniment ce nu are loc nici în lumea sensibilă, nici în cea 
inteligibilă, ci într-un univers intermediar (mundus imaginalis) în 
care raportul teofanic transformă aparența (ceea ce se manifestă în 
absenţa unui temei al manifestului) în apariție (manifestarea reală 
ca prezenţă a unui sens întemeiat). Este „lumea Imaginii“, nu a 
imaginii sensibile, ci a celei metafizice, nu a imaginarului aparent, 
ci a imaginalului apariţional. Loc al evenimentelor vizionare de care 
a vorbit și Platon (29) referindu-se la daimoni (altfel spus, la îngeri) 
ca fiind „ceva între muritor și fiinţa fără de moarte“ („tot ce este 
daimonic se află între zeu și muritor“, între cele „două lumi“). Astfel, 
„Zeii nu au de-a face nemijlocit cu oamenii, ei nu se apropie şi nu 
stau de vorbă cu ei, nici în trezie, nici în somn, decât prin mijlocirea 
naturii daimonice“. Se pare că apelul rugăciunii, ca limbaj mijlocitor, 
se ancorează tocmai în acest interval ontologic. 

Lume a sufletului și a îngerilor deopotrivă, în care Imaginea nu 
mai este idol, reprezentare goală de sens căci, lipsită de polul matricei 
spirituale, ci icoană, imagine metafizică însufleţită de un sens 
primordial. Descoperirea acestui Sens, a Unicului, trece însă prin 
cucerirea Sinelui, ca revelare a calificării personale prin care 
Dumnezeu mi se oferă ca Apariție a Prezenţei. Este tocmai 
descoperirea tainei teofanice a Îngerului, a Domnului personal. Ceea 
ce înseamnă să cunosc ceea ce mă face pe mine să-mi fiu mie însumi 
cunoscut. Înţelegem acum că aparenţa nu e ceea ce apare, decât 
atunci când ceea ce apare nu este experiat ca apariţie. Doar în 
conștiința subiectului credincios, Cel ce apare nu e niciodată 
aparenţă, ci întotdeauna survenire epifanică, apariţie supusă 
încercării, prezenţă a unui Cuvânt pururi prezent. Metatizica 

Imaginaţiei active, „ca organ al interlumii corpurilor subtile și a 
materiei spirituale“, oferă astfel omului, dincolo de scenariul 
desfigurant al nihilismului, prilejul de a-și cunoaște adevărata Faţă, 
cea de persoană înfăţişată divinului, și de a se cunoaște pe sine, 


totodată, în oglinda acestei icoane arhetipale, drept chip creat după 
Chipul lui Dumnezeu. 


3. Despre taina persoanei umane 


Într-una din omiliile sale (30), Sf. Grigorie Palama spune despre 
experiența mistică: „Cel care participă la energia divină...devine el 
însuși, într-un anume fel, Lumină; el este unit cu Lumina și cu 
Lumina vede în plină conştiinţă tot ceea ce rămâne ascuns celor 
care nu au acest har; el depășește astfel nu numai simţurile trupești, 
Ci Şi tot ceea ce poate fi cunoscut (prin inteligență)...căci cei curaţi 
cu inima văd pe Dumnezeu. ..care, fiind Lumina, locuieşte în ei și 
se revelează celor care-l iubesc şi celor pe care-i iubeşte“. Vom 
comenta acest fragment palamit, lăsându-ne călăuziți de reflecţiile 
lui VI. Lossky, în vederea depășirii câtorva „pietre de poticnire“: 
tema participării, conceptul ortodox de energie sau ipostas, lumina 
transfigurării, plinătatea conştiinţei, doctrina harului, cunoașterea 
în plenitudine, curăţia inimii, vederea celor de nevăzut, revelaţia și 
iubirea — concepte fundamentale ale unei antropologii creștine ce 
slujesc noţiunea centrală de persoană aflată pe calea nesfârșită a 
îndumnezeirii. Pentru a înţelege ce este persoana, să lămurim pe 
scurt sensul conceptelor amintite. 

Cel care participă la energia divină devine el însuși Lumină. 
Între credincios și Dumnezeu se stabilește un raport special, o 
relaţie singulară și unică. E un moment personal, căci presupune o 
participare a persoanei umane la Dumnezeirea care a creat-o după 
chipul său. În ultimă instanță, este vorba de un raport al chipului 
cu arhetipul. Natura divină devine participabilă prin energiile ei, 
În teognozia elenistică, ar fi un raport de 
articipare naturală de la inferior la superior. 


dar nu în ea însăși. 
asemănare, bazat pe op 

Ca fiinţe create, nu putem participa decât la o natură ce e asemenea 
naturii noastre omenești. Persoana umană este tocmai chipul divin 
ce manifestă natura lui Dumnezeu în energiile sau ipostasurile 
manifestării divine. „Atributele-energii, spune Lossky, nu sunt (...) 
concepte abstracte aplicabile la esența divină, ci puteri vii și 
personale, nu în sensul de ființe individuale (...), ci în acela de 
manifestări ale unui Dumnezeu personal“. Ceea ce înseamnă că 
energiile ne manifestă natura trinitară a Dumnezeirii, esența sa 
tri-unitară, rămânând totodată ireductibile față de aceasta. 
Distingând între hypostasis (ceea ce subzistă) și ousia (ceea ce 
este), Lossky stabilește un primat ontologic al esenței față de 
ipostasuri: „Ipostasul este ceea ce este ousia (...), dar el rămâne 
ireductibil față de ousia“. Persoana umană este esență sau natură 

divină, dar în același timp este și natură umană în care se revarsă 

energiile divine. Aici intervine momentul asemănării prin har: 

chipul poate deveni asemănător sau neasemenea, după cum natura 

umană se lasă pătrunsă de harul îndumnezeitor sau nu. Moment 

personal care însă, după Lossky, nu indică, în sine, un raport de 

participare de genul acelei methexis platoniciene (un raport între 

eide şi particularele sensibile), ci mai curând o analogie: „asemeni 

Dumnezeului personal, după al cărui chip este creat, omul nu e 

numai o «natură»”, ci un ipostas uman, adică o persoană care „după 

chipul“ este asimilată la Dumnezeu prin har. 

Participând la energiile divine, prin ceea ce are asemenea și analog 
cu natura divină al cărei chip este, ființa umană e asimilată unei lumini 
ce o transfigurează. Este caracterul vizibil al Dumnezeirii, căci 
„Dumnezeu este numit lumină nu după esenţa sa, afirmă Sf. Gr. 
Palama, ci după energia sa“ (31). Nu e vorba de o lumină sensibilă ori 
inteligibilă, ci necreată. Ceea ce se manifestă ca lumină este energia 
care poate fi cunoscută, la care avem acces prin analogia de natură. 
Natura în sine sau esența rămâne însă ascunsă într-o transcendență 
neluminată. De aceea, spune St. Dionisie Areopagitul, „întunericul 
devine vizibil la lumină (...), întunericul transcendent al lui Dumnezeu 
se lasă ascuns de tot ceea ce este lumină, dar în aceeaşi măsură el 

eclipsează Su ceea ce S5 cunoaştere“, (32) Dacă omul devine lumină 
oe anina gi Ma eane ezita bilă prin energia hario 
; zeu se comunică și se revelează 
celui ce se lasă pătruns de lumină. 
El este unit cu Lumina și cu Lumina vede în Plină conştiinţă tot 
ceea ce rămâne ascuns celor care nu au acest har. Această lumină 
necreată, veșnică și îndumnezeitoare este harul: „Iluminarea sau harul 
divin și îndumnezeitor nu este esența, ci energia lui Dumnezeu“, spune 
Sf. Gr. Palama. (33) Harul este mai mult decât o relație între Dumnezeu 
și om, căci el este însuși Dumnezeu „comunicându-Se şi intrând în 
unire de negrăit cu omul“. Lossky numește acţiunea harică o unire de 
negrăit pentru că harul este lumina prin care Dumnezeu îi îmbrățișează 
pe cei vrednici, unindu-se cu ei (în natura lor) mai presus de orice 
conceptualizare prin limbaj. Fiind chiar lumină divină, harul este văzut 
ca energie ce coboară în cei ce-și deschid sufletul acestei plinătăți 
fiinţiale. Persoana umană vede în lumină ceea ce semenilor fără har 
le rămâne ca pură ascundere. Ea dorește „să posede prin har ceea ce 
Dumnezeu are prin natură“, colaborând astfel cu planul divin „în plină 
conștiință“. „Această conștiință plenară a Dumnezeirii, spune Lossky, 
această primire a plinătăţii harului, proprie veacului viitor, nu poate 
avea loc decât într-o ființă îndumnezeită“, adică într-o ființă ce 
depășește condiţia sa individuală, eliberându-se de propria sa natură 
şi care, deschizându-se harului Sfântului Duh, se lasă iluminată, 
făcându-se martor al Adevărului: „numai primind Duhul, persoanele 
omenești pot să dea, în deplină conştiinţă, mărturie despre 
Dumnezeirea lui Hristos“. asai 
Ce înseamnă, în acest context, în deplină conștiință, conștiință 
plenară ? Este ceea ce Lossky numește „conștiință catolică“, acea 
Katholike cu sensul de Tradiţie universală a Bisericii — una, sfântă, 
sobornicească și apostolică. Mai mult decât o simplă ecumenicitate, 
în care adevărul devine multiplu, deci relativ, este vorba de Trupul 
Bisericii având pe Hristos drept Cap, „care este trupul Pu pliniraa 
Celui ce plinește toate întru toți“ (Efes. 1, 23). În acest a 
catolic cel care se face martor Adevărului în numele Bisericii. 

Şi avem acum și explicaţia conștiinței plenare. Este împlinirea Celui ce 
le împlineşte pe toate, totul fiind plinătate și unitate doar în plinătatea 
virtuală a harului ce se comunică fiecărei persoane în parte („O identitate 
tainică a lui unu și a multiplului — unitate ce se diversifică și diversitate 
care rămâne una“). Nu este nici eul individual ca parte din natura pe 
care o domină, nici subiectul care se determină prin opoziţie cu tot ceea 
ce nu este „eu“, dar nici o conștiință impersonală, depersonalizată, 
pulverizată în supraconştiința Bisericii, la fel cum persoana nu poate fi 
cuprinsă într-o suprapersoană ca parte. Multiplicitatea personală nu se 
confundă cu divizarea individuală și egotistă sau cu o parte ipostatică 
dintr-un tot. Persoana umană conține virtual totul pentru că în ipostas 
se comunică unitatea naturii noastre în Hristos. Fiecare persoană 
participă la Dumnezeire, la unitatea trupului hristic, prin harul conferit 
de Sf. Duh multiplicității personale. Mărturia Duhului Sfânt adresată 
persoanelor omenești nu vorbește despre o supraconștiință obiectivă, 
ci actualizează o tradiţie lucrătoare în fiecare persoană particulară 
deschisă spre har. „Această deschidere a conștiinței asupra evidenţei 
interioare a Adevărului este lucrată de Duhul Sfânt în fiecare persoană 
creştină“. Evidenţa Adevărului este conţinutul conștiinței, unic pentru 
toţi, dar nu o supraconștiință proprie unei persoane colective, ci o 
conştiinţă unică în esenţă, multiplă în existență. Aici, conștiința nu este 
o conştiinţă de sine însuși, ci „o libertate față de sine însuși“. În măsura 
în care conștiința personală încetează să fie doar conștiință de sine, ea 
vorbește despre conștiința unică a Bisericii. Cu alte cuvinte: „mai multe 
conştiinţe personale, dar un singur subiect de conștiință, o singură 
«conştiinţă de sine», care este Biserica“. A vedea în plină conștiință 
înseamnă deci a mărturisi harul iluminator prin care îmi depășesc propria 
conștiință de mine, ca individ uman, pentru a mă împlini în unitatea 
personală a Adevărului. 

El depăşeşte astfel nu numai simţurile trupesti, ci şi tot ceea ce 
poate fi cunoscut (prin inteligență). Depăşindu-se pe sine ca şi 
conștiință de sine, persoana umană transcende atât condiţia sa 
sensibilă (făptura de carne), cât şi limitele capacităţii sale 
intelective. Altfel spus, cunoaște în plenitudine în deplină conştiinţă. 

EE AAN Tra n depăşind ceea ce poate fi cunoscut prin 
: , plenitudine a cunoașterii. Conștiința plenară 
permite cunoașterea în plenitudine, nu oferă însă plenitudinea 
cunoaşterii, fiind o cunoaștere „în parte“ dar în plenitudine. Este, 
spune Lossky, plinătatea care „depășește toate posibilitățile umane 
de cunoaștere. Deci, cunoaștem «în parte» în lumina plinătăţii“, 
plenitudinea în care cunoaștem Adevărul la care putem participa. 
Or, am văzut că Adevărul participabil nu este cel al esenței 
transcendente („adâncurile naturii sale rămân interzise oricărei 
cunoașteri“), ci acela manifestat în energiile personale. Plenitudine 
ce exclude orice explicitare raţională: nu cunoaștem „după 
înțelesurile cele slabe ale lumii“, ci „după Hristos“ (Col. 2, 8). Iar 
după înţelesul cel viu al lui Hristos, la plenitudine nu participăm 
intelectiv, căci Adevărul revelat se comunică unei înțelegeri ce nu 
poate explica, dar exprimă plinătatea Cuvântului întrupat. (34) 
Căci cei curați cu inima văd pe Dumnezeu care, fiind lumina, 
locuiește în ei şi se revelează celor care-l iubesc şi celor pe care-i 
iubește. Cu inima curăţită de patimile trupești, eliberată de povara 
eului lumesc, cu inima ușoară acum, omul poate vedea Dumnezeirea 
imanentă lumii. Vederea inimii este o înțelegere a ceea ce nu poate 
fi văzut decât ca transcendenţă devenită imanentă și care în însăși 
imanența iconomiei se revelează ca transcendență. Este paradoxul 
revelaţiei creștine: „adevărata cunoaștere a Celui pe care-l caută 
este înțelegerea că a vedea constă în a nu vedea“ (Sf. Grigorie de 
Nyssa, 35). Ceea ce este vizibil este însă harul iluminator, lumina 
îndumnezeirii în care ne e dat chipul lui Dumnezeu. „Dacă vizibilul 
a devenit invizibil (prin Înălţare), subliniază Lossky, aceasta s-a 
petrecut pentru ca invizibilul — focul harului necreat — să devină 
vizibil în noi“. Persoana umană se deschide către comuniunea cu 
realitatea necreată, vizibilă în ființa ce crede în această lumină. 
Deschizându-se spre credinţă, înţelegerea se deschide tainelor 
revelaţiei. Ceea ce este înţeles urmează credinței iei a 
(36) dar în același timp înţelesul însuși se vede ii Ai) ii 
tot ceea ce poate părea absurd unei teologii 


revelarea nevăzutului, ,, 

în care credința caută înțelegerea nu este la fel pentru o înțelegere 
deschisă primirii plenare a Revelaţiei”. Or, pentru a fi primită ca 
plinătate de o conştiinţă plenară și de o înţelegere deplină, taina 
revelată cere „o convertire pe plan vertical“, o „răsucire“ totală a 
omului către Cel revelat. Această unire realizată liber este împlinirea 
stăpânirii lui Dumnezeu, stăpânire ce trebuie înțeleasă „ca o iubire 
personală a lui Dumnezeu“, o exigenţă absolută a Celui ce absolvă 
printr-o iubire desăvârșită. Gnoza devine agape, chemarea la sine a 
Celui ce domneşte prin Persoana lui lisus: „căci întru El locuiește, 
trupește, toată plinătatea Dumnezeirii, şi sunteţi deplini întru EI, 
Care este cap a toată domnia și stăpânirea” (Col. 2,9-10). Împlinirea 
finală a stăpânirii lui Dumnezeu înseamnă aşadar suprimarea oricărei 
stăpâniri în „unirea Celui care domnește cu cei asupra cărora 
domneşte“, ceea ce coincide cu îndumnezeirea finală a fiinţelor 
create. Taina persoanei umane constă în chemarea spre o unire fără 
de moarte ce se celebrează în trupul lumii supus morţii. Angajarea 
eshatologică pe această cale marchează trecerea din lumea devenirii 
la veșnicia Zilei a opta, într-un elan către natura incognoscibilă. 
„Calea coborâtoare (katabasis) a Persoanei divine a lui Hristos face 
posibilă persoanelor umane o cale urcătoare (anabasis) în Duhul 
Sfânt“. Cale a chemării spre îndumnezeirea (rheosis) ce exprimă 
esenţa însăși a creștinismului, aşa cum apare ea dezvăluită în 
cuvintele mereu repetate, din veac în veac, de Părinţii Bisericii: 
„Dumnezeu s-a făcut om pentru ca omul să poată deveni Dumnezeu“. 


4. Îngerul filosofiei 


Dacă „la început era cuvântul“ (Ioan 1,1), înseamnă că în Cuvânt 
se îngemănează două calităţi: primordialitatea şi vestirea. Cuvântul 
e începutul ce se vestește pe sine. Ce vestește el? Își vesteşte apariţia 
în lume. Cui vestește ? Lumii ce se naşte în Cuvânt. Logos-ul este 
deci începător de lume și vestitor de Dumnezeu. „Cuvântul era la 
Dumnezeu, continuă loan, şi Dumnezeu era Cuvântul“. In 
primordialitatea absolută a lumii, Cuvântul Domnului era Domnul 
însuși, „aceasta era întru început la Dumnezeu“ (1,2), căci era Cuvântul 

coat i de ființă, iar ființa era adusă /a Dumnezeu, la lumina pe care 
întunericul nu a cuprins-o. Prin Cuvânt, Dumnezeu era în lume și 
lumea în Dumnezeu; în lume, adică în creaţia îndumnezeită de 
Logos-ul divin, iluminată de adevărul ce s-a făcut pe sine pentru a-și 
vesti prezenţa în lume: „Cuvântul era Lumina cea adevărată care 
luminează pe tot omul, care vine în lume“ (1,9). Lumea însă nu l-a 
cunoscut, deşi Cuvântul „întru ale Sale a venit“ (1,11), întru natura 
sa divină, curată și necreată, dar natura creată nu l-a primit, lumea 
nu l-a recunoscut ca pe Cel ce este, ca Fiinţă ce dă ființă. Şi atunci 
„Cuvântul s-a făcut trup și s-a sălășluit între noi şi am văzut slava 
Lui, slavă ca a Unuia-Născut din Tatăl, plin de har și de adevăr“ 
(1,14). Pentru a fi cunoscut și primit Cel de dinaintea oricărei 
cunoașteri, pentru a fi văzut Cel de dincolo de orice vedere, a luat 
chip uman, s-a îmbrăcat cu trupul muritor al lumii, a devenit 
asemenea omului: „Pe Dumnezeu nimeni nu L-a văzut vreodată; 
Fiul cel Unul-Născut, Care este în sânul Tatălui, Acela L-a făcut 
cunoscut“ (1,18). Cel Unul-Născut din Cel Unul-Nenăscut este Fiu al 
Tatălui ceresc, aflat în sânul Tatălui, precum lumea inaugurală, dar 
totodată în lumea oarbă, necunoscătoare de Tatăl. De aici natura divino- 
umană a lui lisus, Chip al lui Dumnezeu, dar și chip omenesc. Or, 
numele de Logos este numele Fiului, natura Tatălui exprimată în 
Cuvânt. Logos-ul este după Chipul Tatălui, la fel cum omul este „după 
chipul“ Logos-ului. Logos-ul, spune Sf. Grigorie de Nazianz, „este o 
declaraţie scurtă a naturii Tatălui“ (37) în sensul că e o manifestare a 
naturii divine, arătând în sine pe Tatăl întreg, fiind deci aspect energetic 
al Treimii. Ca al doilea ipostas (după cel al Tatălui, dar înainte de cel 
al Duhului Sfânt), Logos-ul este Chipul care face să se cunoască 
Arhetipul părintesc, în concepţia lui Origen. Teologia este astfel „0 
cunoaștere a lui Dumnezeu în Logos-ul său, care este chipul 
consubstanţial al Tatălui“, (38) raportul de la chip la arhetip, | 
Logos-ul este Unul, unitate indivizibilă, căci natura Fiului A 
poate fi despărțită, ca și cum ar avea două naturi (una d pai palia 
umană), „Cuvântul lui Dumnezeu este unul singun spune nigan 
cuprinzând doar mai multe idei, dintre care fiecare este o parte : 


Da 

cuvântului întreg“. (39) Cuvântul divin este unitate, acord și unime, 
căci „cel ce spune adevărul (...) spune mereu un singur cuvânt“, 
„Cuvântul cel Unul“. Ceea ce dă unitate Cuvântului este adevărul 
naturii sale unice; căci unul e doar adevărul, iar tot ce e diversitate 
îl manifestă în multiplele sale semnificaţii. Dialectica Unului și 
Multiplului adună în același centru al Cuvântului natura și ipostasul 
prin care se exprimă divinul și umanul aduse la același numitor, 
sub cortul aceluiaşi Nume născut din Nenumit. (40) „În fiinţele 
raţionale (...), spune tot Origen, se va vedea Logos-ul Său sau 
Cuvântul“. (41) În fiinţele care primesc Cuvântul și cred în numele 
Lui, împărtăşindu-se din Lumina Lui, luând din plinătatea Lui „har 
peste har“ (Joan 1,16), căci „harul şi adevărul au venit prin Iisus 
Hristos“ (1,17), sălășluiește adevărata natură a lui Dumnezeu sub 
formă de chip ce le luminează rațiunea. Rațiunea nu poate înțelege 
adevărul trans-raţional decât dacă primeşte în sine lumina 
Cuvântului-Unul, transfigurându-se în vedere iluminată, 
mărturisitoare a slavei pe care o slujește. În rațiune Logos-ul se 
revelează, arătându-și Chipul și prin aceasta mărturisindu-și natura 
divină. Aici, teofania este logofanie și cratofanie totodată, revelarea 
Chipului în ochiul înduhovnicit al raţiunii („acesta este chipul lui 
Dumnezeu celui nevăzut“, Col. 1,15) fiind semn al puterii ființelor 
raţionale: „Şi celor câţi L-au primit, care cred în numele Lui, le-a 
dat putere ca să se facă fii ai lui Dumnezeu“ (Joan 1,12). Energia 
naște energie, (42) „putere doveditoare şi ziditoare de suflet“ (43) 
care, la rândul ei, trebuie vestită cu putere: „Mântuitorul va da 
cuvântul celor ce vestesc cu putere multă“ (Ps. 67,12). Logos-ul- 
Cuvânt dă cuvânt, împarte lumina cea indivizibilă, împărtăşeşte 
pe toți din Adevărul Unul. „Iată de ce, spune Origen, se umplu de 
putere cei ce ascultă Cuvântul lui Dumnezeu cel vestit cu putere, 
mărturisind-o prin hotărârea lor“. lată de ce, cu toate că Unul e 
Cuvântul lui Dumnezeu, „repede aleargă Cuvântul Lui“ (Ps. 147,4), 
vestindu-și Adevărul puternic celor care, la rându-le împuterniciţi 
de această logofanie, îl vestesc lumii întregi. 


N 

Cuvântul lui Dumnezeu este prezent în lume, dar el trebuie să 


tie cuvântat, propovăduit; este Cuvântul vieții care trebuie împărtășit, 
predicat. Este chiar esenţa credinţei, vestirea kerygmatică a morţii 
şi reînvierii. Propovăduind credinţa în Cuvântul divin, apostolii 
„Slujitori ai Cuvântului“ (Luca 1,2) aduceau pe oameni la lumina 
Logos-ului sfânt care ne face să tindem „spre cele cerești și mari“, 
(44) Sf. Pavel foloseşte puterea Cuvântului pentru a adeveri Duhul 
Sfânt și a-l mărturisi lumii prin puterea harului: „Cuvântul meu și 
propovăduirea mea nu stăteau în cuvinte de înduplecare ale înțelepciunii 
omenești, ci în adeverirea Duhului Și a puterii“ (7 Cor 2,4). Cuvântul 
predicat este cuvântul revelat; prin el predica întâlnește credința. 
Sf. Pavel nu crede pentru că vorbește, ci vorbește pentru că el crede: 
„Crezut-am, pentru aceea am grăit“ (2 Cor 4,13). Pătruns de credinţă, 
cuvântul său răspândește Viaţa, revelaţia lumii renăscute. 
„Propovăduirea lui Iisus Hristos, potrivit cu descoperirea tainei celei 
ascunse din timpurile veșnice“ (Rom. 16,25), se manifestă în 
„Cuvântul adevărului“ predicat și vestit celor ce cred în „nădejdea 
slavei“. Astfel se aduce la îndeplinire „cuvântul lui Dumnezeu, taina 
din veci ascunsă neamurilor, iar acum descoperită sfinţilor săi“ 
(1 Cor 25-26). Revelația vieţii este o revelaţie a cuvântului ce rostește 
viaţa, căci sădește în noi „cuvântul împăcării“ cu Dumnezeu. Rostind 
viața, predicând cuvântul divin, făptuim întru Hristos Chipul lui 
Dumnezeu. Este însăși rostirea Totalităţii faptului de viaţă, căci totul 
e spus, totul e făcut; și totuşi, totul rămâne de spus și de făcut. 
Cuvântul lui Dumnezeu este deja-aici, ca plinătate a adevărului 
pogorât în lume, lucrător în natura omenească, şi totuşi nu-încă 
împlinit în plenitudinea sa (în „plinătatea luminoasă 3 după expresia 
lui Lavelle). Este tocmai ceea ce garantează libertatea și puterea de 
creaţie — de restaurare — a fiinţei umane. A 

Precum creștinismul, teozofia mistică șiită concepe Logos-ul 
ca Lumină, realitate profetică eternă (Logos-Sophia). ln tratatul 
mistic Khotbat al-Bayân, comentat de Qâzí Sa d, a tinta A 
„Sunt Logos-ul vigilenţei“ (al vegherii, al RARA gori mainet 
al-taqwâ (Kalima înseamnă Cuvânt, Verb, Logos). La Sohravardi, 

Logoi-i perfecțiunii sunt substanţele spirituale, sufletele cerești și 
cele omenești (în ordine descendentă: Logoi majori, intermediari și 
minori). Toţi acești Logoi sunt Lumini hieratice, splendori 
sacrosancte prin care imperativul divin coboară în lumea creată, 
astfel încât fiecare fenomen al lumii vizibile este manifestarea unei 
realități superioare. Imamul, ca Logos al vegherii, este Lumina divină 
ce însoțește lăuntric pe veghetorii lumii și îi îndreaptă spre religia 
acestei Lumini. Vegherea este astfel modul de a fi al celui ce se 
dăruiește în întregime lui Dumnezeu. „Orice realitate, spune 
H. Corbin, are un Logos, un Verb divin subtil care este domnul și 
păzitorul acestei realităţi“. (45) Heideggerian vorbind, Logos-ul este 
păstorul oricărei ființe sau „cel care le gospodărește pe toate“ 
(Heraclit). El reprezintă principiul și izvorul, starea desăvârșită, 
plenară, ce domnește în realitatea individuală care nu îi e decât 
manifestarea derivată. Se observă aici împletirea doctrinei 
neoplatoniciene cu angelologia sohravardiană: Logos-ul-Înger nu e 
doar arhetipul, ci domnul și călăuzitorul speciei a cărei natură 
perfectă o reprezintă. El este Logos al credinței, al pre-vederii 
credinței și, în același timp, natura perfectă a fiecărui veghetor ce 
crede în lumina Logos-ului. Natură perfectă ce e „cheia înțelepciunii“, 
„îngerul filosofului“ care îi revelează adevărul, călăuzindu-i 
înțelegerea. (46) Logos-ul este îngerul păzitor ce se revelează celui 
ce-l caută, iar întâlnirea aceasta reprezintă pentru filosof păşirea pe 
calea cunoașterii de sine. „Sine“ ce nu e eul ca obiect al cunoașterii 
impersonale, ci chipul căruia i te poţi adresa cu zu. Este chiar polul 
sufletului care, o dată cunoscut, te face să-l cunoști pe Dumnezeu, 
ca pol transcendent. Transpare în acest raport ideea bi-unităţii sau a 
bi-polarităţii, a ceea ce Corbin numește dualitudinea persoanei umane. 
Logos-ul-Înger (Hristos-Angelos) este Chip al lui Dumnezeu şi 
chip al omului, imagine teofanică ce e totodată „polul revelaţiei lui 
Deus absconditus şi polul sufletului uman pentru care el este Chipul 
divin revelat“ (Corbin). Omul nu-l poate cunoaşte pe Dumnezeu 
decât prin Chipul pe care acesta i-l arată, În acest sens, imamul, 
precum lisus, este în acelaşi timp Chip divin, ca formă logotanică, 


Ie 

7 real al omului ce se arată lui Dumnezeu. Fiinţa divină, comentează 
rbin, „nu poate fi ă decât pri £ a însăși ă 
omului, inte pier air we di se imbie Gs 

ata Suși, adică prin acest Chip 
nepieritor şi absolut ce sălășluiește în inima omului, (47) absolvindu-l 
ue natura sa pieritoare. E suprema înțelegere hermeneutică a tainei 
in care se revelează coprezența „omului-cu-Dumnezeu”, Logos-ul 
este prin urmare Chipul fiinţei, al polarităţii divino-umane către care 


se îndreaptă înțeleptul, îngerul de a cărui prezență veghetoare 
filosofia e chemată să mărturisească. 


5. Suprasemnificaţia raţiunii 


În prelegerea rostită la Universitatea din Freiburg în 1928, 
intitulată Ce este metafizica ?, M. Heidegger se delimitează de 
modalitatea de a gândi, proprie metafizicii tradiţionale, indicând o 
nouă cale de aflare a esenței adevărului (poziţie pe care o va dezvolta 
apoi în lucrări ulterioare). Delimitarea amintită este de fapt o 
postulare hotărâtă a diferenţei ontologice dintre fiinţă și fiinţare. 
Criza metatizicii — aspectul poate cel mai pregnant al crizei generale 
a modernităţii — pare să fie generată de autolimitarea gândirii. 
În existenţa modernă, afirmă Heidegger, „doar știința are a-și spune 
cuvântul“, (48) ceea ce înseamnă că autosuficienţa cuvântului ştiinţei 
tinde să uzurpe, ca instanţă de autoritate, orice alt tip de rostire. 
Doar că știința modernă, prin felul ei de a gândi lucrurile, aserveşte 
întemeierea față de lucrul însuşi, dizolvând adevărul ființei în 
adevărurile parţiale ale ființării. Câte științe, atâtea ființări, dar nici 
o ființă. Cauza acestei stări de fapt este dezrădăcinarea ştiinţelor 
din temeiul esenței lor. 

Metafizica a urmat din păcate același drum. „În metafizica modernă, 
lucrurile au fost transformate în obiecte“, (49) şi aceasta pentru că, 
dorindu-se o știință (ba chiar știința ştiinţelor), ea s-a aservit doar 
calculului cu fiinţarea. Gândirea („ca punere-în-faţă re-prezentativă ) 
este „interpretată în epoca modernă drept obiectualitate base mln 5 
(50) cu alte cuvinte ceea ce ea gândeşte este un dat instituit drept 

obiect al re-prezentării. Gândirea obiectivatoare este gândirea exactă 
subordonată calculului, dar nu întotdeauna îndeajuns de riguroasă. 
Limba în care ea se exprimă (dar pe care nu o exprimă în esenţa ei) 
e una falsificată, căci în ea nu se rostește ființa, iar gândirea, prin 
urmare, nu se mai poate rosti ca urmă semnificantă a prezenței ființei. 
Vina nu e însă a cuvântului — ori vreo neputinţă a sa — ci a gândirii 
care, în loc să gândească pentru a putea vorbi, vorbește pentru că nu 
mai poate gândi. 
Dimpotrivă, gândirea non-obiectivatoare se rostește ca prezență 
a ființei ce se dezvăluie într-o deschidere luminătoare. Nu este o 
manifestare reprezentativă a ceva extra-lingvistic, ci pură afirmare de 
sine, ca arătare şi semnificare a ceea ce este. Gândirea care rostește 
lucrul este lucrul, lucrarea prezenţei sale care se arată în propria sa 
apariţie. În loc să supună ființa limitelor ființării, ea i se supune, în 
sensul că îi dă cuvântul, o cheamă la rostirea de sine. Este o gândire 
esențială „al cărei adevăr nu poate fi cuprins de nici un fel de «logică» 
(...), ea se risipește dăruindu-se în ființă pentru adevărul fiinţei“. (51) 
În acest sens, ea este o depăşire a logicii, așezându-se astfel deja în 
depășirea metafizicii. Criza metafizică a modernităţii este totodată o 
criză a conceptului logic, „acel concept misterios, dar lipsit de noimă“, 
(52) rod al oarbei încăpăţânări a intelectului rătăcitor. (53) 
„Sclerozarea conceptuală a trăirii“, (54) consecinţă a autosuficienţei 
gândirii lui animal rationale, nu e străină de obiectivarea reprezentativă 
specifică gândirii științelor naturii și tehnicii. Pericolul pe care Heidegger 
îl semnalează în epoca modernităţii este „ca modalitatea tehnico- 
ştiinţifică de a gândi să se extindă asupra tuturor domeniilor vieţii“. 
(55) O problemă care decurge de aici este dacă teologia mai poate să 
fie o știință care gândește în concepte căci, dorindu-se o știință a 
credinţei, teologia este de fapt o cunoaștere conceptuală. (56) Astfel 
încât depășirea metafizicii presupune totodată o depășire a logicii şi a 
teologiei (și chiar, poate, printr-un demers fenomenologic radical, 
„eliberarea“ religiei de teo-logie). Dar această trecere dincolo de ele nu 
e efectuată în pofida lor, căci ea nu implică o suprimare, ci o re-întemeiere 
a lor, o reînnoire în adevărul esenței. 

Act recuperatoriu al originării c 


are necesită un alt tip de gândire 
şi de discurs, o gândire evo 


SSMUS, adi catoare și invocatoare a fiinţei, „o gândire 
mai Originară, mai riguroasă care ţine de ființă“. (57) Dacă „esenţa 
metalizicii este altceva decât metafizica“, aceasta e pentru că „în 
gândirea care gândeşte adevărul fiinţei, metafizica este depășită“, (58) 
Atâta vreme cât se pune în slujba cunoașterii derivate „a adevărului 
cunoașterii și a exprimării lui ca enunț“ (59) și este, ca atare, un 
obstacol care refuză raportul originar al fiinţei cu esenţa omului, 
modernitatea însăși trebuie depășită. Căci, se întreabă Heidegger, „nu 
cumva absenţa acestui raport şi uitarea acestei absenţe determină, 
încă de multă vreme, vârsta modernă a lumii ?“ (60) 

Am considerat utilă prezentarea (schematică fatalmente) a 
poziţiei lui Heidegger cu privire la criza metafizicii şi necesitatea 
depășirii ei pentru a lumina într-o oarecare măsură, încă de la început, 
consideraţiile care vor urma. Despre ce este vorba ? Cu trei ani înainte 
de prelegerea heideggeriană de la Freiburg, Jacques Maritain publica 
un text intitulat Măreţia şi nimicnicia metafizicii. (61) În plină criză 
a modernismului care a marcat gândirea religioasă franceză la 
începutul veacului trecut (şi în care au fost implicaţi, printre alţii, 
Maurice Blondel și Teilhard de Chardin), J. Maritain propune propria 
sa soluție (e adevărat, pe fundalul doctrinei neo-tomiste). Să urmărim 
în continuare etapele cele mai importante ale acestei meditații, nu 
fără legătură (după cum se va vedea) cu aprecierile heideggeriene 
înfățișate mai sus. 


„Am putea crede că metafizica, în epocile de neputinţă speculativă, 
strălucește cel puţin prin modestie. Dar același timp care îi ignoră 
măreţia îi ignoră și nimicnicia. Măreţia: ea este înţelepciune. 
Nimicnicia: ea este știință omenească“. Încă din primele rânduri ale 
amplului său eseu, Jacques Maritain proclamă statutul dihatomis aj 
unei discipline care se dorește a fi demersul fundamental sl 
cunoașterii umane. „Filosofie primă” sau NL RAN Stiiaţă 
speculativă sau contemplaţie, ambiția sa, fatalmente citi SA 
să se înfrunte cu o imposibilitate epistemologică; dorind să 

întemeieze, ea trebuie să se confrunte cu temeiul. Ea însăși, dacă își 
urmăreşte cu consecvență programul, e nevoită să se înrădăcineze 
în chiar obiectul pe care și-l dorește. Cum se poate ea însă înrădăcina 
într-un pământ ce-i scapă mereu de sub picioare sau, mai degrabă, 
într-un cer pe care privirea sa nu îl poate cuprinde ? Căci ceea ce 
metafizica doreşte mai mult decât orice este să rostească temeiul 
rostirii, să numească ceea ce, în nenumirea ființei, dă nume. Cu alte 
cuvinte, ea îl numește pe Dumnezeu, dar nu pe Numele său nerostibil, 
ci ca ascundere ce îşi face cuib în cuvânt. Or cuvântul nu este decât 
pentru a numi limita până la care gândul omului poate pătrunde. 
Dincolo, în spaţiul neconceptibil al nerostitului, numele nu mai poate 
identifica, nu mai poate numi ceea ce în el nu este în întregime. 
Atunci, ceea ce ne e dat ni se oferă ca anonim, un Ceva anume sau 
un Cineva neştiut care ni se înfățișează, precum lui Iacov, drept 
însăşi faţa Dumnezeului necunoscut. Când Iacov spune: „Spune-mi 
şi Tu numele Tău !“ Iar Acela a zis: „Pentru ce întrebi de numele 
Meu ? El este minunat!” (Facerea 32,24-32, cf. Jud. 13,18), — 
întrebarea lui se referă la însuşi temeiul metafizic. Dacă orice 
întrebare solicită numirea celor întrebate, ea îndeamnă lucrurile să 
se prezinte într-o nominaţie identificatoare. Pe de altă parte, e 
întrebarea raţiunii care caută peste tot răspunsuri; ea cere ca rostul 
celor ce sunt să se rostească. Dar Acel Cineva, ca temei al temeiurilor, 
nu răspunde, ci doar se arată, își prezintă Chipul; este de fapt singurul 
răspuns pe care îl poate da Cel Nenumit întrebării ce aşteaptă un 
nume. Numele Lui nerostit e minunat tocmai pentru că e minunea 
ce ne „vatămă“ făptura (așa cum lui Iacov i-a atins încheietura 
coapsei), atingându-ne până în adâncul sufletului. Atingere 
mântuitoare care ne dezechilibrează („el șchiopăta din pricina 
șoldului“), însemnându-ne însă cu un dar de nespus. Ceea ce nu 
poate fi spus (ne-spusul ne-numirii) este chiar semnul prin care 
semnificaţia întemeietoare se prezintă drept Chip, în-semnare a 
locului Prezenţei ce ne locuieşte („Și a pus Iacov locului aceluia 
numele Peniel, adică faţa lui Dumnezeu“), dar şi mărturie 
mărturisitoare a Asemănării cu ceea ce e tără de seamăn. Cel ce nu 

raspunde cuvântându-şi numele este Cuvântul ce bine-cuvântează 
INSăşi minunea întrebării („și l-a binecuvântat acolo”), întâlnirea 
„biruitoare” a omului cu temeiul. 

Este în Stare metafizica să se instituie pe sine drept celebrare a 
acestei întâlniri ? Dar încercând să-i dea nume, atinge ea oare cauza 
tuturor celor ce sunt şi, totodată, scopul final al lor ? Poate ea numi 
ceea ce e mai presus „decât tot numele ce se numește“ (Efes. 1,21)? 
Ce se poate numi ? Un lucru pe care îl atribuim unei Forme, 
platonician vorbind, atribuirea fiind predicaţia (eponymia) prin care 
lucrul participă la caracterul Formei: „tocmai prin participarea lor 
la Forme celelalte lucruri poartă numele lor“. (62) Lucrul își ia deci 
numele de la o Formă a cărei prezenţă imanentă in-formează lucrul 
asupra propriei sale denumiri. Cuvântul sau numele este, ca atare, 
atributul ce desemnează participarea lucrului existent la un Logos 
supraexistent. Ceea ce cuvântul numește participă la un adevăr 
întemeietor care, dincolo de impunerea numelui, reînvesteşte lucrul 
cu o semnificaţie. Semnificaţia, cu toate că participă prin atribuirea 
numelui la Forma imanentă, e abstrasă din „materia“ lucrului. 
Dematerializarea lucrului semnificat, eliberarea sa de accidentele 
materiei, este rodul abstracţiei intelectuale. Cunoașterea abstractivă 
sesizează astfel „universalul“ ca pe un inteligibil „purificat de orice 
materialitate şi de orice condiţie impură“ (Ulrich de Strassburg). 
Esenţa sau substanţa formală a lucrului (quidditatea sa, în termeni 
aristotelici) „este cea care dă unitate cunoașterii, iar funcția 
cunoașterii abstractive este de a atinge adevărul lucrului“. (63) 

Universalul există astfel în lucruri, ca formă universală (ca natură 
comună sau esenţă-ca-întreg), ca Idee sau Raţiune ce in-tformează 
intelectul cunoscător. „Astfel informat, el informează la rândul său 
o definiţie, o diviziune sau O compunere, semniticate prin cuvinte 
(voces). Ceea ce semnifică, ratio, e definiţia (...). Deci cuvintele să 
semnifică speciile inteligibile, ci mijloacele cu care se innestraask 
intelectul (sibi format) pentru a judeca Iuourilo/eteri oare SED 
de Aquino). (64) Intelectul nu receptează i me, și pier 

conceptul, un concept mental (verbum conceptum) care 

reprezentare a lucrului, ci o abstracţie quidditativă ce se aplică 
lucrului drept judecată. „Intelectul, explică A. de Libera, nu ajunge 
la scopul său decât cunoscând lucrurile, adică formând o judecată 
(...), adică aplicând conceptul la un lucru“. (65) Ceea ce trebuie 
însă specificat este că quidditatea lucrului este formată defn intelect 
şi, ca atare, obiectul intelectului (formarea unui concept aplicabil 
lucrurilor) e o condiţie necesară a scopului său (cunoașterea, deci 
adecvarea lucrurilor la realitate). 

Dar cu aceasta se pare că revenim la paradoxul însuși al 
demersului metafizic: cum putem forma conceptul unui lucru dacă 
nu cunoaștem principiul său întemeietor ? Dacă esse universale este 
lucrul însuşi, lucrul universal nu e decât imaginea conceptuală a 
unei abstrageri din existență, o de-finiţie indirectă, căci mediată de 
un intelect indiferent faţă de ceea ce există sau nu există. Dacă un 
concept, ca semn mental, semnifică lucrul, înseamnă că acest concept 
seamănă cu lucrul, inter-mediind între acesta și cuvântul ce îl 
numește. Conceptul de perfecţiune, de exemplu, semnifică deitatea, 
fiind un semn natural asemănător cu şi cauzat de Lucrul divin. A-L 
numi pe Dumnezeu înseamnă deci A-L cuvânta într-un concept ce 
îl semnifică, într-un nume mental care e semnul prezenţei divine în 
suflet. Gândirea nu se poate raporta (prin referinţă) la această 
existență decât formând un concept care face abstracție de tot ceea 
ce lucrul (lucrarea divină) nu este în sine, abstrăgându-l din 
accidentalitatea existenţei, semnificându-i doar quidditatea sau 
esenţa. E un mod de cunoaștere eminamente abstract, o „operaţie 
absolută care nu are nimic de-a face cu existența sau cu non-existența 
unui lucru, ci se mărginește să conceapă lucrul însuşi sau quidditatea 
sa“ (Matthaeus de Aquasparta). (66) 

Se aplică însă această operaţie de conceptualizare, sau de 
aprehensiune a quiddităţii, la cunoaşterea metafizică a esenței lui 
Dumnezeu ? Dacă obiectul metafizicii este lucrul separat de materie, 
privit adică în quidditatea sa, atunci conceptele create de ea sunt 
semne ale inteligibilelor ce separă ființa esenței (esse essentiae) de 
ființa existenței (esse existentiae). Această separare eidetică are drept 

scop inteli gibilul ca formă abstractă, un fel de exterioritate ontologică 
a unui obiect pur non-existent. Am ajunge astfel într- 


un teribil impas 
care, dup 


ă J. Maritain, este acela al nominalismului. Având gustul 
realului, el ny are însă simțul ființei, nu vede sensul evidențelor 
invizibile decât într-un cuvânt fără semnificație. Or aceste evidente 
sunt tocmai quidditățile în inteligibil, de neconceput fără „un dar 
prim“ care este o intuiție intelectivă. (67) Grație acestei intuitii 
(„percepție intelectuală a ființei ca dar mistic și supranatural“), 
trezirea omului din somnul nevederii echivalează cu semnificarea 
obiectelor pure ale gândirii. Valoarea conferită abstractului („acelei 
imaterialități mai dure decât lucrurile“) privilegiază esenţa în dauna 
existenței. Metafizica, respirând doar în abstracțiuni, abstrage lumina 
spirituală din lucrurile materiale, captând-o în idee. Domeniul 
metafizic al intelecției pure nu are însă nimic în comun cu acele 
reţele conceptuale care conferă spiritului o înţelegere iluzorie a 
naturii prin dominarea ei practică, deoarece aici gândirea nu gândește 
fiinţa care se arată în gândire, ci se subordonează sensibilului însuși 
(se lasă gândită), limitându-și adevărurile dobândite, prin substituție 
sau adiţionare, la „acea ordine inferioară a demiurgiei ştiinţifice“. 
Nici o evidenţă raţională însă în cuprinsul acesteia, ci doar structuri 
cucerite cu ajutorul unor instincte vânătorești din ce în ce mai 
ascuţite, mai „infailibile“. Neurmărind să descopere adevărul unor 
fapte noi, valoarea euristică a metafizicii este nulă; „nu se ară în 
cer“, la fel cum nu se poate aplica necuprinsului o măsură 
cuprinzătoare. De aici, măreţia metafizicii, măreție ce decurge din 
admirabila ei in-utilitate, din superioritatea ei faţă de orice servitute: 
„inutilă pentru că supra-utilă, bună în sine și pentru sine“. Ea nu £ 
măsoară decât cu misterul celor ce sunt; urcând de la vizibil la 


invizibil, ea află cauzele inteligibile implicate în lumea pe care 
acestea, totuși, O transcend. Exigenţ 
purificare ce face ca intelectul să nu sem 
e în sine, esenţa sa a i 

care se leagă de ceea ce este (în 
servește (în existenţă) d 


a ei este însăşi voinţa de 
nifice decât ceea ce lucrul 
bstrasă din existenţă. De aceea ea este forța 
n esenţă) şi totodată de ceea ce nu 
ecât Adevărului inutil. Totuşi, adaugă 

Maritain, „nimic nu îi este mai necesar omului decât această 
inutilitate“, căci nu avem nevoie de adevăruri care să ne slujească, 
ci de un Adevăr pe care să-l slujim. Adevărul acesta este unul care, 
după cum am văzut, ne dezechilibrează în aparenţă, fiind însă în 
același timp un centru gravitațional ce atrage în jurul său întregul 
univers căruia îi conferă o ordine şi o fiinţă. (68) Ordine a eternității, 
a valorilor autentice și a ierarhiei lor armonice, ordine a fiinţei 
absolute, a perfecțiunii divine, dar totodată a raţiunii pe care o 
îndreaptă, aspirând-o spre înalt, călăuzind-o până „pe piscul 
cauzelor“. Dintre toate simţurile pe care le reneagă, unul singur 
rămâne definitoriu metafizicii: simţul ființei, care este pragul către 
adevăratul sens al fiinţei. 
„Înţelepciunea metafizică este în cel mai înalt grad abstracţiune, 
întrucât ea este cel mai departe de simţuri; ea deschide spre 
imaterial“, adică spre o lume a realităților ce există sau poate exista 
separat de materie. Fiind cea mai îndepărtată de cunoașterea 
sensibilă, cunoaşterea metafizică abstractivă este, după cum 
spuneam, o separare eidetică de materialitate, altfel spus de orice 
existent concret suficient 'sieşi. Abstracţia, afirmă J. Maritain, 
antrenează „legea aspră a mișcării logice, trudnica elaborare a 
conceptelor“, trecând de la spectacolul lucrurilor (văzute ca 
„accidente“ existenţiale) la cunoaşterea raţională a purei intelecții. 
Ea aspiră ca atare la contemplarea „unităţii privirii simple“, a acelei 
prime priviri care adună în același focar, într-un unic principiu 
indiferent la diversitate, întreaga semnificaţie a esenței fiinţei. 
„Dorinţa de a vedea Cauza primă“, care este o dorință de a abstrage 
invizibilul din cele vizibile, este o operaţie de semnificare. Doar că 
ceea ce semnifică este un semn mental al cărui semnificat trimite la 
o cauză extra-mentală: Principiul tuturor celor ce sunt, ca Idee a 
Ideilor. Or semnul mental al conceptului făurit nu are o semnificație 
decât în discurs, într-un act al vorbirii ce enunță şi anunţă fiinţa, 
chemând-o pe nume. Abstracţia, pe de o parte, şi discursivizarea, pe 
de alta, sunt cele două necesităţi fatale de care metafizica trebuie să 
asculte, dubla ei infirmitate care o condamnă să cunoască fără să-şi 

poată rosti cunoaşterea. Căci în momentul în care ea enunță propriul 
ei obiect de gândire, se denunță pe sine ca știință ale cărei concepte 
nu sunt co-naturale sensului fiinţei decât prin analogie sau asemănare 
(cunoașterea „în oglindă“ de care vorbea Sf. Pavel): „metafizica nu 
ne face să-l cunoaștem pe Dumnezeu decât prin ănalogie, în ceea ce 
nwar el drept propriu“, deci nu în natura esenței sale transcendente, 
ci conform rațiunii, per speculum in aenigmate. Insuficienta acestei 
cunoașteri impune un corelat, o forţă care să suplinească 
incompletitudinea aprehensiunii intelective. Altfel spus, o valoare 
ontologică în stare să restabilească legătura între idee şi realitate, 
între conceptul „esenţial“ și lucrul „existent“. Iată deci a doua 
infirmitate a metafizicii și nimicnicia ei totodată: „ea stârnește dorinta 
unirii supreme, a unei posesiuni spirituale consumate în chiar ordinea 
realităţii, și nu doar în aceea a ideii“. Dorinţă pe care însă nu o 
poate satisface de una singură decât cu riscul unei grave amputări 
sau al unei stranii refulări. 

Ca temei sau principiu al acestei alte înțelepciuni pe care o 
propovăduieşte J. Maritain, ca dar al harului îndumnezeitor, aflăm 
iubirea nebună pentru lisus, iar ca termen sau scop al ei, unirea 
spiritului omenesc cu Duhul ce îl transcende, resorbţia mistică în 
Unitatea misterului divin. „Înţelepciunea mistică nu este beatitudinea, 
desăvârșita posesiune spirituală a realităţii dumnezeiești, ci începutul 
acesteia“, primul pas pe calea unei „lumini incomprehensibile”, 
a unei viziuni mai presus de cunoaștere, întrucât ea nu e doar intuire 
a transcendenţei, ci în primul rând adorare a ei, slujire a adevărului 
„inutil“ de care avem nevoie și în care credem. Şi avem nevoie cu 
atât mai mult cu cât credinţa noastră în acest adevăr ne ajută să 
pătrundem în inima unui paradox altfel insurmontabil. Căci aici 
„toate falsele chei ale filosofiei se frâng, din simplul motiv că nu 
există o broască; nu intrăm acolo decât prin zid”. Departe de a fì un 
soi de hiperintelectualism esoteric sau vreo teopatie agită, 

necunoaștere, ci de credința și iubirea în Cel ce crede în el și îl 
iubește mai presus decât o poate face el, în singura Uşă fără 
încuietoare, căci prin ea se intră spre mântuire: „Eu sunt ușa: de va 
intra cineva prin Mine, se va mântui; și va intra și va ieși și pășune 
va afla“ (loan 10,9). 

Dar dacă prin aceasta se pare că ne-am îndepărtat de metafizică, 
nu mergem oare în întâmpinarea dorinței metafizicii, care este pura 
contemplare a celor pure ? E adevărat că urmărind un temei extra- 
mental, deci supranatural, metafizica riscă să se confunde cu teologia 
şi chiar cu mistica. Dacă visul ei tainic este contemplaţia sfinţilor, 
atunci ea se înscrie pe calea religiei, (69) căci, în primul rând, 
„această supremă înţelepciune nu depinde de efortul intelectului în 
căutarea perfecțiunii cunoașterii, ci de darul omului întreg în căutarea 
unei verticalități perfecte cu privire la Sfârșitul său. Această 
cunoaștere, cea mai înaltă cu putință, presupune însă renunţarea la 
cunoaştere“. Verticalitatea fără cusur este darul pe care credinţa și 
iubirea îl fac celui care, privind spre sfârşitul său, știe că acesta este 
de fapt adevăratul început al vederii. Renunţând la cunoașterea 
sensibilă și inteligibilă, cel ce contemplă cunoaște necunoscând, 
adică iubește întru iubirea Celui care îl iubeşte. La fel cum sfântul 
nu contemplă pentru a cunoaște, el nu iubeşte pentru a se iubi; el nu 
iubeşte decât pe Celălalt din sine, spre care aspiră dincolo de sine. 
Sfinţii „nu își caută sufletul. Ei și-l pierd, nu-l mai au“, căci nu pe ei 
se caută, ci pe Cel căruia i se oferă și pentru care îşi dau sufletul. 
Sufletul lor devine acel ceva dumnezeiesc (îndumnezeit, căci e 
aparținător lui Dumnezeu) în care însăși iubirea trebuie să se uite pe 
sine, pentru ca sufletul să se poată uni cu Cel care vine să-l locuiască. 
„Aici se află un Dumnezeu care nu este un nume, ci o realitate, un 
Real și chiar un Supra-real care există mai întâi, înaintea noastră, 
fără noi“, Iubirea nu îl numește pe Dumnezeu, nu îl închide într-un 
cuvânt al cărui semn mental e un concept mediator; nu poate exista 
aici abstragere eidetică dintr-o imaterialitate în sine, deci nici 
inală identificatoare, ci doar sesizare a unei realități 
ia noastră realitate, căci ne pre-există 

în mod absolut, ca fiind de natura unui transcendent ultim. Fiind 
dincolo de noi ȘI înaintea noastră, suprarealitatea divină este fără 
nor, în pura sa existență necalificată, deci nedeterminată de nici un 
atribut (sau concept) omenesc, dar cu noi în chemarea care 
dezmărginește făptura finită. 

În al doilea rând, „contemplarea sfinților nu purcede din spiritul 
omului, ci din harul înnăscut“. Dacă spiritul omenesc se nelimitează 
în contemplaţia celor nelimitate, aceasta nu se datorează activităţii 
sale naturale, căci spiritul contemplativ este fondul substanţial în 
care rodește lucrarea divină: Sămânţa harului care ne este pre-dată 
încolțește o dată cu nașterea noastră în lume. Natura pre-dispusă la 
primirea dumnezeirii e supraînălțată într-un alt mod de a fi, conform 
harului divin lucrător în ea. Viaţa aceasta ce țâșnește spre eternitate 
„este pentru noi ca o non-acţiune și o moarte“, pentru că ea nu se 
supranaturalizează decât la iniţiativa lui Dumnezeu ce acţionează 
prin harul operant. Cu alte cuvinte, harul înnăscut este har lucrător 
doar în acţiunea umană stârnită de acţiunea divină. O „Viaţă ca o 
moarte“ înţeleasă în două sensuri: ca pasivitate, sau mai degrabă ca 
act virtual în așteptarea iubitoare a realizării de sine, și ca viaţă 
depășită, părăsită, ale cărei energii renasc la un alt nivel al fiinţării. 
Cu totul, o lucrare supranaturală în esenţă, care conferă naturii 
omului acea libertate personală ce îi transformă întreaga existenţă. 
Şi deoarece „credinţa este rădăcina şi temeiul oricărei vieți 
supranaturale“, o astfel de lucrare este de neconceput fără această 
legătură rugătoare și activă, încrezătoare şi vizionară, Ceea ce 
contemplă sfântul este tocmai ceea ce credința lui vede cu ajutorul 
harului. Și nu vede decât ceea ce harul oferă ca deschidere lucrătoare, 
ca iubire ce așteaptă și face posibilă iubirea. uju 

Așadar, în al treilea rând, „contemplația sfinților nu esta doar 
pentru iubirea divină, ci și prin ea”. Nu este doar orientată Spre 
ceea ce o cheamă, ci și înrădăcinată în ceea ce o creează; pe niru 
iubire, contemplaţia are nevoie de credinţă, prin iubite, ea este înainte 
de toate milostenie, Dacă credința îl vede pe Dumnezeu în intuneric i 
unei distanţe incomprehensibile (căci, precum speranţa, ca crede 

ceea ce ochiul nu vede și vede ceea ce ochiul nu crede), iubirea îl 
atinge pe Dumnezeu în chip nemijlocit, unindu-se cu ceea ce în 
credință se dă doar ca ascundere. Iubirea milostivă ni-l dă pe 
Dumnezeu ca pe Cel care, sub chipul prezenţei actuale a Duhului 
Sfânt, se oferă nouă în noi. „Ea îl atinge pe Dumnezeu ca Dumnezeu 
ascuns, ca Dumnezeu mântuitor, şi cu atât mai mântuitor cu cât e 
mai ascuns“. Căci ceea ce se ascunde luminează atât de puternic 
încât pare să orbească vederea, „precum atunci când ochiul vede 
lumina pură, vede fără să vadă“ (Sf. Bonaventura). (70) Dar așa 
cum spune psalmistul, „întunericul nu este întuneric la Tine și 
noaptea ca ziua va lumina“ (Ps. 138,12). Mântuirea este tocmai 
intrarea celui ce iubește în ascunderea celui iubit, în însăși iubirea 
ce se ascunde în plină lumină. Este intrarea în dumnezeire, ca prim 
mod de contemplaţie (alături de cel al ieșirii către umanitate), după 
cum afirmă acelaşi Bonaventura (71); precum la loan, intrarea prin 
uşa deschisă de braţele lui lisus oferă mântuirea. Este suavitatea 
absolută a contemplaţiei în care din noaptea iubirii mijesc zorile şi 
apoi Ziua cea mare a eliberării: „Calea drepţilor e ca zarea dimineţii 
ce se mărește mereu până ce se face ziua mare” (Pilde 4,18). 
Iluminaţia contemplaţiei este astfel o cunoaștere afectivă ce 
depăşeşte orice noţiune distinctă ori semn exprimabil, pentru a adera 
la iubirea iubitoare care nu vrea decât să fie iubită: „Căci atunci 
când Dumnezeu iubește nu vrea altceva decât să fie iubit (...). Cum 
să nu fie iubită iubirea ?“ (St. Bernard). (72) Cum să nu creadă mintea 
în iluminarea ei caritativă „prin unirea cea mai presus de minte” 
(Sf. Dionisie Areopagitul) cu Acela care „şi-a pus întunericul 
acoperământ“ (Ps. 17,131) ? Nu e vorba aici de a ne ridica din punct 
de vedere intelectual deasupra inteligibilului, căci „privirea infirmă 
a spiritului omenesc nu are cum să ia seama de o lumină atât de 
puternică, nefiind purificată de îndreptăţirea credinţei” (St. Augustin). 
(73) E vorba de a ne înălța prin iubire deasupra celor create, ceea ce 
implică lepădarea de sine și pătrunderea „în noaptea transluminoasă 
ână la atingerea acelei cunoașteri supranaturale a 
este iubirea milostivă sau milostenia iubitoare, 

acea smerenie închinătoare și mântuitoare. Căci 
n-am fost creaţi decât pentru această iubire“ (Sf. loan al Crucii) 
(74) Astfel că nu metafizica este ușa prin care accedem ia 
contemplaţia temeiului ființei, ci divino-umanitatea lui lisus: intrare 
în divinitate şi ieşire către umanitate, înălțarea spre Noaptea celestă 


a Dumnezeului ascuns şi coborârea în lumina Zilei pământești a 
Dumnezeului revelat. 


„la urma urmei 


„In orice semn, spune J. Maritain, concept sau nume, sunt două 
lucruri de luat în considerare: obiectul însuși pe care îl face cunoscut 
și modul în care îl face cunoscut“. Ceea ce vrea să spună că orice 
semn comportă un referent în lumea extra-mentală și extra- 
lingvistică, și o semnificaţie prin care obiectul cunoscut ne spune 
ceva. Se spune însă el pe sine, ca esenţă ce nu poate fi decât în 
existenţă ? Cu alte cuvinte, ne putem referi la „obiectul“ Dumnezeu 
ca la oricare alt obiect cognoscibil, numindu-l printr-un semn mental 
sau concept care își creează propria semnificaţie, în raport cu care 
supra-semnificaţia lui Dumnezeu nu se închide într-un semn rostibil, 
identificator, ci este prezenţă pură a adevărului increat ? Este evident 
că nici un semn nu poate trimite la ceva ce nu există (nu ca referent 
abstract, ci ca referent absent, nedesemnabil), după cum nu poate 
nici semnifica ceea ce nu se dă decât ca lipsă în actul discursiv, ca 
obiect nereprezentabil mental. Inadecvarea referinţei şi a 
semnificației antrenează ca atare deficiența semnului însuşi. Semnul 
nu se referă la Dumnezeu, şi drept urmare nici nu îl semnifică, 
deoarece el dă nume realităţii create, deci perfecțiunilor sau 
quiddităţilor care există în lucruri, dar care preexistă în Dumnezeu. 
Or numele nu poate însemna și semnifica o preexistenta increată; la 
e create îl reprezintă pe Dumnezeu într-un mod 


fel cum lucruril într-un 
cât ca realitate ce purcede din divinitate, 


imperfect, căci ele nu sunt de € i 
tot astfel ideile, referindu-se la realitatea creată, nu îl cunosc pe 
ât semnificând această imperfecțiune, Perfecțiunea 
ental al stării create, deci 
i care îl numim pe Dumnezeu 

semnifică o singură realitate indicibilă, una și indivizibilă, dar fiecare 
nume în parte corespunde felului în care perfecţiunile, preexistente 
în Dumnezeu în stare pură, există ca semnificaţii participate în 
creaturi. Când Hristos însuși spune: „Eu sunt calea, adevărul și viaţa“, 
el nu dă glas unor idei, nu se numește pe sine în concepte, ci se 
rostește ca Eu al Fiinţei ce se prezintă ca Semnificație pură, ca Sens 
sau Temei ultim. 

Spuneam, la începutul discuţiei, că, prin predicaţia eponimică, 
lucrurile participă la formele ce le in-formează, numele participând 
la această lucrare prin semnificarea lucrului numit. Ceea ce înseamnă 
că numele şi conceptele privitoare la Dumnezeu, cu toate că 
semnifică imperfecţiunea reflectării sale în lucrurile create (ca 
rezultat al unei operaţii de abstragere mentală a quiddităților), își 

păstrează o valoare inteligibilă și o semnificaţie nealterată: 
„semnificatul este în Dumnezeu în întregime şi cu tot ceea ce îl 
constituie pentru intelect, din punct de vedere formal“. Spunând că 
Dumnezeu e bun, atribuim naturii divine o calitate intrinsecă, a cărei 
semnificaţie e implicată în adevărul formei perfecte la care participă. 
Dar conceptul atribuit („bunătatea“) nu se referă la Dumnezeu în 
întregul naturii sale necuprinse; cu toate că semnificatul este în 
întregime în Dumnezeu, Dumnezeu nu este în întregime în 
semnificație. Semnificaţia nu acoperă decât ceea ce în lucruri poate 
fi abstras ca semn, o perfecțiune care, formal, semnifică pentru și în 
intelect. Spunând deci că Dumnezeu este bun, conceptul de bunătate 
este o calitate atribuită de intelect unui conţinut semnificant ce 
transcende conceptibilul. „În această perfecţiune ca act pur — care 
este însuși Dumnezeu — există infinit mai mult decât este semnificat 
prin concept şi nume. Ea există în Dumnezeu din punct de vedere 
«eminent» într-un mod care depășește la infinit felul nostru de a 
concepe“. Spunând că Dumnezeu este bun, nu ştim ce este Bunătatea 
divină, căci El este infinit mai bun decât orice lucru existent. (75) 
Acest infinit mai mult exprimă, fatalmente impertect, ceea ce numele 

întrucât suprasemnificația transcende orice 

Sau în cuvintele St. Toma: 

învăluie oarecum lucrul semnific 
Dumnezeu; în acest caz el lasă 


osit cu referire la om, descrie și 
at; dar nu atunci când se referă la 
4 ENIE lucrul semnificat ca neconținut și 
necircumscris, Căci acesta excede semnificația numelui“, (76) 
Orice cunoaștere ideatică ori conceptuală care, referindu-se la 
Dumnezeu, dorește să-l semnifice, adică să-i dea un nume, este, pe 
de o parte, conform adevărului, o cunoaștere autentică, deoarece 
participă formal, chiar dacă imperfect, la perfecțiunea pe care lucrul 
o conţine ca semnificat;, pe de altă parte, ea rămâne iremediabil 
deficientă, întrucât obiectul creat pe care îl cunoaște semnificându-l 
nu epuizează natura increată a divinului, acea fiinţă eminentă 
neconţinută într-un nume, căci e nesemnificabilă. Chiar dacă am fi 
în stare să-l cunoaștem pe Dumnezeu în însăși esenţa sa 
transcendentă, o astfel de cunoaștere nu ar fi obţinută pe cale 
intelectuală. Nu se poate transcende conceptibilul el rămânând în 
acelaşi timp în concept. Am văzut că altă cale poate opera această 
depășire radicală, și anume iubirea supranaturală care, renunțând la 
orice cunoaștere dobândită, la orice cunoștință obiectuală, deschide 
sufletul spre ceea ce Dionisie Areopagitul numeşte „întunericul cel 
cu adevărat mistic al necunoașterii“. (77) Pierzându-se în ceea ce 
nu poate cunoaște, lepădând tot ceea ce poate fi cunoscut, el se 
unește cu Cel ce este dincolo de toate. O face însă „prin încetarea 
oricărei cunoașteri, şi cunoscând mai presus de minte, prin faptul 
că nu cunoaşte nimic“. (78) Kung 
Cunoaștere a adevărului necunoaşterii (ca ascultare a ne gânditului) 
care este de fapt grijă întemeiată „într-o înţelegere preocupată „de 
propria sa putinţă de a înțelege“. (79) În acest context, at 
despre grija modernă a ecologiei faţă de lumea naturii. Eca ogia ar 
trebui să ştie că vocația sa este de a regăsi sensul originar al găzduirii, 
s) reprezentând configurația simbolică a unui oyaujment 
a sine. Taina locuirii naturii nu aparține însă 
i revelaţiei prin care omul îşi abandonează propria 
nei chemări ocrotitoare. El locuieşte în 
altă natură de care se lasă rostuit şi pe 

care, la rândul său, o rostuiește mântuitor. E o ieșire din sine spre 
grija faţă de ceea ce îl îngrijește, intrarea în locuire. De aceea Casa 
marchează și semnifică un pământ locuit (0ikoumen€), spaţiu 
predilect al comunicării cu Celălalt, al relaționării ecumenice. 
Ecologia şi ecumenismul pornesc din aceeași rădăcină și, atunci 
când nu se îngrijorează prea apăsat, în excesul alarmant săditor de 
vrajbă, ar trebui să poarte de grijă, să-i ofere omului o situare 
privilegiată, o locuire pe măsura deschiderii sale spre pământurile 
rămase încă, pentru el, virgine, învăluite în taină. (80) 


Asistăm astăzi, la vârsta „coaptă“ a modernităţii, pe de o parte, 
la dislocarea progresivă a persoanei umane supuse materialităţii 
lumii, iar, pe de altă parte, la un fel de eliberare a spiritului care, 
chiar datorită progresului din ce în ce mai aplicat şi mai rafinat al 
ştiinţelor, îl scutește de încercarea, deseori plină de obstacole și 
de contradicții, de a da o explicaţie fenomenelor lumii materiale. 
(81) Ceea ce pare însă a fi o purificare a metafizicii se dovedește 
„sfâşiere metafizică insuportabilă“. Omul nu este doar spirit, ci şi 
trup de carne; nu este vorba însă de o condiţie duală sau antagonică, 
deoarece legătura între spirit şi trup nu stă într-un fir abia văzut, ci 
într-o aceeaşi substanţă care asigură unitatea fiinţei umane. Ceea 
ce sfâşie această unitate nu sunt atât opţiunile exclusive (de genul 
fie spirit, fie trup), cât mai degrabă formele lor degradate, 
imperative și dogmatice: un spiritualism angelic ce demonizează 
trupul, un materialism brutal ce face să sângereze spiritul. Şi totuși, 
„importanţa deosebită a crizei actuale decurge din faptul că, mai 
universală decât oricare alta, ea ne obligă pe toți la alegeri 
decisive“. Dihonie hotărâtă, se pare, de coruperea rațiunii, de 
ratiopatia prin care, dezicându-se trufaş de credinţă, spiritul nu 
numai că sufocă trupul, ci își dă sieși un trup. (82) Corp cerebral 
care îşi reneagă vocaţia pur spirituală, pentru a se pune în Slujba 
unui rationalism ce ignoră tocmai sensul raţiunii. „Răul raționalist 
a semănat discordia între natură şi forma rațiunii“; de-acum înainte, 
natura (inclusiv cea umană) este constant de-tormată pe masura 

alla neta A (Moti ae decisivă amintită constă 
a 0 ARIEI ` se află în joc: 
SI încă alături de ea, pentru ea; fie dedesubtul rațiunii, și împotriva 
ci t A ne sıtua însă deasupra rațiunii înseamnă a miza doar pe 
virtuțile teologale și pe darurile supranaturale (miză a cărei tensiune 
se dizolvă într-un fel de așteptare quietistă), — după cum a cobori 
dedesubtul raţiunii echivalează cu o imposibilă sinucidere 
metafizică. Pe de altă parte, a ne fixa doar în rațiune, doar la nivelul 
ei de altitudine, reprezintă o amputare deliberată, o închidere a 
orizontului. Modernitatea se află în faţa acestei dileme. 
Dacă sub-raţionalul ne trimite direct în animalitate, o destinaţie 
nu mai puțin tragică ni se asigură în așa-zisa supra-raţionalitate a 
spiritului pur (şi care spirit, pe gama imensă ce se întinde de la 
Sfântul Duh până la spectrul invocat de spiritism ?). Ambele 
extreme (empirică şi teosofică) detestă raţiunea căci nu sunt decât 
vise ce nu au nimic în comun cu adevărata contemplaţie. 
Iraţionalismul, în variatele sale forme, nu e decât o teribilă dar 
neputincioasă revoltă defulatorie (în esenţă, nihilism ateist ori 
metafizic); „ura faţă de rațiune nu va fi niciodată decât insurecția 
genului împotriva diferenţei specifice“. Eroare ce aparţine însă și 
judecății izolate, hegemoniei sterile postulate de o rațiune autarhică 
ce nu se poate mărturisi decât pe sine, căci refuzând ceea ce nu 
încape în limitele inteligibilului, ea cunoaște fără să promită, 
civilizează fără să mântuie. (83) În toate aceste situații însă, 
rațiunea trebuie recuperată, reînvestită cu adevărata sa semnificație, 
călăuzită conform vocației sale originare. Vom vedea astfel, „peste 
tot unde credinţa vie va prinde rădăcini, că adeziunea la ceea ce 
este într-adevăr deasupra rațiunii, la Adevărul increat, la 
înțelepciunea sfinţilor, va antrena totodată (E34) restaur aie sori 
înseși a raţiunii, implicată în calitate de condiţie de ci revien 
„Rațiunea ce se sprijină pe credință, rațiunea 
raţiunea iubitoare se atlă în pragul virtuților 
acă nu s-ar folosi, la 
tura divino-umană 


„fie deasupra raţiunii, 


supranaturală“ 
încrezătoare ce speră, ah 
teologale, virtuţi care ar fi lucrătoare în gol c 
rândul lor, de luminile raţiunii, Este ceea ce na 

a lui Iisus a arătat lumii întregi, Chiar dacă așteptarea desăvârgirii 
noastre transcende ordinea inteligibilului, căci ea nu se poate 
împlini decât într-un act eshatologic radical, nu putem aștepta 
întorcând spatele raţiunii, ci sperând în îndreptarea ei sub supra- 
vegherea divină. 

„Există o diferență, spune J. Maritain, între a nu ști și a şti că 
ceea ce speri nu poate fi conceput“, Neștiind ceea ce sperăm, sau 
mai degrabă neștiind ce să sperăm, nu cunoaștem vocaţia universală 
a destinului nostru pe care suntem chemaţi să-l împlinim. Știind 
însă că această desăvârşire a existenței umane nu e posibilă fără 
harul lui Dumnezeu sădit în noi, afirmăm că o altă „cunoaștere“ 
decât cea metafizică poate să ne ducă mai departe, dincolo de ceea 
ce suntem în stare să concepem pe cale mentală, spre tainica 
înțelepciune a adevărului revelat. Această înțelegere mai presus de 
cunoaştere trebuie să fie încuviințată de către rațiune, chiar dacă ea 
nu se poate ridica de una singură la lumina limpede a contemplaţiei 
pure. Stră-luminată, adică „supranaturalizată de lumina gloriei“, ea 
însăşi se acceptă drept ceea ce poate fi luminat. Întrucât raţiunea, 
slujitoare prin menire, dar autonomă în propriul ei câmp de acțiune, 
conţine în sine pre-comprehensiunea (și pre-semnificarea) celor pe 
care nu le poate numi decât prin asemănare sau analogie. Ea trebuie 
să intre şi să iasă împreună cu credinţa prin ușa pe care lisus i-0 
deschide și ei. Căci și raţiunea e chemată la praznicul Bucuriei, în 
plinătatea mântuirii. Restaurată și împăcată în sensul Cuvântului ce 
o zideşte, laolaltă cu toate celelalte lucruri create, ea înțelege că 
temeiul metafizic pe care întrebarea sa îl caută este chiar Ceea ce o 
întreabă și o face să nu se îndoiască de el, suprasemnificaţia de care 
atârnă iluminatoriu și care o susține pururi pe cale, minunea sau 
frumuseţea de nenumit al căror răspuns o „vatămă” cu un semn 
divin, reașezând-o în adevăratul ei făgaș. Recunoscând în toate cele 
ce sunt mâna nevăzută a Creatorului, ea va sfârşi prin a mărturisi: 
„Întrebarea mea era cercetarea mea iar răspunsul lor era frumusețea 

lor“ (Sf. Augustin). (84) 

6. Adevăr și Semnificație 


„Cuvântul meu şi pro 


i poväduirea mea nu stăteau în cuvinte de 
înduplecare 


y ale înțelepciunii omenești, ci în adeverirea Duhului și 
a puterii. Pentru ca credința voastră să nu fie în înțelepciunea 
oamenilor, cı in puterea lui Dumnezeu. Și înțelepciunea o 
propovăduim la cei desăvârșiţi, dar nu înțelepciunea acestui veac, 
nici a stăpânitorilor acestui veac, care sunt pieritori. Ci 
propovăduim înțelepciunea de taină a lui Dumnezeu, ascunsă, pe 
care Dumnezeu a rânduit-o mai înainte de veci, spre slava noastră“ 
(1 Cor 2, 4-7). Sf. Pavel ne pune cu claritate în faţa a două 
înțelepciuni ce par să se excludă reciproc: înțelepciunea omenească 
și înțelepciunea dumnezeiască. Vorbirea înduplecătoare a 
înțelepciunii este stăruire în convingerea adevărului lumesc sau, 
mai bine spus, vremuire a unui adevăr lumit, adică spart în 
multiplicitatea adevărurilor parţiale, accesibile raţiunii. Cine pe 
cine înduplecă în această degradare a adevărului necreat înspre 
adecvaţia sa mentală la lumea creată ? Dacă gândirea își înduplecă 
obiectul, convertindu-l în cuprinsul unor semnificaţii atribuite, 
înseamnă că ceea ce gândim nu stă ca adevăr decât în măsura în 
care se sprijină pe o reţea ideatică a cărei menire este să acorde 
semnificativitate unui semn reprezentat ca fiind verosimil. Este 
însă el şi adeveribil, în sensul că ceea ce spune şi arată, arătând 
chiar mai mult decât spune, dând de înțeles mai mult decât lasă să 
se înţeleagă, vestind și mărturisind totodată ? Ceea ce este pieritor 
în acest verosimil neadeveribil, în adevărul vremuit al veacului, 
este tocmai semnul vizibil al unui adevăr creat de rațiune. 
Vizibilitatea sa este o proastă claritate, o neinspirată, dar trufașă 
aşezare în lumină a ceea ce luminează în şi prin sine. Căci ceea ce 
luminează nu mai trebuie luminat, dându-se singur pe față, 

i priviri ie să vadă. Altfel, nonsensul 
impunându-se unei priviri ce ştie să gi At mie 
luminării unei lumini duce fie la iluzia propriei lumini: paate 
celui ce nu se vede decât pe sine, fie la orbirea impură şi simplă a 


celui ce neagă însăși lumina. 

Pe de altă parte, cum putem însă crede într-o putere ascunsă ce ni 
se prezintă ca taină, ca semnificaţie a unui eveniment pe care îl 
reprezintă, ori ca însuşi adevărul ce advine, ca lumină ce rodește 
semnificativ în noi ? Dar adevărul acesta nu este al nostru, și totuși ne 
adevereşte ca fiind cei care îi pot înțelege semnificaţia, crezându-l pe 
cuvânt, în Cuvântul prin care ne vorbește trezindu-ne la cunoaștere. 
Taină sădită în noi, spre slava noastră, căci nu e slăvit în adevăr decât 
cel care slăveşte adevărul, precum nu e smerit cu adevăr(at) decât cel 
care își trage puterea din prea dreapta slăbiciune. „Eu cred“ altfel 
decât „eu gândesc“, deoarece nu cred în adevărul gândirii conform 
înțelepciunii „acestui veac“, ci cred în adevărul ascuns „de veci“ într-o 
taină pe care voia lui Dumnezeu ne-o face cunoscută. Dacă 
„înțelepciunea lumii acesteia este nebunie înaintea lui Dumnezeu“ 
(1 Cor. 3,13), este pentru că ea încearcă să obţină ceea ce nu a primit, 
adică nimicul lui a avea în raport cu totul lui a fi. „Şi ce ai, pe care să 
nu-l fi primit ?“ (7 Cor 4,7), ce avem mai mult decât suntem ? Avem 
Cuvântul care, pentru noi, s-a făcut trup, iar trupul, lumină; avem 
Numele Domnului ce ne călăuzește spre adevăr, avem un sens ce ne 
sporește trăirea; avem un temei pe care păşim şi o cale pe care ne 
așternem. Şi totuși, nimic nu avem, decât credinţa că suntem „ai lui 
Hristos, iar Hristos, al lui Dumnezeu” (1 Cor. 3,23), decât rânduiala 
preexistentă nouă — a „Celui ce toate le lucrează, potrivit sfatului voii 
Sale” (Efes. 1,11) — spre reașezarea noastră în adevăratul făgaș al 
ființării. Dacă credinţa ne cuvântează, și nu poate să nu silabisească 
neîntrerupt Cuvântul creaţiei, ea ne și întăreşte cu puterea — 
neînduplecată — a lui Dumnezeu. „Căci împărăţia lui Dumnezeu nu 
stă în cuvânt, ci în putere“ (7 Cor 4,20), nu stă în semnul celor ce se 
spun, ci în sămânţa ce face rostirea cu putință, ce încolțeşte ca 
semnificație într-un cuvânt care nu se rostește pe sine ci, mărturisind 

taina însăși a celor create, le-o vesteşte cu puterea adevărului. 
„Plin de har și de adevăr“ (Joan 1 „14) este Cuvântul lui Dumnezeu, 


pentru că este plin de puterea prin care Acesta se mărturiseşte, 


chemându-ne la slava Sa. Credem în acest cuvânt nu în calitatea sa 


de „cuvânt al oamenilor“, propovăduit de o persoană învestită cu 

acest dar, ci „așa precum este într- 


Dumnezeu, care și lucrează întru voi cei ce credeţi“ (/ Tes. 2,13) 
Credinţa au crede în adevărul celor ce se rostesc despre Dumnezeu, 
ci în adevărul prin care Dumnezeu se rostește pe sine. Mai mult, 
tie bea sir a cr nea de 
k E 3 . j e cuvinte, drept conţinut al 
înțelegerii decât ceea ce survine ca înțeles al lucrării înseși, ca 
semnificaţie a unui adevăr lucrător doar într-o credință ascultătoare. 
„Cuvântul ascultării de Dumnezeu“ (1 Tes. 2,13) nu își semnifică 
puterea și nu se pune ca adevăr deplin decât în actul însuși prin care 
credem în lucrarea căreia ne încredințăm. În credinţă, adevărul se 
arată ca semnificaţie lucrătoare: de aceea, credința este răspuns de 
ascultare față de Dumnezeu, iar ceea ce ea răspunde este tocmai 
ceea ce în ea semnifică pentru înțelegere; de aceea, ceea ce se arată 
în Cuvânt e „spre ascultarea credinței“ (Rom. 16,26), căci ceea ce 
se dă spre ascultare nu e un adevăr pe care îl făurim, ci pe care îl 
vedem venind în propria sa lucrare care ne făurește. Ivirea sa 
chemătoare e chiar semnificarea putinţei noastre de a-l înțelege. 
Dar semnele acestei prezenţe, revelate credinţei, se oferă și 
raţiunii: „în ele este deja prezent un adevăr ascuns la care mintea 
este trimisă“. (85) Dacă semnul este unitatea inseparabilă între ceea 
ce se dă ca apariţie și semnificaţia sa, raţiunea caută să deslușească 
acest raport indestructibil, dându-și drept obiect un act ce o 
transcende. Ceea ce apare este un semn; „tu nu vezi, spune Sf. Toma, 
nu înţelegi, dar credința îţi confirmă, dincolo de natură. Cecaice 
apare este un semn. Ascunde în mister realități sublime . (86) 
Credința eliberează rațiunea pentru că îi reașază obiectul Mma altă 
lumină, într-o ordine superioară, în care totul dobândeşte ti 
„Credinţa, subliniază Sf. Augustin, nu este altceva decât cne Tea 
care consimte (...). Oricine crede, gândește, şi crezând IR 
gândind crede (...). Credința dacă nu este gândită oste aa $ a 
Ceea ce Ioan Paul al II-lea numeşte pura SA SA Se ai ea 
credință“ (88) privește tocmai interiorizarea papar i aspir 
și semnificaţie, Căci mintea se purifica nu prin ei 


adevăr, ca pe un cuvânt al lui 

a tot ceea ce pare să fie iluzie a subiectului ce gândește, operaţie 
prin care subiectul însuși își arogă certitudinea ființării, ci prin 
transfigurarea de sine. Pentru P. Florenski, de pildă, rațiunea- 
judecată este raţiunea dureroasă, întrucât adevărul pe care îl 
descoperă e rana unei realități nicicând epuizate. Or, „rațiunea 
încetează să mai fie dureroasă, adică să fie judecată, atunci când 
cunoaște Adevărul: căci Adevărul este cel care face rațiunea 
rațională, adică o face minte, iar nu raţiunea face Adevărul 
adevărat“. (89) Adevărul e un dar absolut pe care raţiunea e menită 
să-l semnifice pe măsura înțelegerii sale, dar nu să-l adeverească 
în sine, adică să-l judece cumpănindu-l în balanța oarbă a logicii. 
Adevărul luminează raţiunea, adeverindu-se pe sine în cuprinsul 
înțelegerii; luminând-o, îi dezvăluie raţiunea de a fi. Rațiunea 
raţiunii e însă de a cunoaște adevărul fără să se îndoiască de lumina 
acestuia; căci adevărul însuși creează raţiunea pentru a se putea 
adeveri ieşind din sine și cunoscându-se pe sine în mintea ce îl 
cunoaşte. Este o lucrare a semnificării, prin care nevoinţa 
nemijlocită a minţii se arată în plină lumină, în ascultarea 
încrezătoare a chemării tainice a Adevărului necunoscut. Mintea 
ascultătoare şi credincioasă se îndreaptă spre adevăr, neștiind că 
însăşi făgăduinţa speranţei o apropie de adevăr, apropiind-o de 
propria ei semnificaţie. Prin această înscriere în speranță, mintea- 
rațiune participă la actul fiinţării, căci dacă n-ar face-o, nici fiinţarea 
n-ar participa la înţelegere. Singura posibilitate de a depăşi 
nihilismul, nimicnicia unui adevăr relativ, este „recunoaşterea 
participării raţiunii la fiinţare și a implicării ființării în rațiune“. 
(90) Cunoscând adevărul prin speranţă, ascultare şi credință, 
rațiunea renunță la judecată, intrând în rezonanță cu ceea ce o 
face să fie; ca minte, ea trăiește o experienţă a cunoaşterii, dar şi o 
experiere a cunoscutului care, la rândul său, se face cunoscut, se 
oferă în însuși actul realizării de sine. „Calea spinoasă a lucrării 
minţii este încununată de fericirea cerească a vederii absolute“, 
(91) o vedere în care sensul celor văzute este supra-înțeles, adică 
înţeles cu supra-măsură. 

Astfel încât reflecţia fil 
prealabilă asceză a minţii, dog 
a religiei și a filo 


rațiunii“, afirmă H.- G. Gadamer, delimitându-se de tot ceea ce este 
irațional, vorbește în numele generalului, al unei validități acceptate 
de comun acord. Ea se află mereu într-un proces de autoclarificare 
„în ceea ce o privește pe ea și propriile ei limite“. (93) De aceea, 
„activitatea ei este lămurirea“, conştientizarea limitelor înțelegerii 
în vederea deschiderii spre o mai bună înțelegere. Este chiar orizontul 
hermeneutic al întâlnirii dintre adevăr și semnificaţie, „locul de 
înțelegere“ între credință şi rațiune. Plinătatea de sens nu apare ca 
adevăr ultim, fără rest, decât în participarea gânditor-credincioasă 
la ființa Cuvântului care se prezintă înțelegerii. Doar astfel ceea ce 
avem sporește în noi ceea ce suntem, căci ceea ce avem este „belșugul 
deplinei înţelegeri pentru cunoașterea tainei lui Dumnezeu-Tatăl şi 
a lui Hristos, întru care sunt ascunse toate visteriile înțelepciunii și 
ale cunoașterii“ (Col. 2,2-3). 


7. Misterul întâlnirii 


Ce pot întâlni dincolo de ceea ce pot gândi ? ŞI ; 

Gândirea poate întâlni adevărul, dar mă pot atunci întreba dacă 
el este într-adevăr adevărul meu ? Mă întâlnesc pe mine însumi la 
capătul actului cogitant sau îmi dau întâlnire cu ceva ce seamănă a 
creația și prada gândului totodată ? Cartezian varandi SEn S 
întâlnesc, fără dubiu, este chiar dubitația cogito-ului, Sateo goa 
certificată de semnificația acestui act. Întâlnirea însă S aE 
ce-apare în prezent. Căci ceea-ce-apare e doar pls a Me e ~ 
ce întâlnesc în gând sunt deja înainte de a o gândi. Gâ f 

creează noi existenţe, ci operează cu datele existente. Or, ceea ce se 
dă nu poate fi întâlnit decât într-un fel de trecut ce nu-mi aparține. 
E tocmai diferenţa dintre a te întâlni și a-ți da întâlnire. Nu pot 
gândi întâlnirea înainte ca ea să aibă loc, iar în clipa când are loc, n-o 
mai pot gândi fără să distrug însuși prezentul întâlnirii. Plec spre 
întâlnire din momentul în care îmi dau întâlnire; întâlnirea începe 
deja, consumându-se în așteptarea faptului de a avea loc (este cazul 
lui rendez-vous, adică: mergeţi înspre ceea ce vă așteaptă, așteptați 
ceea ce vă e dat). Sunt însă în întâlnirea ce mă cheamă, căci la rându-mi 
o chem în ceea ce sunt (este cazul lui rencontre). Dacă întâlnirea pe 
care mi-o dau are loc înaintea mea, aproape în lipsa mea, întâlnirea 
autentică nu poate fi anticipată sau pregătită de nimic; ea are loc 
doar în clipa prezentă, deoarece nu poate locui decât în prezența 
mea, în mine însumi. Ceea ce înseamnă că nu pot gândi întâlnirea în 
însuşi evenimentul producerii ei. Întâlnirea gândită e întâlnirea ratată. 
Întâlnirea nu e niciodată un dat, căci datul este întotdeauna datat; 
ceea ce e dat nu „se dă“ decât într-un prezent deja mort. Dimpotrivă, 
întâlnirea e dăruire, exerciţiu în care libertatea îşi încearcă limita. 
Dacă limita libertăţii mele e Celălalt, cel diferit de mine și totuși 
indiferent, întâlnirea este puntea pe care libertatea merge mai departe, 
trece peste prăpastia dezbinării şi a indiferenţei, dincolo de diferenţa 
însăși, fiindcă ceea ce o împinge înainte este ceea ce o cheamă: o 
altă libertate. Întâlnirea libertăţilor în ceea ce au asemenea este chiar 
libertatea întâlnirii înseși ce se întemeiază pe principiul non- 
contradicţiei. Întâlnirea nu cunoaște dialectica, deoarece actul 
libertăţii ei nu este o sinteză a libertăţilor ce-i dau naştere, nefiind 
însă nici un rezultat sumativ, o juxtapunere a unor libertăţi 
individuale. Ea se ivește de fapt dintr-o carenţă de libertate, dintr-o 
libertate știrbită ce încearcă să se împlinească în ceea ce răspunde 
propriei sale chemări. Libertatea rănită nu se regăseşte decât în rana 
altei libertăţi, în care se poate vindeca de boala limitării. Intâlneşte, 
cu alte cuvinte, răspunsul ce închide o întrebare fraternă; e singurul 
mod în care conștiința poate vedea o altă conştiinţă. Doar atât ? 

chiderii: aşteptarea 
conștiință decât în 
: a , să, darul neaşteptat 
şi nelimitat, al unei impăârtășiri. Ceea ce descoperă ea este cfar 


în sine, conștiința trebuie să iasă din sine, să se părăsească în ceea 
ce are ea limitat şi închis, deschizându-se unei conștiințe ce se oferă. 
Este vorba aici de transcendenţa purei alterităţi, a tot ceea ce e 
străin în raport cu mine, sau mai degrabă de transcendența raportului 
însuși, care este chiar întâlnirea ? Credem că nu putem vorbi de 
alteritate atâta timp cât, în actul întâlnirii, celălalt nu mai e dincolo 
de mine, nu e străinul ce îmi neagă identitatea, ci e, dacă se poate 
spune astfel, celălalt din mine pe care încerc să-l înțeleg ieșind din 
propria-mi conștiință de mine. Căci întâlnirea este de fapt o 
întâmpinare, o ieşire în calea celui ce mi se oferă, a celui ce vine el 
însuși spre mine, întâmpinându-mă. Înseamnă oare acest lucru că 
pornesc spre întâlnire ca spre un scop pe care mi-l dau a priori ? 
Am ajunge astfel de unde am plecat, neîntâlnind decât datul 
obiectivat al unei căi ce mă poartă spre întâlnire. Spre întâlnire însă 
nu se pleacă, întrucât întâlnirea însăși e plecare, la fel cum i nu 
poate fi preînțeleasă, căci ea însăși e înțelegerea. Ieşirea n a ee 
tocmai calea ieșirii, deschiderea înțelegătoare, întâmpinarea celui 
de care dai în cale. Or, nu mă pot întâlni decât cu cel ce este pe 


semen ce mă semnifică şi care, la rându-i, 


aceeaşi cale, cu un 

înseamnă ceva pentru mine, căci el e semnul unei prezenţe ce se 
ivește în mine. Dacă încerc să gândesc această semnificaţie, adică 
s-o înţeleg în ceea ce în ea este interpretabil, întâlnesc doar înţelesul 
deja actualizat, comprehensibilul unei situaţii în care nu mă mai 
aflu şi care îmi e exterioară. Nu mă mai simt angajat în actul viu al 
întâlnirii, ci în gândirea ce gândește sensul întâlnirii. Nu mai particip 
la o întâlnire concretă, căci ea nu mă privește, nu mă vizează decât 
ca problemă. Este chiar neîntâlnirea sau întâlnirea abstractă, 
inexistentă, un eveniment străin în care nu mă recunosc. 
Spuneam că actul întâlnirii, presupunând un raport între 
conștiință şi ceea ce apare ca act, este oarecum transcendent 
conştiinţei ce participă la acest eveniment. leșind din sine, conștiința 
nu mai e intenţională, ci se vede angajată într-o survenire a cărei 
intenție de realizare este conștiința însăşi. La fel cum, în întâlnirea 
cu mine însumi, eu nu mai sunt eu (je nu mai e moi), căci cel care 
sunt cuprinde deja în sine un alt mod de a fi, dincolo de cel care am 
fost. Întâlnirea este transformatoare și creatoare în acelaşi timp; ea 
nu se poate ivi decât într-un prezent pe care îl impune ca act de 
existență. Este însă și un act de cunoaştere ? În măsura în care este 
o intenţie a clipei, o „viziune intuitivă“ a prezentului, putem vorbi 
de recunoaşterea a ceea ce se manifestă ca prezență. Este tocmai 
ceea ce pot întâlni dincolo de gândire, căci ceea ce apare în mine 
este întâlnirea însăși, propria-mi ființă ce se vede chemată. Ea 
participă însă, după cum spuneam, la o realitate ce o transcende, la 
o co-prezenţă ce o afirmă ca libertate; libertate atât de radicală încât 
ea nu poate fi decât în grația imponderabilă a acestui raport absolut. 
Apariţia aceasta este înţelegerea unui alt adevăr, neverosimil de real 
în puritatea lui. Căci ceea ce întâlnesc este chiar disponibilitatea de 
a mă deschide spre nemaiîntâlnitul unei experienţe ce mă caută. 
Mai mult decât o simplă între-vedere, să fie oare vorba de misterul 
unei lumini în care nimic nu îmi mai aparţine, dar totul mi se oferă ? 
Aici însă, spune Sf. Bernard, cel care mă caută, cel care mă 


preîntâmpină, este însuși Dumnezeu, 

8. Recentismul — la răs 


Pentru H.- R. Patapievici, un orizont problematic fundamental 
este oferit de „criteriul poziției faţă de timp“, pe care autorul îl 
consideră un „detector“ al modernității. (94) Pornim așadar de la 
ipoteza de lucru conform căreia modernitatea „este gândirea care 
tinde să transforme orice lucru în temporalitate Și pentru care 
categoria centrală a oricărei gândiri a devenit timpul“. Drept corolar 
antitetic al acestei aserțiuni aflăm, ca marcă a spiritului pre-modern, 
valorizarea eternității împotriva timpului, fapt ce confirmă preferința 
metafizică pentru spaţiu și pentru gândirea bazată pe esențe. Să 
urmărim desfășurarea argumentativă a acestor premise ipotetice, prin 
luminarea progresivă a semnificaţiilor ce se propun interpretării. 

Dacă libertatea anticilor stătea sub semnul spaţialităţii (al 
exteriorităţii ca spațiu public), libertatea modernă, afirmă H.- R. 
Patapievici, se întemeiază pe temporalitate (pe interioritate ca spaţiu 
privat). Ea „presupune timpul ca substitut ultim al realităţii lumii“. 
Dacă totul se temporalizează, ce înseamnă în acest contex „substrat 
ultim“ ? Nu e o substanță imuabilă sau o esență tare (așa cum erau 
concepute lucrurile eterne în pre-modernitate), ci o „substanţă- 
făcută-din-timp“, adică o esență „lichefiată“, înmuiată până la 
nerecunoaștere, dizolvată în aparența sa trecătoare: in-existentă. 
Înseamnă acest lucru că substanțele-esenţe au trecut în substanțe- 
timp ? Trecere care, în viziunea lui Patapievici, se desfășoară de 
sub semnul spaţialităţii sub cel al temporalității. Punerea problemei 
în aceşti termeni necesită însă, credem, câteva nuanțări: 1. dacă 
substratul este într-adevăr ultim, atunci el se dă ca realitate ultimativă, 

sub-pusă alteia, și care nu permite nici o categorie rase ui ei, 
caz în care această dispunere a realității lumii ar refuza o Suetin 

lichefiată“ în care toate sunt unul și același lucru; 2. dacă i sri 

pe loc nu e locul însuși, după cum esenţa nu e un cuprins fără de 
timp, ci mai degrabă o cuprindere sau o în-locuire a timpului); 
3. dacă esenţa se „dizolvă“ în apariţia sa temporală, nu ar face-o 
precum o entitate spaţială; ceea ce se transformă în timp se dă ca 
esență a unei manifestări apariţionale faţă de care esența ca atare 
este întotdeauna transcendentă; prin urmare, ea nu se poate „dizolva“ 
în temporalitate ca în propria sa negaţie de sine; 4. dacă exterioritatea 
este doar a spaţiului public și interioritatea doar a spaţiului privat, 
atunci lumea modernă marchează o ruptură definitivă cu exteriorul, 
ceea ce ar veni în contradicție, pe de o parte, cu spiritul modern al 
călătoriei (marile descoperiri geografice ale unui altundeva) și, pe 
de altă parte, cu încercările moderne de a gândi chipul ileităţii (marile 
descoperiri filosofice ale celuilalt). 

Principiul temporalităţii semnifică o schimbare de orizont în 
cadrul modernităţii ultime (să o numim recentism), care se integrează 
în dialectica modernă a vechiului și noului: valorizarea întrebării 
faţă de răspuns, a faptului în raport cu sensul, a manifestării în dauna 
substanței. Dacă punem sub semnul aparenței seria întrebare — fapt 
— manifestare, și sub cel al esenței seria răspuns — sens — substanţă, 
paradigma recentă ne apare nu numai ca totală răsturnare a celei 
pre-moderne, dar şi ca radicalizare a paradigmei moderne, prin 
postularea autonomiei noului, care nu poate fi nou decât în măsura 
în care se rupe de vechi. Întrebarea fără răspuns, faptul 
nesemnificativ, manifestarea nesubstanţială — iată câteva din 
„libertăţile“ cele mai recente. Pentru moderni „nu unde se petrece 
este important, ci faptul însuși că se petrece“. În același fel, ultima 
modernitate nu e interesată de ceea ce se revelează, ci doar de faptul 
că se revelează. În virtutea acestei opţiuni fenomenologice, ea nu se 
întreabă despre esenţa originară a timpului care, oricum, nu poate fi 
decât ceva de ordinul „trecutului“, al „vechiului“, astfel încât chiar 
dacă întrebarea s-ar pune, ea ar rămâne fără răspuns: nimic nu 
răspunde întrucât nu mai e în condiţia actuală a răspunderii: ca atare 
nu există. Singura „esenţă“ este aparenţa care face ca timpul să he: 
mereu nou, căci mereu e aici și acum. 

Dacă libertatea modernul 

încadrarea sa în Se E dee a s r A AL decât 
că ruptura de orice precedentă 7 precedă . Trebuie însă observat 
RETS tā marchează trecerea de la succesiune 
la substituție. Libertatea modernă nu are sens decât refuzând 
prezentul înțeles ca succesor al trecutului, înlocuind momentul — 
deja trecut — cu altul — deja prezent. Succesiunea e o moștenire care 
„captivează“, înlănțuind fiinţa într-un fel de exterioritate temporală 
(ceea ce a trecut a rămas în afara noastră, nu ne mai privește întrucât 
e deja în urma noastră). În schimb, substituţia e văzută drept o 
garanţie a noutății; ființa e mereu altceva decât a fost, o alteritate 
care își creditează propria libertate prin simplul fapt că este posibilă. 
Nu e vorba însă aici de vreo „credință“ a modernităţii în realitatea 
împlinirii substanţiale a timpului (doar un spirit religios poate avea 
conștiința sensului eshatologic, încrederea în făgăduinţa pe care o 
aduce cu sine timpul sfârșit), ci de convingerea — raţională — că 
timpul nu se poate împlini decât în timp, în conservarea propriei 
sale desfășurări. Nu vreo substanţialitate „ţine“ timpul; el se 
păstrează ca discontinuitate marcantă: nu bunătatea lui ne întâmpină, 
ci perfida lui vitregie. 
„Figura retorică a rupturii s-a transformat în realitatea neliniștitoare 
a unei fără-de-întoarceri rupturi cu trecutul“, în special cu trecutul 
imediat. Dacă însă cuvântul de ordine al modernităţii (oricare ar fi 
ea: primă sau ultimă) este temporalitatea, cum se explică ruptura cu 
trecutul ? Trecutul nu este și el timp ? A avea conștiința trecutului 
ori a te revendica dintr-o tradiție înseamnă a refuza înnoirea 
prezentului, a te închide în nelibertate. Trecutul însă nu e doar 
i ca atare inutilă — el fiind tocmai ceea ce a 
rimejdui noutatea 
într-o situaţie extremă, paseismul 
te timpul anacronic, uitat; uitarea 
a cărei temelie paradoxală omul recent îşi 
alorizării timpului, dar, totodată, 
ulbure nou-născutul 

fiecărei clipe. Trebuie adăugat, și aceasta în consens cu poziţia lui 
Patapievici, că prezentul nu numai devine din trecut, dar trecutul se 
trezește în prezent, participând la prezența prezentului. Mai mult, 
prezentul nu e cu adevărat prezent decât în măsura în care trezește 
în sine trecutul la prezență. Trecutul trezit în prezent nu poate fi 
sesizat ca un acum, ci ca prezent tradiționalizat, deci ca prezent al 
trecutului care solicită prezența sesizării. Nu am fi prezenţi — și 
cultura întreagă nu ar privi prezența acum — dacă nu ne-am sesiza, 
în același timp, ca devenire din trecut şi ca revenire a trecutului într-un 
prezent deja trecut. Ceea ce înseamnă că tradiţia nu poate fi alta 
decât una a devenirii — în devenire —, în care prezentul e totul 
(realitatea de acum a întrupării) și totuși nimic altceva decât un acum 
al trecerii și al diferenței. Problema este de a ști dacă ceea ce trece 
poate fi sesizat și altfel decât ca diferență. Ceea ce numim tradiție 
vie este tocmai spiritul temporal al diferenței care survine în actul 
sesizării. Ne sesizăm acum — suntem în acest moment al prezentului 
ființării — dar ca într-un acum al devenirii, al sur(supra)-venirii a 
ceva de dinaintea noastră. Faptul că acest ceva semnificant ne 
premerge și vine „pe deasupra“ (ne sus-ţine) nu implică introducerea 
în temporalitate a unui operator spaţial, ci deschide în timp un orizont 
al reflecţiei. Gândind ceea ce a fost, nu putem să nu sesizăm diferenţa 
între aici-și-acum-ul actului de a gândi și obiectul trecut care nu 
mai este decât în și pentru actualitatea sesizantă a gândirii. 

De ce nu mai avem timp, când de fapt întreaga realitate nu e 
decât timp ? Pentru că întreaga realitate este, am văzut, dizolvată în 
timp. Criza timpului se consumă însă în spaţiu: nimic nu mai are 
loc, totul fiind în-locuit. Lumea-adăpost devine lumea mobilizată, 
o lume care nu mai este ca stare stăruitoare, durabilă, ca rămânere 
în sine, ci există ca mișcare, în virtutea schimbării de sine („această 
lume calificată prostește drept modernă, afirmă G. Bernanos, ca şi 
cum faptul de a exista astăzi ar fi pentru ea o justificare suficientă“). 
Cât despre așa-zisul timp liber, el nu e nicidecum libertate a timpului; 
e vacuitatea unui repaus steril, obositor, un refugiu ce seamănă mai 
mult a părăsire. Timpul liber nu înseamnă o ieşire din timp, ci un tel 

exotic de a rămâne î : ȘI 

Opina pu de [ala w pyak uneori în 
timp. Ironie ce izvorăşte nu din exercitiul TE maia 
DIS subiect „serios“, tratat ca sotii ci pe iod sal 
„Seriosului “ însuși. Din moment ce nimic nu mai poate fi Beri 
(esențial, originar, metafizic, întemeiat: tare), spiritul foie äi 
recentismului îşi află obiectul în sine însuși. Este, într-un fel, 
echivalentul unui act de deconstrucţie sau destrămare, căci timpul 
ne înconjoară din toate părţile (mai mult: timpul e „stofa“ din care 
suntem tesuți), dar el nu poate fi luat în „serios“; nu poate fi decât 
un obiect al ironiei care, luându-l în răspăr, îl acceptă doar ca timp 
slab, moale, „un timp cu totul inferior”. 

Cele spuse mai sus ne conduc spre problema conținutului 
timpului. Dacă suntem de acord cu tematizarea unui conţinut 
temporal, înseamnă că timpul sesizat este o manifestare a unei esențe, 
a unei „substanţe“-temei care își transcende propria apariţie în 
ascunsul numinozităţii sale. Dacă lucrurile nu stau aşa, atunci timpul 
nu e decât trecere a ceea ce apare pentru actul sesizării ca 
fenomenalitate a devenirii. Decurge din această ultimă poziţie 
imposibilitatea postulării netrecătorului, a veșnicului: fie că totul 
trece, deci totul este în timp; fie că ceea ce nu trece transcende timpul, 
deci iese din orizontul sesizării. Dar ceea ce ne pune întrebări — şi 
ne pune sub semnul întrebării — nu este timpul ca trecere, ci durata 
infinită a netrecerii, acea afirmare a diferenței care trezeşte şi 
neliniștește: lucrurile eterne care, netimp fiind, sunt fot timpul. 
Lamentaţia omului în fața trecerii timpului dă glas netrecătorului 
care își rostește diferența. Timpul e resimțit și sesizat ca alteritate 
constrângătoare, limitativă, doar pentru că în pustiul curgerii sale 
izvorăște o altă prezenţă. Este chipul Aceluiaşi, imemorialul 
identităţii care, după Schelling și apoi Lévinas, Se dă ca infinit 3 
finit (Infini dans le fini). Tar în acest în (sau in acel SA din infinit) 3p 
află neliniştea timpului ca trezire“, „acea neliniște din pau e 
(95) Acest întotdeauna al timpului, ca durată in-seslzabi a pi i 
semnificaţie este tocmai de a dura — nelinişteşte atunci când e pus 

în raport cu prezentul perisabil al lui acum și aici, dar trezește 
totodată în ființă adevăratul sens al devenirii, care nu marchează 
doar lumea trecătoare, ci se pe-trece între sublunar și celest, între 
mai puțin-ul alterităţii şi mai mult-ul identităţii. Conștiinţa noastră 
nu percepe decât reducerea fiinţării la o condiţie temporală 
implacabilă, la puţinătatea cotidianului care măsoară timpul în 
funcţie de urgenţa clipei. „Există însă, adaugă Lévinas, un timp mai 
profund sau un timp originar dincolo de timpul liniar“, (96) iar acest 
timp originar este durata, veșnicia activă a trecerii. Nivel al timpului 
care nu poate fi obiectivat, ca atare nici spaţializat. De aceea, credem 
că diferența dintre pre-modernitate și modernitate nu zace atât între 
conștiința spaţiului și cea a timpului, cât mai degrabă este un glisaj 
în interiorul temporalităţii înseși: între spaţializarea timpului și 
despaţializarea sa. La rândul său, ultima modernitate (recentismul) 
încearcă să respaţializeze timpul, dar nu în sensul pre-modern al 
cuvântului, ci printr-o operaţie de radicală relativizare (deconstrucție, 
ironie, paradox: libertate înţeleasă ca jouissance). Ceea ce se 
desfășoară în timp se pe-trece exclusiv în prezent, dar într-un prezent 
relativizat, u-topic, pentru că e lipsit de mai mult-ul identității 
originare: un prezent fără prezenţă. Pe de-o parte, dacă totul e relativ, 
nu mai există nici un absolut; pe de altă parte, dacă există totuși 
vreunul, el e relativul însuși. Aici timpul nu poate fi decât acum, un 
mereu alt acum a cărui prezenţă e veşnic pustie, pentru că e veşnic 
pe fugă. Activismul debordant al recentismului este de fapt o 
manifestare a unei conştiinţe temporale care, în criză de timp, a 
ajuns la frenezia parcurgerii spaţiului. 

Or pentru o lume care e veșnic pe fugă (fie că e în fugă spre, 
„fugitivă“; fie că e pusă pe fugă, „fugărită“), timpul nu mai poate 
avea nici un conţinut. Pierderea acestui conţinut este simptomul 
fundamental al „pierderii rădăcinii“. Timpul „inferior“ sau slab este 
timpul în care fiinţa, pierzându-și „înrădăcinarea temporală“, pierde 
semnificația timpului. Timpul degradat sau neîntemeiat, înţeles ca 
privaţiune a eternității, nu ar asigura nici măcar circularitatea 
temporală, acea „veșnică revenire“ în care ceea ce revine nu è 

a-pare a fi mereu aceeași (dar ceea ce revine nu se regli eitie 
nue repetabilul; el se dă de fiecare dată într-o nouă aparine am 
putsa Spune, in acest context, că recentismul suferă de un cóipe 
al irepetabilului). Există însă două feluri de „eternități“: una a 
subiectivității reflecţiei filosofice (pentru care actul de a gândi 
reprezintă satisfacerea atemporală a cunoaşterii: formalul timpului 
abstract, speculativ) și alta a evenimentului religios (în care se afirmă 
experiența veşniciei divine: încercarea timpului liturgic al Întrupării). 
Dacă eternitatea teoretică se ivește ca adevăr impersonal al relaţiei 
cu universalul, eternitatea „concretă“ a credinţei lucrează în 
conștiința personală a schimbării. Doar natura „existând în 
Dumnezeu“ transcende timpul, devenind, așa cum spune Sf. Maxim 
Mărturisitorul, „repausul în veci mișcător prin dispoziţia sa, dar și 
mişcarea nemișcată, veșnic aceeași în jurul Aceluia Care în veci e 
Același unu și singur“. (97) Vorbind de schimbare, înțelegem 
„mutarea“ sau dis-poziţia fiinţei spre adevărul hristic al lumii, spre 
întâlnirea în sine cu noutatea de fiecare clipă a Prezenţei, a 
Omniprezenţei. „Morala, afirmă Patapievici, este că Dumnezeu nu 
poate lăsa timpul să se degradeze independent de voința lui. Legea 
timpului, altfel spus, trebuie să fie teonomică, dacă Dumnezeu există, 
şi liberă de El, dacă Dumnezeu nu există“. Faptul de a fi — în 
existenţialitatea continuității și a schimbării — este un eveniment al 
prezenţei „care durează dincolo şi în afara continuității temporale“. 
(98) Este lucrarea personală care, măsurată în limitele timpului 
lumesc, îl transcende prin orientarea sa creatoare Spre MeşaIota 
Logos-ului Creator. Nu este altceva decât dezvăluirea transfigurării 
timpului în durată a comuniunii, în urmă netrecătoare a „crucii 
vremii“. Lumea nu e răstignită pe crucea timpului; ea se află la Tab 
crucea în care semnificaţia timpului dobândeşte lumina unui orizont 

aruncă în sorb“, aceasta doar în măsura în care ființa recentă 
recunoaște, în vremea care „stă, vremuiește“, rana strălucitoare a 
Vieţii, pătimirea firii fisurate din care totul poate reîncepe. 
Posibilitatea retragerii — dincolo de sorbul pământului — vestește de 
fapt intrarea în Deschisul unei (de sine)-stătătoare înaintări. 


9. Raportul dintre gândirea limitei şi transcendentul ca temei 
al nelimitării 


Astăzi, spune Patapievici, „domeniul supranatural pur și simplu 
nu mai poate fi imaginat, și, drept urmare, nici gândit. El încetează 
să mai poată exista“. Rezultă de aici că „tot ceea ce nu poate fi 
explicat natural nu există“; există doar ceea ce putem gândi, 
evacuând din explicație pe Dumnezeu, împreună cu orice raport de 
transcendență. Ipoteza antimetafizică modernă conform căreia lumea 
(natura) poate fi cunoscută fără rest implică două consecinţe: 1. lumea 
(natura) există de sine stătător, punându-se cunoașterii ca prezenţă 
în absenţa vreunui raport transcendent; 2. lumea nu e cunoscută 
decât ca natură, fără Dumnezeu, deci amputată de orice supra- 
naturalitate. Ca atare, tot ceea ce nu poate fi cunoscut — întrucât se 
situează în afara naturii gândibile — nu există. „Tine de logica 
modernităţii să nu admită ca reale decât entitățile care sunt lipsite 
de Dumnezeu“. O primă problemă care se impune este dacă gândirea 
poate postula ca existent ceva ce trece dincolo de propria ei natură 
(problemă pe care am discutat-o, parțial, cu referire la misterul 
întâlnirii). Or, natura gândirii este una limitativă; ea nu afirmă drept 
existent decât o valoare pe care o impune propria ei acțiune. Valoare 
desprinsă însă de un temei transcendent („Acest mod de a explica 
lumea elimină în cele din urmă și valorile — ultime vestigii formale 
ale raportului de transcendență““), astfel încât ceea ce există ca valoare 
autonomă (sau lucrul suficient sieși întrucât este doar pentru şi prin 
sine) nu există decât în absenţa prezenţei care face ca ceva să fie. 
De aceea, lucrul existent pentru și prin sine nu va deveni niciodată 
lucrare vie, ci va rămâne obiect al unei gândiri oare îi garantează 
existenţa pentru cunoaștere. 

Poate fi însă cuno 


scuta esența lucrătoare a tot ceea ce, în fiecare 
lucru creat, creează 


pry pe urmele Viului, fiind ea însăși urmă a 
Prezenţei divine ? Cu alte cuvinte, gândirea poate depăși existența ? 
Poate ea gândi cu sens ceva ce transcende existentul ? Or, ceea ce 
transcende existentul este chiar ceea ce îl întemeiază, acea alteritate 
a adâncului care este, în sine, un negândibil. Dacă temeiul există, 
nu o face decât în virtutea esenței manifestării sale ca existență. 
Gândirea ar trebui astfel să se reîntoarcă asupra propriei esențe 
pentru a se întreba cum e posibil să existe ceva, cum e posibil ca 
ea însăși să existe pentru a-și putea pune această întrebare. Dacă 
însă, pe de altă parte, ceea ce se manifestă este un necogitabil — 
întrucât transcende orice gând cuprinzător existent ca atare —, actul 
manifestării este înfățișarea acestui negând, singura în măsură însă 
să fie pentru gândire. În-făţișare, adică prezență a Celui ce este în 
tot ce există. A fi nu înseamnă aici a fi gândit, ci a fi de față, în 
prezentul unei gândiri pentru care existentul este un semnificabil 
fără rest. Dar şi un a fi posibil, căci doar între a fi şi posibilul feței 
se deschide, pentru gândire, raportul de transcendenţă, acel vizibil 
pe care îl gândește până în pragul invizibilului, acel hotar dincolo 
de care ceva ființează fără a fi gândit, ceva ce este totuși posibil în 
absenţa prezenţei. 

Că această fiinţare în preajma originii înseamnă o apropiere de 
ultima limită transcendentă e o altă problemă. Continuitatea valorilor, 
afirmă Patapievici, trebuie să fie mărginită vertical de o limită 
prezentă, de o limită fondatoare prin excelență, care este chiar 
Dumnezeu: Dacă, într-adevăr, nelimitarea spațială propie 
modernității duce la pierderea interiorității, nu credem însă că putem 
vorbi de o limitare transcendentă care ar deschide în noi orizontul 

deci a absolutei anteriorităţi a ideii de Dumnezeu. Nu este oare însă 
şi ruptura dintre actualitatea lui Dumnezeu și aceea a gândirii pur și 
simplu ? Dar ce înseamnă propriu ? Manifestarea neasemănătorului 
ca act unic și irepetabil în relaţie personală cu prezenţa lucrării ființei, 
Propriul fiecăruia este personalizarea neasemănătorului după chipul 
și asemănarea lui Dumnezeu, adică prezenţa a ceea ce este în ceea 
ce subzistă. Dacă ceea ce este, ca raport transcendent asumat în 
însăși manifestarea sa în ceea ce subzistă, este o limită, cum ar mai 
putea fi posibilă transcenderea, altfel spus realizarea și depășirea de 
sine a individului spre/ în persoană ? 

Nu există o limită verticală a acestei transcenderi, căci, așa 
cum spune VI. Lossky, „o persoană umană nu este limitată prin 
natura sa individuală“, (100) ceea ce înseamnă că îi este dat să o 
desăvârșească prin restaurarea sensului asemănării cu Chipul divin. 
Vestirea acestui Chip în lumina revelaţiei creștine nu este oare o 
dezmărginire, o profundă mutație existențială înspre nelimitare ? 
Este vorba, de fapt, de o convertire pe toate planurile, căci e o 
deschidere în toate sensurile: un orizont care ne împrejmuiește 
fiinţa, dar nu ca o limită (fie ea şi ultimă ori fondatoare), ci ca 
plinătate a chemării. Pentru creștin nu se pune problema de a-și 
depăşi limitele (nici nu ar avea cum cu adevărat, decât printr-o 
falsă de-limitare de temei, ceea ce impune noi limite), ci de a se 
înțelege în cuprinsul lor. Ceea ce înseamnă a înțelege înţelesul 
nelimitării: ceea ce se iveşte ca sens și impune înţelegerea doar ca 
limită revelată, ca revelaţie a nevăzutului în singurul cuprins în 
care poate fi văzut, adică în fiinţa umană ce se înţelege în limitare 
tocmai pentru că ea crede în revelarea nelimitatului în limitat. Și 
aceasta pentru a putea înțelege „care este lărgimea şi lungimea şi 
înălţimea și adâncimea“ (Efes. 3,18), pentru a putea cuprinde nu 
măsura, ci nemăsura iubirii lui Hristos, ca singur temei nelimitat 
al lucrării umane. (101) Nu călăuzesc oare cuvintele Sfântului Pavel 
— prin semnul lor crucial — atât pe orizontală, cât şi pe verticală: 
pe drumul crucii ale cărei braţe deschid spre zările infinitului natura 

10. Problema ascunsului şi natura nevăzutului 


De ce esența manifestării tine de echivoc 


S intrupeaza, spune Patapievici, „tocmai atunci ascunsul devine și mai 
ascuns“. Pe de o parte, „realitatea nu poate funcționa așa cum o vedem 
decât prin afirmarea în vizibil a ceva ce este de natura invizibilului“, 
Pe de altă parte, așa cum precizează Gabriel Marcel, „ţine de esenţa 
prezenţei să nu fie întotdeauna manifestată“. (102) Am lega această 
paradoxală revelaţie de problema ascunsului în care lucrează dialectica 
subtilă a vizibilului și invizibilului. Faptul că „existenţa este modul în 
care Dumnezeu este vizibil prezent“ pare să nu se mai refere la existenţa 
modernă. Căci în această lume, constată Patapievici, „nu mai pot exista 
chipuri actuale ale Divinităţii (epifanii, apariţii etc.)“, ci ancorări în 
Duhul prezenţei lui Dumnezeu. Nu știm însă în ce măsură această 
pneumatologie (cf. p. 417) ce renunță la Nume și la Chip ar putea 
într-adevăr fundamenta „o cultură a discernământului“. Atât timp cât 
Dumnezeu este vizibil prezent în existență doar prin „mireseme, treceri, 
petreceri și sufluri“, Chipul său nu rămâne, Cuvântul său nu vorbeste. 
Trecerea aceasta ușoară a Vizitatorului nu limpezește echivocitatea 
manifestării, ci îi adânceşte ascunsul. Or, prezența Chipului nu arată 
ceea ce este, ci este ceea ce arată, nefiind în primul rând aducere la 
vedere, ci ceea ce vede și solicită vederea. Această între-vedere, 
exprimată în simbolica icoanelor, nu este una strict co-memorativă a 
prototipului, ci o întipărire vizibilă a invizibilului, o urmă vie a veșnicei 
actualități a chipului, semnificaţia unui act de prezenţă ce se dăruiește 
în prezentul și în prezența lumii. Dacă divinul devine vizibil printr-un 
act de „răsucire“ a întregii făpturi (nu prin amea simțului at cı 
prin trezirea vederii care este o „artă a răsucirii 103), — păi nu 
pentru că vederea ar crede într-o apariție de caede de a tt 
deoarece ea vede în vizibil prezența invizibilului. Prin stră-vederea 
ochilor credinţei, ceea ce apare și se dezvăluie ca ii por a Sea 
revelaţia „mediului divin“ (Teilhard de Chardin), trans-apariția lui 

e și îl primește în miezul înflăcărat al lucrării sale 

„Puțin și nu Mă veţi mai vedea, și iarăși puţin și Mă veţi vedea“ 
(Ioan 16,16). Ce ascunde această nevedere urmată de vedere, această 
împletire, în aparență de neînțeles, a ascunsului și neascunsului ? 
În aparență de neînțeles, căci aici ascunsul rămâne ascuns, de 
nevăzut şi pecetluit în taină. În apariție însă, ascunsul nu mai e 
ascuns; aici „adânc nu mai înseamnă ascuns“, ci dare pe față, dăruire 
a feţei, în-făţişare a unui Chip ne-închipuit până acum. Este ceea ce 
numim 0 ascundere deschisă. Căci ceea ce se dă în ea este un dar ce 
ne vestește, chemându-ne pe cale, ca înţeles al Vieţii în prezenţa de 
la sine înţeleasă a acestui Deschis care ne privește și ne vorbeşte. 
Când Filip zice „Doamne, arată-ne nouă pe Tatăl și ne este de ajuns“ 
(Ioan 14,8), prin el se rostește nu doar îndeajunsul certitudinii 
vizibile, ci şi suficiența necredinţei dintotdeauna, care, atât timp cât 
nu vede ce se arată, rămâne în umbra absenței, confruntându-se (în 
aparenţă) cu o ascundere închisă, fără adânc. Răspunsul lui Iisus 
este elocvent: „De-atâta vreme sunt cu voi şi nu M-ai cunoscut, 
Filipe ? Cel ce M-a văzut pe Mine a văzut pe Tatăl (...). Nu crezi 

(s.n.) tu că Eu sunt întru Tatăl şi Tatăl este întru Mine ?“ (14,9-10). 
Este chiar răspunsul ascunderii ce se deschide, ce s-a deschis de 
fapt fără a fi văzută ca adânc. „lisus, comentează J.-L. Marion, oferă 
nu numai o imagine vizibilă a Tatălui care rămâne invizibil, ci o 
faţă (vizibilă) a invizibilului însuși (Tatăl), o imagine vizibilă a 
invizibilului ca invizibil“. (104) Invizibilul ce se face vizibil este 
adâncul ce iese din ascundere, deschizându-se vederii ca Faţă care 
cere să fie văzută. Faţă ce cheamă vederea credinţei, nu pentru a 
deschide un adânc al vizibilului, ori un alt vizibil mai adânc, ci spre 
„altul vizibilului“, (105) spre Celălalt a cărui prezenţă ne privește şi 


caută privirea. i 
În acest context, necredința lui Toma este încă o atitudine 
premodernă ? Se pare că da, întrucât, chiar dacă, pentru a crede în 
învierea lui lisus, el cere o dovadă a prezenţei invizibilului în vizibil: 
semnul cuielor (cf. Ioan 20,25), — el ajunge într-un tel la credinţă. 
Pentru spiritul modern însă, existenţa vizibilului însuși este o tăgadă 


a invizibilului: tot ceea ce există se vede, deci nu putem crede 

decât ceea ce vedem, Este chiar gestul refuzului invizibilului, al 


spectacolul vizibil. Dar semnul 
te urma prin care el se vestește, 
ă, nevăzutul se expune pe sine 


„fericiţi cei care n-au văzut și au crezut“ (Ioan 20,29), ceea ce nu 
înseamnă că din nevedere se ivește credinţa (ca și cum din invizibil 
s-ar arăta ceva vizibil), ci faptul că adevărul credinţei se întemeiază 
pe invizibilul ce se arată în vizibil. 

Același lucru se întâmplă pe drumul spre Emaus ? La prima 
vedere, se pare că avem de-a face cu două categorii de semne de 
aceeași natură: semnul cuielor, pe de o parte, și semnul frângerii 
pâinii, pe de altă parte. Prin manifestarea sa echivocă în invizibil, 
Dumnezeu se ascunde în vizibil, ascunsul devenind şi mai ascuns. 
Manifestarea nu arată decât ceea ce se ascunde, ceea ce se deschide 
însă în propria ascundere de sine. Deschisul acesta este chiar 
vizibilitatea orizontului ascunderii, adâncul vestit de un semn 
luminos. Dacă însă în semnul cuielor se arată ceva de ordinul 
trecutului (și al oricărei dovezi mundane, palpabile, a prezenţei supra- 
lumești), în sensul că ceea ce se vede nu poate fi decât ceea ce este 
pentru că a fost, ceva cunoscut drept ceva deja văzut, — semnul 
frângerii pâinii este un simbol vestitor, actul de re-cunoaştere prin 
care se arată semnificația arhi-cunoscutului. Semnul acesta nu arată 
altceva decât cel dintâi, ci îl arată pe același în alt orizont al 
descoperirii. Căci în actul frângerii pâinii, lisus nu arată necredinței 
că vizibilul e străpuns de invizibil, ci se arată drept Chip al Tatălui, 
drept Faţă prezentă a nevăzutului. De aceea, precoimprebensiunea 
recunoașterii este aici o invitaţie la rămânere şi la împreună şedere 
(cf. Luca 24,29-30), o împărtășire ȘI'0 dăruire a ca ao 
(„luând El pâinea, a binecuvântat-o și, trângând, le-a dat lori i MAX 
Iată actul donaţiei prin care ceea ce se dă este mai mult decât semn 
vizibil al invizibilului. Invizibilul nu doar se arată, ci se dăruieşte, 

strălucește în adevărul de netăgăduit al darului. Este chiar ceea ce 
discipolii speră fără să știe, căci credința celor nădăjduite nu stă în 
vizibilitatea dovedirii invizibilului, ci în „dovedirea lucrurilor celor 
nevăzute“ (Evr 11,1), ca mărturie a Nimicului din care s-au creat 
„cele ce se văd“ (11,3). (106) 
„Şi s-au deschis ochii lor și L-au cunoscut; și El S-a făcut 
nevăzut de ei“ (Luca 24,31). Dispariţia vizibilităţii „fizice“ a lui 
lisus nu mai este astfel surprinzătoare. O dată ce ochii credinței 
văd, o dată ce lucrurile cele nevăzute se stră-văd în cele văzute, 
aparenţa poate să dispară; ea nu mai e văzută; semnul vizibil nu mai 
e necesar credinţei văzătoare. Ceea ce rămâne e ceea ce a-pare, sensul 
vizibil arătat de un semn invizibil, rămânere împreună „cu bucurie 
mare“. Abia după recunoaştere apare reamintirea; vederea se 
răsfrânge în urmă — răs-frângându-se în chiar frângerea pâinii — spre 
ceea ce fusese nevăzut: „Oare, nu ardea în noi inima noastră, când 
ne vorbea pe cale... ?*. „Doar privind în urmă își dau ei seama de 
prezenţa Domnului ce i-a însoţit pe cale“. (107) Privirea aruncată în 
urmă — şi pe care vederea credinţei o frânge lăsând-o în urmă — este, 
la propriu, privirea chemată de urmă, de prezenţa care abia acum 
devine vizibilă, prin ceea ce lasă în urmă și urmează să fie. E ca o 
trezire la vedere — a urmei drept cale — , precum deșteptarea din 
somn a lui Iacov înseamnă ieșirea din necunoscutul invizibilului și 
intrarea în recunoscutul vizibil al arhi-cunoscutului: „Domnul este 
cu adevărat în locul acesta şi eu n-am știut !“ (Facerea 28,16). 
Doar în dispariție apare ceva ce ne atrage vederea; doar în 
taină se vădește Chipul nevăzutului, ca revelaţie a ceea ce semnifică 
și este totodată. Ceea ce dispare se arată în ceea ce apare, dă semn 
că există altceva, dincolo de ceea ce pare. Întoarcerea privirii (Maria 
„s-a întors cu faţa și a văzut pe lisus“, Ioan 20,14) reprezintă actul 
prin care fiinţa convertită — „răsucită“ — vede divinul care se face 
vizibil ca în-făţișare a invizibilului: Faţa ce se arată feței. Golul 
mormântului și al nevederii adăpostește preaplinul Învierii, vizibil 
doar pentru ochii credinţei, precum pentru cei ai ucenicului care să 
văzut și a crezut“ (20,8), pentru a se ridica mai apoi la tericire 

care el ar putea fi înţeles ca temei al realului) în spaţiul întâlnirii dintre un 
subiect implicat şi o obiectivitate pe care ar dori-o ab 
de subiectivism. Or, soluţia se 
aici rolul unui revelator 


solvită de orice urmă 
planul existenţei, care joacă 
stau al semnificaţiilor. Dacă aceste semnificaţii nu numai 
că rezistă la încercarea existenţei, dar revin cu vigoare în timpuri și spaţii 
diterite, circulând de la o cultură la alta, ele sunt semne clare ale unei 
prezenţe simbolice, ale unui adevăr fundamental. Orice adevăr fundamental 
apare in existența sensibilă ca simbol universal, cu valoare de model 
exemplar, întemeietor. Dacă „simbolul este universal, simbolizarea însă 
este diversă“ (Ştefan Afloroaei, Cum este posibilă filosofia în estul Europei, 
Ed. Polirom, lași, 1997, p. 242), căci semnificaţiile se manifestă diferit în 
funcţie de contextul istorico-mental ce le înlesnește apariţia. Un simbol ce 
se dovedește a fi real, în sensul că se impune ca paradigmă, ca fenomen ce 
participă la o existenţă spirituală drept factor determinant, civilizator chiar, 
nu poate fi decât adevărat. După Mircea Eliade, el participă în acest caz, 
într-un fel sau altul, la o realitate ce îl transcende. Este vorba despre structura 
platoniciană proprie ontologiei arhaice. Iar la întrebarea: „cum să recunoști 
realul camuflat în aparență ?” (Memorii II) nu se poate răspunde decât: 
prin participarea la apariţia realului în simbol, singurul „loc“ hermeneutic 
în care sensul devine prezent în adevăr. Și nu oricum, ci ca epifanie a ceea 
ce îl face cu putinţă, ca deschidere spre ceea ce îl cuprinde şi e în stare 
să-l înțeleagă. 

(35) Viața lui Moise, p. G. 44, 376 D; apud VI. Lossky, op. cit., p. 29. 
(36) „Trebuie ca credinţa să preceadă raţiunea“, spune Sf. Augustin: 
rationem praecedat auctoris, credo ut intelligam (De ordine, I, II); nisi 
credideritis, non intelligetis Us. VII, 9, sec.LXX); „ar trebui mai întâi crezut 
marele și divinul pe care dorim să-l înțelegem“; „Nu devine nimenos apt a-L 
afla pe Dumnezeu, decât numai dacă va fi crezut, mai Ania, ns sia 
apoi, are să cunoască“ (De libero arbitrio, II, II, 6). Gábriel Marce me aa 
și el despre „credință ca mod de realizare a persoanei“, de împlini re si ante 

în reali ă a unui subiect dăruit și dăruitor (Essai de philosophie 
ss realitatea eN e eta fe 316). „Valoarea credinţei, adaugă el, 
concrète, Gallimard, Paris, 1967, p. < Sa Salit ea de subiect“ 
constă în faptul că ea exprimă propria ia lui : mrd ae asocia 
(op. cit., p. 315). Ea mă dă mie în măsura ! DE a E Ar 
este cu adevărat lucrător doar în oi spala res (AV yictenzelăt iei 
253-256). 

pe care o oferă co-prezenţa în lumit 22 ris -1968. na 
Union Générale d' Editions, 10-18, Paris, MPa: 

(37) În concepția sfântului capadocian, numele de Logos s-ar aplica Fiului 
„pentru că El rămâne unit cu Tatăl și pentru că îl revelează. Căci El este în 
raport cu Tatăl ca definiţia faţă de ceea ce este definit. Fiindcă logos 
înseamnă și definiţie, iar cel care cunoaște pe Fiul cunoaște și pe Tatăl. 
Fiul este deci o declaraţie scurtă și clară a naturii Tatălui, căci orice ființă 
este o definiţie mută a născătorului ei“ (OrXXX, Theologica IV). 
(38) Cf. VI. Lossky, Vederea lui Dumnezeu, Ed. Deisis, Sibiu, 1995, p. 46. 
(39) Origen, Scrieri alese, Partea a doua, Editura Institutului Biblic și de 
Misiune al Bisericii Ortodoxe Române, București, 1982, pp. 337-338, 
(40) Cu toate că multiplul are și conotaţiile malefice ale căderii: „Unul este 
cuvântul lui Dumnezeu, dar multe sunt cuvintele străine de Dumnezeu“; 
„Unitar este numai binele, pe când răul e multiplu“ (Origen, Despre 
rugăciune, în Scrieri alese, ed. cit., II, p. 242). 
(41) Contra lui Celsus, IV, 12, în Scrieri alese, ed. cit., II, pp. 409-410. 
Despre logos-ul comun vorbea deja Heraclit: „Deși Logos-ul este comun, 
cei mai mulţi trăiesc ca și când ar avea doar gândirea lor proprie“ (fr. 2 
DK). Logos-ul comun este profund semnificativ pentru că este prezența 
lucrătoare prin care se spune ca adevăr. El nu se reduce la limbaj, adică la 
un sistem semnificant inteligibil cunoașterii raționale. Logos-ul nu e doar 
limbaj, dar este Cuvânt; nu însă cuvântul care rostește și explică, ci cuvântul 
veşnic ce întemeiază, altfel spus rațiune de a fi. De aceea, atunci când vorbim 
de logos simbolic — de o semnificativitate a simbolizatului — vorbim de o 
transfigurare, întrucât ceea-ce-semnifică devine transparent, lăsând să se 
înțeleagă că nu el e logos-ul, ci lumina care îl semnifică și îl face, la rându-i, 
să semnifice. Semnificare ce este de fapt străluminarea unei prezențe 
vizibile. i 
(42) „Cuvintele sunt centre în care se concentrează energia psihică“, niște 
„cuvinte-forță“ (P. Florenski), iar „Logos-ul aduce, prin puterea lui (s.n.), 
fenomenele în starea de a apărea“ (M. Heidegger). 
(43) Origen, Scrieri alese, II, ed. cit., p. 490. 
(44) Origen, Despre rugăciune, în ed. cit., p. 229. n ah 
(45) Henry Corbin, Face de Dieu, Face de l’homme, Hermeneutique et 
soufisme, Flammarion, Paris, 1983, cf pp. 289 ṣu. egardas 
(46) Idee ce apare și la Malebranche (prin filieră probabil augustiniană). pe 
urmele lui Platon, pentru care dialecticianul este cel Care percepe cra 
(logos) a adevăratei fiinţe sau esențe a | iecărui lucru (sextrăgându-i idee a 
“ Republica 534 b-c) şi ale lui Philon, în concepţia căruia 

logos-ul este Rațiunea Divină care cuprinde complexul arhetipal al eide-lor 
(De opif 5, 20). Contemporan cu Qâsi Sa'îd, Malebranche afirmă că logos-ul, 
ca Raţiune universală sau Înţelepciune divină, este 
îngerilor și a oamenilor” (Méditations chrétiennes et méiaphysiques; Prière, 
La Pléiade, I, p. 195). Totuși, metafizicianul oratorian (membru al ordinului 
Oratoriului fondat de Bérulle) rămâne un raționalist. Ocazionalismul lui 
este, din punct de vedere istoric, o consecinţă a principiilor carteziene: a-i 
acorda lui Dumnezeu, „singurul actor“, toată cauzalitatea reală Și a nu vedea 
în creatură decât o „ocazie“ pentru Dumnezeu de a acţiona. Arnauld, marele 
jansenist, a atacat tocmai pericolul acestui „matematism“ al acțiunii divine. 
Dacă supranaturalul este într-un fel solicitat de natural, înseamnă că rațiunea, 
care face parte din natură, este în stare să demonstreze adevărul dogmei. 
Acest raţionalism creştin dorește să împace două tendinţe contradictorii: 
exaltarea raţiunii naturale (cartezianismul) și dependenţa totală a omului 
faţă de Creator (baianismul). Este exact punctul slab al acestei gândiri, 
întrevăzut şi respins de Arnauld. 
(47) Cuvântul creator dezvăluie „vistieria cea bună a inimii (...) căci din 
prisosul inimii grăieşte gura lui” (Luca 6, 45). 
(48) Ce este metafizica ?, în Martin Heidegger, Repere pe drumul gândirii, 
Ed. Politică, București, 1988, p. 36. 
(49) Anexă la Fenomenologie și teologie, în Martin Heidegger, op. cit., p. 431. 
(50) Ibid., p. 428. „În metafizica modernă, această adresare către Hinţare 
ca fiinţare se supune în chip explicit tribunalului rațiunii. Metafizica devine 
una «critică»: ea se întoarce cu întrebarea sa asupra rațiunii înţelese ca 
posibilitate de a pune în evidenţă ființarea ca fiinţare şi, ca evidenţiere şi 
delimitare a raţiunii științifice, ea este o «logică» sau o «teorie a Ştiinţei» 
(Otto Poggeler, Drumul gândirii lui Heidegger, Ed. Humanitas, Bucureşti, 
Š KERA Ce este metafizica ?, în Martin Heidegger, op. cit: pi 288 
Este „o gândire ce face saltul către propria-i dispoziţie călăuzitoare“ (Otto 
Poggeler, op. cit., p. ean ie prune 

) j afizi „cit., p. 39. 
pă z CO rari A aal intelectualismului actualii Na 
A Heidegger în Introducere în metafizică (Ed. Humanitas, București, 


„Singura lumină a 


1999, p, 165), Şi aceasta pentru că experienţa adevărului şi a lumii „nu este 
nicicând întemeiată printr-un Gemer ii 
dimpotrivă, e de fiecare dată camuflată de un apari 


demers al gândirii lesenţiale, n.n], ci, 
conceptual inadecvat 

(Otto Poggeler, op. cit., p. 36). Despre inadecvarea conceptuală ca 
„împotmolire“ a sensului fiinţei și ca „eclipsare“ a prezenţei sale esenţiale 
în gândirea modernă a „conceptului“ de ființă, cf. ibid., pp. 131-132, 
(54) Introducere la Ce este metafizica ?, în Martin Heidegger, Repere..., 
p. 363, 

(55) Anexă la Fenomenologie și teologie, ed. cit., p. 432. 

(56) Teologia vorbeşte cu atât mai „edificator“ cu cât vorbește „cel mai 
puțin conceptual“, fiind ca atare „cu atât mai pătrunzătoare“ (Sein und Zeit, 
p. 190, notă; Fiinţă și timp, Ed. Humanitas, București, 2003, p. 258), 
(57) Introducere în metafizică, ed. cit., p. 166. 

(58) Introducere la Ce este metafizica ?, ed. cit., p. 351. 

(59) Ibid., p. 352. 

(60) Ibid., p. 353. 

(61) Grandeur et misère de la metaphisique, în Le Roseau d'or, oeuvres et 
chroniques, Librairie Plon, nr. 5 din 1925 (Citatele fără indicarea sursei 
aparţin acestei lucrări). 

(62) Phaidon 102b. 

(63) Alain de Libera, Cearta universaliilor, Ed. Amarcord, Timişoara, 1998 
(trimitere valabilă pentru toată discuţia despre cuvinte, concepte și lucruri), 
p. 222. 

(64) Summa theologiae I, 85, 2. 

(65) Op. cit., p. 277. 

(66) Apud A. de Libera, op. cit., p. 321. 

(67) De remarcat că, pentru Henri Bergson (Introducere în metafizică, 1903), 
obiectul metafizicii este cunoașterea intuitivă a unei conștiințe în căutarea 
propriului temei fiinţial. Conștiinţa nu poate avea intuiţia propriei sale ființe 
decât în durata ființării, la fel cum privirea ei nu vede decât lumina ce-o 
poartă spre ochiul privit. Orice conceptualizare generalizează şi, în același 
timp, abstrage; extrasă din obiectul metafizic, o proprietate va fi reprezentată 
printr-un concept, fiind deci proprie unei infinităţi de obiecte. Conceptul 
pierde individualul; el nu mai are calitatea de a prezenta obiectul în unicitatea 
și în interioritatea lui, ci este pură exterioritate, „umbra unui corp“. 
Dimpotrivă, intuiţia trece dincolo de concepte pentru a investiga obiectul 
în „ceea ce are el propriu și esențial“, Metatizica intuitivă (o „metafizică a 
vieţii“) nu depășește însă conceptul pentru a-l părăsi cu totul (nici nu ar 
avea cum fără să devină un discurs nerostibil), ci îl „transfigurează 
mlădiindu-l, scapă de conceptele rigide, atemporale, pentru a crea nişte 

eri „aproape fluide“, reprezentări mobile apte de a se mula pe formele 
ugitive ale realului. Având o funcţie intelectivă („intuiţia este reflecţie“), 


dar fiind mai mult decât o idee, căci ea e coextensivă spiritului, intuiţia se 
va adresa celor mai concrete idei. 


(68) „Un univers a cărui tragică pierdere este un deficit greu de purtat pentru 
omul modern. Această lume, în forma ei istorică, este ireversibil pierdută 
pentru el. lar această pierdere a produs deja milioane de indivizi sărăciţi 
din punct de vedere spiritual Și i-a constrâns să utilizeze surogate pe cât de 
jalnice, pe atât de otrăvitoare, ale căror exemple cutremurătoare le aduce 
istoria noastră contemporană“ (C. G. Jung, Mysterium Coniunctionis |, 
Ed. Teora, Universitas, București, 2000, p. 224). 

(69) In consens, aici, cu poziţia lui Gabriel Marcel, pentru care „teoria 
participării conduce la o nouă metafizică, ce și-ar avea temeiul în religie“ 
(Jurnal Metafizic, Ed. Amarcord, Timişoara, 1995, p. 15). 

(70) Itinerarium mentis in Deum, V. 

(71) Predica „Aveţi un singur Învățător, Hristos”, în Bonaventura, /tinerariul 
minţii în Dumnezeu, Ed. Ştiinţifică, București, 1994, p. 121. 

(72) Sermo 83, în Cantica Canticorum, 46. 

(73) Despre Trinitate, 1, 2, 4. 

(74) Cantique spirituel, str. 29. 

(75) Într-o lucrare de tinereţe, Augustin și neoplatonismul (1921), Heidegger 
„consideră că ceea ce trebuie supus destrucției este tocmai această instituire 
a unei table de valori, prețuirea lui Dumnezeu ca bonum şi compararea lui, 
ca summum, cu alte lucruri” (Otto Poggeler, op. cit., p. 32). 

(76) Sum. theol., I, 13, 5. 

(17) Teologia mistică 1, 3. 

(78) Ibidem. 

(79) Otto Poggeler, op. cit., p. 36. ii 
(80) Referitor la grija pentru chipul lui Dumnezeu prezent în trupul pan 
cf. Ioannis Zizioulas, Creaţia ca euharistie, Ed. Bizantină, Bucureşti, siis 3 
cap, „Problema ecologică și responsabilitatea teologiei". În e de pr ia 
presupusul antisomatism al lui Yannaras, care ar continua „eroarea gnostice 


a lui Berdiaev, iată câteva exemple care infirmă această acuză: „Materia 
j voinței lui Dumnezeu care capătă fiinţă, 
şi rămâne lucrătoare 


este esențializarea (în-fiinţarea) m 
este rezultatul Lucrării personale a lui Dumnezeu, 
(s.n.) ca logos prin care se arat 
La fel ca și materia, care rămâne 


i ii S = 
ă Lucrarea Dumnezeiască” (op. Cth, p. 102), 
lucrătoare în sensul că primeşte la sine 

sămânţa divină şi îi revelează lucrarea, lumea în ansamblul ei este rezultatul 
Energiilor divine, creaţie care mărturiseşte prezența Celui care o cheamă 
să fie (cf. p. 79). Astfel că orice cunoaștere a Dumnezeului personal (ca 
singura posibilă şi adevărată întru sporirea ontologică a fiinţei umane) este 
„tot atât de pragmatică (s.n.) pe cât este și realitatea empirică a sintetizării 
energiilor naturale în alteritatea personală a trupului omenesc“ (p. 78). Iată 
că trupul nu este expediat în nesemnificativitate, ci revalorizat ca hotar 
esenţial al relaţiei personale a omului cu lumea și, implicit, cu adevărul 
lumii care este natura sa dumnezeiască. Mai mult, trupul nu este jertfit, ci 
stră-luminat prin asceză, această nevoire trupească prin care ceea ce este 
prinde corp, se vizualizează, eliberând libertatea abia în această practică 
concretă corporală, care este de fapt o pragmatică a manifestării. 

(81) O cauză a acestei secularizări specifice modernităţii este „prăbușirea“ 
cosmosului creștin (cf.supra n.68). Prăbușire care, în „mitologia“ modernă, 
generează mitul negativ al morţii lui Dumnezeu (cf. Michel Henry, Eu 
sunt Adevărul. Pentru o filosofie a creștinismului, Ed. Deisis, Sibiu, 2000, 
p. 353 și, în general, întregul capitol final, „Creștinismul și lumea modernă'“). 
Pe de altă parte, „concepţia raţionalistă nu face nici o deosebire şi nu este 
capabilă să distingă persoana de obiect; mai precis, nu dispune decât de o 
singură categorie, cea de lucru, şi de aceea tot ce există, inclusiv persoana, 
este obiectualizat și luat ca lucru, ca obiect, ca res” (P. Florenski, Stâlpul şi 
Temelia Adevărului. Încercare de teodicee ortodoxă în douăsprezece 
scrisori, Ed. Polirom, Iași, 1999, p. 56). 

(82) Lucrează aici o constrângere a disponibilităţii temeiului, aşa cum 
transpare în gândirea modernă conform principiului cauzal al rațiunii 
suficiente: „Gândirea modernă își reprezintă ceva ca ceva şi subînțelege 
astfel faptul că lucrul reprezentat are un temei ce trebuie constrâns spre a 
deveni disponibil, are o rațiune suficientă. Ea îşi face calcule asupra acestei 
raţiuni (ratio) și este, datorită acestui fapt, rațiune (Vernunft) în ipostază de 
«gândire calculatoare» (ratio în celălalt sens al cuvântului). In dubla 
semnificaţie a lui ratio se ascunde identitatea dintre fiinţa înţeleasă ca temei 

și gândirea înţeleasă ca act de constrângere a temeiului'* (Otto Poggeler, 
op. cit., pp. 126-127). Or „principiul raţiunii suficiente trimite la matricea 
cea mai intimă a epocii moderne“ (p, 127) care este una a autosuticienţei 
conceptului logic, concept ce are — ba chiar este = o forță autonomă, en 
(83) Este raţiunea „autonomă“ a vârstei moderne, opusă rațiunii „pe rceplive 

a Antichității (c). Wilhelm Kamlah, Christentum und Geschichilichkeit, 

aducem percepţia la origini și vom avea o cunoaștere nouă“ ? 


(84) Confesiuni X, 6,9. 
(85) Fides et ratio. Scrisoare enciclică cu 
şi rațiune, Ed. Presa Bună, lași, 1999. 
(86) Secvența din solemnitatea Preasfântului Trup și Sânge al lui Christos. 
(87) De praedestinatione sanctorum 2, 5. 

(88) Fides et ratio, ed. cit., p. 56. 


(89) Despre adevărul religios (nucleul dizertaţiei de magistru), în Dogmatică 
şi dogmatism, Ed. Anastasia, București, 1998, pp. 21-22. 
(90) Pavel Florenski, Stâlpul şi Temelia Adevărului, ed. cit., p. 53. 
(91) Pavel Florenski, op. cit., p. 74. 
(92) Confesiuni VII, 10. 
(93) Hans-Georg Gadamer, Elogiul teoriei. Moștenirea Europei, Ed. Polirom, 
lași, 1999, p. 55. „Astfel sensul actual al devizei kantiene «sapere aude» 
se definește într-un mod nou, ca un apel la raţiunea noastră socială de a se 
trezi din visul tehnologic” (ibid, p. 76). Rațiunea nu este inutilă, ci doar 
insuficientă. Chiar dacă, în virtutea pretinsei sale autonomii — dorindu-se 
de sine-stătătoare și suficientă sieşi — ea creează vidul în jurul ei, a o nega 
cu înverșunare înseamnă a ne subordona unei fatalităţi ruinătoare. De aceea, 
spune Karl Jaspers (La bombe atomique et l’avenir de l’homme, Buchet 
Chastel, Paris, 1963), „trebuie să aşteptăm ca ea să se deschidă“ (p. 620), 
să ia locul nesăbuinței și lipsei de discernământ. Dacă „credinţa filosofică 
este credinţa în rațiune“ (p. 677), aceasta doar cu conștiința că „ea nu e prin 
ca însăși ultimul sprijin“ (p. 678). Rațiunea nu e lucrătoare în adevăr decât 
dacă — printr-un act de suprem „curaj“ — se deschide încrederii şi iubirii, 
dacă „se trezește” (p. 675) la lumina credinţei în vocaţia supranaturală a 
naturii umane. A 
(94) H.-R. Patapievici, Omul recent, Ed. Humanitas, Bucureşti, 2001. 
Citatele, fără altă menţiune, aparţin acestei lucrări, rr), Ba y 
(95) Emmanuel Levinas, La Mort et le Temps, L’'Herne, Paris, 1992, p. 127. 
it, p. 60. 
E) Arta ură locuri dificile, p. G. 90, 760 A; apud Chr. Yannaras, 
op. cil., p. 150, 
(98) Christos Yannaras, op. cit, p. 156, 

(99) Emmanuel Lévinas, De Dieu qui vient à l’idée, Vrin, 1998, p. 106. 
(100) Vladimir Lossky, După chipul şi asemănarea lui Dumnezeu, Ed. 
Humanitas, București, 1998, p. 101. 

(101) „Ca mărime absolută, Dumnezeu trebuie să fie atemporal, atotputernic, 
nemărginit“, subliniază Chr. Yannaras în Abecedar al credinței, Ed. Bizantină, 
București, 1996, p. 15. 

(102) Gabriel Marcel, Presence et immortalité, ed. cit., p. 210. 

(103) Cf. Platon, Republica 518 c-d. 

(104) Jean-Luc Marion, Crucea vizibilului, Ed. Deisis, Sibiu, 2000, p. 94. 
(105) Ibid., p. 123. 

(106) Despre mâncarea pâinii ca reprezentare a vederii lui Dumnezeu, cf. 
Sf. Maxim Mărturisitorul, Răspunsuri către Talasie, întrebarea 5, în 
Filocalia 3, Ed. Humanitas, Bucureşti, 1999, p. 50 („pâinea este cunoștința 
tainică şi adevărată a lucrurilor dumnezeieşti“). De asemenea, cu referire 
la lov 28, 5, despre pâinea ca „imagine a unirii celor mai mari contrarii”, 
vezi C. G. Jung, Mysterium Coniunctionis II, ed. cit., p. 161. Pascal, la 
rândul lui, subliniază ideea ascunderii pâinii necunoscute şi „neobișnuite“ 
a Euharistiei printre pâinile „obişnuite“. Este o rămânere a prezenţei în 
taina fără de care nici revelaţia nu ar fi cu putință: „Așa după cum Iisus 
Christos a rămas necunoscut printre oameni, tot la fel adevărul său rămâne, 
printre opiniile obișnuite, fără diferență exterioară. Tot la fel rămâne 
Euharistia printre pâinile obișnuite” (Pensées I, éditions Michel Le Guern, 
Gallimard, 1988, fr.211, p. 171). 

(107) Marcel Pierrot, Les disciples d'Emmaus, C.L.D., Chambray, 1983, 
p. 92. 


FILOSOFIA CONCRETĂ 
(GABRIEL MARCEL) 


Capitolul cuprinde note de lectură, reflecții și comentarii 
la următoarele lucrări ale lui Gabriel Marcel: Journal 
Métaphysique, N. R. F., coll. Bibliothèque des Idées, 1935 (trad. 
rom. Ed. Amarcord, Timişoara, 1995): secțiunile 1-5; Position 
et approches concrète du mystère ontologique, Ed. Nauwelaerts, 
Louvain, 1967 (trad. rom. Ed Anastasia, Bucureşti, 1996): 
secțiunea 6; Etre et avoir, Aubier, Paris, 1935 (trad. rom. 
Biblioteca Apostrof, Cluj, 1997): secțiunea 7; L'homme 
problématique, Aubier, Paris, 1955 (trad. rom. Biblioteca 
Apostrof, Cluj, 1998): secțiunea 8; Essai de philosophie 
concrète (Du refus à | 'invocation), Gallimard, Paris, 1967: 
secţiunile 9-15; Foi et réalité, Aubier, Editions Montaigne, Paris, 
1967: secţiunea 16. 


1. Direcţiile generale ale metafizicii 


Din punct de vedere metafizic nu este posibilă o cercetare 
asupra naturii principiului. Dacă prin metafizică înțelegem o 
problematizare a esenței ființării, în centrul căreia stă întrebarea 
referitoare la fiinţă și la neființă, nu putem afla pe această cale un 
răspuns în legătură cu natura originării fiinţei într-un punci 
întemeietor („ce qui est métaphysiquement premier ). Rezultatul 
cercetării este întotdeauna un răspuns universal s8 presupune 
„subordonarea gândirii faţă de un obiect de cercetare (p: 383; jap 
citatele din primele șase secţiuni — cu mentiunea Ragini z A 
extrase din Jurnalul metafizic pe care l-am tradus şi publicat la 

Ed. Amarcord, Timişoara, 1995). Subordonându-și gândirea ce îl 
gândeşte, obiectul cercetat consfinţește prioritatea metafizică a 
răspunsului în raport cu întrebarea. Este tocmai atitudinea pe care 
metafizica o respinge. A cerceta natura principiului originar al 
ființării (pornind, după Heidegger, de la ceva de ordinul 
«temeiului»") înseamnă a abdica în fața principiului înțeles ca 
ipoteză a cercetării metafizice. Din momentul în care cercetarea 
concepe principiul drept o ipoteză de verificat, ea îl transformă în 
obiect supus unei argumentări dialectice, reducându-l la un concept 
adeveritor doar în planul supoziţiilor. În domeniul ipoteticului, 
metafizica se transformă în logică. 


Necesitatea metafizică nu este o curiozitate transcendentă, ci o 
dorință a ființei. A gândi metafizic înseamnă a-ţi situa gândul în 
zona „înlăuntrul căreia urmează să se trateze despre esența temeiului 
(...), zona amintită fiind însăşi transcendenta” (M. Heidegger, 
Despre esenţa temeiului). Gândire ce nu izvorăşte dintr-o curiozitate 
pur rațională, ci dintr-o necesitate mai adâncă ce exprimă nu dorința 
de desăvârşire etică, ci de împlinire a unei vocaţii ontologice. Fiinţa 
poate fi astfel „posedată“ prin gândire, problematizată până în esența 
fiinţării; dorință ce se împletește cu neliniștea metafizică iscată de 
riscul de a pierde fiinţa, îngropând-o sub maldărul problemelor 
despre fiinţă. „Suntem obligaţi să transformăm esența temeiului 
într-o problemă“, proclamă Heidegger, dar până unde are ea încă 
un sens în acest caz ? De unde începe să-și piardă sensul, devenind 
problematizare fără probleme ? Este explicabil de ce, din acest punct 
de vedere, pentru Gabriel Marcel „însăşi ideea de problemă 
metafizică pare oarecum echivocă“ (p. 383). 


„Un spirit este metafizic în măsura în care poziția sa în raport 
cu realul îi apare de neacceptat“ (p. 377). A accepta realul ca pe un 
dat independent de gândirea mea înseamnă a-l interpreta drept un 
obiect inexistent în sine, a accepta o lume a obiectelor față de care 
îmi pliez existenţa, care mă modelează încovoindu-mi gândirea, 

transformându-mă în obiect. Spiritul metafizic se naşte în momentul 
in care se ivește refuzul, neacceptarea acestei false poziții. 
vorba de o opoziție față de real, ci de o 
verticalizare care este contrariul cri 
„închircirii“ lăuntrice, „Metafizica este această verticalizare sau 
această des-tindere” (p. 377). Verticalizare ce nu presupune arcuirea 
unei judecăți cu functie exorcizantă, ci „efortul de a substitui un 
fapt autentic unei aparențe de fapt“ (p. 385). Cu alte cuvinte, 
încercarea de a adecva fiinţa la real printr-o resituare continuă în 
raport cu tot ceea ce se ascunde reflecţiei metafizice („în acest sens, 
platonismul este filosofia însăși“). Verticalizarea este o autentificare 
a neliniștii metafizice; ființa netransparentă pentru ea însăși nu poate 
fi decât fiinţa-ca-mister (importanţa distincţiei dintre problemă și 
mister); misterul lui „de ce sunt ceea ce sunt“. 


Nu este 
schimbare de poziţie, de o 
Spării și al rigidizării, al 


Ființa istorică şi „irelevanța timpului“. „Substanţa istorică“ 
(„la matière historique”, p. 12) vizează contingenţa ființei empirice 
(accepţie reluată în însemnările din 9 ianuarie). În acest sens, şi în 
raport cu orizontul transcendent al sfințeniei, ființa istorică nu își 
poate realiza lucrarea decât în lumea materială, „materialitate” 
însemnând aici (dincolo de conotaţiile gnostice subiacente): 
problematizare, cauzalitate, condiţionare, ocazie sau pretext. 


Pentru necredincios, reconstrucția nu vizează esența 
spiritualităţii (o autentică „restaurare“ a omului, în termenii lui 
D. Stăniloae), ci reconstruirea omului ca ființă istorică, ființă Cm 
supusă timpului. Necredinciosul decade din „tot ceea ce este Ă E 
absolutul real la care omul istoric nu are acces; el părăseşte or Alu 
ființării absolute — acest centru real și existenţial paa Se 
pentru a descoperi în istoria-ca-periferie (în limitarea ei deci) nea 
existenţei sale „problematice“, propria sa limită. 


are“ (p. 13), coabitând într-un 
tinde spre desăvârşirea lucrării 
ici o categorie etic-existenţială, 


„Ceea ce sunt ca fiinţă gândito 
dualism radical cu „ființa empirică » 


sale în fiinţa binelui, binele nefiind ai 

ci un principiu metafizic. De remarcat, de asemenea, că nu e vorba 
de nici O categorie logică (de genul: gândirea vrea să gândească 
bine sau, cu atât mai puţin, să gândească binele), ci de ideea de bine 
spre care gândirea tinde nu în ipostaza sa de inteligență analitic- 
disociativă (dianoia), ci ca intelect pur (nous), 

Negarea dualismului amintit (ce ar păraliza orice acțiune) 
reprezintă de fapt un artificiu de metodă: în numele reabilitării 
acțiunii (gândită augustinian în sensul lui Maurice Blondel), se 
îndepărtează contingenţa din planul gândirii. Fiinţa empirică este 
contingentă, nu însă și raportul dintre ființa-ca-gândire (ce gândește) 
şi fiinţa empirică. A gândi „dincolo de cunoaștere“, „în afara 
timpului“, înseamnă a refuza contingența în plan existenţial, dar a o 
accepta ca atare în plan mental (plan în care ea este convertită în 
obiect al gândirii, la fel cum empiricul gândit nu mai e empiric în 
sine, ci obiect al gândirii). 

Pe această cale, dualitatea „temporală“ devine unitate 
atemporală, determinismul istoric/biologic preschimbându-se în 
cauzalitate divină individuală (gândul asupra divinității ce mă 
doreşte) şi apoi universală (gândul asupra divinității ce doreşte 
lumea). Saltul înregistrat este mai degrabă de ordin teologic decât 
fenomenologic. 


Se pare că distincţia aparentă şi totodată solidaritatea esențială 
dintre timp și realitatea temporală (ceea-ce-este-în-timp), cât şi 
problema originii timpului și a lumii nu pot eluda dilema, de ultimă 
instanţă, dintre realitatea temporală şi realitatea atemporală. 
Concepute ambele, deocamdată, drept „realități“ (fiind deci din acest 
punct de vedere echivalente ontologic), doar noțiunea de aparenţă 
le-ar putea distinge: realitate aparentă, cea dintâi (care beneficiază 
însă de un timp „real“), aparență a realității, cea de a doua (realitate 
fără timp), Problemă de nerezolvat totuşi, atâta vreme cât este pusă 
în termenii unei obiectivități oarbe (în sensul că realitatea este un 
„obiect“ pe care gândirea și-l pune în față pentru a-l putea lumina 
mai bine prin analiza la care îl supune). De aici, dorinţa lui G. Marcel 

de a recurge la „ocolul subiectivităţii“ (p. 19), pentru care aparența 
nu mai ține de timpul în sine (de o realitate obiectivă ca atare, deci 
nelimitată în absolut), ci de timpul existenţial, limitat (relativizat) 
de orizontul subiectiv al unei gândiri. (Problema obţine o concluzie 
— relativă și ea — în finalul însemnărilor din 15 ianuarie), 


Pentru o astfel de concepţie dialectică, timpul există, nu însă și 
problema timpului (decât ca limită „mentală“ ce trebuie depășită 
prin reflecţie). Nu e deci de mirare că, în acest context, timpul este 
cu totul „irelevant“ prin lipsa lui de realitate metafizică (precum 
irealitatea metafizică a atemporalului). Relevantă este doar 
„transcendența realului în raport cu opoziţia dintre temporal și 
atemporal“ (p. 23), altfel spus situarea întregii problematici dincolo 
de timp, într-un câmp al inteligibilelor postulabile metafizic. 


Corpul, trupul şi sufletul sau problema metafizică a încercării 


Vorbim de corp în cazurile în care, conform gândirii lui G. Marcel, 
cuvântul „corps“ înseamnă: exterioritate fenomenală, existență 
încorporată în realitatea obiectivă, obiectivare în spațiu a conștiinței 
perceptive. Vorbim însă de trup, când același cuvânt înseamnă: existență 
în-trupată în realitatea subiectivă, spaţialitate interiorizată într-un nou 
mod de fiinţare, cel al conștiinței subiective („percepție internă“ — 
cenestezie — ce reflectă existenţa corporală) (cf. p. 31). În acest sens, 
trupul spiritual (sau spiritualizat) conviețuieşte lăuntric cu trupul gândit, 
ca obiect, care însă nu ne mai aparține, devine corp: „Trupul gândit 
încetează să îmi aparţină“ (p. 342). 


„Nu există o problemă a relaţiei dintre suflet şi trup“ (ibid. ). A-ţi 
gândi corpul înseamnă a-l transforma în obiect al gândirii şi, în 
același timp, în instrument al raportării la lume (mediere 
instrumentală sau obiectivă), Corpul-obiect sau corpul-instrument 
este el pentru mine (cf. p. 377), corp ce mi-a fost dat şi cu care 
întreţin relaţii de tip dualist, 

Or, „corpul-instrument presupune un trup metafizic” (p. 354), trupul 
creat de mine în interioritatea viziunii mele asupra corpului, Trupul 
este imagine a corpului lăuntric, „corp fluidic“, deschis spre suflet; el 
transcende obiectivitatea „corporală“, neputând fi pentru mine decât 
un tu cu care mă identific în experiențele mele cele mai intime (Trupul 
este corpul meu). „Cu cât această experiență este mai reală, cu atât mai 
puţin este posibilă disocierea dintre trup și suflet“ (p. 342). Astfel că 
problema relaţiei dintre suflet și corp nu există în realitate. 

Adevărata relaţie cu lumea nu se întemeiază pe corpul-instrument, 
ci pe trupul ne-obiectiv pe care îl simt al meu (nu însă în sensul în 
care pot spune: am un corp, ci: sunt un trup). Trupul este al meu în 
măsura în care noţiunea de posesie pe care o implică acest raport se 
transformă în identitate. Este şi momentul în care trupul își pierde 
obiectivitatea (sau corporeitatea pentru mine), devenind „existentul- 

tip“, reper ontologic în funcție de care se încheagă existența mea (ceea 
ce pare că ar fi tocmai conștiința). Doar în acest sens, lumea există 
pentru mine; percep existenţa lumii ca pe aceea a trupului meu. 
Ceea ce înseamnă o mediere non-instrumentală, nedialectică şi 
ne-obiectivabilă. Existenţa lumii nu are sens pentru mine decât „în 
măsura în care sunt încarna?” (p. 353) în lume, ca în propriul meu 
trup ori în propria mea conștiință de mine. Încarnare — sau în-trupare 
— ce este o formă de simpatie a trupului cu lucrurile. 


Existenţa nu reprezintă o încercare a corpului, existent doar în 
măsura în care subiectul își afirmă existența. Corpul nu poate fi 
salvat pentru că el nu este amenințat. Cel aflat în primejdie, din 
moment ce există şi poate fi, ca atare, salvat, este sufletul, a cărui 
realitate (ce transcende orice justificare posibilă) este un obiect de 
credinţă. „Concepţia creştină și tragică asupra vieții“ (p. 381) 
presupune ideile de miză, încercare și salvare. Tragism legat de miza 
existenţei, de „misiunea“ sufletului supus încercării. Misiune ce nu 
poate epuiza fiinţa din moment ce sufletul încercat este singurul 
capabil să dea un sens acestei mize, afirmându-se pe sine ca prezenţă 
inexpugnabilă („o anumită cetate lăuntrică“*). 

Actul de semnificare, echivalent cu unul de valorizare și de 
mântuire, este posibil doar în uniunea lăuntrică (nicidecum logică) 
între două ființe, în raportul viu al comuniunii și al intimităţii. 


Sufletul nu este un punct central al conștiinței, înţeleasă ca 
unitate a subiectului cu obiectul (concepţie criticistă inadecvată 
experienței concrete), ci un anumit mod al ființei de a fi nuntită cu 
sine. În câmpul ontologic al experienţei existenţiale, care nu poate 
fi decât una a spiritului, conștiința de sine nu este mântuitoare. Doar 
„prezenţa de sine la sine“ învestește sufletul cu puterea de a-și 
transcende propria încercare de sine. 


În ce sens pot spune: „sunt încercat“ ? Mă aflu într-o situaţie 
ce face să se nască în mine „o dualitate între ceea ce sunt ca dat și 
ceea ce sunt ca reacţie“ (p. 309), cu alte cuvinte între eul meu ce 
se judecă pe sine și eul ce se regăsește pe sine. Încercarea are o 
valoare transformatoare, deoarece, doar în experienţa încercării, 
fiinţa este cu adevărat liberă de a se alege pe sine (ca identitate 
„salvată“, cu toate că supusă încercării), de a triumfa astfel asupra 
scindării. A face o alegere, în ultimă instanţă, căci a fi încercat 
înseamnă a fi ales de către un „tu“, a fi „dorit de către tine“. 
Încercarea nu e transformatoare şi sporitoare decât dincolo de eul- 
obiect, exterior, dependent de ordinea cauzală. Doar în această 
situaţie ea dobândește un caracter spiritual. Încercarea nu este dată 
decât pentru a fi depășită; depășire ce nu vizează însă o ieşire din 
sine, o părăsire, ci, dimpotrivă, O îmbunătăţire şi o mântuire 
(„legătura între încercare și caritate“). Depășire a încercării ce 
înseamnă și o depășire de sine, în sensul refacerii unităţii ființiale 
și a comuniunii participative întru credinţă. Adevărata credinţă este 
mereu supusă încercării; „credinţa trebuie încercată (p: 309) — 
legătura cu „ideea de ispită“. Pentru conştiinţa religioasă, credința 
încercată are o valoare metafizică („raport cu un dincolo; încercarea 
este ceea ce are un dincolo”) și un temei supranatural („ceea ce, în 
noi, este susceptibil de a depăși natura“). 

Experiența-limită şi „dubla natură a gândirii“. A fi dat 
presupune în planul i-mediatului un raport ce mediatizează între 
eul empiric și lumea fenomenală (cf. p. 9). A fi dat în imediat ţine de 
paradox căci, pasivă fiind, categoria datului este de fapt mediată de 
o întreagă serie de determinaţii ontologice. De aici și lipsa de temei, 
de semnificaţie pe care o comportă existența dată (i-mediată), 
ignorând în cuprinderea ei limitată necuprinsul lumii și al ființei. 


„Planurile ierarhizate ale gândirii” (p. 10) nu se pot raporta la 
un model absolut (model al ființei sau al individului). Ordonarea 
lor într-un asemenea raport ar implica posibilitatea ca însuși planul 
absolut să poată fi gândit ca un obiect exterior ideal. Ceea ce ar 
anula dintr-o dată semnificaţia transcendenţei, redusă în acest fel la 
nivelul unei probleme de cunoscut. Or, după G. Marcel, „problema 
critică nu se pune decât în limitele a ceea ce este recunoscut ca 
obiectiv“ (pp. 387-388). Transcendentul ţine de metaproblematic. 
(cf. infra secţiunea 14). 


„Experiența-limită“ (cf. însemnările din 20 ian., pp. 37-42) 
este o situaţie existenţială în care existența nu este un predicat al 
gândirii, ci existentul însuşi. Ea poate fi însă obiect al gândirii, 
situaţie în care devine judecată de existență (experiențţă-limită 
transpusă în categoria intelectului). Experiența-limită nu reprezintă, 
deocamdată, decât o conștiință a imediatului, o experiență de 
contact între corp și existenţa exterioară, O conștientizare a 
spaţialităţii și a temporalităţii existenţei. Este limita corpului ce 

-intră în contact cu lumea. Nu există prin urmare decât ceea ce 
intră sub incidenţa acestui contact limitat. Teză care nu este 
prezentată decât pentru a fi apoi negată (problema existenţei 
exterioare fiind lipsită de sens, ceea ce nu înseamnă că ceea ce 
poate fi reprezentat spaţial și temporal nu există). Se pune asttel o 
altă problemă, cea a posibilităţii adevărului a ceea ce nu poate fi 


Metafizică şi credință 


87 


» Dubla natură a gândirii“ (p. 45). Distincția dintre cele două 
naturi cogitante (inteligibilă și contingentă) este similară distincţiei 
dintre trup şi corp: natura inteligibilă, adeveritoare a identităţii dintre 
ființă și adevăr (adeverire ideală conform universalităţii gândirii), 
și natura contingentă (finitudinea gândirii — gândirea restrictivă — 
legată de spaţio-temporalitate). „Nu putem vorbi de imposibilitatea 
absolută de adeverire decât dacă putem gândi într-un anume fel un 
dincolo de existență“ — „un au-delà de l'existence” (p. 46). Cuvântul 
cel mai semnificativ al acestei afirmaţii este „a gândi“, deoarece 
doar sustrăgându-se determinaţiilor spaţio-temporale, situându-se 
deci ea însăși în orizontul unui dincolo de existență, gândirea are 
acces la adevărul existenţei. Şi aceasta întrucât determinaţiile 
existenţiale reprezintă limite ale actului cogitant, pe când adevărul 
existenţei este nelimitat, dincolo de spaţiu și timp. „Dincolo de 
existenţă“ trebuie deci înţeles ca un dincolo de spaţiul şi timpul 
existenţei, dar în adevărul existenţei care nu poate fi gândit decât în 
funcţie de libertatea gândirii adeveritoare. Or, ordinea libertăţii 
înseamnă ordonarea lumii în jurul unui adevăr ce aparţine spiritului. 
Problemă gnoseo-logică ce urmează a fi discutată în componentele 
sale: libertatea adeveririi, independența adevărului faţă de spiritul 
ce îl concepe, căutarea adevărului. 


Despre Idee (însemnările din 19 ianuarie, cf. pp. 31-36). 
Realitatea Ideii depășește atât planul fizic, cât şi planul psihic. Ea 
transcende de asemenea existenţa pur fenomenală, incluzând aici 
ambele moduri existenţiale de înfățișare ale corpului-trup. Ea este 
un conţinut inteligibil suficient sieși, Ideea-gândire ce se gândeşte 
pe sine și nu poate fi decât gândită. Fiind de o ființă cu Ideea, cogito-ul 
dobândește o vocaţie transexistenţială de ordin metafizic. 
Semnificativ este însă, după cum se va vedea în continuare, raportul 
între conștiința imediată (datul existent) şi Ideea-gândire (conţinutul 


inteligibil neconceput că existent). Conştiinţa nu poate avea acces 
la conţinutul inteligibil al Ideii (nu poate 


măsura în care se transcende pe sine, 


„gândi“ Ideea) decât în 
îşi transgresează adică 

experiența imediată pentru a participa la experienţa transexistenţială 
a inteligibilelor. Conţinutul inteligibil este însă ambiguu, căci el nu 
devine inteligibil decât ieșind din sine, cu alte cuvinte părăsindu-și 
fiinţa identică sieși (suficientă sieși) pentru a și-o regăsi într-o alteritate 
deloc alienantă ori aparentă, ci fidelă adevărului. Doar ieșindu-și din 
fire, Ideea poate fi gândită în firea ei adâncă. În consecinţă, este vorba 
de două mișcări transcendente: una a conştiinţei cogitante (ce părăsește 
existența pentru a se regăsi pe sine) și alta a Ideii-gândire (ce se 
părăsește pe sine pentru a regăsi existenţa). Ambele participă însă 
laolaltă la descoperirea „realității“ adevărului. 


„Lmediatul senzaţiei este în mod necesar un paradis pierdut“ 
(p. 178). Paradisul pierdut al senzaţiei este nemijlocirea absolută pe 
care o oferă contactul imediat cu realitatea. Intervenţia reflecţiei 
(a interpretării) dă drum liber erorii posibile; în acest sens, a 
interpreta o senzaţie înseamnă a pierde realitatea senzaţiei, a te situa 
în domeniul posibilului. Înseamnă însă și a pierde adevărul 
senzaţiei ? Aceasta doar în cazul în care senzaţia, în absolutul ei 
nemijlocit, comunică un adevăr infailibil; în caz contrar, interpretarea 
nu ar fi decât o eroare ce reflectă o altă eroare. „Noul imediat“ de 
care este vorba nu ţine de natura senzaţiei, ci este după modelul 
acesteia, în sensul că actul credinţei, la fel ca și actul senzatiei, trebuie 
să participe nemijlocit (i.e. nemediat de reflecţie) la adevărul divin. 
Noul imediat de dincolo de gândire reprezintă de fapt comuniunea 
cu divinul; „în acest sens, credința trebuie să participe la natura 
senzaţiei“ (ibid.). 


Existenţă şi obiectivitate. Lucrurile există în măsura în care eu 
exist, în măsura în care există pentru mine. Existenţa exclude 
obiectivitatea pură (cf. p. 369). Eliminându-mă ca existență 
subiectivă concretă, restitui lucrurilor o obiectivitate abstractă ce 
nu beneficiază decât de o existenţă iluzorie. Conceptul de 
obiectivitate implică prezenţa unor caracteristici universale, legice, 
dincolo de existenţa subiectului, distincte de orice existenţă în sine. 

Nu este vorba de o esență inexistentă ca atare, ci de o esență 
obiectivată în aparență. Dincolo de subiect, lucrul devine obiect, 
realitate-manechin căreia doar subiectul îi dă drept de existenţă. 
Prioritatea ontologică a existenţei faţă de obiectivitate traduce, în 
gândirea lui G. Marcel, una din tezele fundamentale ale oricărui 
idealism subiectiv. 


2. Problema fiinţei 


„Această problemă constă de fapt în întrebarea dacă ființa există, 
chiar înainte de a ști ceea ce fiinţa este“. „Fiinţa există din momentul 
în care așteptarea noastră este satisfăcută“ (p. 240). Fiinţa survine 
în aşteptarea de sine, afirmându-se ca dorinţă a încolțirii a ceea ce 
este; și nu este decât pe această cale a chemării pe care o deschide 
orizontul ființării. Existenţa ființei nu este altceva decât contrariul 
oricărui a nu fi, zăbovirea răbdătoare a rodirii lui a fi. Fiinţa ca 
aşteptare împlinită — ca plenitudine a răgazului împlinirii... 


Aşteptare ce înseamnă şi rezistenţă la încercarea existenţei, la 
experienţa disoluţiei. încercare ce urmăreşte să strecoare în inima 
fiinţei ispita deșertăciunii, a negării și a decepţiei. Or, „a nega ființa 
ar însemna să pretinzi că nimic nu poate rezista încercării“ (p. 241). 
Nu putem nega ființa decât din perspectiva unei apologetici a 
neantului ce stă la baza acelui pesimism pentru care moartea este o 
problemă logică. Dimpotrivă, ființa se afirmă pe sine tocmai prin 
faptul că rezistă iluziei acestei încercări, subzistă sub coaja perisabilă 
a fenomenului (cf. infra secţiunea 6). 


Existenţa conferă fiinţei puterea de a rezista faţă de uzura 
existenţei, paradox ce face din existenţa 
experienţei, 
care rezistă încercării vieţii ?* 
abstractă, ci adevărul ca implicaţie ontolc 
se rostește ca voinţă de a-l primi la sine. 


fenomenală o dialectică a 
o limită a încercării de sine. „Dar ce este această viaţă 
(p. 243). Nu este adevărul ca limită 
»gică a ființei ce-l rosteşte şi 
Nu este deci dezmembrarea 

dialectică — fragmentarea analitică — , ci „un act ce implică ființa“ în 
experiența completă a ființării, dincolo de limitarea pe care ar 
presupune-o identificarea cu adevărul nelimitat (adevăr ce ar depăși 
fiinţa, fără să-i integreze experiența existenţială, fără să o absolve de 
încercarea la care este supusă și căreia trebuie să-i reziste). 

„Fiinţa nu poate fi o simplă limită“ (p. 244) în raport cu 
nelimitarea implicaţiilor ontologice sau, mai exact spus, nu poate fi 
decât o limită ce se deschide încercării la care este supusă, asimilând 
experienţa existenţială, fără a se lăsa însă strivită de aceasta. „Fiinţa 
este ceva ce trebuie să fie posedat“ (ibid. ), în sensul în care un lucru 
care are ființă (care posedă atribute fiinţiale și este, ca atare, pentru 
existenţă) se transformă dintr-un proiect al posibilului într-o 
necesitate a existenţei. Ceva-ul posedat este tocmai sâmburele ființei 
în pragul încercării — şi al realizării — de sine. Problema fiinţei se 
identifică aici cu problema mântuirii. 


În fiecare dintre noi există o dorință a ființei, o voință de a fi care, 
la prima vedere, s-ar opune așteptării fiinţei. A voi să fiu nu ar putea 
însemna a voi să fiu pentru mine, ci a avea tăria așteptării desăvârșite. 
Încercare adâncă prin care mă regăsesc ca ființă a devenirii (și în 
devenire), dar mă și creez pe mine însumi în experienţa ființării. Mă 
în-ființez cu fiecare clipă a așteptării, mă re- găsesc în toate impulsurile 
ce îmi alcătuiesc voinţa de a fi. Mă descopăr ca ființă pe treptele unei 
experienţe din ce în ce mai înalte, mai roditoare. Voința nu există 
decât pentru a depăși clipa în care vreau să fiu, la fel cum așteptarea 
nu se mai poate împlini decât în afara timpului dorinţei, dincolo de 
durata limitei. „Cred că lucrul acesta înseamnă a recunoaşte că nu 
există ființă decât în eternitate“ (p. 246). 


„Fiinţa nu se realizează pe sine în imediat“ (p. 263), în contingența 
temporală, deoarece, pentru 4 fi în mod plenar, ea trebuie să își 


împlinească așteptarea 
individualului angajat în voinţa d 


dincolo de determinaţii, într-un plan al 
e fiinţare, și nu în planul nedeterminării 

pure. Eternitatea ființei nu înseamnă așadar decât o nelimitare 
determinată a individualului în aşteptare: „prin etern nu înțeleg în nici 
un caz ceea ce este valabil pentru oricine oricând, adică nedeterminatul 
pur, nespecificatul în sine“ (p. 249). Doar determinaţiile imediate, 
urgente, cad pradă experienţei critice care este una a limitei. Ceea ce 
rezistă acestei disoluţii este ființa nedeterminată de nimic altceva decât 
de propriul act al ființării de și în sine. 


„Devenirea întru ființă — le progrès dans l'être — este o devenire 
întru interioritate” (p. 132). Este vorba de o progresie înspre 
identitate, o împlinire și o întregire întru ființa lăuntrică a Unului 
(sau, altfel spus, o intrare în orizontul fiinţei-ca-Unu). 


Cum am putea vorbi despre tu ca despre un el, fără să-i trădăm 
esenţa ? Concepându-l ca pe un tu real ce își transcende limita înspre 
un Tu absolut ce ar fi mai mult decât o limită. Se conturează astfel 
posibilitatea unei „deveniri întru Tu“ (p. 375). 


„Nu există problemă mai dificil de pus decât aceea a fiinţei 
(p. 273). Dificultate ce constă în faptul că această problemă nu este 
una a gândirii, ci O problemă de conştiinţă. La nivelul conştiinţei, 
problema ființei este o problemă vie, concretă. Doar în orizontul 
acestei angajări existenţiale trăim „opoziţia fundamentală prin 
excelenţă“, și anume tensiunea dintre gol și plin („cu mult mai 
esenţială decât cea dintre unu şi multiplu“); golul ca negare a 
plenitudinii, ca așteptare încremenită, ca deşertăciune a trecerii. ..Or, 
„activitatea noastră cere să se exercite în ceea ce este plin“ (p. 274), 
exigenţă a viului ce împlinește experiențe ale întregirii fiinţei, precum 
fericirea, iubirea, inspiraţia. 4 

Mai presus de toate însă, bucuria; a fi nu se poate conjuga cu 
sens decât în trăirea bucuriei. Nu a oricărei bucurii însă, nu în cea 
parţială, ciuntită, simplă satisfacţie de moment ori abstracţiune pură 
dincolo de autenticitatea fiinţei. Doar o bucurie totală, nemărginită, 
poate împlini fiinţa, își poate afla un sens în totalitatea fiinţei. 

Este bucuria lui a fi care întemeiază ființarea; este însă și încercarea 
fiinţei de a fiinţa ca armonie plenară, ca suferinţă a afirmării 
plenitudinii în acord cu golul posibil pe care îl umple cu înţeles. 
E un sacrificiu pe care conştiinţa şi-l asumă în virtutea realizării 
ființei vii; ridicarea „părţii“ la altitudinea întregului. Fiinţa scindată 
nu cunoaşte bucuria și ca atare nici desăvârșirea de sine. Plenitudinea 
se realizează doar în cazul în care partea nu mai este ea pentru mine, 
ci ea devine eu în intimitatea ființării. 


„Bucurie — plenitudine” (p. 311). Bucuria întregește ființa, 
împlinindu-i așteptarea în plenitudinea desăvârșirii de sine. Bucuria 
este astfel „însăşi epifania ființei“, naștere sacră, deoarece orice 
lucrare întru bucurie are o valoare religioasă. Contrariul bucuriei nu 
este nefericirea ori suferința, ci plictisul, lipsa de adeziune la tot 
ceea ce înseamnă Deschis al fiinţării. Plictisul este absenţă a sensului 
fiinţei, indisponibilitate și, ca atare, neparticipare la întregirea 
ființială, „stare de divertisment pur“ (p. 312). Este, prin urmare, și o 
coborâre în timpul gol, „conștiință a timpului absent“. 

Oare nu tot din acest plictis metafizic derivă ceea ce Sf. Augustin 
numește „falsa direcţie“ a inimii, confiscată de „nimicuri foşnitoare“, 
de „gânduri frivole” (Confesiuni X, 35, n.57)? Precum Şi 
„divertismentul“ pascalian: „omul este atât de nefericit încât s-ar 
plictisi chiar şi fără nici un motiv de plictiseală“ (Pensées, îr.126, 
ediţia Michel Le Guern). 

Bucuria plenară se opune însă și satisfacției de sine, orgoliului 
autonomiei, dar nu exclude neliniştea. Chiar dacă este un semn al 
plenitudinii, bucuria nu semnifică plenar decât printr-un fel de lipsă 
a ceea ce vestește. Paradoxul bucuriei constă asttel în faptul că ea 
nu își este suficientă sieși (bucuria în sine nu are obiect), dar, pe de 
altă parte, ceea ce ea celebrează este chiar ceea ce o tace cu putință. 
De aceea, neliniștea ei este tocmai resortul lăuntric al încercării prin 
care ea face să fie ceva ce până atunci nu a mai fost. Or neliniştea 
este cea care stabilește un raport de echivalență între bucurie şi 
credință. Nu există conștiință religioasă lipsită de sentimentul pe 

care îl procură drama existenţială a condiţiei umane. Nu există stare 
de credinţă ce ignoră nelinistea izvorâtă din încercarea credinţei. 
Incercare a vieţii de fapt, conștiință a precarităţii care, în lipsa 
credinței, ar conduce la despărțirea ființei de sine și la transformarea 
ei în ființă mărginită de suferința unei lumi ce i se opune și pe care 
nu o înțelege. 

Sensul major al bucuriei religioase constă în puterea credinței 
de a triumfa asupra scindării, în orice fel s-ar manifesta aceasta 
(plictis, resemnare, nihilism, fatalism). Credinţa are astfel rolul de 
centralizator al fiinţei, de focalizator al energiilor fiinţiale într-un 
centru transcendent. Nu este vorba de o des-centrare (și cu atât mai 
puţin de o situare ex-centrică), ci, dimpotrivă, de o con-centrare 
plenară, de o „priponire“ a ființei într-un reper suveran, în singurul 
centru care îi asigură echilibrul ontologic: „Să nu îţi ai centrul în 
tine, ci în Dumnezeu: altfel nu există religie” (p. 313). 


„Dacă într-adevăr categoria ființei are valoare, înseamnă că 
există ceva intransmisibil în realitate“ (p. 407). Valoarea fiinţei constă 
în intransmisibilitatea — unicitatea — a ceea ce este, dincolo de 
determinaţiile (atribute, calităţi) pe care le are. 


Prezenţa ființei nu se manifestă în ceea ce face ființa; nu putem 
vorbi de o prezenţă „pragmatică“ a fiinţei, ci doar de o obiectivare a 
ei în actul proiecției de sine care este un act al manifestării. Ceea ce 
antrenează „opoziţia dintre prezență şi acţiune“ (p. 394). 

Prezenţa ființei locuiește golul lăuntric, transformându-l în 
plenitudine a fiinţării. Fiinţa goală este ființa absentă, non-prezentă 
și, ca atare, transparentă, fiinţa obiectivată în transparenţa unui el 
absent. Doar absenţa poate fi obiectivată, în sensul că mărturiseşte 
lipsa de existenţă a obiectului. Dimpotrivă, cu cât ființa este mai 
prezentă, cu atât obiectivitatea existenței sale scade în intensitate. 
Fiinţa prezentă este fiinţa ce rezistă oricărei obiectivări e alea 
fiinţa încercată de experienţa lui eu. De aici, „diferenţa ireductibilă 
dintre prezenţă și obiectivitate“ (p. 395). 

Cu cât ființa este mai prezentă, cu atât devine mai reală, cu atât 
mai puţin putem să-i atribuim calități susceptibile să o surprindă în 
detaliu. A califica prezenţa fiinţei înseamnă a-i acorda predicate și, 
prin aceasta, determinaţii ce nu fac decât să fragmenteze și să 
denatureze esenţa experienţei privilegiate a fiinţei-ca-prezență. 

Doar în momentul în care concepem ființa drept in-activabilă 
(în sens strict pragmatic și nu blondelian), ne-obiectivabilă și 
ne-calificabilă, putem întrezări ivindu-se, din limitarea a ceea ce 
fiinţa nu este, „infinitul cuprins în orice realitate spirituală“ (p. 396). 


În ordinea obiectelor, revelaţia nu poate fi decât una a absenței, 
deoarece este o ordine a lipsei de mister. În ordinea ființei, revelaţia 
este una a prezenţei, dar a prezenţei-ca-mister. 


Existenţa nu dobândeşte o valoare decât prin intermediul 
prezenţei. „Ceea ce are valoare nu este oare ceea ce intensifică în 
noi sentimentul prezenţei ?“ (p. 414). Accentul nu mai e pus atât pe 
existență cât, mai ales, pe prezenţă („trecerea de la existență la 
prezenţă“). Existenţa în sine a fiinţei nu are o valoare decât dacă se 
afirmă ca prezenţă a ceea ce, în fiecare lucru existent, trăiește 


încercarea de a fi. 


3. Argumentul ontologic şi credința 


Între „independenţa absolută a lui Dumnezeu“ și „conştiinţa 
imediată“ (p. 48) există contradicţia dintre ceea-ce-nu-poate-fi- 
adeverit (,„L'inverifiable”) şi dorința de adeverire. Contradicţie 
dialectică însă, pentru că existenţa divină nu există decât în raport 
cu conștiința empirică. Cu alte cuvinte, divinul, de neadeverit în 
plan transcendent, este coborât în imanenţa existenţei, 
transformându-se în obiect al gândirii. Or, divinul nu poate fi un 
obiect existând imanent, căci de la existenţă se pleacă, nu se ajunge 
la ea. În existență, divinul nu poate fi demonstrat raţional, ci doar 
trăit în experiența credinţei. Ceea ce implică un alt pas dialectic, 
deoarece credința este actul prin care transcendem datele imediate 

ale experienţei (sensibile ori inteligibile). Credinţa ţine de o 
experiență mistică, gândirea nu poate adeveri divinul, îl poate doar 
problematiza, conferindu-i o existenţă — în spaţiu și timp — in- 
existentă în sine (nici nu ar avea cum să-l adeverească din moment 
ce, în planul gândirii, Dumnezeu nu poate fi conceput ca existent). 
Credinţa nu adeverește de fapt existența lui Dumnezeu, ci îl afirmă 
ca prezenţă, îl sesizează ca Adevăr ori ca supra-esenţă transcendentă; 
„negarea lui Dumnezeu ca existent atrage după sine afirmarea lui 
Dumnezeu ca transcendent“ (p. 53). 


Transcendențţa divinului față de lumea esenţelor ridică problema 

existenţei esenței şi a raportului dintre esență și existenţă. Continuând 

o tradiţie neoplatonică (areopagitică îndeosebi), G. Marcel concepe 

! divinitatea ca fiind trans-existențială şi trans-esențială (în sensul că, 

pentru gândire, esența reprezintă totuși un obiect, chiar dacă dintre 
cele mai abstracte, fiind deci incompatibilă cu natura divinului). 


Problema care se pune este aceea a modului în care credința 
poate fi gândită. Din moment ce credinţa nu îl gândeşte pe Dumnezeu 
ca pe un obiect, ci îl afirmă, identificându-se cu prezenţa sa 
neobiectivată, ea nu se poate justifica decât din punct de vedere 
metafizic (cf. „problema justificării metafizice a credinţei“, p. 59). 
Trecerea spiritului de la actul gândirii (eu gândesc) la actul credinţei 
(eu cred) reprezintă trecerea de la eul universal (abstract) la eul 
individual (concret). Gândindu-l pe Dumnezeu, gândesc un 
Dumnezeu impersonal (cel al gnosticilor poate), un Dumnezeu 
ideatizat care este al tuturor și al nimănui. Crezând însă în Dumnezeu, 
cred în Dumnezeul meu, fără însă ca acest act individual să implice 
subiectivismul;, este un act al subiectului care crede, dar nu unul 
strict subiectiv. Esenţial este de a stabili „care este natura subiectului 
în eu cred” (p. 343). Aici eul nu e subiectul sau pentru-sinele unei 
afirmaţii de tip enunţiativ — situare prin care el şi-ar afirma întâietatea 
față de orice predicat logic, devenind într-adevăr un el - , ci locul 
(în-sinele spiritual) în care actul de a crede îşi desăvârşeşte lucrarea 

şi pe care îl transformă în manifestare conștientă a răspunsului la 
propria-i chemare. Ca atare, nefiind un mod de înţelegere obiectiv, 
credința nu se reduce nici la o dispoziţie pur personală, nici la 
subiectivitatea în sine ce nu poate exista în afara contingenţei 
obiectuale. Eul din eu cred este individualul care se transcende pe 
sine, întru sine, transcendere care nu reprezintă o „trecere logică ce 
să ne permită înălțarea la Dumnezeu pornind de la ceea ce el nu 
este“ (p. 345), adică de la lumea-obiect care îl neagă ca atare, — cio 
transcendere a obiectualității înseși, în sensul ridicării obiectului la 
puterea existenţei divine, a transformării lumii în sălaș al prezenței 
lui Dumnezeu, — cu alte cuvinte afirmarea lui Dumnezeu prin 
înălțarea de sine la ceea ce este. În acest sens, gândirea poate ajunge 
la lumina credinţei, reconstruindu-și proiectul, reconvertindu-și 
vocaţia, într-un cuvânt recreându-și individualitatea concretă prin 
participarea la prezenţa divină. „A gândi credinţa înseamnă deci a 
gândi credinţa în Dumnezeu“ (p. 59), iar „credinţa nu este posibilă 
decât cu condiţia ca din cogito să se ivească individualul” (p. 60). 


Între eul gânditor şi eul empiric, G. Marcel introduce eul 
credincios: „Credinţa este actul prin care spiritul umple golul dintre 
eul gânditor și eul empiric“ (p. 65). Dacă raportul între primii doi 
este imposibil de adeverit şi nedeterminat, eul credincios umple golul 
acestei nedeterminări cu sensul unei libertăţi superioare ce unește 
în acelaşi act existenţa şi gândirea. Eul credincios nu este altul decât 
sinele ridicat la spirit; sinele ce se face spirit, ce se re-creează în 
spiritualitatea credinţei. Doar spiritul şi nu „subiectul gânditor“ 
(p. 67) poate gândi existenţa și oferi o existenţă gândirii, situându-le 
într-un alt plan, cel al unui transcendent individual real, concret şi 
actual. Aspect din care decurge subordonarea cunoaşterii față de 
religie, a gândirii faţă de credinţă, a eului gânditor față de spirit. 


Sfântul este fiinţa în care sinele gânditor nu mai poate fi altceva 
decât spirit; spiritul realizat-ca-spirit prin participarea nemijlocită, 
revelatoare, la lucrarea Spiritului divin. Altfel spus, sfântul este ființa 

în care sinele s-a făcut spirit, iar spiritul, lumină harică. Pentru el, 
eternitatea este actualitate („totul este actualitate pură“, p. 71), o 
actualitate ce nu cade în timp. Participarea devine împărtășanie iar 
dualităţile lumii (aparenţă — realitate, subiectiv — obiectiv) se dizolvă 
în puritatea credinţei, în revelaţia unității divine. 


„Când vorbim de Dumnezeu, putem fi siguri că nu de Dumnezeu 
vorbim” (p. 214). Vorbind despre Dumnezeu, îi transformăm 
realitatea nemijlocită în obiect al cunoașterii, într-un El absent 
vorbirii. Când vorbim despre Dumnezeu, însăși absenţa lui 
Dumnezeu vorbeşte în vorbirea noastră. Dumnezeu nu poate fi 
Prezenţă decât atunci când ne adresăm acelui Tu absolut existent în 
noi, Dumnezeului cu care vorbim și care ne cheamă la vorbire. 


Lumea nu este un obiect pentru Dumnezeu, la fel cum nici 
Dumnezeu nu este un obiect pentru credință. A gândi un obiect 
înseamnă a concepe un existent ce face abstracţie de gândirea care 
îl gândește. A-l gândi pe Dumnezeu în acest fel înseamnă a-l nega 
ca existenţă vie; este problema pe care o suscită orice argument 
ontologic. În măsura în care „se învesteşte în Dumnezeu de la bun 
început“ (p. 345), el îl afirmă pe Dumnezeu, anulându-se însă ca 
argument propriu-zis. De aceea, „nici O demonstraţie a existenţei 
lui Dumnezeu nu este posibilă“ (p. 344); „acel ceva a cărui existență 
ar putea fi demonstrată nu ar fi, nu ar putea fi Dumnezeu“ (p. 302). 
Imposibilitatea unei dovezi obiective a existenţei lui Dumnezeu 
rezultă și din faptul că el nu poate fi gândit „ca ilustră ipoteză” 
(p. 304), deoarece domeniul ipoteticului ţine de o anumită dialectică 
dincoace de existenţialul concret. Nu cred în Dumnezeu, nu mă rog 
lui Dumnezeu, imaginându-mi mental un obiect ipotetic, un ce 


cărui adevăr „demonstrat“ şi „argumentat are atât de 

„Problema metafizică a nejustificabilului (p. 311). Dincolo de 
Justificarea de sine (pentru sine sau pentru altul), universul nu poate 
afla o justificare a existenței sale decât în raport cu un Dumnezeu 
creator. Realitatea divină poate fi justificată (și se justifică pe sine) 
doar în actul credinţei. Orice manifestare aparițională care se arată 
drept ceea-ce-este (inclusiv aceea ce face ca eu să fiu) este 
nejustificabilă în și prin sine; ea nu se justifică decât în absolut. În 
acest sens, justificarea este o întemeiere și o adeverire. 


Libertatea şi vointa divină. „A gândi în mod religios înseamnă 
a gândi în actual şi sub categoria voinţei divine“ (p. 310). În fapt, 
voinţa divină este mai mult decât o categorie, este o putere ce se 
exercită dincolo de cauzalitate și de determinare, deci dincolo de 
istorie. Ea nu este o cauză a existenţei mele, după cum nici nu o 
determină pe aceasta în vreun fel obiectiv; caz în care ar fi exterioară 
unui raport ce ar ţine de sfera lui EI. Ca atare, nici nu este o ordine 
abstractă ce ar comporta criterii de manifestare. „O astfel de 
interpretare este tocmai negarea lui Dumnezeu” (p. 350). 

A gândi în actual înseamnă, dimpotrivă, a gândi într-un prezent 
nedeterminat și necauzat, a gândi în concret, în prezența voinţei 
divine. Gândind în prezenţa acestei Prezențe, ea devine a ta şi, ca 
atare, nu îţi poate fi impusă din exterior. Ea nu te transcende decât 
în virtutea unui Dincolo spre care te supraînalță. Libertatea constă 
tocmai în asumarea voinţei divine pe care o pot gândi doar în raport 
cu „misiunea mea” (p. 357), cu încercarea personală prin care ea mi 
se revelează. 

Afirmația „Facă-se voia ta“ nu exprimă supunerea resemnată 
faţă de un imperativ moral abuziv, ci acceptarea liber consimțită a 
dependenţei de voinţa divină. Situaţie ce se află dincolo de 
înţelegerea raţională, neavând drept urmare nici un înțeles în afara 
credinţei. „Voia Domnului este de nepătruns“ în sensul că nu poate 
fi justificată, judecată ori evaluată de eul care gândeşte, de cogito-ul 
implicat în actul judecății impersonale, Ea nu se poate defini, şi 
deci realiza ca atare, decât în încercarea individuală concretă, „pentru 

individualitatea reală și nu pentru gândirea în general“ (p. 357). 
Dumnezeu este prezent doar în individual, dar într-unul în care 
Prezenţa sa se afirmă ca universală deschidere și întemeiere. 

Faptul că Dumnezeu își manifestă prezenţa doar în ordinea 
individualului nu înseamnă că ar fi vorba de un Dumnezeu „limitat“ 
la relaţia cu mine. Pentru Dumnezeu — Tu absolut — eu nu sunt un 
eveniment privilegiat, un tu singular, decât în anonimatul elocvent 
al unei comunități. Situaţie ce reprezintă, poate, suprema încercare 
a credinciosului, a sufletului „amenințat“ de puterea unei libertăţi 
pe care o alege pentru a o sluji. 


Critica quietismului. Nu e vorba însă de un abandon quietist, 
de acel „pur amour“, iubire serafică la îndemâna câtorva „perfecţi“ 
care se lasă în voia contemplării pasive (așa cum Fénelon prezintă 
doctrina în prima parte din L'explication des Maximes des Saints). 
A te lăsa în voia divinității nu înseamnă a-ţi asuma voinţa divină ca 
libertate, ci a abdica în numele unei transcendențe de dincolo de 
uman. De aceea, „abandonându-mă în întregime lui Dumnezeu, de 
fapt nu lui mă abandonez“ (p. 351). 

Pentru credință, nu există certitudine religioasă. Dumnezeu nu 
este un adevăr pe care l-am putea gândi, la care am putea ajunge pe 
căi raţionale, pe care l-am putea deci certifica în vreun fel. „Nu avem 
ce face cu un asemenea Dumnezeu” (p. 373). Dumnezeu raționalizat 
ca adevăr argumentat nu este de fapt decât rezultatul obiectivării unei 
noţiuni logice. Orice argument onto-logic este, în esenţa sa, O operaţie 
logică. „Și, prin aceasta, problema lui Dumnezeu este înlocuită cu 
cea a credinţei, care este adevărata problemă“ (p. 58). 


Dacă, pe de o parte, credinţa implică un act individual (depane 
de a crede într-un Dumnezeu impersonal, cred într-un Dumnezeu o e 
este aproape de mine), pe de altă parte, în momentul în careu a na 
credinţa, părăsesc domeniul individualului pentr y a gi în a ingi 
generalului (nu pot gândi credința mea, nic! pe cea a aproape! ` 


ci doar credința în sine, obiectivată într-o „sinteză creatoare“, p. 76). 

G. Marcel deosebește între „croyance“, cuvânt pe care l-am 
tradus prin în-credere (act obiectiv și intelectiv prin care se acordă 
validitate metafizică unei imanenţe concrete, existentă deci în plan 
fizic) și „foi“, în-crederea absolută, credința transcendentă a 
participării la dumnezeire (cf. p. 83). În acest sens, „orice credință 
se înfiripă pe modelul a ceea ce nu este prin sine o credință“ (p. 413); 
altfel spus, orice credință absolută se întemeiază pe ceea ce nu este 
(nu poate fi) obiect al în-crederii intelective, suficientă sieși. 


„În ce măsură a gândi credința înseamnă deja a crede ?“ (p. 96). 
G. Marcel distinge între cogitatio (afirmaţia universală) sau gândirea 
în sine (cogito-ul ca subiect gânditor universal) și actul gândirii, act 
prin care cogito-ul gândește credința, gândirea aplicată și implicată 
în actul credinţei. În măsura în care credinţa se raportează la gândirea 
în sine, ea rămâne dependentă de aceasta din urmă, neputând exprima 
decât un adevăr aproximativ şi ipotetic. În acest sens, a gândi credința 
înseamnă a nu crede. Doar actul gândirii dublat de actul transcendent 
al harului ar putea înlătura obstacolul metafizic ce îl împiedică de a 
gândi credinţa. Soluţie imposibilă însă, din moment ce însuși actul 
prin care gândirea se neagă pentru a se transcende întru spirit este 
legat încă de dialectica gândirii. Astfel că răspunsul la întrebare nu 
poate fi, deocamdată, decât negativ: a gândi credința nu înseamnă deja 
a crede, deoarece între cele două acte subzistă un dualism ireductibil. 


Dualismul (ruptura aproape) dintre credință şi gândirea ce 
gândește credința s-ar rezolva datorită actului liber pe care îl 
presupune gândirea ce se gândeşte pe sine gândind credinţa. 
Gândirea cuprinde în sine o latenţă transcendentă, virtualitatea 
depășirii de sine în înţelegerea de sine ca libertate („Numesc această 
transcendenţă virtuală libertate“, p. 101). Gândirea implicată în actul 
credinţei este gândire intuitivă pentru care credinţa nu este un obiect 
supus reflecţiei, ci o voinţă și o datorie (cf. p. 103). „Credinţa noastră 
transcende tot ceea ce știm despre ea“ (p. 128). În primul rând, 
credinţa nu poate gândi transcendenţa ca libertate; a gândi 

transcendența (chiar dacă leg acest act de cel al credinței) nu 
înseamnă a crede. În al doilea rând (dar în același sens), nu pot 
gândi libertatea divină. Actul prin care o gândesc ca fiind 
independentă de actul gândirii este de fapt un act nul, deoarece nu 
pot gândi ceva în absenţa obiectului gândirii (aici, independența 
fiind sinonimă cu absenţa, căci un obiect care există independent de 
actul gândirii ce încearcă să-l gândească nu există în realitate pentru 
gândirea în cauză). Antinomie ce nu necesită o soluție metafizică, 
ci doar una logică. 


„Valoarea şi semnificaţia supremă a afirmațiilor religioase 
constau tocmai în faptul că ele transcend orice reflecţie“ (p. 134). 
Afirmațiile religioase sunt de fapt afirmări ale prezenţei divine 
şi nu propoziţii logice. În măsura în care transcend orice reflecţie, 
ele nu pot fi obiecte ale cunoașterii intelective. Obiectul gândirii 
nu este obiectul credinţei; a gândi obiectul credinței nu înseamnă 
a gândi credinţa, ci a gândi gândirea ce gândeşte credința. 
Înseamnă deci a coborî în incertitudinea metafizică a cunoașterii, 
în universul posibilului. 


A face din credinţa altuia un obiect de credinţă (cf. p. 206) 
înseamnă a nu crede în ea. Orice obiect de credinţă este în esenţă un 
obiect al cunoaşterii care îmi exteriorizează ființa, orientând-o 
centrifug înspre dubitaţie. Ca atare, nu pot cunoaşte credința altuia 
decât punând-o sub semnul întrebării (al îndoielii uneori): — Crezi 
în Dumnezeu ? Vreau să cunosc modul în care crezi. — Drum 
înfundat, deoarece credința nu poate fi un obiect pe care să-l întreb 
întru cunoaștere, la fel cum Dumnezeu nu poate fi obiectivat intr-un 
raport în care ar juca rolul de tert (raport cu eul meu ca subiect- 
obiect al credinţei interiorizate). 3 

A crede în credința altuia înseamnă a crede împreuna cu altul, 
ardere ontologică, la acelaşi salt spre un alt 
are înţeleasă ca o experienţă personală 
linţă și fundamentată pe aderenţa prin 

invocaţie la temeiul metafizic al lumii: „pot gândi credinţa altuia 
dacă această credință nu este, într-o oarecare măsură, a mea ?“ (p.273). 
Participare, aderenţă, invocaţie — tot atâtea deschideri ale omului în 
dialogul sporirii de sine, ca fiinţă a credinţei. 


„A te situa în afara credinţei“ (p. 210) nu înseamnă a-ţi interzice 
să-l gândești pe Dumnezeu, ci a refuza să-l situezi în centrul ființei tale. 


În experiența credinţei personale, existenţa lui Dumnezeu nu 
este una de tip el. Dumnezeu există pentru mine doar atunci când el 
se mută în mine și devine tu. Credinţa este tocmai încercarea prin 
care caut să-mi aflu „adecvația“ (p. 211) cu acest tu existent în și 
prin mine. 


Orice calificare a divinului este refractară la predicaţie, 
inadecvată în raport cu credința mea în Dumnezeu înţeles ca totalitate 
infinită. Credinţa („participarea la trăirea divină“) înseamnă 
„participare la infinit“ (p. 212), la fel cum experienţa infinitului nu 
poate fi trăită în afara acestei participări. 


Voinţă și credință. „Există cu siguranţă o diferenţă între voință 
și credință“ (p. 246). Voința nu se exercită decât în planul necesităţii 
pe care o dorește actualizată „logic“, dincoace de distincţia dintre 
posibil și imposibil. Obiectul voinţei este ceea ce va fi, pe când al 
credinţei — ceea ce este. Voința nu se întreabă asupra posibilității 
îndeplinirii actului său; ea vrea pur și simplu. Credința se manifestă 
în actual, ca prezență vie a ceea ce sunt. Nu pot voi decât ceea ce 
depinde de mine, ceea ce nu poate fi decât prin mine, chiar dacă 
această dependență înseamnă o depășire, un act de transcendere. 
Nu pot crede decât în acel ceva prin care sunt, de care depind prin 
puterea ce mă deschide transcendenţei şi care este tocmai harul. 
Obiectul voinţei depinde de mine; depind însă de obiectul credinţei. 
A voi să crezi — „nu ar fi pur și simplu aspectul logic al credinţei ?“ 
(ibid.). 

Ca şi voinţa însă, credința refuză să pună în cumpănă fiinţa 
lui tu ca posibilitate de transcendere; ea nu se confruntă cu obiectul 
său, nu îl interpretează ca obstacol, ci i se supune, asumându-și-l 
în sine: „există, la rădăcina credinţei, o voinţă de non-confruntare“ 
(p292)! 


În interiorul credinței nu există zădărnicie ori scepticism. În 
afara credinței însă, ne aflăm în faţa următoarei dileme: 

a) experienţa religioasă există, dar nu este decât „sublimarea 
unei experiențe magice“ (p. 389); caz în care credinţa în eficacitatea 
rugăciunii ascunde în-crederea logică în conexiuni de ordin cauzal 
(ce stau la baza unei tehnici specifice şi a mentalităţii științifice în 
esenţa ei); 

b) experiența religioasă nu există; rugăciunea nu este decât un 
act „psihologic“, expresia unui elan sufletesc pur subiectiv, fără 
acoperire transcendentă. 

Or, întreg Jurnalul este un efort de a respinge această falsă 
dilemă. 


4. Relaţia cu divinul — între participare şi invocare 


„Pentru noi, Dumnezeu nu există efectiv decât în măsura în 
care participăm la condiţia lui“ (p. 53). Prin abordarea credinţei ca 
participare la divin (cf. şi p. 12), ca de altfel prin întreaga discuţie 
legată de afirmarea existenţei divine ca putere inobiectivabilă, ca 
potență prezenţială, esența platoniciană (neoaugustiniană) a gândirii 
lui G. Marcel (cf. pp. 148, 166, 167, 177) se delimitează, chiar dacă 
nu în modul cel mai explicit sau polemic, de o întreagă tradiţie a 
raționalismului aristotelic (p. 181) și (neo)tomist care concepe forma 
rationis aproape ca pe o virtute teologală (cf. de asemenea, 
dezaprobarea raționalismului kantian, a fiinţei concepute Sa 
„încarnare a rațiunii“, p. 250). În viziunea lui G. Marcel, tota 
participării conduce astfel la o nouă metafizică, ce şi-ar avea temeiu 


în religie“ (p. 15). 

Ceea ce G. Marcel înțelege prin „filosofie religioasă“ (p. 71) 
nu trebuie confundat cu filosofia religiei și, cu atât mai puţin, cu 
istoria religiei (sau a religiilor). Acestea din urmă, care sunt „Științe“ 
ale religiei, nu descoperă nimic din esenţa actului de credință; ele 
descoperă religia, fără să înțeleagă credinţa. Or, „din punctul de 
vedere al credinței, nu există, nu poate exista decât o singură religie“ 
(p. 72). Filosofia religioasă este de fapt o metafizică creștină, o 
fenomenologie a sacrului în care reflecţia se neagă pe sine pentru a 
putea sluji credința, convertire ce ascultă de „intervenţia unei puteri 
transcendente“, altfel spus „prin intervenţia harului“ (p. 73). 
Concepţie ce apropie foarte mult filosofia religioasă de teologie (care 
este însă o metafizică a sacrului revelat). „Teologia, precizează 
D. Stăniloae, nu e numai cunoașterea teoretică despre Dumnezeu, 
ci împărtăşirea de Dumnezeu și în același timp mărturisirea lui 
Dumnezeu cunoscut prin împărtăşire. E cuvântare despre Dumnezeu 
din experienţa împărtășirii de El“ (Filocalia 6, Ed. Humanitas, 
Bucureşti, 1997, p. 336, n.35). 


Relaţia cu divinitatea nu se bazează pe o judecată a esenţelor 
divine; orice judecată implică justificarea logică şi ontologică a 
obiectului supus judecății. Or divinitatea, transcendentă fiind în chiar 
realitatea sa concretă și personalizată, se sustrage oricărei judecăți. 
Prin participare la libertatea divină, credinciosul devine liber, se 
eliberează şi renaşte fiinţial: „prin actul de credință, devin liber gândind 
libertatea divină“ (p. 94). Participarea la dumnezeire (participare 
concepută ca fapt individual) este sinonimă cu credința; credinţă ce 
nu este o simplă în-credere intelectivă (o aproximare a unei certitudini), 
ci o în-credinţare de un adevăr transcendent: „Nu particip la 
dumnezeire (...) decât dacă am credinţă în ea. Nu există un adevăr al 
acestei participări, care să fie transcendent faţă de credință“ (ibid.). 


„Dumnezeu este acel tu absolut care nu poate deveni niciodată 
un el” (p. 186). Raportul cu Dumnezeu este o relație personală în 
sensul că implică o situaţie dialogală de la ființă la Fiinţă (sau al 


Metafizică şi credință 


105 


fiinţei cu Adevărul sinelui devenit spirit). Situaţie ontologică, de 
asemenea, în care fiinţa credincioasă își formulează rugăciunea 
adresând-o Persoanei a doua. 


„Pentru a fi fecund, orice dialog trebuie să devină la un moment 
dat monolog, fără de care întrebare și răspuns nu s-ar întâlni; 
întâlnirea neputând avea loc decât într-o înţelegere; înțelegerea 
definindu-se tocmai prin această întâlnire“ (p. 190). Ideea întâlnirii 
între cel ce întreabă și cel ce răspunde este importantă pentru 
ilustrarea trecerii de la dialogul propriu-zis la monologul înțelegerii, 
de la dualitate la unitate. Dacă întâlnirea este înţelegere, aceasta 
doar în virtutea întrebării întâmpinate de un răspuns pre-înţelegător, 
a răspunsului întâlnit în calea unei întrebări re-cunoscătoare. Unitatea 
nu e astfel altceva decât cuprinsul aceleiași situaţii întrebător- 
răspunzătoare, în care ceea ce se întâlnește este comprehensibilul 
unui act de fiinţare şi de prezenţă. 


Taina relaţiei cu Dumnezeu constă în nemijlocirea ce stă la baza 
acestei trăiri. Relaţie privilegiată în sensul că este reciprocă; nu ofer 
însă ceva pentru a mi se oferi, ci ofer restituind ceea ce mi-a fost 
oferit; mă ofer în ceea ce sunt mai autentic, mai adânc. Paradoxul 
acestei relaţii rezidă în faptul că ceea ce îi ofer lui Dumnezeu mă 
împlinește ființial, se întoarce asupra mea cu toată semnificaţia divină 
cu care mesajul meu a fost învestit. Întorcându-mă cu toată ființa 
spre Dumnezeu, mă întorc spre mine ca ființă consacrată „în relaţia 
ce mă unește cu Dumnezeu” (p. 214), cuvântul „cu” neavând sens 
„decât acolo unde există o unitate trăită“. 


Prin neparticipare la realitatea divină nu putem atla decât o 
entitate metafizică trans-personală (principiul suprem al filosofiilor 
grecești). Conştiinţei îi este imposibil să 
principiu al lumii ce ține de ordinea lui el; d 
adeveri, transformându-l în obiect 
calităţile, cumpănindu-i atributele. 


adere la realitatea acestui 
oar rațiunea îl poate 
al cunoaşterii, detaliindu-i 

Existenţa și, deci, realitatea lui Dumnezeu nu pot fi adeverite 
prin argumente ontologice de tip dialectic, de ordinul cunoașterii ce 
vizează o realitate terță. Participarea exclude detalierea, fragmentarea, 
diviziunea. Nu pot participa cu adevărat la ceva decât cu tot ce 
înseamnă ființa mea. În acest sens, relaţia mea cu Dumnezeu este 
cea care se stabilește între două persoane înţelese în totalitatea lor 
fiinţială. Ceea ce înseamnă că adeverirea realităţii divine nu este 
posibilă prin intermediul „lucrului“ reprezentat de subiectul divin 
(ca obiect al cunoașterii) — prin judecăţi aşadar — , ci doar prin 
raporturi personale „de tip diadic” (p. 209) între credincios și 
Dumnezeu. Este tocmai ceea ce G. Marcel numește participare. 


În relaţia mea cu Dumnezeu, eu nu sunt o parte gândită ca atare, 
ci un tu întreg în sine, la fel cum darul vieţii pe care Dumnezeu mi-l 
oferă nu este o soartă parțială, limitată la individualitatea și la 
precaritatea condiţiei umane. „Nu îl pot concepe pe Dumnezeu în 
funcţie de partea mea gândită ca atare“ (p. 278). O etică întemeiată 
pe ideea de „parte“ (partea mea, partea sa) este una a drepturilor și 
a datoriilor pe care le implică a avea. Nu îmi pot afirma plenitudinea 
fiinţei însă decât prin ceea ce sunt; or, cu cât sunt mai puţin parte, 
cu atât sunt mai mult; „sunt cu atât mai mult, cu cât Dumnezeu 
înseamnă mai mult pentru mine: prin aceasta transpare raportul intim 
ce ne unește“ (p. 279). 

Ce înseamnă aici a fi ? Nu sunt parte; am parte însă de darul lui 
Dumnezeu, „dar pe care Dumnezeu mi-l împărtășește din sine. Dar 
de neîmpărţit, ce nu are nimic aparte şi nu seamănă întru nimic cu 
atribuirea unei părţi“ (ibid.). Fac parte, ca „indiviziune fecundă”, 
din lucrarea divină la care particip, din miracolul căreia mă 
împărtășesc, părtaș binecuvântat în raportul intim ce mă uneşte cu 
Dumnezeu. — Legătura adâncă între participare şi împărtăşire... 


În Despre demnitatea omului (1487), Pico della Mirandola 
proclamă omul drept ultima dintre creaţiile lui Dumnezeu, menit să 
slăvească generozitatea divină. Și aceasta pentru că „toate erau deja 

pline“, adică universul întreg fiind deja creat și populat, noului fiu 
nu i-a mai rămas nici un loc al lui propriu. Ca atare, „preabunul 
creator a hotărât ca acela, căruia nu mai putea să-i dea nimic propriu, 
să aibă ceva comun, dar cu toate acestea să fie deosebit de fiecare în 
parte. Așadar, a conceput omul ca pe o lucrare cu un aspect care nu 
îl diferențiază și, așezându-l în centrul Universului, i-a vorbit astfel: 
«O, Adame ! nu ţi-am dat nici un loc sigur, nici o înfățișare proprie, 
nici vreo favoare deosebită, pentru ca acel loc, acea înfățișare, acele 
îngăduinţe pe care tu însuți le vei dori, tocmai pe acelea să le 
dobândeşti și să le stăpânești după voia și hotărârea ta»“. Mai multe 
observaţii decurg din acest text. 

În primul rând, omul nu are nimic propriu pentru că, ultimul 
sosit fiind, nu are loc printre lucrurile create. Drept urmare, condiţia 
lui va fi mereu dis-locată, întoarsă spre cele veşnice și transcendente 
lui. În al doilea rând, omul are ceva comun cu semenii săi, căci în 
fiecare este sădită sămânţa divină, tuturor le este proprie supra-natura 
harică drept germene al vieții naturale. În al treilea rând însă, fiecare 
om în parte este deosebit de ceilalţi, căci fiecăruia îi este dat, în 
individualitatea sufletului, darul de a purta de grijă sămânţei vieții, 
pentru a o face să rodească după propria sa hotărâre şi voință. Ín al 
patrulea rând, deosebit fiind în parte, omul nu are totuşi parte de 
nimic care să fie doar al lui. Neavând un loc determinat, el nu are 
nici limite care să-i îngrădească natura. De aceea, el are puterea — și 
căderea — de a se păstra în centrul tuturor celor ce ființează. Este, cu 
alte cuvinte, singura ființă creată pentru libertate. d ai 

Cea mai importantă consecinţă este însă aceea desprinsă din 
nedeterminarea sa originară. Omul este creat „fără înfățișare , fără 
un chip care să-l deosebească esenţial de aproapele său. Această ne- 
închipuire cu care vine pe lume este însă suprema pecete a libertăţii 
ce îi este hărăzită, întrucât doar lui îi revine dumnezeiasca îndatorire 
de a-și plămădi chipul, pe măsura puterilor şi vrerilor sale. Şi ii 
neavând în clipa creaţiei parte și chip propriu, omul ate A 
ordinea sacră conform asemănării cu Creatorul său (cf Se căt 
Zămislit după chipul și asemănarea lui Dumnezeu, omul „se va întățişe 

ca un co-făptuitor, care să dovedească în sine însuși, atât cât poate, 
divina făptuire a lucrării ce strălucește“ (Dionisie Areopagitul, Ierarhia 
cerească, III, 2). Chipul adânc al omului este „oglinda curată și fără 
pată care să fie în stare să primească în sine raza ce pornește din 
obârșia luminii divine” (ibid. ). În ceara acestui „chip al zeilor” (Ovidiu, 
Metamorfozele, I), omul îşi imprimă sigiliul propriului chip, care nu 
este decât sporirea, în sine, a făptuirii dumnezeiești. Acest chip nu îi 
este dat la obârșie, ci şi-l creează singur prin co-făptuire, prin păstrarea 
în curăţie şi nepătare a oglinzii sufletului său ceresc. 

Prin toate aceste hărăziri, pe care omul le are și nu le are în 
aceeași măsură, și care nu îi sunt proprii decât pentru a le spori 
învestirea, se dovedește absoluta lui eminenţă, incontestabila lui 
supremație. Ultimul dintre cei sosiți, el este totuși deasupra tuturor 
făpturilor din lume, primus inter pares. Doar el co-tăptuiește călăuzit 
de Chipul Domnului, neavând nimic pentru sine, căci nimic nu îi 
aparţine, dar nădăjduind să fie totul, căci totul i se oferă. 

Ce rol are lumea în relaţia mea cu Dumnezeu ? Se interpune ea 
ca un terţ, ca un el-obstacol între mine și divinitate ? Caz în care ar 
fi o lume străină atât mie cât și lui Dumnezeu, concepție gnostică 
de nesusţinut în context creștin. A gândi lumea ca obiect pentru 
Dumnezeu înseamnă de fapt „a-l nega pe Dumnezeu ca atare” 
(p. 303), deoarece în relaţia aceasta triadică nimic nu este obiect al 
reflecţiei, totul fiind creaţie continuă. A nu gândi lumea ca obiect 
pentru Dumnezeu înseamnă a-l afirma pe Dumnezeu ca prezență 
vie, creatoare, fără a cădea prin aceasta în panteism (Dumnezeu în 
lume) sau în panenteism (lumea în Dumnezeu). 

Relaţia mea cu Dumnezeu nu se stabileşte împotriva lumii, şi nici 
pe deasupra ei, ci — fapt ce reduce triada la o diadă — împreună cu 
lumea, în lume. Este vorba de aceeași voință de non-contruntare pe 
care G. Marcel o află la rădăcina credinţei. Înălţarea sufletului către 
Dumnezeu nu reprezintă un act de transcendere decât în măsura în care 
el este integrat ca tu într-o comuniune spirituală, în care pentru 

Dumnezeu nimic în lume nu poate fi el, totul fiind privilegiere şi valoare. 

„Judecata divină nu poate fi o subsumare; eu sunt pentru 
Dumnezeu, în măsura în care sunt unic“ (p. 346). Fiinţa umană 
încarnează o unicitate ontologică absolut originală și ireductibilă 
care o învestește cu o asemenea demnitate încât nu mai poate fi 
obiectul unei subordonări sau al unei integrări. A afirma contrariul 
ar însemna să o transformăm într-o ființă substituibilă şi anonimă a 
cărei natură este incompatibilă cu dimensiunea personală a raportului 
său cu Dumnezeu. Judecata divină este, prin urmare, un act de 
recunoaștere și de întâlnire, și nu o operaţie înglobantă de subsumare. 
Înțelegem acum că „sunt pentru Dumnezeu în măsura în care sunt 
unic“ înseamnă: sunt gândit de Dumnezeu în măsura în care sunt 
ne-subsumabil. 


Imposibilitatea unui punct de vedere exterior faţă de „raportul 
religios“ (p. 409); raport ce ţine de o poziţie privilegiată, 
nesubstituibilă. 


Existenţă şi invocare. Invocarea depășește gândirea, în sensul 
că fiinţa invocată nu devine obiect al reflecţiei ce aşteaptă să fie 
cunoscut, ci este atrasă în câmpul ființei ce o invocă. Ea are deci un 
„fundament ontologic“ (p. 230). Pe de altă parte, fiinţa invocată. 
participă la realitatea trăită a invocării, ca prezenţă a unui tu vizat în 
actul comuniunii. Invocarea este cu atât mai eficientă cu cât cel 
invocat invocă, la rândul lui, în celălalt, un tu prezent, aflat în 
rezonanţă cu sine. 

Invocarea exclude intenționalitatea gândirii; a te gândi la ceva 
nu înseamnă a invoca acel ceva, și nici a-l transforma într-un obiect 
al invocării (procedând astfel, am nega invocarea însăşi). Invocarea 
presupune „sentimentul unei comuniuni“ (p. 370), 0 comuniune reală 
între cel ce invocă și ceea ce este invocat, un raport trăit în intimitatea 
ființării, pe care G. Marcel îl numeşte „fundament ontologic : 
Fundament ontologic ce este de fapt credinţa. Întrebarea este dacă 
putem atribui credinţei o vocaţie ontologică, în măsura în care 
comuniunea reală se bazează pe o adeverire. Orice adeverire se referă 

însă la un obiect, la un el adeveritor, de neconceput deoarece adevărul 
este implicat ab initio în actul invocării, nefiind deci o realitate terță 
ce îşi aşteaptă adeverirea. La fel cum comuniunea de care vorbeam 
nu este o „unitate inteligibilă“, ci „o unitate iraţională (și chiar, într-un 
anumit fel, iraționabilă)“ (p. 376). 

Cel ce se oferă invocând este cel ce crede într-un tu a cărui 
prezenţă nu are nevoie de nici o adeverire. A urmări adeverirea, a 
crede sub rezerva adeveririi înseamnă a strecura îndoiala, 
neîncrederea, renegarea. A invoca înseamnă, dimpotrivă, a crede 
fără rezerve. 

Relaţia credinciosului cu un Tu absolut poate să implice o 
anumită tensiune, în măsura în care acest Tu este înţeles drept o 
limită ideală spre care tânjește (în sensul în care orice el se află 
oarecum în tensiune cu mine, cf. p. 372). Risc ce dezvăluie dilema 
dintre absolut și finitudine. Dumnezeu nu poate fi un Tu absolut în 
dialog cu mine în cazul în care el este implicat într-un tu finit sau 
empiric („Dumnezeu nu poate fi el pentru mine”, p. 374). Nu putem 
vorbi de o implicare a unui universal absolut într-un individual finit, 

ci de mântuirea individualului prin implicarea sa (participativă și 
invocatoare) în absolut. Ceea ce este același lucru cu afirmarea 
eternității credinței. 


5. Despre rugăciune şi prezența harului 


„Adevăratul spirit de universalitate care este prin excelenţă 
spiritul religios nu se realizează decât prin credinţa în paternitatea 
divină, prin credinţa în ceea ce am numit anterior participarea ca 
fapt — ca funcţie a acestei participări prin credinţă, spirit care, în 
ordinea religioasă, trebuie să fie privit ca adevăratul primum movens 
(...). Există după mine, în această tensiune, în acest dualism viu 
între cele două modalităţi de participare ce se armonizează în unitatea 
personală a lui Dumnezeu, principiul rugăciunii“ (p. 120). Cele două 
modalităţi de participare sunt reductibile la relaţia dintre participare 
și credinţă. Pe de o parte, participarea mea la dumnezeire este un 

fapt individual, o relație personală între mine și Dumnezeu. Pe de 
altă parte, nu îmi pot realiza individualitatea (nu mă pot realiza ca 

persoană) decât participând, alături de ceilalți, la credinţa în spiritul 
universal divin (cf. funcţia transcendentă a individuaţiei în concepția 
lui C.G. Jung). Dualitatea participării — și paradoxul ei, deoarece 
individualitatea nu se desăvârșește decât în și prin universalitate, 
printr-o comunicare ce devine comuniune de credință — se 
armonizează în unitatea personală a lui Dumnezeu. Principiul 
rugăciunii s-ar situa tocmai în punctul de inflexiune dintre cele două 
participări: a persoanei singulare și a persoanei ce face parte dintr-o 
comunitate spirituală. 


Trebuie făcută mai întâi distincţia dintre suflet și eu. Sufletul 
meu este eu doar pentru mine; pentru psiholog, el este un el ca obiect 
de studiu. Pentru Dumnezeu, sufletul meu este un tu ce invocă și 
căruia i se răspunde. Singura ipostază în care sufletul se roagă este 
aceea de tu sau, altfel spus, ca eu emoţionat, iubitor și rugător care 
devine sinele în intimitate cu ceea ce e mai adânc în sine — prezența 
divină. Acest tu deschis în sine este chiar spiritul desăvârșit, 
împărtășit, suflet pătruns și cuprins de lumina harului în chemarea 
căreia se trezește rugător. „Între ideea de suflet și cea de rugăciune 
ar exista, deci, un raport intim de care nu ar trebui să facem 
abstracţie“ (p. 266) (legătură posibilă între felul în care G. Marcel 
concepe actul de rugăciune a sufletului şi „rugăciunea inimii“ în 
tradiţia isihastă — trăire pură ce nu mai e altceva decât o stare de 


înfățișare înaintea lui Dumnezeu). 


A te ruga pentru altul presupune a ieși din tine, a te părăsi ca 
ființă, a face abstracţie de tine în folosul unui el pe care încerci 
să-l ajuţi ? Nicidecum, deoarece a mă ruga pentru altă fiinţă înseamnă 
a mă rosti în deschiderea unui ru cu care sunt împreună, într-o 
profundă co-prezenţă. Orice tu personal (personalizat într-un raport 


de aducere la sine și de interiorizare) nu mai e un străin ci, în virtutea 
i pe care îl creditez fără rezerve. 


apelului rugător, un alt eu însumi 

Tocmai „voinţa de uniune“ și sentimentul de solidaritate, de 
fraternitate ce stau la baza rugăciunii îi conferă acesteia valoare 
religioasă (cf. p. 349). 

Rugându-mă pentru tine, nu o fac în locul tău, ci ca și cum m-aș 
ruga pentru mine; în rugăciune, raportul meu cu tine este identic cu cel 
pe care îl am cu mine însumi (cf. p. 348). Nu pot să o fac însă decât prin 
mijlocirea divină, Dumnezeu fiind „singurul mijlocitor ce poate permite 
ca eu să fiu în mod real cu cel pentru care mă rog“ (p. 229). 


Rugăciunea exclude orice dat, ea reprezintă voința de a invoca 
o realitate pe care o creează în adevăr. 


Referitor la „diferenţa dintre a te ruga şi a cere“ (p. 297), trebuie 
precizat că cererea este un apel formulat în vederea obținerii unor 
informaţii; cer ceva pentru a-mi intensifica puterea (pentru a putea 
mai mult), în vederea obţinerii unei facilități (pentru a avea mai 
mult). Mărginind ființa între a putea şi a avea, ea nu se poate adresa 
decât unei fiinţe mărginite. Doar a cere iertare — mărturisire ce se 
află chiar în inima rugăciunii — sporește ființa celui ce se roagă, 
mutând-o între nemarginile lui a fi. Contrar aparențelor, rugăciunea 
nu cere nimic, ci instituie o prezenţă. 

Ea nu este o reprezentare ori o interpretare a realului, pentru că 
fiinţa implicată în actul rugăciunii nu se concepe pe sine nici ca 
subiect cunoscător, nici ca interpret al voinţei divine. Puterea celui 
ce se roagă nu decurge, în ultimă instanță, din obiectivitatea 
răspunsului divin, ci doar din sentimentul adeziunii la o realitate ce 
îi transformă fiinţa. „Credinţa ca putere de adeziune la ființă“ 
(p. 309) este singurul și cel mai eficace ajutor pe care îl poate primi. 
În sensul în care „declanșează o anumită forță“ (p. 348), actul 
rugăciunii este în cel mai înalt grad energizant. 

Pe de altă parte, răspunsul divin nu poate fi recunoscut ca atare 
decât de cel care se roagă; „experienţa adeziunii divine” (p. 357) nu 
are deci un caracter obiectiv sau, mai exact spus, „O asemenea 
obiectivitate nu poate fi recunoscută decât de credință“ (p. 299). La 

fel cum ar fi absurd să mă întreb despre cauza ce generează ajutorul 
divin sau despre ce gândeşte Dumnezeu, dacă iubeşte cauza pe care 


0 servesc, — ceea ce ar însemna să mă întreb asupra unui adevăr 
impersonal camuflat într-o ficțiune. 


„Valoarea ontologică a rugăciunii“ (p. 298) constă în actul prin 
care ființa credincioasă se implică întru totul, se oferă cu răspuns 
cu tot, este „sălașul“ unui raport de intimă comuniune, dincolo 
de orice obiectivare ori cauzalitate. Dincolo însă și de orice critică 
rațională valabilă (cf. şi p. 347), deoarece rugăciunea, fiind experiență 
umană reală întemeiată pe credință, se sustrage oricărei investigații 
de tip psihologic. Actul rugăciunii nu este un obiect de studiu, un 
el obiectivabil, raționalizabil și verificabil, dar nici simplu 
fenomen subiectiv circumscris individualităţii limitate a fiinţei 
umane (cf. însemnările din 7 decembrie 1919). 

Pentru „individualitatea recreată întru credință“ (p. 313), 
rugăciunea este un act personal trans-subiectiv, în sensul că deschide 
fiinţa individuală înspre trăirea relaţiei cu Dumnezeu percepută ca 
subiectivitate adâncită — lărgită — la nivelul individuaţiei. Valoarea 
ontologică a rugăciunii se conjugă cu funcţia sa transcendentă. 


Actul rugăciunii este nerepetabil; el nu se poate exercita decât 
în actual, într-un prezent viu ce reprezintă o negare a oricărei 
experienţe, alta decât cea care îi este proprie. În acest sens putem 
înţelege afirmaţia conform căreia „pentru un suflet religios nu există 
precedentă“ (p. 350). Invocarea nu este o evocare; fiecare situație în 
parte este unică în actualitatea ei concretă şi personală, nimic nu 
este dat o dată pentru totdeauna, ci totul este pururi repus în discuție, 
adică situat într-un raport nedialectic și nedeterminat ce transformă 
datul trecător în act al unei veșnic repetabile noutăți. Rugăciunea 
reprezintă astfel o convertire a posibilului în actual. 


Nu mă rog pentru a câștiga ceva; aştept însă lumina chemării 


divine, „A te ruga pentru ate | 
de a defini speranţa. 


umina“ nu este decât un mod indirect 


E 

Rugăciunea este „actul prin care mă afirm dependent“ (p. 351), 
În măsura în care raportul religios afirmă = prin actul rugăciunii 
— dependenţa omului de voinţa divină, omul se află implicat într-o 
situaţie-limită ce reprezintă pentru el o încercare. O situare 
privilegiată, la răscrucea dintre ispită și miza spirituală. A mă 
ruga pentru a îi luminat înseamnă deci a spera în lumina unei 
valorizări transcendente a cărei miză sunt eu însumi. Ceea ce 
este de fapt o valoare a libertăţii câștigate în afirmarea 
dependenţei. Libertate ce ţine de esenţa religiei: cu cât sunt mai 
dependent de o voință superioară ce mă consideră ca atare, 
instituindu-mă ca ființă liberă doar în raport cu acest centru pe 
care mi-l asum — cu atât precaritatea condiţiei mele autonome 
dobândeşte semnificaţie și valoare, şi prin urmare o 
individualitate concretă și totală. „Există între Dumnezeu și mine 
raportul dintre o libertate și o altă libertate. Nu pot spune nimic 
mai mult“ (p. 82). 


„Cum am putea gândi harul ?” (p. 77). Pe de o parte, „reflecţia, 
negându-se pe sine, își rămâne sieși propriul obiect și, ca atare, 
actul liber nu ajunge să se realizeze în adevăr. El nu poate fi gândit 
ca realizat decât prin intervenţia harului“ (p. 76). Actul credinţei 
poartă în sine o gândire care se neagă pe sine, gândire care se 
reafirmă însă prin transformarea acestei negări de sine în obiect al 
gândirii, Drept urmare, harul care a prezidat această convertire 
apare obiectivat și ca atare iluzoriu: harul căzut în calitatea de 
obiect, în calitate pur și simplu. 

Pe de altă parte, „harul implică ireductibilitatea absolută a 
modului de inteligibilitate pur religios în raport cu orice 
inteligibilitate obiectivă; el implică prin urmare şi trecerea 
discontinuă dinspre cogito înspre individualitatea reală“ (p. 77). 
Harul nu poate apărea decât drept o iluzie pentru subiectul care îl 
gândeşte, și aceasta pentru că el își pierde astfel transcendenţa. Or, 
fără să fie o prezenţă transcendentă, harul nu există. 

Avem de ales intre a gândi harul în „realitatea“ sa categorială („a 
cunoaște modalitatea în care harul poate fi gândit ca real“) și a crede în 
a aa litatantt ac A w A s s ROPEETTS 
„hiperrealitatea“ sa transcendentă („în afara categoriilor modalității“): 
cu prima opțiune îl pierdem, cu a doua, îl păstrăm ca prezență, 


Pentru G. Marcel, „convertirea“ este trecerea de la reflectie la 
credinţă (de la libertatea pentru sine la libertatea sinelui), trecere 
favorizată, după cum s-a văzut, de prezența harului. Experiență a 
transcenderii care însă nu poate fi gândită ca atare fără a fi negată: 
„A gândi harul în mod obiectiv înseamnă bineînțeles a-l nega“ 
(p. 80). Reflecţia proiectivă nu poate „surprinde“ în categorii mentale 
această convertire; ea are loc (sau urmează să aibă loc) în afara 
timpului, într-un „prezent absolut“. Nu există o devenire întru 
credință; credința se afirmă ca sporire a lui a fi, afirmare ce nu 
cunoaște însă, în sine, vreo progresie, ci doar o desfășurare internă 
maximală. 


Actul credinţei nu poate fi separat de experienţa harului; 
ambele aparţin acelei libertăţi absolute concepute a-categorial 
(dincolo de categoria inteligibilelor sau de cea a existenţialelor). 
„Nu putem deci gândi în realitate harul; sau mai degrabă nu îl 
gândim decât ca de negândit“ (p. 81). A nega harul înseamnă a 
fisura credința, a compromite libertatea absolută. Avem astfel trei 
acte implicate în procesul convertirii: actul gândirii, actul credinţei 
și actul liber al harului. Doar ultimele două răspund însă acoperirii 
transcendente. Luând în considerare, în primă instanţă, existența 
triadei cogito — credință — har, observăm că raporturile cogito x 
credință şi cogito — har presupun o trans-subiectivizare fără credit 
transcendent (o transpunere metafizică nelegitimă din punctul de 
vedere al lui cu cred), Cât despre raportul credință — har, el implică 
de fapt relaţia de transcendenţă dintre libertatea eului credincios 
și libertatea divină. Triada se reduce astfel la o diadă, iar aceasta 
se va resorbi, prin iubire, într-o deplină identificare a termenilor, 
într-o unitate vie (cf. p. 83). 

„Harul rămâne, ca atare, postulatul transcendent și imposibil 
de obiectivat al actului credinţei“ (p. 85). În orice fel am încerca să 
gândim harul, el rămâne ceea ce „trebuie să fie gândit ca fiind de 
negândit“ (ibid. );, gândirea nu se poate raporta la transcendent decât 
negându-se pe sine. Cum ar putea ea însă gândi tocmai această negare 
de sine ? În cazul în care nu se neagă în totalitate, ea gândește harul 
subordonându-și-l oarecum, altfel spus făcându-l să fie ceea ce el 
nu este (dependent de o devenire). În acest sens trebuie înțeleasă 
afirmaţia conform căreia „pentru sfânt, harul nu există“ (p. 86); nu 
există ca problemă, deoarece el nu gândeşte harul, nu îl face 
dependent de devenirea întru sfințenie. Într-un fel, el nu îl afirmă 

negându-l, ci îi ignoră existența problematică (și dependentă de actul 
convertirii), pentru a-l accepta ca prezenţă reală transcendentă 
(consubstanţială actului de credință). 

Harul nu este deci o cauză a convertirii întru credință, după 
cum nu este nici o normă a vieţii spirituale. Prin har, ființa convertită 
nu se mai poate raporta în același fel la modalităţile sale anterioare 
de experiență și de inteligibilitate. Dubla întemeiere a harului și 
relativitatea sa ţin astfel de o concepţie criticistă (transcendentală) 
conform căreia harul nu ar face decât să intermedieze între libertatea 
divină și gândire; harul ar apărea astfel ca expresia gândită a 
divinului. Or, în recunoașterea acestui act, gândirea se disociază de 
propriul său obiect, se leapădă de sine, cade în imposibilitatea de a 
înțelege (cf. p. 86). 


Harul nu depinde de „normalitatea“ condiţiilor de experienţă; 
nefiind o normă existenţială, o regulă a vieţii întru credință, harul 
este o putere „de excepţie“, un anumit mod de adeverire „a-normală” 
pentru că, desprinsă de datele experienţei comune, înscrisă însă în 
situaţii de experiere instituite la nivel transcendent. „Sensul cel mai 
adânc al ideii de har“ (p. 314) constă tocmai în taina acestei instituiri 


adeveritoare. 
S-ar aplica poate aici raportul pe care G. Marcel îl stabileşte 
între imparţialitatea divină (Dumnezeu ca judecător imparțial) şi 

parțialitatea părtinitoare pe care o manifestă în anumite situaţii 
(cf. p. 345). În acest sens, harul acordat sau nu ar fi expresia unei 
nepătrunse „părtiniri“ divine. 


Fiind „transcendent oricărei reflecții“ (p. 110), miracolul nu 
există decât în măsura în care este o revelație, neputând fi înțeles 
decât în actul revelator prin care se manifestă în existență (în istorie). 
Revelația nu interpretează miracolul, ci îl impune ca prezență 
absolută. Nu există o revelaţie propriu-zis naturală (care ar putea 
doar evidenția dualismul dintre interpretare şi obiectul său, dintre 
spirit şi materie). Adevărata revelaţie este prin definiție supra- 
naturală, în sensul că afirmă prezenţa transcendentului în imanent, 
a creatorului în fiinţa creată. „Problema lumii se reduce, în ultimă 
instanţă, la problema revelaţiei“ (p. 111). Revelaţie a artei deopotrivă 
(„arta adevărată este o revelaţie“), a cuvântului a cărui arătare nu 
există decât pentru a vesti apariţia strălucitoare a ceea ce semnifică. 


Actul de cunoaştere a unui lucru în esenţa sa tăinuită nu antrenează 
o schimbare în natura lucrului, ci o transformare valorică în ordinea 
semnificaţiilor. Taina nu poate fi cunoscută precum un lucru pe care 
îl ignorai înainte de a-i afla existența. Cunoașterea tainei nu implică 
suprimarea ei, ci reînvestirea cu noi semnificaţii. În acest sens, „un 
fapt este modificat de îndată ce este cunoscut“ (p. 371). Cunosc o 
persoană de existența căreia nu aveam cunoștință înainte de a o fi 
întâlnit; brusc, persoana respectivă reprezintă pentru mine o valoare 
(pozitivă ori negativă), apare învestită cu o semnificaţie. 

Taina rezistă însă chiar și revelaţiei; adevărul pe care îl ascunde 
nu se manifestă decât pentru a trece într-un alt câmp al semnificaţiilor. 
A-L gândi pe Dumnezeu ca taină înseamnă a participa la tăinuirea 
prin care El se oferă cunoașterii. Ca atare, cunoașterea nu distruge 
taina, dimpotrivă, „nu există taină decât în ordinea cunoaşterii” 
(p. 216). Numai ceea ce este cunoscut poate fi tainic; necunoscutul 
este doar ignorat, neavând drept de existenţă pentru cel care nu cu noaşte, 
Departe de a fi emblema obscură a unei absențe, taina consfințeşte 
prezența divinului în lumina orbitoare a celei mai înalte cunoașteri, 

Din moment ce nici o adeverire nu este posibilă, în ce sens 
putem spune că „este adevărat că Dumnezeu s-a revelat misticului ?* 
(p. 374). Cu alte cuvinte: ce este adevărul revelaţiei ? Am spune că 
adevărul revelat nu este un adevăr adeveribil, a-l verifica în funcție 
de categoriile logice ar însemna a ne situa dincoace de adevăr și de 
eroare, în aparența simplă. Adevărul ne-conceptualizabil se revelează 
pe sine doar în experienţa mistică pură. Orice judecată referitoare la 
această experiență se consumă în gol („imposibilitatea de a da seamă 
de experiență“, p. 376) deoarece nu o poate transforma într-un dat 
obiectivabil, deci într-un obiect al judecății ce ar altera î însăși esența 
revelaţiei. În acest sens, putem afirma că orice experienţă revelatoare 

„se află deasupra oricărei critici“. Şi cu cât este, într-o măsură mai 
e transcendentă faţă de această critică, cu atât ea rămâne, 
mai în profunzime, o experienţă a transcendentului. 


6. Misterul şi exigenta ontologică 


Exigenţa ontologică. Existenţa fiinţei pare a se întemeia pe un 
paradox: fiinţa este pe măsura necesităţii sale de a fi. Măsura fiinţei 
este astfel necesitatea ontologică ce îi conferă statutul de prezență 
reală. Necesitate lăuntrică ce este mai mult decât o cerință a naturii 
sau o lege a ei pe care fiinţa ar urma-o orbește. Nu este vorba de o 
determinare de tip cauzal, ci de un imperativ ontologic ce hrăneşte 
voinţa de a fi. Ceea ce nu este — nu poate fi — cade în jocul aparenţelor, 
al inconsistentului nechemat la existență. Ceea ce este trebuie să fie 
întrucât chemarea la fiinţare este deja o participare la o realitate de 
neocolit. În conformitate cu această exigenţă nedeterminată, ceea 
ce e chemat să fie se creează — ia ființă — ca semnificare a unui 
conţinut fiinţial. Fiinţarea nu e decât participarea la necesitatea ce 
face să fie ceea ce este, ca apariţie a libertăţii ce se realizează pe 
sine în fiinţă ca în propria sa prezență. 


Problema pesimismului. În cazul în care pesimismul are vreun 
sens, în situaţia în care coerenţa sa negativă semnifică ceva, rămâne 
totuși problema de a şti în ce tel semnificarea validează ontologic 

o lipsă. În ultimă instanţă, problema care se pune este dacă, prin 
semnificare, ceea ce nu este se poate afirma ca prezență. Spunând 
„nimic nu este“, negăm realitatea fiinţei; afirmăm însă totodată un 
sens al negaţiei. Or, negația aceasta nu este negare de sine; negând, ea 
se afirmă, impunându-și sensul negator. Afirmare ce nu se realizează 
însă ca prezenţă decât în confruntarea cu exigența ultimă a adevărului. 


Realizarea interioară a prezenţei. Raportul meu cu altul nu poate 
fi autentic (un raport metafizic) decât în prezenţa celuilalt. Ceea ce 
nu înseamnă că acesta s-ar situa în prezenţa mea ca o absență pe 
care o înregistrez ca atare, ignorând-o în consecință. Celălalt nu e 
prezent pentru mine decât dacă e prezent în mine. Intimitate a 
raportului ce exclude orice mediere, după cum se sustrage oricărei 
adeveriri exterioare, obiective. Prezenţa celuilalt în mine este o 
realitate nemijlocită deoarece orice experienţă în afara raportului 
amintit o transcende în mod absolut. 


Cogito și ființă. „Eu sunt“ este un întreg necompozabil pentru 
că formează un tot indivizibil. „Eu“ (subiectul ființării) și „sunt“ 
(fiinţarea) formează laolaltă o aceeaşi realitate ontologică, o aceeaşi 
ființă. Pe de altă parte, pot oare să mă întreb: „sunt 7 fără să mă 
întreb totodată: „cine sunt eu ?* „Sunt“ pune accentul pe a-fi-în- 
lume, izolând oarecum fiinţarea de cunoaștere și, implicit, de 
subiectul cunoașterii. Pot afirma însă că „sunt“ fără a cunoaşte 
realitatea fiinţării mele ? Cu alte cuvinte, putem face o distincţie 
netă între planul cogito-ului și problema ontologică ? Doar ştiind că 
sunt, sunt cu adevărat, dar sunt cu atât mai puţin cu cât unitatea 
cuprinzătoare a ființei mele e subsumată într-o măsură mai mare 
indubitabilului unei cogitaţii obiectivante. Întrebându-mă însă: „cine 
sunt eu ?“, mă refer la mine ca subiect al fiinţării, ca la cel ce fiinţează 
și se cunoaște ca atare, Doar atât ? Pot să răspund: „eu sunt cel ce 
sunt“, afirmând prin aceasta legătura indisolubilă între ființător şi 
fiinţare, Se pare însă că, pentru mine, nu sunt decât în conştiinţa 
faptului că sunt, Iar la întrebarea „cine sunt eu ?“ S-ar putea răspunde: 
conştiinţa pusă la încercare, conştientă de propria sa dorință de a fi. 

Statutul ontologic al întrebării. În gândul întrebător de sine 
(„cine sunt eu ?“), realitatea subiectului este interogată nu în felul 
în care încerc să rezolv o problemă în faţa căreia mă aflu. Subiectul 
ființării nu este un dat pe care l-a putea problematiza, căci el e mai 
mult decât o presupoziţie logică raţionalizabilă și obiectivabilă. În 
întrebarea amintită, prin chiar actul de a mă întreba, afirm existența 
mea ca ființă răspunzătoare. Nu este vorba însă de o afirmaţie în 
cuprinsul căreia eu aş juca rolul de subiect activ, ci de o afirmare 
nerostită care mă locuiește și căreia îi ofer sălaș. În acest sens, 
întrebarea despre ființă este mai mult decât o întrebare a ființei, este 
afirmarea însăși a unei ființe ce răspunde de sine ca prezenţă. 


Metaproblematica — un mister al cunoaşterii. Raportul dintre eul 
ce afirmă fiinţa sau ce se afirmă ca fiinţă și ființa afirmată ca ființă de un 
eu întrebător-răspunzător se întemeiază, în cele din urmă, pe opoziția 
dintre subiect și obiect. Aceasta, în cazul în care raportul menţionat se 
tensionează prin includerea lui în sfera problematicului. Încercând să 
cunosc ceea ce mă leagă de mine ca ființă, nu fac decât să institui un 
raport de cunoaștere, cu alte cuvinte să instaurez o distanţă, să mă 
dedublez și, ca atare, să mă interpretez ca obiect al reflecției. În acest 
sens, ființa afirmată nu e decât ființa problematizată. Or, participarea la 
ființă transcende opoziţia dintre subiect și ființa afirmată de acesta. 
Participarea presupune aproape o non-cunoaștere, deoarece în fiinţa ce 
se afirmă, cunoașterea este de-problematizată, lipsită de obiect. Fiind o 
metaproblemă, cuprinsă de ființa ce o transcende, ea se evaporă în 
afirmarea subiectului, se suspendă în misterul participării. 


Problema şi misterul. Problema se naște din datul necunoscut 
pe care ni-l înfăţișăm ca obiect de gândire. Orice problemă depinde 
de categoriile cunoașterii, este deci susceptibilă de a fi (re)cunoscută 
sau nu printr-un exerciţiu raţional. O problemă nerezolvată nu 
înseamnă încă un mister; fie că datele sale au tost prost aşezate în 
câmp epistemologic, fie că raţiunea nu are încă la dispoziţie toate 
datele necesare pentru a o rezolva. Orice problemă este în ultimă 
instanță o problemă a cunoaşterii. 

Problema se depășește ca simplă problemă și devine mister în 
situaţia în care își uzurpă propriile date, în momentul în care nu le 
mai prezintă ca pe niște obiecte de cunoscut, înfăţișându-le raţiunii. 
În acest sens, orice problemă își logicizează datele. Acum însă, 
acestea sunt interiorizate, pătrunse de tot ceea ce în problemă se 
prezintă ca neraţionalizabil și neobiectivabil. Misterul este o 
problemă ce nu îşi poate transforma datele în obiecte de gândire; 
mai mult: ceea ce rezistă, ceea ce rămâne din problemă după 
exercițiul abstract de obiectivare este misterul concret, ireductibil. 

Un prim exemplu al acestei distincţii îl reprezintă problema 
raportului dintre suflet și corp, pe de o parte, și misterul uniunii 
sufletului cu trupul, pe de altă parte. Specific misterului este unitatea 
sa indivizibilă; o unitate care nu e doar dată (în sensul că se pre-dă 
unei analize exterioare ori s-ar putea reconstitui pornind de la premise 
logic-deductibile), ci și dărătoare, căci misterul se dă pe sine ca 
prezență inobiectivabilă. Când spun „am un corp“, corpul pe care îl 
am se afirmă în actul de conștiință care îl recunoaște ca atare. Se afirmă 
însă ca un obiect exterior, ca un dat problematizabil pe care îl pot 
interpreta; corporeitatea se pretează cazuisticii, unei investigaţii 
instrumentale. „Sunt un trup“ însă nu se prezintă în actul de conștiință, 
ci este chiar acest act. Afirmaţie care nu se supune nici unei analize, 
căci trupul nu e corpul dat ca fiind propria-mi exterioritate, ci corpul 
interiorizat în care sufletul se dă ca prezenţă (cf. supra secțiunea 1). 
De aceea, în misterul uniunii sufletului cu trupul se afirmă însăși 
prezența mea faţă de mine însumi, intimitate absolută în care până și 
ideea de raport pare să-și piardă cu totul sensul. 

Un alt exemplu este cel al răului situat în faţa reflecţiei etice. El 
reprezintă în această situație o problemă: o defecțiune a „maşinăriei * 
umane ce poate fi reglată prin readucerea sa la „bunul-simţ“ (răul 
contemplat ori doar constatat). Misterul răului însă este transcendent 
oricărei morale; prin metaproblematica sa, el ține de stera 
metafizicului. Cu atât mai mult, el se află în ființa ce suferă, deoarece 
ea este implicată într-un mister care îi depăşeşte orizontul rațional. 
Rău cu atât mai adânc, și cu atât mai dureros, cu cât misterul său se 
refuză oricărei încercări de a-l obiectiva în categorii morale abstracte. 

La rândul ei, sfera iubirii este chiar cea a metaproblematicului. 
Iubirea nu poate fi niciodată o problemă; dacă totuși pare să fie, ea 
se degradează într-o armătură logică pentru care sentimentul nu mai 
e decât un concept. În cazul iubirii, hotarul dintre în mine și în faza 
mea dispare; doar o reflecţie reducţionistă l-ar putea reabilita, 
distingând două subiecte dintre care pe unul îl transformă în obiect. 
Or, în esenţa ei metaproblematică, iubirea nu e prezență decât atunci 
când ceea ce e în mine participă la ceea ce e în faţa mea, când ceea 
ce e în fața mea e și în mine. 

Un ultim exemplu, mai direct şi mai particular, cel mai potrivit, 
care poate să pună în lumină distincția dintre problemă și mister, este 
experiența întâlnirii. Este vorba de o întâlnire spirituală al cărei profil 
semnificant este acelaşi ca și în cazul iubirii. „Regăsim aici definiția 
iniţială a misterului ca problemă ce-și uzurpă propriile date: eu, cel 
ce se interoghează asupra sensului și a posibilităţii acestei întâlniri, 
nu mă pot realmente situa în afara sau în faţa ei, îi sunt oarecum 
interior, ea mă înfășoară și mă cuprinde“. Presupunând o afinitate 
intimă între fiinţe înţelese ca persoane concrete („întâlnirea nu 
interesează decât persoana ca persoană; ea nu e universalizabilă, nu 
privește ființa gânditoare în general”), întâlnirea autentică are ceva 
din spontaneitatea firescului ce trece dincolo de cunoaștere. „Mă aflu 
de acum în prezenţa unui mister, adică a unei realităţi ale cărei rădăcini 
se află dincolo de ceea ce e propriu-zis problematic“. E de la sine 
înțeles că întâlnirea gândită (ca problemă) e întâlnirea ratată. Ea nu e 
reală decât ca mister al prezenţei concrete în care mă simt implicat, la 
care particip și care mă transformă lăuntric, mă reaşază faţă de mine 
însumi și faţă de celălalt (reașezându-mă totodată în mine şi în celălalt). 
Specific întâlnirii este excluderea exteriorităţii; nu mă pot situa decât 
în întâlnire, la fel cum întâlnirea se realizează în mine. Afinitatea intimă 
în miezul căreia se naște întâlnirea este astfel un tel de cuprindere 
într-un principiu lăuntric, atât o întăşurare în taldurile co-prezenţei, 
cât și o desfășurare în orizontul interiorităţii absolute. Totuşi, 
experienţa întâlnirii depășește orice închidere în sine, deoarece ea 
deschide fiinţa spre misterul comunicării și al comuniunii, 

Afirmarea metaproblematicului. Putem concepe metaproblematicul 
ca pe un conținut de gândire ? Dacă ar fi așa, el ar conţine în sine 
experienţe concrete pe care le-am putea abstractiza pe cale rațională. 
Proces ce l-ar nega, reducându-l la problematic, întrucât nimic nu 
ne mai implică în acest obiect al gândirii pe care îl supunem 
dubitaţiei. Or, metaproblematicul, în speță misterul, nu se poate 
afirma decât ca fiind indubitabil real. Indubitabil, pentru că, nu putem 
pune la îndoială ceea ce ne certifică o experiență existențială 
autentică. Real, pentru că desprinzându-ne de această experiență 
certă (în ceea ce are ea empiric), nu o facem printr-o abstracţie, ci 
printr-o angajare concretă care ne-o prezentifică în realitate ca mister. 


Importanța metafizică a reculegerii. Diferența dintre viaţa și 
fiinţa mea trebuie înțeleasă ca un raport instaurat între un subiect al 
unei experienţe existențiale concrete (experienţa de viață) și un 
subiect retras în sine în prezența experienţei. Experienţa de viaţă nu 
poate fi însă un predicat al fiinţei, căci ea nu este un act obiectiv 
faţă de care ființa s-ar putea îndepărta, ca stare, înstrăinându-se astfel 
prin intermediul unei cogitaţii. Viaţa însăși este subiect al fiinţei, și 
atunci e vorba de o revenire a fiinţei la sine, la viaţa ce o afirmă ca 
ființă. Fiinţa însă nu e cu adevărat în viaţă — în propria ei viață 
afirmativă — decât re-trăgându-se din cunoscutul aparent al vieţii, 
dar nu ca subiect pur al cunoașterii, ci luând cu sine ceva ce ţine de 
esenţa vieţii, re-luând-o doar în ceea ce rămâne în ea intanzibil 
reflecţiei. Reluare ce reprezintă o re-culegere de sine, după ce 
experiența de viaţă a trecut. Este momentul în care îmi dau seama 
că nu sunt viața mea; nu pot fi decât ceea ce viaţa lasă în mine, acel 
„ceva“ la care revin mereu, nu ca înspre o esență pierdută, ci ca spre 
o unitate regăsită. Reculegerea este astfel un act de reconciliere, 
actul prin care mă regăsesc ca unitate, prin care mă recreez lăuntric 
(de aceea, acest act ar putea fi interpretat ca fundament ontologic al 
memoriei), În ultimă instanță, reculegerea nu presupune o revenire 
la sine în sensul lui fur-sich-sein, căci a-fi-pentru-sine nu înseamnă 
decât a regăsi în sine unitatea dintre subiect şi obiect. Eul la care 

revin în reculegere nu este însă eul-pentru-sine, acest eu nu îmi mai 
aparține, după cum nu își mai aparţine nici lui însuși, deoarece este 
eul cel nou, eul renăscut al unei ființe conştiente de faptul că nu este 
doar viaţă, ci şi conştiinţă a ceea ce poate viaţa nu e. 


Dialectica ascendentă a speranţei. Dacă disperarea nu află 
nimic în realitate căruia să-i ofere credit, nici o garanţie pe care 
să-și poată înfiripa o dezminţire de sine, speranța implică tocmai 
creditul, adică posibilitatea aflării unui principiu rezistent, a unui 
„ceva“ indubitabil şi misterios în care să se înrădăcineze. Fiinţa ce 
speră este ființa ce se concepe ca afirmare, ce află în sine un principiu 
în acord cu sine şi pe care îl înțelege ca resort benefic al oricărei 
acţiuni. Între fiinţă și acest principiu al speranţei regăsim un raport 
de viaţă ce depăşeşte simpla dorinţă de a fi. Sperând în ceva, facem 
mai mult decât să dorim acel ceva, vrem ca el să fie, îl afirmăm în 
posibilitatea sa de ființare. 

Aflăm în esenţa speranţei acea tărie ce o face inexpugnabilă față 
de orice dezminţire empirică. În situaţia extremă, veritabilă, ea 
transcende viaţa însăși, căci speranța dezinteresată ridică viața 
deasupra vieţii, mântuind-o în absolut. Mișcare ascendentă ce nu poate 
face însă abstracţie de corelația dialectică dintre disperarea absolută 
și speranţa invincibilă. Nu putem spera în mod nemărginit şi 
necondiţionat decât aflându-ne într-o lume a disperării, decât disperând 
de tot ceea ce în viață încearcă să ne dezmintă ca fiinţe ale speranței. 

Pentru a putea spera însă, trebuie să avem față de viaţă o atitudine 
de totală implicare, o poziţie ontologică privilegiată. Atitudine ce 
nu mai face posibilă o întrebare despre valoarea vieții; punându-ne 
o astfel de întrebare, ne dezangajăm oarecum, nu ne mai simţim 
implicaţi prin simplul fapt că interpretăm viaţa ca pe un obiect asupra 
valorii căruia ne îngăduim să ne îndoim. Speranţa devine atunci O 
problemă pe care încercăm să o rezolvăm, în funcție de indicii de 
existenţă ce o confirmă sau o infirmă (este cazul credinţei în progresul 
tehnic, al optimismului animat de o mare speranţă). De aceea, în 
acest sens, între realitatea speranței trăite şi gândirea despre speranța 

subzistă același hotar ca între purul mister şi problema pură. 

Speranța în noi înșine înseamnă iubire de sine, închisă în sine; 
a nu găsi speranță decât în noi ne izolează de toţi cei care speră, și 
mal ales de cei care speră și cred în noi. Prin urmare, singura 
speranță autentică este cea al cărei resort e smerenia, acea firească 
uitare de noi — uitare de sine — în care își face loc speranţa în ceva 
mai mult decât noi. Speranţa smerită este cea care se îndreaptă 
spre ceea ce nu depinde de noi, căci tot ce credem că depinde de 
noi nu înseamnă decât orgoliu al dependenţei, opus smereniei și 
iubirii deschise, eliberatoare. Singurul lucru de care suntem 
răspunzători este voința cu care înrădăcinăm speranța în ființa 
noastră dornică de mântuire, încrederea nu în noi, ci în ceea ce 
face imposibilă pierderea speranței. 

„Pintenul” păcatului îndrumă pe o cale coborâtoare pe cel ce 
drumețește doar prin sine. Dimpotrivă, smerenia ne regăsește în 
situaţia ascultării, înălțându-ne — împreună cu speranţa — pe calea 
mântuirii, a iubirii de celălalt, de Dumnezeu. Sau, în cuvintele 
Sf. Augustin care opune cele două iubiri: „iubirea de sine până la 

„disprețul lui Dumnezeu (...) și iubirea lui Dumnezeu până la 
disprețul de sine“ (De civitate Dei, 1, XIV). Dispreţ de sine care 
nu înseamnă umilire în faţa atotputerniciei divine, ci smerenie a 
ascultării întru speranță şi credință. Umilinţa înseamnă diminuare 
de sine, nejustificată micșorare şi pierdere de sens. Nu mă pot 
umili decât din orgoliu; la fel cum îl umilesc pe altul, umilesc în 
mine pe celălalt faţă de care mă consider superior. Nu pot însă 
smeri pe altul și, ca atare, nu mă pot smeri pe mine, în fața mea. 
Umilinţa e chipul însuși al unei pustiiri perverse, căci, viciat de 
propria ei intenţionalitate; smerenia nu are chip, întrucât cel smerit 
nu se vede într-o dorinţă pe care caută să o îndeplinească, ci 
luminează în tăcere, văzut și auzit doar de Cel căruia i se smereşte. 
Umilinţa e declarativă, afirmativă, locvace; ea se arată şi, drept 

urmare, e de îndată văzută (cutare e umil, o știm cu toţii). Smerenia 

e mută, trece neobservată, pentru că telul ei este tocmai să dispară 

din vedere, să șteargă urma trecerii lumești, 

(A Fidelitatea creatoare. Fiinţa ce se reculege nu este aceeași cu 
îunţa ce se întreabă despre sine ca subiect al ființării, după cum cel 
ce speră nu este același cu cel ce-și gândește speranța. În ambele 
cazuri, avem de-a face cu obiecte supuse reflecţiei, cu mistere 
degradate în probleme. Doar fidelitatea creatoare înrădăcinează ființa 
în chiar miezul metaproblematicului, căci ea este cea care hrănește 
misterul permanenţei fiinţei dincolo de problema vieţii. Fidelitatea 
fiinţei faţă de tot ce-i asigură demnitatea de a fi nu poate fi așadar 
supunerea faţă de o continuitate prin conservare sau o pasivitate 
fără implicare ci, dimpotrivă, recunoașterea unei deveniri active. 
Fidelitatea fiinţei față de sine este creatoare, deci eficientă, în sensul 
că reprezintă o putere de reînnoire perpetuă, o constantă actualizare 
a fiinţei ca prezență. În ultimă instanță, ființa e fidelă față de propria 
sa prezență mereu reînvestită cu prerogativele unui act ontologic ce 
nu restaurează o esență, ci reinstaurează ființa în câmpul fertil al 
creativităţii. Căci ființa e creatoare doar în măsura în care fidelitatea 
ei ontologică activează o prezenţă, altfel spus, în măsura în care se 
afirmă ca iniţiativă sporitoare, re-creându-se pururi pe sine, fără ca, 
prin aceasta, să trădeze actualitatea vie a misterului său. 


Moartea ca încercare a prezenței. Dacă o imagine păstrată în 
amintire e mai puţin decât obiectul pe care ea îl re-prezintă, 
reducându-l la dimensiunea unei efigii, prezenţa e mai mult decât 
obiectul, dispărut ca obiect, dar actual tocmai prin fidelitatea 
creatoare pe care o încercăm faţă de el. Vechiul obiect reînvie în 
noi, recreat de noua sa prezență, mereu de față, la fel cum cei care 
am fost există în realitate în cei care suntem, căci prezența lor îi 
păstrează în ceea ce au mai adânc. Moartea apare astfel ca încercare 
a prezenței. Tot ceea ce moare dispare ca prezenţă; nu moare decât 
prezenţa devenită absenţă, obiect neînsuflețit căzut pradă infidelității 
și indisponibilităţii. Dimpotrivă, prin fidelitatea creatoare menţinem 
în viaţă o realitate pururi prezentă, nemuritoare, ne recreăm ca ființe 
active, permeabile. E o formă de transcendere a timpului prin 
disponibilizarea a ceea ce în fiinţă moare (dispare în trecerea de 
sine) și renaște (apare în încercarea prezenţei). 

Coexistenţă și „coesse”. În coexistență, „a fi împreună“ nu 
înseamnă decât con-vieţuire în aceeași cuprindere. Esenţa nu e 
implicată în coexistență, la fel cum nici ființele ce coexistă nu se 
simt implicate într-o experiență comună care le transcende ca simple 
obiecte printre obiecte. Coexistenţa e sumativă, asociativă; structura 
ei se întemeiază pe raporturi de juxtapunere. Cuprinsul coexistenţei 
nu e mai mult decât un mediu vital al învecinării. Dimpotrivă, în 
coesse, „a fi împreună“ înseamnă „a fi împreună cu”, participarea 
la aceeași comunitate care este de fapt o comuniune întru esență. 
Prin această participare esenţială, ființa intră în „necuprinsul“ 
celorlalți, se afirmă pe sine în plenitudinea co-prezenţei. Valoarea 
metafizică a lui cu ţine tocmai de esența unei coesse autentice, a 
unei intimităţi orizontice, în care nu doar coexist, ci mă deschid co- 
esenţial în și spre ființe cu a căror prezenţă stabilesc relaţii de tipul 
celei pe care o am cu mine însumi. 


Orizontul disponibilităţii. Valoarea intimităţii pe care o 
presupune comuniunea co-esenţială este cu atât mai adâncă, deci 
cu atât mai adevărată, cu cât ea se manifestă ca expresie a unei 
disponibilităţi spirituale totale. A te disponibiliza înseamnă a te 
deschide spre celălalt, a veni în întâmpinarea prezenţei sale, a-l 
asculta în sensul de a-i da ceva din propria ta prezență. 
Disponibilizarea este ascultarea activă prin care acord credit unei 
prezenţe, afirmându-mă totodată ca prezenţă. Dacă indisponibilitatea 
înseamnă împovărare şi opacizare de sine, disponibilitatea este o 
despovărare și o transparentizare. 

Ce este însă disponibil în noi ? Fără îndoială, sufletul ce se 
deschide, ce se oferă pe sine, cu atât mai mult cu cât ştie că nu-şi 
aparţine. Nu-și aparține, căci el nu este:în şi pentru sine; nedeterminat 
de nimic, el este conștient că nu poate fi el însuşi decât în comuniune 
— în co-esenţialitate — cu alte suflete. Sufletul însingurat este sufletul 
indisponibil, captiv al propriului refuz de a (se) comunica, închis în 
orgoliul propriei perfecţionări lăuntrice. Atitudine în cea mai mică 
măsură sporitoare, întrucât e sufocată de mirajul oglindirii în sine, 

crispată de angoasa absenței. Sufletul nu poate fi liber decât 
recunoscând valoarea metafizică a disponibilităţii;, doar această 
recunoaștere îl afirmă ca prezență creatoare, ca deschidere de sine 
în afirmarea unui orizont de dincolo de sine. 


Existența datului creştin. Noţiunile de „prezenţă“ și de 
„fidelitate creatoare“ nu presupun cu necesitate existența unor 
premise creștine, după cum ele nici nu impun o revelaţie de tip 
creştin, căci nu depind de o asemenea revelaţie pentru a se prezenta 
ca realităţi ale mentalului. Pe de altă parte însă, noţiunile în cauză 
nu sunt simple concepte, acte reflexive pure, iar rațiunea nu poate 
face abstracţie de tot ceea ce în ființa gânditoare se manifestă drept 
realitate metafizică concretă. Situaţie ce implică prin urmare, ca 
premisă esenţială, existenţa faptului creștin. Acest „dat“ nu este însă 
un act determinant, ci doar un principiu fecundant, în sensul că 
încolţeşte în zonele „peri-creştine“, adică în jurul coagulărilor 
mentale, favorizând ivirea unor gânduri altfel imposibil de conceput. 

Orice dat creștin este un element al supranaturalului. De aceea, 
de o importanță majoră este menţinerea cât mai riguros cu putinţă a 
distincției dintre natural şi supranatural. Trebuie înţeles, dar această 
înţelegere este de domeniul misterului, faptul că viaţa supranaturală 
nu se situează deasupra naturii, ci în adâncul acesteia, în miezul său 
mai mult decât natural. Supranaturalul nu e transcendent pentru că 
trece dincolo de natură (el ar fi atunci meta-natural), ci în măsura în 
care înseamnă înălțare a naturii dincolo de sine, depășire şi integrare 
a naturii în sine. Naturalul și supranaturalul sunt distincte doar în 
misterul unităţii de netăgăduit a fiinţei. 

Ele sunt totodată revelabile în funcție de accepţia pe care o dăm 
cuvântului „mister“. Dacă ne referim la misterele experienţei contingente 
ca atare (în cunoaștere, în iubire), revelaţia este naturală, o dezvăluire 
simplă a unui dat tăinuit: un mister problematizat și prin urmare supus 
„rezolvării“. Dacă avem însă în vedere misterele ontologice, precum 
Întruparea sau Mântuirea, este vorba de o revelaţie supranaturală, 
transcendentă oricărui act de gândire. Este situația în care misterul se 
luminează rămânând mister, fără a se degrada în problemă. 

Precum în cazul datului creştin, putem vorbi de iradierea 
fecundantă a revelaţiei, care exprimă actul ce face cu putință 
recunoașterea misterului ontologic ca sălaş central al metafizicii. 
Recunoaștere de care se bucură doar ființa angajată — lărgită ori 
sporită — , ființa liberă ce participă la o realitate metaproblematică. 
Tocmai această participare recunoscătoare întemeiază ființa ca 
prezență „încarnată“ a supranaturalului în natură. Căci în adâncul 
naturii create, revelaţia „developează“ afirmarea nebănuită a unui 
alt orizont, vestind supra-veghetor întâlnirea cu o lumină orbitoare. 


7. Situaţii metafizice 


„În fond, metoda este mereu aceeaşi: aprofundarea unei anumite 
situaţii metafizice fundamentale despre care nu e de ajuns să spunem 
că este a mea, căci ea constă esențialmente în a fi eu“. Ce este o 
situaţie metafizică fundamentală ? În primul rând, ea nu e un obiect 
pe care l-aș putea gândi, un obiect pe care să-l am şi asupra căruia 
să-mi exercit posesiunea, ori un raport prin intermediul căruia 
impregnez obiectul posedat cu pecetea prin care subiectul se declară 
proprietar. Nu este însă nici un spectacol la care asist, pe care îl 
regizez din umbră, și nici măcar unul la care particip, căci rolul pe 
care îl interpretez instaurează între mine şi lume jocul interpretării 
în care lumea se dă ca obiect abstract, abstras încercării concrete a 
existenţei. Situaţia metafizică este cu adevărat fundamentală atunci 
când fiinţa întreagă participă în mod nemijlocit la o experienţă ce o 
angajează ca subiect activ; situare ce nu îi mai este transcendentă, 
nu îi mai aparţine și totodată îi e străină, ci reprezintă o angajare a 
eului în sânul realului. Ca atare, nu pot vorbi de o situaţie care să fie 
a mea, Ci, în esenţă, eu sunt situaţia ce există, ca situație, doar în 
măsura în care ea se naște ca încercare a unui fapt metafizic radical: 
existenţa mea în lume. 

Una din situaţiile metafi 
este raţiunea pentru care nu pot 
Gândirea despre moarte e O gândire exilat 


zice fundamentale este moartea; „aceasta 
să-mi gândesc propria moarte“. 
ă; nu pot gândi moartea 

altuia ca pe un obiect în care de fapt refuz să cred. Gândirea se lovește 
de un prag neașteptat, de un corp nevăzut pe care nu-l poate încorpora. 
Cu atât mai mult, încercarea de a-mi gândi propria moarte înseamnă 
a asista la moartea propriei mele gândiri. Aceasta derivă din faptul că 
orice gândire este un act de încarnare a unui obiect care, devenind 
corp, opune rezistență, există ca posibilitate cogitabilă. Pe când 
moartea gândită nu poate exista nici măcar ca anticipație, actualizarea 
certă a acestei posibilități reale fiind, dimpotrivă, descărnare a oricărui 
tip de existență. Moartea nu are corp, iar moartea gândită este în 
realitate gândire fără obiect, gândirea moartă. 

În același fel sunt aprofundate situaţiile metafizice care se referă 
la finitudinea lumii și la geneza universului, ambele echivalente cu 
problema naşterii și morţii eului. Toate, probleme insolubile 

(sophismata), atât lumea, cât și eul neputând fi gândite ca obiecte 
(căci eul participă la lume, se află angajat concret în experiența 
lumii). Ca atare, ele sunt transcendente oricărei reprezentări 
cogitante. În momentul în care îmi gândesc trecutul, ceea ce am 
fost, nu o pot face din perspectiva a ceea ce nu mai sunt, la fel cum 
nu-mi pot gândi viitorul (şi moartea) prin ceea ce nu sunt încă. Dacă 
totuși o fac, nu trecutul meu îl gândesc, ci un obiect pe care îl creez 
în prezent, închipuindu-mi că l-am scos la suprafață din apele tulburi 
ale celor ce nu mai sunt („Trecutul meu, în măsura în care îl 
examinez, încetează să fie trecutul meu”). Memoria nu e gândire, ci 
imaginare a unui fapt inexistent, a unei gândiri ce a murit, aducerea 
în minte a unei imagini. Or, nu pot gândi, în sensul deplin al 
cuvântului, decât ceea ce există în realitatea concretă a prezentului: 
„Ceea ce este independent de actul prezent şi de interpretarea 
recreatoare este o anumită schemă de evenimente care nu este decât 
abstracţie“. La rândul ei, „gândirea nu poate ieși din existenţă”, căci 
„eu sunt angajat in concreto într-o ordine care, prin definiţie, nu va 
putea deveni vreodată obiect sau sistem pentru mine“, În acest sens, 
gândirea poate fi cu adevărat vie doar în prezentul unei lumi ce îmi 
e contemporană și în care mă pot împlini ca prezenţă ( — legătura cu 
prezentul absolut: pe de-o parte, „un ireprezentabil concret care este 

mai mult decât o idee, care depășește orice idee posibilă, care este o 
prezență. Obiectul ca atare nu este prezent“; pe de altă parte, „trecere 
posibilă la o teorie a prezenţei euharistice““). 
Un aspect ce decurge din cele spuse până acum: „spaţiul și timpul 
ca moduri conjugate ale absenței“. Ca și spaţiul, timpul nu ar fi decât o 
formă a ispitei: sunt ispitit să mă gândesc pe mine și să mă cunosc 
atunci Şi acolo, ca și cum aș coincide (aș fi coprezent) fiinţial cu o 
întreagă durată sau cu o imensă întindere, ce sfârșesc prin a-mi dilata 
fiinţa, ca obiect al cunoașterii, până la cele mai îndepărtate limite 
(gândirea ce se „umflă“ de ispite — orgoliul ştiinţei). Singura dimensiune 
metafizică („divină“) însă este aceea a prezentului, doar aici și acum 
mă pot gândi ca fiind cel ce participă la lucrarea harului, la propria-mi 
zidire cunoscătoare. „Ameţitoarea proximitate a lui Dumnezeu“ 
luminează clipa și locul, căci nu urmăresc să cuprind întregul lumii, ci 
să împlinesc lumea în ființa mea întreagă (teocentrism). Împlinire în 
viaţa la care particip („viața mea nu poate fi surprinsă în afara 
momentului trăit“), dincolo de durata ce mă destramă, în clipa ce mă 
încheagă, în „momentul de reîntinerire absolută“ al miracolului creștin. 
Acum, eu nu mai gândesc un obiect al gândirii, ci sunt eu însumi existență 
a prezentului ce se împlinește în mine. Aici, eu nu mai Cunosc ceva ce 
mă transcende, îndepărtându-mă de propria-mi esenţă, ci însăși prezența 
ce există ca întoarcere la ființă, ca re-legare cu ea. „Însă aici (s.n.) ne 
aflăm în negândit: a susţine principiul fidelității față de clipă înseamnă 
a transcende clipa“. Este, între toate, situaţia metafizică fundamentală 
prin excelență, luminătoare a paradoxului creștin, căci prin afirmarea 
plenară a clipei prezente, singura existentă, ființa nu trăieşte decât în 
moartea clipei (în clipa unei morţi iniţiatice, transfigurante), dincolo de 
prezentul de-o clipă, în existența renăscută a unei veșnice prezenţe. 
„Distanţa dintre adevăr și fiinţă se umple oarecum de la sine 
din momentul în care prezenţa lui Dumnezeu a fost efectiv resimţită”. 
Legată intim de problema clipei, aceea a adevărului: când sunt cu 
adevărat şi ce înseamnă acest adevăr pentru mine ? La fel ca şi 
propria mea existenţă ce nu poate fi dincolo de ceea ce îi este dat să 
trăiască în prezentul clipei, adevărul nu poate fi încercat dincolo de 

experienţa concretă a ființării. Nu poate fi adevărat decât ceea ce 
mă atinge, stârnindu-mi un răspuns pe măsura acestei provocări. 
Transcendenţa adevărului ideatic mă exilează într-un deșert în care 
gândirea-mi solitară impune un adevăr al ei: văzutul celor ce, o 
dată cunoscute, nu mă mai întreabă pentru a putea să fie și cărora nu 
le mai răspund, încercând la rându-mi să fiu. Distanţa aceasta logică 
ce desparte adevărul de ființă dispare doar în experienţa unei 
încredinţări, a datului absolut al unei prezenţe ce mă locuiește, cu 
care intru într-un dialog neîntrerupt, sporitor. Nu sunt încredințat 
de adevărul văzut al gândirii, căci ceea ce gândirea nu vede e tocmai 
„evidenţa lucrurilor nevăzute“, credința ochiului în ascunsul 
adeveritor ce-i luminează privirea. 

Dacă gândirea nu este relația cu sine, ci „autotranscendență“, 
aceasta pentru că, în momentul în care gândesc un lucru, nu îl pot 
gândi în existenţa lui, ci ca esenţă a unui lucru fără existență. Pentru 
gândire nu există decât ideea lucrului în cauză, devenit obiect, nu 
însă și o idee a existenței. Dimpotrivă, a mă gândi la un lucru 
presupune o intenționalitate a gândirii prin care ființa ce se gândește 
(un cineva) coexistă cu un celălalt la care se referă fără a-l cuprinde 
într-o idee. Nu pot gândi un lucru decât izolându-l de existenţa la 
care participă. Cu atât mai mult, în acest sens, a-l gândi pe Dumnezeu 
(„Pot să-l definesc pe Dumnezeu ca prezenţă absolută ?“) înseamnă 
a declara drept caduc orice argument al existenței lui Dumnezeu. 
Singurul mod în care ne putem gândi la Dumnezeu, căutând să fim 
cu el, este a ne ruga: „Dumnezeu nu poate decât să-mi fie dat ca 
Prezenţă absolută în adorare; orice idee pe care mi-o formez despre 
el nu este decât o expresie abstractă, o intelectualizare a acestei 
prezențe“. Aici gândirea devine act de recunoaștere a ceea ce o 
depășește, a unei existenţe transcendente pe care nu o poate resorbi 
în sine fără a-și trăda adevărata natură. 

Revenind: „Eu nu gândesc decât în măsura în care sunt“, căci 
pândesc tocmai pentru a fi. Ce se întâmplă însă cu gândirea în 
momentul în care sunt ? Cum pot gândi prezentul lui a fi ? O dată ce 
sunt, nu mă mai pot gândi la fiinţă, ci încerc să gândesc fiinţa ce 

există. Nu o gândesc însă ca pe o esenţă a existenţei și deci ca pe o 
limită a acesteia ? Dacă „orice gândire transcende imediatul“, căci 
ceea ce este dat în mod nemijlocit nu poate fi gândit, o face pentru 
că dorește ființa pe care să o instituie în însuși actul de a gândi. 
Gândirea nu dorește însă ființa ca pe un obiect pe care să-l poată 
avea în stăpânire, ci ca pe o împlinire întru ceea ce poate fi ca atare. 
Gândirea nu se poate gândi la ființă decât în măsura în care nu o are 
sau, altfel spus, în măsura în care fiinţa îi rămâne transcendentă 
(opoziţia dintre dorinţă — „a avea neavând“ — și iubire — „care ne 
stabilește în a fi“). 

O altă situație metafizică fundamentală: „Milostenia ca prezenţă, 
ca disponibilitate absolută. Legătura cu sărăcia nu mi s-a părut 
niciodată atât de clară“. Milostenie, și nu milă, căci mila, dacă nu 
înseamnă disponibilitate absolută, nu e decât un exerciţiu sentimental 
aproape ofensator al unei superiorități abia camuflate (nu poate să-mi 
fie milă decât de cel pe care, din anumite motive, îl consider inferior 
mie). Milostenia însă are un sens religios, căci ea „e legată de 
certitudine“, fiind dăruire și jertfă, prezenţă a celui ce nu are nimic 
pentru el, ci este doar oferire de sine, deschidere și participare (e de la 
sine înţeles că, în acest caz, noţiunile de inferior și superior își pierd 
orice legitimare). Cel milostiv este în același timp și cel sărac, nu însă 
cel sărăcit; sărac în ordinea lucrurilor, deoarece nu le mai vede ca pe 
nişte obiecte pe care le-ar putea poseda. Precum cel milostiv dă ceva 
din el, fără să trăiască sentimentul că îi e milă de cel căruia îi dă 
(„dându-și viața“, el de fapt dă viaţă), cel sărac, neavând nimic în 
sensul propriu al cuvântului, nu poate da decât ceea ce este. Spre 
deosebire de cel sărăcit, care pierde obiectele averii agonisite (și pierde 
oricum, căci, prin simplul fapt de a poseda, este el însuși posedat), cel 
sărac nu pierde nimic ci, dimpotrivă, sporește caratele libertăţii sale, 
neispitit de mirajul vreunei posesii („fundamentul ontologic al 
ascetismului creștin“). Ceea ce explică în bună măsură angajarea 
hotărâtă a franciscanilor în promovarea idealului sărăciei. Probabil 
că singurele cazuri-limită (situaţii metafizice) în care se beneficiază 


de un acces absolut la milostenie și sărăcie (în accepţia lor metafizică) 


„tii aaa ia 


134 
Dorin Ștefănescu 


sunt copilăria și sfințenia — categorii umane ce nu cunosc 
indisponibilitatea, deci nici pesimismul. Şi aceasta deoarece „o ființă 
consacrată a renunțat la sine“, „sufletul cel mai esențialmente 
consacrat“ fiind „ipso facto, cel mai disponibil“, cel mai plin de 
speranță, aspirând „să intre într-o intimitate din ce în ce mai mare, 
mai completă, cu Dumnezeul său“. 

Milostenia și speranţa — într-un cuvânt: disponibilitatea — 
generează problema celuilalt, a unui alt eu însumi diferit totuși de 
propria-mi existență. Se ivește aici un paradox în aparență de 
netrecut: nu-l pot gândi pe altul fără a-l gândi ca existent, după cum 
gândirea mea nu și-l poate da ca existent fără să-l gândească în 
obiectualitatea sa, ca pe un altul. Teza carteziană a raportului dintre 
gândire și ființare s-ar putea astfel deschide spre problematica 
celuilalt: gândesc, deci celălalt există. Există însă doar pentru mine, 
în gândirea mea, întrucât îl gândesc ca fiind diferit de mine, în același 
mod în care procedează gândirea în faţa oricărui obiect cogitabil. 
Căci obiectul reprezintă o alteritate în raport cu gândirea ce-l 
gândește; nu pot gândi în termeni de identitate decât un ceva de 
care nu sunt conștient că-l gândesc. Ipoteză absurdă, fiindcă ceea 
ce este gândit îmi este dat ca fenomen obiectiv faţă de care subiectul 
pare să rămână la distanţă, indiferent (a se vedea, în acest sens, 
diferenţa dintre subiectul epistemologic, acel oricine al generalităţii, 
şi subiectul reflecţiei metafizice care se opune esențial 
impersonalului on). Dar acel altul pe care îl gândesc nu este de fapt 
o proiecţie obiectivantă a propriei mele gândiri, imaginea eului meu 
(„realitatea celorlalți eu“) pe care o substitui realităţii celorlalți ? Pe 
de altă parte, gândindu-mă pe mine, nu mă gândesc oare ca pe un 
altul, ca pe cel diferit de esența propriei mele ființări, neputând gândi 
altfel decât printr-un soi de fatală deviere a obiectivului ? Nu pot 
gândi decât străinul din mine însumi; gândesc, deci exist precum un 
altul; sunt, neputând fi însă cu adevărat în gândirea faptului de a îi. 

În acest sens, pot afirma: Dumnezeu este pentru mine un celălalt 
cu, un altul pe care îl gândesc după chipul și asemănarea mea ? Cine 
sunt eu cel care afirm, și care este statutul meu ontologic în raport cu 

ființa ce mă instituie ? „Niciodată și în nici un caz afirmația nu se va 
putea înfățișa ca generatoare a realității a ceea ce ea afirmă“, căci 
ceea ce este mă afirmă, iar eu „afirm asta pentru că este“. Afirmația 
este un act constatativ prin care afirm că ceva este: afirm, adică enunţ 
o ființare pe care o percep ca atare. Afirmația este logicizabilă (chiar 
şi întrebarea de mai sus), căci, spunând că un lucru este (sau nu este), 
afirm că ființa mea ia act de un dat cogitabil, și ca atare adevărat (sau 
nu) în ordinea existentului. A afirma nu înseamnă însă doar afirmaţie, 
ci şi afirmare, și credem că, în acest sens, trebuie înțeleasă l'affirmation: 
„orice ontologie se concentrează în jurul actului de a afirma“. Prin 
afirmare, nu numai că institui un existent, învestindu-l cu atributele 
ființării, dar îl înțeleg și ca afirmare de sine, dincolo de un subiect 
cogitant afirmator: „A gândi pe altcineva înseamnă a mă afirma, 
într-un anumit fel, în fața acestuia“ (Și aici, legătura cu cele spuse 
anterior). Afirmația prezintă; afirmarea prezentifică. Spre deosebire 
de problema afirmației, nu pot analiza o afirmare — nici măcar 
afirmarea unei afirmaţii — căci, fiind insondabilă și incomunicabilă, 
ea ţine de metaproblematic, de ontologia misterului. 

De exemplu, afirmarea concretă a suferinţei: „suferinţa nu este, 
într-adevăr, susceptibilă să capete o semnificaţie metafizică sau 
spirituală decât în măsura în care implică un mister insondabil“. 
Absurditatea de a crede că punându-mi problema suferinței, 
încercând să o gândesc ca fiindu-mi exterioară, încetez să mai sufăr. 
Suferinţa nu poate fi gândită, căci nu o pot despărți de propria-mi 
ființă suferindă. „Ea face corp comun cu mine, ea este eu“, eu sunt 
corpul acestei suferințe — mai ales a sufletului — pe care gândirea 
nu o poate exorciza; cel mult, se poate gândi la ea, atlându-i 
cauzele, contextul, remediul. Pe de altă parte, nu pot gândi nici 
suferinţa altuia (a lumii) fără să sufăr alături de acest altul, în 
locul lui. Angajare ce trece însă dincolo de orice problematizare, 
în actul trăirii pure, de care conceptele gândirii sunt străine. 
Gândirea ce suferă e gândirea coruptă, dar și suferința trădată, 
idee a suferinţei, abstractizare ajunsă la limita dureroasă a 
problematicului, dincolo de care experiența prezenței nu mai poate 

fi gândită, nemaidând naştere la probleme. Ne aflăm de-acum în 
ordineă pură a misterului ontologic; „sediul suferinţei pare să fie 
zona in care a avea trece în a fi“, implicând o semnificaţie 
metafizică insondabilă, ca fiind prezenţă a ceva de care nu dispun, 
ceva ce nu mai am. Sunt însă în prezenţa acestui mister care mă 
afirmă și în afara căruia nu sunt decât neant. 


8. Neliniştea şi sensul fiinţei 


Cum s-a ajuns în situaţia ca omul să devină o problemă pentru 
om ? Ce l-a determinat să se exileze într-un nihilism contagios, 
lăsându-se invadat de non-sensul ce îl dezrădăcinează din propria 
sa condiţie, întunecându-i adevărata menire ? Acest „om al 
barăcii“ nu mai e viu şi concret; individul e înlocuit prin fișa sa, 
viaţa s-a abstractizat şi s-a înseriat într-o societate în care „grija 
pentru om“ înseamnă de fapt salvgardarea umanităţii globale, 
supraviețuirea generalului într-o lume golită de orice realitate. 
Întrebări precum: Cine sunt eu ? Ce sens are viața mea ? rămân 
fără răspuns pentru un „animal raţional“ ce își reneagă misterul 
constitutiv, faţa umană. El fie că nu-și pune deloc aceste întrebări 
(bunul mers al mecanismului, a cărui piesă este, nu suportă 
„parazitarea“ cu astfel de gânduri), fie că, dacă totuşi și le pune, 
ele răsună în gol. Totuşi, în acest din urmă caz, conştiinţa 
interogării clintește ceva în străfundul ființei; nu serveşte drept 
răspuns, dar neliniştește prin faptul că mută datele problemei, 
reașază privirea, deschide un orizont. 

„Procesul care a dus la omul barăcii și la anxioasa interogaţie 
în jurul căreia gravitează toate aceste reflecții este o veritabilă 
cangrenă, al cărei principiu este de ordin metafizic“: omul a pierdut 
referinţa sa divină; pentru el, ca ființă creată, nu mai există relaţia 
cu un Dumnezeu creator. „Moartea lui Dumnezeu“ a echivalat cu 
moartea omului, căci căutarea lui Dumnezeu era singurul răspuns 
pe care și-l putea da. Nemaicăutându-se decât pe sine, ucigându-l 
pe Dumnezeu în suflet, omul a devenit pentru el însuşi o întrebare 

fără răspuns, adică o problemă. C 

Sine înseamnă că nu află în 


propria-i existență un sens coagulant, o 
unitate structurantă, „Viaţa sa a devenit pentru el un non-sens“, o 
problemă practic de negândit din moment ce toate datele ei vorbesc 
despre o experiență a neantului. Pe de o parte, asistăm la o pulverizare 
a existenței umane, iar, pe de altă parte, la o substituire a eului de 
către o societate anihilantă, de un mecanism supraindividual. În 
ambele cazuri, e vorba de o devalorizare a conștiinței, „de un 
relativism ruinător“, căci unitatea dintre viaţă și încrederea în viață 
a fost trădată, ceea ce duce la fragmentarea şi la devitalizarea 
valorilor, pe scheletul cărora nu mai crește decât vegetaţia anaerobă 
a ideii. „Cu alte cuvinte, valoarea nu mai aderă la realitate“, realitate 
care, ajunsă la limita unui proces de descompunere, nu mai dă seamă 
de „plenitudinea originară a experienţei trăite“, ci devine simplu 
material experimental, hrană justificatoare a nihilismului. 

Ceea ce nu înseamnă că eul creează valorile, ci, o dată rupt de 
unitatea unei experienţe fiinţiale, se vede lipsit de libertatea de a primi 
valori, de a înțelege semnificaţia libertăţii înseși. „A firmând prioritatea 
neantului, mă scufund în disperarea mea“, dar „dacă reușesc să adopt 
atitudinea interioară corespunzătoare afirmării primatului fiinţei, îi 
voi oferi asttel şansa harului, adică mă pun în situaţia de a-l primi“. 
Miza se joacă între neant şi ființă; valorile desprinse de ființă jalonează 
drumul ce duce spre nihilism, pe când valoarea ființei redă omului 
unitatea liberei sale afirmări. „Dacă Eul intervine, o face ca un factor 
de descompunere a ființei considerate în plenitudinea ei“, ca un 
principiu de de-creaţie (Simone Weil). De unul singur, eul nu poate 
alege impunerea unei valori autentice („valorile“ sale, rupte de fiinţă, 
sunt de fapt valorile descompuse ale eului social, mutilate în 
semnificaţia lor de un întreg sistem dizolvant); valorile eului nu sunt 
adevărate decât în măsura în care conduc de la fiinţa redusă (un moins- 
être) la plenitudinea fiinţei. Acest plus de ființă (un plus-être) este 
tocmai orizontul spre care se deschide valoarea autentică, act ce nu 
poate fi decât unul al libertății. Eul participă astfel la „restaurarea 
unităţii la a cărei fărâmiţare a contribuit prin alegerea sa“ și la refacerea 
„modului de relaţie“ cu Celălalt, 

f Dacă omul problematic se pune el însuși sub semnul întrebării, 
înseamnă că el refuză să se vadă ca un absolut, fără însă ca prin acest 
refuz să se integreze sau să se supună unui sistem nou, unui Dumnezeu- 
centru faţă de care el ar reprezenta periferia. „Tocmai aici se situează 
punctul crucial al întregului nostru demers, precizează G. Marcel: în 
măsura în care mă consider pe mine însumi ca întrebare, trebuie să 
refuz această soluție ce nu poate fi decât iluzorie, fără să recad, pentru 
aceasta, în eroarea unui idealism subiectiv“. Soluţia se află pe calea 
îngustă ce separă aceste erori, între absolutul imanent al autonomiei 
umane și dependenţa oarbă de un centru transcendent absolut; ambele, 
păcate mortale, căci unul duce spre „solipsism sau spre delir“ iar 
celălalt spre „un fatalism ce ruinează libertatea“. Singurul drum care 
le evită este relaţia vie a sufletului cu Dumnezeu, prin invocare sau 
rugăciune. Este însă un drum lăuntric ce străbate un gol pe care îl 
umple de viață. Cine păşește pe acest drum ? „Elementul spiritual 
fără de care existența noastră se neagă pe sine“, însăși viaţa spiritului 
ce crede în propria-i chemare. Trebuie să concepem, spune G. Marcel, 
„ceva aidoma unui loc în care să devină posibilă întâlnirea libertăţii și 
a harului“, loc în care afirmarea prezenţei lui Dumnezeu să însemne 
o „revărsare de fiinţă“. Întâlnirea, ca valoare spirituală imposibil de 
obiectivat, este tocmai experienţa prin care libertatea umană se 
raportează la har, omul devenind mai mult decât martorul unei realități 
transcendente, căci el este chiar „situaţia“ în care această experienţă 
e încercată. „Gândirea interogativă“ se opune, ca atare, oricărei 
afirmaţii sau aserţiuni; ea este însăși încercarea (maieutică) prin care 
actul libertăţii, conjugat cu lucrarea harului, accede la cea mai înaltă 
conștiință de sine, cu alte cuvinte se întreabă asupra propriei sale 
esențe și, implicit, asupra sensului ființei. Dacă libertatea este o 
afirmare, aceasta doar în măsura în care ea se eliberează de sine însăși, 
de perversitatea unei pozitivităţi autosuficiente; „iar această eliberare 
nu este altceva decât actul de umilinţă prin care ea se sacritică în fața 
harului“. Sacrificiul acesta nu poate fi decât al unei libertăţi ce ştie că 
e eliberare, al unei libertăţi ce nu se mai întreabă, ci invocă orizontul 
unui sens care îi face cu putinţă deschiderea, 

Această încredere de neclintit a omului nu mai e o problemă pe 
care ar putea-o interoga, punându-se el însuși sub semnul întrebării. 
Omul problematic devine omul credincios, căci problema ce se ridica 
în faţa lui, aceea de a şti în ce condiţii a devenit el însuși o problemă, 
se dizolvă în misterul lucrător al conștiinței religioase. E oare de 
ajuns pentru a-i instaura în suflet netulburarea fără rezerve, liniștea 
purei iubiri quietiste ? „Din punctul de vedere al spiritualităţii sau, 
dacă vrem, al relației dintre sufletul credincios şi Dumnezeu, ar fi 
cazul să ne întrebăm ce loc trebuie să-i rezervăm neliniștii“. Este ea 
compatibilă cu încrederea despre care vorbeam ? Ce fel de neliniște 
hrăneşte credința autentică, fără să degenereze într-un abandon pasiv 
ci, dimpotrivă, se constituie ca ferment al convertirii ce îndreaptă 

sufletul spre întâlnirea cu harul ? Or, această „drojdie“ este tocmai 
lucrarea divină a harului în profunzimile făpturii. 
„Orice formă de spiritualitate creștină (...) nu se lasă în nici un fel 
separată de o anumită neliniște“, ceea ce exprimă „situaţia sufletului 
credincios în prezența Dumnezeului transcendent cu care aspiră să se 
unească“. Problema, de fapt, nu se pune doar pentru credincios, căci de 
la venirea lui Hristos trăim într-o lume fisurată; în oricine se deschide 
aceeași prăpastie între câmpul existenței umane și sensul împlinirii în 
ființă; doar că, pentru credincios, saltul peste acest interval este obligatoriu. 
Întrebarea esenţială este „aceea de a ști dacă trebuie sau nu să-i atribuim 
neliniștii o valoare pozitivă“. Dacă privim ființa umană ca simplă „unitate 
de funcţionare“, ca simplă funcţie într-o lume deconstruită, existența se 
vede supusă disperării în fața lipsei de sens, cuprinsă cum e de neliniştea 
ce crește o dată cu contestarea valorilor esenţiale. Pe de altă parte, omul 
încearcă în adâncul său nevoia nu atât de a avea ființă, cât de a lua ființă, 
de a fi pe calea ființei. Dintr-un viciu de funcționare sau un pur dat 
patologic, neliniștea trebuie să se transforme „într-o dispoziţie activă care 
participă la credință“. Ceea ce nu înseamnă că, acolo unde există o credință 
absolută (cazul sfântului), neliniștea este exorcizată întru totul, deoarece 
credința este strâns legată de smerenie, iar orice suflet smerit se nelinișteşte 
(nu se îndoiește, ceea ce e altceva) de propria“ ei Aaron le 
(„imponderabilă“ !) faţă de harul ce îl lucrează: este el într-adev ăr în stare 
să răspundă acestei chemări ? 

Ca atare, legătura dintre neliniște și sensul ființei apare tocmai 
într-o lume ce suferă de o insuficiență radicală: neputinţa de a se 
desprinde de propria sa imagine. Or, neliniștea este deja aspirație spre 
ființă, dispoziţie activă, principiu de depășire a tot ce se opune 
fecundității sale. Căci ea nu macină în gol ci, creatoare fiind, transformă 
golul în cale de urmat, singurul drum ce ne poartă spre pacea adevărată, 
care „nu este a lumii acesteia“. Neliniște vie ce devine contemplație 
iubitoare, bucurie a participării la o călătorie ce se înrădăcinează în 
chiar natura omului, pe care o înalță însă în lumina întâlnirii transcendente 
cu sensul ființei regăsite. „Dacă omul este în mod esenţial un călător 
(un homo viator), este pentru că el se află pe cale”. 


9. Ființarea întrupată 


Dacă întâlnirea cu un gând își are izvorul în ceea ce gândul nu 
e, actul prin care întâlnirea are loc este un eveniment neobiectivabil. 
Ceea ce gândul nu e nu poate fi decât o situație existenţială concretă 
în care gândul se așază ca în ceva ce nu cunoaşte, pentru că e exterior 
datelor prealabile de care dispune, ca într-un străin pe care îl vede 
pentru prima oară, dar și ca în ceva ce îi spune ceva, căci îl cheamă 
într-o cuprindere inteligibilă. Dacă ar dori să obiectiveze această 
întâlnire cu situaţia ce îi apare, și îl face să apară, nu ar obține decât 
proiecția în oglindă a propriei produceri; situaţie în care ceea ce 
este gândit este gândul însuși ce se pune în situaţia de a gândi: 
gândirea gândită. Or, spune G. Marcel, „o filosofie concretă este o 
filosofie a gândirii gânditoare“, a unei gândiri vii pentru care nu 
există obiecte de gândire, și nici, ca atare, „idei“ re-prezentative 
pentru un sistem mental abstract, ci o legătură neîntreruptă, și 
însufleţită, cu fiinţa ce gândeşte. De aceea, filosofia concretă respinge 
atât gata-făcutul preînţelesului (sau al bineînțelesului), cât şi 
depersonalizatul atotînţelegător care survolează subiectul ce caută 
să înţeleagă, în măsura în care acest subiect este o căutare creatoare. 
A te apropia de viața concretă a inteligenței înseamnă, dimpotrivă, 
a (re)stabili o comunicare simpatetică cu gândirea gânditoare, ceea 

ce nu oferă vreun drept idealismului subiectiv; ca și pentru Maurice 
Blondel, această gândire nu se constituie, nu este și nu gândește 
decât hrănindu-se din ființa cu care comunică. Este însăși condiția 
care o menţine în viață, aproape în pofida tentatiei continue de a 
transforma comunicarea în idee, adică de a se sinucide ca situaţie 
hrănitoare, mereu prezentă în concretul ființării, și de a se devitaliza, 
de a pierde ceea ce ea însăşi, prin definiţie, încearcă să creeze. 

Ca gândire gânditoare ce recreează, în fiecare act al constituirii 
de sine, legătura cu ființa-în-situaţie, filosofia „forează“ în structura 
intimă a experienței, în existenţialitatea unei experienţe personale 
(„dans son être d'expérience”). Indubitabilul pe care G. Marcel îl 
situează ca premisă a investigaţiei este tocmai originaritatea 
existenţei, prioritatea ei ontologică în raport cu orice realitate re- 
prezentată. A spune că „ceva există“ nu este o judecată atestatoare, 
o idee care ar acorda acelui ceva statutul de existent, ci o situaţie 
incontestabilă, existenţială ea însăși, chiar în măsura în care ceea- 
ce-există se poate sustrage oricărei judecăţi doveditoare. În schimb, 
afirmaţia: „cutare lucru nu există“ nu poate fi decât rezultatul unei 
reflecții al cărei act se afirmă tocmai în negarea existenţei unui dat 
pe care îl supune cogitaţiei. Ceea ce nu înseamnă că existenţa nu 
poate fi obiect al reflecții; doar că, în acest caz, judecata nu confirmă 
o realitate existentă, ci o obiectivează, descompunând-o în cele mai 
mici elemente ale ei, transformând-o astfel în ceea ce existenţa este 
în cea mai mică măsură. 

Există însă un existent privilegiat care nu poate fi, ca atare, 
judecat, și deci negat în însăși existența sa, decât cu riscul de a-l 
reduce la dimensiunile judecății, la măsura explicativă a finitudinii 
sale ? Acest existent-tip, spune G. Marcel, sunt eu însumi; deci nu 
omul în general, ci calitatea umană întrupată într-un subiect 
individual. În eu exist, eul nu poate fi desprins de actul existării, 
precum o realitate-subiect pe care o asimilez mie însumi ȘI Cae 
săvârşi un act autonom, de genul lui eu gândesc. Căci eu exist 
altfel decât eu gândesc; în cea de-a doua situație, ceea-ce gândesc 
este obiectul actului cogitant al unui subiect care gândește ca „eu. 

Dacă gândirea mea presupune existența mea, așa cum crede 
Descartes, aceasta doar în virtutea unui conector logic, a acelui ergo 
deductiv care face ca existenţa mea să fie implicată în gândirea mea, 
la fel cum lumina este conținută în flacăra unei lumânări. Chiar 
dacă, parmenidian vorbind, a gândi e totuna cu a fi, gândirea nu 
epuizează totalitatea ființei. Eu exist într-o măsură mai mare decât 
eu gândesc, şi aceasta nu doar pentru că sunt o realitate-subiect 
care gândește, deci există ca gândire, ci pentru că, la un anumit 
nivel al ființei mele, exist nedeterminat de faptul că gândesc. Eu 
exist nu trebuie însă nici înțeles ca eu trăiesc („je vis“), ci mai degrabă 
ca eu resimt („j éprouve“), în unitatea sa indivizibilă și 

infradiscursivă. Situaţie în care eul care există, resimţindu-și 

existenţa ca fiind ceva pe care nu el îl condiţionează — precum în eu 

gândesc: deci exist, cu condiţia să gândesc —, e oarecum existat, 

căci el nu poate fi întrebat: cine există ?; întrebare la care răspunde 

judecata unui subiect care gândește că există: Eu exist (deci nu tu 

sau el). Eu exist ca şi cum ceva există în mine, fiind trăit de însuşi 

faptul indivizibil al trăirii: eu trăiesc în acel ceva care trăieşte în 

trăirea mea. 

E limpede acum că eu exist înseamnă: eu trăiesc-resimt o 
experiență existenţială hotărâtoare. Mai mult decât un pur subiect 
care simte, și nu o poate face decât pentru acel eu care este pentru 
sine, când spun: eu exist, „vizez în mod obscur faptul că nu sunt 
doar pentru mine, ci mă manifest — ar fi mai bine să spun că sunt 
manifestat“. Manifestarea existării este chiar apariția mea față de 
mine însumi şi faţă de alţii. Ex-ist, deci ies din ceea ce sunt pentru a 
fi, sau mai precis: ies cu ceea ce sunt pentru a fi într-o exterioritate 
care mă exprimă ca existent. Existenţa este prezenţa mea la mine, 
ca eu ce își resimte realitatea corporală, re-cunoscându-se astfel pe 
sine în corpul existenţial al celorlalţi. Nu este vorba aici de o 
reprezentare a unei exteriorităţi, de genul unui raport de dualitate 
între mine și corpul meu, Relaţia aceasta nu trebuie văzută ca una 
ce se stabilește între un eu conștient de sine (şi deci de existenţa sa 
ca și corp) și un corp-instrument de care el ar dispune pentru a se 

manifesta drept existent. Eu nu am un corp, eu nu sunt corp, ci: eu 
sunt corpul meu, De ce este atât de important acest indice posesiv ? 
Pentru că el nu exprimă atât identitatea dintre eu și existența sa 
corporală, cât mai degrabă conștiința unei intimităţi în jurul căreia 
se constituie „orbita existenţială“, De aceea, eu nu pot comunica cu 
trupul meu, ca fiind al meu, decât dacă nu îl privesc drept obiect al 
unei gândiri care se materializează în acest argument al existării. 
„Eu exist“ nu înseamnă: eu exist în virtutea corpului meu care mă 
afirmă ca eu existent, care îmi este ca atare exterior și cu care pot 
întreține un raport ca de la subiect la obiect. „Orice comunicare 
între mine și corpul meu, instituită ca obiect al reflecţiei, se dovedește 
a fi de negândit“. Şi e de negândit întrucât eu ar trebui să gândesc 
această relaţie care mi se dă ca un nou obiect, aproape ca un nou 
corp cu care comunic, dar în virtutea unei alte relații pe care o 
stabilesc şi pe care o obiectivez, ş. a. m. d. prin regresie la infinit. 
Ceea ce e de negândit este tocmai intimitatea mea cu trupul meu, 
co-prezenţa inefabilă în care, pentru a fi în existență, eul dobândește 
corp, se întrupează în această expresie a existenţialității sale. 
„Ajungem astfel, afirmă G. Marcel, la o definire a ființării întrupate” 
(„être incarné”), termen luat mai degrabă cu valoarea sa de verb 
decât de substantiv. A fi întrupat, sau a ființa ca întrupare, înseamnă 
a te manifesta pentru tine ca şi corp, ca acest corp fără de care nu 
poţi fi. Nu te poți nici identifica cu el, și nici distinge de el, deoarece 
el este chipul existenţei tale. Corpul e socialitatea ta, mundaneitatea 
în care te deschizi şi care te pătrunde. Prin el eşti în lume; fiinţa ta 
se exprimă într-un trup care, la rându-i, te exprimă. 
În acest sens, destruparea e mai mult decât o retragere din lume, 
o părăsire a ei; corpul meu nu mai este în lume atunci când el însuși, 
ca înfățișare existenţială, nu mai poate fi privit, devine mască a unui 
eu muribund, Pe de altă parte, în cazul ascezei religioase, al lepădării 
de lume, corpul nu îmi mai aparţine, căci el nu îmi e chip care să mă 
exprime, Dacă pentru mine lumea nu există, nici corpul meu ax mai 
are pentru ce să existe; nu are cine să-l privească, şi met nar wai 
avea ce privi, În existența ascetică, eul este cel care priveşte, dincolo 

de lume, iar corpul, străluminat până la topirea de sine, este însăși 
privirea ne-închipuită, fiinţarea neîntrupată. Asceza intelectuală este 
însă de alt tip. Nici aici corpul nu îmi mai aparține, dar nu pentru că 
nu mai e locul unei experienţe existenţiale, care mă prezintă lumii, ci 
pentru că el e chiar lumea, obiectul unei alterităţi ce restabilește 
dualitatea între eu şi corpul meu. Dacă în asceza religioasă chipul 
trupesc dispare pentru a înlesni privirea dematerializată a unui eu 
pur, de data aceasta, dimpotrivă, eul renunţă la existenţă, se 
problematizează, devine subiect cunoscător al unei lumi întrupate, 
obiectivate. „El nu este decât cu condiţia de a se interpreta ca nefiind“; 
propriul său corp, obiect printre obiectele lumii, nu îl privește, căci el 
nu există. Există doar lucrul fără de chip, obiectul orb din gândirea 
anonimă. Este răspunsul pe care G. Marcel îl dă întrebării dacă lucrurile 

continuă să existe atunci când încetez de-a le percepe: „adevărul este 

că ele nu sunt lucruri decât cu această condiție“. 

Dacă interpretez corpul meu ca fiind „modul prezenţei mele în 
lume“, eu exist doar cu condiţia ca nimic din ceea ce se numește 
„lume“ să nu mă perceapă ca obiect al reflecției. Doar în măsura în 
care existenţialul dobândește o prioritate absolută faţă de un ideal 
obiectivat — himeră a oricărei epistemologii — , ființa întrupată este 
o prezență în lume. Ființa-în-lume se dă ca prezență, participând la 
ceea ce îi oferă spaţiul oferirii de sine. „În acest caz însă, precizează 
G. Marcel, nu pot afirma, regăsi sau restaura această participare, 
care este prezența mea în lume, decât rezistând ispitei de a o nega, 
de a mă concepe adică drept entitate separată”. Participarea e mai 
mult decât o relaţie sau o comunicare între eul care există corporal 
și lumea ce se oferă existenţei sale. Este vorba mai degrabă de 
comuniunea prin care eu nu pot fi prezent decât în lumea ce-mi 
așteaptă prezența; eu exist doar în acest mod de a mă recomanda ca 
act constitutiv, de a-mi exercita libertatea participării la univers. 
Situare ce așază premisele unei filosofii „concrete sau existenţiale”. 
Constituindu-se în jurul unui dat pe care nu îl poate reflecta prin 
gândirea discursivă — l-ar reduce la ceea ce el nu e decât în cea mai 
mică măsură: o problemă descitrabilă — , îl percepe în proximitatea 

Sa distinctă ca mister radical, Un astfel de dat e corpul însuși, trupul 
po. care nu-l putem obiectiva, cu care nu putem comunica, așa cum 
O tacem când stabilim o relație între obiecte ideale, Dacă trupul 
există, el este chiar existența, sau „existențialitatea“, cu alte cuvinte 
participarea neobiectivabilă, Ceea ce împiedică obiectivarea, și 
rezistă totodată ispitei de a nega prezenţa acestei co-fiinţialităţi, este 
actul prin care ne afirmăm ca libertate. „Nemijlocirea noastră radicală 
nu se revelează decât libertăţii“, pentru că nimic nu ne constrânge 
să ne întățişăm lumii, dar chipul nostru lumesc ne înrădăcinează în 
existenţă ca în propria sa rațiune de a fi. 
„Punctul de plecare al unei filosofii autentice — și înțeleg prin 
aceasta o filosofie care este experienţă transpusă în gândire — este 
recunoaşterea cât mai lucid posibilă a acestei situaţii paradoxale 
care nu numai că e a mea, dar mă face să fiu“. Situaţia paradoxală 
se referă la jocul de tip faţă-revers dintre corpul-subiect și corpul- 
obiect, dintre trupul care sunt fără a mă putea identifica cu el (căci 
pentru mine, el nici nu există ca atare, ci doar ca eu, întrucât este 
eu) şi corpul pe care relația mea comunicantă îl obiectivează într-un 
el ce îmi e exterior. Distincție a cărei „claritate“ este de fapt rodul 
unei abstracțiuni mentale, căci în realitatea experienţei concrete 
i-mediatitatea subiectului care este trup se împletește cu obiectivul 
subiectului care are un corp. Trup şi corp se amestecă astfel în chiar 
indistincţia originară a vieţii. Paradoxul acestei situaţii este 
definitoriu pentru condiţia mea de ființă-în-lume, căci mă afirmă ca 
eu ființător. Mă afirmă însă și ca libertate radicală, aceea de a mă 
percepe ca însăși situaţia mea proprie pe care îmi stă în putere să o 
afirm sau să o neg. Întrucât puterea acestei surprinderi este tocmai 
libertatea care se afirmă afirmându-mă în paradoxul acestei situări. 
Cum se poate ea afirma ca libertate a fiinţei, ca putere de a îi ? Dacă 
metafizica este o logică a libertăţii, ea ne arată devenirea pe care o 
încearcă libertatea, de la simpla potenţă a afirmării şi negării (a alegerii), 
până la maturitatea constituirii de sine ca putere reală, „conterindu-şi 
sieşi un conţinut în sânul căruia ea se descoperă şi se recunoaște 
pe sine“, De fapt, ce descoperă ea recunoscându-se pe sine : 

Că ființa căreia îi dă putere este în câmpul unei existenţe primitoare 
pe care o re-cunoaște drept propria sa libertate ziditoare, dar, totodată, 
receptivitate sau disponibilizare față de o exterioritate ce i se dă ca 
fiind la sine („chez soi“). Stă în puterea ființei mele de a fi și de a 
primi la sine, de a se zidi și de a deschide o poartă zidirii. La sine 
înseamnă loc ce luminează un sălaș, dar și lumină ce invită și 
întâmpină, iese în calea unei întâlniri. Intimitate a eului cu sine, pe 
de o parte, deschidere a lui, ca eu primitor și învestitor, pe de altă 
parte. Nu sunt la mine (chez moi), „acasă“, decât în prezența unei 
ambianţe proprii pe care o însuflețesc cu propria-mi prezenţă și care, 
în același timp, se recomandă altuia, oferindu-se introducerii și 
participării celuilalt. Act de ospitalitate generoasă care nu urmărește 
să umple un gol cu o prezență străină, ci să-l determine pe acela să 
participe, ca prezenţă intimă — o co-prezenţă de fapt — , la celebrarea 
unei plinătăţi a ființării. „Căci ospitalitatea înseamnă a da ceva din 
ceea ce este al tău, adică din tine însuţi“, a fi la tine cu conștiința că 
te deschizi spre...; pragul nu mai e o limită, ci locul unei ieșiri și al 
unei intrări, suportul însuși al întâlnirii. 

Aspect ce vizează raportul dintre conștiințe, care este un raport 
creator al participării. „Nu sunt în lume decât în măsura în care 
aceasta nu este o reprezentare, în măsura în care, aş zice, ea mă 
informează“. Actul reprezentării reflectă tocmai impasul în care intră 
libertatea; crezând că se desfășoară în voie, ea degenerează în 
idealizarea de sine, într-un antropocentrism „de gradul doi“, şi în 
care orgoliul rațiunii trădează de fapt pierderea vocației metafizice. 
Rațiunea orgolioasă — căci ei îi aparţine această libertate decăzută — 
este raţiunea ignorantă; afirmându-se pe sine, ea nu cunoaşte 
afirmarea teocentrică a suveranităţii și libertăţii divine. Or, „libertatea 
mea nu se poate afirma până la capăt decât conjugându-se cu destinul 
meu personal“, exprimând ipseitatea mea ireductibilă, dar şi rodind 
în comunicare, împlinindu-se în ceea ce G. Marcel numeşte „trecerea 
la tu”. Îndreptându-se spre acest tu, libertatea mea întreabă şi se 
întreabă, neaflând răspuns decât în prezenţa întrebătoare a libertăţii 
celuilalt, Celălalt căruia i mă adresez cu tu e somat oarecum să 

participe la întrebarea mea, sau cel puţin să se conecteze la un flux 
lăuntric Care îl dis-locă pentru a-l aduce la mine, în preajma vie a 
libertăţii mele. Este chiar proximitatea misterioasă a invocării, 
inefabilul pur al împăcării. Identitatea și alteritatea sunt aici depășite 
într-un fel „de indistincție fecundă în care ființele comunică și sunt 
în și prin actul însuși al comunicării“. Act în care nu ne pierdem ca 
într-un element neutru sau într-o relaţie impersonală (și care ar 
antrena de îndată obiectivarea, renașterea triumfătoare a ileităţii), 
ci, dimpotrivă, ne regăsim cu adevărat, învestim în acest „mediu 
vital al sufletului“ a cărui putere reînnoită este chiar libertatea 
încercării de sine, voinţa de participare la ceea ce îi este dat și îl 
transcende totodată. 

„În cauză se află actul prin care, în loc să fac abstracţie de 
celălalt, mă deschid lui și mi-l fac oarecum permeabil tocmai în 
măsura în care devin eu însumi permeabil pentru el“. Reciprocitatea 
participării face posibilă o relaţie diadică între mine și tine, în sensul 
unei pătrunderi în miezul unei ființări-împreună, în misterul unei 
co-prezenţe concrete, cu neputinţă de obiectivat sau de problematizat, 
decât cu riscul distrugerii acestei unificări lăuntrice și al restabilirii 
distanţei dintre mine și mine însumi. Obiectivarea mineităţii apare 
de fiecare dată când reflectia operează o distincţie în corpul concret 
al prezenței. Impermeabilitatea este chiar problema ileităţii. Acolo 
însă unde nici o obiectivare sau problematizare nu mai e posibilă, 
întâlnim un Tu absolut, prezent doar invocaţiei, adică rugăciunii. 
Absolutul divin nu se lasă interpelat decât în vorbirea directă adresată 
lui Tu. Nu-l putem gândi ca pe un El — nu-l putem gândi pur și 
simplu — fără să-l reducem la umana și derizoria noastră măsură. 
„Când vorbim de Dumnezeu, de fapt nu de Dumnezeu vorbim“, 
căci avem aici o vorbire indirectă, despre un El absent hic et nunc. 
Este ceea ce face în realitate teologia raţională atunci când încearcă 
să definească atributele divine sau să impună argumentele ontologice 
ale existenței lui Dumnezeu. Atribute și argumente ce sunt doar 
determinaţii ale cunoaşterii omenești. Este nevoie de un act de 
conștiință radical, de o „Conversiune decisivă“ care să eclipseze 

conștiința însăși „în faţa Celui pe care nu-l poate invoca decât ca pe 
un Principiu al său, Scopul și unica sa Mântuire“. Act al libertăţii, 
în ultimă instanță, în care ceea ce este invocat face cu putință 
invocarea. Doar astfel conștiința se re-afirmă în prezenţa ființei, căci 
ea există cu adevărat doar în deschiderea spre Cel ce o deschide, 
primind la sine ceea ce este şi o transcende în același elan al dăruirii. 


10. Apartenenţă și disponibilitate 


O reflecţie ce-și propune drept temă faptul de a aparține, sau 
actul prin care fiinţa este în posesie ori este posedată, nu duce în 
mod necesar la o analiză a faptului de conștiință, ci constă mai 
degrabă într-o defrișare sinuoasă, adesea derutantă, a unui conținut 
de conştiinţă. Conştiința nu traduce în fapt decât ceea ce ea are efectiv 
în vedere într-o situaţie dată, actul de a vedea distingându-se astfel 
de ceea ce îl face cu putință, ca manifestare în concret a unei dorințe 
ce vede înainte de a făptui. În acest sens, dorința este resortul cu 
ajutorul căruia conștiința e conștientă de propriul ei conținut, lumina 
ce deschide o cărare în cuprinsul luxuriant al pulsiunilor. Reflecția 
aceasta „metodică“ nu analizează decât pentru a scoate la vedere 
urma unor semnificaţii pe care le interpretează însă în chiar miezul 
situaţiilor existenţiale concrete. Sarcină fenomenologică, întrucât 
ceea ce se vede în lumina reflecţiei nu este gata-făcutul, realizatul, 
ci ceea ce se face și este pe cale să... 

A aparține înseamnă în primul rând a aparţine cuiva. Dacă avem 
în vedere un obiect al apartenenţei, acest obiect este fie o proprietate, 
fie o posesiune a celui ce-și exercită un drept asupra lui. Cu ce drept 
pot spune că un lucru îmi aparține, fără ca această afirmaţie să suscite 
o dispută sau o contestaţie ? Or, în acest sens, „nu aparține decât 
ceea ce poate fi disputat sau contestat“; un lucru nu e al meu, cu 
adevărat, decât în măsura în care dreptul de proprietate este un semn 
ce distinge lucrul în cauză de oricare altul care nu-mi aparţine. 
Dreptul de proprietate garantează apartenenţa; dacă el poate fi pus 
la îndoială, aceasta doar în virtutea apartenenţei înseşi pe care o 

stipulează. Ceea ce se contestă în acest caz nu este proprietatea în 
sine, apartenenţa ca atare, ci însuși dreptul pe care şi-l arogă cel ce 
pretinde a fi în posesia a ceva. Corpul meu poate fi însă contestat de 
cineva ? Cu alte cuvinte: în ce sens pot spune că trupul meu îmi 
aparține ? Dacă acceptăm că apartenenţa este relaţie, și nu există 
decât pe baza stabilirii unei relații, ce fel de relație mă leagă de ceea 
ce numesc corpul meu ? Din moment ce sunt conştient că am un 
corp, acest corp este al meu. Posesivul marchează tocmai relaţia de 
apartenenţă între posesor și obiectul posedat. Aspect ce comportă 
însă o dublă implicaţie. Pe de o parte, posesiunea instituie o 
exterioritate între cel ce posedă și ceea ce posedă. Când spunem: 
am o casă, obiectul numit casă îmi e exterior mie, între mine și 
obiectul meu instaurându-se o distanţă și o diferenţă în același timp. 
„Am o casă“ înseamnă: între mine și casă există un raport de 
neechivalență, o alteritate (pe care nici locuirea, în sens heideggerian, 
nu o poate surmonta). Pe de altă parte, posesiunea este o relaţie 
ierarhizantă, cel ce posedă subordonându-și obiectul posedat. Casa 
mea e la dispoziția mea, ceea ce vrea să spună că pot să o modific, 
să o dărâm sau să o părăsesc după bunul meu plac. Revenind acum 
la problema corpului, relația mea cu corpul meu implică 
exterioritatea și subordonarea ? Pentru a răspunde, G. Marcel 
stabileşte un fel de dualitate în miezul apartenenţei: „într-adevăr, ea 
ne permite să recunoaștem că există pe de-o parte o relaţie între 
obiect și ansamblul din care face parte, pe de alta, o relaţie mult mai 
greu de precizat între acest obiect şi un anumit cine care și-l revendică 
drept al său“. Pe de o parte, relaţia între corp și ansamblul numit 
ființă (căreia îi dă un corp); pe de alta, relația între corp şi un subiect 
căruia îi aparține (nu ca atribut determinant, ci mai degrabă ca și 
complement asupra căruia își poate exercita acţiunea). O falsă 
dualitate însă, întrucât, așa cum spuneam în capitolul precedent (Şi 
nu e cazul să mai insistăm acum), nu e vorba de o relaţie ce se 
stabileşte între un subiect conștient de sine (ca fiind altceva, diferit 
de corpul în / cu care totuși există) și un corp-obiect sau instrument 
de care ar putea dispune, ci de intimitatea cu trupul meu, de acea 

co-prezenţă ce definește ființarea întrupată. De adăugat doar că nu 
pot distruge această intimitate decât în două feluri: fie obiectivând-o 
într-un act de reflecţie care restabilește falsa dualitate, situând-o în 
afara existenţei concrete, fie suprimând-o ca atare în actul sinuciderii 
(și e relevant faptul că hotărârea de a mă sinucide nu vizează 
lepădarea de nesemnificativitatea corporală, precum în 
antisomatismul de tip gnostic, ci atinge rădăcina ființării întrupate). 
În ce situaţie însă relaţiile implicate în apartenență sunt 
personalizabile, dobândesc prin urmare statutul unor raporturi inter- 
subiective ? Într-o primă accepție, putem lua în discuţie afirmaţia 
următoare: „el îmi aparţine“. Cu referire la o persoană determinată, 
formula nu numai că dă de gândit, dar aruncă oprobriul asupra celui 
care o rostește. E] își pierde aici însuşi caracterul de persoană, 
devenind obiectul posedat, proprietatea ce-mi revine de drept ( ?), 
celălalt absolut exterior mie, pe care îl tratez ca subordonat pentru 
că e întru totul diferit de mine. Între mine și „el“ se aşterne distanța 
imensă a indisponibilităţii ce face cu neputinţă orice intimitate. 
Simpla afirmare a acestui tip de apartenență descalifică subiectul 
însuşi; revendicându-și proprietatea asupra unui obiect posedat 
(persoană depersonalizată), se vede el însuși posedat, negat ca 
persoană de chiar afirmarea acestei relații contradictorii. Dacă însă 
în „tu îmi aparții“, tu devine un el obiectivat care mă infirmă ca 
subiect personal (posesiunea subminând persoana), cu totul altfel 
se pune problema în cazul formulei „eu îţi aparţin“. De data aceasta 
este vorba de o situaţie care nu se lasă obiectivată, „sau, cel puţin, 
nu poate fi obiectivată fără să suporte o totală degradare“. Se pare 
că, spre deosebire de prima situaţie, în joc este acum un act de 
libertate: în mod liber, mă pun la dispoziţia celuilalt, îmi ofer de 
bună voie libertatea unei alte libertăţi. Dacă acestei oferte i se 
răspunde; „tu îmi aparţii, din moment ce mi te supui” (ùe. „tu eşti 
obiectul meu“), revenim la nonsensul situaţiei iniţiale. Dacă însă 
răspunsul este; „te admit ca participant la lucrarea căreia mă 
consacru“, atunci libertatea mea nu se mai înstrăinează în apartenenţa 
față de celălalt, ci se regăseşte împlinită în chemarea unei alte libertăţi 

e mă urate i altă În ce constă însă această regăsire de 
i relația de apartenenţă ? Nu ascunde ea oare o abdicare 
faţă de propria-mi libertate care se dă ? Şi se dă doar uitând de sine, 
neascultând decât de o chemare ce o îndeamnă să se părăsească ? 
Întrebări care ne apropie de problema ce se află la baza întregii 
reflecții: „ce înseamnă a-ți aparţine ? Pot într-adevăr să dispun de 
mine dacă nu îmi aparțin ?“ Nu se mai pune aici problema corpului 
care îmi aparține sau nu, ci aceea a propriei mele apartenențe față 
de mine însumi. Dacă mă tratez drept un obiect pe care mi-l pun la 
dispoziţie şi care ar aparţine deci subiectului ce sunt, aș obţine o 
relație obiectivabilă între un eu-moi şi un eu-je, relaţie care mă 
transformă tocmai în ceea ce eu nu sunt. Moi este un je care nu 
(mai) este; dimpotrivă, je este negarea însăși a obiectivităţii (a acelui 
lui care mă pune în situaţia alienantă a unui moi căruia îi aparţin: 
J appartiens au moi que je suis en tant que lui). Se observă că relaţia 
care mă leagă de mine însumi, și care spune ceva despre mine, este 
una ontologică: sunt sau nu sunt pentru mine. Există însă o asttel de 
relaţie concretă care îmi pune în contact ființa cu propria ei ființare 
de sine sau, mai degrabă, cu propria ei fiinţare la sine ? Spunând 
„eu îmi aparţin“, pot înțelege prin eu-je un moi care am văzut că 
obiectivează întreaga relaţie. Este eul de care pot scăpa, distrugând 
astfel intimitatea de care vorbeam în cazul sinuciderii. Doar că 
de-acum intimitatea este deja distrusă înainte de a-i da lovitura de 
graţie, întrucât eul de care doresc să mă debarasez este chiar chipul 
înstrăinat al lui je. În situaţia de față, sinuciderea este un act après 
coup; nu ucid în mine decât ceea ce e deja ucis, adică o intimitate 
ratată. Dar poate că acesta este chiar mobilul oricărei sinucideri la 
care ajung tocmai pentru că nu mă mai suport ca ființă înstrăinată 
de propria-i ființare, nu îmi mai aparțin. Aceeași dualitate transpare 
și în cazul falsei identificări; dacă prin „eu îmi aparțin înțeleg „eu 
sunt răspunzător de mine însumi”, instaurez înlăuntrul acestei relații 
tipul de ierarhie pe care am mai întâlnit-o. De data aceasta însă nu 
faţă de un obiect exterior mie, adică situat în contingentul Ipp 
înconjurătoare, ci faţă de o exterioritate lăuntrică. „Eu îmi aparțin 


152 Dorin Ștefănescu 


vrea să spună că mă consider un fel de frate mai mare, deci 
responsabil și autoritar, în raport cu fratele mai mic din mine însumi. 
„Cel mare“ din mine (ceea ce în mine e considerat a se bucura de o 
anumită superioritate) are în grijă pe „cel mic“ din mine (cel 
considerat neajutorat și incapabil să se descurce singur). Este poate 
calea fără ieşire pe care se înfundă orice raționalism, atunci când 
acordă rațiunii (spiritului în general) rolul de supra-veghetor al 
sufletului, de cenzor al efuziunilor „iraționale“ (este de fapt falsa 
luciditate care uită că luminile rațiunii sunt ele însele luminate). 
„Eu îmi aparțin“ nu înseamnă acum decât „eu mă aparţin“, ca și 
cum ceea ce îmi aparține nu mă aparţine, ci e aparținut ca parte 
închisă într-un cuprins mai larg, într-un câmp concentraționar. 
E inutil de adăugat că această fraternitate e una trădătoare și 
pervertită, căci, dincolo de dualitatea pe care o suscită, simulează o 
legătură solidară acolo unde, în realitate, nu e de aflat decât o 
încătuşare vicioasă (să fie oare situaţia atâtor refulări, a atâtor dorințe 
pe care le minimalizăm aproape instinctiv, cu sentimentul că în ele 
vorbeşte fratele nostru ascuns, geamănul renegat, acel legendar om 
cu mască de fier care ne aparține tocmai cu scopul de a-l împiedica 
să ne uzurpe suveranitatea ?). 

Relaţia aceasta diadică indică existența a ceea ce G. Marcel 
numește un dimorfism de bază în care funcţională nu e atât o 
identitate, cât o înrudire. De aici, problema spinoasă a autonomiei 
sau chiar a independenţei ființei. Pe de o parte, acest principiu 
nomotetic se lovește de dimorfismul amintit, pe de alta el pare că 
decurge dintr-o unitate prealabilă greu de precizat. Dacă această 
unitate obscură există cu adevărat, înseamnă că dualitatea nu poate 
fi iniţială, ca nefiind definitorie decât în momentul ulterior al 
diferenţierii, al unei disocieri ce acţionează în chiar corpul unităţii 
și care creează o tensiune deosebit de tertilă în plan fenomenologie 
între proximitate și distanţă. „Se cuvine însă să observăm de pe 
acum că specificaţiile de care este susceptibilă această diadă se află 
în raport direct cu modalitățile perfect definibile ale iubirii de sine 
și ale urii de sine“, Lăsând de o parte iubirea idolatră, acel auto-centrism 

tuinător care este expresia absolută și negativă a antropocentrismului, 


înțelegerea de sine nu interpretează sinele drept o realitate suficientă 
Sieşi, ci îl priveşte ca pe un „germene roditor“, calea de acces spre o 
realitate ce îl transcende, dar care nu poate încolţi decât în cuprinsul 
acestei dispoziţii fertile. Înțelegerea de sine este chiar generozitatea 
pe care orgoliul iubirii idolatre nu o cunoaște. A te iubi pe tine însuţi, 
în acest al doilea sens, înseamnă a-ţi aparţine ca și cum nu ţi-ai 
aparține, a îi ca şi cum n-ai fi pentru tine însuţi. Dimpotrivă, lipsa 
de înțelegere fată de sine este o stare schizoidă; de unde nerăbdarea, 
o anumită duritate şi rigiditate izvorâte din sentimentul că nu îţi 
aparții. Aici însă, nu îmi aparțin nu pentru că sinele rodește în zarea 
unei realităţi superioare, ci pentru că sinele nu se mai suportă pe 
sine (reîntâlnim problema distrugerii intimităţii și, la rigoare, pe 
aceea a sinuciderii. De remarcat că, în pofida diferențelor ce le 
marchează, iubirea idolatră și neiubirea de sine — sau ura de sine — 
ajung, paradoxal, în același impas). Decurge de aici necesitatea acelei 
răbdări față de sine care este adevărata luciditate, căci intimitatea 
cu mine însumi înseamnă atât proximitate, cât și distanţare, vedere 
„de aproape“, din lăuntrul sinelui, dar şi vedere „de departe“, cu 
ochii aproapelui meu. Luciditate ce definește de altfel „actul de 
înțelegere pioasă luat în el însuși“, a cărui lumină risipește contuzia 
dintre egoism şi iubirea de sine. Precum creștinul a cărui mântuire 
nu e posibilă decât în tensiunea fecundă a raportului cu sinele ca și 
cu aproapele său, artistul nu e creator fără o permanentă sfâșiere de 
sine, care este chiar condiţia fundamentală a disponibilităţii. 
Disponibilitatea depășește însă înțelegerea de sine pentru a se 
deschide spre problema speranţei și a admiraţiei. Ceva îmi stârneşte 
admiraţia în momentul în care între mine şi obiectul admirat se 
stabilește un flux energetic reciproc. Dacă obiectul în cauză îmi 
aparține în mod concret, nu numai că el e al meu (în sensul în care 
posesia încearcă să suprime o distanţă şi să CON Vortoasca = 
indiferență), ci, într-un anumit fel, eu sunt al lui. Admiraţia mă 
mi, din propria-mi gândire concentrată asupra 

un elan î inspre ceva ce există în exterioritatea mea proximă, ea este 
o revărsare, dar și o întâlnire cu ceva nebănuit, ceva ce mă obligă pe 
neaşteptate să urc o treaptă pe care nu o văzusem până atunci. E de 
la sine înțeles că nu e capabil de admiraţie decât cel care nu- și închide 
ființa în limitele suficienţei de sine, cel deschis către noutatea de 
fiecare clipă a vieţii. Deschiderea iluminatoare ne „umple“ de 
prezența nemaiîntâlnitului;, de aceea „ideile de admiraţie și de 
revelaţie sunt în realitate corelative“. Ceea ce mi se revelează nu 
este atât un „obiect“ spre care încerc să mă înalț și să-l aduc la 
mine, în mine, ci mai degrabă disponibilitatea însăși, uitarea de mine 
care mă așază în prezența stimulatoare a ceva de dincolo de mine. 
Dimpotrivă, refuzul de a admira și incapacitatea de a o face exprimă 
o indisponibilitate fundamentală izvorâtă din suspiciune și din 
spiritul de comparaţie. „Or admiraţia, în măsura în care se lasă 
tradusă sub forma judecății, este tocmai afirmarea unei superiorități 
care nu este relativă, ci absolută“. Ceea ce admir beneficiază în 
ochii mei de o anumită superioritate pe care o accept ca atare, fără 
ca această situare să mă subordoneze sau să-mi creeze vreun 
complex, caz în care revelaţia nu s-ar mai produce în adevăratul ei 
sens. lar superioritatea afirmată de admiraţie este absolută tocmai 
pentru că ceea ce apare este un eveniment incomparabil, o lumină 
cu totul nouă pe care o recunosc ca ireductibilă și față de care nu am 
nici cea mai mică umbră de îndoială. Expresia prendre ombrage (a 
deveni bănuitor) arată cât se poate de bine că, în situaţia în care pun 
la îndoială absolutul care se ivește, lumina cea nouă riscă să mă 
întunece în proprii mei ochi. De fapt mă întunec de unul singur, 
întrucât bănuiala care mă apasă (umbra grea a îndoielii) relativizează 
superioritatea, supunând-o spiritului de comparaţie. Caz în care 
admiraţia mea decade în simpla suspiciune ce pune totul sub semnul 
întrebării. De-acum, totul e comparabil şi substituibil, căci a compara 
înseamnă a introduce în cetatea absolutului calul troian al relativităţii. 
Dacă incapacitatea de a admira este semnul inerţiei interioare sau al 
atoniei spirituale, refuzul de a admira nu este decât umbra tristă a 
unui complex de inferioritate, 

i Problema disponibilităţii poate dobândi o nouă dimensiune 
lămuritoare, in momentul în care ne confruntăm cu prezența celuilalt, 
C elălalt care ne cheamă sau ne constrânge, pe care îl acceptăm sau 
îl contestăm. Consimţind prezenţa celuilalt în noi înșine, nu îl tratăm 
pe acesta ca pe un intrus nedorit, agresiv şi acaparator, ci ca pe o 
realitate miraculoasă a unei intimităţi liber alese. „Nimic mai liber, 
în adevăratul sens al cuvântului, decât această acceptare și acest 
consimțământ“, întrucât acceptând, nu urmez aici calea unei hotărâri, 
traseul sinuos al unei judecăţi morale, ci dau credit unei chemări. 
A credita înseamnă tocmai a investi în speranţa unui răspuns, 
consimțământul fiind de fapt actul ce parafează acest raport, con- 
simţirea misterioasă dintre cel ce cheamă și cel ce răspunde. În 
chemare se prefigurează deja libertatea răspunsului, în sensul că 
ceea ce mă cheamă la sine mă redă mie însumi. Nu însă în 
posibilitatea refuzului sau a cedării care, ambele, mă lipsesc de 
propria mea prezenţă la mine, ci într-o deschidere care îmi eliberează 
prezența, încercându-mi aptitudinea de a răspunde unei solicitări. 
Nu e vorba aici de o fatalitate a acceptării, care și-ar găsi corolarul 
într-o fatalitate a refuzului (oricând posibil de altfel, ca răspuns 
negator), ci de solicitudinea care mă afirmă ca prezență în chiar 
libertatea acestei atitudini eliberatoare. Răspunsul „este liber din 
moment ce este eliberator“, adică mă ușurează de povara unei 
existente ce gravitează cu precădere în jurul eului și care are ceva 
din esenţa irevocabilului ce ne frânge orice efort de dăruire. Ajungem 
astfel la dezvăluirea unora din cauzele indisponibilităţii, căci ceea 
ce mă oprește să răspund chemării este o anumită paralizie lăuntrică, 
o înghețare a funcţiilor vitale, starea pe loc sau rotirea sterilă în 
jurul unui punct autarhic. Iluzia acestei centralităţi obsesive, 
autotelice, nu e de fapt decât expresia unei energii ce macină în gol, 
a unei lucrări nelucrătoare. Dimpotrivă, „disponibilitatea şi 
creativitatea sunt noţiuni conexe“, fiindcă libertatea eliberatoare a 
răspunsului nu numai că mă deschide spre chemarea Betel? 
celuilalt, dar îmi și recreează propria prezenţă, in sensul că îi oteră 

În re-chemarea răspunsului mă afirm ca disponibil de a săvârși un 
act creator. Așa cum adevăratul creator nu se crispează asupra operei 
realizate, închizându-se astfel într-un „a avea“ încleștat de o 
indisponibilitate radicală, ci se află într-o continuă efervescenţă 
creatoare, în care își jertfește propria-i substanţă, — eu însumi nu mă 
pot opri în gata-făcutul realizării de mine decât cu preţul încremenirii 
într-un obiect care e însăși forma aproape palpabilă a stagnării vieţii. 
Ca şi creaţie continuă, nu sunt doar un ansamblu de calități date pe 
care pot să le cultiv în lăuntrul meu cel mai adânc, ci o operă a cărei 
realizare nu e posibilă decât prin slujirea de fiecare clipă a unui 
raport inepuizabil cu Dumnezeu și cu aproapele. Este chiar sensul 
jertfirii de sine prin care, pentru a fi, nu mai am decât bucuria acestui 
dar, libertatea acestei nepreţuite speranţe. 
b Omul indisponibil este omul neliniștit „aplecat deasupra 
d neantului““, cel care, în mod paradoxal, nu își află liniștea în ceea 
ce are. Anxietate care este o grijă mistuitoare, o deznădejde 
incurabilă, îngrijorarea ce strecoară moartea în viață. Or dezolarea 
aceasta radicală nu e de ordinul unei exteriorităţi ale cărei efecte 
nefaste le-am putea exorciza în vreun fel, căci ea ne aparţine, fiind 
noi înşine în calitatea noastră de subiect. „Ne aflăm aici în prezența 
misterului central al fiinţei noastre. Deoarece libertatea noastră 
este noi înşine, ea ne poate părea în anumite momente inaccesibilă. 
(...) Atingem aici cel mai secret, cel mai intim raport între ființă 
şi libertate“. Pe de o parte, actul de a fi în lume ne desparte de noi 
înșine, căci aparţinem lumii în aceeași măsură în care ne aparținem. 
Apartenența aceasta poate să fie indisponibilitate, în cazul în care 
răspunsul nostru la chemarea lumii este un refuz (singura lume de 
care aparținem și care ne aparţine este propria noastră lume), sau 
disponibilitate, în situaţia în care nu ne aparținem decât atâta vreme 
cât răspundem afirmativ lumii ce ne cheamă. În primul sens, 
despărțirea înseamnă ruptură, diferenţă radicală; în al doilea, ea 
este despărţire de sine, altfel spus depăşire de sine şi regăsire în 
chemarea celuilalt. Pe de altă parte, situ ația aceasta fundamentală 

nu e a noastră, precum un atribut sau o calitate de care am putea 
beneficia, căci ea însăși ne face să fim ceea ce suntem. Libertatea 
constă în accesul nostru răspunzător la ceea ce ne cheamă ca fiinţe 
libere. Or libertatea ce cheamă libertatea nu poate fi inaccesibilă 
decât pentru cei ce se tem de disponibilitatea la care se „expun“. 
Această libertate este într-un fel „sufletul sufletului nostru“, calea 
de acces la ceea ce nu putem numi și nici măcar imagina decât cu 
prețul problematizării — şi deci al năruirii — unui mister ontologic. 
Suntem, cu alte cuvinte, în prezenţa a ceea ce G. Marcel numește 
metaproblematică: „pentru mine, spune el, misterul emană o 
anumită lumină care nu este defel cea a cunoaşterii, dar care, 
vorbind metaforic, i-ar favoriza înflorirea, la fel cum lumina 
soarelui permite creșterea unui copac sau deschiderea unei flori“. 
Lumina misterului ar fi astfel chiar temeiul care îl generează; el 
nu e dat pentru a fi cunoscut, prins în conceptele severe ale rațiunii, 
ci se dă pe sine ca realitate întemeietoare ce transcende participarea 
obiectivantă a unei inteligențe pure. Doar sfințenia participă, din 
interiorul însuși al fiinţei, la această lumină creatoare pe care o 
absoarbe în propria creaţie de sine. Sfântul nu se leapădă de lume 
decât pentru a participa mai direct la acest elan creator „care se 
află în miezul oricărei vieţi“. Accesul la acest miez, la această 
energie eliberatoare înseamnă tocmai disponibilitatea absolută, cu 
neputinţă decât în absolutul libertăţii. „Cu cât particip mai mult, 
în mod efectiv, la ființă, cu atât mai puţin sunt în măsură să știu 
sau să spun la ce particip, ori, mai exact, cu atât mai puțin această 
problemă îmi oferă un sens“. Cu cât particip într-o măsură mai 
intimă la misterul a ceea ce sunt, cu atât acest mister mă transcende 
mai mult, deoarece el nu se mai impune gândirii mele ca o problemă 
de descifrat, ci mă absoarbe în lumina existenţei sale concrete. 
Sensul misterului — sau al metaproblematicului — constă chiar în 
„expunerea“ participativă la o lumină care, chemându-mă din 
adâncul a ceea ce mă face să fiu, îmi oteră în acelaşi timp calea 
răspunsului disponibil, a răspunderii căreia ființa mea îi aparține. 

11. Inepuizabilul concret 


Ce înseamnă a filosofa în mod concret ? Înseamnă, răspunde 
G. Marcel, a filosofa hic et nunc, adică a păstra nealterat acel „eu 
gândesc“, în sensul de atitudine radicală a subiectului față de o 
realitate ce cuprinde propria-i existenţă. Dar existența celui ce 
gândeşte nu este doar cuprinsă în acest vast cuprinzător real, ci 
participă, ca prezenţă, într-un prezent fără rest, la configurarea 
texturii realului. Gândirea, sau filosofarea concretă, nu e decât 
această strădanie mereu reînnoită de a cuprinde ceea ce mă cuprinde, 
de a înţelege situaţia existenţială ce îmi determină ființa. Determinare 
ce pare să fie aici o limitare, întrucât coexistența mea cu realul este 
un mod de a fi problematic; este chiar problema lui a fi. Or, a-fi-în- 
lume trebuie să se lege atât de intim cu a gândi pe „a-fi-în-lume“ 
încât „cel care filosofează hic et nunc să fie, într-un fel, pradă 
realului“. Nu poate fi pradă realului decât cel care, gândind realul și 
propria sa ființare reală, nu încetează să se mire de situaţia în care îi 
e dat să fie. A filosofa concret înseamnă tocmai a nu putea afirma 
instalarea comodă, somnolentă, într-o realitate învăluitoare, 
devoratoare. Spiritul filosofic nu se naște decât într-o experiență 
întrebătoare, răscolită de „mușcătura realului“. Șocul pe care îl 
provoacă această percepere trezitoare pune în lumină mișcarea 
dialectică în virtutea căreia a gândi nu mai înseamnă a judeca după 
modelul „specialistului“, după cum a filosofa nu înseamnă a opera 
cu un instrument care nu mă cunoaște şi, ca atare, disecă singur, în 
gol. Cuprinderea realităţii cuprinzătoare, această continuă tensiune 
înnoitoare și creatoare, mă obligă să mă depășesc ca simplu „expert“ 
într-un domeniu limitat de o experiență însușită, „învățată“ (şi pe 
care aș putea-o „preda“ altora), pentru a nu mai fi decât cel ce sunt 
și gândesc propria mea experienţă, în trăirea ei cea mai adâncă, adică 
în acel nivel la care ea nu mai poate fi comunicată ca o cunoaștere, 
ci împărtășită ca o mărturisire. 

De aceea, eu din „eu gândesc“ nu este subiectul ideal al 
cunoașterii, ci fiinţarea întrupată a unei situaţii în care fiinţa îşi apare 
ca legată de un corp. Este chiar situaţia ontologică fundamentală 

care nu e propriu-zis un fapt, ci 


ef „un dat pornind de la care un fapt 
este posibil“ 


e . Posibilitatea gândirii, ca făptuire a ființării întrupate 
în eu (cel care gândesc), nu este un cogito al cărui act nu se implică 
în realitatea pe care o judecă, ci lucrarea prin care eu mă aflu în 
situația de a fi în lume. Or, a-fi-în-situaţie înseamnă a-ți angaja fiinţa 
în propria-i ființare, a fi însuși trupul unei gândiri ce se situează în 
trupul lumii. Dacă datul acestei întrupări nu își este sieși transparent, 
aceasta pentru că ceea ce apare, și se dă ca gândibil, este un existenţial 
a cărui esenţă — ca neascundere — se refuză oricărei luminări logice. 
Ascunderea însă nu e intrinsecă lumii, ci se dă ca umbră a unui eu 
ce umbrește; „întotdeauna eul (moi) se umbreşte pe sine, opacitatea 
izvorând din faptul că eul (moi) se interpune între Eul (Je) și celălalt“. 
Dacă „eu gândesc“ în ordinea cogito-ului, între cogito şi acel ceva 
gândit (al gândirii) apare hiatul dintre un eu (moi)-subiect care ştie 
că gândește (și care, cartezian vorbind, doar astfel este) și un ceva- 
obiect pe care gândirea încearcă să-l lumineze. Hiatul acesta este 
însă o eclipsare a lui moi însuşi, căci, situându-se între Je (ca fiinţare 
întrupată în trupul lumii) și Celălalt (realitatea concretă a unui corp 
ce se ascunde), moi nu numai că umbrește o relație, dar se umbrește 
pe sine, eclipsându-și propria gândire. Gândirea eclipsată este 
gândirea umbrită de un cogito care, în loc să facă corp comun cu 
lumea, își substituie propriul corp unei lumi pe care o descărnează. 
Dar lumea nu poate fi epuizată de această lumină ce umbreşte; „există 
în centrul realităţii sau al destinului uman un concret inepuizabil“ 
pe care nu-l putem atinge într-o cunoaștere progresivă, desfăşurată 
într-o înlănţuire de paşi metodici, clădită pe solul ferm al certitudinii 
unui cogito ce vede clar și distinct, ci cu ceea ce avem mai intim şi 
mai intact în noi, mai neatins și neștirbit. Ceea ce nu e atins de 
umbra proiectată de un eu ce dis-locă atinge lumina unei locuiri 
împreună, a acelui adânc ascuns al fiinţei în şi prin care suntem. r 
Mai poate fi însă vorba aici de o gândire care să discearnă în 
„eu gândesc“ acel ceva-altceva ce survine, acel celălalt a ara 
apariție o pune în prezență ? Am spune mai degrabă că e un fel de 
drumeţire a gândirii, de o intensă lucrare de defrişare şi de curăţare; 

rÂ irea îsi croieat w ai . E 
aarian, o E ia SAR P n Gaia uuriaai al fenomenelor, 
şi să scoată la lumină ceea ce e ză edit di Au A (egaleze 
iluziilor, acoperit de roadele falsei a Ru VeBaraţia Paeron a 
; | sei cunoașteri ce-și sufocă obiectul. 
Este de fapt o acțiune de eliberare a locului în care locuirea poate fi 
cu putinţă; pe această cale gândirea se purifică de ispitele propriei 
lumini, căci lumina ei nu poate lumina o altă lumină. Doar printr-o 
asceză anevoioasă poate ea accede la ceea ce o cheamă; instrumentul 
dialectic al eliberării o eliberează de ea însăși; nu mai e gândirea ce 
luminează, ci gândirea luminată. Iar locul pe care îl locuiește împreună 
cu lumea pe care o gândește este punctul central al unei întâlniri 
metafizice: gândirea se întâlnește pe sine ca punere-în-situaţia 
fundamentală a ființării întrupate. Ceea ce „eu gândesc“ hic et nunc 
nu mai e o realitate în fața căreia mă aflu, ci o întrebare întemeietoare, 
căci e luminătoare a propriei mele ființări reale: „ce sunt eu ?“ 

Ce sunt eu în privința — sau în privirea — celor ce sunt ? Sunt eu 
însă în măsură să răspund dintr-un fel de exterioritate faţă de mine 
însumi ? Ceea ce aș răspunde n-ar fi oare obiectul subit al unei 
îndoieli stârnite de privirea mea ce se substituie privirii celor ce 
sunt ? Doar o judecată absolută, absolvită de înrobitorul raport între 
subiect şi obiect, ar putea lua act de întrebare, transformând-o însă 
în chemare. Chemare ce destituie întrebarea însăşi, căci ceea ce mă 
cheamă din adâncul meu cel mai intim nu răspunde, ci se iveşte în 
cuprinsul întrebării, absorbindu-i nedumerirea într-o afirmare a ceea 
ce este. „Această chemare, spune G. Marcel, nu e posibilă decât 
pentru că în adâncul meu este ceva altfel decât mine, ceva ce îmi 
este mai lăuntric decât mine însumi“. Or, acest intimior intimo meo 
afirmă totuși ceva: ceea ce este. Cum pot gândi ceea ce este fără să 
afirm însăși afirmarea sa? Dar orice afirmare a unei afirmări e 
condamnată la regresie infinită. Pe de altă parte, eu care afirm această 
afirmare nu o pot face decât pentru că ceea ce se afirmă mă afirmă 
ca fiind cel chemat de fiinţă. Mă afirmă ca fiind...Ceea ce înseamnă 
că mă cheamă la ființă; ceea ce este sunt eu însumi, şi mai mult de 

atât; ce sunt eu se afirmă ca ființare a ceea ce este, și nu doar atât. 

De ce mai mult de atât și nu doar atât? Pentru că, o dată cu 
această paradoxală afirmare, ne aflăm în prezenţa distincţiei centrale 
a filosofiei lui G. Marcel: „distincţia între misterios și problematic“. 
Dacă o problemă este un obstacol care ne curmă drumul și pe care 
gândirea, întâlnindu-l în față, încearcă să-l depășească, misterul nu 
poate fi depășit, căci el e depășirea însăși. Chiar dacă anumite aspecte 
ale sale le pot așeza în faţa gândirii mele pentru a le cunoaște, esența 
misterului nu o pot afla decât în mine însumi. Oricum mi-aș poziționa 
gândirea față de mister, ceva din el, şi anume ceea ce are el mai 
radical şi ireductibil, rămâne mereu în urma gândirii, nu ca obstacol 
de neînvins, ci ca temei al unei întrebări veşnic vii. „Este ca și cum, 
în acest context, distincţia dintre în mine şi în fața mea și-ar pierde 
semnificaţia“. Şi nu şi-o pierde decât pentru a dobândi, în această 
conjuncţie dintre în afară şi în lăuntru, o semnificație sporită, 
sporitoare. Dacă misterul este „o problemă care își uzurpă propriile 
condiţii imanente de posibilitate“, înseamnă că, pe de o parte, 
problema este un mister degradat, iar, pe de altă parte, misterul este 
o problemă de negândit (intră în acest joc mistere capitale, precum 
cel al răului sau al libertăţii care, obiectivate și degradate, devin 
simple probleme de rezolvat, dovedindu-se însă în acest caz 
incompatibile cu situaţia reală a celui ce încearcă să le gândească). 
Cazul libertăţii este poate cel mai elocvent în acest sens, deoarece 

„libertatea se află în centrul gândirii ce caută să conceapă libertatea“. 
Am putea spune atunci, forțând paradoxul, că gândirea liberă nu 
poate gândi libertatea ? Ceea ce ar însemna că nu poate gândi în 
același timp ceea ce se află în faţa ei și în ea însăși ? Aici demonstraţia 
lui G. Marcel atinge unul din punctele cele mai obscure. Dacă 
recunoaștem că „actul însuși de a gândi este mister“, trebuie să 
convenim că tot ceea ce gândirea își reprezintă în mod obiectiv (chiar 
și propria sa reprezentare de sine) apare ca inadecvat în raport cu o 
cunoaştere esențială a obiectului. În plus, dacă luăm în discuție 
obiecția conform căreia „ne-problematizabilul nu poate fi gândit în 
mod real“, înseamnă că trebuie să respingem postulatul după care 
ar exista între gândire şi obiect „un fel de comensurabilitate 

esențială“, Inadecvarea amintită pare să fie chiar lipsa de măsură 
comună între actul de a gândi și obiectivarea operată. Înţelegem că 
aceasta din urmă este problematizarea, adică degradarea unui mister 
neproblematizabil, care este tocmai actul de a gândi. Or, ceea ce 
este inadecvabil este şi incomensurabil; actul gândirii nu se epuizează 
în operaţia de obiectivare, ci află în sine ceva — un nu doar atât — pe 
care nu îl poate problematiza. 

„În ultimă instanță, orice tentativă de problematizare presupune 
ideea unei anumite continuităţi a experienţei pe care dorește să o 
păstreze“. Fiind vorba însă de o experiență personală, de experiența 
mea, tot ceea ce încerc să problematizez nu reprezintă decât o 
prelungire — neobiectivabilă în esenţă — a unui dat iniţial: întruparea 

fiinţială a acelui existenţial perceput ca ascundere. Ceea ce se 
prezintă astfel ca inadecvat actului de a gândi și ca incomensurabil 

în fața măsurii gândirii este ceea ce nu poate fi epuizat (nici chiar în 
gândirea însăși), inepuizabilul concret sau existențialul transcendent 
ce sporeşte semnificaţia fiinţei ori, mai exact, în și prin care ființa 

îşi dobândește adevărata semnificaţie. Este, de fapt, chiar ordinea 
misterului în care sunt angajat in concreto, pe care gândirea nu o 

poate cuprinde decât printr-o falsă depășire; căci ceea ce ea cuprinde 

(şi înţelege) nu este ceea ce o depășește în cuprindere, ci ceea ce își 
înfăţişează ea singură ca de cunoscut: o problemă. Or, fiinţa înţeleasă 

ca inepuizabil concret nu poate fi decât re-cunoscută ca afirmare 
întrebătoare a ceea ce este, ca şi chemare nu la ceea ce mi se dă (ca 

dat iniţial problematizat), ci la mai mult de atât, ca încercare creatoare 

în care afirmarea fiinţei în plenitudinea sa este cu putinţă. Ceea ce 

mă încearcă — și se afirmă ca încercare în mine — mă creează ca 

libertate; libertatea de a fi (în chiar sensul restaurator al suferinței) 
presupune un act de sacrificiu, o asceză, Cel ce se lasă încercat (adică 

cel ce acceptă semnificația încercării, încercându-se astfel pe sine 

ca libertate) „își situează ființa dincolo de propria sa viaţă”. ce 

ă transcendere a imediatului 
iaţa pe care o dăm 


înseamnă această situare dincolo, aceast 
încercării ? Ceea ce încercăm să sacrificăm este v 
în grija unei afirmări plenare, A-ţi d 


a viaţa înseamnă a te afirma ca 

disponibil, a consimți unei adeziuni vitale. Or 
exista sacrificiu fără sperant 
viața care 


„Nu există, nu poate 
ă, iar speranța atârnă de ontologic“. Căci 
are se dă doar în nădejdea recreării ei nu se oferă pe sine decât 
acestei deschideri, la fel cum mă lepăd de ceea ce am („tragedia lui a 
avea) doar pentru a fi. În orizontul acestei încercări încrezătoare, 
Viaţa nu se pierde pe sine, ci îşi schimbă sensul sau, mai degrabă, își 
află singurul sens de a fi, singurul temei de a mai putea fi. 

Cum putem însă vorbi de acest mister ontologic, metaproblematic 
prin ceea ce are el inepuizabil concret şi existenţial transcendent, 
fără să-l degradăm într-un fel de „raţionalizare sau de naturalizare a 
supranaturalului“ ? Mai întâi, prin situarea însăși a filosofiei concrete 
în raza de atracție a marilor adevăruri creștine. Cu cât vom pătrunde 
mai mult în adâncul naturii umane, cu atât misterul supranaturii se 
va revela mai intens ca situaţie fundamentală a creștinismului. Dacă 
am spus că cel încercat își situează fiinţa dincolo de propria sa viață, 
aceasta pentru că încercarea luminată de speranţă îl poartă (îl trans- 
portă) spre o „supra-înălțare a experienței“. Această resituare la un 
nivel superior reprezintă con-sacrarea și verticalizarea întregii vieți. 
A filosofului însuși, a cărui gândire mărturisitoare nu trăiește decât 
în revelaţia acestui adevăr, în supra-elevaţia conştiinţei sale. Apoi, 
în ceea ce privește misterul propriu-zis, revelaţia inepuizabilului 
transcendent — dar existenţial concret — nu e posibilă decât în misterul 
credinţei. E singurul mister în care se revelează un alt mister, căci el 
nu se suprapune unei lumi problematizabile, adăugând lumina sa la 
lumina raţiunii pe care ar potența-o, ci, prin însăși afirmarea prezenței 
sale (ca ascundere), înrădăcinează lumea în ființă. Ceea ce nu 
înseamnă doar că transcende orice problemă „lumească”, ci afirmă 
în chiar miezul lumii singura problemă supra-lumească, marea 
problemă întăinuită a Întrupării. lar întruparea Hinţării mele se ani 
în același raport cu taina Întrupării, precum misterul filosofic ben 
misterul revelat. Filosofia concretă nu tace decât să depășească 
limitele problematizabilului pentru a se situa în acel sie s-a 
„misterul fiinţei poate fi zărit şi proclamat N u face decă i 
înseamnă însă nu doar atât, ci mult mai mult, finia cnm os e: 
proclamă e o lumină care o cheamă, o vestire ce se ce re rostita, 

12. Fiinţa în situaţie: act şi persoană 


4 Dacă esenţa actului este de a-l schimba în mod real pe cel care 
îl efectuează, afirmația pare să-și păstreze valabilitatea și în cazul 
celui care suportă actul altuia. A te hotărî să acţionezi reprezintă în 
primul rând un act de voinţă, căci ceea ce vrea în mine actul nu îl 
poate realiza decât graţie unui impuls voluntar prealabil care 
operează asemeni unui resort lăuntric. În acest sens actul înseamnă 
mişcare spre şi în realitate, dar și modificare a datelor existențiale, 
întrucât el presupune o reașezare a întregii ființe care deschide, prin 
însăși decizia ce vibrează în adâncul actului, o nouă dimensiune în 
câmpul realului. În situaţia însă în care actul nu îmi aparține și nu 
mi-e dat, ca atare, decât să-i suport consecinţele, el mi se prezintă 
ca ceva exterior care mă constrânge la pătimire, la un fel de pasivitate 
tragică sau amorţire a fiinţei împinse pe o cale străină. Fie că ea 
acceptă această limitare şi subordonare, şi atunci nu putem vorbi de 
un act propriu-zis, ci de o închidere consimţită, de fapt de o 
strămutare în voinţa celuilalt, fie că ea se revoltă încercând să opună 
propria voinţă, să se propună pe sine ca prezență de neînlăturat, 
conştiinţa descoperă nemaiîntâlnitul unei situaţii care o pune în 
cumpănă. Este tocmai sensul schimbării de care vorbeam şi care se 
manifestă ca închidere constrângătoare ori ca deschidere 
eliberatoare. Dar „nu e de ajuns să avem o schimbare pentru a putea 
vorbi de act“. Actul nu e un simplu gest; cutare e ridicol prin gesturile 
sale, dar actele în care se implică poartă amprentă pozitivă a valorii. 
Şi chiar dacă nu e vorba de gesturile automate (cel de a întinde 
mâna sau de a întoarce capul, de exemplu), ci de gesturile voluntare, 
cele care presupun o atitudine decizională fermă (gestul de a comite 
o crimă sau, dimpotrivă, cel al sinuciderii), diferenţa față de actele 
propriu-zise reiese din gradul de implicare a agentului. Atât gestul, 
cât și actul sunt transformatoare, în sensul că schimbă, de la caz la 
caz, datele realului existent, Dacă însă gestul e mai mult sau mai 
puţin o întâmplare care antrenează voinţa dincolo de conștiință: 

atalităţi de neocolit (şi în acest sens se 


supunându-se aproape unei f 


Metafizică şi credință 


165 


ucide în același tel în care se oferă flori, căci semnificaţia gestului 
este aceeași în ordinea determinantă a imperativului), actul nu doar 
se întâmplă, ci deschide un nou orizont în care implicarea este chiar 
angajarea de sine într-o lucrare responsabilă. Actul este răspunsul 
pe care conștiința îl dă unei întrebări existenţiale: în ce măsură 
libertatea este o necurmată creaţie a fiinţei ? 

Spunând că actul mă angajează, G. Marcel înțelege că „ceea ce 
este propriu actului meu este de a putea fi ulterior revendicat de 
mine“. Ce înseamnă, în acest context, a revendica ? Nu numai că 
orice act care îmi aparține e cunoscut ca atare, întrucât el este rodul 
unei destășurări de energie „puse la cale“ de o voință conștientă de 
ceea ce face, dar e şi re-cunoscut de mine ca valoare căreia îi aparțin, 
în sensul că ea poartă semnătura inconfundabilă a prezenței mele. 
Actul înfăptuit nu poate fi pus la îndoială, căci semnificaţia pe care 
o înfățișează este chiar oglinda în care se reflectă propriu-mi chip. 
Promisiunea este poate actul cel mai edificator în această privință. 
A promite ceva cuiva înseamnă a te angaja, încă din clipa acestui 
act cuvântat, într-o recunoaștere ulterioară a „obiectului“ de care 
nu te poţi dezice. Cuvântul promisiunii este chiar lucrul promis, 
actul în care prealabilul instituie ulteriorul. E de la sine înţeles că a-ţi 
călca promisiunea echivalează cu o nerecunoaștere a angajării, cu o 
evadare dincolo de conştiinţa responsabilă care, refuzând să-și 
revendice implicarea, se neagă pe sine ca libertate. Rezultă că actul 
nu este doar deschidere spre..., implicare și revendicare, ci și 
afirmare a solidarităţii dintre fiinţă și prezența sa activă. Ceea ce 
înseamnă că „nu există act fără responsabilitate“, iar ceea ce numim 
„act gratuit“ este de fapt o contradicţie în termeni, căci gratuitatea 
nu e decât dezangajare și iresponsabilitate, non-sensul pe cat A 
degajă absența răspunsului. În gratuitate nu există solidaritate, c ăci 
nu există nici act responsabil, nici ființă implicată, „Mă solidar lana 
cu actul meu“ la fel cum mă recunosc în comuniune cu yini re 
„Îmi aparţine“ ca nefiind un „celălalt“ exterior mie, ci un alt-cineve 

uneşte de actul meu este atât de intim încât l-am putea identifica cu 
propriul meu puls sau cu propria mea respiraţie. De aceea „în esența 
sa, actul nu poate fi constatat ori sesizat în mod obiectiv; el nu poate 
fi gândit tără o referinţă personală, referință la un «eu sunt cel 
care...»“, A introduce însă această referință înseamnă a-l gândi ca 
personal și impersonal totodată, ca propriu mie celui care nu găsește 
loc pentru a-l despărţi de sine şi ca dis-locare într-un spațiu cogitabil, 
ca atare într-un cuprins obiectiv cuprinzător. „A gândi actul nu este, 
nu poate fi a-l obiectiva, întrucât obiectivându-l tind să-l interpretez 
ca non-act“. Pe de altă parte, revendicarea actului nu este rodul unui 
proces de gândire; nu pot revendica decât ceea ce îmi aparţine, iar 
acest existent concret aparținător nu este un dat obiectiv al gândirii, 
ci propria-mi prezenţă recunoscută într-o situaţie creatoare de sine. 

| De aceea, actul însuși al gândirii vii se poate recunoaște doar într-o 
mişcare de obiectivare a ceea ce nu mai e decât non-actul trecut, 
cadavrul celor gândite. Spunând: „recunosc că am gândit așa“, nu 

| gândesc actul gândirii care a gândit, nu îmi reprezint obiectul gândirii 
gândite, ci consimt la o identificare existenţială între gândirea mea 
şi prezenţa ei în propria-mi ființă ce îşi mărturisește adeziunea la 
ceea ce aproape că nu mai poate participa. Dacă orice act poate fi 

| recunoscut ca atare, actul recunoașterii unui act se afirmă ca 
revendicare a unui cuprins semnificant neparticipabil. 

„Un act este cu atât mai mult act, cu cât îmi este mai greu să-l 
repudiez fără să mă reneg întru totul pe mine însumi“. Actul nu este 
un efect al unei determinări cauzale, după cum nici eu, ca agent al 
actului, nu sunt cineva opus lui alt-cineva („prin definiţie, cineva 
este alt-cineva. Eu sunt într-un fel contrariul lui cineva” căci, din 
punctul meu de vedere, cineva e întotdeauna dincolo de eul meu 
propriu, o alteritate exterioară și transcendentă identității mele). Cu 
cât actul este recunoscut mai deplin ca fiind al meu, în sensul că 
„e încorporat în totalitatea a ceea ce sunt”, cu atât mai puțin pot să-l 
fragmentez, să-l denaturez sau să-l ignor, Orice degradare a actului 
antrenează o fisurare a unităţii fiinţei, şi invers, orice ființă care au 
îşi revendică prezenţa în act sau nu e disponibilă de a acționa s: 


E 

neagă pe sine ca atirmare coerentă. Fiinţa deschisă spre act, angajată 
ȘI implicată în Situaţia darului pe care îl presupune orice act liber, 
este chiar persoana dedicată, asimilată creator cu un unic act 
coagulant. Or, ce e mai opus acestei coeziuni personale decât acel 
se („on“) fără chip şi semnătură ? În, de exemplu, „se spune că...“, 
eu nu gândesc, căci eul meu se anonimizează într-o indistincţie 
totalizantă. Cantitatea este, fatalmente, viciul de fond al democraţiei; 
se-ul democratic are „dreptul“ să greșească în dauna calităţii, căci 
el își arogă alibi-ul sufragiului universal, o rațiune suficientă pentru 
a-şi permite să ignore raţiunea necesară. „Se (on) este în realitate o 
gândire decăzută, o non-gândire, o umbră de gândire“, care însă 
pătrunde eul, uzurpându-i legitimitatea, vorbind în numele său (de 
remarcat că, aici, a vorbi în numele eului înseamnă mai mult decât 
o reprezentare prin procură, și anume un a-nonimat absolut). Nimic 
mai primejdios pentru afirmarea personală decât această alunecare 
în ceea ce nu poate fi gândit, nu pentru că transcende orice dat 
cogitabil, ci pentru că infirmă posibilitatea gândirii înseși, atentând la 
valoarea libertăţii fiinţei. „În opoziţie cu acest se anonim, insesizabil, 
iresponsabil, ce este propriu persoanei ?“ Nu oare chiar puterea de a 
spune „nu“ și de a afirma astfel voinţa de a înfrunta şi de a 
responsabiliza ? În ultimă instanţă, de a individualiza un subiect obligat 
să iasă la suprafață, să își arate chipul, să își decline identitatea. Or, se 
este tocmai semnul ascunderii, al unei camuflări dizolvante şi al unei 
abdicări de la esenţa persoanei care se arată (a se compara 
reflexivitatea aproape ștearsă, ilogică, din „se arată că“ cu afirmarea 
reflexivă radicală din „persoana se arată“). Departe de a dezerta în 
absenţa nesemnificantă a lui se, persoana se înfăţişează ca arătare, ca 
prezenţă inconfundabilă. Iar ceea ce ea arată, în chiar negarea activă 
a lui se, este ființa-în-situaţie, ființa expusă, care se expune. 

Dacă însă fiinţa se expune, înseamnă că ea se arată pe sine ùntr-un 
fel de exterioritate re-prezentativă. Ființa se prezintă, ca persoană, 
într-o situație pe care o privește ca fiindu-i proprie, dar, în acelasi 
timp, ca pe o oglindă în care chipul ei se oferă privirii, A i a ce 
echivalează cu personalizarea unei ființe care se în-tățişează (5 en-visaăc!, 

se prezintă cu alte cuvinte ca faţă ce privește și este privită. „O situaţie 
este în chiar esenţa ei ceva ne-dezlegat; datorită faptului că suntem 
în timp, suntem chemaţi să trăim în ne-dezlegare“. Ne-dezlegarea 
(le non-denou€) reprezintă înfășurarea timpului care ne leagă în 
nodul situaţiei, dar și, în egală măsură, ne-sfârșirea, veșnica noutate 
a legăturilor. „De unde o anumită nedeterminare“, care este chiar datul 
esenţial al conştiinţei expuse. Vom putea spune acum că în-fruntarea 
sau în-făţişarea ex-punerii înseamnă efectuarea unei breșe în 
ne-dezlegarea nedeterminării. Persoana nu se în-făţișează ca privire 
a situaţiei (şi cu privire la o situaţie) decât ca apreciere semnificantă, 
ceea ce înseamnă deschiderea unei direcţii determinate, afirmarea 
unui sens dez-legător, adică liber, luarea unei atitudini și a unei 
poziții. Or, ce înțelegem prin luarea de atitudine dacă nu tocmai 
intervenţia angajantă a persoanei ce apreciază și evaluează, 
instalându-se pe o poziţie determinată faţă de nedeterminarea 
situaţiei ? În-fățișându-se în situaţie, persoana se dez-leagă ca 
identitate, instituind un sfârșit acolo unde totul pare fără de hotar. 
„Sfârșitul“ acesta este cu adevărat, „în sfârşit“, privirea interesată 
) care vede în nume propriu, situarea-în-privire, act responsabil al 
vederii. Şi prin aceasta facem legătura cu ceea ce spuneam înainte 
despre act, căci asumarea acestei responsabilități personale este o 
înaintare în act, re-cunoașterea situației înseși. Săvârşind actul, 
persoana nu numai că și-l recunoaște ca propriu, ci se recunoaște pe 
sine ca loc al putinţei actului de a fi. „În act se realizează acel nexus 
prin care persoana se însoțește cu sine“ şi nu se poate afirma ca 
persoană decât în co-prezenţa acestei însoţiri active, creatoare. . 
Două perspective se deschid din acest punct. În primul rând, 
lămurirea distincţiei dintre individ şi persoană. „Individul, afirmă 
G. Marcel, este se-ul (le on) în stare parcelară“; simplu element 
statistic, individul nu are nimic din „masivitatea” persoanei, căci nu 
are nici privire, nici chip. Ca atare, el nu are ce să în-tățişeze; 
nimeni fiind, nu privește și nu-l priveşte nimic. În al doilea rând, 
ceea ce am putea numi persoana absolută îşi înalță şi îşi extinde 
propria situaţie la cea a determinării istoriei, într-un plan, am APAR, 
supra-personal, „În jurul ei și în ea, se-ul dispare în pertecta 

specificare a privirii“, întrucât, totalitate fiind, totul o privește, la 
fel cum ea le priveşte pe toate. Nimic mai opus, în acest sens, decât 
acel se fără chip și Chipul persoanei absolute. Statutul metafizic al 
persoanei concrete nu e de aflat însă nici în îndepărtarea de esențe 
(ceea ce ne-ar înfunda în elementarul individului), nici la adăpostul 
esenţelor (și deci într-o totalitate supra-personală). „Persoana nu 
poate fi nici o varietate, nici o sporire a individului“. Înfruntând 
situația alienantă a acestuia din urmă, ea o absoarbe în sine, 
convertind-o la o nouă situare ontologică. „Persoana este iradiantă“ 
pentru că își asumă o alteritate oarbă, pe care o ex-pune, dacă putem 
spune astfel, luminii propriei priviri. Nefiind un dat și nici chiar un 
existent care se dă, persoana nu este în realitate nici subiectul unui 
act care o re-prezintă (de felul unei operaţii care își presupune 
operatorul), ci actul prin care ea însăși se afirmă ca prezenţă, ca 
identitate specifică unei diferențe deschise. Înfruntând indiferența 
elementară a individului înseriat în totalitatea amorfă și in-activă a 
lui se, persoana deschide un orizont tuturor celor pe care le cuprinde 
în actul privirii. Ceea ce înseamnă că ea însăși se asumă pe sine ca 
fiind act al unei în-făţișări creatoare, distincte și participative totodată, 
în fiecare situaţie care îi revelează prezenţa. Este chiar libertatea 
concretă care numește semnificaţia actului personal al ființei. 

Se desprind de aici două concluzii metafizice opuse. Pe de o 
parte, persoana înțeleasă în acest fel pare să fie o simplă ficţiune; ca 
atare, „doar în Dumnezeu persoana ar deveni realitate“. Pe de altă 
parte, persoana rămâne mereu o prezenţă corelativă absenței anonime 
pe care nu încetează să o înfrunte; această tensiune dispare doar în 
Dumnezeu, cu alte cuvinte acolo unde persoana „apare in plină 
lumină“, dar unde se și anulează ca persoană, dizolvându-se într-o 
Privire orbitoare. Referitor la prima concluzie, trebuie evitată 
confuzia dintre persoană și personalitate. Spre deosebire „de 
personalitate, care reprezintă O amprentă individuală, o întipărire 
sau o pecetluire (Pragung) a noutăţii în ceara existentului, persoana 
este actul ce pune în mișcare existentul, Personalitatea este ineitate, 
în sensul că e deja dată sau, la rigoare, obținută în situații la SaS 
conștiința este pre-dispusă şi în care nu se mai afirmă pe sine, ci se 

re-găsește în aceste medii ce îi confirmă valoarea. Dimpotrivă, 
persoana nu se înrădăcinează în nimic; ea nu e înnăscută, fiind chiar 
actul ce îi dă naștere, Semnul ei nu e o pecete aplicată pe ceea ce 
deja există, ci privirea vie prin care semnifică și asumă o situaţie în 
absoluta ei noutate. Persoana nu are trecut; am spune chiar că nu 
are timp; singura ei afirmare activă este prezentul propriei sale 
prezenţe. E de la sine înțeles că personalitatea este persoană în 
situația reală a consacrării sale în act. Referitor la a doua concluzie, 
ea pune în lumină o opoziţie mai subtilă: aceea dintre act și creație. 
„Nu există creație, spune G. Marcel, în afara unui anumit mister 
care îl înfăşoară pe creator și izvorăște prin el“. Dacă actul este co- 
prezent persoanei pe care o însoțește, în-făţișând-o în și ca situaţie, 
creaţia nu este proprie persoanei propriu-zise (ea nu se revarsă din, 
ci prin persoană ca printr-un mediu favorizant). Persoana nu e 
creatoare decât graţie acelui mister ce îi este transcendent, dar care, 
totodată, îi pătrunde adâncul și o străbate trecând-o în act. De aceea 
persoana pare activă și pasivă în același timp, căci ea e învestită cu 
puterea lucrării. Nu e vorba aici de ineitatea de care vorbeam, de un 
prealabil cauzal care ar crea deschiderea persoanei, în primul rând 
pentru că misterul creator este transcendent, iar în al doilea rând 
pentru că el nu pre-există decât pentru a izvori în concretul fiecărui 
act în parte, în mereu altă și nouă situaţie personală. Ceea ce ar 
părea să fie o indigență ontologică nu este de fapt decât sporul de 
fiinţă pe care actul îl conferă persoanei dăruite. Apariţia ei în plină 
lumină nu o suprimă, ci o revelează drept chip al ființării, în chiar 
darul de a-l putea în-chipui pe și cu măsura actelor sale. 


13. Ascunderea deschisă (o paranteză) 


Detașarea de viaţă înscrie fiinţa pe O orbită problematică. 
Problematică nu pentru că e pusă sub semnul unei îndoieli destinale 
(sau al unui destin îndoielnic), ci pentru că este situată la limită, pe 
un hotar născător de probleme. Ce se vede din această exterioritate 
ce își refuză conţinutul, de la altitudinea acestui cuprinzător ce își 
ignoră cuprinsul ? Dansul de neînțeles al unor valori determinate 

haotic de soartă. Ceea ce soarta ne dă suntem pre-dispuși să primim. 
aste însă în joc o falsă pre-dispoziţie aici, căci nimic din ceea ce 
Suntem nu e pus în așteptarea acestei primiri. „Fără îndoială, notează 
G. Marcel, nu este legitim să spun că primesc decât cu condiţia de a 
presupune că sunt înainte de a primi“. Dar, pe de altă parte, nu putem 
fi ceea ce suntem decât după ce primim ceea ce ne e dat să fim. 
Ceea ce ne e dat nu se așază însă în zarea unei așteptări, ci într-o 
reprezentare a unei existențe pre-date. Primirea de care vorbeam 
este pre-darea unui mesaj, semnul unui subînțeles care ne semnifică. 
Nu avem conștiința acestei semnificări, ci doar presentimentul — 
aproape dureros — al unei limite de neocolit, al unui Închis ce se 
ascunde. Nici revolta şi nici resemnarea nu pot să însemne o reală 
depășire, căci nu putem transcende ceea ce se sustrage cunoașterii. 
E aici ceva din pre-venirea unei pecetluiri, urma a ceea ce ne 
premerge co-optându-ne pe făgașul unei căi. Nu e vorba de a păși 
pe urmele unui chip premergător, ci de a împărtăși o urmare, de a fi 
noi înşine urma ascunsă — întrupată — a unei în-chipuiri. A lăsa o 
urmă nu înseamnă însă a marca drumul pe care deja ai pășit, ci a 
lăsa din tine ceea ce nu te poate urma, a te lepăda de ceea ce trece în 
deja-trecutul trecerii. Urma este ceea ce nu te urmează, dar totodată 
ceea ce spune ceva despre ceea ce ea n-a putut urma. Dacă urma e 
un semn al pășirii, ea este în același timp O semnificaţie a vestirii: 
ceea ce o premerge se citește în ea precum o literă ce se rostește 
doar pentru a se așterne pe calea cuvântului. i | 
Dar atunci poate că limita de care vorbeam nu e constrângere or 
hotar de netrecut, chip al fatalităţii ori pecete a predestinării, ci încercare 
și ofertă, o ascundere deschisă. Căci ceea ce e dat în ea este un dar ce 
ne vestește, chemându-ne pe cale. Evenimentul limitei tocmai acesta 
este: de a chema ceea ce ascunde, de a se da pe sine ca prezenţă rănită 
a deschiderii. De aceea limita nu trebuie depășită, ci înțeleasă, cuprinsă 
în comprehensiune. Se pune în limitare — ca în orice hotărnicire = za 
unei libertăţi absolute, punct al unei radicale valorizări a sperantei: ie 
este un preaplin care îşi rostește golul, urma ENTE as PAF a 
pășim. Nu înţelegem evenimenţialitatea limitei decat 1 amm 

semnificare grăitoare a unui preaplin ce se revarsă, a unui cuprins saturat 
ce se oferă ca gol de împlinit: ca afirmare neîncetată de creat în chiar 
finitudinea negării. De aceea nu există o limită dincolo de care.. CI 
doar o chemare hotărâtă să spere, hotărnicită de ceea ce nu știe, călăuzită 
de ceea ce nu vede. Or ceea ce nu vede este tocmai ceea ce speră: o 
ascundere ce se deschide. 

Este chiar orientul ce își arată chipul, orizontul pe care îl 
deschide răsăritul semnificației, răsărirea unui semn întemeietor care 
ne călăuzeşte și ne mărturisește. Dar în această lumină ce se 
dezvăluie, limita se dă pe față, în-făţișându-se nu ca un „până aici și 
acum“, ci într-un aici şi acum creator. Este însuși sensul expunerii 
noastre la finitudine. Ex-punere transformatoare însă, întrucât ceea 
ce ni se pre-dă şi ni se im-pune — ca dar al încercării și punere în 
situaţia limitei — ne ex-trage din sumbra pre-venire a pecetluirii, 
aşezându-ne în fața lumii, de faţă cu lumea. A te expune feţei lumii 
înseamnă a-ţi accepta situarea existenţială drept ex-poziţie a unei 
priviri ce se caută și cheamă, ce trăieşte și pătimește de faţă cu... 
Dar oare nu aici şi acum — în cele din urmă — se arată însuși 

evenimentul limitei, în acest înțeles al Vieţii, în prezenţa de la sine 
înţeleasă a acestui Deschis care ne privește și ne vorbeşte ? La urma 
urmei — în acel cuvânt al ultimei urme care spune cel mai mult, căci 

doar el rămâne să depună mărturie — , limita e singurul cuprins 
locuibil, unicul chip în care Chipul cel Nevăzut ne dă pe mâna lumii, 
fără să ne piardă însă vreodată din Mână şi din Vedere. 


14, Transcendentul ca metaproblematică 


În ce sens putem vorbi de ceea ce ne este dat ? În sensul unei 
participări la ceva ce ne încearcă oarecum din exterior, care pe de o 
parte nu ne privește ca fiinţe libere, dar pe de altă parte ne încheagă 
fiinţa într-o anumită privință determinată ? Privinţa însă nu e tocmai 
punctul de vedere al unei plecări, pre-vederea 
n noi ? Ceea ce ne este dat ne este 
nu însă ca ceva de domeniul 
al unei primiri care ne solicită 


privirea ce priveşte, 
care ne însoţeşte orice ieșire di 
pre-dat ca valoare de împlinit, | 
dobânditului, al deja-săvârșitului, ci 

Sxisteniță (ȘI mai mult de-atât: care înseamnă însăși exigenta intrării 
noastre în existență). lată că ieșirea din noi spre ceea ce ne este dat 
să fim — continua deschidere spre ceea ce ne cheamă — echivalează 
cu intrarea în datul însuşi al chemării. Când G. Marcel afirmă că 
„nu este legitim să spun că primesc decât cu condiţia de a presupune 
că sunt înainte de a primi“, prin primire înţelege actul prin care un 
dat mi se oferă ca dar ce mă învestește în existență. Este un act de 
donaţie în care ceea ce mi se dă este un credit sau o învestire. Credem 
că trebuie însă deosebit aici între sensurile pe care le implică 
predarea. Când predau un colet cuiva, nu fac altceva decât să 
înmânez un obiect care nu îmi (mai) aparţine, de care mă dispensez 
renunțând la a-mi exercita posesia asupra lui. Mâna care dă 
marchează cu precizie hotarul dintre cel ce oferă şi ceea ce este 
primit; ea semnează aproape un act de despărţire. Obiectul astfel 
predat și primit devine un Altul, celălalt pe care îl înstrăinez de 
propria-mi ființă, fără ca aceasta să sufere vreo modificare. Dacă 
însă înţelegem prin predare un abandon de sine, nu o simplă 
despărţire, ci o părăsire și o abdicare, atunci ne apropiem mai mult 
de ceea ce ne este dat, dar dintr-un punct de vedere propriu resemnării 
pe care o legitimează fatalismul. Nici înstrăinarea însă, nici abdicarea 
nu luminează predarea ca donaţie existențială. Abia într-un al treilea 
sens putem înțelege prin pre-dare actul unei exigente ontologice. 
Acum accentul nu mai e pus pe cel care dă și nici pe ceea ce este 
dat, ci pe procesul însuși al primirii. De aceea donația nu e niciodată 
un deja-dat ori un fatum dobândit, ci o donare; nu în-mânarea ci 
darea de mână, darul însuși al întâlnirii și al regăsirii. 

Și atunci, ne putem întreba, revenind la gândul dintâi: în ce 
sens putem vorbi de moartea ce ne este dată ? Un prim răspuns ar 
decurge din certitudinea pe care o implică o evidență iminentă, o 
certitudine care rămâne, în pofida necunoscutului ce o înconjoară, 
„În ceea ce mă așteaptă, doar moartea nu este problematică, 
deoarece doar ea nu este o imposibilitate în ordinea existentului, 
Gama diversă a posibilelor oferă tot atâtea probleme ce hrănea 
gândirea, orizontul celor neașteptate care dau farmecul şi noutatea 

de fiecare clipă a vieţii. Când spunem însă posibilitate, spunem și 
imposibilitate, căci ceea ce poate fi nu este încă decât un nefiind, la 
tel cum acest încă-nefiind nu ajunge cu necesitate la ființare, nu se 
împlinește întotdeauna în realitatea actului, a unei existențe deja- 
prezente. Tot ceea ce este posibil — și există, într-un sens, ca 
posibilitate, înainte de a fi — semnifică, adică are o semnificaţie ce 
pre-există realizării sale ca atare. Spunând: „este posibil ca mâine 
să plecăm“, nu acordăm deja o semnificativitate unui fapt ce încă 
nu este ? Sau mai exact, nu pleacă deja ceva din noi spre un orizont 
ce începe să se întrezărească ? „Este posibil să plecăm“ are un sens 
pentru noi întrucât este expresia însăși a unei problematizări pe care 
gândirea încearcă să o rezolve, reducând (atât cât îi stă în putință și 
cât depinde de ea) coeficientul imposibilității. Dimpotrivă, ceea ce 
se impune ca certitudine pare să-și piardă orice calitate semnificantă. 
A spune că moartea este de domeniul posibilului este fără îndoială 
un non-sens (nu ne referim la posibilitatea morţii în cutare condiţii 
accidentale, al căror grad de risc îi poate provoca survenirea, ci la 
moartea ca dat implacabil al fiinţei). Aparenta lipsă de sens a 
certitudinii morţii derivă din faptul că ea nu ni se impune ca 
problemă. Moartea ne priveşte pe toţi în egală măsură, dar merită 
oare să o privim, altfel spus să o „realizăm“ în gând înainte ca ea să 
se împlinească ? „Prin simplul fapt că este o certitudine, ea este 
deasupra mea“, supradimensionându-mi existența printr-o 
determinare ce lucrează deja, ca prezenţă de neocolit, în mine însumi. 
Nici un sens nu e de aflat acestei certitudini ce macină, acestei 
prezenţe-absenţe care ne vorbeşte într-un limbaj de neînțeles. Căci 
moartea este chiar ceea ce în noi aşteaptă amuţirea tuturor sensurilor, 
chipul nedeslușit ce ne ispiteşte privirea, acel ceva care, în același 
timp, ne dă și ne ia un ultim înţeles. x 
„Pe această cale se configurează pentru mine o metaproblematică 
a lui a nu mai fi, care este totodată o sistematică a disperării, şi nu 
cât împlinindu-se în sinucidere“, Ceea ce nu se impune 
ăci nu oferă nici o semnificativitate aptă de a fi 
ă, este chiar fatalitatea datului care ne predă 


dispare de 

nefiinţei. Predare văzută aici în primele sale două accepţii, deoarece 
în certitudinea lui „a nu mai fi“ întrezărim atât înstrăinarea pe care 
altceva o instaurează între un deja-dat ce ne marchează precum o 
sentință și ceea ce în noi încearcă încă să spere, cât și abdicarea în 
faţa a ceea ce e fără de faţă. Sinuciderea se prezintă astfel ca un act 
care, părând să accepte cu resemnare datul morţii, refuză de fapt în 
el tocmai neproblematizabilul, acel ceva a cărui certitudine de 
negândit o denunţă ca imposibilitate. În acest sens, orice act radical 
de luare a vieţii este, înainte de toate, rodul unei fisuri apărute în 
logica ființării: din moment ce nu putem gândi ceea ce ne este dat, 
fiind puşi în situaţia de a primi un adevăr ce se sustrage oricărei 
înțelegeri, refuzăm implicit un înțeles al vieţii. Viaţa nu mai e posibilă 
pentru că moartea — singura posibilitate certă — nu se prezintă decât 
ca expresie a unei absurde imposibilități. 

Dar, în adâncul „ilogic“ al firii, nu moartea ne este dată, ci viaţa, 
orizontul lui a fi care nu încetează să cheme, în chiar miezul ispitei 
disperării. „Înseamnă deci că se afirmă în mine rezistenţa (...) la 
învestirea prin disperare“, „rămâne ceva ce nu ţine cont de moartea 
mea iminentă, şi care pe ea însăși nu o privește“. Înseamnă așadar 
că ceea ce rezistă este afirmarea unei prezenţe pozitive, ca 
semnificativitate pură a vieţii cu putință. Nu este vorba de vreo 
răsturnare dialectică prin care disperarea s-ar transforma în speranță, 
ci de libertatea care face din absolutul negării de sine o exigenţă a 
viului. Ceea ce vrea să spună că dacă nu există o problemă ca atare 
a morţii, care ar contesta fiinţarea însăși, cu atât mai puțin există o 
problemă a vieţii, căci viaţa nu e posibilă întrucât se oferă gândirii, 
ci poate fi ceea ce este doar ca donaţie a unei libertăţi ce o instituie. 
Problema e prin excelenţă un chestionabil și un dubitabil, prin urmare 
un semnificabil. Un lucru de cunoscut poate fi întrebat în însăşi 
posibilitatea sa de a fi, la tel cum poate fi supus îndoielii de către 
argumente care îi fisurează realitatea. Semnul întrebării oferă 
problematizării o semnificativitate; ce sens are pentru mine cutare 

nt datele problemei cu ajutorul cărora pot 

Moartea mea însă nu e problema mea, precum nici viața pe 
care nu o pot contesta ori pune sub semnul întrebării. Și aceasta 
pentru că atât moartea, cât și viaţa sunt creaţii ale libertăţii. 
Trebuie distins însă aici între două feţe aproape opuse ale acestei 
libertăţi. Când G. Marcel afirmă că „acest hău care mă absorbea 
este creaţia propriei mele libertăţi“, el numeşte metaproblematica 
negativă (sau răsturnată) a unei libertăţi care pactizează cu ceea 
ce tinde să o nege. Nu conștiința morții, ci obsesia ei dobândește 
aici o aparenţă de realitate a cărei atracţie hipnotică fascinează 
și paralizează. Este o libertate care nu eliberează, ci oferă iluzia 
responsabilităţii și, implicit, un sens nesperat acelui „a nu mai 
fi“, degradat în problemă. „Doar această libertate poate să se 
exercite ca o forță obturatoare susceptibilă de a-mi ascunde 
vederii uimitoarea bogăţie a universului“. Dar gândul acesta nu 
poate ocoli cealaltă faţă a libertăţii, aceea care o redă rostului ei 
esențial de a fi eliberare, și anume postularea unei 
metaproblematici pozitive pentru care libertatea nu reprezintă 
doar o „compensare ontologică a morţii“, ci afirmarea în fiinţă a 
adeziunii la tot ceea ce este, a iubirii față de ceea ce e cu neputinţă 
să nu fie. 

„Dar dintr-o dată moartea nu mai e doar compensată, ea este 
transcendentizată. Metaproblematicul este transcendentul“. Nu este 
vorba de o exilare a vieții dincolo de posibilitatea sa de a fi, în ceea 
ce ea nu este și nu poate fi, dar nici de acel soi de „narcisism ascetic” 
care, disperând de viaţă, nu reţine din ea decât speranţa crispată 
care e doar o prefigurare a morţii. „Ceea ce este propriu actului de 
transcendere considerat în amploarea sa este faptul de a fi orientat; 
în limbaj fenomenologic, putem spune că el comportă o 
intenţionalitate“. Nu este orientat însă spre un deja-dat sau dobândit 
— ceea ce lucrează în noi ca părăsire ori abdicare — , ci spre actul 
însuși de a da, spre acea indubitabilă certitudine a posibilului. Or a 
da înseamnă aici a chema, a solicita, în nici un caz a pretinde. Este 
chiar donația prin care ceea ce se dă pe sine se oferă primirii, se 

deschide în, ca ceva ce cheamă la. O donaţie care nu pretinde nimic, 

dar care oferă totul, solicitând participarea „la o realitate care mă 

depăşeşte şi mă învăluie, fără ca totuşi să o pot trata în vreun fel ca 

exterioară existenței mele“. Căci ceea ce mă transcende, ca 

indubitabil şi nechestionabil, mă instituie totodată din lăuntrul meu, 

dobândind abia aici semnificaţia absolută a tot ceea ce în mine 
- călăuzește spre a fi. 

Dar ceea ce în mine se deschide, învăluindu-mă în același timp 
într-un Deschis de necuprins, este chiar chemarea ce mă dezvăluie, 
exigența ce mă arată ca fiind cel chemat. Ceea ce primesc sunt eu 
însumi, nu ca răspuns la întrebarea „ce sunt ?“ (a:cărei ilegitimitate 
uzurpă însăși punerea ei: „cine sunt ca să mă întreb ce sunt ?*), — 
ci ca pură donaţie a fiinţei, ca dar al vieţii ce se prezintă. „Şi tocmai 
aici se afirmă identitatea dintre transcendent și metaproblematic“, 
întrucât ceea ce mă cheamă nu mi se pune ca întrebare, ci mă 
invocă în propria-mi chemare, la fel cum invocarea mea nu e un 
răspuns, ci afirmarea unei prezenţe de netăgăduit care mă dăruiește. 
Iar a fi dăruit înseamnă a dărui, nu a te bucura de un dar obţinut, ci 
a adora însăşi dăruirea cu care eşti hărăzit. Nu întrezărim oare aici 
tocmai rădăcina comună a iubirii și a credinței, acea învestire cu 
un dar nesecat, acea adeziune adâncă la ceea ce ne primește la 
sine și ne face să primim dăruindu-ne pe noi înșine ? Dacă lucrurile 
stau astfel, o filosofie a transcendenţei trebuie să culmineze într-o 
recunoaştere a sfinţeniei, „înţeleasă nu ca mod de a fi, ci ca dat 
semnificant în puritatea cea mai adâncă a intenției sale“. Doar aici 
semnificaţia este cu adevărat intențională, adică orientată spre 
plenitudinea vieţii care este o deplinătate a fiinţei. Moartea nu e 
îndepărtată, ţinută la distanță ca ceva ce ne provoacă repulsie, ci 
absorbită de viaţă, de valoarea inestimabilă a creditului ce ni 
se acordă. Din perspectiva acestei dăruiri, viața este singura 
posibilă — ca certitudine a darului primirii — căci ea e permanentă 
deschidere spre ceea ce în sine însăși o cheamă la ființă și îi tace 


cu neputinţă uitarea. 

15. Fidelitatea creatoare 


Situându-se între „exigența fiinţei“ și „obsesia fiinţelor“, 
gândirea marceliană răspunde unui dublu imperativ ontologic. Pe 
de o parte, concentrarea asupra unităţii transcendente a ceea ce nu 
poate fi decât ca întreg nedivizat și care, prin urmare, ne solicită o 
comprehensiune în măsură să se înalțe până la această totalitate 
supra-semnificantă. Pe de altă parte, interesul pe care îl stârnește 
particularul fiecărei ființe, coborârea, dacă nu chiar pulverizarea 
gândirii într-o diversitate existențială deconcertantă. Este evident 
că prima cale este una a abstractizării şi, implicit, a devalorizării 
individualului, pe când a doua este cea care acceptă sfidarea 
concretului și, ca atare, minimalizează generalul. Nesemnificativitate 
a fiinţelor, în primul caz; ficţiune a fiinţei, în cel de-al doilea. „Am 
refuzat întotdeauna această dilemă, afirmă G. Marcel, pornind 
dimpotrivă de la actul de credință care O înlătură a priori“. Ceea ce 
înseamnă că gândirea nu se (mai) află la bifurcația unor căi între 
care trebuie să aleagă, nesituându-se nici între ele, neînsemnând 
însă nici că ea ar deschide o a treia cale care ar şerpui dincolo de 
ființă şi de ființe, în căutarea iluzorie a ceva ce ea transcende încă 
de la bun început. Faptul că actul de credinţă instituie un 4 priori nu 
înseamnă decât că recunoașterea fiinţelor reprezintă condiţia 
necesară a călăuzirii spre ființă: „răsucirea“ individualului spre 

apariția înela generalului, dublată de o „conversiune“ a generalului 
la manifestarea sa esenţială în și ca individual. 

În absoluta ei puritate, credinţa recunoaște ceea ce altfel, alegând 
una din cele două căi, ar rămâne pe jumătate necunoscut. Ea este un 
act pentru că deschide o cale pe care ne aşază, nu o cale a cunoaşterii 
propriu-zise însă, ci una a adeziunii la real. „Ea face corp comun cu 
realitățile de care atârnă“, căci a crede în realitatea ontologică a 
fiinţelor înseamnă a le credita individualitatea din perspectiva unei 
esențe comune în care se întemeiază. Or, corpul comun este 
adevăratul nostru trup, în-truparea divină a ceea ce suntem în adâncul 
esenței. A crede în acest raport real reprezintă actul prin care 

transcendenţa nu numai că deschide fiinţa ca ființă, dar face cu 
putință gândirea individualului, acea limită privilegiată în care esența 
nelimitatului se manifestă ca orizont creator. Iar în măsura în care 
actul de credință postulează acest raport drept punere a prezenţei 
unui tu disponibil — în chiar deschiderea sa fiinţială către și în mine 
— fiinţa e creatoare în mărturia generoasă a fidelității. 

În recunoașterea acestui mister — căci în el tot ceea ce stârnește 
cunoaşterea e ca și absorbit de un orizont ce o transcende, pe măsura 
treptatei sale „înaintări“ — lucrează o voință radicală de plenitudine. 
Misterul nu e un gol pe care cunoașterea l-ar putea umple, ci 
preaplinul care o umple. Nu o face însă în felul unei probleme ce se 
dă ca necunoscut, pre-dându-se astfel gândirii cunoscătoare, ci se 
oferă drept ceva ce luminează gândul, dăruindu-se în chiar actul 
transcenderii oricărei alte lumini. „Fidelitatea nu se afirmă cu 
adevărat decât acolo unde ea desfide absenţa, unde ea triumfă asupra 
absenței“. Ea este expresia unui raport de prezenţă, a unui a fi a 
cărui afirmare de sine, împlinind ceea ce este ca rămânere a ființei, 
împiedică realizarea lui a nu fi. Nici o absenţă — nici chiar aceea 
absolută a morţii — nu e cu putință, deoarece a fi prezent, dincolo de 
ceea ce încearcă să fisureze și să dizolve ființarea, înseamnă a rămâne 
fidel valorii vieţii, a crede în neîndoielnica sa dăruire. Viaţa se 
dăruiește în transcenderea morții, căci ceea ce se eclipsează nu e 
decât corporalitatea unui a-fi-în-lume aici şi acum. Or, adevărata 
prezenţă, cea care subzistă dincolo de ceea ce nu mai există, este 
trupul comun al unei relaţii perpetue, acea comuniune de suflete 
care, în pofida a tot ce e supus morţii, este reală şi vie, mereu 
disponibilă și actuală, adică mereu în actul întemeietor al credinţei, 
în rodnica deschidere a iubirii. NME 

Pentru a vedea însă ce este fidelitatea, trebuie să o distingem 
mai întâi de simpla statornicie, Aceasta din urmă poate fi privită 
drept aspectul raţional al fidelității, căci a fi statornic nu tissamak 
decât a stărui în urmărirea unui anume scop, Scop à eg 
A actului în sine al statorniciei, susţinut de arcul 
ı beneficiază aproape 

de un „program“ de acţiune; perseverenţa pe care o pune în joc o 
califică de la bun început, direcţionând-o spre scopul urmărit. Și în 
plus, ea nu se deschide cu adevărat spre celălalt; în cazul în care 
suntem constanţi într-o relaţie, prin aceasta de fapt nu părăsim un 
loc câștigat, ceea ce înseamnă în primul rând că nu dezertăm față de 
propria noastră imagine identică sieși, nu dezminţim o prezență 
repetabilă ori de câte ori ea este cerută. Statornicia stă în însăși 
imposibilitatea ei de a aduce ceva nou, de a fi mai mult decât o 
virtute așezată ori o chibzuinţă stătătoare. Instituie ea într-adevăr o 
prezenţă reală în locul în care ceea ce se prezintă este mai degrabă 
un pentru-sine decât un pentru-tine ? A fi statornic confirmă o relaţie 
în care situarea față de nu e disponibilitate ori deschidere spre altul, 
ci rămânere în același (înțeles nu doar ca neschimbare și chiar inerție, 
ci și ca dat de neînlocuit; ceea ce implică, uneori, o dezechilibrare a 
raportului stabilit, o imperceptibilă alunecare spre aservirea celuilalt, 
presupus a veni în întâmpinarea unei statornicii care îl obligă). 

Dimpotrivă, fidelitatea nu implică nici o constrângere; nefiind 
o chibzuită rămânere în același, ea este spontaneitate pură, noutate 
absolută. Ceea ce înseamnă că prezenţa pe care o hrăneşte nu mai 
confirmă o relaţie, ci se afirmă pe sine alături de altul prezent. 
Spontaneitate esenţială care e radical independentă de o voinţă ce 
stăruie în păstrarea aceluiași. Ceea ce se ivește ca spirit novator — și 
lucrează în însuși miezul fidelității — este o promisiune. Sunt fidel 
față de celălalt întrucât în adâncul ființei mele mă promit celuilalt. 
Ce înseamnă a se promite pe sine ? În nici un fel a renunţa la propria 
identitate ori a abdica de la un crez în numele unei relaţii care mă 
subordonează, dizolvându-mă în cele din urmă până la 
nerecunoaștere (caz în care mă promit dintr-un fel de exterioritate a 
mea, dându-mă ca pe un obiect pe care îl pun la dispoziţie). A mă 
promite înseamnă a da ceva fundamental din mine însumi, fără ca 
această dăruire să-mi știrbească ființa; a dărui însuşi temeiul ce tace 
cu putință deschiderea spre celălalt în care mă recunosc, Or, această 
întemeiere dăruită — această reîntemeiere de sine în altul — se arată 
ca prezență mereu nouă, ca o mereu proaspătă pro-punere ce se 
sustrage oricărei puneri sub semnul îndoielii, 

Refuzul de a pune la îndoială este chiar actul unui angajament. 
În măsura în care a te angaja înseamnă a participa la ceva ce pe de o 
parte te transcende, dar pe de alta te implică în ceea ce ai mai adânc, 
iei parte la ceea ce ești și nu ești totodată; cu alte cuvinte: te în- 
fățișezi unei fețe, ești de față. Nu se poate pune la îndoială această 
ființare care își arată fața, care se în-fățișează drept ceea ce este. 
Dar ceea ce dă de gândit este faptul că acest fel de a vedea fildelitatea 
deschide o dublă perspectivă. „„Văzută din afară, orice fidelitate apare 
incomprehensibilă, impracticabilă“, întrucât exterioritatea este 
întotdeauna neparticipativă, adică oarecum infidelă. Ceea ce e de 
neînțeles din exterior este tocmai refuzul lăuntric al punerii la 
îndoială, un angajament la care nu particip. Exterioritatea este 
îndoială pentru că, în esenţă, ea nu e de față. Din perspectiva lui el, 
raportul de fidelitate dintre mine şi tine se pune ca o absenţă. „Ceea 
ce însă, văzut din afară, apare ca un cerc, este încercat dinlăuntru ca 
o creștere, ca o adâncire ori o înălțare. Ne aflăm aici în ordinea 
celor ce nu se pot da în spectacol“. Fidelitatea este un cuprins închis 
în sine care nu se deschide decât în actul de prezenţă ce o face cu 
putință. Nici o fereastră deschisă spre exterior, și totuşi un orizont 
interior, o rodire în adâncime care înalță și dăruiește. Nici o punere 
în spectacolul privirii absente, și totuși o pro-punere a feţei ce 
cheamă, a unei prezenţe reale ce se ex-pune ca libertate. 

Libertatea actului de prezență — acea ex-punere la ceea ce nu 
poate fi pus la îndoială — este exigenţa esenţială a fidelității creatoare. 
Fidelitatea nu leagă, nu prinde într-un mănunchi de relaţii, ci 
dezleagă, adică face să apară misterul unui nemaivăzut. Nu pot fi cu 
adevărat fidel fiinţei decât dez-legându-mă de acel ceva la care ființa 
mea nu participă, de ceea ce — pentru a fi prezenţă a libertăţii — nu 
mai pot avea. Or, ceea ce am este un raport care mă leagă de altul, 
care mă deschide în chiar legătura prin care mă promit şi sunt de 
față. Cum poate fi această legătură semnul unei supreme dez-legări, 
al unei orbitoare dez-văluiri ? Cum poate fi ea emblema unei „realităţi 
personale al cărei caracter propriu ar fi tocmai de a se lega şi de k 
rămâne în tensiune cu ea însăși printr-un efort mereu reinnoit: 

Paradox metafizic care, după G, Marcel, se desfășoară pe un dublu 
versant: pe de o parte, „fidelitatea față de o ființă particulară dată în 
experiență”, adică față de un individual care trăiește înlăuntrul unei 
legături care îl dezleagă de o ipseitate radicală; pe de altă parte, „o 
fidelitate absolută, hărăzită nu unei creaturi, ci lui Dumnezeu însuși“, 
adică încercată în deschiderea ei maximă spre un adânc transcendent. 
Dacă prima cale poate fi una a denunţării legăturii, în sensul în 
care, rămânând dincoace de afirmarea ontologică propriu-zisă, 
) legătura devine o legare, deci o punere în situaţia nelibertății, — a 
doua cale este aceea a unei legături absolute, ca atare a unei re- 
legări de absolutul libertății. „Cu cât conştiinţa mea va fi axată mai 
mult asupra lui Dumnezeu însuși evocat — sau invocat — în adevărul 
său (...), cu atât mai puţin decepția poate fi concepută“. Cu cât 
conştiinţa se deschide într-o măsură mai mare chemării adevărului 
lăuntric, cu atât ea se leagă mai strâns de însuşi actul prin care ea se 
transcende pe sine. De data aceasta nu e o legătură care m-ar putea 
subordona unui raport din ce în ce mai străin de propria mea dăruire, 
în cazul în care legătura între mine și celălalt este supusă unor 
transformări menite să înlocuiască reciprocitatea participării cu ierarhia 
| dependenței (sau chiar a posesiunii). Fidelitatea față de Dumnezeu 
nu e de natura unei relații cu Altul, ci cu o Prezență transcendentă 
lucrătoare în însăși chemarea pe care o face cu putință. Invocarea lui 
Dumnezeu nu ar fi posibilă fără ca Dumnezeu însuși să deschidă în 
noi un orizont care cheamă, care cere şi așteaptă chemarea. 

„Recurs absolut” care „presupune o smerenie radicală a 
subiectului; smerenie polarizată de însăși transcendenţa celui pe care 
îl invocă“, A fi smerit nu înseamnă a fi dependent, ci a da slavă unei 
Prezențe care înalță la prezenţă, a investi în ceea ce ne învesteşte cu 
o valoare absolută, Credit nelimitat care e deschidere şi dăruire, 
speranţă activă într-un act de restaurare ontologică. Doar această 
Fidelitate supremă, care este chiar credința, conteră valoare şi sens 
fidelităţilor interumane, în măsura în care le con-sacră, adica $ 
întemeiază în vederea propriei lor creativităţi. Fidelitate umană care 
ar fi lucrătoare în gol ~= un pur capriciu al legăturii temporare dacă 

nu S-ar înrădăcina în adevărul transcendent care o încheagă într-un 
legământ Creator: Adevărata dezlegare este credința în legătura care 
se creează pe sine cu fiecare chemare la prezență, în fiecare act de 
fidelitate faţă de ceea ce în noi dăruiește și se lasă dăruit. A te promite 
acestui Deschis înseamnă a te regăsi dincolo de ceea ce ești, mai 
presus de propria-ți ființă legată: a întâlni lumina unui Tu ce răsare 
în orice privire invocatoare, mărturisitoare. 

Doar „pornind de la această Fidelitate absolută pe care o putem 
numi Credință“ se luminează valoarea și sensul consacrării. Fidelitate 
credincioasă ce este în cea mai mare măsură creatoare. Între eu cred 
Şi eu exist se stabilește o intimă legătură, întrucât nu pot crede decât 
în ordinea existenței, la fel cum, doar în orizontul credinței, existența 
este fidelă adevărului care o întemeiază și o face cu putință. Nu este 
vorba de o conexiune logică, de genul „cred, deci exist“, și aceasta 
pentru că între a crede și a exista nu se strecoară prezenţa deductivă 
a unui ergo a cărui funcţie logică reprezintă un terț intelectiv mai 
presus de credință şi de existență luate la un loc. A spune „cred, 
deci exist“ înseamnă a abstrage faptul credinței dintr-o existenţă pe 
care o transcende, prin urmare dintr-o situaţie fundamentală în lipsa 
căreia a crede nu are valoare. Nu e vorba însă nici de a crede pur și 
simplu în ceea ce există, ci de a restaura o imediatitate concretă 
infailibilă, adică absolută în și prin faptul că ea este dedicată 
existenţei. Dedicare ce este chiar consacrarea ori destinarea; 
fidelitatea este creatoare în măsura în care suntem destinaţi prezenței 
harice; creativitatea fidelității este astfel o în-credinţare ontologică, 
închinarea în faţa unei realităţi al cărei adevăr supra-personal se 

arată ca persoană invocată. Ceea-ce-se-arată este apariția unei icoane 
consacratoare; nu putem gândi această manifestare, şi cu atât mai 
puţin legătura noastră dez-legătoare cu ceea ce apare, întrucât ea 
nu ni se dă ca un dat obiectiv susceptibil de a îi problematizat ori 
numit, deci ca un mod impur al cunoaşterii (în sensul în care a oreda 
înseamnă a-și imagina că...). Ea se dă drept ceea ce este, dincolo de 
ceea ce ar putea semnifica pentru ga 
semnifică altceva decât ceea-ce-se-arală: n 


ândire; aici ceea-ce-este nu 
fiinţa ca loc al fidelității”. 


TD. 

„O meditaţie asupra sufletului fidel, ca atare consacrat, deschide 
calea unei filosofii a credinţei autentice“. Meditaţie care trebuie să 
se instituie pe sine drept manifestare a fidelității, discurs privilegiat 
al unui suflet ce își mărturisește vocaţia transcendentă, dar care, pe 
de altă parte, nu poate face abstracție de problema necredinței, adică 
a infidelității. „Credinţa, afirmă G. Marcel, este nevoită să accepte 
ceea ce gândirii profane îi apare drept un cerc vicios“. Viciu al 
rațiunii, în esenţă, care nu poate crede, infidelitate radicală ce 
fisurează nu numai legătura ființei cu existența (în sensul în care ea 
leagă existența de o rațiune supraordonatoare, dezlegând astfel ființa 
de însuși temeiul ei), dar face imposibilă solidaritatea dintre ființă 
şi libertate. Rațiunea dezlegată — autonomă — nu este rațiunea liberă; 
ea nu aderă la o existență pe care să o însuflețească, ci caută doar 
adecvarea la lucruri. Adaegquatio nu este însă participatio; ceea ce 
este adecvat e un raport de cunoaștere între rațiune și lucrul care 
există pentru a fi cunoscut, existând ca atare într-o imagine mentală, 
ca re-prezentare intelectivă abstrasă din concretul ființării. Adecvarea 
este o infidelitate între ceea ce există și ceea ce este pentru gândire; 
în ultimă instanţă, o semnificare reductivă ce prezintă lucrul ca 
obiect, printr-un fel de diminuare ontologică (ceea ce se întâmplă 
de fapt în orice operaţie de tip logic). Dimpotrivă, participarea 
înseamnă o co-prezenţă posibilă graţie asemănării de esenţă; este 
fidelitatea absolută prin care ceea ce participă şi ceea ce la care 
participă dau naștere prezenţei vizibile a comuniunii. Este o legătură 
întemeietoare în care eşti „în circuit deschis în raport cu o realitate 
recunoscută drept Tu, ca asimilabilă unui Tu“. Credinţa nu poate fi 
o simplă adecvare, ci întotdeauna o participare, deoarece a crede în 
ceea ce este (şi în ceea ce nu ești, ca fiind ceva mai presus de tine) 
nu e altceva decât a lua parte la ființă. Nu însă a avea parte de fiinţă, 
căci, în ceea ce are ea mai adânc, credinţa „nu este ceva pe care l-aş 
putea deține, ea nu se lasă asimilată unui a avea”. În expresia a lua 


parte, credința face legătura — înţeleasă în cel mai autentic sens al 


dez-legării ei — între a fi şi fiinţa participată. A lua parte la ființă 
înseamnă a fi o ființă. Astfel încât, dacă nu avem parte de fiinţă — 

căci nu avem la propriu o credință — , suntem în schimb ființa, prin 
faptul că luăm parte la ceea ce ea este în noi înșine. Credința nu se 
referă însă doar la ființă (a crede în...), ci ea este a ființei, „ea este 
ființa mea, fiind cu adevărat adâncul a ceea ce sunt“, Putem vorbi 
aici de o adecvare a credinței la adâncul ființei ? Nu, dacă gândim 
acest raport ca unul instaurat — și dezechilibrat în esenţă — de o 
rațiune care încearcă să gândească actul de a crede. Da, în măsura 
în care înțelegem credința nu ca manifestare explicită a unui adânc 
esenţial, ci mai degrabă ca un efort de declipsare, de transparentizare. 
„În măsura în care nu sunt transparent, nu cred. Aici necredința și 
opacitatea se confundă“. 

Această trans-luciditate a dăruirii ființei îngăduie luminarea 
sensului profund al participării, și anume permeabilitatea. Este vorba 
de un consimțământ iniţial la ceea ce este, dar și de acceptarea unei 
metaproblematici a tuturor celor care ne amenință existența; în primul 
rând, moartea. Nefiind doar o posibilitate, ci o certitudine, moartea 
este nefiinţa însăși, a fi supus morţii reprezintă o determinare a ființei 
din perspectiva finitudinii sale. În acest sens, a fi supus înseamnă a 
fi ex-pus. Dacă eu sunt corpul meu, eu sunt ex-pus morții, la fel 
cum viața mea e sub-pusă acestui ultim cuvânt al nefiinţei. S-ar 
părea deci că ființa e permeabilă, prin ea se trece către moarte, ea 
însăși pe-trecându-se înspre ceea ce nu este. Ajungem însă aici într-un 
teribil impas; ființa nu poate participa la ceea ce în faţa ei — şi de 
faţă cu ea — aşteaptă ca nefiind, ca și cum s-ar închina propriei sale 
neputinţe de a fi, de a mai putea fi. „La rădăcina a ceea ce suntem, 
conchide G. Marcel, trebuie să recunoaștem un freamăt; iar acestei 
scânteieri existenţiale îi corespunde, pe piscul propriei noastre fiinţe, 
scânteia credinţei“. Nu suntem doar viaţă ce trece spre neviață, ci 
și, mai presus de orice, credinţă în libertatea unei Vieţi fără de moarte. 
Libertate care nu ne ex-pune nefiinţei, ci ne re-pune în legătură cu 
adevăratul nostru temei. „Devenind din ce în ce mai permeabili 
Luminii prin care suntem în lume, ne e dat să sperăm ca moartea S: 

ne smulgă din noi înșine pentru a ne întări în fiinţă“. Or a pune tinta 
în legătură cu temeiul înseamnă a 0 dez-lega de ex-punerea la neființă. 

Permeabilitatea aceasta trans-lucidă este adevărata fidelitate creatoare, 
căci, dincolo de ceea ce suntem spre moarte — sau tocmai datorită 
acestei situări în perspectiva dar nu în vederea morţii — , freamătul 
adâncului e o dis-locare fecundă, o mutație existenţială: orientarea 
spre răsăritul unei Lumini care ne mărturisește în orizontul ființei. 


16. Libertate şi dar 


Atunci când G. Marcel afirmă că „libertatea apare tocmai în 
împreunarea dintre ființă și existență“, el numește o realitate hibridă 
a cărei vocaţie ambivalentă este, pe de o parte, de a institui ceea ce 
este ca apariţie sau manifestare existenţială, dar, pe de altă parte, de 
a conferi acestei prezenţe o grație imponderabilă capabilă de a 
transcende povara masivă a lucrurilor. Realitate hibridă, însă nu 
impură, căci libertatea nu este a ființei decât în măsura în care ființa 
există dincolo de tot ceea ce încearcă să-i reifice natura, la fel cum 
nici o fiinţă liberă nu poate fi desprinsă de apariţia sa proprie în 
chiar cuprinsul existenţei. Astfel că a fi nu pune altă condiţie decât 
aceea a încercării, nu cere altă măsură decât pe aceea a vieţii și, în 
ultimă instanță, a unui corp înţeles ca prezență concretă a trăirii. În 
acest sens, a nu fi nu înseamnă a nu exista pur şi simplu, ci a fi lipsit 
de încercarea existenţei sau, dimpotrivă, a nu putea rezista acestei 
încercări, a accepta condiția muritoare a lucrului. Căci fiinţa lipsită 
de provocarea şi de miza existenţei este fiinţa care nu apare, ființa 
neliberă căzută în lipsa însăși, după cum cea care se lasă în voia 
existenţei este ființa fără corp, descentrată şi ca atare risipită în tot 
ceea ce există fără să fie. Când spunem că un lucru nu există, spunem 
de fapt că apariţia sa, pentru noi, nu este o prezenţă care să se impună 

conştiinţei. Fiinţa însă nu există decât abia în măsura în care este 
doar lucru, doar ceea ce o aduce în pragul fiinţării într-un fel de 
corporeitate indistinctă, dizolvantă. Ea nu este, cu alte cuvinte, — şi 
nu poate fi — decât prezenţă și distanță totodată; prezenţă a unei 
irepresibile exigenţe ontologice care aduce la ființă ceea ce în miezul 
existenţei apare ca încercare ori chemare; distanţă a ceea ce se 

constituie drept conștientizare a prezenţei însăși, nu însă ca dat pe 
care l-am putea gândi dincolo de existenţă și nici ca absenţă a oricărui 
existent, ci ca diferență în adâncul a tot ceea ce există. 

Prin urmare, nu putem distinge în vreun fel între a fi și a fi 
liber, căci libertatea nu este un predicat al fiinţei; ea este „o experiență 
de plenitudine“, dar o experienţă într-un fel nedesăvârșită, adică 
deschisă încercării existenţei, mereu pe calea și în căutarea unui 
orizont al prezenţei și al distanței, care cheamă la diferență. 
Libertatea de a fi este ascultarea acestei chemări, acceptarea acestui 
dar; nu un lucru înmânat — în calitatea sa de obiect dat, deja datat — 
ci apariţia însăşi a căutării, a ceea ce în orice căutare tinde într-un 
fel spre ceea ce o întemeiază, ca înspre o origine a ei. În acest 
sens, a căuta să fii nu înseamnă a te lăsa ispitit de datele existenţei 
i-mediate; dimpotrivă, a le birui în lumina — sau prin mijlocirea — 
învestirii cu care ești dăruit. Ceea ce G. Marcel numește „receptivitate 
creatoare“ este tocmai primirea la sine a prezenţei; prezenţă pe care 
însă, fără să o ai ca atare, o încerci în adâncul ființei, o urmezi ca pe 

o lumină îndepărtată, sporindu-i strălucirea cu fiecare pas, cu fiecare 
gând pe care ea însăşi îl trezește în tine. Trezirea ori punerea în 
orizontul libertăţii afirmă ceea ce nu poate fi constatat, ci doar 
recunoscut. „Această recunoaștere trebuie fără îndoială să poată fi 
tradusă printr-o afirmaţie enunțabilă; totuși, să luăm seama că această 
afirmaţie trebuie să prezinte un caracter distinct: ea se află într-un 
fel la rădăcina oricărei afirmaţii enunţabile“. Afirmația enunțabilă 
este fără îndoială una propozițională: ceva este cu putinţă. Dar ceea 
ce este în putinţa afirmației nu este decât în virtutea unei afirmări în 
care ea se înrădăcinează. Ce se poate constata în afirmaţia conform 
căreia ceva este cu putință ? Nimic altceva decât faptul că enunțăm, 


în virtutea unui adevăr aprioric presupus, că ceva are puterea de a fi. 
fie — şi ne tace pe 
abilă — dacă nu însuşi 

o exigenţă oarecum 
afirmaţii nu se 


Ce este însă această putere care face ca ceva să 
noi înșine să o rostim într-o afirmaţie enunţ 
adevărul pre-supus care se rostește in că, 
preexistentă ei ? Dar 
află cu aceasta într-un raport ca de | 


adevărul pus înaintea oricărei 
a cauză la efect; el se pune in 


Ra 

afirmaţie ca fiind ceea ce afirmă și se afirmă totodată. Dacă însă 
ceea ce afirmă trece în afirmaţie ca ceva enunţabil, în sensul în care 
„ceva este cu putință“ este un enunţ care se dă oricărei reflecții 
primare, ceea ce se afirmă în afirmaţia însăși este o afirmare 
ne-enunțabilă: „ceva este cu putință“ fiindcă ceva se afirmă în miezul 
afirmației, făcând-o pe ea însăși cu putință. Or acest ceva al afirmării 
este un neafirmabil în sine, un mister al limbajului de dincolo de 
limbaj care, nefiind o judecată de predicaţie, se adresează unei 
„reflecţii secunde“, în care adevărul afirmării nu semnifică în 
afirmaţie, ci mai degrabă luminează un orizont, se arată pe sine fără 
să se supună spunerii. Recunoaștem lumina a ceea ce se afirmă fără 
să o putem afirma ca atare, căci — cu toate că ea face cu putință 
afirmaţia — ceea ce în ea apare și se dă ca arătare luminoasă dispare 
în chiar rostitul afirmației. Nu se întunecă însă în aceasta, ci se 
ascunde în propria sa arătare: urma ei poate fi astfel re-cunoscută 
drept prezenţă care cere să fie urmată. 
Două consecinţe par a se desprinde din cele spuse mai sus. 

În primul rând, afirmarea a ceea ce este leagă ființa de propria sa 
prezență de sine. Ce este recunoașterea unei urme dacă nu postularea 
unei legături între ceea ce este și ceea ce urmează să fie, între 
afirmarea a ceva cu putință și afirmaţia conform căreia ceva este cu 
putință ? A urma pe cineva nu înseamnă a călca pe urmele cuiva 
care ne premerge, ci a vedea în fiecare urmă chipul celui întors în 
urmă, reîntors în propria sa arătare urmată. Am spune chiar că nici 
nu e vorba de o întoarcere propriu-zisă aici, întrucât cel plecat nu se 
afirmă pe sine în faptul plecării, ci doar în urma pe care o lasă spre 

a fi văzută și care îl arată — abia ea — drept cel niciodată plecat, cel 
pururi prezent în propria noastră recunoaştere. În al doilea rând însă, 
recunoaşterea acestei afirmări echivalează cu recunoașterea 
transcendenţei a ceea ce este în raport cu arătarea ce afirmă ceea ce 
este, Şi aceasta întrucât cel plecat nu este întru totul în chipul pe 
care îl arată în urmă. Ceea ce se arată — şi se „spune“ totuși că urma 


_ este un semn al prezenţei şi nu prezenţă că atare, Or, se ştie că 

semnul trimite întotdeauna dincolo de sine, spre ceea ce îi confirmă 
semnificativitatea și puterea de a fi, ca spre ceva fără de care el n-ar 
putea depune mărturie, nefiind urmă și chemare, lumină a urmării. 
Cum am putea, în acest context, să păstrăm legătura cu ceva ce 
nu mai este, mai precis cu cineva care, prin transcenderea prezenței 
lui a fi, pare cufundat în neființă, în moarte ? Este vorba aici de o 
stingere a oricărei urme, de un semn sărăcit care nu mai arată decât 
propria sa neputinţă de a mărturisi ? Dar ființa, amintește G. Marcel, 
„nu este separabilă de exigenţa de a fi, și acesta este și motivul 
adânc în virtutea căruia ființa nu poate fi disociată de valoare“. 
Înseamnă că ceea ce în ființă cere fiinţa este o valoare care o face 
nemuritoare, o iubire care menţine nealterată legătura cu ceea ce se 
afirmă ca nemaifiind. „A iubi o fiinţă înseamnă a spune: tu nu vei 
muri“. De ce a iubi înseamnă a spune ceva ? Pentru că actul iubirii 
afirmă fiinţa în singura urmă care vestește prezenţa, dar nu o face în 
felul unei afirmaţii logic-discursive, ci prin punerea în lumină a unui 
miez nepieritor. Cel iubit nu va muri întrucât chipul său însuflețește 
orice semn care îl arată, ca prezență a ființei ce se dăruiește și ca 
transcendență ce răspunde unei chemări. De aceea, „afirmaţia mea, 
din moment ce este iubire, se neagă ea însăși în favoarea a ceea ce 
este afirmat, a ceea ce este proclamat în valoarea sa substanţială”. 
A afirma iubirea înseamnă a afirma însăși moartea afirmației ca atare; 
ceea ce se afirmă nu poate fi decât ființa iubită — sau a iubirii însăşi 
— a cărei apariţie neagă orice afirmaţie a fiinţei iubitoare; ea se 
resoarbe în ceea ce îi face cu neputinţă dispariţia, ascunzându-se în 
propria sa arătare. „lată de ce iubirea nu poate fi despărțită de 
credință, fiind credință“, căci ambele, refuzându-se unei reflecții 
reductive, primare, se sustrag afirmațiilor enunţabile, punându-se 
ca mister al afirmării fiinţei. Iar ceea ce ele afirmă este chiar afirmarea 
a ceea ce este: nici iubire, nici credinţă — căci nu iubim iubirea şi nu 
credem în credinţă — ci un orizont ce se deschide în inima fiinţei, o 
chemare a vieţii pentru care moarte nu este. (Observațiile lui loan 
Zizioulas merg în același sens: „Viaţă şi iubire se confundă în 
persoană; persoana nu moare, numai fiindcă este iubită şi iubeşte. 


190 Dorin Ștefănescu 


În afara comuniunii iubirii, persoana își pierde unicitatea, devine o 
ființă oarecare, un «lucru» fără «identitate» absolută, fără «nume», 
fără chip. Pentru persoană, moartea înseamnă a nu mai fi iubit și a 
nu mai iubi, a nu mai fi unic și singular; dimpotrivă, viața pentru 
persoană înseamnă supraviețuirea unicităţii ipostazei lui, confirmată 
şi păstrată de iubire“, Du personnage ă la personne, 1977, p. 307; 
cf. aprecierile lui Christos Yannaras asupra acestui pasaj, în 


Libertatea moralei, Ed. Anastasia, 2002, p. 23, n.1). 
„Reflecția secundă, observă G. Marcel, fără să fie ea însăși 
credință, ajunge cel puțin să pregătească, să întrevadă ceea ce eu aș 
numi situarea sa spirituală“. Reflecţia secundă nu judecă, nu supune 


credinţa unui examen critic necruţător; ea este mai degrabă o 
precomprehensiune a fenomenului credinţei, pe care îl între-vede 
cu privirea celui ce iubește. Ca atare, ea trebuie să se întrebe „dacă 
ideea de credinţă asupra căreia operează reflecţia primară nu este 
de fapt o experienţă alterată, deformată, a ceva de un ordin cu totul 
diferit“. Cu alte cuvinte, înţelegerea sa iubitoare trebuie să se 
delimiteze de proasta aşezare a gândirii în raport cu O realitate care 
o transcende şi pe care o supune unei judecăţi reductive, critice. 
Or, tocmai prin faptul că își dă o exterioritate, reflecția primară 
gândește credinţa drept un obiect despre care formulează o părere 
inteligibilă. În acest sens, „cred că...“ nu exprimă decât o opinie în 
legătură cu ceva ce nu cunosc îndeajuns, o non-cunoaştere a unui 
ceva îndepărtat care, dând de gândit, ispiteşte prin manifestarea sa 
semnificantă în chiar cuprinsul gândirii. De aici, unilateralitatea şi 
impuritatea opiniei, întrucât, pe de o parte, a formula o judecată de 
acest tip înseamnă a aproxima o realitate necunoscută în toată 
complexitatea ei, iar, pe de altă parte, această realitate presupusă 
este înfățișată drept valoare reprezentativă. Dar, în esenţa ei, opinia 
nu aduce în afirmaţie decât o reprezentare, o imagine mentală străină 
de propria afirmare de sine a ceea ce este. Există însă, după G. Marcel, 
„un element hiperdoxal al opiniei, elementul ce nu se lasă redus la 
ceea ce în sens platonician se numește doxa“. Este cazul opiniilor 

de ordin religios, al căror element hiperdoxal, dacă nu tinde să se 
convertească în judecată și să recadă astfel în simpla opinie, deschide 
gândirea însăși spre orizontul credinţei. Aici, gândirea nu mai crede 
că... ci crede în...; nu e vorba de o convingere, care prin definitivul 
pe care îl implică se închide în propria suficientă, ci de un credit pe 
care îl deschidem, de o disponibilizare fără echivoc, în sensul unei 
puneri de sine la dispoziţie, al unei angajări existenţiale Și, în ultimă 
instanță, al unei lăuntrice urmări. 
„A crede, din acest punct de vedere, înseamnă în mod esenţial 
a urma“. Ce urmează credința ? Și-apoi: ce o face să fie pe urmele a 
ceva ? Pentru a răspunde acestor întrebări, să spunem mai întâi că 
urmarea este o aderare; îl urmăm pe cineva pentru că aderăm la 
drumul pe care el s-a angajat. Drum care ne angajează pe noi înşine 
şi care ne leagă de cel urmat în care credem. Urmarea este o creditare 
a unei căi ce se deschide în propria noastră ființă. Dar pentru ca ea 
să se deschidă şi să se propună urmării, trebuie să fi existat 
dintotdeauna în noi, să fi aflat, cu alte cuvinte, un temei al pornirii 
şi al punerii pe cale. Credem în urma unei căi nu pentru că ea naşte 
în noi credința ci, dimpotrivă, întrucât ceea ce credem se iveşte ca 
urmă sau cale, ca păşire pe urmele unei chemări. Faptul că aderăm 
la această chemare exclude orice exterioritate ori distanţă între 
credință și ceea ce ea crede. Și aceasta cu atât mai mult cu cât acel 
ceva urmat este ireductibil condiţiei de lucru, nesubsumabil stării 
unui obiect. Obiectul nu lasă urmă, nu se lasă pe sine ca prezență 
subzistentă;, ca atare, nu cheamă și nu deschide o cale, nu poate fì 
urmat (punem deoparte obiectul ambiguu numit carte, sau operă de 
artă în general, care, atâta vreme cât nu e deschis, nu deschide; el 
păstrează totuși o prezenţă latentă oricând disponibilă actualizării, 
ceea ce definește condiţia neautonomă, dependentă de o privire). 
Credinţa este cu atât mai viguroasă şi mai profundă cu cât ceea ce 
ea urmează nu doar o cheamă, ci și răspunde propriei chemări. 
Ea urmează astfel o chemare ce se afirmă în ea ca întrebare al cărei 
răspuns nu se dă decât în urma rostitoare a chemării. 

A spune „cred în Dumnezeu“ nu înseamnă oare a afirma 

caracterul existenţial al afirmației, a credita prezenţa a ceea ce este 
şi cheamă la prezenţă ? Credinţa este tocmai aducerea la chemare a 
unei afirmări, a ceea ce se afirmă în chemarea însăși și o face cu 
putință. Ceva este cu putinţă, spuneam, dar nu este decât în puterea 
credinţei, în lumina urmei ce strălucește în miezul fiinţei 
încrezătoare. Dar ceea ce străluceşte apare ca luminare a ceva ce se 
dă pe faţă, ca expresie a unui chip care priveşte și cere privirea. 
Şi prin aceasta revenim la ceea ce spuneam mai sus, referitor la 
exigența ontologică: orice exigență ontologică este „o exigență de 
transcendere care își dezvăluie chipul autentic“. Ceea ce înseamnă 
că urma în care chipul se arată ca prezenţă ce cheamă la prezenţă se 
dă ca o chemare la transcendere, ca fiind ceea ce cheamă şi cere 
credinţa. Din cele spuse ar rezulta că nu putem crede cu adevărat 
decât supunându-ne unei realităţi care ne cheamă și ne cere, care ar 
ştirbi într-un fel libertatea afirmării a ceea ce este. Or, precizează 
G. Marcel, „cu cât cea care e efectiv onorată este o realitate autentic 
transcendentă, cu atât mai mult ea îl previne, pe cel care o privește 
orbit, împotriva ispitei de a se umili ca atare în faţa ei“. Exigenţa 
transcenderii nu privește prin urmare ceea ce este; dimpotrivă, ceea 
ce este se dă ca transcendenţă în raport cu afirmarea de sine a unui 
ego fără chemare. Vocaţia transcendentă a ființei operează printr-un 
„reverenţial“ lucrător în chiar inima libertăţii, căci puritatea acestei 
lucrări ne oferă chemării, ne cheamă prin ceea ce în noi cere 
chemarea. E un altfel de a spune că „între transcendența autentică şi 
adevărata universalitate trebuie menţinută cu orice preţ o conexiune”, 
un raport de reciprocă deschidere creatoare. 

După cum se poate observa, realitatea transcendenţei — sau 
chemarea la transcendere — impune o exigenţă a autenticei libertăţi. 
Dar această exigenţă ontologică nu e reală decât într-o prezenţă care 
cere să fie urmată, într-o urmă în care vorbeşte chipul prezenţei. 
Ea apare, dacă nu într-un dincolo inaccesibil, într-un tel de „înainte“ 
sau de „înalt“ spre care năzuim. „Ne aflăm aici, subliniază G. Marcel, 
în prezența paradoxului conform căruia religia este în acelaşi timp 

distanţă, iar acolo unde distanţa tinde să dispară, religia se 
degradează“. Nu este vorba însă de distanţa ca exteriorizare, pe care 
am remarcat-o în privinţa obiectului gândit, ci de o distanţă 
interioară, verticală, între ceea ce cheamă la transcendenţă și urmarea 
ca atare, distanţă ce se deschide ca diferenţă în lăuntrul exigenței 
însăşi. Este momentul de a distinge aici între cerere și chemare, 
Dacă cererea este o solicitare, putem spune că ceea ce în noi cere 
ființa o cheamă la prezență. Dacă însă credința își exprimă solicitarea 
în actul rugăciunii, nu mai putem vorbi de o cerere propriu-zisă, ci 
de o chemare care se rostește în cuvântul credinţei. Rugăciunea nu 
cere, nu solicită ceva; și totuși ea nu s-ar ivi dacă nu ar fi cerută, 
solicitată de ceva ce o transcende. Rugăciunea cheamă, interpelează, 
face apel, mărturisește; pe scurt, recunoaște chemarea, se recunoaște 
chemată. Dar o face din miezul unei purităţi absolute, căci în ea 
vorbeşte însuşi cuvântul iubirii; „este recunoaşterea activă în și prin 
Dumnezeu a legăturii oricărei iubiri adevărate“. Am putea spune, în 
acest sens, că ea nu cheamă decât ceea ce deja are, nu afirmă decât 
re-cunoscând și iubind ? Sau că „actul de a te ruga, spre deosebire 
de actul de a cere, cuprinde în sine propriu-i răspuns și propria-i 
realizare“ ? Ceea ce nu înseamnă defel că rugăciunea se rostește pe 
sine ori că vorbeşte în gol; am spune că deplina ei realizare nu are 
loc decât în puritatea iubirii întrebătoare, mai degrabă decât în 
orizontul unui răspuns. Căci întrebarea îl afirmă pe cel întrebat mai 
mult decât răspunsul pe care acesta îl dă; ea îl leagă de celălalt prin 
însăși punerea și adresarea ei. Mai adânc decât faptul că întreabă 
ceva, întrebarea este o recunoaştere a ceea ce este (chiar dacă prin 
această ultimă formulare îl înţelegem pe celălalt sau ne privim pe 
noi înșine ca cei care se întreabă). Recunoaștere care se pare că 
reinstaurează distanţa, întrucât „trebuie să particip la ceea ce mă 
transcende întru totul“. Legătura de care vorbeam ne leagă de ceva 
de dincolo de noi și, totodată, de ceva din adâncul nostru; suntem 
noi cei care ne rugăm și totuşi nu pe noi ne rugăm. Dacă, pe de o 
parte, spiritul de rugăciune se defineşte negativ ca respingere a ispitei 
de a ne închide în noi, pe de altă parte, el se prezintă pozitiv, „ca O 

dispoziție primitoare“. Rugăciunea nu e astfel doar chemare și 
întrebare, ci și dispoziţie lăuntrică, primire la sine a unei realități 
transcendente pe care, la rândul ei, o mărturisește. Este și motivul 
pentru care ea re-cunoaște ceea ce cheamă, poate chema și iubi ceea 
ce primește. Ea instaurează un raport de supremă libertate, întrucât 
primirea consfințește o deschidere spre altul, întrebarea care rodește 
între cel întrebător și cel întrebat, unindu-i în recunoașterea și 
recunoştinţa reciprocă a aceleiași lumini. De aceea, „rugăciunea nu 
este cu putință decât acolo unde este recunoscută inter-subiectivitatea, 
acolo unde ea este în act“. 

Primirea la sine, ca act al libertăţii active, nu e legată însă de o 

concomitentă deschidere spre ceea ce ni se dă ? Dacă lucrurile stau în 
acest fel, trebuie să nuanțăm relaţia intimă ce se stabilește între dar și 
libertate, între libertate și har. Spiritul libertăţii pare să aibă la rădăcina 
sa o voință de acţiune; sunt liber în măsura în care a voi și a face se 
identifică în același arc al realizării de sine. Dacă acceptăm însă o 
distincţie între a face şi a dori, ajungem la concluzia că „există o 
libertate care nu se referă la a face“; într-un sens extrem, a voi lipsa 
însăși a dorinței, cum preconizau stoicii, înseamnă a voi să fii, nu 
dincolo de realitatea faptelor, ci într-un fel de hotărâre ce rezistă 
oricărei ispite de a ceda acestei realități, în ceea ce are ea solicitant şi 
deviant. A înţelege însă libertatea drept un mod de a fi rezistent 
echivalează cu o blocare a voinţei în propriul ei proiect, mai degrabă 
o încordare sau chiar o crispare față de orice posibilă confiscare, decât 
o deschidere ce destinde. Observaţie valabilă şi în cazul relaţiei cu 
ceilalţi; conștiința libertăţii nu e, în exemplul de mai sus, decât a 
propriei libertăţi care se delimitează de orice act care ar putea-o ştirbi, 
închizându-se în sine, izolându-se în limitele hotărârii. Este evident 
că această libertate însingurată nu e autentica libertate, căci ea nu 
răspunde nici unei chemări. Libertatea trebuie să fie răspunzătoare 
nu numai faţă de sine, ci în primul rând responsabilă faţă de tot ceea 
ce, în jurul ei, nu e libertate, Am spune că libertatea e atât de intim 
Jegată de nelibertate, încât ea nu se poate împlini decât cu preţul lărgirii 
neîncetate a orizontului ei, în ultimă instanţă, cu asumarea unei mize 
existenţiale de care îi e cu neputinţă să se lipsească. 


Metafizică şi credință 195 


Or, miza libertăţii este tocmai responsabilitatea față de darul 

lucrător în ea. Ea nu poate voi altceva decât împlinirea sau aducerea 
la manitestare a unei „stări de dialog interior“, Dialog care este 
expresia unei potenţe de deschidere spre ceilalți, și nu drept ceea ce 
întemeiază alegerea. Așa-zisa libertate de alegere reprezintă mai 
degrabă o libertate a indiferenţei, întrucât actul de a alege implică 
mai puțin semnificativitatea răspunderii, cât gratuitatea ei. „Nu se 
poate vorbi de libertate decât acolo unde miza prezintă dimpotrivă 
o importanță reală“, „actul liber fiind în mod esenţial un act 
semnificativ“, adică revelator. A alege în cunoștință de cauză, în 
deplinătatea luării la cunoștință, nu consună întru totul cu a fi 
răspunzător. Nu putem alege pentru alții, în locul și în numele lor; 
dar alegerea noastră îi atinge şi pe ei, căci ea poartă semnătura 
inconfundabilă a unei delimitări. Spunând că alegerea nu are o miză 
reală, spunem că ea nu răspunde unei exigenţe ontologice 
fundamentale, aceea a manifestării deschiderii ființei. Alegerea este 
monologică, întrucât ea răspunde doar propriilor întrebări și așteptări; 
în esenţa ei, libertatea este dialogică în virtutea asumării mizei care 
îi cere să fie deschidere și comunicare, răspundere și luminare. Și 
aceasta cu toate riscurile pe care un atare act le presupune; fiind 
manifestarea unei stări de dialog, libertatea se expune fără încetare, 
cu conștiința că nu se poate închide în sine decât cu prețul indiferenței 
și al refuzului. Or ea este primire și afirmare a primirii la sine, 
valorizare și prin urmare semnificare a ceea ce este. Nu suntem liberi 
prin și cu ceea ce facem — și nici prin voinţa ori nevoinţa de a face — 
ci în virtutea a ceea ce semnificăm, în măsura deschiderii 
răspunzătoare și a luminii pe care o dăruim. 

Ceea ce înseamnă că libertatea nu este eliberare fără dăruire, 
fără să fie învestită cu un dar pe care, la rândul ei, îl oferă. „Un dar 
oarecare este într-o anumită măsură o dăruire de sine“; actul de a 
dărui angajează propria noastră fiinţă care dăruieşte ceva din sine, 
ceva unic și esenţial ce trece în actul de a da. Aceasta însă doar dacă 
avem în vedere atât necondiționalitatea dăruirii, cât şi nereciprocitatea 
sa; nu oferim cuiva un dar învăluindu-l în țesătura deasă a unor 

condiţii care sufocă dăruirea însăşi, după cum nu-l oferim nici 
așteptând recunoştinţa celuilalt, caz în care dăruirea nu e decât un 
exercițiu de seducţie şi de autodăruire (în sensul în care dăm doar 
pentru a „da“ ceva în plus propriei noastre staturi, pentru a „Crește“ 
în ochii celuilalt). Dar „dacă afirmăm că darul este lipsit de finalitate 
precisă, nu îl lipsim prin aceasta de semnificaţie ?“ Darul este adresat 
şi destinat cuiva; intenționalitatea dăruirii nu trebuie însă confundată 
cu finalitatea ei. Intenţionez să ofer un dar; darul meu este 
manifestarea vie a intenționalităţii, ca act orientat și semnificat; el 
nu are însă nici o finalitate precisă (fiind, am văzut, necondiţional și 
lipsit de reciprocitate); libertatea dăruirii este chiar gratuitatea ei, 
diafana ei semnificativitate. „A da înseamnă a răspândi, a se răspândi 
(...). Sufletul darului este generozitatea“. Nu e vorba însă nici de o 
reducere fiinţială a celui ce dă, adică de o abdicare ori de o scurgere 
de substanţă pe care darul ar favoriza-o. Dimpotrivă, darul dăruit îl 
dăruiește în primul rând pe cel care îl face; răspândirea este orizontul 
deschis de generozitate, o lărgire de sine dincolo de limitele bănuite: 
„O lumină care este bucurie de a fi lumină“. Lumina nu se răspândește 
decât pentru a lumina, pentru a se dărui; ea e luminătoare fără să 
piardă ceva din sine; cu cât luminează mai mult, cu atât, departe de 
a slăbi în intensitate, ea e mai pătrunzătoare. „Precum flacăra, 
generozitatea se hrănește din ea însăşi“; la fel, darul se hrăneşte din 
propria bucurie de a da, din puritatea plăcerii de a se împărtăşi, de a 
străluci și de a da strălucire. „Între generozitate şi dar, relaţia este 
dublă: pe de o parte, generozitatea este cea care face cu putință 
darul (...), pe de altă parte, generozitatea însăşi apare ca dar“. Ea nu 
ar putea dărui — și nu ar fi liberă să dăruiască — dacă ea însăşi nu ar 
fi dăruită; și nu este dăruită decât pentru a se dărui, nu este decât 
pentru a nu fi, căci tot ceea ce ea este îi e dat pentru a fi dat. 
Generozitatea trăiește pentru a muri în propria ei strălucire, dar nu 
trăiește cu adevărat decât în actul de a da strălucire. „La fel cum 
lumina nu se lasă recunoscută decât prin mijlocirea a ceea ce ea 
luminează (...), generozitatea nu poate fi întrevăzută decât prin 
darurile pe care ea le împarte“. Libertatea nu e generoasă, adică pe 

deplin eliberatoare, în simplul fapt că ea se dă sau se obţine precum 
un lucru pe care l-am putea poseda; ea se dă spre vedere în ființa 
eliberată, dăruită cu lumina vederii. E un altfel de a spune că esența 
generoasă a libertăţii strălucește în vederea celor cărora le dă strălucire. 
„Se vede astfel pe ce cale ascendentă este posibil să ne înălțăm 
de la darul considerat în ipostazele sale cele mai empirice la ceva ce 
nu poate să nu fie gândit ca har“. Căci lumina care strălucește în 
adâncul libertăţii este harul însuși, sămânța născută o dată cu noi și 
care rodește doar în lumina generozității. Este chiar primul pas al 
vieții, urma unui Cuvânt dăruit care dăruiește. Ceea ce înseamnă că 
acest Cuvânt, ca germene ce încolțeşte în miezul aventurii umane, 
este o mărturie a darului pe care ne e dat să-l mărturisim; prin urmare, 
„acest cuvânt nu poate fi decât o revelaţie“. Ceea ce se revelează în 
cuvântul rostirii este o afirmare a harului pe care limbajul îl 
mărturiseşte, „ca o refracție a Cuvântului, adică a Verbului“. Starea 
de dialog interior dobândește aici o semnificativitate aparte, căci 
deschiderea vorbeşte limbajul dăruirii, la fel cum dăruirea însăși 
este bine-cuvântată de lumina harică. A vedea prin cuvântul darului 
libertatea şi adevărul înseamnă a stră-vedea ceea ce se arată în lumină 
şi luminează, a mărturisi nu o lumină inteligibilă, pe care am putea-o 
„înțelege“, „ci o lumină care este principiul oricărei înțelegeri“. Doar 
cuvântul mărturisirii poate crede într-o realitate pe care, fără să o 
poată identifica și adeveri ca atare, o slăvește ca prezenţă a ceea ce 
este, ca exigenţă a fiinţei și a transcendenţei deopotrivă. Esenţa 
mărturisirii reprezintă arătarea a ceea ce se mărturiseşte, o vădire a 
ceea ce depune mărturie. Dacă putem vorbi de o manifestare, ea 
este semnul arătător al unui cuvânt con-sacrat, căci el aduce la 
expresie o făgăduinţă: ceea ce se spune stă drept adevăr al spunerii. 
Dar în actul însuși de a spune se face vizibil sensul a ceea ce este 
spus, astfel încât mărturisirea dă pe față nespusul, arată chipul 
vorbitor al tăcerii, Este însă evident că „tărâmul mărturisirii, pentru 
că este și acela al libertăţii, e în egală măsură Şi în mod inevitabil 
cel în care poţi refuza să mărturisești, cel în care poţi deveni un 
martor fals ete., adică un tărâm al păcatului”, În acest caz — care 

este chiar cel al nelibertăţii — a păcătui înseamnă a nu vorbi, a nu rosti 
ceea ce are și cere dreptul la rostire, a arăta chipul orb al unui cuvânt 
a cărui lumină se ascunde, nu poate făgădui și dărui decât tăcerea, 
Cuvântul mărturisirii este cuvântul vieţii; el se adresează 
Dumnezeului viu a cărui întrupare cheamă la viaţă; „specificul 
întrupării este de a fi iradiantă“, de a-și propaga lumina în tot ceea 
ce, primind-o la sine, cere lumină. Este o întoarcere a întregii ființe 
spre o zare transcendentă pe care o descoperă în adâncul său propriu, 
o răsucire spre izvorul haric sau, altfel spus, o conversiune ca „act 
prin care omul este chemat să devină martor“. Cel convertit este cel 
chemat la mărturisire, martorul a cărui mărturie cere să se rostească. 
Mărturisirea este o schimbare la faţă, o dezvăluire a chipului 
libertăţii. „Ne aflăm aici în punctul precis al articulării dintre libertate 
şi har“, al îngemănării dintre ceea ce răspândește lumina și esența 
ei transcendentă. Această „unitate misterioasă și indivizibilă“ a 
orizontului și a izvorului reprezintă o afirmare și o recunoaștere; 
ceea ce ea afirmă se afirmă în mărturisirea recunoscătoare. Nu se 
poate presupune aici o anumită exterioritate a celui ce mărturisește 
în raport cu ceea ce mărturisește, întrucât este vorba de „o atestare 
creatoare“, de o fidelitate a mărturisirii care nu e doar constatare, ci 
receptivitate activă. Mărturisirea e o încercare sporitoare ce rodeşte 
în cel care o afirmă. El nu se afirmă însă pe sine, ci un orizont spre 
care se deschide; devine el însuși o ființă orizontică prin ceea ce, în 
el, cheamă la împlinire și cere cuvântul împlinirii. Trebuie subliniată 
însă din nou exigenţa transcenderii care stă la baza acestui raport; 
de aceea, „este îndoielnic ca, într-un astfel de domeniu, reflecţia, 
chiar și cea mai speculativă, să poată înainta dacă ea nu este oarecum 
magnetizată din interior de ceva de dincolo de ea și de care nu îi e 
dat să dea întru totul seamă“. Transcendere care implică şi ceea ce 
s-ar putea numi obsesie a cauzalităţii; acel ceva de dincolo nu este 
nici exterioritate, nici cauză, ci temei în virtutea căruia fiinţa se 
deschide spre lumină, dezvăluindu-se ea însăşi drept chip luminos, 
mărturisitor al unei răscolitoare chemări, 

Cel care mărturisește crede în ceea ce mărturisește; „în calitatea 

lui de credincios, el este mereu dincolo de el însuși“, depășindu-se 
într-o experienţă creatoare, însuflețitoare, întrucât este o experiență 
a iubirii. „Din punctul de vedere al unei credințe demne de acest 
nume, o lume fără suflet nu se poate înfățișa decât drept experiență 
întru totul profanatoare a unei voințe de de-creație“. Dacă adevăratul 
credincios este dincolo de sine, el este totodată dincolo de orice 
încercare de a de-crea lumea, de-a o abate de la profunda ei vocaţie. 
„Dincolo de sine“ înseamnă, în acest context, transcendere a unui 
dat văzut în nemișcare, într-o imposibilă suficiență și stagnare; cel 
care nu crede că poate ajunge dincolo de sine nu se știe chemat ori 
refuză să vadă sensul sacru al creației. În schimb, credinţa pune în 
mișcare, pornește pe urmele chemării, recreând noutatea fiecărei 
clipe, sperând într-o necurmată însuflețire a vieţii. Dimpotrivă, 
de-creaţia este prin definiție imanentă; ea nu numai că ţine pe loc 
ceea ce în lume aspiră la devenire, dar zădărnicește orice închegare 
ascendentă, orice avânt sporitor al ființei. Problema este însă „de-a 
şti dacă această nimicire poate viza acel ceva prin care ființa este cu 
adevărat o ființă. Or, tocmai calitatea aceasta misterioasă este vizată 
în iubire“. De-creaţia, inclusiv aceea prin care moartea neantizează 
fiinţa, este oare un proces pur fenomenal, în sensul că afectează 
doar ceea ce se dă ca fenomen, ca manifestare a unei esențe, nu şi 
noumenul, esența nemuritoare a ceea ce nu încetează de a se da? 
Dar o esenţă care ar supraviețui manifestării ar muri ea însăşi în 
absenţa a ceea ce ar putea-o aduce la prezenţă. Este vorba, mai 
degrabă, de un inepuizabil, și abia în acest sens nemuritor, care 
hrănește neîntrerupt iubirea. Între iubire și nemoarte — sau între iubire 
şi viaţa ce se transcende pe sine: ce îşi supra-vieţuieşte — se înfiripă 
o legătură inextricabilă, un dar al speranței, 

Căci cea care nu moare, după cum se ştie, este chiar speranţa; 
contrariul ei nu e teama, ci „o imobilizare a vieţii care îngheaţă”. 
În ce sens putem spune că a spera înseamnă a afirma ? O existenţă 
sperată nu e in-existentă, în ea se afirmă deja o valoare care pune pe 
calea existenţei, fiind ea însăși o potenţă fiinţială, Speranţa investeşte, 

creditează o apariţie inovatoare care, pentru a fi reală, trebuie să 
reprezinte o ruptură de nivel, o criză existenţială, un sacrificiu al 
dăruirii. Iată de ce speranța este atât de aproape de credință și de 
tragicul pătimirii şi al îndurării. „Fiinţa care speră este lăuntric 
activă“, dar plină de o activitate care se revarsă, care întreține o 
flacără. Ceea ce ea afirmă se deschide ca orizont ce îi cuprinde și pe 
alții în aceeași participare la o realitate transcendentă. Dacă ea nu 
„vede“ această realitate, din moment ce tânjește spre ea, nu e mai 
puțin adevărat că acest nevăzut încă neajuns la prezenţă lucrează în 
miezul speranței, în adâncul fiecăruia care speră pentru și împreună 
cu celălalt. Departe de a fi o crispare ori o închidere în individual, 
„ea presupune o destindere, un timp deschis opus timpului închis al 
sufletului adunat în sine“. Arcul deschis al speranței are ceva din 
incomprehensibilul unui efort de transcendere, dar nu o dorinţă ori 
o pură năzuință întâlnim aici. Invizibilul de care vorbeam e un 
neînțeles care atrage sau, mai degrabă, un neînțeles care cere 
înțelegerea. Altfel spus, speranța se îndreaptă către ceva ce o cheamă, 
ceva de dincolo de ea însăși şi totuși dintr-un adânc ce o pune în 
mişcare. Ea este, metaforic vorbind, „stofa“ sufletului nostru, ale 
cărei fire se împletesc în țesătura vieţii. Mai mult decât a dori viaţa, 
speranța o reîntemeiază în recunoașterea mereu vie a unui dar 
absolut, a unui posibil infinit. Astfel că speranța poate fi „un alt 
nume al exigenţei de transcendere sau chiar această exigenţă” 
lucrătoare în timpul deschis al vieţii. Dacă ea „se unește cu viata, 
înțeleasă nu în manifestările sale, ci în esența ei“, aceasta pentru că 
ea regăsește sâmburele unui universal sacru, trans-istoric, un sens 
al eternității în tot ceea ce se afirmă ca supra-vieţuire a viului însuşi. 
„Caracterul indisolubil al speranţei, credinței şi iubirii” 
reprezintă trepiedul ontologic al intersubiectivităţii, dar e vorba de 
o ontologie concretă, înrădăcinată în viaţă şi orientată spre orizontul 
celuilalt, Înrădăcinare și orientare ce îi garantează vocaţia de 
universalitate, căci ontologia de acest tip este în mod esenţial 
„polifonică“, adică pe de o parte deschisă spre o întemeiere 
transcendentă și, prin aceasta, spre raporturile intersubiective în care 

cele trei virtuți teologale sunt trecute prin încercarea vieții; pe de 
altă parte, ea se dă ca „voință de non-excludere“ sau, ceea ce 
înseamnă același lucru, ca refuz al ostracismului de orice fel, al 
cărui spirit alterator își are originea în falsele judecăţi abstractive. 
A face abstracție de... nu este, în acest context, decât a pune gândirea 
de pază (trădându-i astfel vocaţia existențială) în fața oricărei 
deschideri spre experiența concretă. Se înțelege acum poate mai 
„bine legătura indisolubilă dintre speranţă şi libertate: speranța nu 
cunoaște decât universalul intersubiectiv întemeiat transcendent 
într-o libertate care o hrănește și pe care, la rândul ei, o sădește în 
trupul oricărei manifestări. Căci ceea ce se manifestă se mântuie 
într-un fel în propria sa manifestare; dacă esența speră în libertatea 
manifestării sale, aceasta este în virtutea dăruirii de libertate pe care 
o aduce la expresie. „Fiecare dintre noi este situat în așa fel încât să 
poată recunoaşte că esenţa sa este dar și nu dat, că este el însuși un 
dar și că, în ultimă instanță, nu este prin sine; pe de altă parte însă, 
doar pornind de la acest dar fundamental se poate desfășura acea 
libertate care se identifică încercării în cursul căreia fiecăruia îi este 
dat să hotărască asupra propriului sine“. Recunoașterea esenței ca 
dar este cu putință numai într-o dreaptă situare de sine care 
echivalează cu așezarea întregii ființe în lumina întemeietoare a 
speranţei, credinţei şi iubirii. Ceea ce ni se dă nu este ca atare un dat 
imuabil pe care l-am putea avea şi care ne-ar închide în limitele 
definitivului și ale impermeabilului, ci un dar de dăruit care, 
dându-se pe sine, se dă ca esenţă a libertăţii. Am putea spune că 
ceea ce ne este dat ne este luat în actul dăruirii, însă numai în această 
luare — sau dare de sine a ceea ce lăsăm din noi, de la noi — se naște 
libertatea, adevărata eliberare a încercării în orizontul căreia lum 
ființă, la fel cum, pentru a vedea în întuneric, luăm lumină. 

Să mai spunem că această așezare a fiinţei în lumină este o 
conversiune harică ce deschide în noi o altă vedere ? A vedea iubind 
și a crede în prezenţa ce se oferă vederii — nu este aceasta bucuria 
adâncă ce leagă credinţa și spiritul de adevăr ? Este ceea ce G. Marcel 
numește „aspectul inteligibil al credinței“, acel înţeles supra-ordonator 

care dă speranţei consistență și valoare: „Spiritul de adevăr nu e 
nimic dacă nu este o lumină care premerge luminii, inteligibilitatea 
nu e nimic dacă nu este totodată o întâlnire și bucuria nuntirii proprie 
acestei întâlniri; cu cât încerc să mă înalt mai mult spre această 
lumină increată fără de care nu aș fi privire — ceea ce înseamnă că 
nu aș fi deloc — cu atât înaintez mai mult oarecum în credință“. 
Ceea ce merge înaintea luminii nu deschide doar o cale vizibilului, 
ci dă sens luminii înseși. Ceea ce se vede este lumina adevărului, 
dar adevărul este văzut întrucât luminează, lasă în toate cele ce sunt 
urma luminoasă a prezenţei sale. Înțelegerea acestei lumini — care 
se oferă vederii doar în urma sau în manifestarea esenței sale — este 
o întâlnire cu adevărul care ne luminează, bucuria privirii în care se 
arată însuși adevărul ființei care privește. A înainta în credință nu se 
referă, prin urmare, la o așa-zisă „îmbunătățire“ sau ridicare a ei 
deasupra reflecției, ci la pătrunderea în lumina sporită a unei purități 
care ne înalță înţelegerea la nivelul înţelesului, pe urmele vederii a 
ceea ce dă de înţeles. „Dar nu vom avea posibilitatea, nu spun de a 
înțelege credinţa, ci de a recunoaște unele din caracterele ei esenţiale, 
decât cu condiţia de a ne situa în locul ideal în care aceste facultăți, 
pe nedrept disociate, converg“. Aceeași așezare în orizontul virtuţilor 
întemeietoare ne înlesnește descoperirea rădăcinii comune înțelegerii 
şi credinţei, a acelui centru în care se deschide dubla vocaţie, şi 
totuși îngemănată, a fiinţei unitare. „Actul de credinţă — eu cred — 
este actul persoanei considerate în unitatea sa concretă”, un act în 
care se afirmă însă, precum în cercul hermeneutic augustinian, 
posibilitatea înțelegerii. Putem spune astfel că eu cred nu doar pentru 
că adevărul prezenței cheamă și creează credinţa, ci şi pentru a 
recunoaște sensul chemării, ca afirmare şi creaţie a ceea ce eu înțeleg. 
„A spune că actul credinţei este un act liber“ înseamnă a afirma 
o prezenţă conformă cu spiritul de adevăr. Cu alte cuvinte, libertatea 
credinţei atârnă de disponibilitatea de a ne deschide harului, de a 
croi o cale liberă și eliberatoare. A spune deci că libertatea actului 
de a crede se afirmă ca dar în libertatea harică echivalează cu 
recunoașterea „unei încărcături existenţiale a afirmației“, şi aceasta 

în sensul celor spuse mai sus despre adevărul care se dă în afirmaţie 
ca fiind ceea ce afirmă și se afirmă totodată. De aceea „eu cred“ este 
un ne-enunţabil în sine; „ne aflăm aici în ordinea a ceea ce este de 
recunoscut mai degrabă decât a ceea ce este de înțeles“. Lucru valabil 
și cu privire la raportul dintre mântuire și păcat. În afirmaţia conform 
căreia „orice păcat autentic este păcat împotriva luminii“, ceea ce 
se afirmă se dezvăluie ca arătare a morţii („lumea păcatului este o 
lume în care moartea este într-un fel la ea acasă“), dar în același 
timp se învăluie în ne-enunțabilul luminii care străpunge moartea, 
făcând cu putință afirmaţia în cauză. Mai simplu spus: nu am putea 
afirma că păcatul este un atentat la lumina mântuirii dacă această 
lumină nu s-ar afirma în afirmația însăși. În același sens, „nouă, 
celor de pe pământ, cerul nu ne poate apărea altfel decât ca și cer, 
dar pe măsură ce legătura noastră cu pământul slăbește sau își 
schimbă natura, el ni se va prezenta într-o cu totul altă lumină. Căci 
suntem hărăziți să suferim o metamorfoză“. Ultimele cuvinte sunt 
de o importanţă capitală. Libertatea harică nu este cu adevărat un 
dar decât în măsura în care ne așezăm în disponibilitatea de a-l 
_ recunoaşte în lumina darului; un dar transcendent care luminează în 
propria noastră dăruire. Dăruire hărăzită, căci este a harului 
eliberator, şi totodată suferită, ca transformare de sine a fiinţei. Ceea 
ce ni se hărăzește nu este altceva decât bucuria tragică a schimbării, 
pătimirea și jertfa de noi înşine prin care intrăm în lumina acelui 
„trup mistic“ al iubirii și al adevărului, ca manifestare arzătoare a 
exigenţei de transcendere: „De vreme ce nu suntem lucruri, de vreme 
ce refuzăm să ne lăsăm reduși la condiţia de lucruri, aparținem unei 
dimensiuni cu totul diferite a lumii, iar această dimensiune poate şi 
trebuie să fie numită supra-temporală“. De vreme ce avem 
capacitatea de a ne sustrage datului temporal al lucrurilor (acelui 
timp închis al indisponibilităţii și al finitudinii, al lipsei de orizont), 


mai degrabă un mediu hărăzit — sau un timp deschis — al sub-vieţuirii, 
în care intrăm sub privirea lui Dumnezeu, în neascundere, ca într-un 
câmp al privirii privite: „o boltă fremătătoare“ la adăpostul căreia 

viața se ştie întâmpinată și călăuzită. Supra-vegheaţi de o realitate 
vie, învăluitoare — întru prezenţa căreia filosofia ar trebui să ne în- 
drume și să ne trezească — suntem părtași la propria noastră 
transfigurare, la acea permeabilitate care este chiar libertatea de a 
ne mărturisi dăruiți și dăruitori. Libertate care nu este mai mult, dar 
nici mai puţin, decât pășirea pe urmele unei lumini care ne poartă 
pașii, chemându-ne la vederea a ceea ce în noi caută să vadă, ca 
strălucire a darului pe care nu îl avem decât dăruindu-l;, „doar 
urmând, asemenea pelerinilor, un drum dificil și presărat cu 
obstacole, avem speranța de a vedea strălucind într-o zi acea lumină 
eternă (...), acea lumină fără de care putem fi siguri că nu am fi 
pornit vreodată la drum“. 

DESPRE ÎNȚELEGERE 
(RUDOLF BULTMANN ) 


Capitolul cuprinde însemnări și reflecții pe marginea ediţiei 
franceze a cărţii lui Rudolf Bultmann, Foi et compréhension II 
(eschatologie et demythologisation), Editions du Seuil, Paris, 1969. 


1. Ideea de revelație 


Punându-şi problema înţelegerii ideii de revelaţie, R. Bultmann 
distinge de la bun început între actul revelator ca prezenţă trăită a 
divinului şi un demers interpretativ de tip hermeneutic. Un limbaj 
care ar dori să vorbească despre revelaţie, încercând să dea seama nu 
de semnificaţia ei, ci de pura ei survenire, sfârşeşte prin a vorbi de 
sine însuşi. Discursul despre revelaţie nu este revelator decât în măsura 
în care limbajul ajunge să se smerească în cuprinsul logos-ului care îl 
iluminează. Dar atunci el nu mai vorbeşte ci, pătruns de o vorbire ce 
nu-i aparţine, îşi destăinuie propria mirare, dă slavă tainei. 

Căci despre taină e vorba, despre ascunsul rostit în ideea ce-l 
înțelege dându-l pe față: „înțelegem prin revelaţie manifestarea a 
ceea ce este ascuns, scoaterea la iveală a ceea ce este tăinuit“. 
Revelația dezvăluie învăluitul, des-tăinuie în-tăinuitul; în propria 
sa ivire se ivește altceva, ceva nemaiîntâlnit până atunci. Cum am 
putea înțelege această epifanie a unei prezenţe ce îşi face apariţia 
dincolo de înţelesul obișnuit al lucrurilor şi totuşi în chiar miezul 
său neînțeles ? 

Pe două căi, spune Bultmann. În primul rând, o cale exoterică: 
„revelaţia este comunicarea unei cunoașteri“. Ea este aici un 
mijlocitor ideatic, din moment ce cuvântul intermediază cunoaşterea 

celor necunoscute. În acest sens, revelaţia este o informaţie pe care o 
obţin în urma unui act cognitiv care mă sporește spiritual, situându-mă 
într-un cunoscut pe care îl cuprinde în procesul de gândire. Pe de altă 
parte însă, urmând calea esoterică, „revelaţia este un eveniment care 
mă transpune într-o situaţie nouă“. Eveniment poate fi și un act pe 
care cunoașterea îl luminează și care mi se revelează prin cuvânt; 
atunci cuvântul e trezitor, nemaiavând rolul de a-mi comunica o 
experiență mediată, un conţinut de gândire. El este însăși experiența 
nemijlocită, conţinutul ce își conţine doar propria posibilitate existentă. 

Revelația religioasă cuprinde ambele căi, întrucât „manifestarea 

lui Dumnezeu în om“ se poate realiza fie prin intermediul cuvântului 
doctrinei, al comunicării unui conţinut de cunoaștere, fie ca 
eveniment al conversiunii lăuntrice. Oricum ar fi înțeleasă, revelația 
presupune o mutație și o deschidere în experiența umană, dar şi o 
mărturie cu privire la limitarea acesteia. Ea exprimă „o înţelegere a 
existenţei ce îi cunoaște limita, dorind să o depășească“. Încercând 
să înțelegem revelaţia, nu o putem face decât văzând în ea speranța 
de nelimitare prin care fiinţa şi-ar regăsi adevărata condiţie. 
Nelimitând, revelaţia este un revelator al limitei. 

Dar ceea ce știm despre revelaţie nu e rodul unei experiențe 
revelatoare; este doar preștiința unor date inteligibile; cunoașterea 
noastră este „o cunoaștere care nu cunoaşte“, o știință care nu ştie 
în adevăr ce înseamnă întâlnirea cu revelaţia. Ceea ce nu înseamnă 
că precomprehensiunea nu are acces decât la cunoașterea ideii de 
revelaţie; ea cunoaște și ceea ce revelaţia este în sine, căci 
cunoașterea conceptului nu poate avea loc în afara trăirii în care 
gândirea gândește și trăieşte. A avea ideea revelaţiei înseamnă prin 
urmare a cunoaște revelaţia, după cum nu poţi avea ideea de lumină 
fără să știi ce este lumina. La fel de adevărat e însă faptul că nu pot 
ști nimic despre revelaţie decât în măsura în care experierea ei 
premerge ideea despre ea; orbul poate ști ce este lumina, fără să o fi 
văzut vreodată, dar nu încearcă niciodată trăirea întâlnirii vii cu 
lumina; ea nu-l pătrunde nicicând, el nu se poate deschide spre ea, 
neînţelegând-o într-adevăr, 


e E re o ar 


rm 


At 


| 
| 


Metafizică şi credință 


207 


Şi atunci cum suntem în stare să preînțelegem lumina revelaţiei 
fără să o avem decât în gând, ca idee ? „Cunoastem revelaţia deoarece 
ea aparține vieţii noastre“, ceea ce înseamnă că revelaţia este atât de 
intim legată de viața noastră încât ceea ce este revelabil este preînțeles 
înainte de a se revela cu adevărat. Vorbind despre revelaţie, vorbesc 
de fapt despre viaţă, despre propria-mi revelaţie a vieţii mele. 
Precomprehensiunea este deja o mărturie a unei prezențe încă 
obscure, dar indubitabile, care vorbește despre mine, îmi vorbește. 

Revenind la limitarea pe care o dezvăluie revelaţia, trebuie adăugat 
că actul acestei descoperiri de sine nu este o cunoaștere obiectivă a 
unui dat de care luăm notă, constatându-l şi înregistrându-l ca atare în 
ordine mentală. Cunoașterea limitei se revelează doar într-o experiență 
de viață, singura împrejurare în care ne lovim de ceva ce nu ne lasă 

indiferenți, ceva ce se afirmă și ne infirmă totodată, obligându-ne să 
luăm o atitudine. Căci viaţa însăși este limitată; moartea o însoțește 
pas cu pas. A avea însă revelaţia acestei limitări înseamnă a ne dezvălui 
propria viaţă până acolo unde ea devine hotărâre de transcendere, 
conștiință lămurită a unei înțelegeri nelimitate. 

Limita este o lipsă a ceea ce nu suntem pe deplin conştienţi că 
suntem, o negativitate în raport cu afirmarea existenţei autentice. 
Prin revelaţie ne dăm seama de ceea ce ne lipsește, căci ea se 
constituie tocmai în inima acestei lipse pe care ne-o înfățișează în 
adevărata ei lumină. Revelația nu convertește ceea ce neagă omul 
ca existență limitată într-o afirmare de sine a omului conştient de 
propria sa limită, ci afirmă o prezenţă graţie căreia omul se poate 
nelimita. Când Bultmann spune că omul este interogare a revelaţiei, 
înțelege că omul nu se întreabă pe sine despre revelaţia ce i-a 
zdruncinat limitele, ci se pune sub semnul întrebării. Omul este 
întrebarea însăși ce se pune ca taină a nelimitei revelate. 

În ce constă însă cu adevărat limitarea omului ? Să fie vorba de 
o limită „în ceea ce poate ști“, o limită a cunoaşterii nedesăvârşite 
sau a individualităţii sale determinate de orizontul propriului eu? 
Ori poate de limitarea pe care o reprezintă viaţa, existența plină bea 
„experienţe“, dar neîmplinită într-o unică, absolută Experienţă : 

Sau, în sfârșit, de conţinutul revelaţiei, care nu e experienţa ca atare, 
Ci „ceea ce e revelat în experiență“ ? Dar în experiență nu ni se 
revelează oare tocmai limita pe care am vrut să o depășim, enigma 
existenţei ce ne înfioară și ne fascinează totodată ? 

Felul în care Noul Testament concepe limitarea omului pare 
simplu la prima vedere: „omul este limitat de moarte“ („„Vrăjmașul 
cel din urmă, care va fi nimicit, este moartea“, spune Sf. Pavel, 
1 Cor 15, 26), pe când revelaţia dă viaţă, ea va „izbăvi de trupul 
morții acesteia“ (Rom. 7, 24). Fiind limita omului, moartea nu poate 
fi învinsă decât de revelaţia vieții. Nu însă de viața pământească 
(am văzut că ea însăși e o limitare datorită împletirii cu moartea), ci 
de „viaţa veșnică“ ce nu e un fenomen al acestei vieţi. Revelația e 
un eveniment, și nu o doctrină despre nemurire, un act divin ce vine 
din afară și ca atare nu poate fi constatat înăuntrul vieţii de aici. Nu 
poți decât crede în această survenire pe care o aştepţi cu speranță, 
„așteptând arătarea Domnului nostru lisus Hristos“ (7 Cor 1, 7). 
Dar nu în sensul că e o prelungire a vieţii acesteia, o trecere a ei 
într-altceva, căci moartea nu poate fi învinsă abia atunci când vine. 
La fel cum moartea există de pe-acum, fiind limita vieţii de-aici, 
„Viaţa veşnică“ e şi ea deja prezentă; datorită învierii lui Hristos, ea 
este o realitate, iar moartea e deja învinsă: „Iar dacă Duhul Celui ce 
a înviat pe lisus din morţi locuieşte în voi, Cel ce a înviat pe Hristos 
lisus din morţi va face vii şi trupurile voastre cele muritoare, prin 
Duhul Său care locuieşte în voi“ (Rom. 8, 11). Nu e nevoie ca viaţa 
veşnică să aştepte termenul vieţii pieritoare pentru a apărea, nefiind 
o continuare a acesteia la un alt nivel; dimpotrivă, ea înseamnă o 
ruptură totală, o reînnoire creatoare. Ceea ce a fost înainte nu numai 
că a trecut, dar nu mai este și nici nu a fost vreodată, pentru că cel 

ce crede se naște din nou, pentru el totul reîncepe: „Deci, dacă este 
cineva în Hristos, este făptură nouă; cele vechi au trecut, iată toate 
s-au făcut noi“ (2 Cor 5, 17). „lată“, adică „vedeţi !“. Ce e de văzut ? 
Ceea ce ni se revelează ca arătare a prezenţei divine: „s-a arătat 
dreptatea lui Dumnezeu“ (Rom. 3, 21; cf. 1, 17; 2, 5; 2 Cor 4, 10). 

Ceea-ce-se-arată este ceea ce nu ne putem crede ochilor și totuși 
ce am crezut dintotdeauna în adâncul inimii. E de dincolo de noi, 
trezindu-ne la o viață nouă, deschizându-ne unui nou început; și brusc 
ne dăm seama că l-am purtat în noi de la bun început. Prezenţă 
transcendentă pe care o cunoaștem, se pare, într-un mod obiectiv, 
căci revelaţia celor nevăzute și neauzite „ni le-a descoperit Dumnezeu 
prin Duhul Său“ (7 Cor. 2, 10), dar „noi n-am primit duhul lumii, ci 
Duhul cel de la Dumnezeu, ca să cunoaștem cele dăruite nouă de 
Dumnezeu“ (7 Cor. 2, 12). Darurile acestea nu sunt ele obiecte ale 
cunoașterii supuse încercării în viața comună ? Ce este rugăciunea, 
dacă nu tocmai o obiectivare a speranţei în viața revelată ? Dacă însă 
problema se pune în acești termeni, înseamnă că darurile oferite sunt 
„nebunie“, un scandal miraculos, semne fără semnificaţie pe care 
„omul firesc“ nu le poate înțelege „fiindcă ele se judecă duhovnicește“ 
(1 Cor. 2, 14). Pentru „omul duhovnicesc“ însă, darurile divine au 

sens, căci prin ele nu se revelează nimic obiectiv, nimic ce se poate 
vedea cu ochiul de carne, ci o interioritate care nu e un fapt 
demonstrabil: o conștiință mereu amenințată, o umbră ce stă la pândă. 

Ceea ce înseamnă că „totul nu are valoare decât sub incidenţa 
credinţei“ în evenimentul hristic pilduitor. Prin credință mă încred 
în puterea vieţii celei noi, dar văd totodată Duhul vieţii ce 
înmiresmează trupul morţii. Moartea nu dispare, căci ea are rolul 
de a pregăti ivirea noii vieţi; ea e limita necesară a unei nelimitate 
renaşteri: „Purtând totdeauna în trup omorârea lui lisus, pentru ca și 
viaţa lui lisus să se arate în trupul nostru. Căci pururea noi, cei vii, 
suntem daţi spre moarte pentru lisus, ca și viaţa lui lisus să se arate 
în trupul nostru cel muritor” (2 Cor. 4, 10-11). De aceea viaţa cea 
nouă nu apare în prezent ca viaţă nemuritoare, ci sub chipul morții 
pe care o recuperează, transfigurându-i menirea. 

Creștinul moare și el, dar nu moare doborât în viaţa de acum, ci 
purtând în sine deja, în clipa morții lumești, prezenţa morţii lui lisus 
și cu aceasta sensul învierii din morți. „Revelația nu e deci altceva 
decât fapta lui lisus Hristos“. De aceea ea nu se poate manifesta pe 
față, nu se poate arăta în lume decât ca ascundere. Ea e „o revelație 

ascunsă“ în trupul acestei lumi, în „pătimirile vremii de acum“ care 
încă „nu sunt vrednice de mărirea care ni se va descoperi“ (Rom. 8, 
18). lată de ce, cu toate că a fost revelată de Iisus, „viața însăși este 
ascunsă“ în cele trupeşti, în firea omenească supusă deșertăciunii și 
robiei stricăciunii: „Căci voi aţi murit și viaţa voastră este ascunsă 
cu Hristos întru Dumnezeu“ (Col. 3, 3). 

Şi atunci, dacă revelaţia e ascunsă, ce mi se poate revela în 
propria-mi existență ? „În ce sens putem vorbi propriu-zis de revelaţia 
a ceva ? În ce fel evenimentul mântuirii poate fi văzut ?“ Fiind o 
experiență lăuntrică, răspunde Bultmann, el „se manifestă ca 
predicare, se manifestă în cuvânt“. Cuvântul predicat este cuvântul 
revelat; prin €l, predica întâlnește credinţa. Sf. Pavel nu crede pentru 
că el oi ci vorbeşte pentru că el crede („Crezut-am, pentru 
aceea am grăit“, 2 Cor. 4, 13). Pătruns de credinţă, cuvântul său 
răspândește Viaţa, revelaţia luminii renăscute. Dar paradoxul acestei 
revelații ce E Aa aleși în predică este faptul că ceea ce se arată 
nu este viața, ci moartea. Ceea ce se „vede“ nu este viziunea vie a 
vieţii renăscute, ci moartea în care credința vede viaţa cea nouă, 
revelaţia vieţii în moarte: „fiind pe pragul morții, deși iată că trăim, 
ca niște pedepsiţi, dar nu ucişi“ (2 Cor 6,9). 

„Propovăduirea lui Iisus Hristos, potrivit cu descoperirea tainei 
celei ascunse din timpurile veșnice“ (Rom. 16, 25) se manifestă în 
kerygma, „cuvântul adevărului“ predicat și vestit celor ce cred în 

„nădejdea slavei“. Astfel se aduce la îndeplinire „cuvântul lui 
Dumnezeu, taina cea din veci ascunsă neamurilor, iar acum 
descoperită sfinţilor Săi“ (Col. 1, 25-26). Revelația vieţii este o 
revelaţie a cuvântului ce rosteşte viaţa, căci ea pune în noi „cuvântul 
împăcării“ cu Dumnezeu. Cuvânt care încolțește însă doar în contact 
cu credința, întâlnind speranţa în lumina mai presus de vedere, „căci 
umblăm prin credință, nu prin vedere“ (2 Cor 5, 7). Se poate spune 
că astfel credinţa însăși e revelată în cuvântul revelator, cuvânt ce 
cade în „credinţa care avea să se descopere“ (Gal. 3, 23). 

În viziunea neotestamentară, pe de o parte e revelată viaţa iar, 
pe de altă parte, revelate sunt cuvântul predicii şi credinţa. Ceea ce 
înseamnă că revelaţia este un eveniment al existenţei care ne atinge 


5 
[ă 


Metafizică şi credință 211 


în mod direct. Predica este ea însăși revelaţie, căci ea nu vorbește 
despre ceea ce survine, vestind un conţinut inteligibil pe baza căruia 
am putea „avea“ o revelaţie ci, prin însuși faptul comunicării, ea ne 
„interpelează“, credința fiind actul prin care comunicarea are un 
sens ce se dezvăluie. Evenimentul revelaţiei nu este un fapt 
intramundan ci „eshatologic“, și aceasta pentru că, neputând fi 
conceput ca întâmplare obiectivă a trecutului, el se îndeplinește în 
prezent, în prezentul meu (Bultmann adaugă într-o notă: „trebuie să 
afirmăm prezența actuală a evenimentului izbăvirii“). Chiar dacă 
vorbim despre lisus cel din istorie, „chiar dacă am cunoscut pe 
Hristos după trup, acum nu-l mai cunoaștem“ (2 Cor. 5, 16). 
Cunoaştem doar prezenţa sa în actualitatea cuvântului propovăduit, 
cuvânt ce nu se referă la ceea ce a fost, ci interpelează ceea ce este, 
ceea ce se naște din ceea ce moare. 

Aducând revelaţia, lisus revelează tocmai acest lucru și nimic 
mai mult: că a fost trimis pentru a aduce revelaţia. El revelează viaţa, 
fiind el însuși „Calea, Adevărul și Viaţa“ (Joan 14, 6). Dacă revelaţia 
nu e vizibilă în afara credinţei, credinţa fiind ea însăşi revelată, noua 
viaţă ni se revelează ca „un mod de a fi pe care îl atingem în credință“, 
adică în disponibilitatea noastră totală de a ne deschide înțelegerii 
cuvântului ce ne cheamă. Stă însă în puterea omului să decidă cui i 
se dă ca rob: „fie păcatului spre moarte, fie ascultării spre dreptate“ 
(Rom. 6, 16). 

După Sf. Pavel, noul mod de a fi apare o dată cu descoperirea 
credinței, pe când fosta existență se afla sub judecata Legii: „lar 
înainte de venirea credinţei, noi eram păziți sub Lege, fiind închişi 
pentru credința care avea să se descopere“ (Gal. 3, 23). Or, Legea 
duce la păcat, la înmulţirea greşelii, căci „Legea e duhovnicească; 
dar eu sunt trupesc, vândut sub păcat“ (Rom. 7, 14). Neputând îi 
ascultată și urmată în spiritul său, Legea a devenit păcătoasă în trupul 
omului, în care Duhul ei a fost supus morţii. mortalitatea e coruptă 
de imoralitate, fapt ce nu e însă decât un efect secundar, o consecință 
a păcatului fundamental prin care omul refuză să dea slavă 
dumnezeirii; „Pentru că, cunoscând pe Dumnezeu, nu L-au slăvit 

ca pe Dumnezeu, nici nu I-au mulţumit, ci s-au rătăcit în gândurile 
lor şi inima lor cea nesocotită s-a întunecat“ (Rom. 1, 21). Legea, în 
loc să fie una a ascultării și a slăvirii, a fost transformată într-un eon 
al păcatului, într-o lege a trufiei și a gloriei de sine: „Deoarece, 
nerecunoscând dreptatea lui Dumnezeu și căutând să statornicească 
dreptatea lor, dreptăţii lui Dumnezeu ei nu s-au supus“ (Rom. 10, 3). 
Legea oferea cunoaşterea dreptăţii divine, dar nu ca pe o cunoaștere 
umană, a omului de către om; dreptatea omului a uzurpat cunoașterea 
dreptăţii supraumane, căci plin de râvnă pentru cunoașterea lui 
Dumnezeu, omul a rămas în necunoaștere, „fără cunoștința“ celor 
mai presus de el. Adevăratul obiect al cunoașterii a fost substituit 
de subiectul cunoscător ce şi-a devenit lui însuși obiect. Păcatul 
fundamental este tocmai această cunoaștere stearpă care nu știe să 
asculte în smerenie, care nu mai poate înțelege. 

Nu mai e vorba de credinţă aici, ci de încrederea în cele trupești, 
într-o dreptate ce nu știe să îndrepte. Esenţa trupului este însăși 
esenţa omului firesc („natural“) care se înțelege pornind de la sine, 
care îşi e suficient sieși. Pentru el, lisus a murit în zadar, căci acum, 
ca şi înainte, „dreptatea vine prin Lege“; Duhul sfârșește în trup. 
A păcătui înseamnă deci a te răzvrăti împotriva lui Dumnezeu, a 
uita că eşti fiinţă creată și a te substitui Creatorului. Fie că e vorba 
de trup (în limbaj paulinian), fie de lume (în accepţia ioanică), se 
are în vedere acelaşi orgoliu al omului a cărui înțelegere crede că 
află în propriile-i limite nelimita pe care de fapt o ignoră. Păcatul 
acesta înseamnă moarte, întrucât limitându-se la ceea ce în el este 
provizoriu (și pe care îl înţelege ca adevăr al unei ultime cunoașteri), 
omul devine el însuși provizoriu, căci, supus morții absolute. Însă 
pentru cel care înţelege că este provizoriu, tără să se abandoneze 
acestei precarităţi, în care nu poate crede decât în măsura în care 
vede prin ea, dincolo de ea, moartea însăşi devine provizorie. 
Necredinciosul moare o dată cu păcatul, înainte de a ti dat în seama 
celei din urmă morţi. El moare înainte de a muri cu adevărat, pentru 
că nu vede iluzia și precaritatea morții, Cel ce crede învinge moartea 
fără să-i aștepte sorocul, pentru el, moartea trebuie să-şi arate 

adevăratul chip: ea există tocmai pentru a-l determina pe cel ce-și 
înțelege slăbiciunea (şi o înțelege doar prin puterea credinţei) să 
vadă în ea slăbiciunea însăși a trupului acestei lumi. „Moartea a 
fost înghițită de biruință“ ( Cor 15, 54). 
Am văzut că „boldul morții este păcatul, iar puterea păcatului 
este legea“ (1 Cor 15, 56); prin păcat, moartea a intrat în lume 
(cf. Rom. 5, 12), în omul care crede că află dreptatea în precaritate 
şi temeiul în provizorat. Credinţa rupe cercul acestui blestem, 
restabilind raportul originar cu creaţia, raport prin care „vechea 
revelaţie se face din nou văzută“. Ce înțelege Bultmann prin acest 
lucru ? Revelația adusă de Hristos nu este cea dintâi; cunoașterea 
lui Dumnezeu fusese posibilă şi înainte, prin Cuvântul creator, prin 
creația însuflețită de Logos. Cunoscându-se ca ființă creată, omul 
avea lumina cunoașterii lui Dumnezeu. Această lumină este o 
„înțelegere de sine în recunoașterea Creatorului“; creatura nu se 
poate cunoaște decât în măsura în care îşi re-cunoaște creatorul, 
după cum nu-l poate cunoaște decât în măsura în care îl re-cunoaște 
în sine însăși. Recunoaștere care e de fapt credinţa în ceea ce nu 
poate cunoaşte decât pentru că l-a cunoscut de la bun început. Este 
adevărata înțelegere la care conduce credinţa. 
Bultmann numește lumina acestei cunoașteri a cuvântului ziditor 
o „revelaţie naturală“, pentru că nu e o concepţie teistă a lui 
Dumnezeu, ci o cunoaştere de sine a omului, o înțelegere de sine ca 
ființă creată. Cunoaștere totuși revelatoare deoarece nu reprezintă 
un scop în sine, ci o dezvăluire a limitei ce se supune exigenţei 
nelimitatului. Posibilitate oferită de Lege, doar că omul a nesocotit-o, 
robindu-se trupului, actualizând prost o posibilitate mântuitoare. Este 
tocmai mesajul lui Hristos care se adresează omului disponibil în a 
recunoaște această posibilitate ca singura cale prin care ar putea 
scăpa de legea păcatului. Totul cade acum în deriziune, păcatul însuşi 
dispare laolaltă cu moartea ce i-a înlesnit pătrunderea în lume. 
Căci a te lepăda de păcat înseamnă a te lepăda de moarte prin moartea 
Celui care o judecă, eliberând seva vieţii. „Ba mai mult: eu pe toate 
le socotesc că sunt pagubă, faţă de înălțimea cunoaşterii lui Hristos 

lisus, Domnul meu, pentru care m-am lipsit de toate și le privesc drept 
gunoaie, ca pe Hristos să dobândesc. Și să mă aflu întru El, nu având 
dreptatea mea cea din Lege, ci pe aceea care este prin credința în Hristos, 
dreptatea cea de la Dumnezeu, pe temeiul credinței“ (Fil. 3, 8-9). 

Primul temei n-a fost văzut în posibilitatea sa de a lumina 
existența umană; în vuietul asurzitor al lumii trupești, primul cuvânt 
n-a fost auzit; n-a fost ascultat în Duhul său, căci, nemaiputând să 
se înalțe, a coborât de pe Cruce făcându-se spirit de carne, iar spiritul, 
literă muritoare. Şi atunci a fost nevoie nu de un nou temei în locul 
celui nevăzut, ci de o reîntemeiere, de o speranță în ceea ce nu 
poate fi văzut. „Viaţa nu se oferă decât în speranță“, dar nu în speranța 
ce speră în mântuire ca într-un liman pe care dorim să-l atingem, 
„căci prin nădejde ne-am mântuit“, prin speranța răbdătoare care 
este ea însăși mântuire. „Dar nădejdea care se vede nu mai e nădejde. 
Cum ar nădăjdui cineva ceea ce vede ?“ (Rom. 8, 24). Speranţa e 
intenţională și lucrătoare totodată; nu pot spera decât în nevăzutul 
unei posibilități care, prin însuși actul de a-l spera, se face vizibil, 
se actualizează în lucrarea credinţei. Cred ceea ce nu văd, cu speranţa 
că acest act îmi dezvăluie deja ceea ce trebuie văzut: posibilitatea 
cea bună prin care legea strâmbă a trupului, învinsă în Duh, se 
re-leagă în ascultare de adevărata dorinţă divină, îndreptându-se și 
îndeplinindu-se în dreptatea temeiului recunoscut. 

Viaţa credinciosului nu se sustrage prin urmare condiţiilor 
istorice; „ea subzistă în istoricitatea ei“, ceea ce înseamnă că, pentru 
ea, posibilitatea cea proastă a căderii persistă încă. Viaţa se oferă ca 
posibilitate ce trebuie desăvârșită. Desăvârșire care se realizează în 
fiinţa fără de prihană a credinciosului. Este tocmai libertatea prin 
care îi stă în putință să dea ascultare acestei chemări. De ce este el 
mai liber decât alţii ? Nu deoarece credința i-ar permite să facă ce 
vrea, nu pentru că ar avea dreptul să se creadă mai „bun“ decât 
ceilalţi (ceea ce nu ar însemna decât o întoarcere în trecut, O 
desprindere de sens și o alunecare în trupul muritor al acestei lumi), 
ci pentru că, lepădându-se de sine, de tot ce ar putea face, nu mai 
face decât ce trebuie să facă, ce vrea să se facă: rob al ascultării spre 

dreptate. „Căci atunci, când eraţi robi ai păcatului, eraţi liberi față 
de dreptate“; „Dar acum, izbăviţi fiind de păcat și robi făcându-vă 
lui Dumnezeu, aveţi roada voastră spre sfințire, iar sfârșitul, viață 
veșnică“ (Rom. 6, 20, 22). 

„Căci legea duhului vieții în Hristos Iisus m-a liberat de legea 
păcatului și a morţii“ (Rom. 8, 2). Istoricitatea, eliberată de păcat și 
de moarte, transfigurată în „dorința Duhului“, nu mai are un caracter 
lumesc. Trupul istoriei este iertat de vina antropocentrismului în 
care omul și-a dat duhul, la propriu, în schimbul mundaneităţii. 
Pentru creştin, „tot ceea ce e mundan și provizoriu a redobândit 
caracterul precarităţii“. „Chipul acestei lumi trece“ (1 Cor 7, 31), 
la fel cum pentru el tot ce a trecut nu mai semnifică, tot ce e trecător 
nu este. „Vremea s-a scurtat de acum“, lipsită de tot ce a fost. Murind 
„ca și cum n-ar muri“, creștinul redobândeşte prezentul vieţii, liber 
de a slăvi ceea ce este și de a spera în ceea ce va fi. El se osândește 
la moarte în sine însuși, ca să nu-și pună încrederea în el, ci în viaţa 
cea nouă ce izbăvește din moarte, „în Dumnezeu, Cel ce înviază pe 
cei morţi“ (2 Cor. 1, 9-10). Trăindu-și moartea în sine, el se cufundă 
în bezna de nepătruns a celor ce mor fără lumină (este locul din care 
ateii și nihiliștii nu se mai pot smulge, căci ei nu cred decât în 
absolutul celor muritoare), dar aduce cu sine credinţa ce „înviază 
morții și cheamă la ființă cele ce încă nu sunt“, crezând cu nădejde, 
„împotriva oricărei nădejdi“ (Rom. 4, 17-18). 

Am văzut că libertatea iluminează „negativ“ ceea ce e supus 
legii faptelor, ceea ce e captiv în moartea lucrurilor lumii. Într-un 
sens „pozitiv“ însă, ea se dezvăluie a fi „libertatea ascultării, adică 

a iubirii“, Abia acum putem iubi cu adevărat, căci ascultând de un 
Dumnezeu iubitor (lisus a murit din dragoste pentru umanitate), 
iubirea noastră are un sens, poate iubi în altul posibilitatea revelaţiei 
iubirii: „Noi iubim pe Dumnezeu, fiindcă El ne-a iubit cel dintâi“ 
(1 Ioan 4, 19). Iubirea divină este chiar revelaţia iubirii în noi, 
revelaţia vieţii ca „jertfă de ispășire pentru păcatele noastre“. Iubirea 
dă viaţă, căci ea însăși e viaţa, cunoaşterea lui Dumnezeu, „pentru 
că Dumnezeu este iubirea“ (7 Ioan 4, 8-10). 


216 Dorin Ștefănescu 


Revelația îl iluminează pe om, ajutându-l să se înțeleagă, pe 
sine ca ființă creată. O spune și K. Barth: „A asculta Cuvântul lui 
Dumnezeu nu înseamnă a rătăci în depărtări metafizice, ci a veni în 
cele din urmă la sine, a învăţa să te vezi pe tine însuţi, a fi revelat ţie 
însuți aşa cum ești“. Nu e vorba de o altă înțelegere, diferită de 
aceea revelată în creaţie și în lege, prin care omului îi era dată 
cunoașterea de sine ca limită supusă exigenţei divine ci, după cum 
am văzut, de o reîntemeiere a înțelegerii în revelaţia hristică, de o 
re-înțelegere de sine întru Iisus. Înţelegere ce stăvilește orice 
întrebare, curmă orice căutare, căci omul nu e iluminat în cunoașterea 
sa, dobândind astfel o capacitate sporită de a vedea lucrurile lumii, 
ci devine el însuşi „lumină“, ființă transparentă în care survine 
înțelesul, prezența unui sens evident. Revelația nu îţi conferă o 
Weltanschauung pe care ai putea-o cunoaște și poseda, ca pe un dat 
ce ridică mereu noi întrebări, ci ea interpelează o posibilitate pe 
care o însufleţește fiinţial. Îi dă, cu alte cuvinte, puterea de a se 
înțelege , stârnind înțelesul acestei surveniri, Faptul că omul se poate 
înțelege prin revelaţie înseamnă „că el îşi poate înțelege mereu 
prezentul — clipa — ca pe un prezent calificat de predicare“. Întrucât 
fiinţa sa adevărată este tocmai ființa clipei, și nu fiinţa de-o clipă. 
Departe de a fi un act de cunoaștere a fenomenelor sau o iluminare 
a voinţei, o doctrină sau o dogmă infailibilă, credinţa este ascultare. 
Ce ascultă ea ? De cine ascultă smerindu-se în slavă ? Nu de un 
Dumnezeu general sau abstract, ci de clipa în care Dumnezeu i se 
revelează dincolo de clipă. Eliberat de păcatul trecutului, omul 
credincios este liber să asculte în sine harul Cuvântului care îi 
vorbește. „O astfel de credinţă este un act“, dar niciodată un lucru 
gata făcut, ci o lucrare perpetuă și vie pe care omul nu o desăvârşeşte 
de unul singur. Act ce îi dă libertatea să se înţeleagă pe sine; mai 
bine spus, actul credinţei este chiar libertatea înțelegerii, clipa în 
care omul își vede fiinţa reală. 

Revelația este ca atare un act divin, un eveniment al înțelegerii, şi 
nu comunicarea supranaturală a unei cunoașteri. Fiind cuvânt predicat, 
ea revelează viaţa, izbăvindu-l pe om de trecut, dezvăluindu-i sămânța 

prezentului încolţită într-un viitor mereu actual, Revelaţie a iubirii în 
ultimă instanță, iubire ce îmi este acordată și care mă transformă în 
ființă-de-iubire. Cuvântul iubirii este de fapt revelaţia întâlnirii cu 
Cel ce cuvântează în predicare. Întâlnire care nu se poate celebra 
într-un orizont atemporal ori utopic, ci în însăși interpelarea care îmi 
este adresată hic et nunc, în chemarea ce mă revelează ca ființă chemată 
să dea un răspuns. De aceea, credinţa este și ea revelaţie; fiind un 
eveniment ce nu există decât în cuvântul predicat acum, ea este sin gurul 
răspuns pe care omul îl poate da interpelării divine. 

Drept urmare, „revelaţia conţine o cunoaștere“, dar nu de tipul 
comunicării supranaturale a unei doctrine, ci o cunoaştere înţelegătoare 
a ființei create în prezentul cuvântului predicat ce îi este adresat. 
Cunoaștere ce nu e reală decât în actul credinţei și al iubirii, ce nu e 
autentică decât ca împlinire a hotărârii de a crede și a iubi. Căci „tot 
ce nu este din credință este păcat“ (Rom. 14, 23). Ce trebuie crezut ? 
Ceea ce este revelat ca limită ce conduce spre ființă, revelarea limitei 
înțelese ca limitare divină. „Precomprehensiunea pe care omul o are 
despre revelaţie este astfel radicalizată şi ca atare corectată“: pentru 
el nu se pune problema de a-și depăşi limitele (nici n-ar avea cum cu 
adevărat, decât printr-o falsă de-limitare de temei, ce impune noi 
limite), ci de a se înțelege în cuprinsul lor. Ceea ce înseamnă a înțelege 
înțelesul ultimei limite; ceea ce se ivește ca sens își impune înțelegerea 
doar ca limită revelată, ca revelaţie a nevăzutului în singurul cuprins 
în care poate fi văzut, adică în ființa umană ce se înțelege în limitare 
tocmai pentru că ea crede în revelarea nelimitatului ca limită, de care 
trebuie să dea seamă: „Pe Dumnezeu nimeni nu L-a văzut vreodată; 
Fiul cel Unu-Născut, care este în sânul Tatălui, Acela L-a făcut 

cunoscut“ (Joan 1, 18). 

Dacă revelaţia nu este cunoaștere teologică (explicativă, deci 
„inautentică“, oricât de „adevărată“ ar fi), ea nu este însă nici 
descoperită o dată și apoi folosită pasiv ca un conţinut din care 
ne-am putea împărtăși pentru totdeauna. Cunoaşterea revelatoare 
trebuie mereu recucerită la fiecare cotitură a drumului, căci ea e o 
cunoaștere vie ce nu apare decât în lumina unei credinţe necurmate. 


Ec pai în aa aaa a RI 2 NIN ee 


218 Dorin Ștefănescu 


Nu putem vorbi însă nici de un progres al revelaţiei, de o sporire a 
credinței în revelație, deoarece progresul aparţine fenomenelor 
mundane, iar credința „face parte din evenimentul revelaţiei“. 
Nu există o istorie a revelaţiei, așa cum nu există o istorie a 
creștinismului, tocmai pentru că, având loc în istorie, ea dezvăluie 
de fapt neistoricitatea în prezența clipei prezente. Ea nu cunoaște 
devenirea; îl face să devină însă pe cel ce crede în cuvântul ei, pe 
cel ce se mută din moarte la viață. Dacă vorbim de progres, nu o | 
putem face decât cu privire la explicaţia conceptuală a 
precomprehensiunii, la o performanţă a limbajului despre revelație. | 
În fiecare dintre noi însă, actul credinţei reface legătura originară cu | 
revelaţia, și aceasta de fiecare dată. Nimic nu ne călăuzește înspre 

acest început; totul trebuie reluat, pe cont propriu, de la un bun început. 


2. Conștiinţa eshatologică 


În creştinismul primitiv, ambiguitatea ce planează asupra 
sfârşitului lumii și a Judecăţii de Apoi alimentează tensiunea dintre | 
convingerea că timpul a ajuns la capăt şi nerăbdarea pricinuită de 
absenţa parusiei. Pe de o parte, iminența timpului săvârșit e resimțită 
cu o deosebită acuitate „în zilele acestea mai de pe urmă“ (Evr. 1, 2), | 
„la sfârșitul veacului“ (Evr. 9, 26), când Iisus s-a arătat spre ștergerea 
păcatului, căci jertfa sa nu poate fi decât semnul că „sfârşitul 
lucrurilor s-a apropiat“ (1 Petru 4, 7). Pe de altă parte, așteptarea 
subminată de îndoială a unei comunităţi ce nu înţelege că Ziua va 
veni neştiută de nimeni, pe neașteptate, dar indubitabil; de aceea, 
îndemnul la priveghere („„Privegheaţi deci, că nu ştiţi în care zi vine 
Domnul vostru“, Matei 24, 42) este de fapt o măsură de pre-vedere | 
a celor ce sunt „fii ai luminii și fii ai zilei“; „de aceea să nu dormim 
ca și ceilalți, ci să priveghem și să fim treji“ (1 Tes. 5, 5-6). Răbdarea 
întărită de credință trebuie să-l asigure pe cel care aşteaptă ivirea 

noului eon că se află în pază divină, fiind însemnat cu „pecetea 
Viului Dumnezeu“ (Apocalipsa 7, 2). Se trece astfel de la un timp 
în care așteptarea sfârșitului apropiat era încă vie la un timp în care 

se așteaptă producerea unui eveniment îndepărtat și nedeterminat. 
Chiar dacă, în această a doua situaţie, pierde din pregnanță (și este 
cazul vremurilor ce ne despart de creștinismul primitiv), conștiința 
eshatologică se păstrează nestinsă în așteptarea parusiei hristice și 
a învierii din morți. 

Omul care așteaptă, spune Bultmann, este „omul dintre timpuri“, 
cel a cărui existență se desfășoară între eonul timpului ce își atinge 
limita, în curând revolut, și eonul noului timp, cel al parusiei. Este 
vorba de un interval al așteptării și al speranței, al unui prezent ce 
simte deja precaritatea trecutului și prezența viitorului. Acest prezent 
intermediar nu este însă doar răgazul unei așteptări pasive, căci 
timpul cel nou, chiar dacă încă absent și amânat în ivirea sa concretă, 
își face deja încercarea în cel ce crede în această bunăvestire. Cel ce 
nu crede se află și el în interval, doar că, neștiind-o, rămâne ancorat 
în trecut; întreaga lui existență stă pe loc, nimic nu ia sfârșit, nimic 
nu așteaptă schimbarea, căci timpul cel vechi nu se sfârșește, păcatul 
nu se preschimbă; pentru el, nimic nu se prevestește, căci vestea nu 
e crezută,'evenimentul nu e înțeles. Or, aici avem de-a face cu o 

. înțelegere eshatologică a existenței umane: „în ideea paradoxală a 
„intervalului — a unui timp ce nu e nici trecut, nici viitor, fiind totuși 
și trecut și viitor — se exprimă o înțelegere a existenţei paradoxale a 
omului —, a acelui om pentru care apariţia lui lisus este evenimentul 
ce decide asupra destinului său“. lisus însuși așază existența umană 
în acest răs-timp, subordonând-o exigenţei divine, act atât de radical 
încât omul nu-și poate afla mântuirea decât prin convertire. El există 
în intervalul unui prezent ambivalent, dar nu ambiguu; paradoxul 
existenţei sale îl situează pe de o parte în fața J udecăţii lui Dumnezeu, 
iar pe de altă parte, în fața bunului Dumnezeu. În el, j udecat e trecutul, 
ceea ce a fost în păcat și în moarte, acum desființat; primite cu braţele 
deschise sunt viitorul, viaţa cea nouă spre care se deschide şi care îl 
deschide, dăruindu-l Dumnezeului său. ji nee 
Ce înțelege omul în care e trează conştiinţa eshatologică a 
intervalului ? Nu faptul că prezentul e lipsit de sens, fiind doar un 
răstimp în care se coace viitorul, ci că prezentul e singurul timp în 

care harul se revelează, vestind apariţia lui lisus ca Lumină ce „A 
venit în lume“ (Joan 3, 19). Prezentul nu mai e trecut, căci puterea 
lui Dumnezeu „acum (s.n.) s-a dat pe față prin arătarea Mântuitorului 
nostru Iisus Hristos“ (2 Tim. 1, 10), dar nici încă viitor: „Acum (s.n.) 
este judecata acestei lumi; acum (s.n.) stăpânitorul lumii acesteia 
va fi aruncat afară“ (Joan 12, 31). Şi totuși, prezentul intervalului 
este în același timp trecut și viitor: acum s-a dat pe faţă..., acum 
este..., acum va fi aruncat afară. Dezvăluirea trecutului de care încă 
aparținem are loc acum, după cum viitorul începe tot acum; judecata 
lumii prezente depinde atât de faptul că lisus s-a revelat deja în 
lume, cât şi de alungarea răului încă prezent în lume. Trăim încă în 
timpul cel vechi, fiind deja în cel nou; acesta este marele paradox al 
prezentului înțeles de o conștiință eshatologică. Lumea însăși nu 
mai e a acestui timp, căci timpul în care omul trăiește, timpul lumii, 
nu mai e al acestei lumi. Temporalitatea existenţei angajează omul 
într-o lume cu totul nouă, în care prezentul stării trecute vestește 
starea viitoare, fiind trăit ca atare în paradoxul acestei convertiri. 
Este clipa eliberării de păcatul de a dori să trăieşti prin tine însuţi 
(fie glorificându-te pe tine, fie lumea ce-ţi aparține), eliberându-te 
de tine ca de ceea ce nu îţi mai aparține. „Voi nu sunteţi ai voştri“ 
( Cor 6, 19) căci v-aţi eliberat de ființa voastră trecută; acum sunteți 
„făptură nouă“ (2 Cor 5, 17) pentru că sunteţi în Hristos. 
Credinciosul „s-a mutat din moarte la viață“ (Joan 5, 24), dar 
libertatea lui nu este o stare, ci un dar ce trebuie meritat. Şi nu-l 
poate merita decât în actul credinţei, adică în disponibilitatea de a 
se deschide spre ceea ce Dumnezeu cere și spre ceea ce El oferă. 

1. Spre ceea ce Dumnezeu cere. Doar în evenimentul ivirii lui 
Hristos, Legea s-a săvârșit ca păcat („Pentru că păcatul, luând îndemn 
prin poruncă, m-a înșelat și m-a ucis prin ea“, Rom. 7, 11), dar s-a 
desăvârșit totodată în sfinţenie și dreptate („„Deci, Legea e sfântă şi 
porunca e sfântă și dreaptă și bună“, Rom. 7, 12). Am văzut că Legea 
e duhovnicească, dar porunca neînţeleasă a Legii „s-a aflat a fi spre 
moarte“ (Rom. 7, 10). Doar acum își dezvăluie ea adevăratul 
sens, acela de a fi „dată spre viaţă“, deci spre moartea păcatului. 

„De aa înainte, spune Bultmann, imperativul se întemeiază în 
indicativ“, ceea ce înseamnă că porunca își trage seva dintr-un 
îndemn, dintr-o așezare pe cale, care este însăși calea vieţii celei 
noi. Nu taina nemuririi se dobândește acum, ci libertatea de a trăi 
mort păcatului, dar viu pentru Dumnezeu, „căci păcatul nu va avea 
stăpânire asupra voastră, fiindcă nu sunteţi sub lege, ci sub har“ 
(Rom. 6, 14). A fi liber nu înseamnă a nesocoti dreptatea, fiind astfel 
rob păcatului, ci, făcându-te rob lui Dumnezeu, să asculţi de 
chemarea harului, dobândind Viaţa veşnică. Imperativul poruncii 
devine indicativ al căii de lumină; întunericului legii îi urmează 
„lumina vieţii“. Dar credința în Hristos ca Lumină a lumii nu este 
autentică decât dacă se dovedeşte a fi drum prin lumină, întru lumină; 
doar atunci se împlineşte calea, căci ea este împărtășire a iubirii de 
altul, prin care însăşi iubirea divină în noi se desăvârșește. La Ioan, 
eliberarea de păcat, care este adevărata libertate, nu poate fi dobândită 
printr-un act singular, ci atârnă de iertarea vieţii în întregul ei. Întreaga 
viaţă e păcătoasă, iar pentru a fi iertată, păcatele ei trebuie mărturisite. 
Păcătuind, ea s-a așezat sub legea morţii, umblând în întuneric; 
mărturisind păcatul, îl scoate la lumină, curăţindu-se de nedreptate, 
reînviind în lumina dreptăţii. Este de fapt o mărturisire a vieții înseși 
ce se smerește în cuvântul care se dă pe față, arătând adevăratul chip 
al morţii. Este chiar răsplata credinţei şi mântuirea sufletului, căci în 
mărturisirea păcatelor se mărturiseşte însuși Duhul lui Dumnezeu. 
Dacă păcatul nu e însă mărturisit până în adâncul său, eliberarea 
nu este o adevărată libertate, căci în ea nu lucrează harul ce dezvăluie 
nimicnicia trecutului, nu luminează Duhul înnoitor, dătător de viaţă. 
În păcatul nemărturisit (sau nemărturisit până la capăt), puterea 
morţii sporește, supunând făptura deșertăciunii, robiei stricăciunii, 
„Căci știm că toată făptura împreună suspină și împreună are dureri 
până acum (s.n.). Și nu numai atât, ci şi noi, care avem pârga Duhului, 
și noi înșine suspinăm în noi, așteptând înfierea, răscumpărarea 
trupului nostru“ ( Rom, 8, 22-23). Durerea păcatului e resimţită „până 
acum“, adică până la limita puterii sale, chiar și de cei ce s-au deschis 
Duhului mărturisitor, căci limita acestui „acum“ este de fapt semnul 


222 Dorin Ștefănescu 


răscumpărării, pecetea iertării. Cu toate că au „pârga“ și „arvuna“ 
Duhului în inima lor, ei sunt încă făpturi în așteptare, trăind în 
speranța mântuirii viitoare. Ei nu mai slujesc „după slova cea veche“, 
ci „întru înnoirea Duhului“ (Rom. 7, 6), întru spiritul cel nou care 
abia acum începe să le transforme existența. Duh eshatologic, afirmă 
Bultmann, căci el îi introduce deja pe cei pe care îi umple în existența 
eshatologică, dar încă între limitele intervalului care este o locuire sub 
cortul trupului pământesc: „Căci de aceea și suspinăm, în acest trup, 
dorind să ne îmbrăcăm cu locuința noastră cea din cer“ (2 Cor 5, 2). 
Intervalul e un spaţiu al exilului celui ce suferă în prezent, desprins de 
păcatul vieții trecute, în credința că „pătimirile vremii de acum nu sunt 
vrednice de mărirea care ni se va descoperi“ (Rom. 8, 18). Şi chiar de 
„Însuşi Duhul Se roagă pentru noi cu suspine negrăite“ (Rom. 8, 26), 
fiind deja daţi arvună Lui, ştim că, sperând în lumină, încă nu o avem, 
„Că petrecând în trup, suntem departe de Domnul, căci umblăm prin 
credință, nu prin vedere“ (2 Cor 5, 6-7). Credinţa e tocmai indicativul 
așezării pe cale, al trăirii în Duh, dar nu al odihnei în ceea ce indică o 
cale de urmat, ci al îndemnului neobosit de a umbla în Duh (cf Gal. 5, 
25), de a fi noi înșine calea ce ne cheamă. 

2. Spre ceea ce Dumnezeu oferă. Paradoxul intervalului se 
manifestă și în atitudinea credinței față de soarta ce îi e oferită 
creștinului. Fiinţă reînnoită (aproape re-creată prin convertire) a cărei 
înţelegere se deschide în conştiinţa eshatologică, el este 
„demundaneizat“. Ce înţelege Bultmann prin aceasta ? Cel ce crede 
nu are aici „cetate stătătoare“, ci o caută „pe aceea ce va să fie“ 
(Evr. 13, 14); lumea lui nu este cea pământească, ci lumea făgăduită 
a cerului; de aceea pe pământ el e străin și călător (cf. Evr 11, 13; 
1 Petru 2, 11). Străin acestei lumi, precum gnosticul, el trăieşte însă 
în lumea intervalului, în starea mundană a exilului; „fiecare, în starea 
în care a fost chemat, în aceea să rămână“ (7 Cor 7, 24), adică în 
condiţia umană proprie chemării. Dar acest a-fi-în-lume nu este decât 
un ca și cum, a fi în lume ca și cum n-ai îi, a te tolosi de lumea 
aceasta ca și cum nu te-ai folosi întru totul de ea. „Căci chipul acestei 
lumi trece” (1 Cor. 7, 31), la fel cum trec toate câte îmi sunt îngăduite. 

De la speranţă se pleacă, la speranţă se ajunge, ceea ce demonstrează 
extraordinara ei vitalitate; ea e tocmai seva clocotitoare a vieții, puterea 
de a înțelege în suferința prezentă prezența paradoxală a existenţei. 
La fel cum speranţa se înrădăcinează în miezul suferinţei, 
dându-i sens și valoare, credința în viață încorporează moartea în 
propriul său elan, transfigurându-i neființa; căci ea „cheamă Ia ființă 
cele ce încă nu sunt“ (Rom. 4, 17), răstignind moartea pe crucea 
Vieţii. Libertatea faţă de păcat și față de moarte presupune aceeași 
participare la suferința prezentului, dăruirea și deschiderea spre ceea 
ce prezentul nu este, pentru a încerca moartea „pe viu“, în ceea ce o 
neagă afirmându-se la rădăcina ei. Doar la limita acestei suferințe, 
doar în trupul muritor al lumii, prezența lui Dumnezeu este reală, în 
sensul că doar acum și aici, fiind morţi păcatului, murind o dată cu el, 
ne câştigăm libertatea de a sluji adevărul pe calea ce duce la viață. 


3. Întâlnirea cu clipa 


Două sunt, în opinia lui Bultmann, marile tradiţii ce au marcat 
destinul civilizaţiei umane în perimetrul european: umanismul (de 
sorginte antică) și creștinismul. Rareori împletite într-o unitate reală, 
în epocile faste ale istoriei spirituale, aceste tradiţii s-au opus de 
cele mai multe ori, jenându-se reciproc, tolerându-se și ignorându-se 
în cel mai bun caz, coexistând însă, în cele mai explozive momente, 
într-o tensiune care, nu o dată, a dus la crize în aparenţă de nerezolvat. 
Poziţiile diferite ale celor două forțe par, într-adevăr, ireconciliabile. 
Pe de o parte, umanismul e pătruns de convingerea că omul, centru 
al lumii, își făureşte viața de unul singur, după bunul său plac, 
supunând lumea în care trăiește unei lucrări civilizatoare. Pe de 
altă parte, creștinismul nu îi acordă omului această poziţie centrală, 
de stăpân asupra propriului destin, ci îl priveşte ca pe un străin 
într-o lume ce nu-i aparţine și din care nu se poate descătuşa decât 
prin harul divin al unui dincolo de lume. Într-un singur sistem, 
cel totalitar, atât umanismul, cât și creștinismul se văd expulzate, 
căci refuzul le atinge pe amândouă, în virtutea dogmei utopice a lui 

„nici — nici“, Nu ne referim prin urmare la falsul umanism pentru 
care omul nu mai e o persoană, ci un simplu exemplar înseriat al 
speciei umane, a cărui libertate individuală e sacrificată în folosul 
unei himerice colectivităţi. E vorba însă de faptul că în ambele tradiţii 
s-a intuit o esenţă comună, o înrudire ce prevalează asupra 
diferenţelor, În ce sens, astăzi, excluderea lor reciprocă (conform 
principiului „ori — ori“) se poate încă impune împotriva străvechii 
lor alianțe ? Cu alte cuvinte: este civilizaţia noastră pregătită să 
accepte armonia unui „şi — şi“ ? 

l. Autonomie și / sau teonomie. „Autonomia este păcatul 
originar“, iată o judecată foarte răspândită printre cei ce consideră 
autonomia umană rodul unui orgoliu fără măsură, expresie târzie a 
hybris-ului antic. Este însă îndreptățit să spunem că orgoliul acesta 
este creația umanismului sau că umanismul însuși se clădește pe 
temelia hybris-ului ? Şi ca atare să condamnăm, fără nuanțe, 
autonomia, abandonând-o (laolaltă cu umanismul), revenind la 
teonomie (adică la creștinism) — singura cale de mântuire ? 

Bultmann recunoaște că refuzul radical al umanismului ar fi o 
eroare, căci a pretinde că el a eşuat în idealurile sale, dovedindu-și 
neputinţa în faţa agresivităţii barbariei și a nihilismului, înseamnă a 
invoca un argument la fel de vulnerabil şi în cazul creștinismului. 
Atât umanismul, cât și creștinismul cunosc un adevăr ce transcende 
empiria fenomenală, pentru a înfățișa omului un destin mai înalt, o 
cale mai nobilă. Dacă umanismul crede în om, nu o face pentru a-i 
preamări raţiunea ori puterea (acesta e de fapt antiumanismul, 
adevăratul hybris), ci pentru a acredita ideea de om, ca normă de 
viaţă concretă și ca imperativ moral pilduitor. Demnitatea şi noblețea 
umană constituie, dacă nu credința, cel puţin crezul unui om ce îşi 
clădește existența în jurul Adevărului, al Binelui şi al Frumosului, 
întemeind-o în spirit. Crezând în imperiul Spiritului, el crede într-o 
lume transcendentă care nu se opune, ca negaţie, lumii de aici, 
empiric perceptibile, ci întreţine cu aceasta o legătură vie şi 
permanentă, Nici nu ar putea fi altfel, întrucât spiritul nu se poate 
manifesta decât în sensibil, doar aici poate el ti „văzut“; vizibilul 

este datul pur al materiei în așteptarea unei forme. Iar omul, la rândul 
lui, își așteaptă forma autentică în conformitate cu matricea spirituală 
zămislitoare. „Îşi așteaptă“ e un fel de-a spune, fiindcă el însuși 
trebuie să o afle, lăsându-se călăuzit de spirit pe calea Adevărului, a 
Binelui și a Frumosului (un exemplu, la noi, este propovăduirea 
realizării-de-sine în Kalokagathon-ul lui Petru Comarnescu). Omul 
individual devine atunci o persoană a cărei libertate nu se mai 
bazează pe bunul plac subiectiv, ci e garantată de dreptul apartenenţei 
la o comunitate de persoane însemnate cu pecetea spiritului. 
Descoperind Spiritul obiectiv, grecii au descoperit autoritatea 
divină sub judecata căreia și-au aşezat individualitatea. Abia în 
momentul în care cunoașterea a fost amputată de componenta sa 
transcendentă, iar legea și-a pierdut dimensiunea cosmică, omul și-a 
fisurat existența, dezechilibrându-și statura umană, mutilându-se 
singur, în mod paradoxal, printr-o ilegitimă și nemăsurată slăvire 
de sine. Această nefirească schilodire, această trădare a naturii 
umane, contra naturii, nu poate fi autenticul umanism, căci credinţa 
oarbă în omul emancipat de orice normă transcendentă nu numai că 
e devitalizantă, lipsită de seva trăirii esenţiale, dar nu cunoaște nici 
lumina spiritului pe care îl neagă în numele unei subiectivităţi 
exacerbate. Este deci o neînțelegere totală, spune Bultmann, să se 
creadă că ideea libertăţii și ideea autonomiei desprind omul de 
imperativul transcendent și deschid calea bunului plac subiectiv. 
Acesta din urmă este de fapt falsa libertate de a face orice, adică | 
afirmarea dependenței față de impulsul dorinței sau al pasiunii. | 
Adevărata libertate este tocmai independență în raport cu motivațiile 
empirice ale acțiunilor noastre; „ea nu e posibilă decât acolo unde 
acțiunea e determinată de un motiv ce transcende trecătorul, adică 
de o lege, de o normă“. Libertatea constă în ascultarea unei legi pe 
care ţi-o asumi și pe care o recunoști ca lege a spiritului, dar, în 
același timp, ca propria ta lege. Iar această „liberă ascultare” sau 
„libertate ascultătoare“ este chiar autonomia. A fi autonom nu 
înseamnă a te răzvrăti împotriva legii spiritului şi a-ţi impune propria 
lege suverană, ci a pune libertatea fiinţei în rezonanţă cu un principiu 
superior, De aceea, între autonomie şi teonomie nu există nici O 

opoziţie: „teonomia este fie autonomie, fie heteronomie“, adică fie 
libertate a persoanei cu Dumnezeu, fie libertate dincolo de 
Dumnezeu. Or, Dumnezeu nu poate fi o exterioritate absolută în 
raport cu persoana umană, un dincolo de om unde nu e de aflat 
decât neantul. Dincolo de om, ca şi dincolo de Dumnezeu, nu putem 
vorbi de libertate; nu găsim decât nefiinţa unei lumi fără om și fără 
Dumnezeu. Astfel încât autonomia, în adevăratul ei sens, nu este 
altceva decât teonomie: legea spiritului este o lege divină. Atât 
umanismul, cât și creştinismul se unesc în convingerea că omul este 
o persoană, o ființă al cărei sens este credinţa într-o lume a spiritului 
care e propria sa esență, dar care îi transcende existenţa. 

2. Transcendența. Dacă vrem să aflăm în ce constă diferența 
dintre umanism și creştinism, trebuie să ne referim la concepţiile 
lor cu privire la transcendență. Chiar dacă ambele recunosc lumea 
Spiritului pe care o situează dincolo de empirie, umanismul o 
concepe pe aceasta din urmă ca pe o creaţie a Spiritului; Spiritul se 
manifestă în lume ca putere creatoare, civilizatoare, singura patrie 
în care omul poate realiza ideile de Adevăr, de Bine şi de Frumos. 
Dimpotrivă, pentru creștinism, lumea aceasta nu poate fi patria 
omului; este chiar lumea de care trebuie să se izbăvească Şi care 
trebuie să dispară cu Spirit cu tot, căci lumea Spiritului, chiar dacă 
e situată într-un dincolo, nu e acel „dincolo“ divin, la care esența 
omului participă prin Spirit, dincolo de Spirit. Ceea ce înseamnă că 
în om există ceva ce transcende Spiritul însuși. Mistica vorbeşte de 
o scânteie de lumină (scintilla) ascunsă în cotlonul cel mai adânc 
(abstrusior profunditas) al sufletului. Legătura lăuntrică dintre 
creator și creaţie are loc în ascunzișul minţii sau pe piscul sufletului 
(abditum mentis sau apex mentis în tradiţia augustiniană), ceea ce 
duce la demundaneizarea misticului care, desprins de natură şi 
istorie, se înalță extatic deasupra lumii, pentru a se contopi cu supra- 
naturalitatea divină. Acest „dincolo“ din lăuntrul omului, dar 
„dincolo“ de omul „natural“, nu e un dat pe care l-aş afla în mine, ci 
e oarecum „înaintea” mea. Mereu înaintea mea, iar eu în urma lui; 
mereu pe calea către el, Eul meu mă precede: Eu sunt deja acolo 
(„dincolo“), înaintea fiinţei mele lumești. 

Umanismul ar aprecia această afirmaţie ca expresie a unui 
impuls spre perfecțiune; Eul este ideea de om pe care trebuie să o 
realizez și să o desăvârșesc în existența concretă. Perfecţiune însă 
niciodată împlinită, ci doar râvnită. Pornind de la acceptarea 
insuficienței lumii de aici și de acum, umanismul trăiește viața 
spiritului într-un fel dinspre viitor. Prezentul e nesatisfăcător; ca 
atare, viaţa este o necurmată aspirație spre altceva, spre acel infinit 
îndepărtat spre care mă îndrept cu fiecare biruință asupra stării pe 
loc; e o ascensiune ale cărei trepte sunt tot atâtea etape ale unui 
neobosit proces de formare. Spiritul e motorul ce pune în mișcare 
această devenire, dezvoltându-se treptat până la atingerea pragului 
adevăratului Eu. Creștinismul însă nu cunoaște conceptul de formare. 
Eul transcendent al credinței nu e ideea de om în care spiritul ar 
tânji să se împlinească, ci un Eu față de care nu există apropiere cu 
putință, dar care se face mereu prezent. Altfel spus: un Eu ce rămâne 
veşnic transcendent în raport cu omul ce îl caută, și totuși un Eu ce 
intră în raport cu existența umană, pe care el însuşi o caută și nu o 
află decât în prezent. 

„Iranscendenţa lui Dumnezeu şi cea a adevăratului meu Eu, 
afirmă Bultmann, nu pot fi separate“. În concepţia umanistă, 
transcendenţa divină constă în spiritualitatea la care omul participă 
manifestând-o în propria-i viață. Viaţă mereu „îmbunătăţită“ cu cât 
spiritul ce o pătrunde o modelează într-o măsură din ce în ce mai 
concretă, în conformitate cu idealul Ideii spre care aspiră. În credinţa 
creștină, transcendenţa e pe cale de a veni, în sensul că Dumnezeu 
este ascundere, dar şi perpetuă survenire. O transcendenţă a 
viitorului, a fiinţei-ce-premerge. Pentru a putea „merge“ pe calea 
întâlnirii cu acest Deus absconditus, omul trebuie să se deschidă 
spre viitor; pentru a putea „veni“ în lumina Celui ce sur-vine, a lui 
Deus revelatus, el trebuie să pătrundă în bezna Celui ce vine. 

Deschidere ce este tocmai speranţa care îşi îndreaptă privirea, 
afirmă Luther într-un comentariu la Rom. 8, 24, spre ceea ce nu e de 
văzut, în așa fel încât „ea nu știe ce speră, cu toate că ştie ce nu 
speră. Sufletul se transformă deci în speranţă și, totodată, în ceea ce 


Metafizică şi credință 229 


este sperat, căci el locuiește în ceea ce nu vede, adică în speranță“ 
(Schol. 202, 4 ss.). Nu știe ce speră căci speranţa care vede nu mai e 
speranță; știe ce nu speră fiindcă în ceea ce vede nu mai poate spera. 
Speranţa e oarbă; privirea ei nu poate vedea decât propria-i credință 
în bezna celor ce vor veni. Privirea speranţei este chiar 
„disponibilitatea mea pentru Eul meu transcendent situat înaintea 
mea“, adaugă Bultmann, adică deschidere spre ceea ce mă precede 
și vine spre mine. Mă precede fiind deja dincolo, dar, dincolo fiind, 
este deja o prezenţă de fiecare clipă. Cum să înţelegem acest 
paradox ? Pentru umanism, existenţa omului de-vine înspre un ideal 
viitor spre care se îndreaptă (privindu-se mereu în oglinda acestei 
idei de la care, de fapt, pornește). Dimpotrivă, existenţa creștină nu 
este decât dinspre acest viitor ce se prezentifică, dinspre bezna de 
dincolo înspre lumina clipei de aici. 

Viaţa omului se împlinește în clipa unei decizii personale. Istoria 
ei nu se desfăşoară doar în lume și în spirit, ci și — mai ales — în 
propria-i ființă. Decizia de fiecare clipă este chiar întâlnirea cu clipa 
ce mă pune sub semnul întrebării, stârnindu-mi o atitudine față de 
ceea ce sunt hic et nunc; ea îmi deschide posibilitatea de a-mi realiza 
în prezent Eul meu autentic și transcendent. Nu îmi revine decât să 
hotărăsc dacă mă angajez pe calea ce face din mine un om nou, sau 
o refuz, recăzând de fapt în trecut. Transcendenţa rămâne un 
„dincolo“ inaccesibil pentru cel ce ia decizia să fie cel care a fost; 
ea apare însă în clipă pentru cel hotărât să fie, încă de pe acum, cel 
care va fi. În hotărârea clipei, el este întru totul ceea ce este, adică 
cel nou și cel vechi. Vechiul poate rămâne pururi vechi sau se 
deschide pentru a primi într-însul sămânța noului. De fiecare dată, 
în fiecare clipă, omul „nu poate decât să se piardă cu totul sau să se 
realizeze cu totul“. Hotărârea clipei îl angajează integral, fie pe calea 
căderii, fie pe cea a mântuirii. 

(Eul nu se înscrie în prezența absolută a fiinţei decât în clipa în 
care fiinţa îi apare în prezentul acestei limitări. „Clipa este punctul 
de răscruce a timpului cu eternitatea“, afirmă Louis Lavelle în La 
présence totale. Legătura eului cu prezentul fiinţei nu poate fi ruptă, 

mereu reînnoită; în fiecare clipă, transcendenţa se manifestă în 
hotărârea de a te deschide spre ceea ce ea a sădit în tine. Harul 
acestei întâlniri fulgerătoare te înalță la adevărata libertate, cea în 
care devii persoană responsabilă de propriul tău destin. Spiritul 
idealului umanist nu se poate împlini mai rodnic decât în acordul cu 
credința creștină. Omul își înțelege esenţa în clipa în care Spiritul 
se recunoaște drept Lege divină, Duh coborât într-o istorie personală 
pe care o așază în calea veacului ce va să vină. 


4. Speranţă şi demitologizare 


În abordarea temei puse în discuţie, cu referire la caracterul 
speranței în creștinismul primitiv, Bultmann face două remarci. În 
primul rând, speranța creștină așteaptă ziua mântuirii sau apariția 
lui Hristos, revelaţia sa viitoare, eveniment ce marchează sfârșitul 

lumii vechi și, în același timp, nașterea celei noi. Or, după cum s-a 
putut vedea, acest eveniment eshatologic pare iminent. În al doilea 
rând, speranţa concepută astfel nu are în sine nimic specific creștin. 
Ea vine din iudaism; singura diferență constă în faptul că speranța 

iudaică aşteaptă ziua Domnului, venirea lui Dumnezeu ca judecător 
şi mântuitor, pe când speranţa creștină își află împlinirea în persoana 
lui Hristos, „Fiul Omului“ și trimis al lui Dumnezeu. Alături de 
concepţia iudaică asupra speranţei, e de semnalat concepția elenistică 
a gnozei; Dumnezeu nu mai e așteptat să se pogoare în lume ci, 
dimpotrivă, speranţa vizează aici părăsirea acestei lumi, eliberarea 
sufletului din temnita materiei și înălțarea la adevărata patrie a lumii 
de Lumină. Nu e nici o îndoială, după Bultmann, că aceste două 
concepţii necreștine — cea iudaică şi cea gnostică — sunt mitologice, 
deoarece ambele își reprezintă lumea transcendentă și divină a 
mântuirii și a luminii ca pe o sferă situată în spațiul cosmic, deasupra 
lumii noastre pământești. Diferenţele dintre ele aproape că nu mai 
contează în acest context. Tot în străvechea imagine mitologică e 
circumscrisă și reprezentarea eshatologică, dat fiind că sfârşitul lumii 
nu e produs de evenimente naturale, ci are loc în urma intervenţiei 
unor Forțe supranaturale, 

A Pentru gândirea omului modern însă, felul mitologic de a 
înțelege lucrurile a devenit străin. Atât concepția iudaică a speranţei, 
cat ȘI cea gnostică „sunt legate de o viziune asupra cursului istoriei“. 
Fie că e vorba de istoria poporului evreu, o istorie a mântuirii 
poporului ales care mântuie la rândul său întreaga lume, fie că e 
vorba de o cosmologie ce explică nașterea pământului și apoi 
redobândirea patriei cerești, aceste reprezentări religioase ale istoriei 
sunt perimate nu pentru că omul de astăzi nu le-ar mai putea afla un 
sens adânc, ci pentru că lumea în care trăim este rezultatul unor noi 
paradigme existenţiale. Viaţa noastră nu se mai poate împleti cu 
credinţa într-un mit străin de orice fundament ontologic concret. 
Nu mai suntem contemporanii unor evenimente atunci când acestea 
nu se mai pot actualiza ca adevăr, când din actul lor viu și mereu 
repetabil nu a mai rămas decât o semnificație neacoperită, adică 
necreditată ca valoare a realului. 

Se ajunge astfel la problema demitologizării. E vorba oare, se 
întreabă Bultmann, de a releva un sens permanent al reprezentărilor 
mitologice, de o intuiţie fundamentală a esenței existenţei ? În acest 
caz, orice mitologem ar conține în sine posibilitatea unui dat 
comprehensibil pe care nu ne rămâne decât să-l exprimăm în concepte 
moderne. Mitologia creștină primitivă a fost deja demitologizată în 
momentul în care parusia, ca survenire eshatologică, era trăită prin 
anticipație în epifania (sau apariţia) sa cultuală, liturgică. Altfel a 
fost demitologizată însă imaginea iudaică a speranței, având în 
vedere că ea a mutat întrebarea referitoare la sensul istoriei din sfera 
religioasă în cea profană. Astfel secularizată, speranța este intim 
legată de mersul istoriei al cărei sens nu se dezvăluie decât în propria 
sa devenire şi, mai mult, din perspectiva ultimului său termen. 
Speculaţia aceasta în legătură cu viitorul şi cu sfârşitul istoriei Cuis 
ca scop al fericirii universale) ascunde în sine, chiar dacă subiopae iza 
profanării (vezi dialectica Spiritului în hegelianism, şi doaa 
dialectica socială în marxism), sâmburele eshatologiei D 
primitive. Problema este de a ști dacă demitologizarea pc S 
secularizării a înțeles cu adevărat sensul mitologiei, sau a răstălmaăci 

vechea înțelegere religioasă a existenței umane. Demitologizarea 
nu poate renunța însă la dimensiunea sacră a oricărei reprezentări 
mitologice. Dacă neagă numinosul, ea răpește omului speranţa însăși, 
lăsându-l de izbelişte într-o lume fără Dumnezeu, aruncându-l 
într-o istorie ce nu mai poate spera decât în propria ei împlinire 
de sine. 

Pe de altă parte, asistăm la o demitologizare prin spiritualizare, 
în cazurile în care se speră într-un ideal mântuitor a cărui perfecțiune 
va transfigura, la timpul cuvenit, întreaga umanitate. Este o imagine 
lipsită de concreteţe, o utopie în care omul se complace cu 
sentimentul că poate scăpa din limitele impuse de condiţia sa istorică. 
Întâlnim astfel de concepții demitologizante în pietism sau chiar în 
quietism; ele propovăduiesc un fel de tărâm spiritual în care iubirea 
contribuie la realizarea împărăției lui Dumnezeu în această lume 
(este poate și cazul moralei Kantiene pentru care împărăţia lui 
Dumnezeu înseamnă de fapt suveranitatea finalităţilor morale, — și 
pornind de aici, întreaga teologie a veacului al XIX-lea). 

Dacă, în cazul secularizării, acţiunea speranţei este limitată la 
devenirea istorică a lumii acesteia, în cazul spiritualizării, speranța 
se moralizează, tânjind către o lume himerică. Ea păstrează însă 
ceva din semnificaţia originară, şi anume motivul precarităţii lui 
„aici şi acum“, și prin urmare dorinţa transcenderii. Speranţa 
secularizată e obligată să fie mulțumită cu promisiunea acţiunii de 
transformare a lumii, clădind pe insuficiența acesteia o falsă 
suficiență; ea e convinsă că această lume e singura lume. Speranţa 
spiritualizată ţinteşte mai adânc; ea știe că doar o realitate ce 
transcende lumea destinului poate să-i confere omului împlinirea; 

ştie deci că această lume nu e singura cu putință. Se bazează însă tot 
pe acțiunea omului, sperând de fapt în puterea lui de a-și transcende 
condiţia. Credinţă prin care abandonează sensul major al vechii 
speranțe conform căruia desăvârșirea vieţii nu poate fi rezultatul 
efortului uman, ci un dar de dincolo, darul pe care ni-l oferă harul 
divin. Doar că gândirea mitologică și-a reprezentat acest sens 
transcendent în culorile imanenţei, coborându-l la nivelul înțelegerii 


NI 

mundane. „Când ne dăm seama că ceea ce caracterizează gândirea 
mitologică este transpunerea lui Dincolo într-un dincoace și când 
renunţăm întru totul la această transpunere, abia atunci adevărata 
intenţie a reprezentării mitologice a speranţei e ușor de recunoscut“, 
Va deveni explicită însă într-o altă modalitate a demitologizării care 
se originează în Noul Testament. 

Speranţa iudaică așteaptă sfârșitul lumii pentru că acest sfârșit 
corespunde cu începutul mântuirii. Speranţa creștină primitivă crede 
într-un viitor iminent, așteptând ivirea lui Hristos ca pe un eveniment 
transfigurant. Pentru Sf. Pavel însă, acest eveniment s-a produs deja 
prin venirea lui Iisus; cel ce crede în această survenire crede în 
manifestarea harului divin, înnoindu-se pe sine însuși, deschizându-se 
spre o viață nouă. În viziunea Sf. Ioan, acest moment reprezintă 
chiar judecata lumii ce îi desparte pe cei ce cred (pentru ei, vederea 
Luminii înseamnă renașterea în prezent) de cei ce nu cred (judecaţi 

deja pentru orbire). Cu toate că e vorba de experierea harului încă 
din lumea de aici, nu putem atribui acestei concepţii calificativul de 
„Spiritualistă“, din simplul motiv că spiritualismul ignoră raportul 
dialectic dintre prezent și viitor, în sensul că prezentul e determinat 
de viitor și nu se poate împlini în ceea ce este decât privind spre 
ceea ce va fi. Nefiind un răstimp static, prezentul se află la confluenţa 
trecutului și a viitorului: „Fie că omul moare neîncetat laolaltă cu 
trecutul ce dispare neîncetat, fie că trăieşte din viitor“. Crezând în 
Dumnezeul viitorului, el trăiește de fapt în Cel al prezentului. Prezent 
transfigurat de har doar în măsura în care se eliberează de înrobirea 
față de trecut și se deschide robindu-se viitorului — unui viitor întru 

Dumnezeu. Deschidere ce nu are nimic în comun cu o proiecţie a 

dorinţei sau a imaginaţiei, și aceasta din două motive: (1) nu pot 

proiecta ceva decât în afara vizibilului, ceva pe care îl privesc înainte 


| de a-l atinge, și (2) orice proiecție este un obiect certificat de voința 
actualizării, ceva pe care îl realizez ca propunere în act. Or, speranţa nu 
vede ceea ce speră (un obiect pe care și-l propune) şi nici nu speră 
ceea ce vede (ceea ce voinţa i-ar certifica). Când spun: „Sper să plec 
mâine“, vreau să spun: „Nu sunt sigur... dar mi-ar plăcea... aş dori...”. 

Speranța e tensiunea dintre îndoială și dorință, dintre incertitudine 
Și voinţa de certitudine. Ea nu e o privire obiectivantă, ci însuși 
subiectul în care se naşte privirea. E vorba prin urmare de credința 
în revelaţia vieții în moarte, de adevăratul sens al reprezentărilor 
mitologice ale speranţei: triumful asupra morții și desăvârșirea vieţii. 

„Prin demitologizare înţeleg un procedeu hermeneutic ce 
interoghează enunţurile sau textele mitologice asupra sensului lor 
real“. Definiţia lui Bultmann implică două presupoziţii: (1) mitul 
vorbeşte despre realitate, dar într-o manieră inadecvată deoarece, în 
dorinţa sa de a exprima această realitate, textul îi ascunde sensul 
real; (2) realitatea poate răspunde unei înțelegeri de tip hermeneutic, 
cu alte cuvinte poate fi întrebată despre înțelesul ce se dezvăluie 
doar într-un act comprehensiv. Depinde însă de ceea ce înțelegem 
prin realitate. Dacă ne referim la „lumea reprezentată într-o privire 
obiectivantă“, pe a cărei raționalitate clădim o existență determinată, 
ne găsim în teritoriul științelor naturii. A înțelege astfel realitatea 
înseamnă în sine a o demitologiza, adică a-i afla o cauzalitate 
imanentă care o pune în acţiune și îi susține mișcarea. O realitate 
înţeleasă în acest fel poate fi omul însuşi, atunci când se supune 
privirii obiectivante, transformându-se în obiect; el devine 
spectatorul atemporal al propriului eu ce trăiește în timp. Este și 
cazul istoricului care încearcă să explice evenimentele istorice ca 
pe niște obiecte îngheţate pe care le scoate din fluxul duratei. 

Dacă însă înțelegem prin realitate o existență (nu e real decât 
ceea ce există), imaginea obiectivă se impregnează de 
individualitatea subiectului care percepe, astfel încât o concepție 
asupra istoriei este o concepţie istorică, un mod de a gândi timpul 
din perspectiva trecerii. Este chiar „realitatea omului ce există 
istoric“, altfel spus a omului ce hotărăşte asupra propriei sale vieți. 
Dacă „istoria este câmpul deciziilor umane“, ea poate fi înţeleasă 
ca actualizare a posibilităţilor înțelegerii de sine a omului. Existenţa 
interpretului devine principala problemă a interpretării existenţiale 
a istoriei, căci comprehensiunea nu poate tace abstracţie de eul 
comprehensiv a cărui existenţă istorică este un act semnificant 
specific uman, Decizia de a înţelege este în acelaşi timp o înțelegere 

a existenţei de sine; decizie în privinţa trecutului pe care îl pune sub 
semnul întrebării (ceea ce s-a hotărât ca manifestare actualizantă 
poate fi înțeles astfel din perspectiva unui prezent care își impune 
propria semnificaţie), dar și cu privire la un viitor comprehensibil 
încă din prezent. Fiinţa autentic umană este existență, în sensul că e 
un eveniment ivit dintr-un trecut mereu reașezat și deschis spre un 
viitor pururi viu. Este tocmai libertatea ce face ca fiinţa istorică să 
nu trăiască niciodată într-o realitate închisă (aceea a animalului care 
nu este decât ceea ce este), ci într-o istorie, adică într-o realitate ce 
nu-i îngăduie oprirea, fiindu-i mereu în faţă, precedând-o în ceea ce 
este deja (ca posibil) înainte de a fi (în act). Departe de a fi doar 
ceea ce este, omul dă sens unui eveniment istoric pe care îl înțelege 
dinspre ceea ce va fi. Astfel încât putem spune, apelând la un cuvânt 
folosit de Fénelon, că „futuriţia“ („la futurition“) este însăși realitatea 
omului; viitorul ţine de esenţa omului, la fel cum sensul istoriei nu 
se manifestă decât în sensul clipei, în existenţa reală semnificantă 

doar în clipa hotărârii. 

Întrebarea care se pune este de a ști dacă interpretarea 
existenţială și reprezentarea obiectivantă se contrazic una pe cealaltă, 
dacă ele vorbesc despre două realități diferite sau despre o realitate 
dublă. Ceea ce ar constitui însă o falsă deductie, afirmă Bultmann, 
„căci în esenţă nu există decât o realitate şi un adevăr al enunţului 
privitor la un același fenomen“. Aspect ce nu împietează asupra 
ambivalenţei înţelegerii realităţii unice a fenomenului, în funcție de 
dubla posibilitate a omului de a exista. În existența inautentică, 
înţelegerea se adaptează determinismelor mundane, urmărind 
stăpânirea unei lumi sub judecata căreia, de fapt, se aşază. Privirea 
obiectivantă nu face decât să materializeze limita, învestind-o cu 
puterea unui obstacol îndârjit, de neînvins. În existenţa autentică, 

| înţelegerea se simte chemată atât de un trecut încărcat de posibilităţi 
| comprehensibile, cât și de viitorul ce deschide în evenimentul prezent 
un orizont de semnificare, În adevărul lor însă, cele două tipuri de 
înțelegere trebuie privite ca un raport dialectic, deoarece hotărârea 
de a alege existenţa autentică se ia în timpul (în i puaeoitei ERA 
omul responsabil de sine, tocmai pentru a-şi hotărî propriul destin 

în lume, nu poate face abstracţie de realitatea obiectivă a lumii. 
Important e să nu se piardă în inautenticitatea acestei posibilităţi 
naturale, cedând ispitei de a investi în „certitudinea“ mundaneităţii, 
pierzând astfel autenticitatea existenţei. Căci adevărata istoricitate 
a ființei umane nu ţine de istoria lumii, ci de istoria trăită. Ca persoană, 
omul istoric se situează deasupra istoriei lumești. „Este prin urmare 
foarte limpede că interpretarea existenţială a istoriei are nevoie de 
observaţia obiectivă a trecutului istoric“, întrucât sensul unui 
fenomen (și cu atât mai mult sensul fenomenului uman) nu se 
revelează decât într-o interpretare a „faptului“ istoric, așa cum se 
oferă el mai întâi privirii obiectivante, cea care surprinde (cu rigoarea 
rațiunii, dar şi cu aproximaţia de rigoare) ceea ce a fost, pentru ca 
înțelegerea să înfățişeze fenomenul astfel „lămurit“ unei decizii a 
prezentului. Este clipa în care existența este deja ceea ce va fi. 

Întorcându-ne la problema demitologizării, putem spune că ştiinţa 
istorică nu privește decât continuitatea evenimentelor, desfășurarea 
lor de la cauză la efect. Cum poate ea înțelege fenomenul istoric al 
credinţei ? Doar ca manifestare a credinţei în acţiunea divină, fără să 
poată surprinde realitatea ce îi corespunde. „Orice realitate, care se 
află dincolo de realitatea vizibilă pentru privirea obiectivantă, nu este 
vizibilă pentru ea“. Realitatea invizibilă trece drept mitologică, 
deoarece e transcendentă oricărei obiectivări. Nu e vorba însă aici de 
un act de secularizare, căci înţelegerea istorică trebuie să-și pună 
întrebarea asupra sensului discursului mitologic, care este de fapt un 
fenomen istoric. Vorbind despre o realitate neobiectivabilă, dar care 
pentru om are o importanță hotărâtoare, mitul propune o înţelegere 
determinată a existenței umane; aruncat într-o lume neînțeleasă, supus 
unui destin tainic, omul e dependent de puterile lumii de dincolo. 
Mitul dă de înţeles că ceea ce transcende realitatea obiectivă nu poate 
fi înțeles. Și cu toate acestea, gândirea mitologică obiectivează în mod 
naiv transcendentul, imaginându-l ca pe ceva îndepărtat şi inaccesibil, 
conferindu-i aura magică a unei puteri supraomenești. Demitologizarea 
urmărește tocmai să dezvăluie adevărata intenţie a mitului, degajând 
sensul ascuns în imagini și simbluri. O tace însă într-un limbaj, la 
rându-i, mitologic, adică obiectivant ? 

Trebuie să răspundem mai întâi unei alte întrebări: „discursul 
privitor la acțiunea divină este în mod necesar un discurs mitologic 
sau poate şi trebuie să fie și el interpretat existenţial ?“ Nefiind însă 
un fenomen mundan constatabil în mod obiectiv, acţiunea divină nu 
poate fi referentul unui discurs decât dacă avem în vedere existența 
care este obiectul acestei acţiuni. În același timp, acţiunea divină 
creatoare în existenţă este un eveniment existenţial, neobiectivabil și 
deci nedemonstrabil. Orice astfel de întâlnire între acţiunea divină și 
existența umană are loc într-o situaţie concretă, în care lucrătoare nu 
e o cauzalitate accesibilă privirii obiectivante, ci voinţa neștiută a lui 
Dumnezeu. E vorba de o taină, și nu de un miracol. Bultmann distinge 
între taină (Wunder) — acţiunea autentic eshatologică purtătoare şi 
trezitoare a adevăratului sens al transcendenţei — și miracol (Mirakel, 
care mitologizează și obiectivează acțiunea divină. Ca atare, pentru a 
înţelege sensul tăinuit, miracolul trebuie demitologizat. Cu atât mai 
mult cu cât această înţelegere nu se poate exprima drept mărturie a 
unui adevăr general, ci ca mărturisire a unei luminări personale. Și ca 
des-tăinuire ? Nu, pentru că ceea ce e mărturisit este un adevăr al 
existenţei concrete, o experiență ce nu poate fi destăinuită, ci doar 
încercată în singularitatea ei; e vorba de o înţelegere existenţială — de 
sine — a omului care mărturisește taina nu ca pe un lucru pe care îl 

face cunoscut, ci care îi dă de înțeles și dă lumii un înţeles. 

Vorbind despre acţiunea divină ca despre o taină, credinţa o 
vede în evenimentele lumii, întrerupând continuitatea lor naturală, 
înscriindu-le pe o orbită transmundană. Ceea ce explică afirmaţia 
conform căreia „un eveniment istoric este totodată un eveniment 
eshatologic“. Evenimentul ce mă marchează şi mă implică în 
propria-mi existență, clipă de clipă, este o apariţie de ordin istorial 
în măsura în care este un aveniment (un avenement) eshatologic, 
adică o apariţie evenimenţială singulară — în care evenimentul 
advine la prezenţa unicităţii sale absolute —, o survenire a sensului 
transcendent în prezentul istoric al lumii. „Avenimentul” este 
singurul eveniment care nu poate fi actualizat și prezentiticat cu 
ajutorul amintirii (spre deosebire de evenimentele istorice protane 


240 Dorin Ștefănescu 


sau de miracole), căci, neținând prin nimic de trecut, el nu e un 
obiect datat pe care mi l-aș putea re-da printr-o reprezentare 
oarecare. El devine prezent prin predicare, prin manifestarea sa 
kerygmatică. Cuvântul interpelează evenimentul hristic arhetipal 
nu ca pe un fenomen supus privirii obiectivante, ci ca pe un act 
eshatologic care se produce fără încetare în sânul existenţei („fără 
încetare“ înseamnă: o dată pentru totdeauna, dar și de fiecare dată 
pentru acum şi aici). Hristos este cel ce face posibilă resemnificarea 
continuă a lumii, reactualizarea personală a unei istorii în prezentul 
veșnicei sale prezenţe. Drept urmare, demitologizarea nu înseamnă 
raţionalizare şi obiectivare, dar nici destăinuire (căci taina, al cărei 
sens e înţeles existenţial, nu poate fi explicată rațional — am recădea 
în păcatul secularizării), ci un efort comprehensiv prin care 
evenimentul însuşi se rostește. Taina sensului mitic devine realitate 
existenţială, revelaţie a mesajului şi apariţie în același timp. 


5. Gândirea existenţială 


„Istoria nu vorbeşte, adică nu-și dezvăluie esenţa decât celui ce 
este el însuși istorie și care participă la ea. Doar pentru el sensul 
fenomenelor istorice devine vizibil“. Încercând să înţeleagă sensul 
istoriei, omul nu-i descoperă esența decât în momentul unei întâlniri 
existenţiale. La fel cum el este creat de o istorie la care nu a luat 
parte (tot ceea ce se numește tradiţie), la rândul său, el creează istoria, 
participând activ la devenirea ei lucrătoare. Nici nu ar avea cum să 
se sustragă istoriei, deoarece existenţa lui nu poate fi decât istorică; 
ea se desfăşoară într-o lume ce poartă pecetea timpului. Am spune 
chiar că însăşi existența umană este un fenomen istoric, pentru că 
istoria nu este un timp în care se cade, ci o durată vie fără de care nu 
putem concepe nici un fel de existenţă. Întâlnindu-se cu istoria, fiind 
chiar locul privilegiat și unic al unei întâlniri istorice, existenţa umană 
este ea însăși istorie, participând la un eveniment care o defineşte şi 
îi afirmă identitatea. Evenimentele nu sunt fenomene istorice în sine, 
desfășurate într-o cronologie mecanicistă, înlănţuite determinist de 
la cauze la efecte. Paradoxal, fenomenul istoric nu devine vizibil 

prin întoarcerea într-un trecut lipsit de existenţă, ci în virtutea 
raportului pe care îl întreţine cu viitorul. Or, în raport cu viitorul, 
fenomenul își dezvăluie sensul pe care îl poartă în prezent ca 
ascundere. Doar în lumina viitorului, fenomenul istoric devine 
eveniment înțeles, doar în orizontul celor ce vor fi se manifestă sensul 
celor ce sunt, precum cele ce au fost semnifică abia acum sau 
semnifică mai mult acum. Astfel încât, văzut din perspectiva 
sfârşitului istoriei, evenimentul devine comprehensibil în sensul său 
eshatologic, adică în prezența sa semnificantă. 

„Este vorba, precizează Bultmann, despre problema 
semnificației pe care fenomenele istorice spre care ne întoarcem o 
au pentru prezent din punctul de vedere al responsabilității 
prezentului faţă de viitor“. Prezentul este momentul în care se ia 
hotărârea asupra semnificației unui fenomen; fenomen trecut care 
nu mai e prezent decât în ceea ce semnifică acum ca prezenţă. Şi nu 
poate semnifica acum ca eveniment al prezenţei decât în lumina 
semnificației sale viitoare. Faţă de viitor, fenomenul răspunde de 
ceea ce semnifică în prezent, fiind chiar „fața“ deja prezentă a 
viitorului. Responsabilitatea este tocmai punctul central, existenţial, 
din care fenomenul, pentru a fi realmente o prezenţă cu sens, adică 
un eveniment marcant, se deschide spre viitor, văzând în acesta 
sensul propriei sale apariţii semnificante. Înţelegere a fenomenului 
care nu se dă ca obiectivitate a unei cunoașteri istorice definitive, 
căci fenomenul nu poate fi surprins în sinele ființării sale ca un act 
independent de existența celui ce doreşte să-l înțeleagă. „Acest în- 
sine al fenomenului istoric nu există“; şi nu există nu pentru că nu 
are o semnificaţie care îl face să fie, ci pentru că fenomenul nu 
semnifică decât într-o înțelegere existenţială, altfel spus în existența 
celui pentru care el spune ceva. Existenţă dispusă să asculte exigența 
ce se manifestă în fenomenul istoric, ceea ce nu înseamnă că 
înţelegerea dobândește o subiectivitate care distribuie semnificații 
după bunul său plac, ci faptul că în însuşi actul comprehensiv, lipsit 
de orice presupoziție sau preconcepție limitativă, subiectul 
interpretează semnificaţiile propriei existențe istorice, se interpretează 

pe sine ca fenomen al unei istorii personale, ca eveniment al 
dezvăluirii de sine. Este adevărata înțelegere istorică în care 
interpretul este angajat prin participarea sa la istorie, angajare ce 
implică responsabilitatea existenţială față de viitor. Preocupat de 
propria sa existenţă istorică, el are acces la înţelegerea istoriei; 
fenomenul istoric se împlinește ca eveniment comprehensibil în 
fenomenul uman. Interpretarea „subiectivă“ este în acest sens cea 
mai „obiectivă“, deoarece exigenţa istoriei este ca fenomenul să 
devină vizibil, adică să-şi manifeste sensul în întâlnirea existențială 
dintre ceea ce apare ca atare în fenomen și apariţia în sine ca 
manifestare semnificantă. Or, obiectivitatea nu e aici decât o mărturie 
a unei subiectivităţi implicate, atestarea unei autenticități existenţiale. 
„Există însă o gândire și un limbaj care sunt în principiu 
non-obiectivante 7“, se întreabă Bultmann. Cu alte cuvinte: pot 
depune mărturie despre fenomenul meu istoric, sau pot mărturisi 
despre istoria a cărei semnificaţie sunt, fără să-i transform existența 
vie într-un obiect de cunoaştere ? Da, în măsura în care sunt subiectul 
unei înţelegeri existenţiale care mă exprimă şi îmi dezvăluie 
semnificaţiile fenomenului istoric personal. E de la sine înţeles că 
acest tip de cunoaștere, activ doar în existenţă, nu se poate obiectiva 
într-un „Câştig“ intelectiv sau într-un „Spor“ de cunoștințe. Este chiar 
întâlnirea personală a fiinţei cu istoria propriei ființări, dincolo de 
orice privire obiectivantă, căci existenţa mea nu este un fenomen 
obiectivabil (decât dacă devine datul obiectiv al unei existenţe 
generale în care se dizolvă), ci întotdeauna un „eveniment în 
hotărârea clipei“. În ea nimic nu este dat dinainte, ci mereu pus şi 
repus la încercare, ca O neîncetată survenire. Hotărârea constă în 
răspunsul pe care îl dau exigenţei clipei ce mă cheamă la existenţă, 
ce răsună în propria-mi existenţă. Este un act de semnificare prin 
care nu numai că îmi atest participarea la istoria mea personală, dar 
mă afirm ca prezenţă vie a întâlnirii cu o realitate ce-mi aparţine. 
Clipa nu cere ceva din mine, nu solicită ceva de la mine, ci eu însumi 
sunt „somat“ să-mi asum responsabilitatea hotărârii ce vizează 
prezenţa mea ca eveniment deschis spre ceea ce voi fi. Doar această 

disponibilitate de a mă oferi existenţei, de a ști să ascult exigenţa ce 
ma cheamă, asigură înțelegerea existențială a semnificațiilor clipei. 
Semnificații care nu sunt autentice decât în măsura în care ceea ce 
ele semnifică devine, cu fiecare clipă a apariției, eveniment al 
realității prezente. „Hotărârea prin care clipa mă solicită mă smulge 
oarecum din continuitatea în care se desfășoară existența mea“, căci 
în hotărâre iau poziţie față de un trecut de la care mă abat, urmând o 
cale nouă (hotărârea de a continua existenţa trecută nu este de fapt 
o hotărâre înnoitoare, ci acceptarea unui dat, uneori chiar resemnarea 
față de un dat destinal). Hotărârea autentică pune continuitatea 
existenţei sub semnul întrebării, nu însă în sensul lui ce (în structura 
mea specific umană, istorică și existenţială), ci în sensul lui cum (în 
apariţia fenomenală, decizională, a clipei). De aceea, hotărârea mea 
nu are antecedenţă, nefiind rezultatul unei cauze anterioare, al unei 
cunoaşteri prealabile; ea există doar în clipa existenţei prezente, ca 
răspuns la chemarea viitorului. 

Bultmann ajunge astfel la o ultimă diferenţă între gândirea 
existenţială și gândirea obiectivantă. Pentru aceasta din urmă, nu 
poate exista noutate radicală, căci ea e prinsă în lanţul unor 
determinări în care fiecare fenomen în parte e continuarea celui ce-l 
precede, fiind conţinut într-un proiect ce-i pregătește ivirea. Ivire 
ce nu are însă niciodată semnificaţia unei prezenţe propriu-zise, 
întrucât fenomenul obiectivat e îngheţat în propria sa predeterminare. 
Chiar și în cazul în care privirea obiectivantă vede fenomene ale 
mișcării, ea nu vede fenomene în mişcare; ceea ce se vede este doar 
nemișcarea unui concept rezultat dintr-un obiect supus observaţiei. 
Dimpotrivă, evenimentele existenţiale sunt în plină mişcare; în ele 
noutatea apare ca „o nouă constelație de posibilităţi” sau de „forțe“ 
care le garantează o necurmată reapariție, veşnica prospețime. Dacă 
interpretarea obiectivantă așază între cel ce înţelege şi fonamen A 
distanță epistemologică (Bultmann vorbeşte despre Q „disianță:a 
vederii“ ce caută cauzalitatea), interpretarea existenţială WROGA 
să înțeleagă fenomenul întrebându-se „care este înțelegerea de A 
ce se exprimă în el“, Între interpret și fenomen nu se mai poate 

interpune nici o diferenţă, interpretul fiind el însuși implicat în 
existența fenomenului. Ceea ce nu înseamnă că el nu vede 
obiectivitatea acestuia; o vede însă în posibilitatea înțelegerii de 
sine; înţelegându-se pe sine ca fiind cel pentru care și prin care 
fenomenul există, el înțelege sensul cu adevărat obiectiv care nu 
poate fi decât unul autentic existenţial. 

Trebuie să subliniem însă faptul că interpretarea aceasta rămâne 
totuși o gândire; este limita propriei sale existențe pe care o atinge 
în încercarea de a se depăși pe sine și de a înţelege fenomenul nu ca 
pe un obiect al observaţiei, al unei reflecţii obiectivante, ci 
înglobându-l ca act de existență propriu conștiinței celui ce îl 
gândeşte. De aceea, spune Bultmann, „nu putem vorbi de o gândire 
sau de un discurs despre existență decât în sensul unei explicitări a 
existenţei“. Chiar dacă este existenţială, gândirea înțelege fenomenul 
explicitându-l într-un discurs despre fenomen. Surprinzând 
semnificaţiile fenomenului în prezentul existenţei, ea nu poate da 
seamă de ele decât pornind de la existenţa despre care vorbeşte. 
Nu-mi pot supune deciziile unei reflecții critice decât după ce le-am 
pus în practică. În aceasta constă de altfel și riscul pe care îl implică 

orice hotărâre; gândind dinainte la ceea ce voi hotărî, și gândindu-mă 
pe mine ca fiind cel ce se hotărăște, am luat deja o hotărâre: îmi 
asum responsabilitatea, în sensul că gândul meu e deja răspunzător 
de ceea ce va hotărî. Dacă, dimpotrivă, gândesc hotărârea după ce 
ea a fost luată, această privire retrospectivă nu este rodul reflecției 
obiectivante, așa cum pare să fie, ci mi se impune prin intermediul 
conștiinței. Intermediind între mine ca subiect al hotărârii şi actul 
ca atare al hotărârii pe care am luat-o, conştiinţa este interpretul 
care încearcă să înțeleagă sensul hotărârii. Sarcină hermeneutică de 
nerealizat însă, deoarece conștiința nu poate mărturisi decât asupra 
corectitudinii sau incorectitudinii hotărârii; ea mă poate acuza de 
hotărârea luată, nu poate însă judeca și anula riscul prin care orice 


hotărâre (bună sau rea) se afirmă ca răspunzătoare fată de propria 
mea existenţă, afirmându-mă totodată ca fenomen uman 


neobiectivabil, deci inexplicabil: » 


fiindcă nu eu mă judec pe mine 

însumi. Căci nu mă ştiu vinovat cu nimic,..Cel care mă judecă pe 
se p Domnul” (1 Cor 4, 3-4). Judecând „înainte de vreme“, încerc 
să determin în mod obiectiv ceea ce am de făcut, crezând că mă pot 
sustrage riscului hotărârii. Judecând „după vreme“, încerc să revin 
la ceea ce nu mai e prezent, reafirmând inutil ceea ce m-a afirmat 
sau negând ceea ce nu mai poate fi negat. 

Rezultă că despre hotărâre nu pot vorbi cu sens nici înainte, nici 
după; prezentul hotărârii se sustrage oricărui discurs tocmai pentru 
că ea mă impune ca prezenţă în istoria la care particip. Pot vorbi 
însă despre dumnezeirea la care participă istoria mea personală și 
care e singura chemată să mă judece ? „Un discurs obiectivant despre 
Dumnezeu nu este posibil“, căci în sensul ideii de Dumnezeu nu-l 
întâlnesc pe Dumnezeu. La fel cum gândirea existențială nu poate 
înțelege semnificaţiile fenomenului decât pornind de la existența 
despre care vorbește, tot astfel nu poate vorbi de Dumnezeu decât 
pornind din existența celui care vorbește. Neaparţinând sferei 
cunoaşterii obiective, Dumnezeu nu mi se revelează decât ca 
Dumnezeul meu, a cărui prezenţă o încerc în propria-mi existență 
istorică. „Revelația sa, spune Bultmann, nu este revelaţie decât in 
actu“, altfel spus nu se transformă niciodată într-un dat revelabil, ci 
se deschide spre mine în actul existențial al credinţei. În credință 
am certitudinea (certitudo) Cuvântului său, nu am însă nici O 
asigurare (securitas). lar aceasta pentru că în credință nu mă pot 
odihni ca într-un bun câştigat sau într-o cunoaştere definitivă. 
Hotărârea de a crede îmi certifică doar prezentul în care răspund 
exigenței divine, fără să-mi garanteze însă permanenţa chemiării, de 
felul unui veșnic prezent — al unei veşnicii asigurate — în care nu 
mai am ce hotărî. Dacă s-ar obiecta că în hotărârea de a crede mă 

limitez în ordinea posibilităţilor existenţiale, vom spune că, 
dimpotrivă, în credință mă hotărnicesc în singurul cuprins în care 
Dumnezeu e revelabil. Limitele hotărârii de a crede sunt hotare 
revelatoare, mărturisitoare ale noii existenţe, În acelaşi sens, am 
spune chiar că, luminând limitele fiinţei, hotărâre N URMAT 
nelimitată, Ea nu este autentică decât în clipa în care se exercită ş 


a de a crede este 


ÎN 

doar în neîncetata sa exercitare. Dumnezeu nu „stă“ în noi, nu întârzie 
şi nu adastă într-o existență pasivă, ci e „Cel ce ne vizitează 
urmându-și calea“, cum spune Rilke. Ne solicită hotărârea în fiecare 
clipă a vizitei sale, iar credința e tocmai hotărârea mereu reluată, 
deschiderea responsabilă și vigilența perpetuă. Doar-doar îl auzim 
venind pe Cel ce trece prin noi, clipă de clipă, chemându-ne la 
existență. Ne cheamă însă dinspre ceea ce vom fi, și este în noi 
înainte de-a o crede, vestindu-ne ființa cea nouă. Neobosita sa 
pre-venire este chiar transcendenţa lăuntricei sale prezențe. 


6. Kerygma sau Cuvântul viu 


Pentru credincios, lisus Hristos este evenimentul eshatologic 
prezent în fiecare clipă, nu însă ca personaj al trecutului (într-o 
perspectivă istoristă), ci drept Christus praesens; lisus devine prezent 
în cuvântul ce îl predică vestindu-i prezența. Cuvânt predicat ce este 
el însuși un eveniment actual pentru cel care îl înțelege ca verbum 
visibile, logos întrupat al cărui mesaj pătrunde existenţa, 
transformând-o în mod radical, reînnoind-o şi reîntemeind-o. Clipa 
în care mesajul este eliberat în rostirea de sine a logosului este chiar 
clipa eshatologică în care istoria nu ia sfârşit, nu se curmă decât ca 
desfășurare temporală a mundaneităţii. Ea e absorbită de însuşi sensul 
cuvântului care o mântuie şi care aruncă în pământul morții acesteia 
sămânţa vieţii celei veșnice: „Adevărat, adevărat zic vouă: Cel ce 
ascultă cuvântul Meu și crede în Cel ce M-a trimis are viaţă veşnică şi 
la judecată nu va veni, ci s-a mutat din moarte la viață” (Joan 5, 24). 

Predicarea, spune Bultmann, nu e o simplă comunicare a unor 
fapte, ci „o vestire ce interpelează“ în mod direct pe cei care o ascultă 
și cărora li se adresează, stârnindu-le nu curiozitatea, ci întreaga 
făptură, provocându-le nu dorința de cunoaştere, ci hotărârea 
arzătoare care le transformă existenţa în ceea ce are ea esenţial. 
Este o resemnificare ontologică, întrucât cuvântul predicat, sau 
propovăduit, este chemare a Vestitorului noii vieţi, cuvânt ce arde şi 
răscolește, deoarece în el răsună însăși chemarea lui Dumnezeu. 


Metafizică şi credință 247 


Or, cuvântul acesta, numit kerygma sau evanghelie în Noul Testament 
(evanghelion, adică „vestea cea bună“ sau „Buna-Vestire“), se vede 
secularizat în situaţia în care interpelarea este înțeleasă ca o normă 
de conduită ori miezul unei cunoașteri ce s-ar adresa reflecției. 
Cuvântul divin nu ne spune nimic despre înţelepciunea Creatorului; 
dorind să desprindem un mesaj inteligibil pe cale rațională, nu facem 
decât să surprindem un adevăr al omului și al naturii ce nu se vestește 
decât pe sine, ca semnificație supusă vremurilor acestei lumi. 
Adevărul divin nu se rostește însă în mod nemijlocit, ci prin mesagerii 
lui Dumnezeu, adică prin acei oameni aleși să-i poarte mesajul în 
lume şi să-l facă cunoscut celorlalți. Ceea ce ei vestesc nu sunt propriile 
lor gânduri și judecăţi, ci chemarea lui Dumnezeu ce se rostește prin 
ei. Propovăduitorii nu se predică pe sine, ci pe Iisus Hristos ca Domn 
şi Stăpân. Pe de altă parte, Cuvântul lui Dumnezeu li se adresează și 
lor, astfel încât, predicând unei comunități pentru a sădi Cuvântul în 
cei care îl ascultă, ei își predică și lor înșiși, ca membri ai comunității. 
Discursul lor este rostit cu autoritatea celui învestit cu darul vestirii, 
şi nu cu autoritatea celui ce știe. De aceea, predicarea nu e un fapt 
interpretabil, un „text“ ce dă de înțeles, ci o chemare autoritară a 
Cuvântului divin care, în mod paradoxal, este rostit de un om. 
Predicarea este deci interpelare, iar nu interpretare; înainte de a fi 
înțeleasă, ea trebuie proclamată; înțelesul pe care îl degajă este tocmai 
evenimentul acestei proclamări. Ca atare, ea nu admite „comentariul“ 
ci, în virtutea autorităţii cu care e învestită și a adevărului pe care îl 
vestește, nu solicită decât credința. Paradoxul de care vorbeam constă 
în faptul că, în predicare, chemarea lui Dumnezeu ne întâlneşte într-un 
cuvânt omenesc. Este chiar taina naturii divino-umane a lui lisus care, 
ca om printre oameni, revelează Cuvântul divin. Prin gura lui vorbeşte 
Dumnezeu însuși, Cuvântul devenit trup. 
Tot ce s-a spus până acum referitor la predicare nu o 
caracterizează decât într-un mod încă formal, precizează Bultmann: 
Am văzut, în primul rând, că predicarea creştină nu este transmiterea 
unor adevăruri generale, ci o interpelare mijlocită code 
autoritate, Ea se adresează credinţei celui care o ascultă, tăcându- 


248 


Dorin Ștefănescu 


să-şi pună existența sub semnul întrebării. În al doilea rând, 
predicarea nu trebuie confundată cu o învățătură, cu un precept al 
cărui sens s-ar dezvălui oarecum pe cale exterioară și care ne-ar 
revela dintr-o dată, și pentru totdeauna, calea pe care trebuie s-o 
urmăm. Este, în această ultimă situație, un nou exemplu de 
secularizare, căci învățătura primită și însușită din gura unui „drept 
vorbitor“ se află în afara credinţei. Este și cazul atâtor „iniţieri“ 
care pretind că transformă profanul în sacru, dar care implică mai 
degrabă o exigență de ordin moral, transformarea neofitului este de 
fapt o trecere de la „rău“ la „bine“. În plus, o iniţiere de acest tip 
este de ajuns pentru a dezvălui un adevăr ce se „dă“ pentru totdeauna 
şi în care te poți odihni pe veci. Autentica predicare creștină trebuie, 
după părerea lui Bultmann, să aducă o dublă lumină în problema 
moralei. În primul rând, trebuie să ridice în orice om o întrebare cu 
privire la compatibilitatea dintre existența concretă și exigenţele 
etice; confruntată cu aceste exigenţe, orice existență nu este încă 
perfectă, aflându-se pe calea către perfecţiune. Ca atare, rolul 
predicării este să-l smulgă pe om din precaritatea și provizoratul 
acestui „nu încă“, arătându-i că, pentru a fi „deja“, are nevoie de 
iertarea păcatelor. Ca și mai sus, paradoxul constă în faptul că 
predicarea acordă iertarea lui Dumnezeu, dar o face prin cuvântul 
omenesc. În al doilea rând, ea trebuie să-l facă pe om să asculte de 
legea iubirii. Doar omului care se eliberează de sine (de sinele său 
lumesc şi muritor) îi e dat să înţeleagă această lege, deoarece acum 
el este liber să se dăruiască celorlalţi. Cuvântul iertării este cel care 
îl eliberează, deschizându-l „întrebării care îl întâlneşte în semenul 
lui și care cere un răspuns“. Întrebarea aproapelui meu, ca deschidere 
spre mine, nu se închide în răspunsul pe care i-l dau, deschizându-mă 
spre el. Răspunsul împlinește întrebarea, în sensul că, în cuvântul 
răspunzător, lucrează iubirea ce revelează chemarea Adevărului 
dumnezeiesc. Doar astfel semenul, cel asemenea mie, devine cu 
adevărat „aproapele“ meu, proximul ce mă recunoaşte şi în care mă 
recunosc. Întâlnirea întrebării celuilalt este chiar revelarea în nune 


a adevărului iubirii. 

În ceea ce privește conținutul predicării creștine, el este un 
eveniment, un fapt istoric. Evenimentul are loc în istorie și, în acest 
sens, predicarea comunică istoricitatea apariţiei lui lisus, a morţii și 
a învierii; dar, folosindu-se de limbajul eshatologiei, ea comunică și 
altceva: apariţia lui lisus înseamnă sfârșitul lumii vechi și începutul 
celei noi. Când Sf. Pavel spune: „iată acum vreme potrivită, iată 
acum ziua mântuirii“ (2 Cor. 6, 2), el subliniază tocmai caracterul 
kairotic al momentului eshatologic, care este chiar prezentul 
(„acum“). Vremea potrivită este ziua mântuirii, adică răstimpul în 
care prezenţa lui lisus se face vizibilă, prezență manifestată în istorie, 
dar necondiționată istoric. Ea pune capăt istoriei, mântuindu-l pe 
om de tot ce a fost, eliberându-l de păcatul necredinței, deschizându-l 
spre viitorul iubirii. Nu se relatează aici un fenomen al istoriei 
spiritului (caz în care predicarea ar fi secularizată), ci se comunică 
un eveniment care, abolind tot ce a fost şi vestind ce va fi, are loc 
acum. „Cum poate însă autentica predicare, se întreabă Bultmann, 
să vestească astăzi acest paradox ?“ Cu alte cuvinte: ce înseamnă 
astăzi, în lumea noastră, acel acum vestit de Sf. Pavel ? Înseamnă că 
vestirea apariţiei lui lisus ca sfârșit al lumii reprezintă o vestire a 
Domnului ce ne cheamă aici şi acum. Înseamnă a-ţi asuma înţelesul 
însuşi al paradoxului, adică a trăi în această lume de care deja te-ai 
eliberat, a păstra faţă de acţiunile lumești aceeași distanță pe care 
Sf. Pavel o sugera prin acel „ca și cum“ al celor ce nu află finalităţi 
ultime în mundaneitate ci, îndepărtându-se de lume cu toate că trăiesc 
în ea, se apropie de înţelegerea Dumnezeirii ca „dar al libertăţii prin 
care omul e descătușat de el însuși pentru a deveni un om nou“. 
Ceea ce înseamnă, în ultimă instanţă, a crede, altfel spus a asculta 
Cuvântul lui Dumnezeu rostit de Hristos în actul predicării. Ca Mesia 

(Mesiah, adică Hristos), lisus e „împuternicitul“ ce răspândește în 
lume puterea Cuvântului, singurul uns de însuși Du mnezeu ca Prooroc 
al mântuirii, aducătorul veștii celei mari a schimbării la față a 
neamului omenesc: „Știm că vine Mesia care se cheamă Hristos; 
când va veni, Acela ne va vesti nouă toate” (loan 4, 25). SUMAR 
prin care El se vestește pe sine drept Domn, pentru că, in cuvântu 


250 Dorin Ștefănescu 


predicat, El însuși e prezent ca Domn ce aduce cu sine sfârșitul 
lumii, interpelând hotărârea celor ascultători, chemându-i la rostirea 
împreună a credinței iubitoare în viața cea nouă. 

Cuvântul lui Dumnezeu îi răscolește și îi judecă pe cei care se 
lasă pătrunși de el, supunându-i imboldului (exhortatio) harului, 
înflăcărându-i în chemarea ce le e adresată aici și acum. Predicarea 
acestui cuvânt nu reia cuvintele Scripturii, recitându-le sau 
referindu-se la ele ca la o literă moartă, ci le actualizează, 
făcându-le să răsune în prezent ca o viva vox ce ţâșneşte din adevărul 
personal al clipei. Dacă acest adevăr dobândește caracter de 
generalitate (şi, într-un sens, chiar are un astfel de caracter), 
predicarea nu mai e o proclamaţie, o interpelare, ci doar o comunicare 
fără legătură cu existența concretă. Sigur că orice predicare comunică 

. ceva, şi anume evenimentul apariţiei hristice şi al revelaţiei harului 
divin. Nu vorbește însă despre o revelaţie deja înfăptuită, nu se referă 
la ea ca la un fapt datat și consumat, ci comunică o revelaţie pe cale 
de a se realiza; mai mult, provoacă revelaţia în prezentul prezenţei 
evenimentului. Paradoxul constă însă în faptul, că în această 
comunicare, evenimentul revelaţiei nu se produce o singură dată, 
precum în iniţierile păgâne, ci de fiecare dată, reluându-se fără 
încetare, și aceasta pentru că evenimentul istoric predicat este un 
eveniment eshatologic. Astfel încât ceea ce se afirmă este o continuă 
reafirmare a posibilităţii și necesităţii fiecăruia dintre noi de a trece 
din moarte la viaţă. Cuvântul care afirmă nu aparține propriu-zis 
celui ce-l rostește, căci acesta din urmă nu-și adresează lui însuşi 
interpelarea, ci se lasă pătruns mereu de chemarea de care se lasă 
chemat. Adevărul propovăduit nu e o posesiune inteligibilă pe care 
și-ar putea-o însuși iar apoi reproduce. E vorba de un adevăr unic şi 
etern, dar mereu nou pentru cel ce crede în el şi care trebuie, la 
rându-i, să se înnoiască mereu pentru a-l putea înţelege, lăsându-se 
pătruns de cuvântul viu ce-l cheamă la viață. Credinţa este deci o 
neobosită luptă pentru a înţelege un adevăr spus tuturor, dar care nu 
„sare în ochi“, întrucât nu e vizibil decât într-o revelație personală. 
„Cei ce sunt din credință se binecuvântează“ (Gal. 3, 9), căci vestea 
cuvântată cu credinţă e bunăvestire și binecuvântare. 

Ce înseamnă că adevărul se rostește cu sens într-o revelaţie 
personală ? În clipa în care e interpelat, el îl cheamă pe cel ce îl 
ascultă, interpelându-l în prezentul concret al apariţiei sale, Apariție 
doar aparent discursivă, căci adevărul predicat nu e cuvânt decât în 
măsura în care prin el cuvântează o transcendență ce se 
imanentizează, Cel ce se lasă pătruns de acest cuvânt nu își amintește 
de un adevăr uitat, după cum nici nu află un adevăr general, deoarece 
adevărurile generale se verifică în situaţii concrete, din care de fapt 
iau naștere, actualizându-se ca interpelări. Este cazul în care un 
adevăr general poate participa la chemarea credinței, pierzându-și 
caracterul de generalitate și calificând prezentul celui pe care îl 
interpelează. De ce i se spune omului acest adevăr ? Pentru ca el să 
se conştientizeze pe sine ca ființă menită Cuvântului, privită de 
adevărul ce îl cheamă să ia o hotărâre. Căci adevărul îi privește pe 
toţi, dar hotărâtor e felul în care eu privesc acest adevăr ca fiind al 
meu. Privirea deschisă spre ceea ce mă privește este tocmai revelația 
prin care adevărul mi se rostește, rostindu-mă pe mine însumi, 

transformându-mă într-o nouă ființă. 

„Predicarea vorbește la indicativ, chemarea este un imperativ, 
chiar şi atunci când e formulată la indicativ. Adevărata problemă 
este deci aceea a conexiunii indicativului și imperativului în 
predicarea creștină“. Conexiune dublă, spune Bultmann, care se 
manifestă mai întâi în relaţia dintre Lege și Evanghelie. Omul se 
află sub Lege (înțelegându-se aici prin Lege normele etice în 
general), adică sub indicativul unei exigenţe pe care o înţelege la 
modul declarativ. Conştiinţa se raportează la Legea morală ca la un 
obiect căruia trebuie să i se supună. Cuvântul evanghelic al harului 
mântuitor îl interpelează însă pe om, răvășindu-i conştiinţa, ivindu-se 
ca subiect ce face cu putință înţelegerea. Calea indicată de Lege 
(călăuzire indicativă) devine astfel o chemare imperativă, un imbold 
ce solicită o hotărâre prezentă, o prezenţă ce nu suportă amânare. 
"Pe această cale, conștiința însăși înțelege exigența Legii ca imposibil 
de ocolit, nu pentru că ea îndeamnă la o obligativitate oarbă, a 
pentru că trezește obligatoriu un răspuns la o chemare existențială, 

Am putea vorbi astfel de anterioritatea Legii faţă de adevărul harului 
predicat în prezent ? Într-un fel da, pentru că, aflându-se sub Lege 
încă de la începutul condiţiei sale lumești, omul află adevărul acum; 
ceea ce nu abolește litera Legii, dar nici nu o spiritualizează ci, 
recurgând la o metaforă, îi dă foc. Cuvântul propovăduit îl arde 
lăuntric pe cel chemat să-l înțeleagă și care, într-adevăr, înțelege 
că Cel care îl cheamă îi oferă libertatea; căci pre-vestirea este 
bună-vestirea mântuirii. În această chemare-oferire, indicativul 
reîntemeiază imperativul, în sensul că interpelarea e proferată pe 
temeiul Legii, la rândul său, imperativul ridică indicativul la nivelul 
trăirii concrete în prezent. Cel eliberat prin har nu este scutit de a da 
ascultare Legii; dacă s-ar supune doar imperativului, nu ar cunoaște 
harul în sensul său lucrător şi călăuzitor; n-ar ști ce să facă cu 
libertatea ce îi e oferită, dacă nu ar recunoaște că libertatea îl cheamă 
tocmai pentru a îndeplini Legea și a transforma îndemnul în „poruncă 
dată spre viață“ (Rom. 7, 10). El înţelege astfel Legea ca Har iar 
ştiindu-se sub Lege, se ştie în Viaţă. Acel „trebuie“ al imperativului 
este transfigurat în „să fii“; or, în „trebuie să fii“, conexiunea dintre 
imperativ și indicativ se realizează într-un act de prezență: „eşti“. 
Cel care crede în libertatea acestei reînnoiri și în darul libertăţii 
date spre viață nu posedă însă vreo garanţie care l-ar pune la adăpost 
de „uitarea“ şi de pierderea posibilităţii ce i-a fost acordată, aceea 
de a renaşte în libertatea adevăratei vieţi. Libertatea „creştină“ 
depăşeşte libertatea „lumească“ („omenească“, spune Bultmann), 
deoarece îl eliberează pe om de trecut, dar îi redă libertatea mundană 
luminată de sensul ei eshatologic. E ca și cum Adevărul rostit 
transcende tot ceea ce e adevărat în această lume, dar în acelaşi 
timp trezește în adevărul lumii conştiinţa sfârşitului de lume şi a 
ivirii unei lumi noi. Legea se însuflețeşte, litera ei e pătrunsă de 
lumina celui ce o propovăduiește; porunca devine asttel o dreaptă 
slujire, iar libertatea o chemare la iubire: „Căci voi, fraţilor, aţi fost 
chemaţi la libertate; numai să nu folosiţi libertatea ca prilej de a 
sluji trupului, ci slujiți unul altuia prin iubire“ (Gal. 5, 13). Eliberat 


de sine însuși, credinciosul este fiinţa liberă de a se oteri celorlalți. 

Porunca iubirii este chintesența exigențelor morale ale Decalogului: 
„Să iubeşti aproapele tău ca pe tine însuţi“ (Rom. 13, 9). Doar acum, 
negativitatea poruncilor și imperativul Legii se conjugă cu afirmarea 
slujirii iubitoare și cu indicativul Harului; „iubirea este deci 
împlinirea legii” (Rom. 13, 10). 

Este vorba de o predicare a harului divin care nu se mulțumește 
să „presupună“ libertatea, ci o acordă. „A afirma că predicarea 
exigenţei pe care Dumnezeu o adresează omului presupune libertatea, 
iar credința înțelege această presupoziţie drept har, nu înseamnă 
încă a arăta că predicarea Legii poate, ca atare, să dea naștere unei 
astfel de înţelegeri“. Dacă predicarea Legii nu devine în mod real 
predicare a Harului, libertatea nu este decât presupusă, și nu 
conferită. Ce înseamnă libertate presupusă ? Libertatea predicată 
înainte de a fi înfăptuită, ceea ce duce la paradoxul unei libertăți 
predestinate prin care, suprimând voinţa ce stă în miezul hotărârii, 
exigenţa divină devine obligaţie, normă necesară, constrângere a 
libertăţii. Or, înțeles astfel, actul predicării nu ne arată în ce fel Cel- 
ce-vesteşte trebuie să fie totodată Ceea-ce-vestește. În evenimentul 
kerygmatic, lisus este prezent în sensul că adevărul său cuvântat a 
trecut în kerygmă. Aici este păstrat paradoxul conform căruia lisus 
cel din istorie este evenimentul eshatologic prin excelenţă. Bultmann 
afirmă existenţa unei unităţi reale — și a unei continuități reale — ce 
decurge din faptul că predicarea lui lisus (personaj istoric) și kerygma 
„presupun sau reclamă aceeași înțelegere de sine a omului“, ceea ce 
nu înseamnă că mesajul lor se reduce la o idee. „Care este însă 
conţinutul unei predicări care nu se lasă formulată ca idee ?*, şi mai 
mult: există realități kerygmatice non-discursive, non-verbale ? 
Important e felul în care mă atinge mesajul; dacă mă atinge ca o 
interpelare, îmi solicită hotărârea, căci în kerygmă eu mă întâlnesc 
cu Dumnezeul meu. Înţeleg acum că predicarea nu este un termen 
tert intermediar, ci un adevăr existențial concret în al cărui Cuvânt 
se rostește însuși lisus Hristos, adică Logosul lui Dumnezeu. „Nu 
există eveniment eshatologic fără întrupare'“, iar ceea ce îmi vestește 
Cuvântul viu este tocmai Viaţa în care sunt chemat să fiu, sfârşitul 

şi începutul revelate în aceeași clipă. Cuvântul evanghelic ce solicită 
hotărârea este în același timp o chemare la prezenţă, o participare la 
ivirea personală a lui Iisus și o promisiune, o făgăduință a harului 
lucrător în cuvânt. „Darul libertăţii este oferit chiar în clipa în care 
este rostit“. Cel ce vestește se vestește; drept urmare, ceea ce este 
vestit îmi vestește un adevăr care mă vestește. Vestea nu e alta decât 
fiinţa Vestitorului; Cuvântul nu e altul decât Trupul ce se oferă oferirii 
de sine, libertatea Vieţii care se deschide în clipa rostirii libertăţii. 
Cuvântul vestit mă atinge acolo unde mă aflu în realitate, acolo 
unde sunt ca realitate, ca întrebare irevocabilă, ca răspuns de neocolit. 


| 7. Presupozitie şi precomprehensiune 


Presupoziţia are două sensuri în funcție de care putem răspunde 
afirmativ, iar apoi negativ, la întrebarea pe care și-o pune Bultmann: 
„este posibilă o exegeză fără presupoziţie ?“ Dacă ea înseamnă 
anticiparea rezultatelor cercetării, nu numai că o astfel de exegeză este 
posibilă, dar ea se și impune. Și aceasta pentru că exegeza nu poate 
pleca de la o prejudecată, caz în care exegetul nu e interesat să lase 
textul să vorbească, ci îl face să vorbească ceea ce el ştia dinainte. Nu e 
vorba aici de a interpreta sensul textului, ci de a-i conferi un sens care 
nu-i aparține. Presupoziţia reprezintă o prejudecată, căci supune textul 
unei interpretări deviate de la ceea ce el semnifică de fapt, ba mai mult, 
presupune un sens gata făcut, în loc să-l surprindă în însăși nașterea sa. 
Dacă însă prin presupoziţie înțelegem nu o prejudecată dogmatică, ci 
situaţia existenţială a exegetului, nu e posibilă o exegeză fără 
presupoziţie. Presupoziţia este acum chiar conştiinţa istorică a 
interpretului care, înainte de a interpreta un text, adică dincoace şi dincolo 
de actul propriu-zis al interpretării, este o fiinţă istorică, în sensul că 
trăiește într-o istorie la care se raportează personal. Orice exegeză este 
deci însoţită de presupoziţie, întrucât ea nu poate fi decât istorică şi 
personală, De data aceasta, textul este cel care vorbeşte, şi nu prejudecata 
care-l pune să vorbească; el vorbește însă prin persoana istorică a 
exegetului, Prin urmare, sensul se naşte în chiar actul interpretării 
presupuse de o subiectivitate ce se obiectivează. 

Putem distinge astfel între absenţa presupoziţiei, atunci când ea . 

înseamnă absenţa prejudecăţii, şi absența presupoziţiei care ne obligă 
să afirmăm că nu există o exegeză fără presupoziţie. Ne interesează 
acum cel de-al doilea aspect, în măsura în care acest tip de presupoziție 
implică o metodă istorică, Or, metoda istorică este chiar „presupoziţia 
necondiționată a interogării textelor. Exegeza ca interpretare a textelor 
istorice face ea însăşi parte din știința istorică“, De ce este presupoziţia 
„necondiționată“ ? Pentru că, nesupusă nici unei dogme a prejudecăţi, 
nici unei condiţii apriorice extratextuale, ea nu poate avea loc decât 
în raportul ce leagă istoria personală a textului de istoria personală a 
interpretului. Textul interpretat este însăși obiectivitatea presupusă 
de subiectivitatea înțelegătoare a exegetului. O metodă istorică pur 
obiectivantă care vede istoria doar ca succesiune de evenimente nu 
înţelege decât continuitatea unei evoluţii închise, adică o desfășurare 
neîntreruptă de la cauze la efecte, în cursul căreia nici o intervenție 
transcendentă nu e posibilă. Nu e posibilă pentru că nu e interpretabilă, 
iese din tiparele „explicabile“ ale evenimentelor istorice. Această 
metodă e folosită de cercetarea istorică în cazul documentelor istorice. 
Orice document este un eveniment, de neînțeles în afara unei 
interpretări care îl traduce, cu alte cuvinte îl întreabă despre condiţiile 
apariţiei sale în trecut, dar o face în limbajul prezentului. Altfel, 
documentul nu mai reprezintă pentru noi un eveniment, deoarece, 
vorbindu-ne într-o limbă străină, nu mai semnifică actul unei 
mărturisiri, nu ne mai privește personal. 

„Din moment ce vorbim de traducere, suntem confruntaţi cu o 
problemă hermeneutică“, fiindcă a traduce (nu dintr-o limbă într-alta, 
în cazul nostru, ci în cadrul aceleiași limbi, dintr-un registru 
conceptual arhaic într-unul modern) înseamnă a face să se înţeleagă, 

a face loc înţelesului. Este deci o problemă a înțelegerii. Înțelegerea 
istoriei este o înţelegere istorică întrucât, după cum am văzut, 
presupune o înlănţuire cauzală a evenimentelor, dar şi una hermeneutică, 
operând cu semnificativitatea factorilor activi ce leagă între ele 
fenomenele izolate. Fenomenul (textual sau de altă natură) este 
întrebat asupra multiplelor sale valenţe semnificative, care sunt tot 

atâtea presupoziţii ale înţelegerii raporturilor în care se află cu alte 
fenomene (de exemplu, o interpretare a misticii înțelese din punctul 
de vedere al influenţei sale asupra istoriei artei). „O punere 
determinată a problemei constituie întotdeauna presupunerea“, altfel 
spus poziţia interpretului față de problema abordată reprezintă 
presupoziţia oricărei înţelegeri a evenimentelor istorice. Ceea ce 
implică o înțelegere a fenomenelor însele, a celor care sunt lucrătoare 
în istorie, cât şi a oamenilor a căror lucrare este prezentă în ele. Prin 
urmare, înțelegerea istorică presupune întotdeauna „un raport între 
interpret și lucrul exprimat (direct sau indirect) în text“, raport 
întemeiat pe „relația vitală” a interpretului cu lucrul despre care 
este vorba. Ce înseamnă aici relaţie vitală ? Este tocmai participarea 
activă a celui ce interpretează la existenţa celor interpretate. În lucrul 
„despre care este vorba“, lucrul însuși vorbește celui care îi traduce 
vorbirea pe înţelesul tuturor, și nu-i vorbește cu adevărat decât celui 
care se simte vizat personal de ceea ce interoghează, celui pentru 
care problema ridicată de lucrul întrebat este propria lui problemă. 
Înțelegerea întemeiată pe o relaţie vitală cu lucrurile este deci 
întotdeauna presupusă de către exegeză și de aceea, în acest sens, 
nu există exegeză fără presupoziție. 

„Această înţelegere o numesc preînțelegere”, spune Bultmann, 
sau precomprehensiune, ceea ce nu înseamnă nici prejudecată, nici 
alegerea unei perspective. Apriorismul precomprehensiunii s-ar 
dovedi însă fals dacă el ar fi considerat drept o înțelegere definitivă. 
Înțelegerea nu poate fi niciodată definitivă, deoarece preînţelegerea 
o reîntemeiază continuu, oferindu-i mereu noi prilejuri de reflecţie. 
Pe de altă parte, nu este definitivă pentru că ea presupune un dialog 
permanent al interpretului cu fenomenele interpretate, fenomene ce 
se însuflețesc, prind viaţă. Lucrurile devin lucrări ce vorbesc nu 
doar despre sine, ci și despre sinele celui ce participă la realitatea 
lor trecută, readucându-le astfel în actualitatea prezentului. A unui 
prezent personal în primul rând, căci „cunoaşterea istorică este în 
același timp o cunoaștere de sine“, Ea nu se oferă decât celui care, 
departe de a fi un spectator neutru al unor fapte relatate, se simte el 

însuși integrat în istorie, participând cu întreaga sa responsabilitate 
la propria înfăptuire istorică. Această întâlnire cu istoria este chiar 
întâlnirea existenţială de care am mai amintit și care angajează 
întreaga fiinţă a interpretului într-un raport vital, nu neapărat 
conștient, cu istoria; este tocmai „presupoziţia fundamentală a 
înțelegerii“. Ceea ce nu vrea să spună că înțelegerea istoriei este 
„subiectivă“, în sensul că ar depinde de bunul plac al unui subiect 
autotelic; lucru care ar văduvi-o de orice semnificaţie obiectivă. 
E vorba însă de faptul că, în conținutul său obiectiv, sensul istoriei 
nu poate fi înțeles decât de un subiect care se simte privit de 
ceea ce el însuși priveşte. În sensul acesta vorbeam de faptul că 
actul interpretării presupune o subiectivitate ce se obiectivează. 
Se obiectivează doar în măsura în care subiectul privitor se identifică 
cu obiectul privit și care, la rându-i, îl privește. Se înţelege că schema 
subiect — obiect nu mai funcţionează aici, întrucât înțelegerea istorică 
nu poate fi obiectivă decât în subiectivitatea angajată a celui pentru 
care a înţelege înseamnă a se înțelege. 

Spuneam că înţelegerea istorică nu este niciodată completă 
sau definitivă, după cum nici preînţelegerea istoricului nu își este 
suficientă sieşi. Sensul evenimentelor nu se dezvăluie decât celui 
care într-un fel le „retrăiește“, nefiind comprehensibil decât în 
măsura în care el vorbește în situaţia unei clipe prezente, „în fiecare 
acum“ al prezenţei sale. Un „acum“ în care trecutul fenomenului 
interpretat continuă să trăiască, resemnificându-se pe măsura 
actualităţii sale prezente, reașezându-și sensul în funcţie de fiecare 
nouă interpretare istorică. Istoria fenomenului se istoriseşte mereu 
pe drumul căutării sensului în istoria personală a istoricului. 
Interpretare ce nu ia sfârșit niciodată, căci un eveniment istoric nu 
poate fi cunoscut pentru ceea ce este, ca semnificaţie istorică, decât 
în viitor, În consecință, „un eveniment istoric este inseparabil de 
viitorul său“, întrucât „data“ prezenţei sale trecute nu semnifică 
pe deplin decât în proiecția sa viitoare, în sporul de inteligibilitate 
pe care îl dobândește în cursul unei istorii în mers, al unei istorii 
vii ce nu poate fi oprită și nici părăsită, 

Bultmann desprinde cinci consecințe cu referire specială la 
exegeza scrierilor biblice: (1) este vorba de o exegeză fără 
prejudecată, de o interpretare a textului care ne vorbește; (2) exegeza 
implică însă o presupoziţie „metodică“, adică o specificitate a 
interpretării istorice; (3) presupoziţie centrată pe relația vitală a 
interpretului cu textul interpretat, ceea ce ne conduce la postularea 
precomprehensiunii. În context biblic, precomprehensiunea se 
întemeiază pe realitatea unui Dumnezeu ce însoţeşte existența umană 
şi care îl vizează pe interpretul însuși, angajat în căutarea existenţială 
a lui Dumnezeu; (4) precomprehensiunea nu e decât provizorie, în 
sensul că ea rămâne deschisă, făcând posibilă întâlnirea existențială 
cu textul. Chiar dacă decizia suscitată de text este una afirmativă 
(credința mărturisitoare) sau negativă (necredinţa absolută), 
înţelegerea este legitimă, căci reprezintă răspunsul dat problemei 
pe care o ridică textul, (5) ca şi în cazul precomprehensiunii, 
înţelegerea nu este nici ea definitivă, ci rămâne pururi deschisă spre 
înţelesuri viitoare. „Întrucât textul vorbește în existenţă, el nu e 
niciodată înţeles pentru totdeauna“. Orice interpretare presupune o 
decizie existenţială netransmisibilă; de fiecare dată, cu fiecare nouă 
interpretare, ea trebuie luată din nou pe cont propriu, „câștigată“ în 
dialogul cu textul, dar şi cu alte interpretări. Orice exegeză autentică 
este astfel „o directivă“, o normă călăuzitoare, dar şi o întrebare 
mereu reînnoită al cărei răspuns e mereu altul, deoarece el vine din 
partea unei înţelegeri existenţiale concrete şi personale. Este chiar 
răspunsul pe care viitorul îl dă în prezent unei întrebări a trecutului. 


Libertatea și harul (aplicaţie). — Spre deosebire de înțelegerea 
antică (în special stoică) a ideii de libertate, în lumina căreia 
superioritatea înțeleptului asupra destinului izvorăşte din esenţa 
rațională a persoanei umane, înţelegerea creştină nu transformă 
raţiunea într-o esență cunoscătoare, stăpână pe sine, ci 0 
subordonează voinţei. Omul nu este ceea ce este datorită raţiunii 
suficiente, ci doar în măsura în care, confruntat cu păcatul, îşi 
împlinește voinţa în hotărârile de fiecare clipă. Rațiunea stoică 

întoarce spatele lumii, ridicându-l pe om deasupra istoriei; 
dimpotrivă, hotărârea creştină nu se poate lua decât în istorie, în 
clipa în care voinţa se exercită ca act existenţial. Ce vrea creștinul ? 
Să se elibereze de ceea ce a fost și să hotărască să fie mereu prezent 
în lumina credinţei. Ceea ce înseamnă că el este înțeles ca ființă 
istorică a cărui rațiune nu îi determină transformarea lăuntrică; doar 
hotărârile, adică evenimentele istoriei personale, îl aduc în preajma 
prezenţei, reînnoindu-l fără încetare, călăuzindu-l spre viitorul altor 
hotărâri. Libertatea stoică este statică; înțeleptul se odihnește în sfera 
ataraxiei, dincolo de lume și de istorie; este însă o odihnă încordată, 
o rațiune care nu-și află liniştea decât în legea unei superioare 
desprinderi de tot ceea ce nu este raţional. Pentru stoic nu există 
nici trecut, nici viitor, ci doar un etern prezent, cel al Providenţei a 
cărei lucrare trebuie slăvită. Înţeleasă astfel, libertatea este o calitate 
a omului care, întrucât este om, trebuie realizată în acceptarea 
raţională a ceea ce este; tocmai prin această acceptare se sustrage el 
din tot ceea ce este, fiind cu adevărat. În creștinism, dimpotrivă, 
libertatea nu este o calitate care să-i aparțină omului, ci O posibilitate 
care, de fiecare dată, nu poate fi decât eveniment. De aceea, libertatea 
creștină e dinamică; fiecare clipă cere luarea unei hotărâri, în sensul 
că, în fiecare clipă, mă hotărăsc, îmi hotărăsc destinul. Ideea de 
libertate este deci istoricizată, căci ea nu se poate împlini decât în 
clipa concretă a întâlnirii cu evenimentul. 

Marea întrebare este însă aceea de a şti dacă „evenimentul 
libertăţii se poate produce“, cu alte cuvinte dacă omul, determinat 
de hotărârile anterioare, este capabil să ia o hotărâre într-adevăr 
liberă în ceea ce privește viitorul. Hotărârile pe care le luăm nu sunt 


oare atât de determinate de trecut încât întâlnirea cu clipa nu se mai 
ca libertate ? „Omul, se întreabă Bultmann, este oare 


poate produce 


înrobit trecutului din care vine în fiecare moment al prezentului, 
precum o fiinţă care și-a pierdut libertatea ? 
trecutul nu este de 
lui. Ce înseamnă alci re 
de lume (ca în stoicism), ci de ceea ce 


„Legătura omului cu 
cât relativă, la fel cum tot relativă este libertatea 
lativ ? Este tocmai nedesprinderea totală nu 
am fost, asttel încât nici 

libertatea nu e câştigată decât pe jumătate. Cealaltă jumătate e 
libertatea pierdută în hotărârile trecutului și în hotărârea prezentă 
de a fi — în continuarea trecutului — ființa captivă în ceea ce a fost și 
care nu mai poate fi pe deplin ceea ce este. Or, pentru a fi absolut 
liber, omul trebuie să se smulgă din propriul său trecut, să se lepede 
de propria sa viaţă pentru a găsi un loc în care hotărârea lui să fie cu 
adevărat liberă. Există însă un asemenea loc ? După Sf. Pavel, faptul 
că omul este legat de trecut reprezintă, în esenţă, lipsa voinţei de 
reînnoire; în adâncul său, omul vrea să rămână ceea ce este, refuzând 
astfel libertatea autentică. În acest caz, ceea ce este înseamnă ceea 
ce a fost, căci trecutul face parte din prezent, înăbuşind deschiderea 
spre viitor. A fi liber înseamnă, dimpotrivă, a fi ceea ce vei fi pentru 
a fi ceea ce ești, a te lepăda de ceea ce ai fost, cu conştiinţa că, doar 
dacă te pierzi, te poţi câștiga. Este chiar deschiderea fără rezerve 
spre ceea ce te întâlnește, spre ceea ce sur-vine, adică disponibilitatea 
faţă de ceea ce ţi se dă să fii. Această deschidere spre ceea ce ți se 
oferă este tocmai libertatea, și doar în orizontul ei generos poţi lua 
într-adevăr o hotărâre care îți angajează în mod radical întreaga fiinţă. 
În termeni paulini, care este forța care îl eliberează pe om de el 
însuşi, de eul său trecut? Această forță este harul lui Dumnezeu 
revelat în persoana lui Hristos şi care, descătușându-l de ceea ce a 
fost, îl deschide spre ceea ce va fi. Înlănţuirea în care se complace 
omul, cu eul trecutului, reprezintă păcatul nedeschiderii spre ceea 
ce i se oferă, indisponibilitatea faţă de viața cea nouă. Harul îl 
mântuie de moartea rămânerii în trecut, de păcatul refuzului 
adevăratei libertăţi. Libertatea nu e dată decât celui ce se deschide 
acestei oferte, celui care, abandonându-se pe sine însuşi drept cel 
care a fost, acceptă să primească harul. Acceptare care înseamnă, 
de data aceasta, hotărârea de a crede în noua realitate, întrucât ea 
este evenimentul ce survine în existența concretă, transfiaurând-o 
în esenţa ei. Nu este vorba deci de o calitate a omului a cărui rațiune 
ar fi în stare să-i acorde libertatea, dar nici de o posesiune de care ar 
putea dispune, că de un câştig ce-i stă la dispoziţie şi din care se 
poate oricând întrupta. Hotărând să creadă în puterea harului, omul 
hotărăște să se deschidă spre har şi să-l primească în fiecare clipă; 

se hotărăşte de fapt pe sine în actul credinței, care este un act de 
iubire. Abia acum este el capabil să iubească ceea ce este; căci ceea 
ce este dobândeşte o nouă semnificație: este voința de a fi ceea ce 
va fi. Spre deosebire de înțelegerea stoică a libertății, harul nu îl 
scoate pe om din lume, deci nici din istorie, ci, acordându-i libertatea, 
îi conferă totodată și responsabilitatea lumii în care trăiește. Harul 
eliberator îl deschide pe om spre întâlnirile existenţiale, dar în primul 
rând spre întâlnirea cu sine și cu lumea. Omul liber se întâlnește 
cu sine în lume; răspunderea care îi revine este o menire istorică. 
Nu este însă o sarcină care îl apasă, căci ceea ce îi revine survine 
clipă de clipă în adâncul său. Libertatea lăuntrică este darul oferit 
de harul eliberator al lui Dumnezeu, însă și actul prin care voința 
crede în puterea înnoitoare a acestui dar. Astfel încât ceea ce mi se 
oferă nu poate fi refuzat decât cu prețul păcatului; în ceea ce mi se 
oferă mă ofer eu însumi, deschizându-mă continuu spre ceea ce mă 
deschide. Libertatea mea este chiar întâlnirea cu harul care, 
izbăvindu-mă de mine însumi și de lume, mă redă mie și lumii, 
înălțându-mă însă mai presus de mine și de lume. 


8. Prezența vieții 


Care este sensul ființei omenești aruncate într-o lume pe care 
deseori nu o simte ca fiind a sa și de care năzuiește să se lepede, cu 
conștiința că, tocmai în lume, îi e dat să-și desfășoare firul vieții ? 
Este omul lăsat de izbeliște într-un timp al finitudinii şi al exilului, în 
care existența sa nu e decât povara crucii pe care o poartă până la 
sfârșitul vremii sale ? Să fie istoricitatea condiţiei umane O simplă 
fantasmă, capcana în care evenimentul morții se hrănește din fiecare 
clipă a vieţii pe care O soarbe până la fund? Dacă există Ceva o 
veghează această inexplicabilă trecere, este ca pură transcendenta 
atemporală, o Fiinţă veșnică, inaccesibilă celor muritoare, ori rațiune 
unui Spirit universal neimplicată în existenţă, lucrătoare dă în 
esență ? Iar Viaţa, viaţa celuilalt și viaţa mea, este sa supusă Sas 
legităţi oarbe, unei providenţe tiranice, unui destin căruia ny Ì Sp ate 
sustrage, libertatea ei fiind tocmai lanțul ce o leagă de moarte : 


N 

Conform concepției biblice asupra lumii și a omului în lume, 
elementul central al existenţei, pivotul care le încheagă pe toate în 
raza luminii sale este prezenţa lui Dumnezeu. Prezenţă transcendentă 
locuirii pământești pe care o supradimensionează în absolut: 
„Dumnezeu este în ceruri, iar tu pe pământ” (Ecleziastul 5, 1). 
Transcendenţa divinității nu este înțeleasă însă ca un „dincolo“ de 
lumea omului, drept ceea ce nu privește omul și lumea sa decât în 
măsura unui raport între o instanță spirituală atemporală și materia 
coruptă de timpul devenirii. Transcendenţa este „dincolo“ nu pentru 
că ea ar aparține unei alte sfere a universalului la care omul nu ar 
avea acces, ci pentru că ea reprezintă absolutul condiţiei umane 
absolvite de lumea păcatului. Absolut spre care ne îndreptăm, ca 
spre propriul nostru viitor, și care, la rândul său, vine spre noi 
revelându-se în prezentul clipei. Spunând că Dumnezeu „acţionează 
în istorie“, Bultmann are în vedere tocmai proximitatea 
transcendentului, în sensul că transcendenţa divină este activă în 
imanenţă, o prezenţă lucrătoare ce ridică ființarea istorică la puterea 
absolutului. Or, această transcendenţă ne priveşte chiar din interior, 
căci ea este calea ce se deschide în noi și pe care suntem chemaţi să 
păşim dincolo de noi. „Fiinţa lui Dumnezeu este în mod esenţial 
voință“ pentru că el este Dumnezeul istoriei. Voința divină se 
manifestă în mersul istoriei, fiindu-i matricea transcendentă şi 
semnificantă. Ceea ce semnifică în istorie este ceea ce rămâne ca 
dat fundamental și definitoriu pentru destinul existenței umane. lar 
ceea ce se dă astfel ca semnificaţie istorică este un act ce transcende 
istoria, căci în el e viu nu spiritul omului întrucât este om, ci duhul 
ce cheamă la înțelegerea prezentului. Act al trecutului în care lucrează 
duhul viitorului, fiindcă ceea ce a fost să fie nu este decât dinspre 
ceea ce va fi fost. Privind spre trecut, nu-l putem descitra pornind 

dintr-un punct de vedere teoretic, ci printr-o vedere vie ce cheamă 
în prezentul înţelegerii un dat semnificant care Au PASNE 
privește însă dinspre viitor, căci nu putem înțelege ceea ce am o 
decât prin ceea ce suntem: răspunzători față de ceea ce vam t. 

Răspunsul pe care îl dăm întrebărilor istoriei ia naștere în prezentul 
întâlnirii cu Cel care vine spre noi; Dumnezeul istoriei ne întâlnește 
(în noutatea absolută a fiecărei întâlniri) ca Dumnezeu care vine 
conform voinţei sale de a surveni neîncetat în cel ce-i așteaptă ivirea. 
Finalitatea acestei întâlniri se regăsește în împlinirea eshatologică a 
așteptării: Cel care vine în istorie pune capăt istoriei, mântuindu-l 
pe cel rătăcit, oferindu-i un căpătâi al existenţei. El este acum cel 
ce este, pentru că istoria lui se „regăseşte“ în fiecare clipă a unui 
prezent pururi nou. 

Ca fiinţă creată de Dumnezeu, omul este creaţia voinței divine, 
fiind el însuși în mod esenţial voinţă. În esența sa, ființa umană nu 
este un spirit rațional care participă la spiritul divin, ci „sufletul“ ca 
existenţă coesenţială transcendentului, centru coagulant al energiilor 
personale, chiar persoana în care sălășluiește scânteia însuflețirii. 
De aceea, conform îndemnului paulin, călăuzirea spre Hristos 
(cf. Gal. 3, 24) nu presupune un scenariu paideic (ideea de educare 
şi de formare, în sens elin, lipsește din Noul Testament), ci o 
îndreptare. „din credință“. Spre Hristos (sau mai degrabă până la 
Hristos, după corecția pe care Bultmann o aduce traducerii lui 
Luther), „Legea ne-a fost călăuză“, căci „eram păziţi sub Lege, fiind 
închiși pentru credința care avea să se descopere“ (Gal. 3, 23). Până la 
ivirea lui Hristos, dar călăuzindu-ne spre acest eveniment, eram 
închiși în făgașul unei căi ce ne îndrepta către binecuvântarea Legii. 
Dar acum, „prin Lege nu se îndreptează nimeni înaintea lui 
Dumnezeu“, căci noi înşine ne-am închis în Lege, refuzând 
călăuzirea. De aceea, „Dumnezeu îndreptează neamurile din 
credință“ (Gal. 3, 7), „iar dacă a venit credinţa, nu mai suntem sub 
călăuză“ (3, 25). Credinţa nu e călăuzire, ci chiar lucrarea vieții 
reînsuflețite „în mâna unui Mijlocitor“ (3, 19), Nu mai suntem sub 
călăuză, căci calea în care credem este libertatea însăşi ce ne deschide 
și ne îndreaptă ca fiinţe răscumpărate din blestemul Legii nedotelese. 
„Dreptul din credinţă va fi viu“, deoarece el este cel îndreptat; pa 
pe calea cea dreaptă, readus la viaţă, dar nu la piei su 
Lege, ci la viaţa cea nouă moştenită prin făgăduinţă divină, 

Voința e paznicul vieţii. Ea poate păzi ceea ce în om se opune 
voinţei divine, și atunci e neascultare și necredință față de calea ce i 
se deschide. Poate însă păzi și iubirea, călăuzind în ascultare 
duhovnicească, oferindu-se îmbrăţișării ce o așteaptă. Voința se 
convertește acum în căință și în pocăință, căci remușcarea nu se 
împlinește decât în mărturisirea păcatelor. Părerea de rău este o negare 
şi o afirmare totodată: negare a păcatului în care am trăit și afirmare a 
noii vieţi în care cred. Doar mărturisirea acestei convertiri poate 
absolvi de lege și de păcat, adică de trecut, eliberându-l pe om de el 
însuși. Dar, deși e „liber față de toţi“ (1 Cor 9, 19), el se face rob 
tuturor, fiind părtaş la Evanghelie în spiritul ei vestitor. Căci libertatea 
aceasta nu aparţine unei ființe atemporale, ci este un eveniment ce 
înseamnă o ruptură ontologică în adâncul ființei individuale. Ea se 
rostește ca vestire a noii ființe pe care, eliberând-o din corpul strâmt 
al legii, o integrează în trupul unei comunităţi de persoane. Este însăși 
voința lui Dumnezeu ce întâlnește voința cea bună a omului; prin 
propria voință, omul nu se mai vrea pe sine, ci harul libertăţii divine 
manifestat în comuniunea mărturisitoare a celor de-o seamă, a celor 
liberi faţă de toţi, dar robi tuturor întru credinţă. 

De aceea, spune Bultmann, libertatea devine eveniment „prin 
harul iertător al lui Dumnezeu“. Întrucât voința omului este propria-i 
fiinţă (voinţa de a fi conform voinţei divine), întreaga sa făptură e 
rea atunci când voinţa e rea, fiindcă ea aduce în prezent existenţa 
celor trecute: sunt cel care am fost căci nu vreau să fiu ceea ce-mi 
este dat. Ce îmi este dat ? „Prisosul inimii“ (Matei 12, 34), vistieria 
sau comoara cea bună a inimii, curăţia în care harul străluminează, 
înlesnind vederea lui Dumnezeu (cf. Matei 5, 8). Este chiar porunca 
voinţei divine, „întâia dintre toate“: iubirea „din toată inima şi din 
tot sufletul“ (Marcu 12, 30). A da ascultare acestei porunci înseamnă 
a iubi „din toată puterea“ pe Dumnezeu şi pe aproapele tău ca pe 
tine însuţi; este puterea voinţei umane care, uitând de sine sau 
iubindu-se ca și cum n-ar fi, iubește pe Domnul în sine ca fiind 


Y 


aproapele său cel mai lăuntric, şi pe aproapele său, ca pe Dumnezeul 


său propriu, Dumnezeu care, prin voinţa sa, solicită voinţa cea bună 


Metafizică şi credință 265 


a omului. Răspunsul acesteia nu poate fi decât o mărturisire a 
păcatului trecut și, în același timp, o primire a iertării harice, Este 
voinţa de întoarcere acasă a fiului risipitor la ființa dumnezeiască 
a Tatălui iertător, căci el „mort era și a înviat, pierdut era și s-a 
aflat“ (Luca 15, 32). Conform Sfântului Pavel, care a dezvoltat 
cunoașterea răului din om într-o doctrină teologică, omul captiv 
al păcatului nu poate fi liber. „Pierdut era”, deoarece, dorind 
libertatea cu orice preţ, s-a prins din ce în ce mai mult în plasa 
păcatului, plătind de fapt cu preţul libertăţii propria neascultare. 
Neascultare nu doar a poruncilor divine, ci încercare de a le depăşi 
printr-un efort de voință neîntemeiat pe har. Este „moartea“ care 
pecetluieşte existenţa celui ce nu se vrea decât pe sine. „S-a aflat“ 
însă cel care își dă seama că totalitatea fiinţei sale se află sub 

păcat și că doar ființa sa totală se poate reînnoi. Este cel ce înviază 

lepădându-se de păcat, recunoscând în har lumina unei noi vieţi 

ce i se revelează. Deschizându-se spre ea, el este „în Hristos“ și, 

fiind în Hrisos, este „făptură nouă“ (2 Cor 5, 17). 

Pentru Sf. Pavel, păcatul fundamental este slăvirea de sine, act 
prin care omul dorește să se justifice în faţa lui Dumnezeu prin 
propriile-i forțe, voind să se afirme ca existență autonomă. În acest 
caz, viața nu e privită ca un dar a cărui puritate se măsoară în 
recunoaşterea celui ce ni-l oferă, dăruindu-se pe sine, ci ca rod al 
încrederii în sine, al unei asigurări care pune la dispoziţie o lume 
subordonată semnificaţiilor utilitare, fără să se expună pe sine unei 
transformări radicale. În ultimă instanță, această atitudine este 
expresia angoasei pe care omul supus păcatului o încearcă în prezența 
lui Dumnezeu. Prezenţă ce nu se face vizibilă şi, ca atare, nu 
semnifică decât prin speranţa în lucrarea sa viitoare şi veşnică. 
De aceea este el mereu „Dumnezeul care vine“, deschizându-ne 
spre ceea ce ne așteaptă. Păcatul constă deci în a nu te deschide spre 
viitorul acestei promisiuni, încrezându-te în lucrarea trecutului, „a 
nu te expune viitorului, ci a voi să dispui de el“, Or, a dispune de 
Viitor înseamnă a te încrede în ceea ce viitorul nu e decât ca proiec tie 
a unui eu ce își creează propriul viitor pe măsura finitudinii sale. 

Dimpotrivă, a te expune viitorului înseamnă a-ţi oferi slăbiciunea 
puterii harului, a-ţi întări făptura în nădejdea Celui pe care îl aștepți, 
oferindu-i locuire, „Când sunt slab, atunci sunt tare” (2 Cor. 12, 
10), deoarece slăbiciunea e semnul credinţei, credința e puternică 
doar în cel care se slăbește pe sine, doar în cel sleit de cele ale lumii. 
Aici, în acest sălaș curățat, în acest suflet disperat de toate, 
neîncrezător în sine, speranța prinde a se ivi, iar credința zărește 
ceea ce o umple de prezenţa unei vieţi noi. Totul începe aici, în 
golul ce primește existența viitoare, credința fiind tocmai organul 
acestei primiri, înțelegere a plinătăţii harului. 

Ceea ce este pe deplin valabil și în privinţa morţii. Fie că e 
vorba de nemurire sau de nestricăciune, ideea reînvierii din moarte 
e împrumutată în Noul Testament din concepția elenistică referitoare 
la imortalitatea sufletului. „Căci trebuie ca acest trup stricăcios să 
se îmbrace în nestricăciune și acest (trup) muritor să se îmbrace în 
nemurire. lar când acest (trup) stricăcios se va îmbrăca în 
nestricăciune şi acest (trup) muritor se va îmbrăca în nemurire, atunci 
va fi cuvântul care este scris: «Moartea a fost înghițită de biruință»” 
(1 Cor. 15, 53-54). De observat că imperativul convertirii la viață 
cuprinde trupul, adică chipul cel pământesc (de pământ) al omului, 
carnea și sângele care nu pot să moștenească împărăţia lui 
Dumnezeu. Taina învierii se referă la purtarea chipului celui ceresc, 
cel care înduhovnicește întreaga ființă omenească. Deoarece „nu 
toţi vom muri, dar toţi ne vom schimba“ ( Cor 15, 51), cu alte 
cuvinte doar cei întru credinţă vor birui moartea, înghițită de triumful 
vieţii celei noi, dar schimbarea îi așteaptă pe toţi în aceeaşi măsură, 
și pe cei morţi între vii, şi pe cei morți între morți care „vor învia 
nestricăcioși, iar noi ne vom schimba“ (15, 52). Căci „toţi ne vom 
schimba“ înseamnă doar toţi împreună avem puterea schimbării 
totale, „Nu toţi vom muri“, pentru că moare numai ceea ce rămâne 
în trecutul nevoinţei sau în prezentul relei-voinţe, în tăria neslăbită 
a slăvirii de sine, Ceea ce nu moare, ca totalitate a vieţii împlinite, 
este așteptarea învierii din moarte, speranţa în ziua judecății de apoi. 

Este chiar întâlnirea cu Dumnezeu care vine spre noi, fiind prezent 
până și în moartea pe care o judecă. Așteptarea se preschimbă în 
speranţă, deoarece, pentru cel ce se deschide credinţei în harul 
iertător care s-a arătat în persoana lui Hristos, moartea e deja 
depășită, lăsându-și în urmă trecutul, el a trecut dincolo de moarte, 
prin iubirea ce îl redă vieţii, dând viaţă întregii comunităţi 
credincioase: „Noi știm că am trecut din moarte la viață, pentru că 
iubim pe fraţi; cine nu iubeşte pe fratele său rămâne în moarte“ 
(1 Ioan 3, 14). Iubirea frățească înseamnă credință în dreapta 
judecată la care „toţi ne vom înfățișa“ împreună, fie că trăim în 
viaţa acestei iubiri, fie că murim în neiubire: „Căci nimeni dintre 
noi nu trăieşte pentru sine şi nimeni nu moare pentru sine. Că 
dacă trăim, pentru Domnul trăim, și dacă murim, ai Domnului 
suntem“ (Rom. 13, 7-8). Indiferent față de moarte, care tot a Domnului 
este, credinciosul are conștiința prezenţei vieţii; viaţa este deja 
prezentă, căci „deodată, într-o clipeală de ochi“ ( Cor. 15, 52), 
schimbarea așteptată în vremea de apoi ne înfățișează într-o nouă 
lumină. Este clipa în care făptura biruie moartea, deoarece ea nu 
mai trăieşte pentru sine, ci în Hristos pe care iubirea îl mărturiseşte. 
Rezumând, Bultmann afirmă: „întrucât, pentru Biblie, 
Dumnezeu este Dumnezeul istoriei și, prin urmare, Dumnezeul care 
vine mereu, lumea omului este înțeleasă ca o lume istorică, iar omul 
este înțeles în istoricitatea sa“. Ceea ce înseamnă că existența creştină 
este o existenţă eshatologică; desfășurându-se mereu ca viață 
viitoare, ea nu poate fi prezentă decât în slujba lumii mântuite. Cei 
eliberaţi de păcatul trecutului trăiesc prezentul, așteptând sin Duh 
nădejdea dreptăţii din credinţă“ (Gal, 5, 5). Credinţa „este lucrătoare 
prin iubire“ (5, 6), transformându-l pe om în persoană mărturisitoare, 
în „făptura cea nouă“ (6, 15) ce răspunde de lumea în care trăieşte. 
Responsabilitate care nu este însă un dat al mundaneităţii existenţei, 
ci o condiţie obligatorie a mântuirii omului, nu prin părăsirea acestei 
lumi, ci prin afirmarea plenară a prezenţei vieții paænd la rădăcina 


cea mai adâncă a lumii, 


E 

9. Paradoxul credinţei 


„Creștinismul vorbește despre un eveniment istoric care este în 
același timp eveniment eshatologic“, adică un eveniment care 
vesteşte sfârşitul lumii și al istoriei. Când Sf. Pavel spune: „ar când 
a venit plinirea vremii, Dumnezeu a trimis pe Fiul Său...“ (Gal. 4,4), 
el înțelege că vremea Legii s-a sfârșit, lumea cea veche a apus, 
împlinindu-se însă în răsăritul noului eon reprezentat de sosirea lui 
Hristos („Căci sfârșitul Legii este Hristos“, Rom. 10, 4). Dreptatea 
care vine din lege se îndeplinește în omul care trăiește în ea, în 
dreptatea credinței în cel Mântuitor. Am văzut că sfârșitul iminent 
al lumii, aşa cum era el imaginat de creştinismul primitiv, nu s-a 
produs, iar așteptarea a devenit speranță în acest act eshatologic. 
Bultmann se întreabă dacă „așteptarea mitologică“ se confundă cu 
credința creștină sau poate nu e decât veşmântul ce ascunde sensul 
adevărat al credinței. Dar credința însăși e așteptare ce ascultă 
cuvântul vestirii, sperând în împlinirea lui. Ce așteaptă ea în 
încordarea speranţei ? Sfârșitul lumii, nu însă în sensul cosmologic, 
ci în cel eshatologic. Ceea ce înseamnă că „existența credincioasă 
este existența eshatologică“, adică o existență ce crede în sfârșitul 
lucrării celei vechi, a trecutului și a păcatului care ţin existența pe 
loc, năruind-o de fapt într-un prezent fără orizont. Necredinţa este 
astfel tocmai existența prezentă legată de trecut, păcatul închiderii 
într-un sfârșit absolut. Este falsa eshatologie pentru care lumea 
aceasta e singura cu putință; sfârșitul acestei lumi înseamnă stârșitul 
Legii fără Hristos, căderea în nechemare şi neascultare. Dimpotrivă, 
credinciosul, cu toate că trăieşte în lumea de aici și de acum, aparține 
şi lumii transcendente pe cale să vină. E vorba de două lumi opuse 
în esenţa lor și care se exclud reciproc ? Nu, pentru că cel ce crede 
în mântuirea sa viitoare — în Duhul speranţei eshatologice — primeşte 
deja darul eliberării de Judecata de Apoi: „Cel ce crede în El nu este 
judecat, iar cel ce nu crede a și fost judecat“ (oan 3, 18). Credința 
îl absolvă pe om de povara judecății viitoare, de păcatul disperării, 
al nevederii adevăratului sfârșit și al neîncrederii în actul său 

revoluționar, mântuitor. Cel ce nu crede a fost judecat de trecutul 
său din care nu vrea să iasă, de păcatul limitării într-un prezent fără 
viitor. Fiind o existenţă eshatologică, existenţa creștină este 
„demundaneizată“, dar ea trebuie trăită în această lume. Este un 
prim paradox al credinţei: doar ieșirea din lume poate întemeia o 
adecvată resituare a omului în lume. 

Pe de o parte, creştinul e superior lumii acesteia prin faptul că 
el nu mai e supus păcatului, nemaifiind „sub lege, ci sub har” (Rom. 
6, 14), trăitor şi umblător în Duh (Gal. 5, 25). În lumea de aici, 
creştinii sunt „pe pragul morţii“, „ca niște pedepsiţi“, „ca niște 
întristaţi“, „ca niște săraci“, „ca unii care n-au nimic“. Dincolo, ei 
sunt în viață, nefiind uciși, pururea în bucurie, „pe mulţi îmbogăţind“ 
şi care „toate le stăpânesc“ (2 Cor 6, 9-10). Antiteza dintre cele 
două stări reiese cu pregnanță: moarte, pedeapsă, întristare, sărăcie 
duhovnicească, lipsă de orizont vs. viaţă, eliberare de osândă, 
bucurie, bogăţie harică și stăpânire a adevărului. Într-un cuvânt: 
neființă vs. ființă, polaritate esenţială care exprimă dubla condiţie a 
celor credincioși, existența de prag. Ceea ce ne conduce spre o 
dificultate reală în ordinea înțelegerii: este creştinul supus unei duble 
condiţionări, ca neființă mundană și totodată ca ființă 
demundaneizată ? Să spunem mai întâi că judecata existenţei lumești 
nu-i priveşte decât pe cei ce nu cred în Lumina care a venit în lume, 
adică în „numele Celui Unuia-Născut, Fiul lui Dumnezeu. lar aceasta 
este judecata, că Lumina a venit în lume și oamenii au iubit 
întunericul mai mult decât Lumina“ (Joan 3, 18-19). Cei ce cred în 
lucrarea adevărului în lume vin la Lumină săvârşindu-şi faptele în 
Dumnezeu (cf. 3, 21). Nu au acces la fiinţă cei care, trăindu-şi 
existența lumească, nu văd Lumina care a coborât în lume pentru a 
o transfigura, Creștinii, trăitori și ei în lume, ştiu că „vine ceasul şi 
acum este“, când glasul Fiului lui Dumnezeu va învia pe cei ce-l vor 
auzi. Vieţuind în lume, dar morţi lumii („pe pragul morţii” lumii celei 

vechi), ei trăiesc viaţa cea nouă în Lumina adevărului, mutându-se din 
moarte la viaţă: „Eu sunt învierea și viața; cel ce crede în Mine nu 
ya muri în veac“ (1 1, 25-26), Credinţa eshatologică împlineşte acum 

sfârșitul eonului trecut, cu condiția ca omul să creadă în această 
mutație radicală. „Vine ceasul“, pentru că limita timpului lumesc 
este intensitatea speranţei în clipa mântuirii. Sperând în ceea ce va 
veni, adică în timpul ce pune capăt lumii, sper de fapt într-o lume ce 
porneşte de la capăt. De aceea, clipa încheagă în prezentul ei întreaga 
speranță în viața viitoare. De aceea, viaţa viitoare „acum este“, căci 
speranţa nu așteaptă în zadar, ci în însăși Persoana lui lisus, sperând 
împreună cu El, crezând în viaţa Lui veșnică. Astfel că existenţa 
creștinului în lume nu poate fi decât credinţa în învierea lui Iisus, în 
pofida morţii sale lumești. 

Pe de altă parte, „paradoxul existenţei creștine răspunde 
paradoxului Cuvântului devenit trup“. Nu-l putem întâlni pe 
Dumnezeu decât în natura omenească a lui lisus, crezând însă în 
natura sa divină, acolo unde Dumnezeu ne dă întâlnire. Este ceea ce 
Kierkegaard numește incognito-ul lui lisus, adică ascunderea esenței 
dumnezeiești în adâncul apariției omenești. Ascundere absolută doar 
pentru cei ce nu îl văd pe lisus și rămân în orbire; dezvăluire însă — 
o ascundere deschisă — pentru cei care, crezând în lisus, văd în 
apariţia Fiului prezenţa Tatălui. Cel care spune, precum Filip, 
„Doamne, arată-ne nouă pe Tatăl şi ne este de ajuns” (Joan 14, 8) nu 
crede în natura divină a lui lisus, în calitatea sa de Trimis și de 
Vestitor al Cuvântului lui Dumnezeu. De aceea, lisus răspunde: „Cel 
ce M-a văzut pe Mine a văzut pe Tatăl“ (14, 9); „Nimeni nu vine la 
Tatăl Meu decât prin Mine“ (14, 6). Funcţia sa mijlocitoare decurge 
chiar din natura sa bi-unitară, divină și umană. Or, natura sa umană 
este în același timp lumească şi istorică, pe când natura sa divină 
introduce în lume dimensiunea eshatologică. Evenimentul istoric — 
apariţia lui isus în lume — este un eveniment eshatologic; Cuvântul 
devenit trup al lumii vestește sfârșitul lumii ! Acesta este paradoxul 
creștin; „lisus Hristos este actul prin care Dumnezeu a pus capăt 
lumii celei vechi“, Pentru a înţelege mai bine acest paradox, trebuie 
să completăm afirmaţia lui Bultmann în telul următor: în Persoana 
lui lisus, Dumnezeu a pus capăt lumii celei vechi şi îi pune mereu 
capăt, în prezentul clipei întâlnirii existenţiale a omului cu lisus. 

lar omul nu se poate întâlni cu Iisus decât în credință și în iubire, 
întâlnind astfel pe Dumnezeu care îl așteaptă în prezentul mărturisirii 
acestui eveniment. Astfel încât, în măsura în care este un eveniment 
eshatologic, el nu e niciodată de domeniul trecutului; limita pe care 
o impune lumii este mereu prezentă, pentru că lumea nu se poate 
nelimita decât în prezenţa de fiecare clipă a sfârșitului. 
Cum poate fi acest eveniment prezent ? se întreabă Bultmann. 
Şi răspunde: „el este prezent în predicare, dar și în credinţa și în 
necredința ce îi răspund“. În credință, evenimentul eshatologic se 
prezintă ca mântuire, pe când în necredință, ca judecată a păcatului. 
Paradoxul însă se repetă: „predicarea este în același timp cuvânt 
omenesc şi Cuvânt dumnezeiesc“. lisus îşi păstrează ascunderea, 
căci în predicarea ca fapt istoric (act de limbaj aparținător celui ce 
predică în condiţiile lumii de aici și de acum) ar trebui să se reveleze 
evenimentul eshatologic ca prezenţă divină. Este chiar problema 
vizată de Karl Jaspers, care consideră că, prin revelaţia sa istorică, 
Dumnezeu „se fixează într-un spaţiu și într-un timp, într-un dat sau 
într-un şir de acte“, revelându-se doar în acest context, ceea ce l-ar 
supune „unei realități obiective în lume“ (Karl Jaspers — Rudolf 
Bultmann, Die Frage der Entmythologisierung, Munchen, R. Piper 
et Co., 1954, p. 41). Invocând experienţa fundamentală ce opune 
neantul și libertatea ca transcendență, Jaspers pledează pentru „o 
radicală imediatitate cu Divinitatea“ (p. 83), nevăzând în experiența 
mijlocită a predicării decât o obiectivare a mesajului divin şi, ca 
atare, un cuvânt omenesc care poate fi supus interpretării. La fel 
însă cum revelaţia istorică îl prezintă pe Dumnezeu ca transcendent 
istoriei (nu însă ca negare a ei, ci ca posibilitate, pentru om, de a 
depăși istoria lumii rămânând în istorie şi în lume), predicarea este 
actul revelator în care locuieşte Prezenţa lui Dumnezeu. Experienţa 
acestei mijlociri este singura în care Cuvântul divin cheamă existenţa 
umană, Dacă harul nu se manifestă în predicare, altfel spus dacă el 
nu e lucrător în interpelarea adresată omului, în miezul existenţei 
umane, ceea ce se revelează nu e decât imaginea unei proximități 
iluzorii: „Paradoxul predicării creștine, răspunde Bultmann, nu este 

comprehensibil decât în măsura în care apare evident că conţinutul 
predicării ca eveniment ce are loc în clipă nu este o idee, un adevăr 
universal“. Ce înțelegem prin „conţinut“ al predicării ? Nu rostirea 
propriu-zisă a ceea ce e revelabil, ci ceea ce nu se poate revela decât 
în rostire. Cum putem rosti însă nenumitul, discursivizând o prezenţă 
pe care am supune-o astfel, așa cum spune Jaspers, unei realităţi 
obiective ? Dar nu noi suntem cei care rostim, ci glasul lui Iisus 
care vorbește prin credința noastră — credinței noastre — tot așa cum 
Dumnezeu glăsuiește în vorbele Fiului Său: „Cuvintele pe care vi le 
spun nu le vorbesc de la Mine, ci Tatăl — Care rămâne întru Mine — 
face lucrările Lui“ (Joan 14, 10); „Cuvântul pe care îl auziti nu este 
al Meu, ci al Tatălui care M-a trimis“ (14, 24). Cel ce predică acest 
Cuvânt o face înțelegând că nu se predică pe sine, ci însuși 
evenimentul prin care Prezenţa lui lisus (şi prin ea, Prezenţa lui 
Dumnezeu) se arată în lucrările omului. Ceea ce se rostește se 
vestește totodată ca eveniment eshatologic, ca act al unei semnificaţii 
viitoare, dar și ca act al credinţei în semnificarea actuală a vestirii: 
„Şi acum (Ss.n.) v-am spus acestea înainte de a se întâmpla, ca să 
credeţi când se vor întâmpla“ (14, 29). Ceea ce se va întâmpla se 
întâmplă de pe acum, căci este tocmai semnificarea prin care harul 
mi se dezvăluie ca deschidere spre ceea ce mă transcende. Nu mă 
transcende însă ca fiinţă a libertăţii, ci îmi dăruiește libertatea în 
evenimentul acestei dezvăluiri. Ea îmi vorbeşte căci mi se oferă prin 
har resemnificându-mă, iar în această oferire de sine Dumnezeu 
însuși e prezent ca Dumnezeul meu. 

Sensul predicării creștine constă deci în aducerea la lumina 
harului, și nu la lumina unei „idei“, fie că e vorba de ideea de 
Dumnezeu sau de ideea de har. Ca atare, conţinutul predicării — 
ceea ce se manifestă ca prezenţă semnificantă în actul apariţiei — nu 
se supune principiilor raționale, nu impune însă nici un sacrificium 
intellectus, ci înfățișează un eveniment în chiar producerea sa actuală 
(în coneretul viu al evenimentului), Eveniment al unei permanente 
noutăţi, căci mă vizează doar pe mine în clipa întâlnirii existenţiale, 
adică în prezentul personal al lumii istorice, dar şi al unei nesecate 

continuități, întrucât în cuvântul predicat se împlinește Persoana lui 
lisus și, prin urmare, revelarea lui Dumnezeu într-un cuvânt omenesc, 
Fără să-mi comunice un adevăr general, predicarea mă interpelează, 
trezind adevărul în mine, solicitându-mi o hotărâre luminată de 
credință, responsabilă pentru că e orientată spre un viitor mereu 
prezent, întemeiată pe înțelegerea situaţiei în care mă aflu ca ființă 
vizată. „Interpelarea necesită înțelegerea de sine în măsura în care 
omul este interpelat“ de Cuvântul divin. Interpelare directă, căci 
prin rostirea unui semen învestit cu darul propovăduirii, Cuvântul 
mă pune sub semnul întrebării, implicându-mă în luarea hotărârii. 
Iar răspunsul acesteia nu poate fi decât recunoașterea ascultătoare a 
unei dezvăluiri, credinţa mărturisitoare a unei chemări. 
Înțelegerea de sine a credinţei creștine naşte un al doilea 
paradox: cum mă pot înțelege ca fiinţă credincioasă care trăiește o 
existenţă eshatologică, din moment ce aceasta implică o 
demundaneizare în lume ? Este o piatră de poticnire sau un scandal 
al logicii care reprezintă un obstacol deloc neglijabil. Ceea ce ne 
obligă la o lămurire a raportului dintre credincios și lume. Dacă 
aducem în discuţie afirmaţia lui Eckhart („Tot ceea ce putem spune 
despre Dumnezeu nu este Dumnezeu“) sau sentința lui Angelus 
Silesius („Dumnezeu este un pur Neant“), înțelegem că Dumnezeu, 
în puritatea lui, este liber de orice raport cu ființa (puritas essendi), 
fiind mai presus de ființă. În răspunsul pe care îl dă lui Moise, 
Dumnezeu spune: „Eu sunt Cel ce sunt“ (Jeșirea 3, 14), adică Cel 
ce este deasupra ființării și nu poate fi decât ființarea. De aceea, 
ființa este pentru creatură, pentru om și lumea în care ființează întru 
Duh, în Lumina Celei de-A Treia Persoane a Unităţii Divine. Dar 
chiar și numindu-l Unu, nu facem decât să-i atribuim un nume care 
nu poate să dezvăluie „prezenţa unui prezent”, cum spune Alain de 
Libera (cf. La mystique rhenane, Seuil, 1994, p. 284 ş.u.). Ceea ce 
transpare în Unu este tocmai „neantul“ lui Dumnezeu: „El nu este 
absolut nimic, nefiind nici asta, nici cealaltă”, afirmă Eckhart, pentru 
că e Nimicul pur al trans-esențialului, Absolutul „adevăratei lumini 
care este neant“, Or, pentru a vedea adevărul acestei lumini, care 

este ne-ant (n-iht), e nevoie de „orbirea“ care să-l „retragă cu totul 
pe Dumnezeu din ființare (ens)”. În acest sens trebuie înțeleasă și 
viziunea Sfântului Pavel care, pe drumul Damascului, „deși avea 
ochii deschişi, nu vedea nimic“ (Fapte 9, 8), nevăzând altceva decât 
Neantul divin. Intrând în acest neant al absolutei purităţi, creștinul 
suteră o demundaneizare radicală, ceea ce implică o totală lepădare 
de sine şi de orice „cunoaștere“ pozitivă. Pătrunderea credinței în 
neantul divin înseamnă neantizarea mea ca existent în această lume, 
depăşirea tuturor celor ce fiinţează, pentru a mă elibera de orice 
obiectivare ce mă leagă de timp și de spaţiu. Este chiar contactul cu 
Dumnezeu care, desființându-mă ca ființă a lumii, mă înalță deasupra 
naturii, îndumnezeindu-mă ca ființă trăitoare în Duh. „Belșugul“ 
vieţii (Ioan 10, 10) sau prisosul harului (Rom. 5, 20) arată cu 
limpezime că darurile lui Dumnezeu sunt peste măsură, nelimitate, 
adică dincolo de măsurile şi limitele lumești: „Mare este Domnul 
nostru și mare este tăria Lui şi priceperea Lui nu are hotar“ 
(Ps. 146, 5), căci lumina nu poate fi hotărnicită de întuneric 
(„întunericul nu a cuprins-o”, Joan 1, 5). Dumnezeu trebuie întâlnit 
în neantul fiinţei sale fără de ființă, în nemăsura harului pe care îl 
revarsă asupra fiinţării. Întâlnire care presupune o lipsă de măsură a 
cunoașterii omenești, o ieşire din tiparele acestei lumi, din cuprinsul 
creaţiei şi al ființării: „Cel care doreşte să te cunoască, Doamne, 
trebuie să te măsoare fără măsură“ (Sf. Bernard), cu supra-măsura 
halucinantă a propriului neant. 

Iată că Neantul Divin presupune neantul lumii; a te pierde în 
neantul lumii înseamnă a nu-l întâlni pe Dumnezeu; a te pierde în 
Neantul Divin echivalează cu o pierdere a lumii, dar cu o renaştere 
în prisosul harului lui Dumnezeu. Noul Testament abundă în sentințe 
care îndeamnă la îndepărtarea de tot ceea ce e lumesc: „să ne păzim 
pe noi fără de pată din partea lumii“ (Iacov 1, 27); „Şi lumea trece 
și poftele ei, dar cel ce face voia lui Dumnezeu rămâne în veac“ 
(1 Ioan 2, 17); „Nu iubiţi lumea, nici cele ce sunt în lume. Dacă 
cineva iubește lumea, iubirea Tatălui nu este întru el” (2, 15). A te 
îngriji „de cele ale lumii” (/ Cor, 7, 33) înseamnă în acest context a 

Domnului“, care are drept scop „alipirea de Domnul, fără clintire“ 
(7, 35). Ceea ce vrea să spună că, pentru credincios, lumea este 
răstignită pe crucea Domnului, dar „este răstignită pentru mine, și 
eu pentru lume !“ (Gal. 6, 14). Iisus s-a răstignit pe crucea lumii, la 
tel cum El răstigneşte lumea în fiecare dintre noi, pentru ca noi, la 
rândul nostru, sub povara crucii personale, să celebrăm venirea Lui 
în lume. Doar astfel lumea poate fi neantizată, prin biruința credinței 
în Neantul supra-lumesc al Dumnezeirii: „În lume necazuri veţi avea; 
dar îndrăzniţi. Eu am biruit lumea“ (Joan 16, 33). Este îndrăzneala 
credinţei care, neluându-ne din lume, înțelege Cuvântul Celui care 
nu aparține lumii (cf. loan 17, 14-15). A păzi puritatea credinţei în 
raport cu lumea tribulaţiilor înseamnă a păzi poruncile lui Dumnezeu. 
Această păzire a ceea ce în noi e mai presus de noi (dar nu și de 
puterile noastre) este chiar biruința asupra lumii, credința în isus 
ca Fiu al lui Dumnezeu. „Aceasta este biruința care a biruit lumea: 
credinţa noastră“ (1 Ioan 5, 4), altfel spus paza minții, „o depănare 
necontenită a numelui lui Dumnezeu în minte, cu căutarea inimii, 
adică cu concentrarea minţii în ea însăși“ (D. Stăniloae, Ascerică şi 

mistică creştină sau Teologia vieţii spirituale, 1993, p. 151). 

Cele spuse mai sus ar justifica cu ușurință demundaneizarea 
prin ascetism. Dacă prin asceză înţelegem eliberarea firii de sub 
robia morţii (eforturile ascetice fiind mijloace prin care firea 
omenească individuală participă tot mai mult la forța firii omeneşti 
a lui Hristos care e prezentă în noi; „de aceea asceza creştină e o 
moarte treptată cu Hristos, ca desfăşurare de putere, o moarte a 
omului vechi“, D. Stăniloae, op. cit., p. 15), moartea firii nu are 
sens decât în „moartea după asemănarea lui Hristos, care este moartea 
păcatului și a morţii produsă de el“ (Ibid,, p. 14). „Nimic nu este 
întinat prin sine” (Rom. 14, 14), „toate sunt curate” (14, 20), aşadar 
și firea noastră lumească în care lucrează forţa lui Hristos şi a cărui 
moarte o răscumpără pentru totdeauna. Mortiticarea firii prin asceză 
nu înseamnă în esenţă lepădare de lume, ci biruirea păcatului din 
lume prin moartea făcătoare de viaţă a lui Hristos. De aceea, credinciosul 

nu poate afirma despre sine „toate îmi sunt îngăduite“ (7 Cor. 6, 12) 
decât contorm libertății conștiinței sale care îi arată că nu toate îi 
sunt de folos, căci ceea ce nu îi foloseşte este chiar firea supusă 
păcatului din lume, firea cea slabă, de care nu trebuie să se lase 
biruit. Toate îi sunt îngăduite, „dar nu toate zidesc“ (10, 23), deoarece 
nu în toate cele ce ființează lucrează firea cea ziditoare a harului, 
supuse fiind slăbiciunii și stricăciunii, corupte de păcatul morții ce 
se strecoară în miezul lor cel mai adânc. De acest aspect al lumii 
trebuie să se păzească fără de pată creștinul, de iubirea acestei lumi 
cu poftele ei neînfrânate, de neantul morţii vii care biruie firea cea 
slabă, fără de credinţă. Îngăduinţa faţă de toate înseamnă păzire a 
lucrării nealterate a harului, îngrijirea purității și cultivarea credinţei 
în Duhul lui Dumnezeu. Libertatea omului este tocmai eliberarea 
de cele neziditoare în om, lepădarea de neantul celor nepăzite și ca 
atare săditoare de grijă. Grija de lume (îngrijorarea) îl înlănțuie pe 
om de ceea ce lumea nu e decât ca moarte a chipului lui Dumnezeu; 
dimpotrivă, grija de mântuire (îngrijirea) este redobândire a acestui 
Chip. „De grija cea dintâi trebuie să scape omul, spune D. Stăniloae, 
pentru a se face disponibil lui Dumnezeu. Când a scăpat de ea, a 
scăpat de împătimire, a dobândit nepătimirea. Spre eliberarea aceasta 
ţintește purificarea, nu ca să ne elibereze de grija de Dumnezeu” 
(op. cit., p. 104). Astfel încât, existența creştină nu înseamnă o fugă 
de lume, o îndepărtare de esența sa mântuibilă — căci stă chiar în 
esenţa omului să ființeze în lume — , ci o distanţare lăuntrică față de 
pătimirile lumii. Este distanța paradoxală a pragului pe care o creează 
acel „ca și cum“ prin care se desparte moartea de viață. Nu e vorba 
însă de o prăpastie insurmontabilă: „cei ce se folosesc de lumea 
aceasta, ca și cum nu s-ar folosi deplin de ea“ (7 Cor 7, 31) sunt cei 
pentru care existența mundană nu e decât trupul suferinței în care se 
ascunde slava întreită a transcendenţei, chipul cel trecător al 
lucrurilor prin care se vădeşte Chipul Dumnezeirii. 
Pe de o parte deci, lumea este creaţia lui Dumnezeu în care 
„cele nevăzute ale Lui se văd de la facerea lumii, înțelegându-se din 
făpturi“ (Rom, 1, 20), iar pe de altă parte, lumea îşi are propriul 

stăpân, „Dumnezeul veacului acestuia“ (2 Cor 4, 4) care orbește 
mintea celor necălăuziţi de credinţă. Pe de o parte, „înţelepciunea 
de taină a lui Dumnezeu, ascunsă“ (/ Cor 2, 7), pe de alta 
„înțelepciunea acestui veac“ (2, 6). Semnificând condiţiile și 
posibilitățile oferite vieţii omenești care poate dispune de ele, lumea 
este creație dumnezeiască disponibilă, adică pusă la dispoziţia 
libertăţii umane. Primejdia care ameninţă această deschidere este 
însă tocmai poziţia omului ispitit de a se folosi de cele neziditoare 
din lume, dar şi de a transforma totala îngăduință („toate îmi sunt 
îngăduite“) într-o totală obiectivare. Este momentul în care posibilul 
lumii îşi pierde disponibilitatea, preschimbându-se într-un dat al 
cunoașterii independente de Dumnezeu. Omul nu se eliberează în 
această obiectivare, neputând dispune în realitate de o lume acum 
lipsită de disponibilitate. Mai mult, el însuși este la dispoziţia lumii, 
căci e dependent de propria sa dorință de dominare. Îngrijindu-se 
doar de ceea ce posedă, se vede el însuși posedat, nevăzând decât 
lumea ce îl captivează și îl cufundă în obiectualitatea imanenţei, în 
grija căreia se dă. De fapt, în grija cui se dă, de vreme ce „lumea 
întreagă zace sub puterea celui rău“ (Joan 5, 19) ? Nu oare păcatului 
necunoașterii acestei căderi, al proastei situări care îl face răspunzător 
de pierderea libertăţii ? Ce poate să însemne acum demundaneizarea, 
dacă nu simpla ostilitate față de o lume ostilă, căci e văduvită de 
taina ascunderii lui Dumnezeu ? 

Spre deosebire de această falsă libertate în raport cu lumea, 
demundaneizarea creștină presupune în primul rând o lepădare de 
sine, altfel spus o eliberare de „grija“ de a asigura viaţa prin sine 
însuși. Tocmai la această grijă se referă Sf. Pavel când spune: „eu 
vreau ca voi să fiţi fără de grijă“ (Z Cor. 7, 32), adică lipsiţi de 
aplecarea îngrijorată spre chipul trecător al lumii, dar cu grijă sfäntă 
— cu îngrijire — pentru cele ale Domnului de care trebuie să ne alipim 
fără rezervă, „Iar cel ce se alipește de Domnul este un duh cu EL 
(6, 17), eliberat de păcatul dezlipirii de adevărata lui menite, aceea 
de a se lăsa în voia viitorului. De aceea, libertatea creștinului față de 
lume, dar în lume ~ uitarea de sine — semnifică totodată o deschidere 

către viitor, o regăsire de sine în fiecare clipă a prezentului. Ca atare, 
nici rămânerea în trecut, în limitele vechii existente, nici crearea 
unui viitor al propriului adevăr, care nu este de fapt decât un viitor 
fără prezent, o încremenire în proiectul raţiunii, Deschiderea către 
viitor, departe de a fi pasivitatea lipsei de voinţă și de acțiune, implică 
ființa întreagă, deoarece înseamnă o disponibilitate responsabilă față 
de veşnica noutate a vieții. Raportul paradoxal al existenței creștine 
cu lumea, spune Bultmann, taina existenţei demundaneizate, 
eshatologice, constă în faptul că lumea aceasta, ca fire a păcatului, 
se cufundă în neant, pe când lumea înțeleasă drept creație divină 
iluminează mereu răspunderea umană. Căci viața omului, în esența 
ei, se desfăşoară chiar în inima acestui paradox: ea există în această 
lume ca și cum lumea n-ar exista. 
Cum putem exista în ceea ce, pentru noi, nu există ? Existenţa 
este posibilă doar în prezentul de fiecare clipă în care se consumă 
întâlnirea cu destinul istoric. Întâlnire în care fiinţa o ia mereu 
înaintea fiinţării lumii, aflând în prezentul existent un veșnic viitor 
ce survine ca eveniment inepuizabil. Astfel încât, în clipa întâlnirii 
cu această apariție, care este mereu deoarece mereu va fi, lumea ca 
atare nu mai există, ea rămâne oarecum în urmă, într-un trecut 
nechemat la existenţă. În acest sens putem vorbi de transcenderea 
lumii într-o revelaţie a Cuvântului „care ne întâlneşte aici şi acum 
ca interpelare evenimenţială a lui Dumnezeu“. Aici şi acum înseamnă 
deja prezentul unei lumi în care se întrupează o întrebare vitală, 
existenţială; dar nu se poate întrupa decât în noua existență pe care 
o instaurează și care nu este a lumii, ci a prezenţei evenimentului în 
clipa prezentă. De aceea, conchide Bultmann, „evenimentul istoric 
nu este rechemat ca un fapt al trecutului: el este mereu prezent în 
predicarea care ne interpelează““. Cu alte cuvinte, ceea ce s-a petrecut 
în istorie ca eveniment al trecutului nu ne vizează decât în petrecerea 
sa aici și acum ca eveniment al prezentului, Istoria nu e limitată la 
ceea ce a fost, ci trăiește mereu în prezentul chemării pe care o 
adresează omului, Este, de fapt, funcția eshatologică pe care o 
implică orice înţelegere de sine ca înţelegere a unei existenţe cu 


Metafizică şi credinţă 


279 


neputinţă de obiectivat în ceea ce a fost (deci în ceea ce nu este: în 
neantul lumii), posibilă doar în ceea ce va fi (deci în ceea ce este: în 
creația pururi reînnoită a lumii). Neîntemeiată în rațiune, credința 
este un act de voinţă, o determinare, o decizie, adică un răspuns dat 
Cuvântului divin, acceptarea darului care îl cheamă pe om să ia o 
hotărâre. Dar și voința acestei hotărâri este un dar, căci, crezând în 
ceea ce îi este dat, omul înțelege că este chemat să dea un răspuns 
interpelării lui Dumnezeu. Credinţa este astfel înțelegerea situației 
sale în lume: de ființă întrebătoare asupra rosturilor ultime și 
răspunzătoare chemării ce-i stârnește propriile întrebări. El nu 
răspunde însă decât prin credința Celui ce i-o cere oferindu-i-o. 
Paradoxul credinţei este paradoxul transcendenței prin care 
Dumnezeu îl cheamă pe om de dincolo de om, pentru a-l întâlni în 
adâncul cel mai intim al fiinţei sale. 


10. Experienţa Transcendentului 


Într-una din paginile romanului Siebenkas, Jean-Paul dă glas 
viziunii ateiste conform căreia, refuzând prezenţa lui Dumnezeu în 
univers, omul se află singur în fața propriului său destin: „Universul 
întreg este sfâşiat de mâna Ateismului și fărâmițat în nenumărate 
puncte care sunt tot atâţia Eu care scânteiază, se scurg, se pierd, roiesc 
împreună și se împrăștie, fără unitate sau consistență. Nimeni nu este 
atât de singur în univers precum cel ce îl neagă pe Dumnezeu 
(5.n.)...A ! dacă fiecare Eu este propriul său părinte și creator, de ce 
n-ar putea fi și propriul său înger exterminator ?“ Aici, ateismul este 
de fapt un nihilism, căci afirmându-și propriul Eu autonom, 
învestindu-l cu prerogativele paternităţii și ale creativității (în sensul 
creaţiei-de-sine), omul își reneagă adevăratul Părinte creator. 
Singurătatea absolută ce rezultă din acest gest paricid ar trebui să 
însemne o totală asumare a existenţei, responsabilitatea fără rezerve 
faţă de o lume creată după chipul și asemănarea omului vindecat de 
complexul unui absolut transcendent, eliberat de obsesia angoasantă 
ce-l încătușa într-un „dincoace“ de neînțeles. 

Jean-Paul este astfel un precursor al lui Nietzsche care, în Stiința 
veselă, proclamă moartea lui Dumnezeu, înțelegând prin aceasta 
moartea Dumnezeului creștin. Dar, comentează M. Heidegger în 
Holzwege (studiul Nietzsches Wort «Gott ist tot»), „numele de 
Dumnezeu și de Dumnezeu creștin sunt utilizate în gândirea lui 
Nietzsche pentru a caracteriza lumea suprasensibilă în general. 
Dumnezeu este numele folosit pentru universul Ideilor și al 
Idealurilor““. Oricum ar sta însă lucrurile, cert e faptul că ateismul 
este o consecinţă a științei moderne a naturii și a imaginii pe care ea 
şi-o făureşte despre o lume în care „ipoteza de lucru: Dumnezeu“ nu 
mai este operantă. Şi aceasta, deoarece metoda științifică supune lumea 
unei priviri obiectivante, privire pentru care Dumnezeu nu există 
tocmai fiindcă o categorie precum cea a suprasensibilului nu poate fi 
transformată în obiect. 

„Ateismul care sfârșește în nihilism, spune Bultmann, este mai 
degrabă consecinţa secularizării lumii, a cărei percepţie obiectivantă 
a naturii, nu este decât o manifestare parțială“. Înseamnă că 
interpretarea secularizantă spune mai mult decât privirea 
obiectivantă, căci ea se află la rădăcina unei noi imagini asupra lumii, 
a unei noi mentalități ce mută raportul care îl leagă pe om de propria-i 
existență. Dacă omul își reprezintă lumea drept un obiect, o face 
deoarece el rupe orice legătură cu o Putere transcendentă. Ne aflăm, 
conform lui Heidegger, în era subiectității ce caracterizează poziția 
omului-subiect față de o lume-obiect pe care o învesteşte cu propriile 
sale valori. Ceea ce s-a numit „umanizarea“ naturii nu e decât o 
antropomorfizare a lumii, o reducere a existentului la scara limitelor 
umane; omul singur se află în centrul unei lumi pe care, mărginind-o, 
o marginalizează, dezechilibrând-o de fapt pentru că o văduveşte 
de adevăratul ei centru supralumesc (în acest sens, antropocentrismul, 
cu cât este mai nemărginit, cu atât viziunea sa este mai limitată). 

În ceea ce privește creștinismul, raportul lui cu lumea este mai 
complex. În locul antropomortfizării obiectivante a lumii, specifică 
interpretării ateiste, el procedează la o totală devalorizare a 

lumescului, De aceea, spune Bultmann, „creştinismul a fost un factor 

decisiv în procesul de secularizare a lumii“, căci credinţa creștină, 
urmărind îndumnezeirea omului, conduce la o concomitentă 
„de-dumnezeire“ a lumii, pe care o reduce la starea ei de pură 
mundaneitate. Acum, omul nu e eliberat de o Putere transcendentă 
absolută și suprasensibilă, ca un centru creator al existenţei, ci de 
puterile lumești ce caută să disperseze acest centru, dizolvându-l în 
relativitatea mundană. Libertatea este aici o lepădare de tot ceea ce 
nu este supra-lumesc și, implicit, de tot ceea ce înseamnă obiectivare 
a lumescului. Secularizând lumea, creștinismul o reașază în absența 
valorilor autonome căci, conform expresiei lui Fr. Gogarten, 
secularizarea creştină reprezintă „mundaneizarea lumii“. Când 
Luther spune că „un creștin este stăpânul liber al tuturor lucrurilor 
şi nu este supus nimănui“, el nu face decât să sublinieze presupoziţia 
secularizării lumii ca fiind tocmai conştiinţa libertăţii creștine. 
Este însă doar o jumătate de adevăr, deoarece conștiința secularizantă 
postulează o libertate fază de lume, ca faţă de un obiect căruia îi 
întoarce spatele în gestul delăsător al indiferenței. Creştinul nu poate 
fi însă indiferent față de lumea în care trăiește, căci credinţa, chiar 
dacă presupune o lepădare de lume și o redimensionare a existenţei 
prin ancorarea ei într-un centru supra-lumesc, nu părăsește lumea, 
nu o „uită“ în limitele obiectivaţiei, ci o reînvesteşte cu semnele 
revelaţiei, resemnificând-o şi mântuind-o prin ceea ce lumea este 
mai presus de simpla ei mundaneitate. Secularizarea creştină a lumii 
implică așadar două momente dialectice: o „de-divinizare“, adică o 
mundaneizare a lumescului, şi o „re-divinizare“, adică o 
îndumnezeire în lumina supra-lumescului. De aceea, libertatea 
creștinului față de lumea în care trăieşte este în acelaşi timp 
responsabilitate față de ea, căci el e răspunzător de menirea ce-i 
este încredințată în lume, În acest sens înțelegem urmarea cuvintelor 
lui Luther: „un creștin este slujitorul îndatorat al tuturor lucrurilor 
și este supus întregii lumi“, Creştinul este stăpân şi slujitor, căci 
libertatea lui este o lepădare de lumescul lumii, dar şi o supunere 
ascultătoare faţă de cuvântul dumnezeiesc în stare să mântuie lumea. 


282 Dorin Ștefănescu 


Dacă libertatea faţă de lume este totodată responsabilitate a grijii 
faţă de reînnoirea lumii, înseamnă că lumea este dată în grija raţiunii 
omenești. Rațiunea are rolul de a conferi coerență acţiunii și de a o 
supune unui comandament moral care să-i supravegheze orientarea și 
scopurile conform unei legităţi determinante. Dacă însă această legitate 
este considerată un dat absolut al individului care își afirmă astfel o 
autoritate legiuitoare prin care se contestă orice răspundere supra- 
individuală, impunându-se în schimb libertatea unei valorizări 
„antropocentrice““, avem de-a face cu o autonomie ca act de secularizare 
a transcendenţei. Autonomia nu e aici decât ateism și nihilism, căci 
reprezintă o autonomie 4 rațiunii (sau raţiunea autonomă) care se erijează 
în autonomie a ființei umane în întregul ei. Când spun: „sunt autonom“, 
nu voința rațiunii este cea care îmi impune o lege al cărei imperativ 
trebuie să răsune până în cel mai îndepărtat ungher al ființei mele ? Dar 
în ultima fibră a sa, ființa e rebelă față de acest comandament care nu 
priveşte decât rațiunea şi obiectele ei. Dacă fiinţa e esențialmente 
libertate, aceasta nu se datorează nicidecum autonomiei raţiunii (şi cu 
atât mai puţin autonomiei condiţiei umane, a omului-ca-om), ci 
exerciţiului autonom al raţiunii, ca instrument pus în slujba autenticităţii 
fiinţei în integralitatea ei. Sunt autonom, în adevăratul înţeles al 
cuvântului, în măsura în care libertatea rațiunii nu e o garanţie suficientă 
a libertăţii ființei mele. 

„Religia este și ea antrenată pe urmele «subiectităţii»“, afirmă 
Bultmann, în cazul în care creștinismul este considerat drept religia 
cea mai „înaltă“ în raport cu alte religii „inferioare“. Cine stabileşte 
această ierarhie, dacă nu — din nou — raţiunea subiectului evaluator ce 
distinge între valori și non-valori ? Este, de asemenea, cazul religiei 
ideologizate sau al celei sincretiste, a căror pervertire constă în diluarea 
speranţei secularizate, respectiv dispersate. În ambele situații, religia 
se transformă în religiozitate, adică fie într-un sentimentalism obsedat 
de ritualul bisericesc, fie într-o stare subiectivă dominată de utopii 
milenariste. Religiozitate care abolește raportul omului cu 
transcendentul, fisurând totodată cunoaşterea de sine, căci, concepând 
doar imanența divinului, ea neagă însăşi revelaţia (nimic nu există 
dincolo; ca atare, nimic nu se poate revela aici; revelaţia de sine a 

imanenţei cade în absurd, întrucât ea reprezintă doar locul în care 
apariția unei prezenţe devine posibilă). „Omul, spune D. Bonhoeffer 
(omul amenințat de organizarea modernă), se reîntoarce la el însuși. 
El a triumfat în toate, în afară de el însuși ! Se poate pune la adăpost 
de toate, în afară de sine însuși. În cele din urmă, totul depinde de om“ 
(Widerstand und Ergebung, 1954, p. 258). Totul depinde de om, căci 
el este cel care decide unde se poate regăsi: în absenţa Divinităţii 
transcendente, deci într-o imanență pustie, sau într-un raport de 
co-prezenţă cu transcendența unui Dumnezeu pe care îl întâlnește în 
preajmă. „În religiozitate se abandonează tocmai ceea ce întemeiază 
— în ce privește cel puţin credința creștină — religia autentică: relația 
omului cu Dumnezeul transcendent din față“, adică Dumnezeul pe 
care credinciosul îl invocă drept o Prezenţă proximă căreia i se poate 
adresa cu „Iu“. Ceea ce se pierde prin urmare în acest ateism mascat 
este raportul omului cu Dumnezeul viu a cărui transcendență e întâlnită 
în imanențţa în care își revelează lucrarea (la fel cum o pierdere inversă 
este credinţa într-o transcendență absolută, într-un dincolo despărțit 
de lumea de aici). Nu există credință creştină fără revelația care, 
ca eveniment apariţional, transcende exerciţiul obiectivant al 
raţiunii, adresându-se existenţei omului în înțelesul ei istoric și 
eshatologic. Este experienţa hermeneutică a „finitudinii umane“ de 
care vorbea H.-G. Gadamer (Wahreit und Methode, 1965, p. 339; 
Vérité et méthode, Seuil, Paris, 1976, p. 202), căci precomprehensiunea 
acestei experienţe ce izvorăște din conștiința finitudinii zdruncină 
existența umană, deschizând-o spre înțelegerea valorii transcendente 
a prezenţei lui Dumnezeu. 
Transcendentul, spuneam, nu e de căutat deasupra lumii sau 
dincolo de ea, ci în adâncul centrului său. „Dumnezeu este 
transcendent în sânul vieţii noastre“, afirmă Bonhoeffer, căci 


m, 


„transcendentul nu este departele nesfârşit, ci tocmai aproapele“ 


(op. cit., p. 255). Credința este astfel chiar locul întâlnirii între două 
realităţi: un subiect raţional istoric și un Subiect transcendent şi 
veșnic. Dar aceste două persoane aflate într-o situaţie existenţială 
nu se pot întâlni decât în lumea experienţei concrete, acolo unde 
adevărul subiectiv și realitatea obiectivă se contopesc im revelaţia 

credinţei, Paul Tillich spune de fapt același lucru: „Teologia constă 
în tensiunea ce se stabilește între cei doi poli: adevărul etern al 
obiectului său și situația temporală în care acest adevăr trebuie 
primit“ (Systematische Theologie 1, 1955, p. 9). Or, adevărul etern 
al obiectului teologic este tocmai Subiectul divin transcendent lumii, 
dar de neaflat decât în miezul lumii, Persoana increată a veșniciei 
care nu se revelează ca Prezenţă decât în prezentul clipei. Survenire 
ce abolește opoziţia dintre natural și supranatural, deoarece 
„Dumnezeu trebuie să fie recunoscut ca fiind absolutul în relativ“. 
Credinţa într-un absolut al existenţei reînnoite nu desființează 
relativul lumii, ci îl convertește la o realitate a lumii, prezentă hic et 
nunc, dar participând la o prezenţă ce o transcende. De aceea, raportul 
de co-participare care se stabilește între credință şi mundaneitate 
este un raport dialectic. Creştinul nu crede în lumea din care se 
retrage, în existenţa temporală de care se leapădă, fiind deci întru 
totul liber ca persoană demundaneizată, dar crede totodată în 
intimitatea prezenţei lui Dumnezeu care se manifestă ca apariţie 
mundană transfigurantă. Ea nu numai că schimbă fața lumii în care 
survine, ca eveniment absolut eliberator, dar, în virtutea 
transcendenţei sale, provoacă o adevărată revoluţie în ființa celui ce 
crede. Între revoluție şi revelație există o intimă comuniune, căci 
ceea ce se revelează răstoarnă ceea ce adăposteşte și face posibilă 
revelaţia, după cum orice autentică răsturnare în ordinea lucrurilor 
trebuie să ofere o nouă viziune asupra lumii pe care o reaşază într-o 
nouă lumină. Este chiar expresia raportului dialectic între 
dimensiunea istorică și cea eshatologică a fenomenului religios. 
Dialectica raportului între mundaneitate şi credinţa într-un 
Dumnezeu transcendent nu implică o concepţie panteistă, cum ar 
părea la prima vedere, Panteismul nu cunoaşte paradoxul dialectic 
al absolutului și relativului, situaţia lui ca și cum, existenţa de interval 
sau de prag ce caracterizează conștiința creştină, Dumnezeul panteist 
se află pretutindeni în lume, fiind totuşi exterior experienţei umane. 
Dacă omul se dizolvă în această natură îndumnezeită, nu o tace 
pentru a renaște existenţial în această lume pe care nu o poate părăsi, 
ci pentru a se pierde în hăul imanent al unei lumi fără transcendenţă. 

Panteismul nu urmărește îndumnezeirea omului, ci dezumanizarea 
lumii. Chiar dacă vorbește, precum E. Barlach, de „Schimbările lui 
Dumnezeu“ (un fel de acte de condescendentă iconomică sau energii 
lucrătoare în lume), E. Troeltsch încearcă să explice „multiplicitatea 
realului şi a dinamicii sale“ printr-o mișcare lăuntrică a vieții Totului 
sau a Divinității, printr-un „proces vital al Absolutului“ care este de 
fapt o devenire a Spiritului divin (Der Historismus und seine 
Probleme, 1922, apud F. Gogarten, Verhangnis und Hoffnung der 
Neuzeit, 1953, pp. 112-114). Cu toate acestea, problema nu e 
rezolvată pe temeiul istoricității existenței umane, ci dintr-o 
perspectivă speculativă care concepe o Divinitate transcendentă 
existentă dincolo de ființa istorică. Pe de altă parte, H. Jonas (în 
Zwischen Zeit und Ewigkeit, 1963, pp. 44-62), consideră că 
Dumnezeu și-a ales singur destinul prin care, lăsându-se în voia 
deciziei umane, își oferă transcendenţa unui acces imanent. 
Responsabilitatea este calea ce asigură atât libertatea temporală a 
omului, cât și libertatea atemporală a divinității, Dumnezeul Creator 
al lumii este mereu recreat în libertatea creatoare a omului (aspect 
care apropie această concepţie de aceea a lui Berdiaev, pentru care 
însăşi credința este un act de creaţie). Este vorba de o inter-dependență 
în act, paradox prin care veșnicia lui Dumnezeu este văzută ca 
istoricitate, ca temporalitate lucrătoare în veac și în vecii vecilor: 
„Dacă eternitatea lui Dumnezeu s-ar preta să fie «construită» 
filosofic, spune M. Heidegger, atunci ea n-ar putea fi înţeleasă decât 
ca o temporalitate mai originară și «infinită»” (Sein und Zeit, 427, 
n.l; Fiinţă şi timp, Humanitas, Bucureşti, 2003, p. 564, n.13). Dacă 
veșnicia este atributul exclusiv al transcendenţei, ființa limitată în 
timp nu are acces la înțelegerea divinității transcendente decât 
reconstruindu-i temporalitatea, adică actul originar al creaţiei, şi 
prin aceasta reîntemeindu-și propria temporalitate, reaşezându-se 
astfel în lume ca fiinţă-a-creaţiei în raport cu veşnicia pururi vie a 
propriului destin istoric, Singura alternativă a omului confruntat cu 
problema transcendentului este aceea de a nu o mai concepe : a 
problemă, ci drept cale a istoricității ce se deschide spre un Absolut 
de neîmplinit decât în relativul existenței concrete, 

Neuzeit, 1953, pp. 112-114). Cu toate acestea, problema nu e 
rezolvată pe temeiul istoricităţii existenţei umane, ci dintr-o 
perspectivă speculativă care concepe o Divinitate transcendentă 
existentă dincolo de fiinţa istorică. Pe de altă parte, H. Jonas (în 
Zwischen Zeit und. Ewigkeit, 1963, pp. 44-62), consideră că 
Dumnezeu și-a ales singur destinul prin care, lăsându-se în voia 
deciziei umane, îşi oferă transcendenţa unui acces imanent. 
Responsabilitatea este: calea ce asigură atât libertatea temporală a 
omului, cât şi libertatea atemporală a divinității; Dumnezeul Creator 
al lumii este mereu recreat în libertatea creatoare a omului (aspect 
care apropie această concepţie de aceea a lui Berdiaev, pentru care 
însăși credinţa este un act de creație). Este vorba de o inter-dependenţă 
în act, paradox prin care veșnicia lui Dumnezeu este văzută ca 
istoricitate, ca temporalitate lucrătoare în veac și în vecii vecilor: 
„Dacă eternitatea lui Dumnezeu s-ar preta să fie «construită» 
filosofic, spune M. Heidegger, atunci ea n-ar putea fi înțeleasă decât 
ca o temporalitate mai originară şi «infinită»” (Sein und Zeit, 427, 
n.1; Fiinţă şi timp, Humanitas, București, 2003, p. 564, n.13). Dacă 
veșnicia este atributul exclusiv al transcendenţei, ființa limitată în 
timp nu are acces la înţelegerea divinității transcendente decât 
reconstruindu-i temporalitatea, adică actul originar al creaţiei, şi 
prin aceasta reîntemeindu-și propria temporalitate, reaşezându-se 
astfel în lume ca fiinţă-a-creaţiei în raport cu veşnicia pururi vie a 
propriului destin istoric, Singura alternativă a omului confruntat cu 
problema transcendentului este aceea de a nu O mai concepe ca 
problemă, ci drept cale a istoricității ce se deschide spre un Absolut 
de neîmplinit decât în relativul existenţei concrete, 

„E vorba deci, precizează Bultmann, de a ne păstra disponibili 
acestei deschideri de fiecare clipă către întâlnirile cu Dumnezeu în 
lume și în timp“, Cu alte cuvinte, e vorba de a ne lăsa întâlniți de 
Veșnicia care ne scoate din limitele Eului închis în sine, pentru a ne 
transforma într-o nouă ființă, ființa autentică ce participă fără încetare 
la o situaţie care o reînființează în existență. Act de participaţie — 
revoluționar și revelator — care este un eveniment al transcenderii 
mundaneităţii în inima mundanului, un aveniment care e interogare 
şi înțelegere totodată, transfigurare și ascultare, izbăvire Și supunere. 
El se realizează în concretul co-fiinţei umano-divine, ca revelaţie a 
prezenţei Celuilalt, a veșniciei ce ad-vine în trupul și în timpul lumii. 
Nu ad-vine însă drept conţinut al unei cunoașteri obiective, ci ca 
realitate personală ce ia chipul iubirii, ca adânc subiectiv 
transcendent Eului lumesc, dar implicat în lumea de care răspunde, 
căci de buna rezolvare a acestui paradox depinde însăși libertatea 
omului. Sensul credinţei constă tocmai în dubla responsabilitate pe 
care o presupune: față de Dumnezeu și faţă de lume. Una dintre 
aceste dimensiuni nu poate supravieţui în lipsa celeilalte; nu ne putem 
asuma răspunderea față de lume fără să credem în Creatorul lumii, 
după cum doar credinţa într-un Transcendent absolut, exterior lumii, 
ne condamnă fără echivoc la pierderea libertăţii. În primul caz avem 
de-a face cu un pur imanentism (ceea ce caracterizează , în ultimă 
instanţă, ateismul și nihilismul), iar în al doilea caz, cu un 
transcendentism dezumanizant. Credinţa creştină conjugă cele două 
aspecte în paradoxul prezenţei lui Dumnezeu în lume și al radicalei 
alterități a lumii în raport cu Dumnezeu; supranaturalul nu are sens 
decât ca un centru transcendent al lumii naturale. „Ceea ce semnifică 
Transcendentul, spune Bultmann, ceea ce determină în cele din urmă 
omul ca adânc și temei al fiinţei sale, ceea ce, ca absolut, ca germene 
al neliniștii îl cheamă în existență“, — această Realitate nu e 
Dumnezeu, ci Revelația întâlnirii cu Aproapele ascuns în noi, 
înțelegere în care se celebrează adevărul unei libertăţi în care credem 
pentru că ne deschide spre veșnica prezenţă a harului mărturisitor, 
spre îngerul naturii noastre purtătoare de Lumină. 


ADDENDA 


SECUNDUM FIDEM 


Într-un interviu televizat, publicat în volumul Între Dumnezeu 
şi neamul meu, Petre Ţuţea menţionează teoria dublului adevăr 
invocat de scolastică: adevărul secundum rationem (după rațiune) 
şi secundum fidem (după credință). Din punctul său de vedere, acest 
dublu adevăr, tocmai pentru că despică Adevărul unic, singurul 
autentic, înseamnă nici un adevăr. Sau, dacă totuşi trebuie să 
acceptăm un adevăr, suntem obligaţi să renunțăm la cel după rațiune 
şi să acordăm o semnificaţie maximă celui după credință. Înainte 
însă de a renunţa la adevărul raţiunii, să vedem dacă raţiunea 
păcătuiește prin ceea ce este ea ca atare, ca limită a naturii omenești, 
sau dacă lumina pe care o proiectează asupra lucrurilor le învestește 
pe acestea cu un adevăr ce nu le aparţine. După Ţuţea, gândirea 
trebuie văzută bipolar: „când oglindește Susul, este vehicul al 
realului, când oglindește Josul, este vehicul al aparenței“. Cu alte 
cuvinte, când rațiunea e autonomă, de capul ei, adică neinspirată 
mistic, este o simplă oglindă ce reflectă lumea sensibilă, o lume ce 
a-pare ca umbră a esenţelor, fără să le conţină însă în sine. Oglindind 
ceea ce îi e inferior, raţiunea se poate oglindi și pe sine, atunci când 
ceea ce gândește creează lucrurile gândite, gândindu-se de fapt pe 
sine în lumea inteligibilă. Acţionând de capul ei, rațiunea îşi pierde 
capul; această rațiune decapitată nu poate afla adevărul nici în natură, 
nici în sine; ceea ce vede ea este pura aparență neîntemeiată de nici 
O esenţă. Pe de altă parte, atunci când oglindeşte lumea de sus, a 
principiilor metafizice, ea poate fi vehicul al realului, adică al 
adevărului propriu-zis, Ceea ce reflectă ea acum, uitându-se în sus, 
nu cuprinde în sine, căci e de necuprins cu gândul. De aceea, ea nu 
luminează, ci primește lumina; nu reflectă la drept vorbind, se lasă 


o III 


290 Dorin Ștefănescu 


însă deschisă de o unitate ce o depășește și pe care nu o poate 
multiplica supunând-o analizei, dar care se oglindește multiform în 
universul celor inteligibile și al celor sensibile. Rațiunea nu-și pierde 
capul de data aceasta, doar atât timp însă cât se lasă inspirată de 
ceea ce nu poate pătrunde de una singură. Rațiunea luminată nu e 
raţiunea luminoasă; luminile rațiunii nu sunt ale rațiunii; lumina 
trece prin rațiune, dezvăluindu-i adevărata menire, aceea de a se 
oferi întru totul unei prezenţe ce o transcende. 

Să încercăm să înțelegem acum puterea absolută a celuilalt adevăr, 
secundum fidem. Vom urmări semnificaţiile sale, în felul în care ele 
transpar din câteva aserțiuni esenţiale ale lui Petre Ţuţea, extrase din 
Reflecţii religioase asupra cunoaşterii (Editura Nemira, 1992). 


aventura căutării, fiindcă, cu toată identitatea dintre eul material 
şi non-eul empiric, nu poate înlătura tensiunea polară dintre subiect 
şi obiect“. Omul căutător al adevărului trăiește tragic; fie că rătăceşte 
prin natură, dorind să descopere un temei supranatural, fie caută în 
propria-i limitare nelimitatul însuși. Ce căutăm de obicei ? Ceea ce 
nu avem ca dat al experienţei imediate ori ceea ce noi înșine nu ne 
putem da prin propria noastră creaţie. Pe de altă parte, nu putem 
căuta decât ceea ce cunoaștem, ceea ce am găsit fără să ştim. Lucrul 
căutat nu este un obiect pierdut (într-un spațiu necunoscut sau într-un 
timp uitat), ci însăşi esenţa fiinţării noastre, rostul adânc ce ne 
încheagă existența. Căutăm deci un adevăr care nu numai că ne 
aparţine, dar care ne fundamentează natura umană. Intrăm, cu alte 
cuvinte, într-o aventură existenţială care ne pune sub semnul 
întrebării: ce semnificaţie are pentru noi existenţa dacă nu cunoaştem 
adevărul întru care existăm ? Cel ce caută e întotdeauna subiectul 
care își pune această întrebare, încercând să-i afle un răspuns în 
universul obiectelor, Dar răspunsul însuşi e un obiect invocat de 
întrebare, creat de ceea ce în noi se întreabă căutându-se. Dacă orice 
căutare e o întrebare, înseamnă că cel care întreabă se caută într-un 
răspuns preexistent întrebării; el îşi răspunde prin ceea ce ştie că va 


1. „Când omul caută adevărul, prima lui dificultate apare în 

fi întrebat, la fel cum află ceea ce e pregătit să cunoască. În acest 
sens, a căuta înseamnă și a aștepta, întrucât răspunsul căutat este 
cel aşteptat, ivit din ceea ce ştiu. Chiar dacă mă îndoiesc de ceea ce 
ştiu, eu sunt întrebarea și răspunsul deopotrivă, căutarea și aflarea, 
îndoiala subiectului și certitudinea obiectului pus la îndoială. Când 
spun: „eu caut“, ce caută în mine ? Nu e oare voința gândului 
scormonitor, sârguința pusă în mișcare de un întreg mecanism al 
cunoaşterii ce se hrănește cu ceea ce știe deja, pasiunea cu care 
urmăresc să cunosc adevărul ? Dacă omul e un simplu căutător al 
adevărului, spune Ţuţea pe urmele Sfântului Augustin, „caută 
neaflând și ştie neștiind“. Ce știe ? Că înverșunata și rătăcitoarea sa 
căutare atinge adevărul după rațiune, oglindindu-se în apa tulbure a 
sensibilelor şi inteligibilelor, în care își îneacă setea de cunoaștere. 
Drumul căutării sfârşeşte astfel într-un înec epistemologic. Ce nu 
ştie ? Că există și o altă cale spre adevăr, cea pe care o deschide 
adevărul însuși în propria-i survenire. 


2. „Termenii: natură, rațiune şi devenire nu se împacă cu 
adevărul, fiindcă nu-l cuprind“. Am văzut că înaintarea omului în 
natură nu îl apropie de adevăr, căutarea lui oprindu-se în pragul 
absolutului, înecându-se în materie. Natura nefiind izvorul 
adevărului, nu e de mirare că ea nu cuprinde natura lucrurilor, căci, 
după Ţuţea, materia ca atare nu există. Ceea ce numim natură nu € 
decât lumea sensibilă care, în bună tradiție platoniciană, e umbra 
iluzorie a adevărului absolut. Unde să găsim adevărul în ceea ce nu 
are adevăr, căci nu există în sine decât ca proiecţie aparentă a 
esenţelor ? Lumea aceasta nu este sediul adevărului întrucât, 
raportată la adevăr, ea devine iluzorie; mai mult, ea e chiar lumea 
devenirii, a ceea ce transformă necontenit unitatea în diversitate, 
supunând-o trecerii și disoluţiei. Precum natura, devenirea nu se 
împacă cu adevărul, fiindcă ceea ce ea trece dintr-o stare într-alta 
nu poate fi esența, imuabilă în sine, ci umbrele mişcătoare ale 
aparențelor, Natura sensibilă, inexistentă ca principiu al pasga 
nu cuprinde natura lucrurilor, şi nici chiar natura sa proprie, dat 

fiind că ceea ce îi e dat să cuprindă e limita purei vizibilităţi, cuprinsul 
mărginit al unei priviri fără orizont. Ca atare, privind natura, omul 
nu află decât adevărul după natură, altfel spus neadevărul devenirii: 
„Toată tristețea metafizică a omului se cheamă devenire“. „În lumea 
trecătoare de aici, omul nu poate deveni posesor al adevărului“, 
deoarece natura, privită în sine, nu înseamnă nimic, iar multiplicitatea 
empirică este doar o imagine, semnul convenţional al unui Joc 
iluzoriu. Prin urmare, „orice ar face omul aici, nu poate ieși din 
lumea umbrelor“, și atunci, părăsind sensibilul imperfect al naturii, 
se întoarce spre luminile rațiunii. Este ea capabilă să cuprindă în 
adevăr ceea ce natura nu poate cuprinde decât în aparenţă ? Cu alte 
cuvinte: spre deosebire de natură, care nu-și cunoaște propria natură 
deoarece, ea nu există în sine, stă în putinţa raţiunii să cunoască 
natura lucrurilor ? Există ea în sine, ca adevăr pe care să-l poată 
exprima prin sine ? 
Răspunsul lui "Ţuţea este fără echivoc: „Creatura vrea să ştie. 
| Când vrea să cunoască singură adevărul, când este «desacralizată», 
atunci obţine construcții mintale comode, utile sau gratuite, erori şi 
neştiință, care-i arată limitele puterii și neputința“. Am văzut că, 
atunci când raţiunea crede că e în stare să cunoască prin propriul 
| cap, îşi pierde capul, fie că se uită în jos şi nu îi e dat decât să 
urmărească himera aparenţei, fie că se uită în sus şi vrea să lumineze 
cerul. În aceste situaţii, construcțiile mentale nu pot fi decât 
pragmatice sau, respectiv, aporetice, întrucât ele surprind neadevărul 
naturii în devenire, ca atare o inexistenţă, ori alcătuiesc propriul lor 
adevăr în care vor să cuprindă ceea ce nu poate fi cuprins. Orgoliul 
raţiunii constă în faptul de a logiciza atât natura, cât şi supranatura. 
Or, nici logica pură nu este mai aproape de adevăr decât natura în 
pura ei devenire. Neoferind „certitudinea metafizică a adevărului“, 
ea se îndepărtează atât de real, cât și de ideal. Logica are adevărul ei 
pe care adevărul nu îl cunoaște, căci el este „transraţional şi 
transdialectic“, scapă deci construcţiilor mentale autonome. 
„Aparenţa gândită dialectic și esența, metafizic“ — aceasta este 
concluzia lui Ţuţea. Rămânând în plasa simţurilor, dialectica omului 

căutător nu poate reflecta decât logica devenirii propriei căutări, și 
nicidecum adevărul, adică natura metafizică a lucrurilor. Or, când 
adevărul nu aparține lumii esenţelor, nu este o realitate, ci o aparență; 
aparenţă fiind atât empiria naturii, cât și logica raţiunii. Ca atare, 
„fundamentarea raţională sau empirică a adevărului este iluzorie“; 
„omul și natura nu conţin adevărul, omul rătăcind și natura tăcând“. 
Dacă „lucrurile tac și raţiunea singură se mișcă în gol“, înseamnă 
că semnele naturii nu semnifică, iar semnificaţiile raţiunii nu au un 
temei referenţial real. Tăcerea naturii și golul raţiunii sunt semnele 
oarbe sau semnificaţiile neîntemeiate ale căutării omenești. 


3. „Este adevărul accesibil minţii omeneşti autonome ?“ După 
cum s-a putut vedea, Ţuţea răspunde categoric negativ, deoarece un 
univers construit pur rațional este ipotetic. La scară umană, spune 
el, stăpânește observația, adică inducția. Ce observă omul raţional ? 
Că particularul lucrurilor se încheagă, la alt nivel al lor, într-un 
general ce pare să le „ţină“ în existență. Un general logic, atâta 
vreme cât el e căutat și descoperit prin observarea trecerii de la ceea 
ce lucrul este ca specie la ceea ce el este ca gen. Ipoteza avansată 
nu-l scoate însă pe om din natură, căci, creaţie a mentalului, ea nu îi 
dezvăluie natura lucrurilor, cu alte cuvinte ceea ce în lucruri nu 
poate fi conceptualizat şi ca atare cuprins de rațiune. Ce este în 
lucruri cu neputinţă de a fi prins în concept ? Nu generalul la care 
ajunge inducția, căci la el se ajunge pe o cale rațională bine definită. 
Este chiar adevărul dedus, universalul de la care se pleacă şi care se 
afirmă ca esenţă a lucrurilor. Or, „un univers dedus nu poate fi decât 
mistic“, adică revelat în natura sa transrațională, Toate viziunile de 
tip antropocentric sau dialectic „ne arată omul ca un animal stupid, 
a cărui autonomie îl depărtează de adevăr, adică de natura lucrurilor“ 
gândite în sens mistic, în ordinea transcendenţei. Adevărul nu e un 
produs al raţiunii, lumea sa fiind situată deasupra ei, dincolo de 
ceea ce rațiunea poate cuprinde de una singură. Trăind în universul 
său indus, în adevărul fărâmiţat al particularelor, pe care generalurile 
abia le pot închega în centri de sens interpretabili logic, omul 

autonom se împiedică de „adevărul tuturor adevărurilor“, de 
Adevărul unic, pe care nu-l poate cunoaște fără să-l primească. 
„Adevărul e accesibil gândirii mistice, subordonate Absolutului, 
gândire care-l primește necăutându-l“. Ce înseamnă minte 
omenească autonomă ? Lipsă de orizont, captivitate în mundaneitate, 
credinţa în atotputernicia rațiunii, independență față de orice adevăr 
transcendent, „libertatea“ de a se mișca nestingherit prin deșertul 
naturii cucerite. Pustietatea naturii este însă oglinda nerodniciei 
minţii, golul de sens în care se complace omul plin de iluzii. Plin de 
sine, în ultimă instanţă, căci ceea ce el „cunoaște“ în urma căutării 
nu-l scoate din natură, ci îl cufundă și mai mult în necunoscut. 
El cunoaşte necunoscând sau, în cel mai bun caz, știe că nu știe, 
precum câțiva din marii înţelepţi. Ceea ce nu înseamnă că rațiunea 
trebuie disprețuită, fiindcă, atunci când nu priveşte în jos la tăcerea 
naturii și nici în golul din sine, ea poate fi vehicul al adevărului, 
transportând realul transcendent căruia i se subordonează. Când 
priveşte în sus, rațiunea nu mai e autonomă, ci se pleacă pentru a 
suporta povara adevărului; nu mai e iscoditoare, ci smerită în fața 
| Absolutului pe care, necunoscându-l, îl primește la sine. 


4. „Adevărul fiind transcendent nu aparține nici conștiinței 
autonome, sau mai precis raţiunii, care poate să-l vehiculeze, și 
nici naturii ca atare “. Dacă lumea aceasta nu este sediul adevărului, 
căci aici „ne înșelăm prin simţuri sau prin rațiunea plăsmuitoare de 
judecăţi care, apreciind greşit, alunecă peste lucruri“ (la fel cum 
„logosul alunecă peste natura lucrurilor“), înseamnă că, pe de o parte, 
căutarea (fie ea empirică ori raţională) nu poate poposi în lucruri, 
trecând pe deasupra lor, devenind o dată cu lucrurile supuse devenirii, 
iar, pe de altă parte, lucrurile nu conţin în ele adevărul, neputându-l 
cuprinde în sine, Paradoxal, omul caută adevărul în lucruri, nereuşind 
să se oprească însă din căutare, deoarece această interioritate bănuită 
a găzdui esenţa pare să fie mereu alta; fiecare pas ce ne apropie de 
ea ne îndepărtează de obiectul căutat care se sustrage asttel oricărei 
căutări. Dar, în același timp, în lucruri, adevărul nu există, ca atare, 

căutarea este orientată spre o esență fără existență. Căci lucrul 
existent nu este lucrul în sine, adică esența lucrătoare a existenţei. 
Care este deci sediul adevărului, de vreme, ce în natură, nu e de 
aflat, iar rațiunii îi e dat doar să-l vehiculeze ? Am văzut că lumea 
ideală e situată dincolo de natură și deasupra rațiunii. Ce înseamnă 
deasupra şi dincolo ? Supranatură și supraraţiune, adevărul fiind o 
esență ce există în afara lucrurilor, imperceptibilă și inaccesibilă pe 
cale rațională: „esenţa lucrului contemplat“. Adevărul e așadar 
transcendent în esenţă, căci el este esența însăși; cu alte cuvinte, 
lucrurile au adevărul lor în măsura în care rădăcina lui se află dincolo 
de lucruri, la fel cum existenţa acestora este reală în măsura în care 
e întemeiată de o esență transexistențială. Precum omul și mintea 
lui, lucrurile nu există autonom; dacă ar exista, ar fi mișcate lăuntric 
de o esenţă proprie. Esenţa însă nu poate fi cuprinsă de propria-i 
existență ca lucru, căci ea cuprinde existenţa lucrului; altfel spus, îi 
dă de lucru, după cum omului îi dă de gândit, făcând astfel lucrul 
lucrare iar omul — ființă gânditoare. Ceea ce lucrul lucrează, iar omul 
gândește sunt simboluri ale existenței naturii și gândirii umane. 
Or, „adevărul, fiind exterior raţiunii şi naturii, este stăpânit de 
principiul participaţiei“. Vorbind despre „natura transcendentă a 
adevărului“, Ţuţea se referă la supranaturalitatea metafizică a esenței, 
care depășește atât natura simplă a percepțiilor, cât şi natura 
inteligibilă a gândirii. A înţelege lucrul în sine înseamnă a-l privi în 
esenţa sa transcendentă, adică în cauza şi în scopul de dincolo de 
lucru. „Omul se mișcă în mod necesar între cauzalitatea 
transcendentă și finalitatea transcendentă, numai aşa putând să 
cunoască adevărul“. Cu alte cuvinte: de unde venim şi încotro ne 
îndreptăm ? Mișcarea aceasta a omului între cei doi poli ai aceleiași 
esente este tocmai participarea sa la adevărul transcendent existenţei. 
„Dacă ne gândim la adevăr, atunci interpretarea trebuie să 
cuprindă depășirea neliniștii metafizice“ produse de tensiunile polare 
subiect — obiect, esenţă — existenţă. Tensiuni ce izvorăsc din cei doi 
termeni ai cunoașterii: eternitatea și devenirea. Supus lumii în 
devenire, devenind ca atare el însuşi, omul îşi dislocă unitatea 

originară: pe de o parte, descoperă că totul devine, iar, pe de alta, 
intuieşte, dincolo de această devenire, miezul etern al celor ce sunt, 
Neliniştea este rodul amar al limitării, diversitatea „adevărurilor“ 
substituindu-se singurului Adevăr cu putință. „Spargerea unității 
existenței umane“ este, printre altele, și cauza apariţiei concepțiilor 
dualiste, bazate pe aceleași tensiuni polare ce îl îndepărtează pe om 
de adevăr. Or, „adevărul nu poate fi găsit decât în cauzele lucrurilor, 
sau în cauza unică a întregului“, în esenţa lor transcendentă care 
este chiar unitatea întemeietoare a universalului. Este sarcina 
metafizicii de a asista (i.e. a „moși“, a participa) la survenirea acestei 
unități esențiale în cuprinsul existenței; unitate de la care totul pleacă 
(în toate) şi la care toate se întorc (în tot). Dacă „știința fără adevărul 
transcendent este un meșteșug util“, metafizica, înțeleasă ca știință 
a depășirii neliniștii existenţiale prin regăsirea unităţii transcendente 
a tuturor celor existente, este o activitate in-utilă, adică pură. Inutilă 
nu atât pentru că nu ne conduce spre comori ale lumii acesteia, ci 
mai ales în virtutea orientării ei fundamentale spre un orizont ce 
transcende datele experienței imediate. Ceea ce mi se dă ca atare în 
i-mediatul experienței mundane este datul pur al unui fenomen care 
nu înseamnă ceva pentru mine decât în măsura în care mă semnifică. 
Şi nu mă semnifică decât ca expresie integrală a realului ce își face 
în mine încercarea. Este chiar adevărul „legat de începutul și sfârșitul 
lucrurilor care aparţin zeului“. În acest sens, nu există adevăr uman, 
ci doar un adevăr transcendent omului; în esența ei, natura umană 
este supra-naturală. Calea ce duce spre supranatural nu poate fi decât 
religia, ca revelatoare a unităţii reale, absolute, a supranaturii care 
se oglindește „multiform în natură ca întreg“. Religia este singura 
ieșire din empiric și din aporetic; de aici, importanţa aflării 
transcendentului, nu însă prin cercetare sau iniţiere laică, adică prin 
căutarea omului autonom, ci prin inspiraţie ca dar al zeului. 


5, „Unitatea lumii văzută religios trebuie afirmată ca tot ce 
ține de inspirație sau intuiție“, Dacă nici un exerciţiu spiritual 
autonom nu conduce la adevăr, care e transcendent în esenţă, 

înseamnă că sediul adevărului se află în mistică; el nu poate fi gândit 
în termeni logici, ci soteriologic și eshatologic, deci religios. Sediul 
adevărului, spune Ţuţea, nu este știința, legată de natură, ci „religia, 
legată de transcendent“. Adevărul e transcendent și mântuitor (Platon 
folosește inspirația când acordă filosofiei funcţie mântuitoare), căci 
prin el omul se înrădăcinează în unitatea absolută, deschizându-se 
astfel spre un orizont regenerator. Gândit eshatologic, adevărul e 
calea înțelegerii vocației umane în lume, cale mistică ce unește 
cauzalitatea şi finalitatea. Adevărul nu ţine de logica pură, supusă 
căutării şi așezată sub un principiu dialectic, ci de logica explicației, 
adică tocmai de gândirea cauzală și eshatologică; „cauzalitatea reală 
şi finalitatea sunt singurele criterii ale adevărului“. Explicaţia este 
în acest context unicul concept viu, deci uni-ficator, al existenţei; a 
gândi explicativ înseamnă a fi inspirat de rădăcina transcendentă a 
adevărului. Explicaţia este esențialmente teocentrică, întrucât ea 
pune problema omului în termenii: unitatea și adevărul. Adevărul 
naturii umane, departe de a fi antropocentric, este centrul 
transcendent divin, absolutul supranatural. Este chiar polul central 
al omului, principiul ce asigură unitatea esenţială a existenţei. 
De aceea ştiinţa misticilor este explicativă, deci deterministă, căci 
cei ce știu întru adevăr deţin cheia unităţii dintre cauzalitate şi 
finalitate. Este știința inspirată de adevărul transcendent. O ştiinţă a 
exactității purtătoare de adevăr, prin situarea între cauza 
transcendentă și scopul transcendent, şi care exprimă „lucrul în sine”. 
Nu este vorba de exactitatea teoretică, oarbă, a omului de azi care 
se îndepărtează de adevăr, „cu toate preciziile lui teoretice, tehnice 
și practice“. Exactitatea nu înseamnă aici precizie metodică, 
tenacitate riguroasă a căutării ori ascuţime a minţii, ci adecvare 
intuitivă, evidenţă inspiratoare a adevărului revelat. 
Precum exactitatea, intuiţia este de două feluri. Dacă avem în 
vedere intuiţia sensibilă, ea „nu duce la esențe, acestea fiind revelate 
aici şi contemplate dincolo“, Intuiția nu poate defini „Obiectele 
contemplate prin predicatele lor negative sau pozitive“, cu toate că 
discerne calităţile lor specifice. Certitudinea astfel obținută nu se 


298 


Dorin Ștefănescu 


confundă cu evidenţa și adevărul, anume cu exactitatea, deoarece 
este rodul unei cunoașteri exterioare și indirecte, Doar intuiţia pură 
a contemplației topește în înţelegere mediatul și imediatul, 
pătrunzând înlăuntrul lucrurilor. Platonic vorbind, este chiar modul 
de înțelegere a Ideii, fiind un alt nume pentru participaţie. Intuiţia e 
însă legată de om, nu de zeu; ca atare, ea exprimă aportul omului la 
cunoaşterea adevărului, dar nu prin voința de a-l afla căutându-l, ci 
prin deschidere și disponibilitate față de ceea ce i se oferă. De aceea, 
intuiţia exactă şi inițierea lucidă (iluminativă, adică mistică) se 
împletesc cu inspirația care îl leagă pe om de adevărul divin. Natura 
supranaturală a lucrurilor nu se caută, ci se primește prin inspirație 
sau se intuiește. Când intuim, înțelegem ceea ce e dat înțelegerii; 
dar e o intuiție inspirată de harul zeului. „Nu ne rămâne decât un 
mod de a cunoaște adevărul: inspiraţia, adică graţia zeului“. 
Cunoașterea intuitivă nu e posibilă fără inspiraţia divină prin care 
avem acces la esenţa lucrului, care nu e un concept, ci o Idee 
platoniciană, la adevărul transcendent, cu alte cuvinte la obiecticitate. 
Spre deosebire de obiectivitate, care e un câștig al căutării raționale 
creatoare de adevăruri in-exacte, dar utile ale logicii autonome, 
obiecticitatea e darul primit prin inspiraţie, luciditatea mistică 
transperceptivă şi transraţională, prin care adevărul ni se prezintă 
ca exactitate a unităţii reale. Este singura explicaţie, de ordin mistic, 
ce leagă adevărul de zeu, legându-ne totodată de esența ființării 
noastre. Este mania din Phaidros, prin care ni se dezvăluie rădăcina 
divină a adevărului; „zeiescul dar de-a străvedea cu duhul“ sau „arta 
de a străvedea cu duhul“ (mantike), superioară oricărei vederi 
raţionale: „stă mai presus nebunia care ne vine de la zeu pe lângă 
omeneasca chibzuinţă“ (244 d). Nebunia divină ne pune în contact 
cu Absolutul, oferindu-ne extazului mistic, deschizându-ne acestei 
sacre „smintiri“, Inspirația divină, numită de Platon theia mania 
sau enthousiasmos, exclude orice cunoaştere rațională (episteme), 
înlesnind înţeleptului participarea la adevărul care îl transcende. 
Favoare dumnezeiască revelându-i misterul propriei esențe în 
unitatea reală a tuturor celor existente. 

6. „În lumea misterelor se pătrunde numai prin revelaţie, şi nu 
prin scormonirea naturii“. Vorbeam, în cazul exactităţii, de 
adecvarea intelectului la obiect, obiecticitate ce surprinde natura 
lucrurilor, misterul adevărului ca lucru în sine. Lucrul în sine este 
un mister, spune "Ţuţea, dar un mister pentru contradicţiile insolubile 
ale rațiunii. Misterul este ceea ce, în lucru, rezistă oricărei încercări 
de a-l înțelege pe cale rațională, miezul inaccesibil al fenomenului 
care transcende apariția ca atare, anume ceea ce fenomenul este ca 
ascundere, ca natură supranaturală. Misterul e o continuă provocare 
la adresa omului ispitit de obsesia acestui miraj orbitor. „Misterul 
nu e comod, te neliniștește. Dar dacă misterul ar fi absent, neliniștea 
metafizică a cunoașterii ar dispărea și omul ar deveni mineral. Funcţia 
pozitivă a misterului este incitaţia spiritului nostru de a-l dezlega. 
Lupta dintre intelect şi mister se datorește nu numai intelectului, 
vocaţional, ci şi misterului“. Pusă în faţa misterului, raţiunea se 
înverşunează, ia cu asalt meterezele acestei cetăți necunoscute, 
inexpugnabile. Din ce în ce mai neliniștită, ea sfârşeşte prin a 
recunoaște că nici o încercare de conceptualizare sau de valorizare 
nu poate cuprinde această prezenţă ce i se opune, eschivându-se 
fără încetare, aspră ca o stâncă și totuși evanescentă, abia o adiere 
ori un abur. Nu se poate însă lepăda de ea, nu-i poate întoarce spatele, 
prefăcându-se că nu este, căci rațiunii îi e greu să-și accepte 
ignoranța, cu atât mai mult cu cât descoperă în misterul acestei 
prezenţe un obstacol necesar, un prag nebănuit ce-i strecoară 
neliniştea în suflet; neliniște metafizică din care nu poate ieşi, oricât 
s-ar zbate, atâta vreme cât persistă în formularea unor judecăți de 
valoare. Neliniște a limitării în faţa ultimei limite pe care nu o poate 
deschide, și totuși, neliniște sporitoare; „misterul nelinişteşte 
fecund“, deoarece este singura formă eliberatoare de neliniştea 

mărginirii. Cum să înţelegem acest paradox ? id, ; 
Misterul, ca sediu al adevărului, este însăşi legătura noastră cu 
rădăcina transcendentă. Este firesc ca spiritul să se neliniștească în 
faţa acestei prezenţe ce îl atrage și îl respinge totodată. Confruntat 
cu această sfidare, conștient de miza încercării, el se străduie din 

răsputeri să dezlege legătura, să desfacă firele nodului, fără să-și 
dea seama că dezlegarea misterului reprezintă tocmai ruperea 
legăturilor, pierderea accesului la ceea ce ne leagă de esențe. Nelegat 
de nimic, omul ar pluti în derivă, supus unui destin plutitor; 
dimpotrivă, aruncând ancora în zarea misterului, el își redobândește 
statura umană, verticalitatea condiţiei sale originare. Vocaţia 
intelectului constă astfel nu în cunoașterea misterului, în dez-legarea 
de nemărginire, ci în primirea la sine a ceea ce nu cunoaște, a ceea 
ce este legat ca unitate indisolubilă. Or, ceea ce este legat în mister 
leagă și dezleagă în același timp. Dacă „un mister care se leagă și se 
dezleagă devine o problemă şi nu mai e mister“, aceasta e pentru că, 
o dată ce intelectul primeşte misterul, el îl dezleagă ca adevăr, dându-l 
pe față; îl dezleagă însă şi de adevăr, căci un mister uzurpat de logică 
este secătuit, redus la o problemă care se pretează demonstraţiei. În 
problemă, adevărul este el însuși dezlegat de propriile-i rădăcini, 
smuls din lumina nelimitării. Adevărul limitat e adevărul 
problematizat, luminat de rațiune, dar fără Lumină. Pe de altă parte 
însă, ceea ce este legat în mister îl leagă și îl dezleagă pe cel ce se 
deschide acestei nelinişti fecunde; îl leagă de adevărul luminii de 
sus, dezlegându-l de limite. În acest sens, orizontul misterului este 
adevărata eliberare căci, datorită supranaturalităţii sale, ne re-leagă 
de natura lucrurilor, dez-legându-ne de natură. Misterul, afirmă 
Ţuţea, este „principiul eliberator din neliniștile înlănțuirii cosmice 
şi comunitare și cele produse de perspectiva infinitului și a morţii. 
Toate aceste neliniști sunt limite fecunde, sporitoare, în măsura în 
care omul nu încearcă să le depășească, prin căutare dezlegătoare, ci 
se deschide, cu neliniște cu tot, adevărului ce îl dezleagă. Altfel spus, 
se lasă legat el însuși, știind că adevărata dezlegare a misterului constă 
într-o legătură de nezdruncinat. 

Cum ajunge omul să știe ? Şi orice om se bucură de această 
știință luminată ? Doar cei inspirați de zeu, răspunde Tutea, căci ei 
transformă neliniștea în împăcare, căutarea în aşteptare: „spiritele 
alese sunt neliniștite de adevărul ca mister şi aşteaptă revelarea lui, 
prin lumina de sus“, Prin revelație, ca formă de cunoaştere, adevărul 

se mărturiseşte omului deschis să-l primească, Adevărul este unul 
și, transcendent fiind, nu poate fi cunoscut decât prin revelaţie. 
Ce îmi mărturiseşte el ? Că sunt chemat spre ceea ce mă cheamă; cu 
alte cuvinte, chemarea așteaptă în mine revelarea unei certitudini, a 
unei exactităţi altfel de neatins. Dacă adevărul este explicarea 
tenomenelor, şi nu descrierea lor, singurul mod de acces la adevăr 
este trezirea misterului. Omul ales de zeu este omul treaz, a cărui 
luciditate mistică participă la veghea iluminată de harul divin. 
La fel cum inspiraţia este „o formă iraţională a cunoașterii“, revelaţia 
e „primirea obiectului, ca lucru în sine, prin har“. În revelaţie, mintea 
tace căci se supune unui adevăr mai presus de adevărurile sale. Este 
ea însăşi împăcată în această lumină ce o inundă pe neașteptate și îi 
topește limitele în necuprinsul mărturisirii. Acceptând adevărul 
revelat, mintea împăcată devine înțelepciune. Ceea ce primește ea 
acum nu mai e ceea ce i s-a opus ca limită de nedepășit, ci propria ei 
esență nelimitată. Revelația, spune Ţuţea, „e o acţiune directă a 
divinității asupra subiectului gânditor“, căci ea nu e mijlocită de 
nici o operaţie a gândirii, ci face prezent în-sinele lucrului prin 
lucrarea harului. Fiind transsenzorială și transintelectuală, revelaţia 
este epifania unităţii reale transcendente în imanenţa diversității. 
Ceea ce se revelează este chiar apariția adevărului ca „paradox 
religios“ în care transcendentul coincide cu imanentul, fiinţa cu 
neființa. Inspirația oferită de har, prin care omului îi e dar să vadă 
„imposibilul“, se împlineşte acum în revelaţie a vederii. Inspirat 
prin darul de a străvedea cu duhul, cel ales desăvârșeşte acest dar în 
credință; altfel spus, se înduhovnicește într-un act radical ce îl 
vestește ca ființă reînnoită. 


7. „Misterul este revelat celor aleși prin puterea credinței“. 
Calea spre supranatural nu este cercetarea, ci inspiraţia, nu 
obiectivitatea logică, ci obiecticitatea metafizică. „in natură omul 
caută și-n supranatură află“, suprasensibilul fiind de natură magică, 
pe când supranaturalul e mistic. Cu alte cuvinte, accesul la 
supranatural pare să fie un drum deschis de harul divin, o favoare a 

zeului care se arată, chemându-l pe cel ce se știe chemat. Nici o 
cale însă nu duce spre acest centru, spune Ţuţea, şi deci spre adevăr, 
adevărul fiind legat de prezenţa divinității. Omul căutător își croiește 
propria cale, rătăcitoare, neștiind că Dumnezeu nu poate fi aflat la 
capăt de drum, El fiind mereu în calea celui ce nu îl caută, ieșindu-i în 
cale. „Omul nu are o cale proprie către adevăr“, căci calea lui nu 
poate fi decât rațională, metodic construită prin mijloace autonome. 
Or, „metoda, această cale spre adevăr, aparține omului rătăcitor în 
natură, mereu limitat în voinţa lui de a-i da de fund“. Este chiar 
drumul care îl dezleagă de adevăr și, ca atare, de propriul său temei 
transcendent. Încercând să meargă spre adevăr, omul îl caută în ceea 
ce adevărul nu este; și nu poate fi tocmai pentru că fiecare drum 
autonom ridică încă o limită în calea cunoașterii. Calea pe care pășim 
se ridică ea însăși în calea orizontului pe care dorim să-l atingem. 
Nu duce către, ci stă pe loc, înverşunată în limita propriei neputinţe 
de a se așterne, de a călăuzi. Singura cale călăuzitoare însă, cea prin 
care adevărul ne re-leagă de esența sa transcendentă, trece dincolo 
de noi, purtându-ne pașii fără să știm că e calea noastră, care ne 
| întâmpină venind înspre noi. Este calea mistică, teocentrică, ce ne 
răpește în actul revelaţiei, oferindu-ne ceea ce nici o căutare n-ar fi 
în stare să afle. Revelația exclude, ca atare, ideea de drum, „drumul 
neducând nicăieri, ci numai revelaţia“. Dacă omul nu are o cale 
proprie spre adevăr, calea care i se oferă îl re-leagă de ceea ce nu 
cunoaște ca propriu naturii sale limitate; ceea ce re-cunoaște însă ca 
relegare de unitatea adevărului supranatural. „Drumul către 
supranatural: religia“. 

Or, religia nu este lucrătoare, adică pe cale, decât prin credință. 
Credinţa nu caută, ci mă găsește ca fiind cel căutat. Ea nu e 
căutătoare, ci mărturisitoare. Ce mărturiseşte ea necăutând ? Că 
drumul omului trebuie să se retragă înaintea căii Domnului care 
îmbracă două forme; „inspiraţia — favoare divină — şi revelaţia — 
acţiune directă a Divinităţii“. Voința unui Dumnezeu personal este 
singura cale spre lucrul în sine, căci ceea ce vrea Dumnezeu este 
chiar credința mea ca persoană pe care o aşază pe cale. „Protesiunea 

mea de credinţă e simbolul credinţei creștine“, afirmă Ţuţea, crezul 
fiind însăși mărturisirea prezenţei divine în om și a omului primitor 
de adevăr. Forma înțelegerii este credința, nu știința raţională; 
credinciosul este cel ales să știe dincolo de rațiune și să mărturisească 
tot ceea ce îi este mărturisit. În credinţă, adevărul se contopește cu 
mântuirea, întrucât mărturisirea harică este o mărturie a voinței lui 
Dumnezeu care mă privește personal. Or, după cum am văzut, 
privirea divină e tocmai calea ce vine spre mine, calea din mine ce 
sur-vine ca revelaţie. „Revelația adevărului celor aleși și comunicarea 
lui sacerdotală credincioşilor exclud ideea de drum. Omul nu 
descoperă, ci i se descoperă. Metafizic, omul poate căuta, religios — 
primeşte“. Revelația adevărului nu are loc decât în credința celui 
ales să-l primească și să-l propovăduiască. Nu e o descoperire a 
omului, ci omul se descoperă acestei lumini. Nu e o cunoaștere de 
lume şi nici o cunoaștere de sine; omul nu se cunoaşte decât în 
dăruirea de sine spre Cel care îl caută și îl primește la sine. Dăruire 
ce este o descoperire, în sensul că, în credință, omul se descoperă 
chemării, iese din sine, deschizându-și ființa, întâmpinând adevărul; 
iese în calea Celui care îl pre-întâmpină. Spuneam la începutul 
acestor însemnări că adevărul secundum rationem nu există, doar 
secundum fidem, deoarece „în credință, incidenţa divină poate revela 
adevărul“. Ceea ce se revelează în revelație este tocmai ceea ce 
credința pre-vestește: vestea că Dumnezeu ni se arată, vestirea 
prezenței sale invizibile drept Chip al omului. Dacă în afară de 
credință nu există adevăr — credinţa însăși fiind „calea“ teofanică a 
adevărului —, aceasta e pentru că nici credința omului nu poate exista 
în afara Celui ce crede în om. 


8. „Fără Dumnezeu şi Nemurire nu există adevăr“. Misterul, 
spuneam, ca sediu al adevărului, îl leagă pe om de rădăcina sa 
transcendentă. Rădăcină vizibilă acum prin credinţă şi prin revelația 
unei prezenţe care se dă pe față. Din păcate, „omul modern a înlocuit 
foamea de mister cu foamea de concret“, neliniștit metafizic de ceea 
ce nu poate cuprinde pe cale autonomă, Ce în 


țelege omul modern 


N 


304 Dorin Ștefănescu 


prin concret ? Fenomene logice sau empirice la îndemână; ceea ce 
există într-o diversitate fenomenală neîntemeiată. Un fenomen 
concret poate fi definit ca atare, prin ceea ce el semnifică pentru 
simţurile mereu la pândă sau pentru o rațiune gata oricând să 
transforme în concept tot ce întâlnește. El nu semnifică însă pentru 
noi decât în măsura în care reprezintă semnul unei prezenţe ce îl 
transcende. Cu alte cuvinte, nu e cu adevărat prezent decât dincolo 
de propria sa existenţă. La fel se întâmplă și cu fenomenul uman; 
obiect pur pentru rațiunea iscoditoare, căci e lipsit de adevăr, deci 
fără lumină; mister iluminator în revelaţie însă, pentru credința 
primitoare. Antropofanie, în primul caz; teofanie, în cel de-al doilea. 
Pentru omul modern (necredincios), concretul nu există decât în 
formele sale aparente, ca manifestant ce nu re-prezintă nici o esență. 
Pentru credincios, dimpotrivă, „concretul se contopește cu esența 
în formula concretului absolut creştin“, deoarece în el nu apare 
propria-i existență ca atare, ci însăși prezenţa co-esenţială existenței. 
Concretul creştin e absolut, pentru că e absolvit de relativitatea 
curgătoare a lumii, desprins de acţiunea părelnică a devenirii, dar 
mai aproape de adevărul unităţii nepieritoare. De aceea „este mai 
aproape de adevăr morala vie a concretului creștin“ decât morala 
abstractă a concretului obiectivat. Este vorba de „concretul etern, 
viu, nu logic“, „palpabilul etern“ ce pulsează în carnea lucrurilor. 
Concretul acesta viu și lucrător, pe care credinciosul îl „vede“ 
dincolo de concreteţea mundană a existenței, este chiar centrul 
transcendent al unităţii adevărului. Or, în centrul cunoașterii se află 
Dumnezeu, deci „dincolo de concretul“ lumesc, dar în „unitatea 
tuturor unităţilor, reală și nepieritoare“. „Viul etern ca unitate în 
multiplicitate“ este absolutul divin ca Adevăr unic, mai multe 
adevăruri însemnând nici un adevăr. „Cum poate deveni real tot ce 
se întâmplă în univers ?“, se întreabă "Ţuţea. Și tot el răspunde: „Prin 
prezenţa divinului activ“. Transcendenţa divinului față de lumea 
existenţei este absolută fiindcă Dumnezeu este însuşi Absolutul, de 
neatins la scară umană, Absolut care absolvă însă pe cel ce se 
deschide în credinţa pentru el; a absolvi înseamnă a ierta şi a elibera 

în același timp, Absolutul fiind tocmai Cel ce acordă mântuirea, 
absolvindu-l pe credincios de păcatul necredinţei, Credinţa însăși e 
absolvire, căci ea îl pune pe om în contact cu Absolutul, Astfel, 
divinul e activ în om (şi în lumea omului) prin lucrarea harului 
păstrător de Absolut. Cel ce crede în realitatea acestei prezenţe devine 
la rându-i păstrătorul („păstorul“) divinului, cel în care Absolutul 
îşi face ocol, sălaș viu: „omul purtător de Dumnezeu“, Este omul 
relegat de adevărul teocentric, omul religios al cărui centru nu se 
află în sine, ci în Dumnezeu. Ca atare, „Adevărul, adică Realul, este 
Dumnezeu“, principiul adevărului fiind legat de „divinitate și de 
nemurire“: contemplarea adevărului față în față cu Absolurul 
concret al Duhului Sfânt, „coborârea lui Dumnezeu în sufletul pur“ 
(M. Blondel). „Adevărul este Dumnezeu, spune Ţuţea, din voința 
căruia omul creștin este nemuritor, sau, vorbind în stilul Sfântului 
Apostol Pavel, adevărul este ceea ce rezultă din jocul celor două 
lumi, jocul paulinic, jocul între lumea vizibilă și lumea invizibilă 
(...), cine ştie să practice acest joc va ajunge la finalitatea 
eshatologică creștină“. Nu există alt adevăr în afara celui revelat de 
Dumnezeu, în afara celui în care Dumnezeu însuși Se revelează celui 
ce crede. Ce ne spune acest adevăr secundum fidem ? Că omul este 
singura ființă a cărei existenţă se desfășoară în același timp în două 
lumi. Nu e vorba de niște lumi paralele, dintre care una ar fi absolut 
transcendentă celeilalte. Cu toate că lumea nevăzută este Absolutul 
transcendent, ea participă la realitatea existenţială a vizibilului. Ceea 
ce se vede în adevăr nu este numai ceea ce vederea noastră arată, ci 
și ceea ce Dumnezeu vrea să dezvăluie vederii, chemându-ne într-o 
nouă cuprindere. Nu putem trece cu vederea această chemare 
rugătoare. Adevărul concentric, mărturisitor, al vederii absolute este 
chiar jocul condiţiei umane, între natura sa lumească, muritoare, şi 
vocaţia supranaturală, Suprema ştiinţă omenească este practica 
acestui joc, miza lui fiind însăși nemurirea, Un joc în care nu există 
nici câștigător, și nici învins, ci doar un Dumnezeu a cărui îmbrăţişare 


ne așteaptă, doar un om încreză 


tor în astrul ce-l luminează. 


DISCIPOLUL VĂZULUI 


„Cel ce vede e înrudit cu ce e de văzut“ 
Plotin 


I 


„ «A vedea», dincolo chiar de vizibil. A străpunge, am spune, 
ca vulturul ce-i va fi lui Ioan emblemă, opacitatea celor văzute pentru 
a pătrunde până la ceea ce nu e încă văzut, dar face cu putință vizibilul 
întreg. Iată de ce, în concluzia a tot ceea ce narase despre parcursul 
terestru al lui Iisus dinainte de Cină, Ioan va da încă o dată glas 
uimirii sale, uimire a celui «care a văzut» (12, 37-50) în faţa celor 
«care nu văd». În aceste cuvinte ce deschid strălucitul Comentariu 
la Evanghelia după loan. Capitolele 18-21 (Ed. Humanitas, 2003), 
André Scrima nu surprinde doar fenomenologia „internă“, intimă, a 
discursului ioanic, ci înfăţişează actul fundamental al propriului 
demers fenomenologic, conform acelei lecturi „lăuntrice“ care, 
dincolo de desfăşurarea evenimentelor, rămâne fidelă dinăuntrul 

sensului. Într-adevăr, fidelitatea față de textul evanghelic nu se 
măsoară, în comentariul Părintelui Scrima, decât cu acuitatea vederii 
ce dezleagă semnificaţiile, oferindu-le înțelegerii. „Suntem datori, 
spune el, să ne menţinem cu fidelitate și răbdare în preajma fiecărui 
cuvânt al evanghelistului, pentru ca fiecare să-şi deschidă drum în 
noi înșine“, Preajma cuvântului e tocmai aura lui semniticantă, 
luminișul ce deschide un orizont nebănuit. Precum loan, martor al 
Patimilor și al Învierii, comentatorul străpunge realitatea cuvântului 
pentru a pătrunde dincolo de el, în lumina nevăzută care îl însutleţeşte 
și îi face cu putinţă rostirea, Privirea critică e în cel mai înalt grad 

co(m)-mentarium, drum al minţii iubitoare Și însoţitoare a cuvântului 
care o călăuzește și o face să vadă. Sau, mai degrabă, între-vedere 
ori stră-vedere simpatetică; viziunea naraţiunii evenimentelor lasă 
mereu „să se întrevadă semnificaţia profundă“, lăsându-ne „să 
întrevedem acele înţelesuri ce trec dincolo de înțelegerea însăși“. 
Comentariul marchează cu fiecare pas un drum spre dincolo, căci 
loan „vede întotdeauna «dincolo» de aparențele vizibile ale lumii“ 
(fie că prin acestea înțelegem istoria ori textul însuși); „Loan nu-și 
pierde nici o clipă acel tip de văz care a fost numit teologal și care 
ne permite să vedem, dincolo de vizibil, ceea ce face ca vizibilul să 
| fie“. Există, cu alte cuvinte, „semnificaţii ce trimit dincolo de istorie“, 
„există o chemare ce urcă de dincolo de text, din cealaltă parte a lui 
şi ne ţine parcă în loc“. Drumul ce duce de la cuvânt la ceea ce 
cuvântul nu mai e, dar îl face cu putinţă, este un exerciţiu hermeneutic 
şi fenomenologic totodată; a căuta semnificaţiile ascunse și a le aduce 
la înțelegere înseamnă în același timp a pune interpretarea în situaţia 
manifestării, în locul privilegiat al dezvăluirii, al de-plierii: ceea ce 
se manifestă semnifică altceva decât face să apară, astfel încât apariția 
deschide înțelegerea spre revelaţie, la fel cum cuvântul spune altceva 
decât rostește la „prima“ vedere. El dă de înţeles, trimite dincolo de 
el, pe deasupra sau pe dedesubtul lui, creând acea preajmă de 
supra- și sub-înţelesuri care se lasă înțelese, mai exact, care lasă să 
se înțeleagă. Înțelegerea e mereu pusă la încercare, provocată de 
ceea ce apare şi se arată, căci Ioan „subînțelege tot atât de mult pe 
cât exprimă, propune lucruri ţinând de un alt nivel prin intermediul 
celor spuse“. Ceea ce se spune nu e decât inter-mediul manifestării 
nespusului, unghiul din care vederea surprinde evenimentele 
desfășurându-se pe mai multe planuri. Lectura lăuntrică are mereu 
în vedere evenimentul care se spune şi înțelesul său nespus, 
cuvântul destinat și necuvântul predestinat, realitatea văzută şi 
semnificaţia ei întrevăzută, Ceea ce înseamnă că miza comentariului 
nu e de aflat atât pe un drum ce urcă din vizibil spre invizibil, ci 
mai ales între ele, în punctul de convergenţă care deschide 
orizontul manifestării, 

Ce se vede în acest orizont ? Faptul că ceva se arată și se lasă văzut 
ca manifestare orizontică, „Sensul transcendent“ ce subîntinde 
desfășurarea evenimentelor nu este așadar un „dincolo“ decât în măsura 
în care el operează o proiecție transparentă, semnificantă tocmai pentru 
că spune ceva înțelegerii, dar o spune arătând spre un înţeles diferit de 
cel obișnuit. Diferenţa între ceva-ul care se arată și altceva-ul spre care 
poartă vederea este, pe de o parte, o transcendenţă invizibilă şi 
inaccesibilă, dar, pe de altă parte, „un fel de transparență de sens“. 
Ceea ce depășește vizibilitatea se oferă, paradoxal, unei vederi cu totul 
speciale, pe care A. Scrima o numește „vedere primă“, originară. Dacă 
„loan vede evenimentul în transparență“, aceasta e pentru că ceea ce 

apare ca eveniment arată o semnificaţie de dincolo de el, dar care nu se 
poate da decât ca manifestare evenimenţială. Faptul că semnificaţia se 
dă fenomenalizându-se nu înlătură defel caracterul ei transcendent, ci 
o arată în transcendența ei. Pentru vederea teologală, transcendenta nu 
mai e propriu-zis un dincolo; ea e văzută pentru că se dă ca transparență. 
În orizont fenomenologic, trans-ascendenţa nu se poate manifesta decât 
ca trans-aparenţă. Este însă vorba într-adevăr de o ascendență (vederea 
ce „urcă“ spre înaltul apariţiei) sau mai degrabă de o pogorâre (vederea 
ce „coboară“ în adâncul dispariţiei) ? Spunem cu aceeași îndreptăţire 
că un fenomen urcă (sau e urcat) la propria sa semnificativitate, ca 
eveniment aparițional, și că el coboară (sau e coborât) în numinozitatea 
sa. Dar aici, a urca și a coborî înseamnă unul și același lucru, căci 
sensul transcendent nu e transparent decât în profunzimea unei vederi 
primitoare, mărturisitoare, revelată şi co-mentatoare a revelaţiei. 
A. Scrima vorbește de o „înălţare a vederii“, de o chemare ce urcă de 
dincolo, de faptul că „Loan face privirea să urce dintr-un salt“. În aceeaşi 
măsură, pentru a înțelege, avem de căutat „la un nivel mai adânc“, 
însoțindu-ne înțelegerea cu „discreția adâncurilor“. Ambele sensuri ale 
vederii — în sus și în jos — se împletesc în ceea ce el numeşte 
„Verticalitatea ioanică“, înălțarea-coborâre a vizibilului în invizibil şi 
coborârea-înălţare a invizibilului la vizibil. Lectura lăuntrică este astfel 
o străvedere a sensului transcendent; ceea ce ea întrevede co-mentând 
se oferă ca „pură transparenţă“ a unui dincolo mereu prezent în 


manifestarea propriei sale transcendenţe, 

Prin urmare, vizibilul nu se oferă pe sine ci, prin simplul fapt 
că dă de văzut, cere să fie depășit. Mai mult, el nu este vizibil ca 
atare decât vizând ceva de dincolo de sine; altfel, suficiența celor 
văzute s-ar închide în opacitate, ar limita vederea însăși la simpla 
percepție sensibilă. Vizibilul este cu putință nu prin faptul că ceva 
se vede, precum un obiect pe care vederea și l-ar da pentru a fi (într-un 
întuneric impenetrabil nu e nimic de văzut, deci putem spune că 
nici vedere nu e); dimpotrivă, ceva nevăzut se arată pe sine și se 
oferă ca vizibilitate, se deschide în posibilitatea vederii. La fel, 
transparența limbajului e o deschidere spre ceea ce îl face cu putinţă, 
sau — altfel spus — spre potența transcendentă a necuvântului, 
preexistentă actului de a cuvânta: „Limbajul uman se deschide către 
ceea ce, înainte de a deveni cuvânt și limbaj, face cu putință chiar 
această deschidere; deschidere către acel «dincolo» al lui Christos, 
care vorbește în clipa de față“. Limbajul nu s-ar deschide în rostire 
dacă sensul său veșnic viu nu l-ar fi deschis deja, situându-l în 

orizontul deschiderii; cuvântul nu ar putea rosti transcendentul dacă 
transcendentul însuși nu s-ar manifesta în rostirea de sine. lisus 
vorbeşte în clipa de față, dar ceea ce se vorbește și se arată în vorbire 
transcende clipa; cuvântul său vorbeşte în prezent, vorbește însă 
întrucât deschide către prezență, în vederea unui dincolo altfel de 
nerostit. Cuvântul hristic „situează lucrurile pe teren meta-istoric“, 
chiar dacă rostirea are loc în istorie. De aceea, „loan merge imediat 
către adâncimile ne-spusului, a ceea ce nu este spus, dar domină și 
poartă toate spusele“. Comentariul se desfășoară şi el în clipa de 
faţă a istoriei, dar, pentru a ajunge la înţelegere, el trebuie să 
însoţească permanent cuvântul către ne-cuvânt, să înregistreze saltul 
de la ceea ce se spune la ceea ce rămâne nespus, dar luminează 
spunerea însăși, Nespusul poartă toate spusele, la fel cum nevăzutul 
poartă vederea, în sensul că ceea ce se spune şi se vede e luminat de 
„dincolo“, din indicibilul și invizibilul celor care, arătându-se în 
rostire și în vedere, dau de spus şi de văzut. Cuvântul lui lisus 
călăuzește cuvântul referitor la lisus; Cuvântul care deschide 
necuvântul se arată în deschiderea cuvântului călăuzit pe care îl 

pune pe cale însuflețindu-l, chemându-l la rostire, De subliniat că 
acest cuvânt, o dată ce își află referinţa transcendentă, adică o dată 
rostit şi destinat rostirii Deschisului, „nu mai cunoaște închiderea. 
Cuvântul referitor la Iisus e, el însuși, deschidere, breșă operată 
între timp şi veșnicie“. Nu se poate face nici o distincţie aici între 
cuvântul care rostește și deschiderea ca atare a rostirii. Cuvântul 
care deschide gura în clipa de faţă deschide clipa însăși, căci el nu 
se referă la ceva de dincolo de el, ca la un referent exterior și extra- 
lingvistic; deschiderea pe care o vizează îl vizează, deschizându-l 
lăuntric, situându-l în veșnicia deschiderii și a neîncetatei sale rostiri. 
Cum poate fi rostită această deschidere a cuvântului în care se 
arată veşnicul nerostit ? Prin „dezaproprierea de sine“, prin exercițiul 
ascetic al atenuării propriei rostiri (dezaproprierea fiind totodată o 
dez-apropiere de luarea în stăpânire şi în posesie a limbajului), 
„pentru a deveni o pură prezență de primire şi de contemplare“. 
Retragerea din cuvântul propriu e condiţia necesară a deschiderii 
cuvântului în rostirea Adevărului; a fi lipsit ori deposedat de cuvânt 
înseamnă a te goli de tine însuţi, de tot ce este limitare a rostirii de 
sine, pentru a te putea situa în dispoziţia primirii Cuvântului, în 
disponibilitatea unei prezenţe care vorbește. „Dacă există un lucru 
de care lisus să fie complet lipsit, acela e «pretenţia de a fi»”. Când 
Iisus răspunde slujitorilor trimiși de arhierei: „Eu sunt“ (Joan 18, 5), 
El nu își afirmă identitatea personală (Eu sunt persoana pe care o 
căutați), ci se dezvăluie ca prezenţă a veșniciei în clipa de faţă. 
Confruntaţi cu sensul acestei orbitoare dezvăluiri, slujitorii „s-au 
dat înapoi și au căzut la pământ“ (18, 6). A fi nu conotează aici nici 
o pretenție la ființare, și aceasta pentru că, aşa cum observă şi Michel 
Henry, „în adevărul lumii, pretenţia lui Hristos de a fi altceva decât 
un om e neînţeleasă și absurdă“ (Eu sunt Adevărul. Pentru o filosofie 
a creştinismului, Editura Deisis, Sibiu, 2000, p. 139). isus este ca 
și cum n-ar fi; nu este în lume ~- aici şi acum — decât pentru că este 
de dincolo de lume. Lumea se retrage, dă înapoi, cade în vizibilul 
identificabil, pare să recunoască preţ de o clipă — în clipă — pe Cel 
ce este dincolo de apariţia sa mundană, lisus răscoleşte lumea în 

miezul căderii, în adâncul decăderii nerecunoașterii, o constrânge 
la lepădarea de sine, de sinele ei propriu, pentru a o umple de un 
adevăr care o înalță cu prețul îndurării sale mântuitoare. Căci „păcatul 
constă în a nu-l cunoaște pe Dumnezeu în revelaţia sa care e Iisus“, 
în a nu fi în măsură să parcurgi distanța transmundană dintre 
ignoranță şi cunoaștere, dintre cunoaștere și recunoaştere. Este 
exemplul revelator în care Cuvântul („Eu sunt“) arată ceea ce el nu 
cuvântează, prezintă în vizibil o prezență invizibilă. Astfel că eul 
din „Eu sunt“ nu e marca identităţii lumești supuse scandalului 
obârşiei trans-mundane („Au nu este Acesta Iisus, fiul lui Iosif, și 
nu ştim noi pe tatăl Său şi pe mama Sa ? Cum spune El acum: M-am 
coborât din cer ?“, Ioan 6, 42), ci afirmare a unei singularități 
edificatoare, a unităţii vii, mărturisitoare a naturii Tatălui („Eu viez 
pentru Tatăl“, 6, 57). Iisus nu este în lume decât întru Tatăl, „Cel ce 
este de la Dumnezeu“ (6, 46); de aceea, trebuie să fii în lume fără a 
fi din lume. „Eu nu sunt din lume“ (17, 14) vine să întregească acel 
„Eu sunt“ al non-identităţii;, Cuvântul nu se afirmă pe sine, după 
cum el nici nu are pretenţia identificării cu o lume străină. El nu e 
identic cu sine pentru că, atenuându-se ca ceea ce este, vizează 
propria sa origine indicibilă, arată mai mult decât spune. Abia lipsit 
de ceea ce ești — de cine ești — poţi fi cu adevărat, te poţi deschide 
dincolo de tine, în chemarea celuilalt, pentru care ești. 

Dar nu reprezintă această situare însăşi condiţia mărturiei ? 
Cuvântul mărturisitor se instalează în fiinţa evacuată, ca într-un glas 
care nu poate rosti decât ceea ce se dă în între-vederea deschiderii. 
„Evidenţa mărturiei, spune A. Scrima, constă în ceea ce ea 
semnifică”; dar, pentru a semnifica în înţelegere, mărturia trebuie 
depusă, rostită în conformitate cu ceea ce este. În esenţa sa, mărturia 
nu e doar semnificare, ci și ființare, căci ea semnifică ceea ce este şi 
este ceea ce semnifică. Dacă Iisus trăieşte pentru Tatăl, arătând lumii 
Adevărul viu al acestuia, fiind El însuşi Logos-ul lui Dumnezeu, El 
nu se mărturiseşte pe sine, ci Adevărul care îl mărturiseşte: „Să 
mărturisesc pentru adevăr (s.n.); oricine este din adevăr ascultă glasul 
Meu“ (18, 37); „Altul este care mărturiseşte pentru Mine (s.n.); şi 

ştiu că adevărată este mărturia pe care o mărturisește despre Mine“ 
(5, 32). Observăm că mărturia e intim împletită cu adevărul; doar 
astfel este ea evidentă, semnificând un adevăr cu care, de fapt, se 
identifică, Astfel că adevărul însuși se mărturisește pe sine în glasul 
care îl mărturisește: Fiul mărturisește pentru fiinţa Tatălui, pentru 
că Tatăl mărturisește pentru Fiul. A depune mărturie pentru adevăr 
înseamnă, în ultimă instanță, a participa la adevăr, a fi tu însuţi din 
adevărul pentru care mărturisești. „Trebuie să participi deja la 
adevăr“ pentru a înțelege adevărul, pentru a vedea deschiderea în 
care adevărul însuși te mărturisește. „Cel ce a văzut a mărturisit și 
mărturia lui e adevărată; şi acela știe că spune adevărul, ca şi voi să 
credeți“ (19, 35). Ceea ce stă drept mărturie stă în vederea adevărului. 
„Știu că adevărată este mărturia“, „știe că spune adevărul“ — iată că 
adevărul mărturisit — mărturisitor — se știe și se cere rostit; a-l şti şi 
a-l rosti nu înseamnă altceva decât a fi pentru el, a sădi în ceilalți 
sămânța vederii: credința. „Pecetea de adevăr“ în-semnează orice 
mărturie credincioasă adevărului, fiind „argumentul cel mai înalt şi 
mai puternic pentru întemeierea credinței“. Mărturisind adevărul 
văzut cu ochii credinței, nu numai că ne deschidem către 
transcendența lui Hristos — și către toţi cei care ascultă glasul lui —, 
dar mărturisim pentru Adevărul pe care îl mărturisește în numele 
Tatălui — și pentru cei care văd și cred, fiind la rândul lor din adevăr. 
„Realitatea mărturiei ca temei de neclintit, ca loc de unde izvorăște 
și se hrănește cunoașterea de Dumnezeu“, e adevărul însuşi care se 
dă înţelegerii celor ce cred. Căci Adevărul acesta, tocmai în virtutea 
transcendenţei naturii sale, este singura realitate care cere să fie 
mărturisită, pentru care suntem învestiţi cu darul mărturiei, realitatea 
Duhului Adevărului care ne „va călăuzi la tot adevărul“ (16, 13). 
Doar realitatea invizibilă face așadar real vizibilul (cf Jean-Luc 
Marion, Crucea vizibilului, Editura Deisis, Sibiu, 2000, p 24), în 
sensul că, pentru a înţelege în adevăr, trebuie să ne mărturisi 
credinţa într-un invizibil real care este și semnitică în realul vizibil. 
Cu toate că ceea ce se mărturiseşte este o realitate transcendentă, 


„mărturisirea implică o proximitate”; mărturisitorul este cel care 

vede, cel în a cărui vedere se arată chemarea la mărturie, chipul rugător 
al aproapelui. Se arată însă drept chemarea Altuia în care credem și 
pentru care depunem mărturie. Lucrează aici o distanţă a 
transcendenței care marchează apropierea, posibilă doar în participarea 
la diferența care ne însoțește și ne cheamă în misterul ei viu. De aceea, 
„pentru a fi instituită ca martor, trebuie ca ființa să se deposedeze de 
sine“, să se ofere cu totul „martiriului“ mărturiei, acelei jertfe absolute 
în care se rostește cuvântul părăsirii, cuvântul iubirii. 


Înainte însă de a discuta paradoxul fenomenologic al intervenţiei 
invizibilului în vizibil, să ne oprim o clipă asupra distincţiei pe care 
A. Scrima o face între semne (semeia) și lucruri sau lucrări (érga). 
Să spunem pentru început, urmându-l pe Husserl, că orice fenomen 
se constituie ca o dualitate între apariție și ceea ce apare: „Nu am 
putea sublinia cu claritate echivocul ce permite să se caracterizeze 
ca fenomen (Erscheinung) nu numai trăirea în care constă apariția 
(das Erscheinen) obiectului (...) ci și obiectul care apare 
(erscheinende) ca atare” (Logische Untersuchungen V, 2). Căci, 
spune tot el, „cuvântul «fenomen» este ambiguu (doppelsinnig) în 
virtutea corelației esenţiale între apariție și ceea ce apare“ (Ideen 
der Phanomenologie, p. 116). Dacă apariţia se dă ca intenționalitate 
semnificantă într-o experiență comprehensivă, intuiţia percepe 
semnul acestei manifestări. Fiind vorba în cazul nostru de fenomene 
religioase, semnele apariționale manifestă ceea ce apare, arătând 
slava lui Dumnezeu. Sunt semne-minuni, precum schimbarea apei 
în vin, prin care lisus „Și-a arătat slava Sa; și ucenicii Săi au crezut 
în El“ (Joan 2, 11); sau învierea lui Lazăr: „dacă vei crede, vei vedea 
slava lui Dumnezeu“ (11, 40). Semnele acestea nu sunt arbitrare, 
simple convenţii ale minţii omenești, ci manitestări în vizibil ale 
invizibilului, Semnul se oferă ca vizibilitate spectaculară, ca minune 
nemaivăzută a cărei experienţă subiectivă naște, dacă nu credinţa 
propriu-zisă, cel puţin o intuiţie încrezătoare, înțelegătoare. Semnul 
nu se arată pe sine, căci ceea ce apare drept semn-iticabil transcende 

apariția ca atare, Există întotdeauna, dincolo de semnul vizibil, 

invizibilul unui sens neînsemnabil, „inaparentul“ ( Unscheinbar), „un 
halo de nevăzut în jurul oricărui fenomen, pe măsură ce-l face vizibil“ 
(Jean-Luc Marion, În plus. Studii asupra fenomenelor saturate, 
Editura Deisis, Sibiu, 2003, p. 129). „Dacă nu vedeţi semne și 
minuni, nu credeți“ (Joan 4, 48), căci semnul e legat atât de intim de 
vizibil, încât el se impune vederii ca marcă sau întipărire a 
invizibilului. „Credința datorată semnelor, spune A. Scrima, nu e 
decât o etapă spre cunoaşterea ce rezultă din înțelegere, din intrarea 
în «lucruri», «lucrări». Semnele manifestă prezenţa Tatălui, operantă 
în toate actele Fiului, manifestă unitatea intimă între Tatăl și Fiul“. 
Ce arată aceste manifestări semnice ? Lucrarea vie a ceea ce apare 
sau lucrul în sine ca act operant al sensului în miezul manifestării. 
Ceea ce apare și face cu putință apariţia, ceea ce se manifestă și se 
arată în semn este lucrarea, a cărei semnificaţie e excedentară față de 
semnul apariției sale. Sunt lucrările Tatălui manifeste în actele Fiului: 
» Tatăl — Care rămâne întru Mine — face lucrările Lui“ (14, 10); le face 
însă dându-se ca exces al slavei invizibile în raport cu apariţia vizibilă. 
Ceea ce nu înseamnă că Tatăl nu se dă și nu apare în Fiul în întregime 
(Fiul fiind de-o ființă cu Tatăl — „Eu și Tatăl una suntem“, 10, 30 —, 
neconfundându-se totuși cu acesta), ci faptul că ceea ce apare drept 
lucrare a Tatălui în minunile-semne ale Fiului se manifestă ca survenire 
a invizibilului în vizibil („Eu sunt întru Tatăl și Tatăl întru Mine“, 10, 
38). O survenire imprevizibilă, întrucât nici o cauzalitate inteligibilă 
nu-i prezidează ivirea. „Nu se vede decât ceea ce se arată deja“, spune 
Marion (op. cit., p. 42), astfel încât Tatăl se vede şi se arată în Fiul, 
deși El însuși nu arată nimic unei vederi nemijlocite. Singura arătare 
în vizibil a Tatălui — ca ceea ce apare lucrător în orice act ori semn — 
se dă ca apariţie intermediată de faptele și vorbele Fiului: „Nu doar 
că pe Tatăl L-a văzut cineva, decât numai Cel ce este de la Dumnezeu; 
Acesta L-a văzut pe Tatăl“ (6, 46). 

În același sens, minunea prin care lisus hrăneşte mulțimea 
înfometată este un semn revelator al credinţei. Cei încredințaţi de 
semnul-minune pe care l-au văzut simt deschizându-se în ei 
chemarea lucrării manifestate în apariție. Ei caută ceea ce apare, 

căutându-l pe Iisus, intuind arătarea pe care semnul minunii le-a 
vestit-o. Iisus le spune: „Mă căutaţi nu pentru că aţi văzut minuni, 
ci pentru că ați mâncat din pâini și v-aţi săturat“ (6, 26). Nu 
vizibilitatea semnului apariţiei împlinește căutarea, ci ceea ce apare 
ca lucrare ce se manifestă în semn. Aici „lucrul“ mâncării depășește 
cu mult intenționalitatea semnului; intuiţia funcţionează fără greș 
întrucât, în ceea ce se vede, pătrunde lucrarea nevăzutului. „Aceasta 
este lucrarea lui Dumnezeu, ca să credeţi în Acela pe Care El L-a 
trimis“ (6, 29). Vederea rămâne însă captivă în apariție; ea așteaptă 
şi cere minuni în care să creadă: „Dar ce minune faci Tu, ca să 
vedem și să credem în Tine ? Ce lucrezi ?“ (6, 30). Ultimele cuvinte 
sunt deosebit de semnificative. Credinţa nu se întemeiază în minune; 
nu în semn credem, ca într-un obiect intenţional ce se oferă în 
suficiența apariţiei. Semnul — precum minunea — deschide vederea 
spre nevăzutul care survine în lumină, care el însuși luminează 
văzutul. Vedem semnul minunii nu pentru a crede în apariția ca atare, 
ci în ceea ce apare, în lucrarea lui Dumnezeu ascunsă, revelată în 
actele lui Iisus. „Ce lucrezi ?“ este deja întrebarea intuiţiei 
covârșitoare care trece dincolo de intenţia semnică. „Tatăl Meu vă 
dă din cer pâinea cea adevărată. Căci pâinea lui Dumnezeu este cea 
care se coboară din cer şi care dă viață lumii“ (6, 32-33) — este 
răspunsul Fiului în cuvintele căruia lucrează voia Tatălui. „Tatăl 
Meu până acum lucrează; și Eu lucrez“ (5, 17); lucrarea 
dumnezeiască este veșnică, susținând şi aducând în actualitate 
esenţele universale ale lucrurilor prin harul care le îndumnezeieşte 
pe toate. Faptele lui lisus — ca și existența făpturilor drept chip al 
Tatălui — sunt ele însele lucrătoare, căci în semnul lor vizibil lucrează 
voinţa invizibilă a lui Dumnezeu (cf Sf. Maxim Mărturisitorul, 
Răspunsuri către Talasie 2, în Filocalia 3, Editura Humanitas, 
București, 1999, p. 42). Semnul pâinii lumești, minunea înmulţirii 
pâinilor nu ar fi văzute și crezute dacă în ele nu s-ar arăta lucrarea 
pâinii cerești, îndestularea credinţei ce hrăneşte o nouă vedere (la | 
fel cum orice fenomen saturat „satură“ intuiţia chemătoare). Lucrarea | 
însăși, remarcă A, Scrima, este un „semn de înălțare“, un hiper-semn 

al tainei lucrătoare, o trans-figurare a vizibilului, Apariţia este însă 
A re P e £ ’ ha? s A $ 

într-adevăr un dar al vederii numai întrucât ceea ce îl face cu putință 
se dă în ceea ce apare, dând Viaţă lumii întregi. 


Exerciţiul dificil la care se supune Evanghelia ioanică — și care 
este în aceeaşi măsură un exercițiu asumat de comentariu — constă în 
paradoxul raportului dintre vizibil şi invizibil. Dezvăluirea luí lisus — 
în semne, acte ori cuvinte — lasă mereu să se întrevadă lucrarea 
transcendentă a Tatălui, prilejuind întredeschiderea unui alt orizont: „a 
vedea lumea aceasta în cealaltă lume, lumea cealaltă în aceasta de aici 
— lisus fiind locul de prezență deschisă, locul de trecere, de «revelare»“. 
Într-adevăr, aşa cum observă A. Scrima, vederea teologală („a vedea în 
trans-vizibil, graţie văzului teologic“) nu e niciodată statică, ea nu fixează 
un loc nemişcat care o luminează de dincolo. Chiar dacă Iisus e văzut 
în această lume, aici și acum, vederea e chemată în cealaltă lume, 
absorbită de nevăzutul care o primeşte la sine și, prin această chemare, 
spre locul pe care-l vizează, ea însăşi fiind dis-locată, pusă în criză. 
Locul luminii este prezența lui Iisus, vizibilă pentru că e deschisă spre 
realul adevărului ei, ea înlesnind trecerea spre Dumnezeu. lisus e locul 
luminat în care se revelează Hristos, Logos-ul Tatălui; strălucirea lui nu 
orbeşte, ci face să se ivească invizibilul în transparență. Prezenţa deschisă 
deschide vederea, invitându-ne „să nu ne oprim la aparență — care e 
doar vizibilă — , ci să pătrundem dincolo, în realul adevărului lui lisus — 
care e invizibil, dar care se lasă văzut de îndată ce deschidem ochii 
ceilalți, ai credinței și ai spiritului“. Ochii credinţei „dilată vizibilul 
prin puterea invizibilului“ (J.-L. Marion, Crucea..., ed. cit., p. 25), ceea 
ce înseamnă că „invizibilul dă relief vizibilului (...). Cu cât sporeşte 
invizibilul, cu atât se adânceşte vizibilul“ (ibid., p. 27). Ceea ce nu se 
dă vederii lumești se lasă văzut de vederea teologală; ceea ce se vede 
este o prezenţă dilatată a vizibilului însuși; brusc, se vede mai bine și 
mai mult, nu pentru că invizibilul s-ar diminua pătruns de vizibil ci, 
dimpotrivă, pentru că lasă să se între-vadă ceea ce altfel rămâne pururi 
invizibil, „cele nevăzute ale lui Dumnezeu“ (Rom. 1, 20), acel veşnic 
inaparent în care „este ceva și mai inaparent“ (M. Heidegger, Unterwegs 

zur Sprache, trad. fr., Paris, 1976, p. 246). Spuneam că Tatăl se dă și se 
arată în întregime în prezenţa Fiului, Fiul fiind locul de prezenţă deschisă 
a Tatălui, dar Fiul stă în locul Tatălui, dând loc prezenţei Celui care L-a 
trimis în lume. Astfel că „Hristos constituie doar ceea ce se poate vedea 
din Tatăl în locul Tatălui, ceea ce ţine loc în mod vizibil invizibilității 
Tatălui“ (J.-L. Marion, op. cit., p. 93). Or, ceea ce invizibilul lasă să 
treacă în vizibil — ceea ce apare ca apariţie vizibilă — depășește 
întotdeauna capacitatea vederii de a intui tot invizibilul. Invizibilul 
Tatălui operant în vizibilitatea Fiului este aparent și inaparent totodată, 
vestindu-se „în chip ascuns“, cum spune Sf. Maxim; aparent ca „pecete 
a Tatălui asupra Fiului“, semn al ne(mai)văzutului (/'invu) care se oferă 
ca dar ochilor credinței; inaparent însă ca invizibil pur, ca dar dăruit, 
însă niciodată văzut, ca taină necuprinsă a lucrării Tatălui: „ceea ce 
ochiul n-a văzut“ (Sf. Simeon Noul Teolog). 

Sf. Maxim afirmă cu claritate acest lucru: „Într-o anumită 
privință, Dumnezeu şi cele dumnezeiești pot fi cunoscute; în altă 
privință, nu pot fi cunoscute. Poate fi cunoscut prin cele din jurul 
Lui; dar nu poate fi cunoscut în ceea ce este El însuși“ (Capete 
despre dragoste IV, 7, în Filocalia 2, Editura Humanitas, București, 
1999, p. 107). Distingând între natură și atribute, el conferă vederii 
capacitatea de a le cunoaște doar pe acestea din urmă, dar chiar și 
ele, manifestări sau energii divine, nu pot fi „văzute“ decât „într-o 
anumită privință“, adică dintr-un anumit punct de vedere, „atât cât 
este minţii omenești cu putință“ (op. cit. II, 26), „atât cât se poate“ 
(I, 27). „Atât cât e îngăduit omului să vadă“, spune şi Sf. Simeon, 
adăugând că, dacă „Dumnezeu poate fi văzut prin curăţia inimii, 
desigur că, atunci când se produce curăţia, îi urmează şi vederea” 
(Cuvântări morale 5. Condiţia vederii lui Dumnezeu, în Filocalia 
6, Editura Humanitas, București, 1997, pp. 165-166; cf. şi Discursuri 
teologice şi etice I, Editura Deisis, Sibiu, 2001, p. 238). Cum se 
împacă în acest context cele două locuri ioanice: „Pe Dumnezeu 
nimeni nu L-a văzut vreodată“ (1, 18) şi „Cel ce M-a văzut pe Mine | 
a văzut pe Tatăl“ (14, 9) ? Să fie vorba, în primul caz, de nevederea | 
absolută a inaparentului, de necunoașterea supranaturii divine care 

e o taină nerevelată pentru ochii omului sau Ioan se referă la faptul 
că Dumnezeu nu a fost văzut până la venirea lui Iisus ? Primul loc 
citat continuă astfel: „Fiul Cel Unu-Născut, Care este în sânul Tatălui, 
Acela L-a tăcut cunoscut“, Ceea ce înseamnă că, pe de o parte, 
Tatăl nu se arată decât în chipul Fiului, iar, pe de altă parte, ceea ce 
apare în acest chip este o apariţie care se dă vederii omului „pe cât 
îi e cu putință“ acestuia să vadă dincolo de aparența sensibilă: „Așa 
L-am văzut, după capacitatea mea de a-L sesiza“ (Faptele luí Petru, 
apocrife, XX-XXI, apud Henry Corbin, Face de Dieu, face de 
l’homme, Editions Flammarion, Paris, 1983, p. 278). Cuvintele lui 
Filip adresate lui lisus: „Arată-ne nouă pe Tatăl“ (14, 8) solicită 
vederea de dincolo de apariţie, fără să intuiască — să creadă — că, în 
orice apariţie ceea ce apare se și arată totodată. Este un fenomen 
care se arată, dar nu poate fi arătat. De altfel, lisus răspunsese 
acestei solicitări chiar înainte ca ea să-i fie adresată: „Dacă M-ati fi 
cunoscut pe Mine, şi pe Tatăl Meu L-aţi fi cunoscut; dar de acum Îi 
cunoaşteţi pe El şi L-ați și văzut“ (14, 7). Dacă Tatăl apare și se 
arată în chipul Fiului, această apariție se revelează doar în puritatea 
vederii credinței; ochii văd „de acum“ prin curăția inimii, prin 
nepăcătuire și iubire: „Cel ce Mă iubeşte pe Mine va fi iubit de 
Tatăl Meu şi-l voi iubi şi Eu şi Mă voi arăta lui“ (14, 21). Credința 
care vede prin iubire trebuie să creadă mai întâi în iubirea vizibilului 
ce i se oferă; cel ce nu iubește ceea ce vede, pe aproapele ce stă în 
preajma vederii, nu are în vedere nici invizibilul: „cel ce nu iubește 
pe fratele său, pe care l-a văzut, pe Dumnezeu, pe Care nu L-a văzut, 
nu poate să-L iubească“ (7 loan 4, 20). Ceea ce nu înseamnă că 
trebuie să ne oprim, cum spune Sf. Maxim, „la latura văzută a slujirii 
trupești“, la „firea celor văzute“, „la ceea ce se vede la suprafață“ 
(Răspunsuri către Talasie 32, în ed. cit., p. 125), ci să lăsăm vederea 
în lumina manifestării Fiului în care ea vede pe Tatăl invizibil 
(„depărtând gândul nostru de la cele văzute, şi mai degrabă 
înălţându-ne spre slava nevăzută a Dumnezeirii”, spune şi St. Simeon 
în Cuvântări morale 3, Discursuri teologice și etice I, ed, cit. p. 201). 


Este chiar faţa vizibilă a invizibilului care se oferă, dincolo de suprafața 
aparentă, ca supra-faţă ce apare şi se arată în pur 


a ei revelaţie de sine. 

Prin urmare, auto-revelația Adevărului (drept Cale a Vieţii) nu 
se în-scrie în imagine re-prezentativă, în literă vizibilă, nu se 
întipărește decât în urma invizibilului în vizibil, ca semn al lucrării 
Duhului. Mai mult, semnul acesta rămâne în lucrare atât timp cât 
nici o semnificaţie a sa nu se manifestă ca pozitivitate a vizibilului. 
Şi totuşi, el este un semn vizibil al invizibilului, urma unui sens 
nevăzut ce se oferă vederii. Vizibil și invizibil, spus și nespus se 
întrepătrund în orizontul acestei vederi ce tinde spre deslușirea 
chipului care se dezvăluie și nu doar se face văzut, ci dă de văzut 
prin şi dincolo de ceea ce se vede. „Chipul îmi permite să văd că 
sunt văzut“, spune A. Scrima (în Timpul rugului aprins, Editura 
Humanitas, București, 2000, p. 42). Văzul „teologal“ se deschide 
spre paradoxul arătării iconice a invizibilului în vizibil, înfățișând 
în mod real — ca exerciţiu fenomenologic radical — „modul cum 
imediat-vizibilul trebuie prelungit de privirea celui ce știe să vadă 
pentru ca, în sfârșit, acest imediat-vizibil să-şi livreze adevăratul 
chip“. Nu vederea este cea care străpunge vizibilul pentru a atinge 
invizibilul; invizibilul însuși — ne(mai)văzutul neprevăzut — se oferă 
vederii, se lasă revelat impunându-se vizibilităţii, cheamă vederea 
pe urmele a ceea ce apare și se arată. Invizibilul își donează 
vizibilitatea, adevăratul chip, cel în care lucrător e Adevărul; o face 
însă doar celui ce ştie să vadă, celui care, precum Ioan, e discipol al 
văzului, martor al slavei împărătești. „Ce este văzul unui martor ?“ 
Este, răspunde A. Scrima, înainte de toate atenţia şi aşteptarea 
izvorâte din deposedarea de sine; mărturia văzătoare e atentă la 
trecerea invizibilului prin vizibil, așteptând ca în apariția acestei 
treceri să apară netrecătorul, chipul care ne priveşte şi ne cere 
privirea: „a vedea înseamnă a atinge o stare de atenţie care e efectul 
și fructul acelei deposedări de sine (...). E o stare de atenţie şi 
totodată de așteptare pentru a fi umplut de prezenţa lui Dumnezeu. 
Între cele două cuvinte — așteptare, atenţie — există de altfel o legătură 
intimă. În această stare, spiritul martorului se trezeşte către un alt 
tip de percepție, către un alt tip de văz (.. „): e un văz care accede la 
invizibilul vizibilului, la acel loc unde sunt determinate şi fiinţa şi 
sensul a ceea ce e văzut. De aceea martorul reprezintă o formă de 

credință pe care am putea-o numi profetică (...); e vorba despre o 
privire cufundată în ceea ce se află acolo, de față, însă nu e totuşi 
văzut. Şi astfel, în fiecare clipă, lumea se deschide către locul unde 
Dumnezeu «este»“. Atenţia pe care o presupune această stare extatică 
e o concentrare în sine a tuturor energiilor fiinţiale; ele se retrag în 
punctul central în care nimic nu mai e decât așteptare primitoare, 
receptivitate disponibilă, resorbindu-se într-o absență care nu 
înseamnă pasivitate quietistă, ci cuprins epuizat, evacuat de orice 
înfăţişare aparentă, deschis în adânc revărsării prezenței divine. 
Prezenţă ce se oferă acestei deposedări de sine în măsura în care ea 
transformă vederea şi se lasă văzută, trezește în vizibil urma 
strălucitoare a invizibilului. Invizibilul vizibilului este chiar locul 
în care apariția și ceea ce apare arată ceea ce dă de văzut, dăruind 
vederea. În ceea ce e văzut nu se poate distinge ființa care se dă în 
ceea ce apare de sensul apariţiei ca atare. Precum lisus care este 
întru Tatăl, de-o ființă cu acesta și totuși persoană distinctă a Treimii, 
fiinţa se arată întru sensul ce apare, la fel cum sensul este întru 
fiinţa a ceea ce apare. Ceea ce martorul vede este survenirea unui 
alt sens al lui a fi; așteptarea acestei transformări ar fi însă inutilă 
dacă ea nu s-ar însoţi cu credinţa în noua lumină. Credinţă profetică 
întrucât ea pre-vede ceea ce altfel este imprevizibil; imprevizibilul 
însuşi se autocreează, autorevelându-se în ochii credinţei. Credinţa 
prevesteşte ceea ce este dincolo şi totuşi de față, de faţă şi totuşi 
încă nevăzut, Ceea ce martorul vede este ne(mai)văzutul vizibilului, 
acel „loc“ viu în care Dumnezeu se revelează ca ascundere (doar în 
acest sens, apofatic, „respingerea cunoaşterii“, pe care A. Scrima o 
echivalează nevederii feţei lui Dumnezeu, atinge ceea ce J.-L. Marion 
numește „privilegiul necunoaşterii“, revelaţia invizibilului ca 
invizibil). De aceea, cunoașterea prin mărturie este o viziune 
eshatologică a limitei vizibilului, acolo unde ceea ce sfârşeşte şi 
închide vederea arată un nou început, împlinirea celor ce se văd în 
ne(mai)văzutul fiecărei clipe în care Dumnezeu este. „Martorul vede 
(...) un fel de eshatologie în act“, mărturia sa fiind mărturisirea 
revelaţiei ca noutate a vieții, ca libertate de a vedea, de a dărui vederea 
și de a da de văzut: de a fi de fată. 

II 


„Cum anume poate pregăti Dumnezeu însuși pentru vizibilitate 
ceea ce este invizibil pentru orice spectacol al propriei Sale slave ?“, 
se întreabă J.-L. Marion (op. cit., p. 107). Cu alte cuvinte, cum se 
dăruieşte Dumnezeu recunoașterii în chipul lui isus, ca invizibil ce 
se dă vederii ? Pentru a putea răspunde, să comentăm, împreună cu 
A. Scrima, cele patru apariţii ale lui lisus consemnate de Evanghelia 
lui Ioan în ultimele sale capitole (20-21). E vorba de evenimentele 
petrecute începând cu „ziua întâia a săptămânii“ (duminica Învierii) 
până la arătarea de „după acestea“, la Marea Tiberiadei. 


1. Prima apariţie din ziua Învierii ne confruntă cu ceea ce s-ar ! 
putea numi revelația mormântului gol. Ea cuprinde trei secvenţe | 
sau niveluri ale înțelegerii. | 

Cel dintâi nivel (20, 1-10) reprezintă o pregătire a vederii 
invizibilului transcendent care se arată în chipul vizibilului. Primul 
lucru văzut de Maria Magdalena este piatra ridicată de pe mormânt. 
Precum în episodul învierii lui Lazăr (11, 39), piatra ridicată este | 
„ultima piedică din fața «văzului»” care a fost îndepărtată, ultima | 
limită a vizibilului care se ridică în fața intervenției invizibilului. 
Deocamdată, însă vederea nu îndrăzneşte să-şi urmeze chemarea ; 
şocul confruntării cu nemaivăzutul este prea mare pentru ca ochiul 
să meargă mai departe decât este obișnuit să vadă. Cu toate că e 
ridicată, limita există încă în lăuntrul vederii, astfel încât vederea | 
însăși trebuie să se ridice, delimitându-se de aparenţa vizibilului. | 
Vederea încă nu vede, în ea nu s-a trezit privirea nevăzutului care o 
privește. „A vedea, spune Marion, nu cere nici alegere, nici decizie, | 
este suficient să se expună rostogolirea începută fără încetare a 
vizibilului“, aşa cum Maria vede cu ochii trupului piatra ridicată, 
fără să aleagă ea însăși în trupul vizibilului, aleasă însă între toţi de 
imprevizibilul ce se ex-pune. „Pentru a vedea, e de ajuns să ai ochi. 

A privi cere mult mai mult: trebuie să discerni vizibilul de el însuşi” 
(În plus, ed. cit., p. 69), Discernământul este chiar con-centrarea 
sau deposedarea de sine prin care cel care priveşte ştie să deosebească 

litera şi duhul, „řațiunea și ceea ce se vede la suprafață“, ajungând 
la „dibuirea“ lui Dumnezeu prin eliberarea de literă și de suprafața 
văzută a lucrurilor (cf. Sf. Maxim, Răspunsuri către Talasie 32, ed. 
cit., pp. 125-126). Vederea Mariei rămâne în pragul privirii ce rezistă 
inflației nevăzutului. Dimpotrivă, Petru și Ioan („celălalt ucenic“) 
fac un pas mai departe. Ioan nu se oprește la limita vizibilului, acolo 
unde întreaga povară a nevăzutului pare să strivească vederea; el nu 
ridică ochii ci, aplecându-se, cu smerenia credinței care se închină 
feţei nevăzute, „a văzut giulgiurile puse jos, dar n-a intrat“ (20, 5). 
Petru, în schimb, intră şi vede același lucru (20, 6). Amândoi văd 
urma pe care invizibilul o lasă în vizibil, semnul pe care îl lasă 
vizibilului pentru a fi recunoscut drept ceea ce trebuie văzut. Fără 
să se facă văzut, el lasă și dă de văzut, la fel cum lasă și dă de 
înțeles. Giulgiurile, spune A. Scrima, „sunt vestigiile rămase de 
partea noastră, de «partea aceasta» a vieţii, lăsate de trupul înviat 
care a trecut «dincolo» de toate. Atâta conţine mormântul gol: urma 
şi atestarea ştergerii morţii“. Giulgiurile văzute nu sunt ca atare decât 
urma vieţii ce rămâne în pofida morţii, urmă ce trebuie văzută întrucât 
ea arată înfrângerea morţii. Intrarea în mormânt nu înseamnă pășirea 
în golul de dincolo de vizibil, căci mormântul nu e gol în adevăratul 
înţeles al cuvântului; intrarea în lumina Învierii presupune golirea 
vederii de întregul vizibilităţii aparente, dobândirea unui alt văz, 
care, la drept vorbind, nu pătrunde în nevăzut, ci se lasă pătruns de 
darul invizibil pe care deja îl intuieşte. Dacă loan „a văzut şi a 
crezut“ (20, 8), aceasta e pentru că ceea ce se arată vederii concentrate 
în privire întemeiază credinţa în nevăzutul unei lucrări care 
semnifică, se dă ca semn lucrător. În ceea ce vede, loan crede ceea 
ce nu vede; „totul devine limpiditate primă, nemijlocită”, „O intuiție 
globală“, „înţelegere fulgurantă“: Ioan „vede şi primeşte astfel noua 
comunicare a Domnului său“, Vizibilul primeşte la sine invizibilul, 
oferindu-se ca loc al revelaţiei. Dezvăluire (apokalypsis) care este 
în același timp înţelegere a paradoxului Învierii; Te venirea la Niati a 
lui Iisus presupune atât retragerea din lume, lume Capd prec ru 
un mormânt părăsit, cât şi rămânerea lui în „Siulgiul lumi, 

semnele care nu încetează să arate lucrarea nevăzută a Vieţii. De 
aceea, „apocalipsa“ pe care Ioan o trăiește în faţa mormântului este 
o primă revelaţie eshatologică; ceea ce se vede sfârșește la hotarele 
acestei lumi, dar tocmai în acest sfârșit se arată nesfârșirea lumii, 
„resurecţia totală a creaţiei și venirea Domnului“. Prin urmare, 
mormântul nu e gol, ci plin de urmele dispariţiei (despre urma 
mormântului gol, ca apariție a urmei, cf. Timpul rugului aprins, 
ed. cit., pp. 67-68). Trebuie ca ceva să dispară din vedere pentru a 
putea să apară, să răsară în ochi. Dar urma nu arată în primul rând 
că ceva nu mai e, că nu e decât ceva lăsat în urmă; mai degrabă în 
urmă se arată ceea ce nu e, dar se arată într-o asemenea lumină 
încât se lasă văzut mai bine în absenţa întipărită în vizibilul 
invizibilului decât în prezenţa pură a vizibilităţii sale imediate. 
Nivelul următor (20, 11-13) marchează un nou pas în adâncul 
înțelegerii văzătoare. Ca și Ioan (20, 5), Maria din Magdala se apleacă 
spre mormânt, închinându-și vederea slavei nevăzutului. De data 
aceasta, ea nu mai dă înapoi în faţa ridicării vălului care îi acoperea 
ochii, căutând în dispariţia lui lisus o cauză lumească. Ea se apleacă 
şi, cu ochii înlăcrimaţi de suferință dar și de speranță, vede: „Și a 
văzut doi îngeri în veşminte albe șezând, unul către cap și altul către 
picioare, unde zăcuse trupul lui lisus“ (20, 12). În faţa vederii nu mai 
apar acum semnele întipăririi invizibilului în vizibil, ca urme ale trecerii 
de la văzut la nevăzut; ceea ce apare arată privirii trecute dincolo 
limitele lumii de dincoace. Cei doi îngeri, ființe intermediare, stau în 
locul trupului dispărut al lui Iisus, dezvăluindu-i parcă o nouă măsură, 
nemăsura staturii lui Hristos. Atât e trupul lumii care zace aici și acum; 
hotarele sale se întind între capul și picioarele lui lisus. Dar în limitele 
văzute se întrevede nelimitarea nevăzutului. Între cei doi îngeri nu e 
nimic, nu se vede decât absenţa trupului dispărut. Şi atunci, ce arată 
ei limitând vizibilul ce nu se vede ? Faptul că în ceea ce nu se vede 
transpare prezența nemăsurată a nevăzutului, a ne(mai)văzutului a 
cărui trans-apariţie se face vizibilă, cu toate că — în limitele aparenţei 
— nu e nimic de văzut. Între cei doi îngeri se deschide o poartă nevăzută, 
prin care privirea Mariei trece dincolo, în căutarea Domnului dispărut. 
Ea parcurge astfel calea de la dispariţia lui lisus la apariţia lui Hristos, 

din adevărul văzut al lumii în adevărul lărgit al credinței. Căci, așa 
cum spune M. Henry, „nici Hristos, nici Cel care L-a trimis nu se 
arată în adevărul lumii. În adevărul lumii există Iisus“ (op. cit., p. 144); 
„lui Hristos îi este cù neputinţă să se arate în lume ca Hristos” (ibid., 
p. 145); „nu există acces la Hristos decât în viața și adevărul care îi 
sunt proprii“ (ibid., p. 139). Acest nivel al revelaţiei Mariei constă ca 
atare în vederea adevărului nevăzut care, prin puterea iubirii şi a 
pătimirii, se arată credinţei. Brusc, golul se umple de Viaţa care, în 
chiar locul suveran al morţii, se dăruieşte vederii. „Ioan, subliniază 
A. Scrima, ne pune iarăși în fața unicității învierii: a faptului că cel 
înviat se situează acum în locul său propriu și că nu mai poate fi 
perceput ca o realitate a lumii de jos. Trebuie deci ca el însuși să se 
facă recunoscut“. Vederea nu mai e pusă acum în slujba cunoașterii; 
ea e chemată să recunoască adevărata identitate a Celui înviat, cât și 
locul său propriu care, în mod profund semnificativ, se arată în lumină 
— în lumina Vieţii — nu altundeva, ci tocmai în trupul vlăguit al morții. 
Maria caută trupul lui lisus, prezenţa sa lumească pe care a 
cunoscut-o; lisus se face însă recunoscut de dincolo, ca prezență 
care, deși necunoscută, se impune cu puterea de-la-sine- 
cunoscutului, cu acea pregnanță strălucitoare a Adevărului care 
izbeşte vederea, rănind-o iremediabil. 

Trebuie să ne oprim acum asupra unui aspect adânc revelator, 
întrucât el dezvăluie capătul de sus al vederii omeneşti și, în același 
timp, căpătâiul ei. Vederea la care a ajuns Maria din Magdala urcând 
cele două trepte ale deposedării de sine mai are de trecut în final o a 
treia încercare, capitală, un ultim nivel al înţelegerii (20, 14-18). 
După vederea exterioară a pietrei ridicate și vederea interioară a 
îngerilor, suntem martorii vederii întoarse în urmă, Se cuvine să 
subliniem însă un fapt, din păcate necomentat de Părintele Scrima: 
Maria întoarce capul de două ori pentru a vedea: „ea s-a întors cu 
fața și a văzut pe Iisus stând, dar nu ştia că este Tisus“ (20, 14); 
„întorcându-se, aceea I-a zis evreieşte: Rabuni ! (adic ă, Învăţătorule) 
(20, 16), Ce semnificaţie au cele două întoarceri şi, mai ales, ce se 
întâmplă între ele ? 

Să remarcăm de la bun început că prima întoarcere a feţei este 
însoțită de o vedere care încă nu știe să privească dincolo. Ceea ce 
apare în fața vederii este o față care cere să fie privită, nu fața unui om 
oarecare, ci supra-fața hristică ce se oferă intuiției ca surplus, preaplinul 
nevăzutului ce apare în lumină. Altfel spus, nu se dă ca spectacol 
vizibil, ci se arată întrucât „faţa vorbește“ (E. Lévinas, Humanisme 
de l’autre homme, Editions Fata Morgana, 2000, p. 51). Ea se manifestă 
unei alte feţe care o caută fără să întrevadă în ea Cuvântul ce vine de 
dincolo de aparenţă şi de formă, cum spune Lévinas, fiind „o 
deschidere în deschidere“. Faţa lui Hristos „desface forma de orice 
fiind când intră în imanență“, ea de-formează ființarea însăși, deoarece 
manifestarea transcendentului în imanent deschide imanentul spre ceea 
ce el niciodată nu a fost, fisurându-i semnificațiile. Ceea ce faţa 
transcendentului spune se dă ca ex-punere într-un imanent răvășit, 
întors pe dos de ce îi este dat să vadă (este privirea răsturnată sau 
„perspectiva inversă“ amintită de P. Florenski). Pe de altă parte însă, 
când se expune ca temă, fața „se disimulează deja“ (ibid. ). „Epifania 
feţei“ arată un eveniment paradoxal, căci ceea ce apare e mai intens 
decât apariţia ca atare; faţa vorbește mai mult decât spune ceea ce se | 
vede. Ceea ce se vede este, după Maria, nu Hristos care o întâmpină 
de dincolo, ci „grădinarul“ pe care îl cunoscuse dincoace: „Ea, crezând 
că este grădinarul, I-a zis: Doamne, dacă Tu L-ai luat, spune-mi unde 
L-ai pus și eu îl voi ridica“ (20, 15). Deşi e deschis în deschiderea 
feţei, cuvântul omenesc nu urmează Cuvântul transcendent în intrarea | 
sa în imanent. „Spune-mi unde L-ai pus“, cere el, nevăzând că El este | 
pus în faţă, se pune ca față nu unei alte vorbiri, ci ascultării, liniştii 
sensului. „Eu îl voi ridica“, spune el; dar Cuvântul este deja ridicat 
deasupra oricărei vorbiri, rostindu-se de dincolo, dintr-o altă lumină. 
În fața spre care se întoarce faţa Mariei, ceea ce apare se disimulează 
în propria sa apariţie; nu se arată decât ca ascundere deschisă, ca | 
inaparent ce se dă pe față. Dar vederea primă, a originarului — şi ultimă, | 
a celor ultime — presupune o dublă întoarcere; nu doar o frângere a | 
pâinii pământești, ci și o răs-frângere (euharistică) a pâinii cereşti. 
Spuneam că funcţia semnului e de a arăta în vizibil lucrarea 

imprevizibilă a invizibilului. Faţa însă nu e un semn ori o figură, 
imagine re-prezentativă a unui obiect. Faţa se dă pe față nu numai 
pentru că vorbește, ci pentru că vorbirea ei cheamă. Este, după J.-L. 
Marion, însăși „icoana care își impune chemarea“: „Maria !“. A doua 
întoarcere nu doar se deschide feței ce cheamă, ci o ascultă, o primește 
la sine, se oferă acestei oferiri. „Epifania feţei este vizitare” (E. Lévinas, 
op. cit., p. 51), între-vedere, pătrundere a nepătrunsului în lumina 
unei priviri căreia îi vorbește, pe care o cheamă și o înalță la bucuria 
recunoașterii. Vederea primește imprevizibilul ca „dar făcut ochilor 
care nu-l așteptau“ (J.-L. Marion, Crucea..., ed. cit., p. 74). Dacă a 
privi înseamnă a primi (voir c'est recevoir), aceasta e pentru că ceea 
ce se primește este neprevăzutul feţei care ne privește, pe care vederea 
nu a cunoscut-o, însă privirea o recunoaște: „Rabuni !“. Ne întoarcem, 
precum Maria, chemaţi de ceea ce ne solicită privirea, dar în vederea 
unui dincolo de privire (la fel cum, mai târziu, Petru se va întoarce 
pentru a-l vedea pe Ioan în adevărata sa lumină: „întorcându-se, Petru 
a văzut venind după el pe ucenicul pe care-l iubea Iisus“, 21, 20). 
Ceea ce privirea sesizează întrece insesizabilul închis vederii, căci 
vizibilul se întoarce în el însuși cu toată forța imprevizibilului. Privirea 
este astfel o vizare intuiţională, ca atare o vedere care nu cunoaște 
ceea ce vede, ci recunoaşte în ceea ce se dă spre a fi văzut survenirea 
para-doxală a unui rost nevăzut. „Recunoașterea lui lisus de către 
Maria, observă A. Scrima, este și ea, totodată, fulgurantă, iar nu 
rezultatul unui proces logic. Exclamaţia ei face aproape corp cu clipa“, 
cu clipa de față. „Totul se petrece la limita între cele două lumi, lumea 
de jos și cealaltă lume, unde Iisus s-a întors (s.n.) şi care, de aceea, 
rămâne de acum înainte deschisă“. Iată că a doua întoarcere, cea 
recunoscătoare (0 re-vedere lărgită), urmează de data aceasta 
întoarcerea-înălțare a lui Iisus, re-întoarcerea la locul său propriu, 
drept Cuvânt al Tatălui. Răsucirea întregii ființe către Adevărul feței 
(și putem desluși aici o preacunoscută sugestie platoniciană) este în 
același timp o ridicare a privirii spre ceea ce o privește, deschiderea 
văzului în faţa invizibilului și înălțarea sa răspunzătoare în lumina 
chemării. Întorcându-și faţa atinsă de slavă, vederea atinge fața 


ne(mai)văzutului, se învăluie în dezvăluirea sa imprevizibilă. 

„Această față invizibilă, dar privind, se întreabă J.-L. Marion, 
pot eu să o ating în schimb ca atare, fără a o cobori la rangul unui 
vizibil constituit și obiectivat, respectându-i invizibilitatea și salutând 
fenomenalitatea ei proprie, pe scurt privind-o așa cum ea mă 
privește ?“ (În plus, ed. cit., p. 140). Cu alte cuvinte, în contextul 
discuţiei noastre, poate privirea omului care a atins înălțimea feței 
ce i se arată să o atingă în vizibilitatea sa fenomenală, fără să-i 
rănească invizibilitatea ? Fața este abordată potrivit intenţiei celui 
care o privește; așa cum ea nu poate fi privită decât dacă e primită în 
deposedarea totală a celui ce privește — și a privirii înseși care se 
lasă pătrunsă de o altă privire — , ea cere să nu fie posedată. „Nu te 
atinge de Mine“ (20, 17), îi spune Iisus Mariei, căci Faţa Domnului 
nu poate fi atinsă, nu poate fi privită decât din depărtare, cu toate că 
ea însăși e aproapele nostru cel mai intim. E „un punct de vedere 
venit de altundeva care-mi impune unghiul său de vedere“ (J.-L. Marion, 
op. cit., p. 137), vederea de dincolo care ne atinge în adâncul nostru, 
fără ca noi să-i putem întoarce atingerea. „Există de acum înainte 
(s.n.) un alt mod al intimității, afirmă A. Scrima, al proximităţii cu 
cel care este, de acum înainte, «sus» şi «de sus»“. E vorba de o 
proximitate cu celălalt versant al realităţii, cu fața ei nevăzută. 

Suntem aproape de ea, o vedem în lumina slavei, îi ascultăm 
chemarea; şi totuși, cu cât privirea ei pătrunde mai adânc în ființa 
noastră, transcendenţa sa nu e compromisă; dimpotrivă, cu atât mai 
mult ea se păstrează în nevedere, în neatingere. Ceea ce privirea 
Mariei primește în dar e însuși ascunsul deschis al feței care o 
privește, revelaţia vieţii imprevizibile a invizibilului. Purtând icoana 
vie a chemării în privire, ea o încredinţează fraţilor întru credință: 
„Şi a venit Maria Magdalena vestind ucenicilor că a văzut pe 
Domnul“ (20, 18). Mărturisirea vederii nu e altceva decât aducerea 
la vedere a celorlalţi; vederea nu e deplină — mărturisitoare a 
Adevărului — dacă nu e împărtășită, con-simţită. Ea arată ucenicilor 
„drumul către o altă dimensiune decât cea a lumii“, şi totuşi „totul 
rămâne, în aparenţă, ca înainte (s.n.)“. Vederea mărturiseşte un chip 
ne(mai)văzut, drept cale de urmat şi adevăr ce cheamă la vedere; în 

ea se vestește însuși Vestitorul, Cuvântul Vieţii care ne atinge viața. 
Ca înainte, în aparența manifestării, ceea ce apare face corp comun 
cu propria sa apariţie. De acum înainte însă, în apariţie, fața lumii 
se topește în faţa lui lisus. 


2. Prima apariție a lui lisus în mijlocul ucenicilor (20, 19-25) 
are loc în aceeaşi zi de duminică, spre seară. „A venit lisus şi a stat 
în mijloc“ (20, 19), pentru a fi văzut de toți cei adunaţi în lumina 
aceleiași credințe. Locul central pe care îl ocupă e menit să absoarbă 
privirile, mijlocindu-le accesul spre noua viață care se arată. Apariţia 
aceasta e absolută, fără rest, întrucât ceea ce apare se arată și se dă 
totodată. Apariţia nu e un dar decât în măsura în care ea se donează 
în ceea ce apare arătându-se. „lisus se face văzut“, spune A. Scrima, 
„El se arată“; arătarea lui însă, trebuie precizat, comportă o dublă 
semnificaţie a manifestării. Fiinţa care se arată se lasă văzută; a te 
lăsa văzut înseamnă a te da vederii, a da de văzut. Vederea celorlalți 

e astfel întâmpinată — deschisă chiar — de ceea ce se lasă văzut. 
Dar această primă semnificaţie a arătării nu e îndeajuns de vizibilă 
pentru a se impune ochiului orbit de apariţia imprevizibilului. De 
aceea, lisus ţine să își arate propria arătare, să facă vizibil ceea ce se 
arată învăluit în invizibil: „le-a arătat mâinile și coasta Sa“ (20, 20). 
Între „a venit lisus“ și „le-a arătat mâinile şi coasta Sa“ se înscrie 
saltul de la prima la a doua semnificaţie a arătării. Faptul că El a 
venit și a stat în mijloc încă nu e o garanție a vederii, sau — dacă 
totuși e — nu se ivește în vizibil cu forța apariţiei invizibilului. Venirea 
lui lisus nu e survenire decât în a doua sa arătare, secundară, dar 
care întărește manifestarea; stând în mijloc, El inter-vine drept 
dezvăluire și eliberare a vederii. Abia acum „s-au bucurat ucenicii, 
“văzând pe Domnul“ (20, 20), Ce văd ei de fapt ? Nu apariţia ca 
atare a lui Iisus care li se dă în puritatea esenţială a ceea ce apare, ci 
ceea ce li se arată, Ei îl văd pe Domnul în mâinile şi în coasta Sa; 
Domnul li se arată în semnele care îl arată. Semniticantul vizibil 
înfățișează vederii semnificatul invizibil; la rândul lui, semniticatul îşi 
dezvăluie invizibilitatea într-un semnificant care îl prezintă în vizibil. 

„Era neapărat nevoie, comentează A. Scrima, ca cel înviat să înceapă 
prin a oferi mărturia înscrisă în acest corp (...): crucea e cea care 
«semnează» acum adevărul învierii“. Semnul semnificant este astfel 
urma propriului său semnificat; nu este însă un semn lăsat în urmă, 
ci însăşi manifestarea strălucitoare a semnificatului, Ceea ce apare 
în apariția semnelor mâinilor și coastei arată ceea ce se lasă văzut, 
se arată drept prezență reală a Celui înviat. El „se manifestă numai 
şi numai pentru a confirma această situare, pentru a marca 
deschiderea în sfârșit operată între «jos» și «sus»”. E, într-un fel, o 
confirmare mărturisitoare a propriei afirmări, căci lisus nu apare ca 
imagine reprezentativă, ci drept Cel ce este în spațiul și în timpul 
nostru. În semnele apariţiei sângerează Adevărul crucificat și înviat, 
vorbește triumful vieţii care cu moarte a călcat moartea. Cel trimis 
— şi recunoscut drept Hristos — transmite ucenicilor Duhul mângâietor 
(20, 22), căci, lăsându-se văzut, El le comunică misiunea „de a lăsa 
să opereze Duhul“. Semnele vederii Fiului nu s-ar împlini, nu ar 
rodi în acte de credință dacă ele nu ar fi însufleţite de lucrarea Tatălui, 
de Duhul Sfânt care „face toate lucrurile limpezi, cognoscibile“. 
Duhul limpezește lumea lucrând întru Tatăl, la fel cum Fiul arată pe 
Tatăl mărturisind în Cuvânt, în semnele transparente ale Vieții. 
De aceea, cuvintele lui Hristos „sunt duh şi sunt viață“ (6, 63); ceea 
ce ele rostesc arată lucrarea noii Vieţi, „lumina invizibilă“ ascunsă 
vederii lumești, dăruită însă vederii duhovnicești: „Vedeţi în duh 
ceea ce nu puteţi vedea cu ochii“ (Faptele lui Petru, în op. cit., p. 278). 
Este vorba, comentează H.Corbin, de „un caz de viziune teofanică, 
adică de percepţie prin organul vederii lăuntrice“. 

Faptul că Toma nu e de faţă, deci nu trăiește bucuria vederii şi 
nu primește binecuvântarea suflării Duhului, nu e lipsit de 
semnificaţie. Ioan vrea să ne arate, prin comparaţie, ce înseamnă a 
nu împărtăși revelaţia survenirii hristice, aşadar a nu crede ceea ce 
nu se vede: „Deci au zis lui ceilalţi ucenici: Am văzut pe Domnul ! 
Dar el le-a zis: Dacă nu voi vedea, în mâinile Lui, semnul cuielor, şi 
dacă nu voi pune degetul meu în semnul cuielor, şi dacă nu voi pune 
mâna mea în coasta Lui, nu voi crede“ (20, 25). Mărturisirea vederii 

altora e insuficientă pentru a naște propria vedere. De fapt, vederea 
nu poate depune mărturie, căci nu se poate mărturisi pe sine; ceea 
ce alții văd nu se vede și în ochii ce nu sunt de față. Doar cuvântul e 
în stare să mărturisească celorlalţi ceea ce ne-a fost dat să vedem. 
De aceea, „am văzut pe Domnul !“ nu e decât o mărturie indirectă, 
prin intermediul cuvântului care stă în locul vederii. Cuvântul însă 
nu vede și, cu atât mai puţin, nici nu dă de văzut. Astfel că, la nivelul 
logicii discursive — sau la prima vedere — , răspunsul lui Toma e 
perfect justificat. Începe să-și piardă însă din justificare în momentul 
în care îl transpunem la un alt nivel, încercând să introducem o 
diferenţă între semnele arătate de Iisus şi cele la care se referă Toma. 
Sunt oare aceleași semne invocate aici ? În aparență da, în ambele 
cazuri fiind vorba de urmele crucificării. Dar urmele pe care le arată 
lisus ucenicilor sunt semnele în care se dăruieşte prezenţa 
invizibilului; acum semnul nu e doar semn-ificare, arătare a ceva 
care ne privește și se arată privirii, ci şi ivire în lumină a ceea ce 
este, a unui adevăr imprevizibil care se dăruiește și cheamă la dăruire. 
A vedea înseamnă acum a recunoaște, iar a recunoaște se deschide 
în a mărturisi. Semnificantul vizibil operează în virtutea lucrării 
semnificatului; în semn nu apare și nu se arată altceva decât însăși 
natura celui în-semnat, semnătura prezenței invizibilului în vizibil. 
Dimpotrivă, pentru Toma, semnul e pus în absenţă, nu numai întrucât 
nu e văzut, un pur referent in absentia, ci fiindcă nu se arată, nu se 
dă celui absent. Am văzut că privirea nu poate atinge înălțimea feței 
Domnului; fără să fie atins de ceea ce i se arată — căci e absent din 
fața apariţiei —, Toma dorește să atingă. „Nu te atinge de Mine! ù ar 
fi putut să sune și interdicția adresată lui Toma. A atinge, a pipăi 
semnul înseamnă a avea contact direct cu trupul, a dobândi 
certitudinea materială nemijlocită, „sensul concret însuşi“. Vederea 
— și credinţa — lui Toma se întemeiază pe atingere, nu pe recunoaştere, 
ci pe cunoașterea semnului vizibil. Urmând sugestiva distincție pe 
care A. Scrima o face între credinţă şi crezare (similară celei dintre 
foi şi croyance la Gabriel Marcel), putem spune că Toma dă crezare 
fără să se lase dăruit de credință. Or, lisus nu se oferă atingerii, ci 

vederii. Mâna lui Toma aproape că ar dori să se unească cu mâna 
străpunsă a Celui crucificat; vederea lui se adună întreagă în degete, 
confiscată de imediatul manifestării. Este nevederea necredinței în 
invizibilul care își arată fața, dăruindu-și prezența până — ori mai 
ales — în adâncul absenței. Este un semn al cărui supra-semnificat 
lucrează (și) în absența semnificantului. Cuvintele cu care se sfârșește 
prima zi, „nu voi crede“, mărturisesc drama unei vederi care nu 
discerne în trupul vizibilului fața ne(mai)văzutului ce o privește. 


3. A doua apariție a lui lisus în mijlocul ucenicilor (20, 26-29) 
are loc după opt zile de la cea dintâi, în același cadru, de data aceasta 
Toma fiind și el de față. Din nou, Iisus vine și stă în mijlocul lor, 

| reiterând centralitatea apariţiei sale, propunându-se încă o dată 
vederii celor ce cred în El. Se adresează de la început lui Toma, cel 
care pusese la îndoială mărturia văzătoare a confraţilor săi: „Adu 

| degetul tău încoace și vezi mâinile Mele și adu mâna ta și o pune în 
coasta Mea și nu fi necredincios, ci credincios“ (20, 27). Misterul 
invizibil al vizibilului se dă privirii prin semnele ce-i confirmă 
realitatea. Nu înseamnă însă că se degradează ca mister, dizolvându-și 
în vizibil numinozitatea. Misterul se arată donându-se în iconomia 
apariţiei sale. Este „manifestarea către «exterior» a intimităţii 
misterului, a tainei lui Dumnezeu, manifestarea a ceea ce se numește 
«teologie». Exteriorizarea misterului în apariţia de sine este o 
epifanie în care noumenon-ul se arată în şi ca phainomenon:; este 
vorba de o fenomenalizare a esenței care se manifestă ca esenţă, 
dar se arată ca aparenţă. Un fenomen care atrage vederea este deja 
un fenomen privit, dar ceea ce se priveşte deschide o nouă vedere, 
feo-logică. Toma ţine să-și întemeieze vederea pe atingere, iar 
chemarea lui lisus se adresează mâinii ale cărei degete trebuie să 
atingă pentru a vedea și a crede ceea ce văd. El invită astfel la 
contactul direct cu lumea sensibilă, cu trupul martirizat care — am | 
văzut — este cea mai înaltă dovadă a mărturiei. Rana „îi oferă lui 
Toma atestarea credinţei sale“, dezlegarea de acel „nu cred“ rostit 

în urmă cu o săptămână. Rana lumii, ca semn al apariției 
transcendentului viu, se arată însă nu pentru a fi atinsă. Provocarea 
lui lisus vizează tocmai intangibilitatea apariţiei sale; chiar dacă EI 
cheamă mâna lui Toma, acesta nu are nevoie de atingere pentru a 
vedea. Răspunsul lui — „Domnul meu și Dumnezeul meu !“ (20, 28) 
— este expresia spontană a revelaţiei pe care o trăiește în fața 
fenomenului privit în care strălucește fața misterului. El realizează 
saltul de la crezare la credință. Crezarea „operează cu reprezentări 
ale minţii noastre (...). E un tip de credință care nu ne poartă 
nicidecum dincolo de această lume, spre înalt, ci ne menţine aici, 
jos, iar când se referă la Dumnezeu, o face pentru a întări, fără să-și 
dea seama, identitatea noastră mundană“. Vederea lui Toma dorește 
să dea crezare semnelor care atestă — static aproape — invizibilul 
rănit; ea se opreşte la limita acestei lumi, întrucât urmărește să 
citească într-un semnificant vizibil cuvântul însângerat al 
invizibilului. Nu ascultă chemarea înaltului, ci cheamă aici jos; 
manifestarea transcendentului însă — chiar dacă este o exteriorizare 
— nu înseamnă coborâre într-o privire chemătoare, ci înălțare a privirii 
înseși la altitudinea chemării. Doar privirea smerită, care se apleacă 
în faţa slavei divine (aşa cum Petru și Maria își apleacă privirea în 
mormânt), poate atinge acea intensitate a deposedării de sine, acea 
plenitudine a golirii care să o ridice spre ne(mai)văzut. lar privirea 
lui Toma, fără să ştie, face acest pas; ea trece pe nesimţite, călăuzită 
de chipul lui Iisus, din rana lumii acesteia în viața lumii celeilalte, 
de la crezare sau certitudinea credinţei orizontale la taina credinţei 
verticale. Toma obţine, precum Ioan, harul vederii dincolo de vizibil, 
„Și de acolo primește siguranţa a ceea ce vizibilul reprezintă, 
exprimă, revelează“, Dar credinţa lui e încă rodul vederii logice: 
„Pentru că M-ai văzut, ai crezut. Fericiţi cei ce n-au văzut şi au 
crezut !“ (20, 29), Vom reveni în final la aceste formidabile ar 
Să spunem deocamdată că a doua apariţie a lui lisus în moijiacă 


ucenicilor are loc de fapt în vederea lui Toma şi a tuturor celor care, 


ca și el, „nu cred“ decât în discernământul propriei vederi. 

4. Apariţia lui lisus la Marea Tiberiadei (21) se consumă în 
fața ucenicilor care și-au reluat ocupaţia iniţială, pescuitul. Dacă, în 
apariţiile anterioare, lisus vine și stă în mijlocul lor, de data aceasta. 
El li se arată, pentru ultima oară, ca „arătare spre Ultim“, ca 
deschidere eshatologică a credinței spre viața cea nouă. Acţionează 
şi aici semnul recunoaşterii, „mulțimea peștilor“, imediat înțeles de 
loan, „ucenicul acela pe care-l iubea lisus“: „Domnul este !“ (21, 7). 
„Domnul meu“, cuvintele rostite de Toma, reprezintă vederea 
recunoscătoare a unui semn ce se dă explicit vederii. Rana trupului 
lumii, spuneam, se deschide din nou, se arată aproape explicându-și 
misterul; rana este semnul vizibil în care se dezvăluie invizibilul. 
De data aceasta însă, semnul nu trimite direct spre semnificatul său; 
mulțimea peștilor nu este semnul propriu-zis al apariţiei hristice, ci 
lucrarea a ceea ce apare. Ceea ce apare e activ nu într-un fenomen 
apariţional care se impune vederii, ci în manifestarea oblică, 
indirectă, a propriei sale apariţii. Ceea ce se arată şi stă în semnul 
arătării de sine nu e cunoscut: „lisus a stat la țărm; dar ucenicii n-au 
ştiut că este lisus“ (21, 4). Ceea ce se arată însă în lucrare, cu toate 
că învăluit în propria sa dezvăluire, e de îndată recunoscut. Semnul 
mulțimii peștilor nu este astfel un semn de recunoaștere a 
invizibilului în vizibil, ci semnul arătător al vizibilului în invizibil. 
Ceea ce el arată în vizibil se arată în și ca invizibil: „Domnul este”. 
Dar Domnul nu este ca atare în semnul care îl arată, după cum nici 

semnul acesta nu dă arătarea Sa, ci El dă semn că este, se arată prin 
și dincolo de ceea ce semn-ifică. Dacă loan vede și înțelege acest 
hiper-semn al invizibilului, Petru aude mărturia vederii lui loan 
(„Simon-Petru, auzind că este Domnul. ..“, 21, 7), încredinţându-se 
cuvântului clarvăzător al lucrării Cuvântului. Revenim cu aceasta 
la paradoxul identităţii reale a lui lisus, căci „Domnul este“ acum în 
vederea recunoscătoare a tuturor, arătându-se drept Cel ce este 
ne(mai)văzut, dincolo de darul văzut pe care îl oferă, de „pâinea 
văzută în toate simţurile“ (Sf. Simeon, op. cit., p. 202). De aceea, 
„nici unul din ucenici nu îndrăznea să-L întrebe: Cine ești Tu ? ştiind 
că este Domnul“ (21, 12). „E semnificativ, observă A. Scrima, că 

recunoașterea se produce acum fără ajutorul cuvintelor“, şi aceasta 
spre deosebire de apariţiile anterioare, mijlocite de cuvânt. Adevărata 
revelație nu e discursivă, nu se sprijină pe cuvânt pentru a se produce; 
ea nu se dă într-un semn lingvistic, ci într-un act de prezență 
imprevizibilă. loan se pare că este singurul dintre ucenici — cel mai 
iubit — care „are vocaţia și primatul vederii dincolo de ceea ce se 
întâmplă în imediat“, dar ceea ce se întâmplă se arată în i-mediatul 
manifestării sale. „Cine ești Tu ?“ ar putea fi întrebarea lui Toma și 
totodată a acestei lumi: Cine ești Tu ca să cred că Domnul este ? 
Dar Domnul este pentru că „vederea lui, întâlnirea cu el nu mai ţin 
de lumea aceasta“. Domnul este recunoscut aici drept Cel ce este 
tocmai pentru că El nu mai e aici; doar El e darul Vieţii de dincolo 
pe care îl oferă, spre înălțare, vederii de aici. Darul său nu se mai 
încarcă de semne, nu mai respiră în cuvânt, ci se dăruiește pe sine 
ca pâine a vieţii care dă viață lumii: „A luat pâinea şi le-a dat lor, și 
de asemenea şi peștele“ (21, 13). Ucenicii nu îl mai văd pe Iisus în 
mulțimea peştilor ce îl arată, ci sunt dăruiţi cu harul în care El se 
arată veșnic viu. A treia apariţie le pecetluiește pe cele două 
anterioare, căci abia acum ceea ce se dă vederii este darul ascuns 
care o luminează și îi poartă mărturia spre dovedirea celor nevăzute. 


Trei observaţii se impun în finalul acestor reflecţii. 

Prima observaţie se referă la modalitatea în care au loc apariţiile 
lui lisus. De fiecare dată, el stă în miezul revelaţiei: „a văzut pe 
lisus stând“ (20, 14), „a venit Iisus şi a stat în mijloc“ (20, 19), „a stat 
în mijloc și a zis“ (20, 26), „Iisus a stat la țărm“ (21, 4). În greacă, 
ne spune A. Scrima, „a stat“ (éste) înseamnă în acelaşi timp „a apărut“. 
Faptul că fiecare apariţie se confundă cu starea lui nu e astfel deloc 
surprinzător; El apare însă într-o altă stare, transcendentă, în vizibilul 
imanenţei. Nu apare de undeva, dintr-un dincolo spaţial și temporal 
situat la o distanţă incomensurabilă, ci se dă în fulguranţa vederii în 
mod abrupt. Ceea ce apare se arată dintr-o dată în apariţie, la fel 
cum revelaţia pe care o pune în vedere este spontană. Dar ceea ce 
apare nu se dă în mișcare, nu se poate comunica în dinamismul 

apariției; ceea ce se arată trebuie să stea în arătarea de sine, să 
zăbovească în oferirea de sine care e o veșnică lucrare a vieţii. 
Dacă actul revelator ca atare e fulgurant, o epifanie ce are loc în 
clipa de față, ceea ce se revelează transcende timpul și locul, stă în 
așteptarea recunoașterii, dar într-o stare iradiantă. Sedentaritatea nu 
este aici propriu-zis şedere ori așezare, ci Statornicie, prezenţă 
durabilă, rămânere roditoare în miracolul Vieţii: „Eu sunt viaţa, voi, 
mlădițele. Cel ce rămâne în Mine și Eu în el, acesta aduce roadă 
multă“ (15, 5). 
A doua observaţie priveşte tocmai această recunoaștere. „A nu 
şti“ revine explicit cu ocazia unora din apariţiile hristice: „Noi nu 
| știm unde L-au pus“ (20, 2), „nu ştiu unde L-au pus“ (20, 13), „nu 
știa că este Iisus“ (20, 14), „ucenicii n-au ştiut că este Iisus“ (21,4). 
Dacă adăugăm la acestea și faptul că, în cursul primei sale apariții 
| în mijlocul ucenicilor, lisus le arată mâinile și coasta pentru ca ei să 
ştie şi că necredința lui Toma este expresia neştiinţei, remarcăm că 
ceea ce apare este mai întâi ignorat. A. Scrima dă și alte exemple ale 
acestei neștiințe, culese din a patra Evanghelie, afirmând că „avem 
de-a face cu o formă de naraţiune care duce dincolo de ea însăși, o 
formă foarte caracteristică pentru loan“. Ce nu știu ucenicii de fiecare 
dată ? Vederea lor este încă o facultate a percepţiei mundane; ea 
cunoaște ceea ce vede, adică o apariţie care i se impune în cuprinsul 
lumii acesteia. Ioan Botezătorul știe acest lucru, atunci când le 
vorbește fariseilor despre Cel ce se află în mijlocul lor — la fel cum 
lisus se va arăta în mijlocul ucenicilor — fără să fie cunoscut: „În 
mijlocul vostru se află Acela pe care voi nu-L știți“ (1, 26). Vederea 
cunoaște însă în dauna recunoașterii, căci a cunoaște doar vizibilul 
afirmării lumești înseamnă, în ultimă instanţă, a nu cunoaşte, a nu 
ști să discerni vizibilul din el însuși. lisus nu numai că se face 
cunoscut în apariţia ca atare, ci se lasă recunoscut în ceea ce apare; 
se arată cunoașterii în vederea recunoașterii. „Cel înviat se situează 
acum în locul său propriu și (...) nu mai poate fi perceput ca o 
realitate a lumii de jos“. Păcatul, repetăm, constă în a nu-l cunoaşte 
pe Dumnezeu în revelaţia sa care e Iisus, ignorarea identităţii lui 

întru Tatăl care l-a trimis în lume. Dar a nu ști, trebuie precizat, este 
o condiție preliminară pentru a ști, necunoașterea sau cunoașterea 
mundană, logică, precede recunoașterea teo-logică, drept rod al 
credinței. Adevărul învierii nu poate fi știut, recunoscut în realitatea 
sa supranaturală (şi Suprasaturată) decât printr-un salt radical — 
apofatic am spune — ce înregistrează o ruptură de nivel obligatorie. 
De aceea, neștiința nu numai că pregătește știința vederii, dar e însuşi 
privilegiul deposedării de sine. Neștiinţa fisurează certitudinea, 
dezechilibrează coerenţa logică; pune în vedere ceea ce începe să 
iasă la vedere. În fiecare „nu ştiu“, pus în faţa apariției, prinde a se 
întrezări o altă vedere, o nouă cunoaștere. Nu e o ignoranță absolută, 
ci confruntarea cu recunoaşterea noutății Vieţii, posibilă doar prin 
ne(mai)cunoașterea lumii vechi. lisus se arată astfel neștiinței pe 
care o pune în criză, trezind-o prin credință la o nouă vedere. Este, 
în ultima sa apariţie , tocmai trecerea „nevăzută“ de la „n-au ştiut că 
este lisus“ la „ştiind că este Domnul“. 

A treia observaţie vizează locurile, nu puţine, în care loan pune 
în raport vederea și credința. Sunt, în primul rând, numeroase 
mărturii ale necredinţei legate de nevedere: „Dacă nu vedeţi semne 
şi minuni, nu veţi crede“ (4, 48), „am spus vouă că M-aţi şi văzut și 
nu credeți“ (6, 36), „pe Mine, fiindcă spun adevărul, nu Mă credeţi“ 
(8, 45), „dacă nu voi vedea (...) nu voi crede“ (20, 25). Problema 
care se pune este aceea a arătării lui isus în lume drept Hristos. 
„Hristos, spune Michel Henry, nu Se poate arăta oamenilor în lume 
(...), aceștia nu cred în El“ (op. cit., p. 145). Pe de altă parte, 
paradoxul ivirii în vizibil a invizibilului instituie, după J.-L. Marion, 
„un vizibil care contrazice vizibilul“, întrucât „el orbește, surprinde 
spiritul şi șochează vederea, astfel încât, departe de a le umple, însuși 
excesul său de vizibilitate le rănește“ (Crucea..., ed. cit., p. 22). 
Vederea are nevoie de un obiect asupra căruia să se exercite; ea 
vede ceva, manifestându-și actul în propria sa intenționalitate. 
De aceea, ea caută semne ale invizibilului în vizibil, minuni care să 
pună în vedere lucrarea ne(mai)văzutului. Credinţa, în acest caz, se sprijină 
pe vederea semnului; semnul arată vederii ceea ce ea vede și crede. 

„Dar ce minune faci Tu, ca să vedem și să credem în Tine ?“ (6, 30). 
Săvârșirea minunii în care lucrează Adevărul se dă ca răspuns la 
nevederea întrebătoare a necredinţei: „M-aţi și văzut și nu credeţi“ 
(6, 36), căci vederea ne-însemnată, fără obiect în cuprinsul mundan 
al vizibilului, e oarbă. Aici, a vedea nu înseamnă a crede, pe când, 
în cazul lui Toma, a nu vedea înseamnă a nu crede. „Simpla apariţie 
vizibilă a unui om, fie el și Hristos, e incapabilă de a revela prin 
sine faptul că acesta este Hristosul“ (M. Henry, op. cit., p. 134); 
„vederea se găsește în ne-vedere, pentru că ceea ce este căutat întrece 
orice cunoaștere, ca învăluit într-un nor de neînțelegere“ (Sf. Grigorie 
de Nyssa, Viața lui Moise II, 163). În acest orizont clar-obscur, doar 
întipărirea invizibilului în vizibil face să se vadă şi să se recunoască 
prototipul care întipărește. Acesta se dă într-un semn vizibil — sau 
într-o minune grăitoare — pentru a fi crezut în adevărul său. „Acest 
început al minunilor l-a făcut lisus în Cana Galileii și Și-a arătat 
slava Sa; și ucenicii Săi au crezut în El“ (2, 11). A nu crede nu e 
marcat în sine de negativitate; precum a nu ști, „începutul“ arătării, 
cu toate că şocant de la bun început, trebuie să facă un compromis 
cu vederea (prea)lumească a celor de aici. Ceea ce se arată nu se 
poate revela, deocamdată, decât în urmele pe care le pune în vederea 
acestei lumi. Şi aceasta, mai ales în cazurile exemplificate înainte 
de Înviere. După Înviere, problema vederii și a credinţei se complică, 
întrucât lisus nu mai e o persoană trupească (în-trupată), ci apare 
într-o apariţie cu totul dematerializată. Dar cu atât mai mult evidența 
invizibilităţii sale este mai pregnantă, căci acum ea nu numai se 
arată în semne vizibile, ci se dăruiește pe sine, se afirmă în vizibilul 
imprevizibil al ne(mai)văzutului. Toma este cel care face trecerea 
de la necredinţă la credinţa în semnele recunoscute. Recunoaşterea 
semnelor crucificării garantează recunoaşterea Celui crucificat. 
Diferenţa între semnele minunilor săvârşite înainte de Înviere şi cele 
arătate lui Toma constă în faptul că cele dintâi se dau în explicitul 
intenţional al manifestării; semnul este o minune pentru că 
intenţionalitatea lui se adecvează intuiţiei deschizându-l în adevărul 
recunoscut al credinţei („Pentru că ţi-am spus că te-am văzut sub 

smochin, crezi ?“, 1, 50 
(conceptul, semnific 
duce la non-evidenţ 


» 50). În semnele din urmă însă, intenţia 
ația) depășește intuiţia, căci insuficienţa acesteia 
le a adevărului. Dacă intenția nu va vedea, intuiţia 
nu va crede, ea fiind sărăcită de o intenționalitate excesivă. Nu avem 
de-a face aici cu un fenomen saturat prin excelenţă, para-doxal, în 
care intuiţia depășește și descalifică prin donaţie orice intenţie ori 
conceptualizare, ci cu un fenomen sărăcit, în care, dimpotrivă, 
intenția depăşeşte orice umplere intuitivă (cf. J.-L. Marion, În plus, 
ed. cit., pp. 182-183; Fiind dat. O fenomenologie a donaţiei, Editura 
Deisis, Sibiu, 2003, pp. 353-361). Or, intenționalitatea vederii este 
o urmă a existenţei mundane; de aceea, această vedere nu crede 
decât ceea ce are în intenţia vederii; este o vedere condiţionată (nu 
crede decât cu condiţia de a vedea) și cauzată (crede pentru că vede): 
„Pentru că M-ai văzut, ai crezut“ (20, 29). Dacă a vedea înseamnă a 
crede, nu înseamnă oare totodată a investi credinţa în semnele vizibile 
ale apariţiei invizibile, a crede doar întrucât invizibilul dă semn că 
este, semnalându-și într-un fel prezenţa ? Nu am crede dacă ceva nu 
s-ar ivi impunându-se vederii, chemând-o la privire ? 
Pentru a răspunde acestor întrebări, să facem un ultim pas. 
În episodul vindecării orbului la scăldătoarea Siloamului, lisus îi 
deschide acestuia ochii „ca să se arate în el lucrările lui Dumnezeu“ 
(9, 3). Minunea nu este aici un semn intenţional, ci venirea la lumină 
a adevărului noii vieți. „Lumina lumii“, pe care orbii nu o văd („pe 
Acesta nu-L știm de unde este“, 9, 29), se mărturisește pe sine în 
Cel trimis să o aducă la vedere. Atât cât stă în lume, adică în 
întunericul care nu o cuprinde, lisus este „Lumină a lumii“ (9, 5), 
arătându-se pe sine ca Fiu ce lucrează întru lucrarea Tatălui ceresc. 
„Tocmai în aceasta stă minunea: că voi nu știți de unde este şi El 
mi-a deschis ochii“ (9, 30). Din nou, a nu şti echivalează cu nevederea 
Luminii lumii care se dă vederii, înnoind-o laolaltă cu lumea. 
Minunea vederii — vindecarea de orbire — nu este ca atare semnul în 
care apariţia invizibilului se dă în vizibil, ci însăși lucrarea divină a 
luminii care se dă ochilor. A vedea nu e distinct aici de a crede, căci 
vederea nu naște credința (ca în exemplele anterioare); minunea 

vederii este credința: „Crezi tu în Fiul lui Dumnezeu ? El a răspuns 
și a zis: Dar cine este, Doamne, ca să cred în El ? Şi a zis lisus: L-ai 
şi văzut ! Şi Cel ce vorbeşte cu tine Acela este. Iar el a zis: Cred, 
Doamne. Şi s-a închinat Lui“ (9, 35-38). „Remarcabil aici, 
comentează M. Henry, este faptul că, deși Îl vede pe Hristos, orbul 
vindecat trebuie să creadă în El, ca și cum vederea nu era în stare 
încă să-i dea acces la el“ (op. cit., p. 134). În a crede, a vedea e urcat 
la un nou nivel de penetrare, se deschide către o lumină 
ne(mai)văzută. Ceea ce luminează în ochi Și îi expune vederii nu 
este lumea văzută până acum, ci lumina nevăzută a lumii, abia acum 
dezvăluită, abia acum lucrând pe față, pe faţa celui ce își descoperă 
adevărata față de lumină; „Iar tot ce este pe faţă, se descoperă prin 
lumină, căci tot ceea ce este descoperit, lumină este“ (Efes. 5, 
13-14). Sau, în cuvintele lui M. Henry: „credinţa nu este substitutul 
unei vederi încă absente. Credinţa nu desemnează o așteptare, 
așteptarea a ceea ce, nefiind încă văzut, va fi văzut într-o zi, mai 
exact într-o vedere, în adevărul lumii. A crede, atunci când ceea ce 
e văzut e deja de faţă, deja văzut, dar rămânând incapabil de a face 
văzut despre ce anume este vorba“ (op. cit., p. 135). În lumina acestei 
lumi, Cel care aduce și este Lumina lumii nu poate fi recunoscut; în 
lumina credinței însă, El e de îndată văzut și recunoscut căci, dacă 
nu se face pe sine văzut drept Cuvânt în care lucrează Cel Nevăzut, 
El se lasă văzut drept Cel care cheamă la vedere, Cel întru care 
vederea însăși e chemată la lumina credinţei. Credinţa însă nu vede 
că vede; ea vede nevăzând. Ioan „a văzut şi a crezut“ (20, 8), 
aplecându-și privirea în mormântul gol. Ce vede el fără să vadă, 
fără ca lisus să i se arate ? Spre deosebire de Maria, care l-a văzut 
pe lisus după ce și-a întors fața de două ori, loan vede şi crede de la 
bun început. „Încă puţin și lumea nu Mă va mai vedea; voi însă Mă 
veţi vedea, pentru că Eu sunt viu și voi veţi fi vii“ (14, 19), le spusese 
lisus ucenicilor în cuvântarea de despărțire. „În ziua aceea veţi cunoaşte 
că Eu sunt întru Tatăl Meu și voi în Mine şi Eu în voi“ (14, 20). 
„Ziua aceea“ este ziua în care loan vede şi crede. lisus nu se arată 
lumii, în lume, ci iubirii celor care Îl iubesc mai presus de lume. 

Astfel că, pentru Ioan, golul care se înfățișează vederii este preaplinul 
Vieţii renăscute. Nici o apariție semnică nu se impune ochilor care 
cred; în golul lăsat de trupul înviat, lumea se leapădă de sine, 
devenind trans-lucidă, o transparență pură a darului Vieţii. Ioan a 
văzut şi a crezut, dar a crezut pentru a vedea ne(mai)văzutul ce i se 
oferă. „A crede, afirmă A. Scrima, înseamnă mai ales a vedea (772); 
a vedea cu un văz nou pe care viața credinței îl suscită ca organ de 
cunoaştere“. Situaţia privilegiată a lui Ioan pare să fie aceeași cu a 
lui Toma; amândoi au văzut și au crezut (20, 8; 20, 29). Dar dacă 
loan vede ceea ce nici un ochi lumesc n-ar crede, Toma crede în 
semnele pe care le vede; vederea sa este încă o crezare logică, o 
încredințare mundană. Văzul ioanic însă este deja credinţă, mărturie 
a ceea ce altfel nu se vede; Ioan vede necrezându-și ochilor, căci nu 
crede ce se vede, ci crede ce nu se vede. E] vede și crede 
ne(mai)văzutul care se revelează ca ne(mai)văzut, ca niciodată văzut. 
Doar în acest sens, K. J aspers are dreptate când spune că „a crede 
nu înseamnă a vedea“ (Introduction ă la philosophie, Plon, 1987, 
p. 51), întrucât credinţa nu vede deja-văzutul lumii, ci ne(mai)văzutul 
ei neprevăzut. Dacă a nu crede înseamnă cu siguranță a nu vedea, a 
nu vedea nu înseamnă neapărat a nu crede. Nevederea este poate 
cel mai ales drum către credință, căci ea deschide în ochi un alt văz, 
față de care vederea anterioară nu e decât orbire. „Fericiţi cei ce n-au 
văzut și au crezut“ (20, 29), îi spune Iisus lui Toma, fericiţi precum 
loan care a văzut Nimicul, crezând Totului. În a nu vedea, invizibilul 
se învăluie în ascunderea de sine, dezvăluindu-se însă în 
ne(mai)văzutul credinței. Ochii închiși nu trebuie să vadă pentru a 
crede, căci credința deschide, dincolo de pleoapele coborâte, alţi 
Ochi: „Dacă vei crede, vei vedea slava lui Dumnezeu“ (1 l, 40). 
Credinţa creează în vizibil, sau mai degrabă întipăreşte invizibilul 
în ceara vizibilului. Ceea ce dispare din vedere se pune într-o nouă 
vedere, apare precum o lumină la care toate cele nevăzute vin să 


se arate, 

Dialogul culturilor — între integrare şi edificare 


Eseul de faţă are ca punct de plecare afirmaţia lui H.-G. Gadamer, 
conform căruia „dialogul survine întotdeauna acolo unde ceva accede 
la cuvânt“. (1) Un dialog care privește în aceeași măsură culturile în 
care vorbește experiența spirituală a omului, acolo unde cuvântul 
comunică poate cel mai bine, pentru că omul ia cuvântul pentru a-l 
împărtăşi celorlalți. Este însă un dialog pus mereu la îndoială de 
alteritatea tradițională a culturii celuilalt, pus în criză de tensiunea 
dintre apartenenţa la o tradiţie și disponibilitatea de a accepta un 
orizont lărgit. Este de altfel riscul oricărui compromis care atinge 

compromiterea, a oricărei integrări crispate care se învecinează cu 
dezintegrarea. lată motivul pentru care ceea ce spune o cultură — 
cuvântul său comunicat drept cuvânt adresat — este un mesaj de 
interpretat și de întrebat. Este chiar întrebarea ce se impune tuturor 
celor pentru care integrarea — în spaţiul unei Europe saturate cultural 
— se împletește cu edificarea propriei lor identități: cum se pune în 
lumină sensul identității şi al edificării culturale în perspectiva unei 
integrări relaxate ? Ceea ce ne interesează mai întâi este de a stabili 
condiţiile în care se efectuează dialogul culturilor pe axa diacronică, 
în dimensiunea sa istorică. Pe de o parte, atunci când discernem 
mai multe tipuri aflate în concurență, vorbim mai degrabă de 
non-dialog, care merge de la excluderea totală a celuilalt până la 
polemica fără ieșire. Pe de altă parte, putem vorbi de mai multe 

tipuri de dialog cultural propriu-zis, pornind de la cuvântul adresat 
celuilalt până la cuvântul care vizează integrarea drept cale unică a 
unei edificări integrale. 

1. Să începem cu un prim tip sau arhetip al non-dialogului, al 
cărui model este acel pseudo-Platon care se exprimă prin vocea lui 
Socrate în Republica. Problema centrală este următoarea: cultura 
trebuie să asculte de norme prestabilite, de un adevăr și de o lege 
situate deasupra ei, sau îi e dat să imite imitația Ideii, supunându-se 
iluziei limbajului ? Este tocmai tensiunea între Oikeopragia și 
mimesis. În dialogul menţionat, răspunsul platonician este fără 
echivoc: arta trebuie să respecte raţiunea și legea de care nu are 
dreptul să se îndepărteze. Prin urmare, poezia este proscrisă. Exilul 
poeziei (sau mai degrabă al artei imitative) este consecința logică a 
imposibilității dialogului între specialistul artizan și artist, între 
cetăţeanul-paznic și poet; este marca tensiunii între rațional și 
irațional, între dincoace și dincolo. Conform oikeopragiei, (2) artizanul, 
prin opoziţie cu artistul, este omul unei singure practici specializate, 
altfel spus specialistul. Poeţii trebuie să fie constrânși să creeze după 
vocea virtuţii (378 e), şi nu precum Homer, de exemplu, care a 
nesocotit-o. „Trebuie să-i supraveghem pe alcătuitorii de mituri“ 
(377 c), căci miturile nu sunt decât minciuni, iluzii fără analogie cu 
realitatea. De aceea, poeţii trebuie să folosească două canoane care 
să-i înveţe să vorbească bine despre zei. Primul canon (împotriva 
maledicției) afirmă că „zeul nu este cauza tuturor lucrurilor, ci numai 
a celor bune“ (380 c); decurge de aici că „e cu neputinţă ca răul să 
vină de la zei“ (391 e). Conform celui de-al doilea canon (împotriva 
alterităţii limbajului), „în zeu nu poate sălășlui un poet mincinos“ 
(382 d) care inventează o realitate întru totul străină adevărului, din 
moment ce el creează „o istorisire prin imitație“ (393 c). Două 
argumente contribuie la stabilirea acestor canoane. Mai întâi, 
argumentul filosofic, după care poezia este copia unei copii; imitând 
o iluzie, arta imitativă este „departe de adevăr“ (603 a), iar 
inferioritatea ei creează lucruri inferioare (603 b). Apoi, argumentul 
moral: arta distruge armonia lăuntrică a sufletului, (3) Sufletul, după 
Platon, conţine o parte raţională şi o parte iraţională. Or, în timp ce 

partea raţională („raţiunea și legea“) veghează la păstrarea 
adevărului, cealaltă parte, iraţională (604 d), trezeşte plăcerea şi 

iluzia, deci răul tuturor celor care se află departe de adevăr (605 c), 
Trei concluzii se desprind din cele spuse. În primul rând, poezia 
este surghiunită deoarece ea se situează departe de adevăr, În al 
doilea rând, imitația înseamnă iraționalitate, În al treilea rând, 
rațiunea este cea care alungă poezia din cetate. Această „veche 
vrajbă între filosofie și poezie“ (607 b) reprezintă diferenţa între 
două tipuri de cultură care nu încetează de a se opune: cultura rațiunii 
şi cultura i-rațiunii. Dar încă din acest prim moment al non-dialogului, 
nu toate porțile sunt închise: poezia este în măsură să se întoarcă din 
exil, aşa cum Platon însuși conchide, şi aceasta cu condiţia „ca ea să 
se arate drept foarte bună și foarte adevărată“ (608 a). 


2. Cu modelul Plotin, ajungem la non-dialogul total, în 
radicalitatea non-manifestării. De data aceasta, nu e vorba de o 
cultură care smulge din ea însăşi un corp străin, ci de o cultură care 
se opune străinului. Într-adevăr, pentru Plotin, ivirea noii culturi, 
creștinismul, reprezintă sosirea cuiva diferit, a Altuia, a unui 
necunoscut pe care îl ignoră. Ignoranţa este de altfel marca atitudinii 
plotiniene (adică respingerea creștinismului prin refuzul de a-l 
cunoaște), poziţie care nu a continuat însă la ceilalți membri ai şcolii 
(de exemplu, Porfir scrie Adversus christianos). Cu toate că s-a 
încercat a se găsi similitudini între mistica plotiniană şi cea creştină 
(iubirea este văzută de Plotin într-un mod mai apropiat de viziunea 
creștină — pe urmele Cântării cântărilor — decât de viziunea 
intelectualistă a lui Platon), (4) experienţa filosofică plotiniană diferă, 
în datele sale esenţiale, de tradiţia mistică creştină. Mai mult, Plotin 
creează o mistică a luminii fără umbră, străină de întunericul 
(apofatic) al sufletului părăsit, pus la încercare în miezul credinţei 
creștine, (5) O cultură schizoidă care a domnit în secolul al II-lea şi 
ale cărei direcţii principale (laic-păgână, de o parte, creştină, de altă 
parte) se ignoră ori, în cel mai bun caz, se tolerează, şi al căror 
principiu dominant este refuzul aculturalizării, adică respingerea 
unei integrări considerate „compromiţătoare“. Sau, mai exact spus, 
e vorba de non-dialogul între o cultură tradiţională şi o altă cultură 


e 

încă fără tradiţie. Cu toate că, în Viaţa lui Plotin, Porfir afirmă că „pe 
Vremea aceea au existat mulți creștini, printre care unii (...), sectanţi 
porniţi de la vechea filosofie“, (6) tratatele polemice ale lui Plotin 
sunt îndreptate împotriva gnosticilor. Există totuși și excepții în raport 
cu această doctă ignoranță; este mai ales cazul evreilor elenizaţi ai 
diasporei (din Alexandria) care primeau o educaţie bi-culturală, 
sinagogală și gimnazială totodată (de exemplu Philon, care a conciliat 
iudaismul cu filosofia greacă). (7) Modelul Plotin ilustrează modul în 
care o cultură se apără de dialog, evitând întâlnirea cu celălalt, sau 
indiferența pe care o afișează o cultură veche ameninţată să fie înlocuită 
de un nou venit, receptat ca neavenit. 


3. Trecem acum în secolul al XIV-lea, pentru a vedea felul în 
care două tipuri de cultură se cabrează în non-dialog. E vorba de 
modelul Varlaam / Palama. Varlaam este un călugăr calabrez care 
vine din Italia la Constantinopol pentru a răspândi cultura de tip 
latin; el este „un reprezentant al teologiei catolice scolastice“ (8) 
care își propune să-i cîştige pe greci la ideea unirii religioase. Ceea 
ce pare un prim pas spre ecumenism se întemeiază de fapt pe un 
adevăr relativ (fiecare poate să creadă ce doreşte despre Duhul Sfânt). 
Introducerea relativismului în câmpul principiilor absolute se lovește 
de opoziţia îndârjită a grecilor care, prin glasul Sfântului Grigorie 
Palama, reproșează străinului că vrea să-i atragă „în chip viclean și 
silnic spre credinţa lor [a latinilor]“. (9) Este un tip de cultură care 
se deplasează în sânul altui tip, dorind să-i demonstreze, prin 
argumente raționale, adevărata cale pe care trebuie să păşească. 
Există însă un aspect mai important care hrăneşte non-dialogul 
transformat în polemică: rațiunea încearcă să-şi însuşească un adevăr 
care nu este al ei și care o depășește. I-raţiunea atinge aici nivelul 
supra-rațiunii, miezul unui adevăr trans-raţional, aşa-zisa ne-socotință 
(sau „nesăbuinţă“) echivalentă cu ne-ştiinţa. După Varlaam, 
„înţelepciunea din științe ne duce până la modelele originare 
nemateriale“, (10) în timp ce Scriptura nu ne oferă decât simbolurile 
acestora. Adevăratul înţelept trebuie să înveţe „să convorbească cu 


N 

toți care pot să-i spună ceva“, căci el este cel „care își atașează mintea, 
într-o unire durabilă, adevărului din toate“, (11) Dar, după Palama, 
această unire nu este o cunoaștere propriu-zisă, ci o comprehensiune 
a incognoscibilului. Să reținem totuși arta de a conversa, care este 
în fond o metodă dialogală a con-vorbirii. Să reținem, de asemenea, 
că polemica lui Palama este îndreptată „împotriva celor ce zic că 
cunoștința ce provine din științele din afară e cea cu adevărat 
mântuitoare“ (primul tratat al celei de-a doua triade). Altfel spus, 
„adevărurile din ştiinţe nu sunt necesare, nici mântuitoare; adevărul 
din învățăturile inspirate de Dumnezeu e necesar pentru mântuire“. 
(12) Și aceasta întrucât adevărurile științifice, exterioare în raport 
cu adevărul imuabil și etern, (13) sunt incapabile să ducă la 
cunoașterea modelelor originare. Deși e vorba de un divorț ce pare 
ireductibil, între adevărul exterior al scolasticii și adevărul interior 
al misticii, „cele două moduri de formulare a învățăturii despre 
Dumnezeu implică în ele posibilităţi de conciliere“. (14) Non- 
dialogul pare absolut; părţile care discută se dispută; ele se află 
totodată în adversitate. Regăsim, de data aceasta pe pragul rupturii, 
cultura rațiunii (teologia catolică, raționalismul scolastic) și cultura 
supra-raţiunii (teologia bizantină, comprehensiunea mistică). (15) 


Trebuie să subliniem în concluzie că aceste trei tipuri de 
non-dialog cultural nu împing dezacordul până la ultima limită. 
Cu toate că la prima vedere nu par să ofere decât non-comprehensiunea, 
ele lasă ușile întredeschise: reîntoarcerea poeziei din exil, 
neoplatonismul recuperat de Părinţii Bisericii, capacitatea spiritului 
de a se uni cu ceea ce este deasupra lui. De fiecare dată, celălalt este 
respins drept străin (el e rând pe rând expulzat, ignorat sau combătut). 
Dar de fiecare dată, totuși, străinul este acceptat drept alteritatea 
însăși, deci niciodată ca un inexistent absolut. Fapt ce dovedeşte că 
până și non-dialogul cultural cel mai radical păstrează, în adâncul 
său, disponibilitatea spre deschidere, spre cuvântul care se vorbeşte 
vorbind altuia, 

4, Să trecem în revistă acum trei tipuri de dialog cultural. Mai 
întâi, ceea ce s-ar putea numi dialogul prin predicare şi prin 
convertire, al cărui model este Sfântul Pavel. Regăsim cu acest prilej 
tema celuilalt-străin care, de data aceasta, trebuie să fie convins de 
cuvântul viu, de puterea Cuvântului sfânt. La Atena, „unii dintre 
filosofii epicurei şi stoici discutau cu el, și unii ziceau: Ce voiește, 
oare, să ne spună acest semănător de cuvinte“, acest „vestitor de 
dumnezei străini ?“ (16) Pentru ca tot ei să răspundă: „Tu aduci la 
auzul nostru lucruri străine“. (17) Într-adevăr, în discursul său din 
Areopag, Sf. Pavel predică o nouă învățătură, neauzită vreodată până 
atunci; cu toții spun şi aud „ceva nou“, căci în noutatea revelaţiei 
este vestit „Dumnezeul necunoscut“. Predicarea este chiar bucuria 
vestirii: „sunt bucuros să vă vestesc Evanghelia“, spune Sf. Pavel. 
(18) El este însă însufleţit de un cuvânt ce trebuie ascultat și înțeles 
de ceilalți, de cei care nu îl cunosc; de aceea, Sf. Pavel este dator să 
îl predice „și elinilor, şi barbarilor, și învăţaţilor, și neînvăţaţilor“, 
(19) tuturor celor ce cred. (20) Este prin urmare un dialog întemeiat 
pe credinţă; cuvântul predicat este semănat pretutindeni unde el 
găseşte urechi pregătite să-l asculte și unde poate rodi. Dar, cu toate 
că se sprijină pe iubire și pe făgăduință, acest dialog iniţiat de o 
cultură itinerantă nu este fără obstacol. E de ajuns să reamintim 
episodul de la Filipi, unde revolta mulțimii împotriva celor ce 
„vestesc obiceiuri care nouă nu ne este îngăduit să le primim, nici 
să le facem, fiindcă suntem romani“, (21) reprezintă refuzul 
convertirii. În cazul Sfântului Pavel, dialogul cultural întemeietor 
întâlnește cele mai mari obstacole din partea evreilor şi a romanilor. 
Dar, în ciuda acestor opoziții, „toţi, cei ce locuiau în Asia, şi iudei şi 
elini, au auzit cuvântul Domnului“. (22) Aceasta întrucât cuvântul 
auzit este primul pas către cuvântul ascultat, căci e vorba de o 
propovăduire care nu stă în cuvintele „înțelepciunii omeneşti, ci în 
adeverirea Duhului și a puterii“, (23) Cuvântul mărturisitor şi creator 
nu lucrează prin excludere sau prin forță; el nu îşi dezvăluie sensul 

în polemică, ci în adevărul pe care îl trezeşte, 

5. AL doilea tip de dialog cultural este un dialog filtrat. Dacă în 
primul caz s-ar putea vorbi de o integrare prin convertire, în acest 
caz e vorba de o cultură integrată prin absorbţie. Două probleme 
trebuie discutate aici. În primul rând, raportul dintre două ipostaze 
ale filosofiei medievale (aristotelico-tomistă și platonico-au gustiniană) 
Şi, în al doilea rând, raportul, în zorii aceleiași epoci, dintre filosofie 
şi creştinism. Se ştie că, în Divina Comedie (cânturile X — XII ale 
Paradisului), (24) poetul întâlnește două grupuri de înţelepţi: în 
fruntea primului grup se află Sfântul Toma de Aquino, iar în fruntea 
celui de-al doilea, Sfântul Bonaventura. Este imaginea, nu doar 
poetică, a două căi de gândire: calea tomistă, orientată spre exterior, 

pentru care, în bună tradiție aristotelică, rațiunea este o lumină ce 
îşi este sieși suficientă, în timp ce credința este distinctă; și calea 
augustiniană, aplecată spre interior, pentru care comprehensiunea 
nu rezidă în cunoașterea rațională, ci în credinţa iluminată. Această 
dihotomie nu este fără legătură cu separaţia modernă care favorizează 
autonomia rațiunii (incluzând „performanţele“ ştiinţei şi ale tehnicii 
care decurg de aici), în detrimentul principiilor transcendente 
(incluzând, în primul rând, instanța numită Dumnezeu). Astfel încât, 
potrivit lui Mircea Vulcănescu, „tomismul reprezintă, desigur fără 
să vrea, faţă de augustinieni, o primă alunecare a spiritului creştin 
spre vremile moderne cele lipsite de Dumnezeu“. (25) „Aristotel, 
spune același gânditor, joacă astfel, în cetatea lui Dumnezeu, rolul 
calului troian“. (26) Mai mult decât cu două ipostaze moderne ale 
filosofiei, înrădăcinate în două tipuri de metafizică, vom avea de-a 
face cu două căi culturale al căror dialog a fost întotdeauna dificil. 
Un aspect însă și mai important este modul în care creştinismul 
s-a situat în raport cu filosofia. Regăsim şi de această dată o cultură 
veche faţă în față cu o cultură mai tânără. Aceasta din urmă nu poate 
ignora înţelepciunea antică; poziţia pe care o adoptă este fie de 
condamnare, fie de absorbţie. Fără a insista, putem lua ca exemplu 
ilustrativ secolul al II-lea, cel al apologeţilor. Se poate vedea că 
Sfântul Iustin (în Dialog cu Tryphon) a asimilat problemele puse de 
filosofie, marcând, după E. Gilson, „trecerea de la o tilosotie 


350 Dorin Ștefănescu 


însuflețită de un spirit religios [platonismul, n.n.] la o religie capabilă 
de concepții filosofice [creștinismul, n.n.]“. (27) Gânditorii creştini 
nu rețin din vechea filosofie decât ceea ce nu vine în contradicție cu 
dogmele; în plus, adevărul filosofic nu se dezvăluie plenar decât în 
revelaţia creștină. Pe scurt, asistăm la o justificare a doctrinei creștine 
cu ajutorul argumentelor filosofiei grecești. Lăsându-l de o parte pe 
Tatian, la care asimilarea este înlocuită de excludere (argumentul 
„prin contradicţiile filosofilor“), ne vom opri o clipă asupra exemplului 
celui mai elocvent, cel ilustrat de Athenagoras. Celebra sa Solie 
pentru creştini, discurs de ambasadă, este adresată lui Marc Aureliu, 
împăratul stoic care, în Cugetări (XI, 3), interpretează concepția 
creștină a sufletului ca pe „o simplă îndărătnicie bătăioasă“. 
Athenagoras încearcă să concilieze filosofia cu revelaţia, fiind din 
acest punct de vedere printre cei dintâi care au căutat să înfiripe un 
dialog real între rațiune și credință. Este ceea ce el numește 
„demonstrarea credinţei“ prin argumente raţionale dispuse pe două 
niveluri: a vorbi „pentru adevăr“ și a vorbi „despre adevăr“. În timp 
ce credința vorbește pentru adevărul Învierii, raţiunea vorbeşte 
despre același adevăr. Doctrina creștină joacă rolul filtrului prin care 
Aristotel este chemat să justifice filosofic dogma învierii trupurilor 
(omul nu este doar un suflet încătușat într-un trup, ci trup și suflet 
totodată). (28) Paradoxul acestui dialog cultural constă în faptul că 
ceea ce e filtrat și absorbit este în primul rând un limbaj conceput să 
exprime un univers mental străin, dar care este folosit pentru 
afirmarea unei credinţe care îl transcende. Străinul nu mai e un altul 
ce trebuie convins și convertit, ci o tradiţie filosofică, din care nu 
se acceptă decât ceea ce se consideră a fi „corect“ din punct de 
vedere teologic. 


6. Ultimul tip de dialog între culturi pe care îl discutăm este cel 
care s-ar putea numi fertilizator sau „prin polenizare“. Revenim în 
secolul al XIV-lea și la începutul celui de-al XV-lea, deci imediat 
după polemica dintre Varlaam și Palama, Modelul este de data 
aceasta Plethon, filosoful platonician care, în zorile Renaşterii, 

veghează la reînsufleţirea interesului pentru gândirea antică. 
El continuă de altfel, la Mistra; în Peloponez, un platonism de tip 
bizantin. (29) Ceea ce trebuie însă subliniat cu precădere este faptul 
că Plethon reface, în sens invers, călătoria lui Varlaam; dacă acesta 
din urmă părăsise Italia pentru a aduce misticii creștine orientale 
„luminile“ raţiunii scolastice, Plethon pleacă la Ferrara și la Florenţa 
unde, membru al unei delegaţii a Bisericii grecești, participă la 
Conciliul Ecumenic din 1438-1439. Influenţându-l pe Cosimo de 
Medici, el contribuie în mare măsură la înființarea Academiei din 
Florenţa, vatră a așa-numitului platonism florentin care, prin Marsilio 
Ficino (în Theologia platonica), va încerca să realizeze o sinteză 
între religia creştină și filosofia platoniciană. Sosirea grecilor la 
conciliile occidentale trebuie să fie privită, poate, ca întoarcerea 
supra-rațiunii din exilul ce i-a fost impus. Într-adevăr, Plethon și 
ceilalți reprezentanți greci aduc latinilor suflul revigorat al unei vechi 
dar veșnice filosofii. Este un fel de reîntoarcere la surse, la 
reamintirea unei tradiţii uitate. Umanismul nu are decât de câștigat 
din această întoarcere în trecut, căci, după Mircea Eliade, „venirea 
grecilor la concilii iniţiază o formidabilă efervescenţă, fie filosofică, 
fie teologică“. (30) Reluarea de către Plethon a platonismului şi 
„exportul“ său în vest nu este un misionarism de propagandă în 
spatele căruia se ascunde un fals ecumenism (precum la Varlaam), 
ci o adevărată și profundă fertilizare a unei culturi în pericol de a 
deveni pământ sterp. Tradiţia greacă, devenită sterilă după căderea 
Constantinopolului, urma să rodească în Occident. (31) Este mai 
mult decât integrarea unei culturi în complexul ospitalier al alteia; 
este mai degrabă o reintegrare dialogală într-o unitate fără străin, în 
care celălalt se simte mereu acasă. (32) 


Care sunt acum, pentru epoca noastră, consecinţele pe care le 
putem desprinde din cele spuse mai sus ? 

În primul rând, dialogul cultural este cu adevărat activ şi fecund 
atunci când este în același timp reluare creatoare a unei tradiţii şi 
făgăduință a unei noi cunoașteri sau „co-naşteri” (co-naissance). 

Ceea ce înseamnă că, dincolo de diferențele pe care le pune în joc, 
el este negarea absolută a in-diferenţei, sau mai degrabă un dialog 
cu indiferența și cu uitarea. De primă importanță nu este atât ceea 
ce fiecare cultură spune despre ea însăși, cât mai ales ce spune ea 
celuilalt, limbajul comun pe care îl face cu putinţă. 

În al doilea rând, cu toate că orice dialog se desfășoară la hotar, 
deci la limită, sensul pe care îl propune se împlinește în consensul 
ce deschide orizontul consimţământului, al comprehensiunii de sine 
şi de altul. În dialogul cultural, fiecare aduce ceva de la sine, soseşte 

cu propriul său bagaj existenţial și spiritual. Dar ceea ce fiecare 
cultură aduce, ea trebuie să ofere. Iată de ce dialogul este un dar; 
este donația lucrătoare în orice lucru creat. 

În al treilea rând, dialogul cultural este întâlnire, și în acest 
sens comprehensiune deplină. O cultură vie trebuie să provoace 
dialogul, dar această provocare este o convocare. Ea îl cheamă pe 
celălalt pentru că este în ascultarea celuilalt. Ascultarea nu e mută, 
ci vorbitoare; de aceea miza ei nu este o experiență monologală, ci 
dialogală (fie intra-culturală — a culturii cu ea însăși — , fie inter- 
culturală — între diferitele ipostaze ale culturilor istorice). 

În al patrulea rând, pentru a accede la ceea ce s-ar putea numi 
stare de dialog, culturile refac de fiecare dată situaţia conversatiei. 
În sensul său cel mai profund, conversaţia este o convertire. Ea 
converteşte atenţia celuilalt, operând o schimbare în orizontul său 
de așteptare. Ceea ce nu înseamnă că trebuie să existe norme 
corective sau canoane impuse, ci o libertate a expresiei care, ţinând 
cont de fiecare insularitate etnică, să creeze un nivel de culturalitate 
comună, o adevărată ecumenicitate culturală. 

În al cincilea rând, în sfârșit, nu se poate concepe un dialog real 
al culturilor fără existenţa prealabilă a unei culturi a dialogului. (33) 
Statutul definitoriu al culturilor constă tocmai în moştenirea al cărei 
adevăr trebuie afirmat și recreat de cuvântul fiecăruia, într-un limbaj 
care vrea să spună ceva, Statut ambiguu, după cum am văzut, 
deoarece el nu dezvăluie doar un act singular, ci o interacţiune 
complexă; între tradiţie şi inovaţie, între ce se spune şi ce se tace, 
între edificarea de sine şi integrarea pe calea dialogului cu ceilalți. 

Pentru a nu fi subiectul unei dezintegrări alienante, care duce 

la fundamentalismul cel mai întunecat, dialogul trebuie să comunice 
un sens care eliberează și luminează, (34) Acolo unde cultura este 
afirmare a cuvântului libertăţii (și a libertăţii cuvântului), acolo unde 
ea este lumina unei participări responsabile la destinul omului, ea 
exprimă o conştiinţă a co-prezenţei în diversitate. Ea contribuie 
atunci la depășirea oricărui loc comun, în sensul deja-cunoscutului, 
pentru a realiza o comunitate vie, însuflețită de duhul comuniunii. 
(35) Astfel încât dialogul culturilor nu pune doar o problemă de 
limbaj, ci şi — mai ales — o problemă de comprehensiune și de 
interpretare. Prin urrhare, întrebarea hermeneutică la care am încercat 
să răspundem rămâne deschisă, pentru că e mereu actuală. Orizontul 
pe care ea caută să-l limpezească este tocmai lumina comprehensibilului 
care nu strălucește decât în cultura unui cuvânt mărturisitor, 
recunoscător. 


Unul şi altul 


„«Locul meu sub soare» — zice Pascal în Cugetări — iată 
începutul și imaginea uzurpării întregii lumi“. (36) Locul unuia în 
lumină se pare că întunecă locuirea altuia, fața care nu mai ia loc în 
lume pentru că nu e văzută. Mai este faţa Europei văzută într-o lume 
care, pentru ea, are din ce în ce mai puţin loc ? Şi dacă, într-adevăr, 
Chipul ei e mai întunecat decât a fost vreodată, nu e oare pentru că 
s-a lăsat uzurpat de unul care nu-l recunoaşte pe altul, de pretențiile 
unei false identități, ignorante și suficiente, pentru care acceptarea 
alterităţii e echivalentă cu o abdicare ? Astfel că unul fără altul — 
altul dincolo de unul — oferă imaginea unui continent încă scindat, 
în căutarea identităţii sale adevărate care nu poate fi decât unitară, o 
conștiință a co-prezenţei în diversitate, | 

O primă problemă pe care vrem să o aducem în discuţie este 
cea a tradiţiei, Un cuvânt care pare să stânjenească astăzi, ori să 
provoace uimire, dacă nu chiar repulsie: o umbră grea, împovărătoare, 
care împiedică mersul înainte, Orice raportare la tradiţie este un 

îndemn la stagnare, la „fixarea“ într-un început de unde însă nimic 
nu mai poate începe. Spre deosebire de această înțelegere a tradiţiei 
drept izvor secat, nu putem crede că ea nu ne mai privește, că nu e 
urma memorială a propriei noastre ființe. Ca atare, e iluzoriu să 
încercăm a ne dezice de ea, ca de un trecut pe care nu-l mai 
recunoaștem, ori ca de un obiect de care ne putem lipsi. Nu ne-am 
lipsi astfel nouă înşine, privându-ne de ceea ce în noi a făcut cu 
putință să fim ceea ce suntem ? Pe de altă parte însă, suntem altceva 
decât trecutul nostru, iar această sensibilitate a conferit „alterităţii 
trecutului“ unul din locurile privilegiate în tematica gândirii 
moderne. Noutatea absolută pe care o revendicăm este ea oare cu 
adevărat purificată de orice aluviuni ale vechiului, sau mai degrabă 
una sceptică, neîncrezătoare în propriile ei semnificaţii ? Propune 
Europa astăzi un alt adevăr, este ea promotoarea unui interes proaspăt 
şi a unor convingeri fără fisură ? Și, în ultimă instanță, are ea o 
vocaţie unitară, o voce unică ? 

Răspunsul la aceste întrebări deschide o a doua problemă. Omul 
nu trebuie să fie doar un martor, ci și un mărturisitor al epocii sale, 
al societăţii care aşteaptă cuvântul tuturor. Căci cuvântul fiecăruia 
participă la marea rostire socială în care o voce singulară nu e 
absorbită, ci chemată să pronunţe libertatea, în orizontul plural — 
solidar — al profundei sale singularități. Când eul singur vorbește 
celorlalți, când un popor se adresează altor popoare, el nu se poate 
exprima decât pe sine. Rostirea sa e singulară pentru că e 
inconfundabilă și inimitabilă. Dar ceea ce o singularizează nu o 
închide în propria sa rostire de sine, ci o prezintă altuia, o face auzită 
și ascultată. Or, vocea unuia nu e auzită de altul rămas în urmă, la 
fel cum rostirea altuia din urmă nu e niciodată ascultată de unul 
ajuns deja prea departe, Pentru ca celălalt să fie însă aproapele nostru, 
cel de lângă noi, el nu trebuie să rămână în urma noastră. Ceea ce 
s-a întâmplat însă, și se întâmplă încă, cu dezechilibrele inerente, 
ca efect al integrării și al globalizării ori ca reacţie pripită la un 
proces care ne-a luat în iureșul său, fără ca noi să fi avut timpul 
necesar pentru a-i cântări toate implicaţiile, 

Ritmul concurenţial în care respiră societatea impune accelerarea 
răspunsurilor omului la toate nivelurile — provocatoare — ale activităţii 
sale. Mai mult însă decât indivizii luaţi izolat, nici o naţiune nu își 
permite să rămână în urmă, decât cu riscul sinucigaș de a rămâne în 
atara istoriei. „O lege de nestrămutat în acest proces, afirmă Gadamer 
în Moştenirea Europei, o necesitate implacabilă, este aceea de a nu 

ămâne în urmă“. (37) Interesantă, în acest sens, este următoarea 
remarcă pe care Heliade o face în 1866 cu privire la situaţia specială 
a românilor în context european: „De am rămas în urma Europei, 
n-am rămas nici cu credințele, nici cu dogmele, nici cu instituţiile 
liberale în urma ei, ci numai cu cantitatea sau cu numărul, cu forţa 
materială” (Echilibru între antiteze). (38) Urma nu înseamnă de data 
aceasta tradiţia la care ne raportăm, trecutul ori chiar istoria (în sensul 
în care, spunând că privim în urmă, privim în istorie). Urma se află 

acum, dimpotrivă, dincolo de istorie, ca un fel de timp uitat care a 

pierdut înţelesul devenirii. Este Europa în situația de a fi în urmă, în 

acel timp încetinit care e un semn al bătrâneţii ? 

Şi totuși, Europa a avut sensul bun al devenirii, cunoscând pe 
deplin ceea ce Talleyrand numea dulceața vieţii de dinaintea 
Revoluţiei franceze și, mai ales, înainte de „schismele“ religioase, 
tablou idilic evocat cu nostalgie de Novalis încă în primele rânduri 
ale scrierii sale — Creștinătatea sau Europa: „Au fost frumoase și 
pline de strălucire vremurile în care Europa era o ţară creştină, în 
care o singură creștinătate sălășluia în această parte de lume, zidită 
după chip uman; un mare ţel comun unea până și ținuturile cele mai 
îndepărtate ale acestui întins imperiu spiritual“. (39) Paradoxal, în 
chiar miezul secolului al XVIII-lea (cu rădăcini însă în secolul 
anterior), adică tocmai pe piscul acelei lumi a „luminilor“ care îşi 
savura libertatea recâștigată, devenirea a început să se strice, roasă 
dinăuntru de viermele „progresului“ şi al „emancipării“. Rupându-se 
de tradiţie, repudiindu-și trecutul, bunătatea timpului s-a fisurat. Prin 
această fisură, lărgită de o ideologie triumfalistă, în curând nihilistă, 
neliniștea a pătruns în lume răsturnându-i ritmul, iar oamenii 
(pierzându-și raționalitatea „în goana după raționalism“, cum cu 

îndreptățire observă Florenski în Stâlpul şi Temelia Adevărului), (40) 
s-au grăbit = unul împotriva și în fața altuia ~ pentru a nu rămâne în 
urmă. La fel, națiunile, statele, întreaga Europă răscolită de un proces 
izvorât din propria ei saturație și pe care astăzi cu greu îl mai poate 
controla. Au apărut dintr-o dată crizele, focarele explozive, frustrări 
şi ispite necunoscute până atunci. În plus, „o alterare esenţială a 
ideii de știință“, care, pentru Husserl, a dus la abandonarea marilor 
întrebări despre sensul existenţei umane și, implicit, la pierderea 
importanței sale pentru viaţă. „Putem trăi în această lume, se întreabă 
el în Criza ştințelor europene și fenomenologia transcendentală, al 
cărei eveniment istoric nu e nimic altceva decât o înlănţuire 
neîncetată de elanuri iluzorii și de amare decepţii ?“ (41) Ceea ce 
s-a pierdut, și continuă să se piardă, este acea coerență a întregului, 
armonia adâncă ce le adună pe toate laolaltă, pe toţi ceilalți 
într-unul. Drept urmare, noua lume a uitat să admire, nu mai are 
răbdare să asculte; ea nu mai cunoaște nici tihna contemplării, nici 
răgazul sfânt al întâlnirii cu sine și cu ceilalți. 

În lipsa acestui pol iradiant (de natură metafizică), în urma 
dez-astrului acestei eclipsări, și-au făcut loc fragmentarea, tensiunea, 
relativismul, dar și primii germeni ai conștiinței istorice, ai spiritului 
critic și ai unei noi retorici, concomitent cu o efervescenţă fără 
precedent a creativității umane, Atât timp însă cât acestea din urmă 
nu își află temeiul într-un raport viu, în comunicare și dialog, în 
transparență, ele vor fi mereu factori de risc și de instabilitate pe 
toate planurile. Atât timp cât sensul propriei noastre vieți nu va putea 
restabili un acord personal cu natura (nu printr-o antropomorfizare 
înrobitoare, alteratoare și privativă, ci prin umanizarea ei 
mântuitoare, unitivă), el va devia din ce în ce mai mult pe o orbită 
ce-i va adânci rătăcirea, Re-legarea de sensurile esenţiale impune 
astfel o primenire a învățăturilor religioase; ele „trebuie să câştige 
inimile“, spune același Novalis, căci „numai religia poate trezi din 
nou Europa“, (42) În sfârșit, atât timp cât nu suntem capabili să 
lărgim orizontul răspunderii noastre dincolo de contiguitatea cu altul, 
privindu-l și pe al treilea, ascultându»-i şi pe alţii, vom rămâne 

indiferenți fată de diferență, și ca atare însingurați și neputincioşi față 
de orice nedreptate pe care unul o suferă din partea altuia. Căci „al 
treilea, subliniază Lévinas în cartea Între noi, altul decât aproapele 
meu, este tot aproapele meu. Și este, de asemenea, aproapele 
aproapelui meu“, amândoi fiind deja „unul pentru altul“. (43) 

De aceea, acceptarea unui set de principii minimale poate 
reprezenta prefigurarea unor praguri ale întâlnirii, pe care unul poate 
păși în întâmpinarea altuia: 1. regândirea trecutului Și reașezarea 
prezentului pe fundamentul reconcilierii și al înțelegerii; 2. construcţia 
unui viitor comun în care diferențele specifice să se regăsească în 
identitatea aspirațiilor; 3. întemeierea unei conștiințe a continuității 
creatoare și a unei responsabilităţi fără echivoc; 4. realizarea unei 
sinteze „tolerante“ între apartenență și disponibilitate, între tradiție 
și inovaţie: 5. restaurarea valorilor autentice și a virtuților creștine 
înrădăcinate în iubire, credință și speranță, singurele în măsură să 
crediteze adevărul și rațiunea morală; 6. operarea unor distincţii, 
limpezi și elastice în egală măsură, între determinismul naturii şi 
autonomia spiritului, între necesitate şi libertate; 7. asumarea unui 
exercițiu de toleranță „tare“, vigilentă și tenace, hrănită nu din 
acceptarea necondiționată a celuilalt în dauna propriei fiinţe, ci din 
forța lăuntrică a unei existențe mobilizate, exigente cu sine. 

În concluzie, unul nu îl cunoaște și nu îl înțelege pe altul decât 
în deschiderea — întrebătoare și răspunzătoare totodată — de sine 
însuși. Dar unul care îl cunoaște și îl înțelege deja pe altul, ca pe un 
alt sine însuși, există deja cu celălalt. Întrucât „unul fără altul nu 
este întreg“, spune Heliade, abia „din unul și alt unul începe a se 
forma unirea“, acea „concentralizare“ (44) ca act al vieţii păstrătoare 
și plăsmuitoare. Întâlnirea „sub soare“ a unuia cu altul se opune 
astfel fundamental alterităţii și transcendenţei celuilalt. Pentru a fi 
cu adevărat mărturisitoare, integrarea trebuie să se realizeze ca 
întregire, ca integrum, Or, această existenţă laolaltă — în spațiul 
comun al Europei, ca și în cel intim al proximităţii — este expresia 
însăși a umanului, a acelui chip care se tace prezent şi cheamă la 
lumina prezenţei, 


E 

A te plasa în deschiderea ultimă, acolo unde lumea văzutelor se 
îngână cu genunea nevăzutelor este un gest temerar, mărturie a 
maturității şi forței spirituale. Dorin Ştefănescu este unul dintre cei 
aleşi. Atent la gândul înalt al celorlalti, dar liber în acelaşi timp de 
constrângeri, el reuşeşte să transforme orice dialog într-o meditatie 
plină de miez, în care hieratica sa statură intelectuală se impune 
Ochiul critic e creator, deschide perspective, întemeiază. Profund şi 
rafinat în fiecare pagină, Dorin Ştefănescu circumscrie” ideea cu 
răbdare, perseverenţă şi har, o explorează cu migăloasă atenție, 
afirmându-şi mereu, fără complexe, -propria viziune. Interpretarea 
fenomenologică pare a fi metoda preferată, aşezată la egală distantă 
între abstracția metafizică şi patosul învăluitor al credinţei. Fin artizan 
al cuvântului (pe care-l modelează cu suverană ştiinţă), autorul cărţii ; 
de față ne invită să-l acompaniem în ascensiunea plină de neprevăzut ! 
spre abisul iluminat şi atottiitor. i : 


Corneliu Mircea 


Paginile pe care le publică acum Dorin Ştefănescu oferă un 
comentariu onest şi ò sumă de reflecții cu. privire la opera unor 
importanți gânditori ai secolului XX, cum sunt Gabriel Marce! şi Rudolf 
Bultmann. Este vorba de acei gânditori în opera cărora metafizica 
dialogul lucid şi credința îşi află o formă exemplară de convietuire, fără 
a fi ascunse în vreun fel dificultățile neaşteptate pe care aceasta le 
presupune astăzi, Fidelitatea autorului se realizează nu atât fată de 
cerințele austere ale unei exegeze tehnice, cât față de modul de a 
gândi al celor amintiţi (şi deopotrivă, în paginile de încheiere, față de 
scrierile lui Petre Ţuţea şi André Scrima). Dar aceste pagini reprezintă 
şi o formă indirectă de confesiune. Căci al în față, de la un capăt la altu 
al cărţii, gestul cuiva care se dovedeşte el însuşi sensibil la cuvânt 


celor invacaţi şi la mărturia pe care ei înțeleg să o depună în chipul ce 
mai personal. 

